
URBEA CHIŞINĂULUI 


Satul este, fără îndoială, forma originară, autentică, exemplară de 
viaţă comunitară în spaţiul românesc. 

Şi această constatare nu se referă numai la un trecut mai mult sau 
mai puţin îndepărtat, ci chiar şi la epoca modernă. 

Afară de populaţia rurală care nu a părăsit, niciodată, satul — 
ceea ce reprezintă aproape 50% din populaţia românească — 
observăm, ca o consecinţă a reformelor economice, necesare dar se- 
vere, din ultimul deceniu, o revenire a unei părţi semnificative a populaţiei 
de la oraş, “la origine”, “spre satul natal”. 

Satul îşi afirmă, astfel, astăzi, vocaţia eternității, a “veşniciei”, cum 
spunea Lucian Blaga, nu numai ca o nostalgie legată de trecut, ci şi - 
ca o replică prezentă la dinamica societăţii contemporane, cu afirmare 
în viitor. 

S-o spunem deschis: satul se afirmă ca o şansă oferită OMULUI, 
supus discriminărilor economico-sociale moderne (industriale şi deci, 
orăşeneşti, în primul rînd), de a-şi salva identitatea sa culturală, sufletul 
său. 

Lucruri profunde, grave, cum ar fi cele din Mioriţa, nu puteau fi 
exprimate pe cale scrisă (scrisul fiind o formă ulterioară, relativ recentă 
de manifestare a limbajului uman), ci numai pe cale orală — forma 
originară, de bază a limbajului, deopotrivă cu satul, ca formă de bază, 
originară de viaţă comunitară. 

Emil Cioran exclamase: “O, lumea orală, cît era ea superioară lumii 
noastre” (a scrisului) (De l'inconvénient d'être ne, Gallimard, 1973, p. 
82-83). 

lată de ce poetul Vasile Romanciuc primeşte mesajul tulburător 
din satu! său natal, nu printr-o scrisoare (de aceea titlul poeziei sale 
este: În loc de scrisoare), ci prin viul grai ai vitei de vie, care s-a 
urcat, venind din satul său, pînă la fereastra apartamentului de la etajul 
al treilea dintr-un bloc orăşenesc, pentru a-l “mustra” părinteşte: în satul 
tău totul e bine, dartu ce faci aici, aşa departe de pămînt? 

„În acelaşi timp, trebuie s-o spunem clar, că prin forţa lucrurilor, a 
istoriei, urbele vor rămîne, se vor dezvolta, se vor înmulţi. Ca formă de 
viaţă comunitară modernă şi ca expresie a unei culturi moderne, savante. 

Ce e de făcut? 

Trebuie mai întîi asigurată o continuă înrîurire reciprocă, profundă, 
pozitivă între cele două forme de viaţă comunitară, satul şi urbea. Prin 
arterele societăţii întregi trebuie să circule, fără nici un orgoliu, dintr-o 
parte şau alta, ambiția tuturor părților de a construi o societate pros- 
peră, civilizată şi dreaptă. 

Şi în această dinamică, în ambele sensuri, satul trebuie să iasă 
din amorţirea în care deceniile de asuprire, de nepăsare şi de distrugere 
l-au aruncat, este necesar, imperios necesar, să-şi trezească şi să-şi 
valorifice toate energiile umane şi materiale, cu ambiţie exemplară, iar 

urbea nu trebuie să uite niciodată că derivă din sat, — din săteni, 
deveniți astăzi orăşeni —, şi că mica ei şansă de a ocupa un loc de 
seamă, în geografia Ţării este să nu uite niciodată, nici o clipă, că oamenii 
trebuie să simtă pămîntul sub picioare (chiar dacă intervine, se 
interpune pavajul modern!) şi au nevoie să adulmece, măcar în ceasul 
de taină al fiecărei zile, miresmele poeziei, ale culturii. 

Cred că urbea Chişinăului are toate şansele, acum mai mult decit 
oricînd, să se afirme semnificativ în această geografie spirituală 
generoasă. 

... Ca expresie a sufletului românesc, cu iluminări spre Europa. 

Căci aşa cum afirma recent Jean d'Ormesson, de la Academia 
Franceză (în Une autre histoire de la littérature française, 1998, vol. 
II, p. 319): “Nous devons beaucoup aux Roumains” (Noi datorăm mult 
Românior), vorbind de prezenţa lui Mircea Eliade, Emil Cioran, Eugen 
lonescu în cultura franceză, în concordanţă cu ce spuseseră altădată 
un lorga sau un Mircea Eliade. 

Românii au avut şi vor avea întotdeauna de oferit Europei, 
Umanității întregi, un gest, o idee, o construcţie, o scînteie, cum spunea 
Blaga, care să lumineze şi asupra capetelor altor popoare. 

Noi nu sîntem cerşetori — nu trebuie să fim cerşetori —, la porţile 
(băncile) Europei. Noi avem dreptul să primim ... cu condiţia să utilizăm 
cu folos, chibzuit fiecare leu. 

Aşa cum am mai spus (“Literatura şi Arta”, 20 mai 1999), Primarul 
general al municipiului Chişinău, domnul Serafim Urecheanu, pe care 
îl ştiu, îl simt apropiat de Pămîntul Ţării, şi cu picioarele pe pămînt , 
apropiat de oameni, şi, în acelaşi timp, sensibil la Poezie, la Cultură, 
apropiat de Poeti (“Casa Limbii Române” din Chişinău şi din alte oraşe, 
revista “Limba Română”, Aleea Scriitorilor, atîtea şi atitea monumente 
de istorie, artă şi cultură din Chişinău, antologia bilingvă, franco-română, 
Ecouri poetice din Basarabia (Moldova), apărută în 1998 la Editura 
“Ştiinţa”, stau mărturie!) este o garanţie a acestui statut de excepţie al 
Urbei Chişinăului. 

Serafim Urecheanu se înscrie în cea mai nobilă tradiţie a 
pîrcălabilor-primari ai urbelor şi satelor noastre, constructori de BINE şi 
FRUMOS pentru toţi cetăţenii. 

Este o gîndire politică naţională care se continuă, fără zăgazuri, 
de la Ştefan cel Mare şi Sfînt pînă la Voievodul Mihai de la Ipotești ... şi 
pînă în.ziua de astăzi. 


Valeriu RUSU 
Aix-en-Provence (Franţa), 
1 iunie 1999, ora 23% 

DE LA DACIA LITERARĂ 
LA LIMBA ROMÂNĂ 


S-a spus, de multă vreme, că în dezvoltarea culturii unui popor, presa şi, 
în general, publicaţiile periodice au avut şi au un rol hotărîtor. De faptul acesta 
ne putem convinge la cea mai uşoară “întoarcere” înapoi, urmărind drumul parcurs 
de istoria culturii noastre naţionale. Cine ne-a cunoscut şi, mai ales; cine ne-a 
putut preţui pînă pe la începutul secolului al XIX-lea, cînd aproape nimeni din 
afară nu ştia nimic despre existenţa noastră? Nu ne cunoşteam nici măcar noi 
între noi. Abia în anul 1829 muntenii şi moldovenii au iniţiat cîte un ziar al lor, 
Curierul românesc la Bucureşti şi Albina românească la laşi, din care aveau să 
se desprindă, foarte curînd, cîte o revistă propriu-zisă: Curier de ambe sexe, în 
Muntenia, şi Alăuta românească, în Moldova. Flacăra pusă în mişcare de |. 
Heliade-Rădulescu şi de Gheorghe Asachi a deschis apetitul românilor de peste 
munţi şi încă în anul 1838 a început să apară un periodic şi la Braşov, sub 
numele de Foaie pentru minte, inimă şi literatură, al cărui animator a fost 
Gheorghe Bariț, un adevărat Kogălniceanu al provinciilor situate la vest de 
Carpaţi. 

Asachi şi-a asociat, repede, cîţiva tineri, printre care şi M. Kogălniceanu, 
cel care avea să preia de la îndrumătorul lui răspunderea apariţiei Alăutei 
româneşti. Tînărul Kogălniceanu avea să se dovedească a fi unul dintre cei 
mai luminaţi oameni ai epocii. El nu s-a putut mulţumi cu realizările publicistice 
de pînă atunci. Visa o revistă mult mai cuprinzătoare, cu preocupări de literatură, 
de istorie şi, în general, de cultură, care să nu satisfacă doar dorinţele românilor 
dintr-o singură provincie; el visa o publicaţie pentru toţi românii, una sub numele 
cuprinzător de Dacia literară, care a apărut în anul 1840, cînd programul ei 
orientativ, foarte modern a fost salutat cu mare satisfacţie de toată lumea. 

Kogălniceanu pleca, în anunţarea programului respectiv, de la constatarea 
că publicaţiile de pînă atunci “aveau mai mult o coloră locală” şi-şi exprima 
dorinţa de a putea scoate “o foaie, carea, părăsind politica, s-ar îndeletnici 
numai cu literatura naţională, o foaie carea, făcînd abstracţie de loc, ar fi numai 
o foaie românească şi, prin urmare, s-ar îndeletnici cu producţiile româneşti, fie 
din orice parte a Daciei.... O asemenea foaie ne vom sili ca săfie Dacia literară. 
(...) Aşa dar, foaia noastră va fi un repertoriu general al literaturii româneşti, în 
carele, ca într-o oglindă, se vor vede scriitorii moldoveni, munteni, ardeleni, 
bănăţeni, bucovineni, fieştecarele cu ideile saie, cu limba sa, cu tipul său”. 

Şi se ştie, astăzi ştie toată lumea, că aşa s-a făcut. 

_ “Literatura noastră are nevoie de unire”, spune Kogălniceanu mai departe. 
“În sfîrşit, ţălul nostru este realizaţia dorinţii ca românii să aibă o limbă şi o 
literatură pentru toţi.” 

Pe urmele publicaţiei dirijată de Kogălniceanu ni se pare că merge frumoasa 
revistă de la Chişinău Limba Română, în paginile căreia găsim articole şi studii 
obţinute de pe întreg teritoriul de limbă românească, de la creatori şi cărturari 
de toate categoriile, studii din care se desprinde nu numai ideea directoare sub 
semnul căreia acţionează fiecare autor, ci şi modul cum îi bate inima. Sîntem, 
cu alte cuvinte, pe urmele braşovenilor lui Bariț. Limba Română este o publicaţie 
care sẹ adresează de-o potrivă minţii şi inimii cititorilor. In paginile ei nu sînt 
urmărite numai problemele de strictă specialitate, ca în revisia cu acelaşi nume 
de la Bucureşti; se deosebeşte de aceasta prin preocupări mai largi, de istorie 
literară şi de istorie proriu-zisă, de etnografie şi folclor. Urmăreşte mişcarea 
literară şi culturală de pe tot cuprinsul pămîntului pe care se vorbeşte româneşte. 
Este caracteristică, pe de altă parte, componenţa însăşi a colectivului redacţional, 

22- 23 APRILIE 1999 - IAŞI 


REDACTOR ŞEF, 
Cassian Maria SPIRIDON 


În aprilie curent, la laşi a avut ioc ediţia a Ill-a a zilelor revistei 
Convorbiri Literare. Anunţăm cititorii că printre premianţii 
prestigioasei publicaţii ieşene este şi revista noastră, distinsă la 
compartimentul Realizări editoriale “Pentru substanţa discursului 
de profil”. Mulţumim domnului redactor-şef Cassian Maria 
SPIRIDON pehtru aprecierea dată Limbii Române de la Chişinău 
şi dorim tuturor colegilor de la Convorbiri Literare succese în 
promovarea literaturii şi culturii întregului neam. 

alcătuit din specialişti de la cele mai importante universități româneşti (Bucureşti, 
laşi, Chişinău, Timişoara, Cluj), ba şi din alte ţări. Toţi aceşti membri ai redacţiei 
sînt adevăraţi păzitori ai solului nostru veşnic, cum ar spune George Călinescu, 
servesc aceleaşi idealuri şi ţintesc spre acelaşi țel. Prin ei este asigurată 
difuzarea cea mai largă a conţinutului studiilor publicate în revistă şi, mai ales, 
unitatea de vederi şi unitatea scrisului, care duc la solidaritatea dintre noi. Ceea 
ce în secolul trecut se realiza prin “schimbul” permanent dintre Dacia literară, 
de la laşi şi Curierul românesc, din Bucureşti, cu Foaia pentru minte, inimă şi 
literatură şi cu Gazeta Transilvaniei, de peste munţi, se realizează astăzi în 
paginile unei singure publicaţii, care este Limba Română de la Chişinău. Ea a 
preluat sarcinile Daciei literare de acum o sută şasezeci de ani, despre care se 
ştie că a contribuit enorm la unitatea culturală dintre români, că a premers actul 
săviîrşirii unităţii politice din ianuarie 1859. 

Revista pare o mică enciclopedie din care cititorul se poate familiariza cu 
problemele cu care ne confruntăm noi astăzi. O deschid, totdeauna, cu 
sentimentul că asist la o dezbatere dintre cele mai animate, găsesc în ea tot ce 
mă poate interesa, de la problema limbii de stat la mişcarea naţională din trecut 
ori la prezentarea unor mari figuri literare şi culturale din trecut, care ne-au 
trasat drumul de la care nu trebuie să ne abatem. Chipurile lui B.P. Hasdeu şi 
Constantin Stere se desprind luminoase, din paginile revistei, actualizîndu-ne 
eforturile pe care aceşti cărturari le-au depus pentru a ne asigura unitatea de 
limbă şi de simtire. 

Colaboratorii revistei, autorii de articole, vreau să zic, ţin seama de toate 
categoriile de cititori, de la specialiştii propriu-zişi pînă la elevii ajunşi în pragul 
bacalaureatului şi al examenului de admitere la Universitate. De aici şi varietatea 
tematică în care problemele de istorie naţională ocupă un loc prioritar. Se pub- 
lică multă poezie tînără, se recenzează publicaţiile periodice, se dau informaţii 
asupra spectacolelor teatrale. Numeroasele informaţii de natură istorică duc la 
convingerea că studiul limbii materne nu poate fi separat de cel al istoriei 
naţionale. Să ne aducem aminte că Astra ardeleană şi-a fundamentat programul 
tocmai pe ideea acestei convieţuiri. Cuvintele lui Timotei Cipariu, referitoare la 
rolul limbii, şi cele ale lui Bariț, privitoare la rostul istoriei, s-au constituit în 
adevărate table ale legii şi au căpătat valoarea unor adevărate testamente. 

Ca Astra a procedat şi Academia Română, care a preluat, fără modificări 
importante, programul Asociaţiunii Transilvane. Pe acest program mi se pare 
că s-a fundamentat şi activitatea colectivului redacţional al Limbi; Române. 
Oricum, eu nu citesc nici o pagină a ei să nu mă duc cu gîndul la tot ce poate 
consolida legătura dintre noi. Momente deosebite din istoria poporului, locuri 
scumpe prin ceea ce s-a săvîrşit la un moment dat pe ele, personalităţi care au 
schimbat drumurile sorții poporului nostru, monumente, case memoriale, mănăstiri 
şi instituţii de cultură mi se strecoară printre rîndurile pe care le descifrez din 
paginile revistei. 

Dragostea pentru pămîntul care ne ţine şi ne hrăneşte, ca şi solidaritatea 
dintre generaţii şi puterea de a păstra neştirbită moştenirea lăsată de strămoşi 
pot fi exprimate în chipuri diverse, în versuri ca şi în proză, în doine ca şi în 
rugăciuni, în cîntece ca şi în poveşti. Să ne oprim doar la un scurt fragment din 
dialogul dintre Pîrcălabul Soroceanu şi nepotul său, Bogdănuj, din cartea lui 
Sadoveanu Nunta Domniței Ruxanda, ediţia din 1932, p. 167-168: 

— Uncheşule, am grăit eu, văd că toate ale vieții şi ale lumii sînt împotriva 
mea. Dă-mi un sfat; ce pot face? 

Pîrcălabul mi-a cuprins fruntea cu palma şi mi-a ţinut strîns lîngă inima lui 
capul, 

— Ascultă, Bogdănuţ, a zis el încet, amărăciunea ta mă înveninează mai 
mult pe mine. Căci dacă tu te prăpădeşti, nu pier numai eu. Piere tot neamul 
nostru cel viitor. Ştiu eu că tinerețea ta nu poate pătrunde asemenea adevăr. 
Cearcă, însă, şi-l înțelege. Fă orişice. Suie-te în lună; scufundă-te în pămînt; 
însă păstrează-ți ființa. Dumnezeu îţi va da alinare. Ai să vezi cît de înşelătoare 

sînt toate ale tinereţii şi ale iubirii. Statornică e numai această simţire care 
mă leagă pe mine de tine şi care, la vreme, are să te lege şi pe tine de altul 
ieşit din sîngele tău. Mi-a spus odată un învăţat de la Eghipet că omul, în 
acest chip, se poate socoti fără moarte şi numai aceasta e dragostea cea 
adevărată, cu prelungiri în viitorul necunoscut şi-n fundul mormintelor. 

Asemenea pagini revin în sufletul meu, în momentele de.reculegere din 
care mă împărtăşesc la orice întîlnire cu trecutul, cu monumentele şi cu eroii 
lui. Am simţit lucrul acesta de cîte ori am poposit la Curtea de Argeş ori la 
Putna, la Sibiu în Palatul Asociaţiunii, ca şi ia Blaj, unde paşii mei se “armonizau” 
cu cei ai “feţilor frumoşi, cu opinci de oțel” şi cu cei ai lui Timotei Cipariu, ori la 
Braşov unde a fost răspîndită, pe foi volante, poezia lui Alecsandri Deştep- 
tarea României, în Maramureş, unde oamenii vorbesc ca în secolul al XVI-lea, 
şi în Ţara Motilor, unde fluierul lui lancu nu încetează de a impresiona apele şi 
munţii pe care continuă să curgă cîntecele ţîşnite din suferinţele şi bucuriile 
unui popor care a trăit şi-şi duce existenţa sub semnul unor lupte fără sfîrşit. 
Mi-am plecat fruntea şi am îngenuncheat la ipoteştii lui Eminescu şi la Mirceştii 
lui Alecsandri, la Şiria lui Slavici, la Hordoul lui Coşbuc şi la Prislopul lui Rebreanu, 
la Paşcanii lui Sadoveanu şi la Lancrămul lui Lucian Blaga. Dar unde n-am fost 
să stau de vorbă cu cei care au trăit în alt veac, dar de care mă simt tot atît de 
legat ca şi de contemporanii cu care îmi încrucişez paşii în fiecare zi. Mă visez 
tot mai des în parcul din Chişinău, populat, în ultimul timp, cu alte chipuri de 
scriitori români, în faţa statuii lui Ştefan cel Mare, unde am vorbit de cîteva ori, 
sau la Criuleni, în faţa statuii lui Eminescu, unde de asemenea, am vorbit, ca 
şi în curtea bisericii Sfintului Dimitrie din Orhei, unde am stat de vorbă nu 
numai cu domnitorul Vasile Lupu ci şi cu mitropolitul Varlaam, alcătuitorul acelei 
minunate Cărţi româneşti de învăţătură. Am poposit, apoi, şi la Cahul, unde 
veghează umbra lui lon Vodă şi s-a născut neuitatul meu prieten lon Osadcenco, 
decanul Facultăţii de Litere din Chişinău, acum treizeci şi cinci de ani, cînd eu, 
decan, la rîndul meu, la laşi, mă găseam în vizită la Universitatea din capitala 
Republicii Moldova. La Cahul am avut o întîlnire de neuitat cu tineretul din 
cadrul Colegiului, aşa cum la Edineţ aveam să mă întîlnesc cu elevii şi profesorii 
de ia liceul “Panteleimon Halippa”. Şi ultima mea vizită, de pînă acuma, s-a 
încheiat la Soroca, unde am vizitat liceul “Constantin Stere” şi am urcat în 
vestita cetate de acolo, încărcată de istorie. Jos, la picioarele noastre, Nistrul 
curgea liniştit, nepăsător şi apele lui duceau spre alte tărîmuri fragmente din 
poveştile neamului nostru şi cîntece de demult, prin care strămoşii noştri cei 
mai îndepărtați “dau mîna cu nepoţii lor”, cum ar zice George Coşbuc. 

În lecturile mele din paginile revistei Limba Română coboară totdeauna, 
pe nesimţite, înaintaşii care, după o expresie a lui Sadoveanu din volumul 
Neamul Şoimăreştilor, “poruncesc urmaşilor” şi le îndrumă paşii. Aud, în 
permanenţă, îndemnurile Pîrcălabului de la Soroca adresate nepotului Bogdănuţ 
şi mă simt înviorat că mai pot auzi îndemnurile lui Kogălniceanu, că învăţătura 
lui a descins din coloanele Daciei literare în paginile Limbii Române. 


Prof. dr. doc.Gavril ISTRATE 
laşi 
(Literatura şi arta, nr. 9, 4 martie 1999) 

Ajunşi, cu voia Domnului, în al zecelea an (dată remarcabilă pentru a face 
o crestătură specială pe răboj) de la începutul redeşteptării naţionale a românilor 
de la est de Prut, — iar pentru cele cîteva generaţii născute în perioada postbelică 
şi maturizate în deplină epocă a totalitarismului sovietic şi a bilingvismului 
“armonios” acesta a fost abia un început al deşteptării naţionale —, avem convin- 
gerea că am izbutit totuşi să ne smulgem din vîrtejul mancurtizării, că am făcut 
primul pas în învingerea fricii şi a timidităţii, că am depăşit întrucîtva “mioriticul” 
din noi, sentimentul de resemnare şi nepăsarea. Drept dovadă sînt atît 
manifestările publice de amploare din diferite zone, culminînd cu Marea Adunare 
Naţională din Chişinău, cît şi luările de atitudine la conferinţe, colocvii, seminare, 
precum şi numeroasele materiale publicate în ziare, în reviste etc. Dar, ironia 
soartei, lăsători cum sîntem, nu am consolidat victoria obţinută şi, chiar 
la jumătatea acestui deceniu, ne-am acoperit de ruşine prin faptele unor potentaţi 
conaţionali “iudiţi”. Consemna la 1994 prof. Nicolae Mătcaş în zguduitoarea sa 
“Scrisoare dincolo de moarte” publicată iniţial în revista “Limba Română',nr. 4, 
1994: “Am pierdut una după alta, fulgerător de repede şi incredibil de stupid, 
cele cîteva însemne, cucerite prin luptă, ale verticalităţii noastre ca neam: 
independenţa de imperiu, imnul de la 1848 “Deşteaptă-te, române!”, integritatea 
acestei palme de pămînt, funcţionarea nestingherită a limbii române la ea acasă, 
dreptul nostru la propriul nume de român, la propria istorie, la propria limbă...” 
[N. Mătcaş. 1998, p. 244]. În următorii cinci ani n-am avansat prea mult, 
cufundîndu-ne parcă într-un fel de inerție; nici chiar neagra mizerie ce ne striveşte 
nu numai spiritual, ci şi fizic — la propriu! — nu ne-a dezmorţit încă... Dar, 
speranţa mai pîlpiîie, şi demnitatea — umană, naţională — ar fi ultimul lucru ce-am 
avea de pierdut. 

Se reîncepem dar munca noastră de zi cu zi, să ne întoarcem cu faţa 
spre carte, spre imensul nostru tezaur cultural, să ne însuşim cît mai bine, 
vorba poetului, firul ce ne leagă şi ne face să ne simţim fraţi — limba română. 

În acest scop, e bine şi util să ne amintim ce i s-a întîmplat limbii române 
la est de Prut în perioadele cînd a fost smulsă de la matcă, în special — după 

aşa-numita mare revoluţie socialistă din octombrie, care a aruncat în urmă cu 
cel puţin 100 de ani popoarele prinse în păienjenişul ei, precum şi care au fost 
efectele contactului limbii române cu limba dominantă — limba rusă. 


.. PREA V-AŢI BĂTUT JOC DE LIMBĂ, 
DE STRABUNI ŞI OBICEI... 


Pe parcursul a mai multe secole, limba română, ca expresie verbală şi ca 
cetate spirituală a populaţiei băştinaşe din spaţiul carpato-pontico-danubian, — 
în virtutea amplasării geografice a acestuia, dar şi a migrării nestăvilite a celor 
mai diferite neamuri pe aceste pămînturi —, a resimţit efectele contactului cu 
elementul slav, în general [vezi, de ex., G. Ivănescu, 1980, p. 379, passim], 
fapt care, fără îndoială, a marcat fiinţa limbii române încă în perioada preliterară. 
Însă o dată cu constituirea şi consolidarea limbii literare unice, a normelor ei 
literare, datorate atît evoluţiei sociale, cît şi, mai ales, coeziunii naţionale, se 
făcuse tot mai pronunţată tendinţa de autoconservare, de păstrare şi de 
dezvoltare a elementului romanic din structura limbii române şi, respectiv, de 
respingere a ceea ce era străin. 

În spaţiul general românesc, “momentul de apogeu” în evoluţia limbii literare 
unice şi a normelor ei “este considerat a fi perioada interbelică, de după Marea 
Unire din 1918” [M. Avram, 1993, p. 36]. Exact în aceeaşi secvenţă temporală 
însă, soarta limbii române n-a fost la fel şi în extrema estică a masivului 
romanic răsăritean, mai precis — în teritoriile din stînga Nistrului locuite com- 
pact de români, numiţi, din motive preponderent politice, moldoveni. 

În 1918, la mai bine de o sută de ani de aflare forţată în Imperiul rus, — 
cu consecinţele respective în plan etno-lingvo-cultural —, aici se adăugase 
odiosul regim bolşevic cu distructivele lui principii proletcultiste. Potrivit cu 
aceste principii, în condiţiile terorii staliniste, autorităţile nou-createi R.A.S.S.M., 
izgonind limba română, considerată de ele “limbă burgheză”, şi “ridicînd la rang 
de limbă de stat (de limbă literară — T. R.) graiul moldovenesc transnistrean ..., 
i-au văduvit pe fraţii noştri de sînge din partea locului de limba română literară 
făurită de-a lungul secolelor de cele mai luminate minţi ale înaintaşilor” [T. 
Cotelnic, 1996, p. 81]. De altfel, această pretinsă “limbă de stat”,“nici măcar 
grai autentic moldovenesc nu era, ci mai degrabă un surogat de vorbire locală, 
împăienjenit şi înceţoşat de vocabule, calcuri şi construcţii sintactice ruseşti, 
inapt de a exprima chiar şi cele mai elementare noţiuni” [V. Pavel, 1995, p. 86]. 

Sînt greu de imaginat proporțiile pe care avea să le ia poluarea limbii 
române în acest teritoriu, unde continua procesul! de rusificare şi se fabricau 
masiv termeni noi, diferiţi, desigur, de cei din limba română, cum ar fi: apofăcător 
(cf. rus. Bogopog; rom. hidrogen), aburomergător (cf. rus. mapoBos; rom. 
locomotivă), păstrelniţi (cf. rus. xpanunume; rom. arhivă), răşitornic (cf. rus. 
XON0AuUJlbHuK; rom. frigider), şerodrumnic (cf. rus. xenesHoaqopoxHbriă ; rom. 
feroviar), apăcad (cf. rus. BomqonaA; rom. cascadă) etc., editîndu-se lucrări 
normative (gramatici, dicţionare) care preconizau respectarea strictă a “noii 
lindi moldoveneşti”. Abaterile sau neacceptarea noii realităţi, de cele mai multe 
ori, echivalau cu exterminarea fizică [vezi, de ex., T. Cotelnic, 1996; A. Dîrul, |. 
Eţcu, 1995; |. Eţcu, 1996]. 

Aceasta era situaţia şi la mijlocul anului 1940 (comparabilă doar cu 
dezmăţul medieval), cu care, — după “eliberarea de sub jugul burghezo- 
moşieresc român” (cum li se spunea copiilor în şcoală), aliasreanexarea 
Basarabiei la U.R.S.S. ca urmare a Protocolului adiţional secret la Pactul 

Molotov-Ribbentrop şi ca urmare a şantajului politic exercitat asupra României 
de mai multe state europene —, românii din stînga Prutului trebuiau să se 
conformeze pe deplin, întrucît “într-un timp extrem de scurt, populaţia Basarabiei 
avea să fie supusă unui proces de lichidare fizică şi spirituală nemaiîntilnit în 
istoria sa” [l. Şişcanu, 1998, p. 32]. “Dezmăţul dezlănţuit în anii 30 în R.A.S.S.M. 
şi represaliile din 1940 ... în Basarabia şi-au avut efectul scontat, “băgîndu-le 
minţile în cap” şi filologilor care erau gata să recunoască legitimitatea nu numai 
a termenului de limbă moldovenească, ci chiar şi a celui de limbă tiras- 
polenească, dacă lucrul acesta li s-ar fi cerut” [A. Dîrul, |. Eţcu, 1995, p. 39]. 

Deprimanta situaţie începuse a se schimba doar după moartea “tătucului” 
|. Stalin şi “abia prin anii 60, cînd au început să fie reabilitaţi cei care au contribuit 
la introducerea, în 1932, în Republica Autonomă Moldovenească a alfabetului 
latin şi reuşiseră chiar să publice cîte ceva din literatura clasică, faptă pentru 
care au şi fost declaraţi “duşmani ai norodului”, filologii moldoveni au mai prins 
la curaj” [A. Dîrul, |. Eţcu, 1995, p. 39]. Dar pînă la descătuşarea din 1988- 
1989 mai era mult, timpul făcîndu-şi nemilos lucrul, adică perpetuînd anumite 
stări defavorabile funcţionării şi dezvoltării limbii române, impuse de regimurile 
totalitare ruseşti şi sovietice. 


“... CĂCI ÎNTREB, LA CE-AM ÎNCEPE SĂ-NCERCĂM ÎN LUPTĂ DREAPTĂ 
A TURNA ÎN FORMĂ NOUĂ LIMBA VECHE ŞI-NŢELEAPTĂ?...” 
Chiar şi după “dezgheţ”, “limba moldovenească” în R.S.S.M. continua să 

funcţioneze în baza grafiei ruse, ceea ce nu numai că îi deosebea “haina” de 
cea a limbii române din Ţară, dar şi influenţa, mai bine zis, deforma normele 
ortoepice şi ortografice literare. Această ortografie rusoidă, — “care a fost 
concepută ca un îndreptar ortologic normativ” [Dicţionar ortografic, 1978, p. 3] 
şi care a fost în vigoare pînă la revenirea la grafia latină în 1989 (!) —, preconiza 
următoarele: 

— scrierea şi pronunţarea sunetului îla inițiala cuvintelor a întra (în locul 
formei literare a intra), a întroduce (în loc de a introduce), a îmbla (forma 
literară: a umbla) ş.a.; nici pînă astăzi nu ne putem debarasa de această 
pronunție defectuoasă, neconformă cu normele literare; de exemplu: “La ora 
14% priviţi un film american întitulat “Nik şi Eddy” (TVM, “Avanpremiera TV”, 
1998, 29 iulie), “În fiecare casă în care întru, îi rog să se aşeze” (TVM, 
“Telematinal”, 1998, 14 august) etc. — exemple de acest fel atestăm, spre 
regretul nostru, mai la tot pasul — şi în stilul oral, şi în cel scris; 

— scrierea şi pronunţarea sunetului “a (şi nu ea) după s, f, z în rădăcina 
cuvîntului în silabă accentuată”, după j, ş în cuvinte cu sufixele -a/ă, -aţă, -an, 
-ască [vezi Dicţionar ortografic, 1978, p. 530, 534, 538]: samă (conform normei 
literare urma să fie: seamă), sarbăd (literar: searbăd), țapăn (literar: ţeapân), 
tastă (literar: ţeastă), favă (literar: ţeavă), zamă (literar: zeamă), greşală (literar: 
greşeală), oblojală (literar: oblojeală), roşaţă (literar: roşeaţă), clujan (literar: 
clujean), călărăşan (literar: călărăşean), strămoşască (literar: strămoşească) 
etc.; această eroare persistă şi în zilele noastre: “Juriul a notat fiecare greşală” 
(TVM, “Vivat profesia”, 1998, 19 iulie), “Am frică să nu fac o greşală” (TVM, 
“Portretul generaţiei mele”, 1998, 18 august) etc.; 

— scrierea şi pronunţarea sunetului e (în loc de ie) după consoanele labiale 
b, p, m şi labio-dentale f, v în cuvinte ca: dezmerdare (în loc de dezmierdare), 
mercuri (în loc de miercuri), a ferbe (corect: a fierbe), perzanie (corect: 
pierzanie), persică (corect: piersică), peptene (corect: pieptene), pele (corect: 

piele), petriş (corect: pietriş), pedică (corect: piedică), pept (corect: piept), a 
veţui (corect: a vieţui), belorus (corect: bielorus) etc.; unul din multele exemple 
recente ce vădesc perpetuarea aceleiaşi stări de lucruri: “Mercuri (rostirea 
literară: miercuri) vizionaţi emisiunea..."(TVM, “Avanpremiera TV”, 1998, 19 
iulie); 

— scrierea şi pronunţarea sunetului fî (nu fi) în cuvintele: cîne (normativ: 
ciine), mîne (normativ: mîine), pîne (normativ: piine); 

— scrierea şi pronunţarea sunetului z (şi nu s) în secvențele fonice -azm(ă), 
-eazm(ă) şi sufixul -izm(ă) din cuvintele de tipul: marazm (forma. literară: 
marasm), sarcazm (forma literară: sarcasm), pleonazm (literar: pleonasm), 
plazmă (forma literară: plasmă), agheazmă (literar: agheasmă), mireazmă 
(literar. mireasmă), schizmă (literar: schismă), simbolizm (literar: simbolism), 
sofizm (literar: sofism), totalitarizm (literar: totalitarism ) etc.; la fel; în cuvintele: 
balzam (corect: balsam), cenz (corect: cens), concluziv (corect: conclusiv), 
coroziv (corect: corosiv), dezinenţă. (corect: desinenţă), epizod (corect: 
episod), lazer (corect: laser), peizaj (corect: peisaj), premiză (corect: premisă), 
a zmunci (corect: a smuci; var. asmunci), a zmulge (corect: a smulge) etc.; 

— şi invers: scrierea şi pronunţarea sunetului s (în loc de z) în cuvinte de 
tipul: atlas (în loc de atlaz 'stofă'), autobus (corect: autobuz), matros (corect: 
matroz), microbus (corect: microbuz), troleibus (corect: troleibuz), ovăs 
(corect: ovăz), virtuos (corect: virtuoz 'artist') etc. 

O adevărată calamitate pentru sistemul ortografic şi ortoepic românesc 
în spaţiul est-prutean a fost şi mai rămîne problema sunetului africat g [vezi şi 
V. Pohilă, 1990, p. 29], care pînă în 1967 nici nu era notat în lucrările norma- 
tive, pronunţîndu-se, chiar şi de către purtătorii limbii literare, fie după una din 
variantele regionale, fie după forma rusească, de exemplu, 6roqxer, sunetul 
fricativ j aproape în toate cuvintele din limba română care conţin acest sunet 
africat şi introducîndu-se astfel încă o “noutate deosebitoare” cacofonică: bujet 
(conform normei literare: buget), jeneral (corect: general), jeantă (corect: 
geantă), Jermania (corect: Germania), exijent (corect: exigent), jintă (corect: 
gintă), jeometrie (corect: geometrie), jeneză (corect: geneză), jenunchi (corect: 
genunchi) etc. Uzul, chiar şi cel literar, abundă încă în asemenea mostre de 
pronunție neexemplară. Mai mult decît atît, din teama de a nu greşi la rostirea 
acestor două sunete distincte, foarte mulţi vorbitori greşesc şi în direcţia opusă, 
adică în raport cu sunetul fricativ j, pronunţindu-l ca pe unul africat; exemple: “l-a 
răspuns fără pic de genă” (corect: jenă), “Acest sprigin (corect: sprijin) este 
acordat de talibani” (TVM, “Telematina!”, 1998, 15 august). 

Norma literară este încălcată sub influenţa limbii ruse şi la accentuarea 
unor cuvinte ce au acelaşi complex sonor şi în limba rusă, şi în română; unul 
dintre exemple: “Părintele Pavel a fost şi organizátor’ (corect: organizator) 
(TVM, “Baştina”, 1998, 19 iulie); greşeală se comite şi în situaţii în care cuvîntul 
românesc diferă de cel rusesc printr-un singur sunet; de exemplu: “Faci ingalații 
(corect: inhalaţii; cf. rus. nnranauna) cu scoarță de tei” (TVM, “Doi într-un 
fotoliu”, 1998, 9 august). 

Alterarea sistemului fonetic, — parţială, desigur —, determinată şi de 
“codificarea intenţionat divergentă, inclusiv sub aspectul grafiei” [M. Avram, 
1993, p. 36], s-a manifestat atît prin “fenomene fonetice care merg de la 
pronunţarea unor vocale şi consoane la accent şi intonaţie"[M. Avram, 1992, p. 
59] (ca în exemplele citate mai sus), cît şi prin deformarea unor paradigme 
morfologice, în raport cu normele limbii literare unice. Astfel, căzînd sub acţiunea 
regulii de a pronunţa a (şi nu ea) după j, ş în cuvintele din clasele verbelor de 
conjugarea | şi a IV-a ce se conjugă cu sufix [vezi Dicţionar ortografic, 1978, p. 

532, 538], paradigmele acestora erau modificate sub aspectul ortografierii şi al 
pronunţiei: 

(a) la imperfect: tînjam, tînjai, tînja, tînjam, tînjaţi, tînjau (în loc de norma 
literară: tînjeam, tînjeai, tînjea, tînjeam, tînjeaţi, tînjeau) sau: prăşam, prăşai, 
prăşa, prăşam, prăşaţi, prăşau (în loc de norma literară: prăşeam, prăşeai, 
prăşea, prăşeam, prăşeaţi, prăşeau); deosebit de caraghioasă pentru auzul 
românesc era, — şi mai este, căci, în condiţiile în care sîntem, “nu putem încă 
pretinde salturi spectaculoase în sensul folosirii corecte a limbii” [I. Oprea, 
1993, p. 48] —, rostirea, conform “normei” [vezi Dicţionar ortografic, 1978, p. 
539), a imperfectului pentru verbul a ieşi: ieşam, ieşai, ieşa, ieşam, ieşaţi, 
jeşau (norma literară: ieşeam, ieşeai, ieşea, ieşeam, ieşeaţi, ieşeau); 

(b) la indicativ prezent persoana a 3-a singular şi plural: angajază (corect: 
angajează), îmbrățişază (corect: îmbrăţişează), înfățişază (corect: înfăţişează) 
etc.; unul dintre ultimele exemple: “Mă deranjază (corect: deranjează) mult că 
nu este totul compact” (TVM, “Portretul generaţiei mele”, 1998, 18 august); 

(c) la conjunctiv prezent persoana a 3-a singular şi plural: prăjască (corect: 
prăjească), prăbuşască (corect: prăbuşească), mînjască (corect: mînjească) 
etc.; conjunctivul prezent a avut de suferit şi în cazul aşa-numitelor verbe 
neregulate: (să) beie (literar: (să) bea), (să) vreie (literar: (să) vrea), (să) deie 
(literar: (să) dea), (să) ieie (literar: (să) ia), (să) steie (literar: (să) stea). 

Unele cuvinte au fost trecute dintr-o conjugare în alta prin substituirea 
sunetului iniţial şi prin deplasarea accentului, modificîndu-li-se şi paradigmele. 
Astfel, a umple, prin forma regională preconizată de Dicţionarul ortografic (1978) 
a împlea, a trecut din conjugarea a Ill-a în cea de-a Il-a, luînd următoarele 
forme “deosebitoare”, de exemplu, la indicativ prezent: împlu, împli, împle, 
împl&m, împlgţi, împlu (cf. norma literară: umplu, umpli, umple, umplem, 
umpleţi, umplu). Cuvîntul a curăța din clasa verbului de conjugarea | a fost 
trecut în cea de-a IV-a (varianta regională a curâţi [vezi şi M. Avram, 1997, p. 
199]), luînd formă divergentă, de exemplu, la participiu: curăţit (conform normei 
literare: curăţat), la fel întiîlnită şi astăzi în uzul literar în spaţiul nostru: “Băieţii 
au curăţit (literar: au curăţat) drumul” (TVM, “Vivat profesia”, 1998, 19 iulie), 
“Sînt gata curăţiţi (literar: curăţaţi) ardeii...” (TVM, “Teleamic”, 1998, 19 iulie) 
etc. 

Tot ca urmare a unor preconizări ale ortografiei rusoide, — diametral opuse 
în comparaţie cu norma literară românească —, au fost şi modificările în cadrul 
unor paradigme de declinare; cf.: n.-a. tinereţă, art. tinereţa, pl. tinereţe, g.-d. 
tinereței (norma literară: n.-a. tinereţe, art. tinereţea, pl. tinereţi, g.-d. tinereţii), 
n.-a. tusă, art. tusa, (normativ: n.-a. tuse, art. tusea); n.-a. dorință, pl. dorinţi, g.-d. 
dorinţii (normativ: n.-a. dorinţă, pl. dorinţe, g.-d. dorinţei); n.-a. rață, pl. răţi, 
g.-d. rății (normativ: n.-a. rață, pl. rațe, g.-d. raţei) etc. 

Am insistat asupra acestor amănunte de scriere şi de rostire, pentru că 
numai ştiind a n u m e în ce greşim, vom putea să ne apropiem de norma 
literară românească, mai ales că, deocamdată, “vorbirea orală, chiar şi a multor 
intelectuali bine intenţionaţi, ne oferă prea puţine modele de limbă literară. lar 
dacă e să ne referim la uzul general, la comportamentul verbal al maselor largi, 
aici vom constata dominaţia nestingherită a normelor necodificate (unele — 
chiar codificate, pînă nu demult — T.R.) de origine moldo-ruso-babiloneană” [I. 
Eţcu' 1993, p. 55]. 

Revenind la situaţia etno-socio-politico-culturală din perioada aşa-numitului 
“dezgheţ”, — la care ne-am oprit şi de la care am vrea să reluăm firul desfăşurării 
evenimentelor —, menţionăm, în mod special, elanul cu care se încadrase 
intelectualitatea filologică (dar nu numai filologică) din R.S.S.M. în promovarea 

limbii literare numite pe atunci moldovenească, editînd pentru cititorul local o 
întreagă bibliotecă de cultivare a vorbirii. Mai întîi de toate, e vorba de enorma 
contribuţie a colaboratorilor de la Institutul de Limbă şi Literatură al Academiei 
de Ştiinţe a Moldovei, care, începînd cu anul 1961, au editat 15 fascicule cu 
titlul generic “Cultivarea limbii” (vezi la bibliografie), apoi trebuie remarcate 
lucrările profesorilor universitari [vezi: N. Corlăteanu, 1980, 1981, 1985; A. 
Ciobanu, 1970; V. Marin, 1980; |. Melniciuc, 1983], ale altor autori [V. Mîndîcanu, 
1979, 1987; V. Gherman, 1984], precum şi numeroase articole în presa peri- 
odică, mai multe emisiuni la radio şi televiziune ş.a.m.d. Satisfacţia deplină 
însă în urma acelor considerabile eforturi nu a fost să fie, pentru cea mai mare 
parte a populaţiei abaterile de la norma literară fiind “combătute zadarnic pe 
parcursul a trei decenii” [I. Eţcu, 1993, p. 55], astfel că şi astăzi mulţi 
parlamentari mai “precaută o întrebare”, “hotărăsc aceste întrebăn”, “se determină 
într-o problemă”, “necătînd la greutăţi” etc., ca să nu mai spunem de unii specia- 
lişti în diferite domenii, pentru care terminologiile profesionale încă nu sînt cele 
româneşti literare; or, “e o greşeală ... grosolană să admiţi, de exemplu, ca la 
nivelul culturii superioare a unei naţiuni şi în viaţa publică aunei 
comunităţi statale să se vorbească un limbaj familiar sau vulgar, sau să se 
vorbească incorect(e.n.—T.R.) [E. Coşeriu, 1997, p. 84]. 

Principala cauză a acestei stări de lucruri a fost, mai întîi de toate, izolarea 
de matca românească şi îngustarea maximală a sferelor de funcţionare a limbii 
române la est de Prut, apoi — introducerea, de facto, a limbii ruse ca limbă 
oficială în R.S.S.M. şi crearea planificată a condiţiilor ideale pentru însuşirea 
“benevolă” a acesteia, promovîndu-se la nivel de stat ideea unui bilingvism 
“armonios”, care defaptera unidi recţional: numai moldovenilor li se 
pretindea să fie bilingvi, nu şi ruşilor. Trebuie menţionat că, resemnîndu-se şi 
conformîndu-se realităţii sovietice (totalitarismul odios plana mereu asupra 
imperiului) şi nedîndu-şi seama de anumite consecinţe, chiar oameni de bună- 
credinţă revendicau, pînă inclusiv în 1989, stabilirea unui bilingvism pretins 
“echitabil” — adică, şi pentru rusofoni. Or, mentalitatea şovino-imperială a 
acestora din urmă nu le permitea să coboare la nivelul băştinaşilor, astfel că 
viaţa l-a determinat pe românul basarabean să înveţe el însuşi cît mai bine 
limba oficială de contact — limba rusă. Şi trebuie să spunem că i-a reuşit 
excelent acest lucru, îndeosebi cînd e vorba de generaţiile care s-au născut în 
perioada sovietică, “scăldate” din faşă în două albii: una — maternă şi alta — a 
mediului rusolingv. Ce e drept, această “reuşită” nu putea să nu fie în detrimentul 
limbii materne — româna, după cum subtil a observat şi cercetătorul V. Bahnaru: 
“Cînd se pleda la noi pentru două limbi de stat, se urmărea, de fapt, oficia- 
lizarea concurenţei dintre limbi, or concurenţa dintre două elemente întotdeauna 
şi pretutindeni a dus în mod obligatoriu la dispariţia unuia dintre ele. ... 
Bilingvismul cu caracter de masă(e.n.— T. R.) este o rătăcire, iniţiatorii 
lui ştiindu-i foarte bine consecinţele. ... Cu alte cuvinte, se punea la cale dispariţia 
limbii române în Moldova, iar o dată cu ea şi dispariţia noastră ca parte compo- 
nentă a poporului român” [V. Bahnaru, 1991, p. 7]. 

Din fericire, noua şi ultima zguduire a marelui imperiu sovietic de la sfîrşitul 
anilor 80 şi începutul anilor 90, provocată de aşa-numita restructurare iniţiată 
de M. Gorbaciov, — care, de altfel, recunoştea mai tîrziu că nu avusese în 
vedere întocmai şi efectele “nedorite” în republicile unionale —, ne-a reaşezat. 
în albia noastră firească — cea a românismului. Acum, de noi înşine (căci 
tocmai ieşisem din cadrul U.R.S.S.) depindea, — şi continuă să depindă —, 
dacă nu vom rata şi această şansă, pentru că, pe de o parte, avem de înfruntat 
atitudinea ostilă a unor concetăţeni — “persoane aparte, grupuri de persoane 

rău intenționate, unele partide, care au declanşat o aprigă campanie de 
românofobie, difuzînd prin presă şi pe cale orală tot felul de inepţii şi enormităţi” 
[A. Ciobanu, 1998, p. 42] şi care şi astăzi “se pronunţă, în mod public, pentru 
declararea limbii ruse ca a doua limbă de stai în Republica Moldova” [A. Ciobanu, 
1998, p. 44], iar pe de altă parte, urmează, — printr-un act de voinţă —, să 
conştientizăm efectele negative ale aşa-numitului “bilingvism armonios” din 
ultima perioadă de influenţă rusească, să le identificăm şi să încercăm, — cu 
toţii împreună şi fiecare în parte —, a le depăşi. În acest scop, ne vom strădui 
să le examinăm, după cum urmează. 


« . DEŞI VORBEŞTI PE ÎNŢELES, 
EU NU TE POT PRICEPE...” 


Cel mai grav prejudiciu adus limbii române în această perioadă, — 
caracterizată prin extinderea excesivă a fenomenului calchierii lexico-semantice, 
gramaticale, frazeologice etc. după modele ruseşti [vezi şi M. Avram, 1992, p. 
59, passim] — , a fost, credem, crearea, din motivul arătat mai sus, a unor 
structuri verbale ininteiigibile în cadrul limbii române unitare. O sesizare în acest 
sens a făcut-o şi di prof. dr. Dumitru Irimia de la Universitatea “Al. |. Cuza” din 
laşi la-ediţia a treia a Conferinţei Naţionale “Limba română azi”, spunînd că a 
avut durerea să audă din gura unor vorbitori de la noi cuvinte româneşti, dar 
“legate” într-un mod cu totul străin, ceea ce, credem, în ultimă instanţă, poate 
periclita actul comunicării între românii din diferite regiuni şi ceea ce, desigur, 
ar turna apă la moara “pro moldoveniştilor”. care, din considerente doar de ordin 
politic, ar dori să-şi creeze şi o limbă separată, ridicînd la un atare statut unele 
graiuri ale dialectului dacoromân al românei unitare. A ne îngriji limba este deci 
o datorie sfîntă a noastră a tuturor. 

S-ar părea că basarabenii, — care şi-au însuşit bine limba rusă —, nu ar 
avea dificultăţi în receptarea unui mesaj în limba română exprimat printr-un 
calc după model rusesc. Ba bine că nu! Chiar la începutul acestui an, în. una 
dintre ediţiile ghidului radiofonic al “Undei dimineţii” de la Radio Moldova, scriitorul 
A. Gromov, pare-mi-se, exemplificase două calcuri cu totul caraghioase şi. 
confuze chiar şi pentru noi: (1) “... (ceva) a fost construit bine şi cu stafide” (!) 
(cf. rus. c N3IOMUHKOÑ ), (2) “... datoria e roşie (!), dacă e plătită” (cf. rus. gonr 
TUIaTeXOM KpaceH). 

Cititorul din dreapta Prutului, pentru care limba rusă nu a devenit “o a 
doua limbă maternă”, va rămîne nedumerit şi în cazul în care va constata în 
paginile unui ziar de la noi că există, bunăoară, “... cifre ... luate din tavan” 
(“Moldova socialistă”, 1989, 5 octombrie, p. 4). Îmbinarea dată a fost calchiată 
după expresia frazeologică rusească B3arb c noronka. În limba română autorul 
urma să spună fie că e vorba de cifre luate, scoase te miri de unde, fie că 
“le-a spus cum i-a trăsnit prin cap”. Sau, o altă situaţie: ce a înţeles 
telespectatorul, — tot din acea zonă —, cînd a auzit că cineva “... visează la 
bani lungi”? (TVM, “Undatineretului”, 1988, 8 septembrie). E vorba, desigur, de 
calcul după rus. 4/IMHHbIÑ py6/b, care urma să fie redat în română prin ban 
cîştigat uşor; cîştig mare şi uşor. 

Se vede că ne atenţiona şi pe noi, basarabenii, dna prof. dr. Mioara Avram, 
cînd scria: “... traducerile grăbite riscă să introducă unităţi frazeologice inutile 
şi nefireşti alături sau în loc de cele consacrate” [M. Avram, 1987, p. 261]. Or, 
în special sub influenţa limbii ruse, anume aceasta s-a şi întîmplat la noi. De 
exemplu: “V-aţi făcut şi unele concluzii privind omenia” (TVM, “Orologiu sen- 

timental”, 1998, 15 august) — calchiat după rus. cgenaTb BbiBog, substituindu-se 
astfel expresia românească a trage o concluzie [vezi şi G. Duda ș.a., 1985); 
“instrumentele produse pentru vînzare ... nu suportă nici o critică” (TVM, “Unda 
tineretului”, 1988, 18 februarie) — s-a tradus servil frazeologismul rusesc ne 
BbiqepXHBaTb KpuTuKu, fără a se ţine cont că în română există echivalentul 
— (a fi) sub orice critică. 

Tot sub influenţa modelelor ruseşti (de tipul: rombko uro, KaK TO/bKo, Noka 
4ro) au fost create o serie de locuţiuni adverbiale inutile, mai ales că acestea, 
pe de o parte, dublează în planul conținutului unităţi lexicale neaoşe, iar pe de 
altă parte, — se suprapun pe structuri similare existente deja în limba română, 
dar care au o cu totul altă semnificaţie. Exemple: “Numai ce (corect: chiar 
acum, adineauri, acum o clipă — în funcţie de mesaj) în baraca voastră a 
intrat un om” (“Steluţa”, 1985, nr. 2, p. 5); “Problema care a fost numai ce 
atinsă este o problemă mare” (TVM, “Capitala”, 1998, 29 iulie); “Cum numai 
(corect: (de) îndată ce, imediat) rămîne singur acasă, aleargă la bucătărie” 
(“Steluţa”, 1985, nr. 3, p. 12); “Pînă ce (corect: deocamdată) sîntem nevoiţi să 
colectăm acest produs din Bielorusia” (TVM, “Publicitatea restructurării”, 1988, 
21 martie); “În zilele apropiate ... ne vor da un răspuns concret. Pină cînd 
(corect: deocamdată) rămînem în aşteptare” (TVM, “Viaţa satului”, 1988, 3 
martie); “Industria pînă cînd (corect: deocamdată; pînă una, alta) ne aduce 
pierderi” (TVM, “Ora parlamentului”, 1998, 3 august) etc. — “inovaţii” ce nu se 
lasă nicidecum uitate în spaţiul nostru. 

Sub influenţa rus. or nmenu a fost deformată şi expresia românească în 
numele (cuiva): "De la numele colectivului vă facem un cadou” (TVM, “Vivat 
profesia”, 1998, 19 iulie) [vezi şi V. Mîndicanu, 1987]. 

Un alt calc mot à mot, — după rus. 8-3agncumocru oT —. este locuţiunea 
în dependenţă de, care o dublează, fără necesitate, pe cea românească -— în 
funcţie de [vezi şi V. Guţu, 1998]. Exemple: “În dependenţă de aceasta se pot 
prezice perturbațiile...” (TVM, “O seară cu noi”, 1998, 7 august); “E important 
să menţionăm că în dependenţă de conjugarea verbului se schimbă şi sufixul..." 
(TVM, “Norma literară şi uzul”, 1998, 20 iulie). 

Traducerea liberă a rus. snagarb B kpainocru nu numai că este nereuşită, 
ci şi provoacă hazul, — prin actualizarea sensului propriu, denotativ al 
elementelor componente: “Şi mai rău e că unele persoane cad în extremități 
(corect: cad dintr-o extremă în alta), ignorînd recomandările Comisiei interde- 
partamentale ale savanților” (“Viaţa satului”, 1989, 11 aprilie, p. 4). Asemenea 
curiozităţi se produc atunci cînd nu îngrijim “tezaurul cel mai de preţ”, în spe- 
cial cînd e vorba de locuţiuni şi expresii, “care totdeauna revin organizate în 
aceeaşi structură” [V. Guţu Romalo. 1972, p. 238]. 

Acelaşi efect de confuzie îl creează traducerile unor îmbinări libere, după 
calapod rusesc: “Eu privesc treaz (cf .-rus. rpesBo cmorp!o) la lucruri şi înțeleg 
de minune că ... e nevoie dea depune şi pe viitor eforturi” (“Vocea poporului”, 
1990, 20 noiembrie. p. 7) — versiunea românească este “să privească lucrurile 
în mod realist“; “Amînările ne pot numai cauza rău” (“Viaţa satului”, 1989. 6 
aprilie, p. 3) — e tradusă literalmente îmbinarea npunvunuTre 370, neţinîndu-se 
cont că în limba română se spune a face râu (cuiva), dar a cauza — neplă- 
ceri, daune ete. 

Cunoaşterea parţială a capacităţii combinatorii a.cuvintelor, pe de o parte, 
şi “dibuirea”, aproximativă desigur, a versiunilor româneşti, — printrad u c e r e —, 
pe de altă parte, au generat în perioada bilingvismului “armonios”, — în special, 
în presă, care era tradusă aproape integral din limba rusă —. un limbaj profund 
marcat de această procedură a traducerii [vezi şi A. Dîrul, 1986]. 

Astfel, au apărut în româna vorbită la est de Prut structuri nefireşti, care, 
spre regretul nostru, mai pot fi auzite sau citite şi în prezent. Unele exemple: 
„necesită mari eforturi munca, care are menirea să ducă pînă la conştiinţa 
maselor (corect în limba română: să aducă la cunoştinţă; să comunice; să 
facă cunoscut) sarcinile şi esenţa restructurării” (“Tineretul Moldovei”, 1989, 
20 ianuarie, p. 3); “Acuma noi ducem (corect: suportăm ) cheltuieli mari” (TVM, 
“Capitala”, 1998, 29 iulie); “Membrii comisiei electorale duc explicaţii cu 
persoanele indicate” (Radio Moldova, “Unda dimineţii”, 1999, 25 martie) — corect: 
dau explicaţii; explică; lămuresc; “Mă pronunt pentru întruchiparea (corect: 
aplicarea) cu succes a Legilor R.S.S.M. cu privire la limbi” (“Chişinău. Gazetă 
de seară”, 1990, 21 februarie, p. 2); “A fost scoasă (corect: adoptată) o hotărire 
ca să fie ocrotită această zonă” (TVM, “Ave natura”, 1998, 15 august); “ 
trebuie a a primirea (corect: adoptarea) legilor (TVM, “Telematinal”, 1998, 
16 august); “S-a primit (corect: s-a bud, decizia să fie convocată adunarea 
generală” (TVM, “Mesager”, 1998, 6 august); “Am vorbit despre aceasta la 
sedinta petrecută de Minister” (TVM, “Telematinal”, 1998, 21 august) — corect: 
a face /a ţine o şedinţă, iar în acest context, posibil, convocată; “Am petrecut 
marşul cu succes, deşi traseu! a fost complicat” (TVM, “La datorie”, 1998, 9 
august) — mai curînd, marşul poate fi parcurs, poale să se desfăşoare sau 
chiar poate fi executat; “Din păcate. administratia uzinei, afiînd despre scrisoare, 
a efectuat o presiune mare asupra multor oameni...” (“Tineretul Moldovei”, 1988, 
11 decembrie, p. 4) — îmbinarea românească e următoarea: a exercita presiuni 
{asupra cuiva): "Va trebui ... să încerc să le ajut oamenilor care mi-au oferit 
(corect t: mi-au acordat) încrederea” (“Chişinău. Gazetă de seară”, 1990, 21 
februarie, p. 1). 

Lafel, aduc prejudicii actului de comunicare între românii de pretutindeni 
şi calchieriie lexico-semaniice abuzive. Pe teren est-prutean, sub influența 
iimbii ruse, au fost “fabricate” -- vorba maestrului V. Mindicanu [ed. all-a, p. 

9], mai multe cuvinte inutile, care continua să persiste atît în stilul scris, cit 
şi în cel oral. Unele exempie: “Sâ precâtăm (cf. rus. paccMoTpeTb) acuma 
problemele tacticii” (TVM, “În ajutor şcolii”, 1988, 21 octombrie) — româneşte 
s-ar putea spune: să examinăm, să analizăm etc.; “Familia trebuie să fie 
unită, necâtind la (cf. rus. necmorpa na) divergențe” (TVM, “Vino marţi “La 
Victor”, 1998, 28 iulie) -— româneşte se spune: “deşi există divergențe”, “fn 
pofida divergenţelor” etc ; “in privinţa oformării (cf. rus. obpopunenue) actelor 
oficiale ... legislatorii ... vorbesc în doi peri ( Viaţa satului”, 1989, 6 aprilie, p. 3) 
-— româneşte este corect a spune: a redactia actele"; "Dar şi aici avem unele 
rezerve: fără mecanismul respectiv de transmitere şi fără gătința (cf. rus. 
rOTOB8HOCTt) Sovietelor de a lucra în noi condiţii nu vom obţine rezultate 
deosebite” (“Chişinău. Gazetă de seară”, 1990, 21 februarie, p. 1) — româneşte: 
pregătire, disponibilitate etc. 

În alte cazuri, s-a procedat la extinderea conţinutului semantic al cuvintelor 
sau la modificarea iui după acelaşi calapod. Astfel, a retrăi a căpătat mai multe 
semnificaţii noi, neiterative: 'a suferi”, 'a încerca (o bucurie ş.a.), 'a se îngriji (de 
interesele cuiva), 'a te durea inima (pentru cineva sau ceva), 'a ţine (cu o 
echipă ş.a.) etc. [vezi şi V. Mîndicanu, 1987, p. 265]. Două exemple la distanţă 
“de 8 ani: “Ştiu că în cadrul alegerilor P. Volcov a avut mult de retrăit (cf. rus. 
nepexuBaTb), o parte din alegători se pronunţau împotriva candidaturii lui” 
(“Moldova socialistă”, 1990, 15 aprilie, p. 1); ‘Eu am venit să retră/esc pentru 
fiica mea” (TVM, “Clipa siderală”, 1998, 2 august). Acelaşi efect (de lărgire a 
conţinutului semantic) a fost obţinut în urma calchierii rus. ronyuurbca, fapt ce 
a modificat şi una din caracteristicile gramaticale ale rom. a primi, atribuindu-i-se şi 

valoare pronominală; exemple: “... în viaţă pînă ce-o fi se primeşte altfel” (TVM, 
“Unda tineretului”, 1988, 19 august), “Aşa se primeşte astăzi” (TVM, “Capitala”, 
1998, 29 iulie) — în contextele date se putea spune româneşte: iese, se întimplă 
etc. Cuvîntul din clasa adjectivului — lunar, a fost trecut şi în cea a substantivului: 
“Acest lunar (cf. rus. mecaunuk) a fost organizat împreună cu Ministerul...” 
(TVM, “La datorie”, 1998, 9 august). lar cuvîntul moment a prins rădăcini adînci 
în această extremitate estică a romanităţii şi cu sens netemporal [vezi şi M. 
Avram, 1993, p.37], însemnînd 'element', 'componentă', 'aspect'. Cîteva 
exemple: “Un moment (cf. rus. momenr) principial nou în platforma mea 
preelectorală îl constituie...” (“Chişinău. Gazetă de seară”, 1990, 21 februarie, 
p. 2); “Al doilea moment: indiferent de ... M. Snegur ... trebuia să se întîlnească 
cu conducerea României” (“Ţara”, 1992, 1 ianuarie, p. 2); “Şi încă un moment 
ce ţine de utilizarea îngrijită a cuvintelor” (TVM, “Norma literară şi uzul”, 1998, 
15 august). Sub influenţa conţinutului semantic al rus. ncxoqur» au fost 
adăugate, aberant, sensuri noi pentru rom. a reieşi, ceea ce periclitează 
constituirea unui enunţ logic [vezi şi V. Mîndicanu, 1987, p. 260]. De exemplu: 
“El îşi vede rolul în a le reda oamenilor încrederea în ziua de miine ... reieşind 
nu din interesele unor clase şi naţiuni, ... ci din interesele omului” (“Chişinău. 
Gazetă de seară”, 1990, 21 februarie, p. 2) — corectă ar fi fost utilizarea locuţiunii 
verbale a ţine cont. 

La nivel gramatical, după cum menţionează şi M. Avram, cele mai frecvente 
sînt “două tipuri de calcuri sintactice avînd ca obiect verbul, şi anume: calchierea 
regimului verbal şi calchierea folosirii pronominale (reflexive) sau nepronominale 
(active) a unui verb” [M. Avram, 1992, p. 63]. Exemple pot fi aduse şi dintre 
cele combătute pe parcursul a zeci de ani, şi dintre cele mai recente: “O şefă 
care conduce cu cancelaria...” (Radio Moldova, “Grai matern”, 1990, 13 
octombrie); “Noi sîntem aceia care conducem cu statul” (TVM, “Telematina!”, 
1998, 21 august); “Statul ... poate conduce cu economia naţională” (TVM, “Ora 
guvernului”, 1998, 20 iulie) — în aceste situaţii urma să fie respectat regimul 
neprepoziţional [vezi şi A. Ciobanu, 1970, p. 11]; iar în exemplul ce urmează, 
din contra, e normativă intercalarea prepoziţiei: “Ştie ... fiindcă mulţi ani a /ucrat 
mecanizator (cf. rus. pa6oran mexannsaropom [vezi şi A. Ciobanu, 1983, p. 
41-42]) în satul natal” (“Zorile” (Călăraşi), 1990, 2 august, p. 3) — conform 
normei literare româneşti: a lucrat ca (în calitate de) mecanizator. 

Regimul neprepoziţional şi construirea enunţului cu un complement direct 
este necesar şi în.următoarele exemple: “... fiecare trăitor de la sat e în drept 
să pretindă la (cf. rus. nperenmoBaTb Ha) partea sa” (“Vocea poporului”, 1990, 
20 noiembrie, p. 5) — corect: să pretindă partea sa; “Noi insistăm să nu se 
speculeze cu noţiunea de popor” (Radio Moldova, “Unda dimineţii”, 1990, 28 
octombrie) — corect: să nu se speculeze noţiunea...; “Vladislav nu cunoaşte 
în moldoveneşte, de aceea vom vorbi ruseşte” (TVM, “Unda tineretului”, 1988, 
8 septembrie) — corect: nu cunoaşte limba română (!); “Este vorba de ... 
reprezentanţi ai instituţiilor menite să supravegheze la corectitudinea legilor” 
(“Mesagerul”, 1999, 19 februarie, p. 1)— corect: să supravegheze corectitudi- 
nea. 

În exemplele ce urmează corectă ar fi fost folosirea prepoziţiei /a [vezi şi 
|. Condrea, 1991, p. 78]: “Renunţarea de la (corect: la) “Actul de independenţă” 
pentru mine e de neconceput” (“Moldova suverană”, 1990, 13 octombrie, p. 3); 
“Ne raliem şi noi urărilor (corect: la urările) de succes...” (“Moldova suverană”, 
1990, 16 noiembrie, p. 1); “Ar fi în folosul cauzei generale ... dacă deputaţii ar 
reveni la unele articole ce se pretează ca (corect: la) interpretări echivoce” 

contextul: “Este clar că ... de (corect: de la) aceste probleme nu ne putem 
eschiva” (“Moldova socialistă”, 1990, 24 mai, p. 1). 

Prepoziția cu este obligatorie în situaţiile: “Eu nu pot să mă împac la 
(corect: cu) gîndul că un frate moldovean ... sîngerează acum prin spitale” 
(“Viaţa satului”, 1989, 16 noiembrie, p. 1); “Secţiile politice ... au fost completate 
din (corect: cu) lucrători care cunoşteau bine agricultura” (“Chişinău. Gazetă 
de seară”, 1990, 9 iunie, p. 3); “Domnul L. Cemorian ... îşi propune să abordeze 
... unele aspecte ale sincronizării în (corect: cu) spiritualitatea românească” 
(“Sfatul Ţării”, 1992, 14 octombrie, p. 7). 

l “La acest concurs au participat elevii pasionaţi în matematică şi în literatură 
(Radio Moldova, “Cînd se îngemănează două pasiuni”, 1990, 26 august) — 
româneşte este corect: a fi pasionat de ceva. 

ŞI, în sfîrşit, calchierile unor forme reflexive ruseşti, care vin în contradicţie: 
cu norma literară românească: “Tot ce-pot acum, m-am învăţat (cf. rus. 
Hay4urnca) de la dînşii” (TVM, “Schiţele Valeriei Dască!”, 1998, 15 august) — 
corect: am învăţat; “Sub regimurile tiranice politica e o artă a intrigilor ce se 
alternează (cf. rus. cmenarorca, sepenyrorcs) (“Cuvîntul”, 1990, 11 octombrie, 
p. 3) — corect: alternează; “Şi aceasta -se rezultă (aici e sensul rus. 
3akaH4uBaTbc3) cu situaţii de conflict” (“Chişinău. Gazetă de seară”, 1990, 21 
februarie, p. 2) — corect: se termină; “... organele comuniste ... au înăbuşit... 
orice abordare a problemelor, ce nu se cadrau cu ideologia comunistă” (“ Moldova 
suverană”, 1993, 14 ianuarie, p. 1) — corect: nu cadrau; “Restul gospodăriilor 
se refuză (ef. rus. oTkasbiBarorca) de a planta copaci” (TVM, “Telematina!”, 
1998, 17 august) — corect: refuză să planteze ; “Timpul emisiunii s-a expirat 
(cf. rus. oxonuureca) (TVM, “Triunghiul”, 1999, 1 aprilie) — corect: a expirat. 


» 


ÎN LOC DE CONCLUZII 


1. În nici un caz nu am semnalat abaterile de la normele limbii române 
literare pentru a blama pe cineva, mai ales avînd în vedere oprimarea naţionaţă 
şi dezastrul spiritual prin care au trecut românii de la est de Prut în perioadele 
de izolare forţată de matca românească; am dorit doar să scoatem în relief 

„ceea ce ne dezbină, faptele de limbă “deosebitoare” (lista lor nefiind nici pe 
departe închisă, desigur, prin cele prezentate mai sus), neconforme cu normele 
literare româneşti, care mai persistă şi de care trebuie să ne debarasăm. 

2. Cu toate abaterile constatate, “limba din Republica Moldova nu este şi 
nu a fost niciodată altceva decît română, întrucît esenţa limbii n-a suferit atingeri 
şi elementele străine sînt adaptate la sistemul românesc”, şi “ceea ce se 
corectează în acţiunile de cultivare a limbii la vorbitorii din R. M. nu este 
neromânesc, ci numai neliterar, neconform cu norma comună, ul IM. 
Avram, 1992, p. 64; vezi şi S. Berejan, 1990, p. 34-35]. 

3. Dat fiind că poluarea vorbirii românilor est-pruteni, în cea mai mare 
parte a ei, a fost determinată de tipul de vorbire rusesc, una dintre sarcinile pe 
care trebuie să şi-o asume fiecare este derusificare a limbajului propriu 
[vezi şi M. Avram, 1992, p. 59]; din acest motiv am şi încercat să atragem- 
atenția cititorilor asupra unor fapte concrete cauzate de influența rusească. 

4. Perioadă bilingvismului “armonios” şi-a lăsat amprenta şi asupra modului 
de gîndire, aceasta, în foarte multe cazuri, fiind desfăşurată în baza unor clişee 
ruseşti şi căpătînd expresie românească doar în urma procesului de traducere” 
din limba rusă, ceea ce dăduse naştere în acea perioadă unui limbaj neoro- 
mânesc tradus, caracteristic, în special, pentru presa bilingvă, care era 

preponderentă pe atunci. De aceea, o altă sarcină importantă constă în 
renunțarea la “căutarea” cuvintelor româneşti prin traducerea celor rusești, “astfe! 
ca reproducerea structuriior altei limbi în vorbirea românească să fie înlăturată 
prin formularea ideilor direct în română” [I. Oprea, 1993, p. 48]. 

5. Cea de-a treia sarcină, cea mai importantă, este 'realinierea ia 
norma românei literare, care trebuie să fie una şi aceeaşi la românii de pretu- 
tindeni, indiferent de apartenenţa lor statală, aşa cum norma francezei literare 
este aceeaşi în toate ţările francofone” [M. Avram, 1993, p. 36]. Numai astfel 
vom avea un limbaj inteligibil în întreg spaţiul românesc, numai astfel vom 
susţine, prin fapte, unitatea limbii române şi numai astfel limba română va fi 
patria noastră. 

Limba PRomdnă 


lon ROTARU 
Bucureşti 


DIMITRIE CANTEMIR 
ŞI SCRIEREA 
CU LITERE LATINE 


„„„ am subvieţuit slavonizînd 
fără să ne slavonizăm, grecizînd 
fără să ne grecizăm, turcindu-ne 

fără să ne turcim... Din Athanarul 
acesta milenar, ca o lleană Cosîn- 
zeană, s-a născut limba română: 
frumoasă, latină, unitară. 

|. D.S. 


Este drept, în limba slavonă ni 
s-au transmis, prin forţa împrejurărilor, 
cronicile lui Ştefan cel Mare, cel mai 
important izvor intern privitor la faptele 
din epoca marelui domn al Moldovei. 
Şi tot în slavonă, printre multe alte 
documente istorice, a fost scrisă şi o 
capodoperă, Învățăturile lui Neagoe 
Basarab către fiul său Theodosie, 
forma ei optimă, se ştie, fiind totuşi 
versiunea românească din vremea lui 
Constantin Brîncoveanu. Dar slavona, 
cu succedaneul ei, alfabetul chirilic, 
ne-a fost cea mai mare piedică în 
dezvoltarea culturii, literaturii, şi a 
civilizaţiei româneşti, în general, pînă 
dincolo de jumătatea secolului trecut 
cînd a început mai intens şi mai liberă 
de constrîngeri sincronizarea noastră 
cu Occidentul. Exploatînd cu abilitate 
apărarea demagogică a ortodoxiei, cu 
mijloace diplomatice şi de forţă 
superioare grecilor fanarioți, ţarismul 
impunea unui |. Heliade-Rădulescu — 
un mare, înverşunat adversar al 
slavonismului şi al grecismului — să 
scrie şi să tipărească numai cu 
chirilice (caracterele latine propuse de 
învățații ardeleni din epoca luminilor 
fiind semn de înclinare spre papis- 
tăşie), ba chiar să elaboreze un tratat 
prin care să arate că limba română 
este de origine... slavonă. Ceea ce l-ar 
fi făcut pe autorul revoluţiei de la 


1848, cum îi plăcea să se intituleze, 
să exclame, bătînd cu pumnul în 
masă, faţă de generalul Kisseleff, 
guvernatorul ţărilor române pe atunci: 
Asta ar însemna ca eu să deduc 
originea cuvîntului muscă de la ... 
muscal! (cităm din memorie). Îndată, 
cuprins de o sfîntă furie, părintele 
literaturii române moderne a scris, 
într-o noapte, se zice, al său Para- 
lelismu între limba română şi limba 
italiană. Unde, sărind peste cal, 
(greşeală venială!), arată că limba 
română este un fel de variantă, un 
dialect al limbii italiene, pur şi simplu, 
căzînd apoi în atît de înduioşetorul 
său (aşa ne apare acum) italienism, 
ironizat cu fin umor de Alecsandri şi 
Caragiale, ceva mai tîrziu. Heliade nu 
mai zicea frumoasă (deşi frumos — 
ştia şi el bine — vine din lat. formo- 
sus) ci “bellă”, nu mai scria şi nu mai 
pronunţa albastru (din lat. *a/bastrum) 
ci “azzuro”, pronunţa “iust” şi “iustiţie” 
(deşi ar fi avut la îndemiînă pe drept 
şi dreptate (din lat. directus),. zicea 
“capelură”, în loc de păr (din lat. pi- 
lus) etc., cuprins fiind de o imensă 
indignare şi, de ce nu?, de o îndrep- 
tăţită dorinţă de a ne situa, ca popor 
latin ce ne aflăm (el zicea popol), mai 
înspre Occident (el zicea “occidinte” 
şi “oriinte”) — cam cum anglicizăm 
şi unii dintre noi astăzi, nu fără o mică, 
în fond nevinovată undă ridicolă, 
zicînd şi scriind: “team” în loc de 
echipă, “top”, “summit”, în loc de vîrf, 
“lobby”, în loc de grup de susținători, 
ba chiar “obvious” în loc de clar ca 
lumina zilei, la mintea cocoşului, evi- 
dent, săritor în ochi etc., foarte 
nerăbdători să ne smulgem odată din 
ghearele unui multisecular slavonism- 
balcanism-rusism-sovietism-comu- 
nism-postcomunism pe care îl soco- 
tim... înapoiat, trăgător îndărăt faţă de 
civilizaţia apuseană. În sine luată, 
pentru moment, o asemenea atitudine 
este desigur mai degrabă reprobabilă, 
o ştim de la străbunica Chiriţa şi de 
la străunchiul Rică Venturiano, dar aici 
se pot descoperi semnificaţii mai 
adînci: drama insulei noastre latine 
situată într-o mare slavă. Nu, nu-i 
adevărat că desprinderea noastră de 
latinitatea occidentală, în speţă de. 
Roma, a avut loc îndată după tragerea 


Vin din muntii latiaiei 


25 


cortinei de... apă (Dunărea) efectuată 
de împăratul Aurelian în anul 271. Incă 


vreo trei secole, măcar — la mijloc - 


venindecreştinarea dacoromanilor de 
pe ambele maluri ale fluviului, făcută 
treptat (nu printr-un ordin de sus, în 
numele unui şef de stat: bulgarii sub 
ţarul Mihail-Boris, în anul 864; cehii 
şi moravii sub prinţul Văclav, în.935; 
polonii prin Mieszko i, la 966; ruşii sub 
Vladimir cel Sfînt, în 988; ungurii sub 
regele Ştefan la anul 1001), începînd 
cu ucenicii apostolului Andrei pînă în 
secolele IV-V, neapărat în limba latină, 
cum se poate deduce din scrierile 
patristice (v. în special lucrarea pr. 
prof. dr. loan Coman, Scriitori 
bisericeşti din epoca străromână, 
Ed. Institutului Biblic şi de Misiune al 
Bisericii Ortodoxe Române, Bucureşti; 
1979) şi cum se poate vedea extrem 
de clar din lexicul eminamente latin 
al limbii române ce se referă la 
noţiunile de bază privitoare la creşti- 
nism: lat. christianus (= creştin), 
paganus (= păgin), crux— crucis (= cru- 
ce), basilica (= biserică) etc. pînă la 
monumentum (= mormînt), servatoria 
(= sărbătoare), calendarius (= calen- 
dar), sanctus (= sfînt), numele zilelor 
săptămînii, latine toate (luni — lat. 
Lunae, marţi — lat. Martis, miercuri — 
lat. Mercurius, joi — Jovis, vineri — 
Veneris, sîmbătă — Sabbatum, 
duminică — (Dies) Dominica etc.) pînă 
la ... Dumnezeu, moştenit (a spus-o 
întîi şi întîi marele cărturar şi sfetnic 
al țarilor Rusiei, Spătarul Nicolae 
Milescu) din Dominus-Deus*. Mult de 
tot au contribuit la consolidarea 
romanităţii limbii române, credem, 
scrierile patristice din secolele Ill-V 
ale episcopilor misionari de la Dunăre 
şi Carpaţi, începînd chiar cu Ulfila 
Gotul (traducătorul în vechea limbă 
germană al Bibliei, pentru... goții săi) 
care se intitula însă şi episcop al 
geților — cu sediul pe undeva prin 
părţile Buzăului — şi continuînd cu 


* În slavonă se zice, ştie toată 
lumea, Bože. lată şi numele zilelor 
săptămînii, pe bulgăreşte-slavoneşte: 
panedelnik (= luni), vtornic (= marţi), 
sreada (= miercuri), cetverdek (= joi), 
petek (= vineri), sebota (= sîmbătă), 
nedelea (= duminică). 


Auxenţiu de Durostorum, Maximin, 
Palladiu de Ratiaria, Secundian din 


- Singidunum, Laurenţiu Melifluus de 


Novae, Teotim din Tomis şi, mai ales, 
Nicetas din Remesiana. Acesta din 
urmă, un dacoroman absolut sigur, 
trăitor între anii 334-414, catehiza pe 
conaţionalii săi de la sud şi de la nord 
de Dunăre, pînă la aurilegulii (cule- 
gătorii de aur) din centrul Transil- 
vaniei, în Munţii Apuseni, şi da seamă 
de activitatea sa de misionar prin 
cîteva călătorii la Roma. Îi cunoaştem 
viaţa şi activitatea graţie unui poem- 
panegiric pe care i-l închină episcopul 
italian Paulinus de Nola (85 de strofe 
safice, în latină), contemporanul şi 
prietenul său cu care s-a văzut de cel 
puţin două ori. li ştim şi scrierile: 
Libelli instructionis (cărticele de 
învăţătură, în număr de 6), De 
vigilius servorum Dei (despre 
privegherea robilor lui Dumnezeu), De 
agni paschalis victima (despre jertfa 
mielului pascal), Ad lapsam virgi- 
nem libellus (carte către o fecioară 
căzută în păcat), din punctul de 
vedere ce avem a demonstra aici cea 
mai importantă, fiind De psalmodiae 
bono (despre buna cîntare a psal- 
milor). | se mai atribuie cunoscutul Te 
Deum (Te Deum Laudamus, Te 
Dominum confitemur, Te aeternum 
Patrem terra veneratur...) (v. şi J. Qua- 
sten, Niketas von Remesiana Mis- 
sionbischoff in Dacie, în Lexikon 
fur Theologie und Kirche, VII, 
1935), unde se văd clar relațiile mai 
strînse ale episcopului de la Dunărea 
de mijloc cu Roma decît cu Constan- 
tinopolul, deci chiar şi după ‘Conciliul 
de la Niceea din 325, convocat de 


însuşi împăratul Constantin cel Mare, 


în vederea condamnării arianismului. 
Unii savanţi atribuie lui Nicetas şi 
anumite intervenţii decisive asupra 
Simboluiui credinţei (tîlcuit mai întîi 
de Chiril al Ierusalimului), judecînd 
după cartea intitulată De ratione fidei 


(despre raţiunea credinţei, compusă 


în anul 375), mai ales în capitolul De 
Spiritu Sancti Potentia (despre 
puterea Sfîntului Spirit), Nicetas com- 
bătînd neînțelegerile dintre sabelieni, 
fotinieni şi arieni, invocînd ceea ce se 
stabilise în Sinodul de la Niceea, cum 


26 


Limba Română 


că “Fiul este de o fiinţă cu Tatăl” 
(Natum de Patre, hic est substantia 
Patris) etc. 

Revenind la ceea ce ne intere- 
sează aici, vom observa că din 
poemul-panegiric ieşit din pana 
prietenului său Paulinus de Nola, af- 
lăm că Nicetas catehiza, atît la sud, 
cît şi la nord de Dunăre, Sslujindu-se 
cu deosebire de cîntarea de psalmi. 
Paulinus vede în el un nou Orfeu care 
prin intermediul muzicii umple sufle- 
tele oamenilor cu Duhul Sfînt, îi 
îndeamnă să nu cînte păgîneşte. după 
chipul'glasului de tragedie (?), ci să 
cînte cu inima, aşa cum cîntase 
Moise, Deborah, David şi Saul. Cîn- 
tarea produce du/ceaţă şi lumină în 
mintea oamenilor. Astfel, Nicetas 
izbutise să dea o înfăţişare civilizată 
sufletele lor (dacii, geții, bessii etc. — 
LR.) de foste fiare [...], învățindu-i pe 
barbari să cînte pe Hristos cu inimă 
romană (s.n. — .R.). Frumoasă este 
comparaţia purificării sufletelor prin 
muzica psalmică cu activitatea 
culegătorilor de aur (aunleguli) din 
Apuseni: aşa cum ei muncesc alegînd 
cu mare grijă grăunţele de aur din nisip 
şi din nămol, punîndu-le în săculeţe, 
tot aşa Nicetas şi ucenicii lui înno- 
bilează prin cîntece sufletele lor pînă 
atunci sălbatice. lată şi un pasaj, în 
acelaşi sens, din amintitele deja 
Libelli instructionis: Sicut nec au- 
rilegus ante aurum mittit in sacculum, 
nisi prius terram vel limum laverit 
universum.. 

Se înţelege de la sine că Nice- 
tas şi ucenicii lui vor fi vorbit cu ca- 
tehizaţii lor în presupusa străromână 
(de fapt foarte sigură, din care însă 
nu posedăm pînă în momentul de faţă 
decit trei cuvinte scrise: Torna, torna, 
fratre!, consemnate de cronicarul 
bizantin Theophanes, ca fiind auzite 
în anul 587, strigate de un ostaş din 
armata comandată de generalul ro- 
man Commentiolus într-o bătălie cu 
avarii, pe undeva prin sudul Dunării). 
Se înţelege totuşi că în cărţile lor se 
foloseau de latina literară, cum am 
văzut, o latină sensibil deosebită de 
cea clasică, apropiată de o alta mai 
populară, cu păstrarea totuşi îndea- 
juns de fidelă a retoricii unor Tertu- 
lianus, Lactantius, Augustinus, Cypri- 


anus, Paulinus de Nola, prietenul şi 
biograful lui Nicetas, dacoromanul de 
care ne ocupăm aici în principal. 

Venind acum la ceea ce,voim a 
demonstra, socotim nu cu totul ero- 
nată această afirmaţie a lui Dimitrie 
Cantemir din Descriptio Moldaviae: 
Inainte ce Conciliul de la Florenţa, 
după exemplul celorlalte neamuri ale 
căror limbi provin din vorbirea roma- 
nilor, moldovenii se foloseau de litere 
latine. Dar după acel Conciliu mitro- 
politul Moldovei a trecut în tabăra 
papistaşilor, după cum am mai spus, 
urmaşul acestuia Marcu al Efesului. 
bulgar de neam, pe nume Teoctist. 
ca să desrădăcineze şi mai mul: 
orice urmă latinească din biserica 
Moldovei şi să ia tinerilor putinţa de a 
citi sofismele papistaşilor, a sfătuit pe 
Alexandru cel Bun ca nu numai să 
izgonească din țara sa pe oamenii 
care gindeau altfel în privința celor 
sfinte, dar şi literele latine, şi să le 
înlocuiască cu cele slavone; prin 
acest zel exagerat şi nelalocul lui 
el a fost iniţiatorul acestei barbarii 
care stăpîneşte şi acum în Moldova 
(s.n. — I.R.). 

Nedreaptă acuză, punerea în 


- sarcina lui Alexandru cel Bun a aces- 


tei barbarii! Cauza stă în o gravă, fa- 
tală pentru atunci (deloc nu singura!), 
greşeală de cronologie istorică la 
Dimitrie Cantemir. Aşa cum a arătat 
A.D. Xenopol, el transmitea o ...legen- 
dă, legendă care însă conţine un 
sîmbure de adevăr. Nu are nici o 
importanţă, în cele ce voim să 
demonstrăm aici, că vajnicul purist 
latinist, care era prinţul moldav. 
greşeşte cu cîţiva ani datarea Conci- 
liului de la Florenţa, că face din Teoc- 
tist (care nu era bulgar) mitropolitul lui 
Alexandru cel Bun (cînd acela era 
mitropolitul lui Ştefan cel Mare, ce-i 
drept sfinţit de un ierarh din sudul 
Dunării) — informaţiile luîndu-şi-le din 
cronica lui Ureche şi din Poema 
polonă a lui Miron Costin, care 
greşeau şi ei, fatalmente. Şi Ureche 
pune Conciliul de la Florenţa pe vre- 
mea lui Alexandru cel Bun, dînd toată 
vina pe acel Marcu din Efes, ca 
începătoriu şi aţiţitoriu a vrajbei şi 
Zavistiei, a oţăriturii (la mijloc mai fiind 
şi o presupusă mizdă = luare de mită) 

dintre cele două biserici, cea răsă- 
riteană şi cea apuseană, ce nu s-au 
putut împăca acoio, ca şi cum şi una 
şi alta, răsăritul cu apusul n-ar fi fosti 
fogodna lui Hristos (e vădită părtinirea 
uşoară a filopolonului cronicar în 
favoarea catolicilor). 

Sîmburele de adevăr conţinut în 
legenda transmisă de Cantemir con- 
sistă în a fi bănuit (simţit, intuit) că 
românii, creştinaţi în limba strămoşilor 
lor au avut cîndva cărţi în limba latină, 
acum necunoscute lui. Purist absolut 
fiind, nu concepea ca acele presupuse 
de el cărţi să fi fost scrise într-o altă 
limbă latină decît aceea pe care 
însuşi o cunoaştea. De ar fi avut 
ştiinţă directă de cărţile lui Nicetas din 
Remesiana, le-ar fi invocat drept ar- 
gument peremptoriu, nu mai încape 
nici o îndoială. Le-a presimțţit însă — 
peste golui de o mie de ani de 
întuneric cultural daco-roman. Pre- 
simţit este un fel de a ne exprima... 
Dacă n-a avut ştiinţă de consemnările 
iui Ghenadie din Marsilia, cu scrierea 
sa De viris illustribus (cartea a XII-a), 
de cele consemnate de Cassiodorus 
sau de Paulinus, episcopul de Nola, 
este cît se poate de probabil că a 
consultat Marele Dicţionar istoric al 
eruditului Louis Moreri (1643-1680) — 
părintele enciclopedismului francez — 
apărut în peste 20 de ediţii, între 1674- 
1773, unde unii dintre autorii de scrieri 
patristice de prin părţile noastre, în 
orice caz Nicetas din Remesiana şi 
Teotim din Tomis, sînt menţionaţi. 
evident cu minime informaţii: epis- 
copul Nicetas din Remesiana, care 
predica atît în sudul Dunării cît şi la 
nordul Dunării, în Dacia, Teotim, 
episcop de Tomis, în Sciţia, susținător 
al lui Origen... autor al unor cărţi 
conținînd sentinţe, în formă de 
dialoguri... etc. Avem siguranţa că 
Dimitrie Cantemir a ţinut în mînă 
Marele Dicţionar Moreri? Desigur! II 
pomeneşte ca sursă bibliografică 
(reproşată de lorga, în chip anume!) 
în Hronic!. Şi, mai ales, ne întemeiem 
această afirmaţie pe faptul că însuşi 
Cantemir: figurează printre marile 
personalităţi ale lumii secolului XVIII 
în una dintre ediţiile (evident, ulterioa- 
re morţii lui) grandioasei enciclopedii 
franceze, cu un capitol amplu, foarte 


complet (lipseşte doar referirea la 
Istoria ieroglifică), redactat fie de 
Antioh Cantemir, fiul marelui savant, 
fie de secretarul lui, Ivan llinski. Dacă 
nu la Constantinopol, atunci măcar la 
Petersburg, academicianul berlinez a 
trebuit să afle acest important instru- 
ment, unde, repetăm, prin consul- 
tarea, măcar!, a lui Ghenadie din 
Marsilia, cu a sa De viris illustribus 
se dau informaţii despre scriitorii 
străromâni (şi... necesarmente latini), 
măcar despre Nicetas din Remesiana, 
Teotim din Tomis şi Laurenţiu Meli- 
fluus de Novae, ca să nu mai pomenim 
pe loannis Cassianus şi Dionisie 
Exiguus, din aceeaşi epocă, dacoro- 
mani (sciți!) şi ei, prin locul naşterii 
(Dobrogea de azi), lucrînd însă în 
cadrul altor culturi, cel dintii în Pro- 
venţa franceză, cel de al doilea la 
Roma, mult mai bine cunoscuţi sursei 
de prima mînă, De viris illustribus, 
cartea lui Ghenadie de Marsilia:. 

Un alt aspect al problemei: 

Din legenda relatată de Cantemir 
în Descriptio... reiese că slavonismul 
a fost impus prin intermediu... bulgar, 
prin acel Marci Ephesi diaconus, 


-gente bulgarus care transmite lui 


Alexandru cel Bun să desrădăcineze, 
magis eradicaret, orice urmă lati- 
nească printre moldoveni (români), 
înlocuind latina cu slavona bulgară, 
cu un exces de zel nelalocul lui, păcat 
capital al domnului moldovean, pa- 
coste, barbarie, care s-a perpetuat 
sute de ani: eoque nimio et.intem- 
pestivo zelo illius barbariei, quae nunc 
Moldaviam tenet. Am dat şi textul 
latinesc în original ca să se vadă mai 
bine că legenda cantemireană suge- 
rează impunerea chiar forțată a 
slavonismului la români. 

Nu însă — acum lucrul se ştie 
foarte bine — în vremea lui Alexandru 
cel Bun care, cel mult, luase unele 
măsuri de consolidare a ortodoxiei 
slavonizante îndată după desfacerea 
căsătoriei sale cu Rimgalia, prinţesa 
poloneză care voia să impună cato- 
licismul în Moldova, cu puţin timp 
înainte de 1421, lucru neîngăduit de 
sfatul boierilor autohtoni, cu atît mai 
mult cu cît Alexandru îşi întărise 
autonomia statală, se ştie, prin apelul 
la sprijinul patriarhiei din Constan- 

tinopol. Un precedent de care trebuie 
ținut seamă este şi întemeierea, în 
1371, pe timpul domniei lui Laţcu-Vo- 
dă, a episcopiei catolice din tîrgul 
Siret (capitala de atunci a Moldovei), 
titularul ei fiind călugărul franciscan 
Andrei Wasilo Jastrzebiec din Cra- 
covia. 

De fapt, ceea ce transmite 
legenda este un eveniment consumat 
cu aproximativ o mie de ani mai 
înainte de data pusă de Cantemir. 
Astăzi ştim că semne ale slavo- 
nismului bulgar pe teritoriul dacic apar 
încă din secolul al X-lea, putînd sugera 
ivirea lui cu mult mai înainte. Că într-un 
fel sau altul limba slavă (bulgară), şi, 
odată cu aceasta, alfabetul chirilic, 
s-au impus pe o cale intempestivă 
(este calificativul lui Cantemir) şi prin 
exces de zel, cu multă vreme înainte 
de Conciliul de la Florenţa, deducem 
dintr-o'altă legendă, de astă dată... 
bulgară, al cărui sîmbure de adevăr 
se cade a-l corobora cu însemnarea 
cantemiriană din Descriptio... Există 
o cronică bulgărească (Ţarstvennik) — 
tipărită de altminteri, tîrziu de tot, la 
Buda, în 1844, menţionată şi în 
Uricariul, prin care strămoşii vecinilor 
noştri de la sud de Dunăre se laudă 
(lucru foarte obişnuit în Evul Mediu) a 
fi impus cu sila, prin forţă armată, 
limba slavonă şi alfabetul chirilic 
românilor de la nord de fluviu. lată 
pasajul care ne interesează: Hame- 
pyBace Bb cCTapbi PyKonucHbi 
KHUTU, 3aujo no npecTraBneniu 
naTpiapxa ceararo loanna, 
KOii TO Bo3Bepne AcenHa Ha 
WapcCTBO, KaKBO To ce rope 
pevue, nosea AceHb orb Oxpu- 
na cBaTraro orua Teoqpunaxra, 
n nocTaBu ro Bp TepHoBb 
Narpiapxa. N Teopunakrb 
CBATblii NpPOCcBbTU, N OYNCTN 
cuuka Ta Bonrapia oTb epecu, 
KON TO Bb Tbig Bpemena exa 
MHory Bb Bonrapia. Nocnb 
nogBnrHa uapa AceHna ga 
orupe Bo Bnaxia, na a nokopu 
n ouucTu-0Tb Pumckas epecb, 
Kos TO Tora BNagbewe BO 
Bnaxua. N Taka Acenb orune 
n nokopu n mBe Te Bnaxiu 
NOAb CBOA Ta BNaCTb, M 3a- 
nperu BnaxoMb, Kon po Tora 


HAPCTREHHAK P 


uan 


HCTOPIA 


BOALTAPCRKAA 


Kon To yin 


OTb TAB ca )oarape NpOoM3AIUAH, KAKO ca Rpaaen- 
CTMONIAM, KAKO AC NAPCTDODAAM N KAKO 
mapetno enoe noryöuan n UDAL 
sro NOANAANIAR 


nas 


Menpotnpa Aarunokaro, 
Bapoma, oanna 3ouapn, Byc- 
pnpa ppannyserarn, Teodpana Ype- 
wccekaro, Coeraro EstThmin ‘Tepuoscxaro, 
Cuoraro Aumurpin Pocronekaro: 4 Apyeuxb abromacgesb 
coGpana. 


SAI 
AS, 
+ ACADEMIEI < 

ROMANE 


— gre 


H3AANIF NEPDOE 


Rolgavische Geschichte. 


yY BYAUMY 
Hacmenm Kp. Caeyananmnra ȚemranckorL 
1844. 


uerexa no JlaTnHCKİIÄ A3biKb, 
na ocraBaTb PumMckoe ucno- 
BbpanHie, u ga He ueTaTrb no 
PumMcKiA a3biKb, Ho no Bon- 
rapcKiii. MW noBenb, oTo KOiA 
ro ueru no Pumckiň 33biKb, na 
My ce oTpexe s3biKb. Vl Taka 
Bnacu Te oTb Tora npisxa 
NpaBocnaBHo TO uHcnoBbAanie, 
n HauHaxa ma ueTarb Bon- 
rapcekn, okne cnbAĄb MHory 
Bpeme Pyccu Te npeBemoxa 
MMb CHWKO TO nucaHie Ha 
Bnamukiă 33biKb. 


Prezentăm şi traducerea dată de 
Melchisedek (în Uricariul, Partea a 
treia, laşi, 1853, Tip. Buciumului Ro- 
mân, p. 105): 

S-au însemnat în nişte cărti 
vechi, scrise de mînă, că după 
răpausarea patriarhului (bulgar — 
I.R.), Sf. loan, carele au rădicat pe 
Asan la împărăție, au chemat Asan 
de la Ahrida (Ohrida — I.R.) pe sf. 
părinte Teofilactu şi l-au pus patriarh 
în Temova (Tîrnovo — I.R.). lar sf. 
Teofilactu au luminat şi au curăţitu 
toată Bulgaria de eresurile, de care 
multe se aflau atuncea în ea. După 

aceea au învățat pe împăratul Asan 
de au trecut în Vlahia să o cuce- 
rească şi să o curețe de eresul 
romanu, carele atunci domnea în 
Valahia. Şi aşa Asan s-au dus şi au 
supus amîndouă Valahiile (Munte- 
nia şi Moldova — I.R.) sub stăpînirea 
sa, şi au silit pe vlahi carii pînă 
atunci cetea în limba latină să lase 
mărturisirea romană şi să nu 
cetească în limba latină, ci în cea 
bulgară; şi au proncit ca celui ce 
va ceti în limba latină să i se taie 
limba. Şi aşa de atunci vlahii au 
început a ceti bulgăreşte. [Şi astfel 
românii au trecut la religia pravo- 
slavnică (citind bulgăreşte — I.R.); 
multă vreme după aceea ruşii le-au 
tălmăcit scrierile (cele bulgăreşti — 
LR.) în limba românească]. 
Adăugăm de îndată că finalul 
citatului, pus de noi între paranteze 
drepte, lipseşte din traducerea lui 
Melchisedek. Cum Melchisedek ştia 
prea bine că nu ruşii sînt cei care au 
efectuat traducerile textelor sacre din 
slavoneşte-bulgăreşte, a trecut sub 
tăcere fragmentul, care, se vede clar, 
figurează în tipăritura de la Buda, din 
1844. De altă parte, se deduce că 
alcătuitorul acelei tipărituri (atenţie la 
data la care apare) a ţinut să subli- 
nieze rolul socotit de el foarte impor- 
tant al Rusiei în păstrarea ortodoxiei 
la români, dacă nu cumva cartea 
apărută la Buda făcea parte din chiar 
arsenalul de propagandă al protec- 
toratului rusesc. Dar este cît se poate 
de clar, la mijloc venind arhaicitatea 
textului, luat în ansamblu, din punctul 
de vedere al limbii bulgare, şi deci 
autenticitatea lui: s-au însemnat în 
nişte cărţi vechi scrise de mînă etc. 
Ca şi legenda relatată de Cante- 
mir în Descriptio... (ceea ce, iarăşi, 
dovedeşte autenticitatea textului 
tipărit la Buda, minus paragraful final) 
cronica bulgărească greşeşte destul 
cît priveşte cronologia faptelor. A.D. Xe- 
nopol arată că împăratul Asan nu 
putea să cucerească cele două Vlahii, 
de altfel inexistente, oficial măcar, 
între 1185-1196, bătut fiind pentru o 
asemeneatentativă de către armatele 
basileului Isaac Anghelul. Astfel, 
conchide Xenopol, invazia bulgară la 
nord de Dunăre trebuie împinsă mult 


îndărăt, pe timpul regelui Bogor sau a 
urmaşului său Simeon. Dar, şi în acest 
caz, greşelile cronologice rămîn 
neimportante. Mai important este 
faptul de necontestat, după a noastră 
părere, că limba slavonă a fost im- 
pusă românilor de către bulgari cu 
forţa, prin înlocuirea bruscă a scrierii 
şi citirii de cărţi latine, alfabetul chirilic 
(aparența avînd o mare importanţă) 
perpetuîndu-se, cum spuneam, pînă 
după jumătatea secolului trecut. Ba 
încă, românii de peste Prut se mai 
luptă şi astăzi pentru literele latine, 
opunîndu-se slavonismului bulgaro- 
sîrb. Ne exprimăm aşa pentru că de 
cele mai multe ori prin slavona-bulgară 
se lasă, în multe documente, a se 
înţelege limba sîrbească. După cum 
prin sîrbi — cum arată şi o serie de 
toponime (sîrbi) — trebuie înţeles, în 
multe cazuri, bulgari, fără să ne putem 
da seama prea bine cum s-a produs 
o asemenea confuzie... minimă şi ea 
la urma urmei. 

Oricum, panslavismul țarist şi 
cel sovietic din secolul nostru a pus 
temei mai cu seamă pe bulgarism, 
sîrbii dovedindu-se adesea în defect 
faţă de ascultarea de Moscova. Şi nu 
este deloc întîmplător faptul că, 
îndată după cedarea Basarabiei către 
U.R.S.S. (26 iunie 1940) şi după 
dictatul de la Viena (30 august 1940) 
urmează la 7 septembrie (acelaşi an) 
cedarea către Bulgaria a Cadri- 
laterului. Mai tot timpul epocii comu- 
niste, trenurile Sofia-Moscova, ca şi 
navigația pe Dunăre dintre U.R.S.S. 
şi Bulgaria, liniile de transport aeriene 
deasemeni, se bucurau de o inde- 
pendenţă ca şi absolută faţă de 
administraţia românească. Ba încă, 
s-au vînturat şi planuri de construcţie 
a unui coridor de circulaţie rutieră 
(şosea şi cale ferată) care să tra- 
verseze Dobrogea, ceea ce nu puţin 
a grăbit construirea Canalului Du- 
nărea — Marea Neagră, şi siturile 
turistice de pe Litoral. 

Pe tărîmul culturii, îndată după 
23 august 1944, slavistica a cunoscut, 
evident, o mare atenţie din partea 
forurilor, bizuită pe cercetările destul 
de ample din epoca interbelică, şi 
chiar de mai înainte. S-au produs însă 
exagerări, în genul celor din epoca lui 

|. Heliade-Rădulescu. Lăsînd la o parte 
faptul că limba rusă a devenit obli- 
gatorie la toate nivelurile sistemului 
de învăţămînt, că a fost înfiinţat 
Institutul “Maxim Gorki”, că traducerile 
din limba rusă (exista şi o librărie spe- 
cială, “Cartea rusă”) abundau (cu acest 
prilej, traducerile din clasicii ruşi au 
fost cu deosebire binevenite), sîcîi- 
toare erau insistenţele lingviştilor 
oportunişti (Dumnezeu să-i ierte pe cei 
răposaţi: Petrovici, Macrea, Graur, 
lordan şi alţii) în demonstrarea 
elementului slavon din limba română. 
Nu s-a mers pînă la a se afirma că 
româna este o limbă... slavonă 
(studiile de romanistică erau de 
neclintit) dar se căutau etimologii 
slavone cu luminarea: pămînt nu 
provenea din lat. pavimentum, ci 
dintr-un v. sl. pométi; popă era dedus 
dintr-un alt v. sl., popi, nu era pus în 
relaţie cu lat. populus, de unde şi 
poporeni etc. Şi culmea!, împotriva 
chiar a filosofiei lingvistice a lui Sta- 
lin — care definea statutul unei limbi 
prin fondul său principal de cuvinte şi 


prin structura gramaticală — profesorii 


erau puşi să ne înveţe că există o a 
doua sau o a douăsprezecea limbă 
neolatină, limba moldovenească, 
vorbită de populaţia de peste Prut, 
scrisă, evident, cu alfabet chirilic. în 
româneşte, ni se spunea, se zice 
porumb, în timp ce în moldoveneşte 
se zice popuşoi (ardelenescul cucu- 
ruz era uitat); în româneşte se zice 
cană, în moldoveneşte ceaşcă (cu 
toate că sinonimele nu sînt perfecte: 
nu-i totuna o cană cu apă şi o ceaşcă 
de cafea); în româneşte se zice popor, 
în moldoveneşte norod (obligatoriu!), 
dar oltenescul nărod era lăsat să 
însemne ce este; în româneşte se 


zice cămin cultural, în moldoveneşte ' 


casi di culturi, în româneşte con- 
struirea socialismului, în moldo- 
veneşte zidirea socialismului; în 
româneşte ordin, în moldoveneşte 
ukaz, poruncă ş.a.m.d. Ridicole de tot 
erau şi dicționarele moldo-române ce 
se tot proiectau, mai ales ridicol era... 
protocolul întilnirilor dintre culturalii 
(profesori, academicieni etc.) chişi- 
năuieni cu cei bucureşteni, ieşeni 
etc., care prevedea prezenţa unui... 
interpret. 


Nu este deloc o banalitate că 
limba slavonă a ţinut în loc dezvol- 
tarea culturii româneşti ce ar fi trebuit 
să-şi facă apariţia în limba naţională 
scrisă cu mult înainte de începutul 
secolului al XVI-lea. Micul text de la 
1521 (pus pe hîrtie exact în anul morţii 
lui Magellan, în Filipine, cînd celebrul 
navigator făcea ocolul lumii), Scri- 
soarea lui Neacşu din Cîmpulung, 
să nu uităm, este contemporan cu 
Martin Luther, Nicolaus Copernic, 
Ludovigo Ariosto, Margareta de 
Navarra, marele Frangois Rabelais şi 
Albrecht Dürer; Michelangelo Buona- 
rotti avea în acel moment 26 de ani, 
Dante Alighieri era mort de exact două 
secole, Petrarca şi Boccaccio de un 
secol şi jumătate; cînd apărea prima 
carte în limba română, cronica lui 
Mihail Moxa (în luna septembrie 
1620), nu doar imprimată, ci abia un 
mic text manuscris, Hronografui, de 
cîteva zeci de pagini, un rezumat- 
compilaţie după sinopsisul lui Con- 
stantin Manasses, poetui bizantin 
(trecut şi acela printr-o versiune 
slavonească în proză, prescurtată 
mult), Europa occidentală dăduse pe 
Descartes, pe Cervantes şi pe 
Shakespeare. Compatrioţii celui din 
urmă, cei 100 Pilgrim Fathers, ridicau 
ancora din portul Southampton, 
traversau Atlaniicul pe corabia May 
Fiower şi debarcau pe coasta de est 
a Atlanticului de Nord, întemeind Noua 
Angiie, aproximativ pe locul unde 
astăzi se află Bostonul. Astfel, numai 
cu mare greu, tras tare de păr, îţi vine 
să vorbeşti — cum unii nu ss sfiesc 
să o facă, din zei protocronistic — de 
o Renaştere românească, de un Baroc 
românesc (urmînd o vorbă aruncată 
mai mult întîmplător de Nicolae lorga 
sau urmînd unei... mode), pe care nu 
le-am avut totuşi, tocmai din pricina 
izolării de Occident, principala cauză 
a acestei izolări fiind siavonismul, în 
chip anume şi bizantinismul, cu atît 
mai mult cu cît era asimilat prin 
intermediul slavonei, o limbă moartă 
(nu s-a vorbit niciodată la curtea 
domnească de la Suceava sau de la 
Argeş!), cu un lexic şi o structură 
gramaticală absolut incompatibiie cu 
neolatina de pe meleagurile Daciei. 
Deschiderile spre Occident au fost cu 

totul intermitente, iute obturate sub 
pretextul ortodoxiei, invocat de greci, 
de bulgari, de turci acceptat, preluat 
în fine de ruşi. inceputului promiţător 
al contactului cu reformaţii din Tran- 
silvania, i-au urmat relaţiile culturale 
(deloc ample însă) cu Polonia ca- 
tolică, prin marii umanişti moldoveni 
din cel de al XVII-lea secol, Grigore 
Ureche, Miron şi Nicolae Costin, mai 
apoi şi prin Stolnicul Constantin 
Cantacuzino, călător şi studios la 
Padova, în Italia. In fine, deloc negli- 
jabil cît priveşte deschiderea spre 
Occident este Spătarul Nicolae 
Milescu, cu studii la Constantinopol, 
“călător însă cu însărcinări diplomatice 
la Stockholm şi la Paris (unde tipărea 
al său Enkiridion sive steila orien- 
talis in occidente splendens), 
ambasador apoi al Rusiei în înde- 
părtata Chină, unde întîlnea pe 
sinologii occidentali de talia unui 
Ferdinand Verbiest, bruxellezul, 
misionarul iezuit şi matematicianul 
astronom de la curtea banilor, unde 
putea consulta scrierile lui Martinius 
Martini (tipărite la Amsterdam cu 20 
de ani mai înainte), rapoartele olan- 
dezului J. Nieuhoff cu privire la 
companiile orientale (Leyda, 1665), 
alte scrieri de acelaşi gen ale lui Ath. 
Kircher sau Gabriel Magalhaens (rudă 
cu celebrul navigator spaniol), cum se 
constată din a sa fantezistă, poetică 
şi totodată erudită Descriere a 
Chinei. În sfîrşit un occidentalizant 
devine Dimitrie Cantemir, mai ales 
după exilul din Rusia în curs de euro- 
penizare. 

Cum şi în devenirea istorică 
extremele se ating, paradoxal, con- 
tactul cu Occidentul se va produce în 
chipul cel mai substanţial, la începutul 
secolului luminilor, printr-un protejat al 
ţarismului, devenit academician 
berlinez, autorul celebru al Descrierii 
Moldovei şi al istoriei otomane (cea 
dintîi apărută în traducere germană, 
ca ediţie princeps, cea de a doua în 
traducere engleză) prin care ne facem 
cunoscuţi cel'mai bine pînă la această 
dată în Apus. Cărţile lui Cantemir sînt 
citite mai întîi de luminiştii ardeleni, 
care-i împrumută purismul latinist din 
Descriptio... şi din Hronic... Şi 
Samuil Micu, şi Gh. Şincai, mai ales 


Petru Maior, citindu-l cu mare atenţie, 
aprobă teza preeminenţei scrisului 
limbii române cu litere latine (deşi ei 
înşişi — teribilă, grea moştenite. 
arătînd totuşi o necesară solidaritate 
de neam — scriau în mod obişnuit cu 
chirilice). Petru Maior, mai ales (în 
Istoria bisericii...), adînceşte teza 
cantemiriană, cunoaşte viaţa şi opera 
lui Nicetas din Remesiana direct la 
sursă, citind şi comentînd amintitul 
poem-panegiric al episcopului Pau-. 
linus de Nola: Sfîntul Paulin, episcop 
de Nola, carele cu camân (= poezie) 
au cîntat laudele sfîntului Nichita. 
Pentru că în carmănul acela zice 
Paulinus că Schitii, la propeveduirea 
lui Nichita se îmblinzesc, şi pentru 
pepturile cele sălbatice, adecă să 
moaie şi să gătesc spre priimirea 
credinţei lui Hristos. Şi barbani învaţă 
a răsuna în gurile lor numele lui Hnstos, 
cu inimă romană (istorie a besericei 
românilor..., Buda, 1813, p. 13). 
Urmînd lui Petru Maior, mai ales, 
dar şi celorlalți luminişti ardeleni. lui 
Gh. Şincai, a cărui Hronică a româ- 
nilor o va edita pentru prima dată, 
Mihail Kogălniceanu va crede şi el în 
teza cantemiriană, încă de la virsta 


'de 20 de ani, în Romănische oder 


Walachische Sprache und Literatur 
şi în Histoire de la Vaiachie, de la 
Moldavie et des Valaques trans- 
danubiens (Berlin, 1837) nu îndea- 
juns luat în serios de cercetătorii 
operei sale, cel puţin din acest punct 
de vedere. 

Un alt argument: 

Cum reiese clar din Psalmodiae 
bono, se poate trage concluzia că, 
prin Nicetas din Remesiana şi ucenicii 
lui, dintre toate textele sacre Psaltirea 
a pătruns mai adînc în conştiinţa 
dacoromânilor creștinați (am văzut 
aceasta şi din comentariul lui Petru 
Maior). O atare constatare vine să fie 
întărită şi de împrejurarea că primele 
manuscrise româneşti, apărute câtre 
finele secolului al XV-lea şi începutul 
celui de al XVI-lea, sub impulsuri 
venite dinspre Reformă, sînt texte 
psalmice: Psaltirea Scheiană, Psal- 
tirea Hurmuzachi, Psaltirea Voro- 
neţeană. De ar fi să căutăm o mult 
dorită, necesară punte peste golul de 

un mileniu în cultura românească, se 
poate emite ipoteza unor urme latine 
chiar în aceste texte, numite şi 
maramureşene. Deocamdată rămîne 
interesantă opinia profesorului |. Chi- 
timia (v. între altele Texte de aur — 
reevaluarea începuturilor scrisului 
în limba română, în vol. Valori biblio- 
file din patrimoniul naţional, ||, Bu- 
cureşti, 1983, p. 131-136) care emite 
ipoteza cum că primii traducători ai 
textelor psalmice din slavonă utili- 
zează frecvent şi texte mult mai 
vechi, latineşti, astăzi intruvabile, 
deductibile însă prin punerea lor în 
paralelă cu Vulgata. Dar, adăugăm 
noi, chiar textele slavone pot fi, la 
rîndu-le, unele măcar, presupuse 
traducerii din Vulgata, efectuate la 
momentul trecerii de la limba latină la 
cea slavonă, care nu s-a produs fără 
păstrarea unui cît de subţire fir al celei 
dintîi. Reproducem cîteva exemple 
după profesorul |. Chiţimia: 


Psalmul 106, v. 37 
Psaltirea Scheiană 

Şi semănară agre (= ogoare) 
şi răsădiră vini (= viţă) 

şi feceră plodu (= rod) 
Vulgata 

Et seminaverit agros et 
plantaverunt vineas et 

cerum fructum nativitas 
Versiunea slavonă (transcrisă) 
Inasjase sei 

nadise vinogrady 

i sărvonise plod ziteni 
Psalmul 41, v. 2 

Psaltirea Scheiană 

În ce chip deşiră (= doreşte) 
cerbul la izvoarele apelor 
aşe jeluieşte sufletul mieu 
către tire, Zeu (= Dumnezeu). 


Vulgata 


Quemadmodum desiderat 


cervus ad fontes aquarum 
ita desiderat anima mea 
ad te, Deus. 


Versiunea slavonă (transcrisă) 


Imze obrazom zeleet 
elen na istocniky 
sice zeleet duse 

moa k tebea, Bože. 


Aşadar,cu toată distanța enormă 
în timp, romanitatera limbii române, 
susţinută puternic de creștinarea cea 
dintîi, cu aproape 500 de ani înaintea 
slavonismului bisericesc (moment la 
care poporul şi limba română erau pe 
deplin formate), răzbeşte din epoca 
lui Nicetas din Remesiana pînă în 
timpul elaborării textelor mara- 
mureşene, foarte probabil şi pe o cale 
cărturărească strîns legată de biserică 
şi susținută de limba vorbită, unde 
creştin, păgîn, cruce, botez, ogor, 
deşiră (= doreşte), cerb, apă, Zeu etc. 
erau ferm implantate încă din 
secolele II-IV. 

*  Slavonismul, aşa străin cum era 
de structura şi spiritul limbii române, 
a fost... utilizat, totuşi, în certe cazuri, 
în sprijinul păstrării naţionalităţii. 
Textele slavone româneşti poartă o 
marcă a lor indelebilă, pentru cine le 
cunoaşte bine. Insuşi Titu Maiorescu 
a trebuit, pe timpul ocupaţiei Bucu- 
reştiului de armatele germane (aliate 
cu cele bulgare), să le apere, drept 
patrimoniu naţional ce nu se putea 
înstrăina în nici un chip. Pe vremea 
lui Matei Basarab, se ştie, şcolile de 
slavonie au fost susţinute, întărite, nu 
deloc împotriva apariţiei celor în limba 
română (încurajate şi stipendiate ca 
atare), ci ca o pavăză a invaziei 
grecisrhului în cultură şi, se înţelege, 
în politica independenţei statale, limba 
greacă fiind şi ea, poate mai mult 
decit tradiționala, pe atunci, slavonă, 
o limbă sfîntă, în care se putea 
liturgisi ortodoxia. S-ar părea că 
distrugerea Academiei de la Cotnari 
(cu tot cu bibliotecă, cu alungarea 
profesorilor şi a episcopului eretic) de 
către boierii împotrivitori lui lacob 
Eraclid Despotul, ar fi un act anticul- 
tural, lucru adevărat, într-un fel. Boierii 
moldoveni nu puteau suferi însă un 


Via din munții latiniei 


i us 
i 


episcop cu muiere şi celelalte toate 
ale luteranismului, considerîndu-le 
amestec în treburile lor interne, cum 
se zice acum. Pe drept cuvînt, în 
piesa sa de teatru, Alecsandri a 
înţeles şi a înfăţişat această idee 
istorică în imagini frumoase şi cre- 
dibile. Nici preoţii — personaje isto- 
rice din romanele lui Sadoveanu nu 
sînt văzuţi altfel. Ei au numai ceea 
ce se cheamă har şi se mulţumesc 
cu atît, ba chiar sînt lăudaţi pentru 
aceasta. Este o vorbă românească: 
Să nu faci ce face popa ci să faci ce 
zice popa, care poate să aibă păcate 
cu duiumul, har însă nu are orişicine. 
Unii preoţi din operele lui Sadoveanu 
par a fi chiar nişte analfabeți, la 
propriu, cum se întîmplă cu duhov- 
nicul de la curtea comisului Manole 
Păr-Negru, la Timişeşti, care trimite 
spre descifrare o banală epistolă, greu 
de citit pentru el şi pentru jupîneasa 
llisafta, călugărilor mai şcoliţi de la 
Mănăstirea Neamţu (Fraţii Jderi). 
Cum se întîmplă cu preotul cel bărbos 
de la curtea răzeşului Griguţă, care 
nu vrea să se ia la hartă cu abatele 
de Marenne (Zodia Cancerului sau 
Vremea Ducăi-Vodă) în spinoase 
chestiuni de dogmatică, trimiţîndu-şi 
preopinentul, amator de asemenea 
discuţii, la leşi, să se sfădească cu 
vlădica Dosoftei, care ştie şi lati- 
neşte, şi greceşte, de toate, pînă a 
vedea el şi pe dracu. 

(Ne grăbim să adăugăm că nici 
chiar episcopul... poet, Dosoftei, n-a 
lăsat studii aprofundate de dog- 
matică. De altă parte, Enkiridionul 
Spătarului Nicolae Milescu a fost 
stimulat de convorbirile autorului cu 
ambasadorul Franţei de la Stockholm, 
Arould de Pomponne şi de iezuiţii de 
ia Port Royal, în Franţa, unde călă- 
torea cu o misiune diplomatică pe lîngă 
Regele Soare. Mai observăm că limba 
română a făcut din latinescul diser- 
tationis — dizertaţie este un neolo- 
gism relativ recent, împrumutat din 
franceză — pe deşertăciune, cuvînt 
la care bunul Aron Pumnul ţinea ca la 
ochii din cap şi-l folosea în loc de 
dizertaţie fără pic de umor). 

La noi, se subînţelege, preoţii 
n-ar trebui să aibă cine ştie ce carte. 
Ei, aflăm tot din Sadoveanu, abia 


dovedesc cu botezurile, cu nuntile şi 
cu înmormîntările, cu sfinţiri de fîntîni 
şi binecuviîntările turmelor, a ieşirilor 
cu plugurile, primăvara, pe ogoare. 
Nici pe inimosul părinte lon din Deal, 
Humuleşteanul, din Amintirile lui 
Creangă, nu-l dădea afară din casă 
învăţătura de carte, cu toate că ţinea 
foarte mult la ea, înființînd pe spese 
proprii o şcoală în parohia lui. Nu-l 
putea suplini pe dascălul Vasile a 
lloaei, la ... catedră, măcar cît de cît, 
şcoala rămînînd de izbelişte cînd 
flăcăul fu luat la oaste cu arcanul. 
Dispreţul pentru gramatică la vestitul 
Trăsnea este simptomatic pentru 
vechiul cler românesc Osmoglas- 
nicui şi Troparul sînt ce sînt, ele fac 
praznicul şi umplu hambarul. Chestiile 
de gramatică îs numai nişte flecuş- 
tețe cu care nu ai ce face în biserică. 

instituită fiind slavona în ţările 
române pe o perioadă de timp atît de 
lungă, ea a avut darul de a pune pe 
români în situaţia de ascultători cu 
totul străini de ce se citea în biserică. 
Românii stau în biserică ca boii, scria 
vrednicul diacon Coresi în una dintre 
predosloviile lui, argumentînd nece- 
sitatea traducerilor cărţilor sacre în 
româneşte. (Te pomeneşti că de acolo 
ni se trage vorba prost ca un bou, 
odată cu fabula lui Gr. Alexandrescu.) 
Prea tîrziu sosite totuşi, traducerile lui 
Coresi, pentru a mai putea schimba 
ceva în mentalitatea naţională. Pînă 
în zilele noastre, românii de rînd, 
majoritatea zdrobitoare a populaţiei, 
nu ascultă cele spuse şi citite în 
biserică, acum în româneşte, se 
înţelege. Mai curînd se fac a asculta, 
considerînd că simpla participare la 
slujbă este suficientă, cu harul ei, 
pentru mîntuirea sufletului. (Chiar 
expresia de miîntuială nu înseamnă 
decit: ia acolo, să fie, să nu zicem că 
n-am făcut-o!). Nici cărţi sfinte nu prea 
citesc. Biblia a rămas şi acum 
apanajul mai curînd al specialiştilor. 
In general vorbind, chiar predarea 
religiei în şcoală nu e luată prea în 
serios, socotită mai degrabă ca un fel 
de dextenitate, o formă fără fond, între 
multe altele ce mai avem. 

Interesant este să mai observăm 
că şi participarea la adunări obşteşti, 
unde se spune sau se citeşte ceva — 

participare cu totul pasivă, mai ales 
la români — s-a manifestat din plin în 
tot timpul cît a domnit totalitarismul 
comunist, armă de luptă, această 
atitudine, boicot al istoriei, eficient în 


cel mai înalt grad. Cine se poate lăuda 
cu cunoaşterea adevărată a Capi- 
taluiui lui Marx şi a tuturor cărţilor 
marxist-leninist-stalinist-ceauşiste? 
Se ştie bine că “adunările” în care se 
preda “învățămîntul ideologic” (absol- 
vit, cu cea mai mare exactitate, tot- 
deauna, cu nota 10!), de la cel mai 
umil “cerc” din cutare cătun, pînă la 
Universitate şi la “Academia Ştefan 
Gheorghiu” (cine ştie cine a fost şi mai 
ales ce a scris Ştefan Gheorghiu?), 
erau un fel de adunări de români 
ascultînd cu evlavie de vulpe o litur- 
ghie în limba slavonă, din care nu 
înțelegeau nimic, şi nici că voiau să 
înţeleagă, rămînînd fiecare cu gîndu- 
rile lui, dacă nu, şi mai rău, şuşotind 
cu vecinii de bancă, spunîndu-şi anec- 
dote, veselindu-se. 

De curînd, americanul Samuel 
P. Hutington publică (în 1996) lucrarea 
Prăbuşirea civilizaţiilor şi refacerea 
ordinei mondiale, în care se pro- 
nunţă şi el în problema, atît de arză- 
toare pentru noi, a extinderii NATO 
spre est. În mare, sociologul şi poli- 
tologul se conduce după un criteriu... 
religios, lăsînd în continuare pe orto- 
docşi tot dincoace de cortina de fier. 
Pur şi simplu — cum lesne se poate 
constata din harta ce reproducem aici 
(apud “Evenimentul zilei” din 30 
ianuarie, 1997) — el trage o apăsată 
linie despărţitoare, de la nordul spre 
sudul Europei, pe graniţa dintre Rusia 
şi Finlanda, dintre Ţările Baltice şi 
aceeaşi Rusie, evident cu includerea 
catolicei Polonii de partea cealaltă, ba 
chiar şi a unor teritorii vestice din 
Belarus şi Transilvania românească 
(greco-catolicii, chipurile), haşurul 
urmînd curbura Carpaţilor şi coborînd 
spre Porţile de Fier, incluzînd regiuni 
din fosta lugoslavie şi lăsînd a se 
înţelege că Grecia ortodoxă (trecută 
în spaţiul NATO) ar fi ... excepţia care 
confirmă regula. 


NOTE 
1? Spre a înlătura orice dubii că 


Dimitrie Cantemir consultase, chiar 
asiduu, monumentala operă a lui Louis 


Via din munţii latiniei 

Moreri, Le grand Dictionnaire histo- 
rique, ou le mélange curieux de 
l'histoire sacrée et profane... (titlul este 
kilometric, cum se obişnuia în epocă, 
ocupînd pagina unui infoliu, pagina de 
gardă), consemnăm următoarele date: 
Cartea a apărut în prima ediţie la Lyon, 
în 1674 (un an după naşterea lui Dimitrie 
Cantemir). Autorul, originar din Proven- 
za, n. la 15 martie 1643, în localitatea 
Bragemont, şi-a făcut studiile la Aix şi la 
Lyon, a fost predicator la Lyon şi a 
însoţit, în calitate de capelan, pe epis- 
copul de Apta Narbonensis, la Paris, în 
iulie 1675, unde a mai scos o a doua 
ediţie a Dicţionarului. A murit la Paris, 
în iulie 1680. Mai este cunoscut şi prin 
alte două cărţi, nu deloc atit de celebre: 
Les doux plaisirs de la Poésie ou 
recueil de diverses pieces en vers 
(1666) şi Pratique de la Perfection 
chrétienne et religieuse (3 vol., 1667). 
Opera lui de encicloped a fost conti- 
nuată de mulți alții, în primele locuri 
venind Le Clerc şi Vaultier, care au 
adăugit-o mult, ajungînd, pînă în anul 
1759, la a 20-a ediție (10 volume de astă 
dată). Cea care a putut fi consultată de 
Cantemir pare să fi fost tipărită la Amster- 
dam, în 6 volume, la 1717. A avut-o cu 
siguranță, dacă nu pe aceasta, o alta cu 
puțin timp anterioară, pe masa lui de 
lucru din Sankt-Petersburg, de vreme ce 
o citează, ca sursă de primă mînă, nu 
mai puţin de şase ori pe parcursul 
Hronicului a vechimii moldovlahilor: 

|. În Cartea a Ill-a, cap. 3 din 
Prolegomene, pentru identificarea lui 
Jan Zamoischie: "Liah, pre acesta dară 
Zamoischie noi la mînă neavîndu-l, cu 
multă nevoinţă cercindu-l la Lecsi- 
coanele istoriograficeşti, mai pre urmă 
i-am dat de nume în Dicţionarul lui 
Moreri (ediţia Tocilescu, p. 113, 1901). 
Este vorba de cronicarul maghiar 
Szamoskozy Ştefan (Samosius) pe care 
îl utilizează şi Miron Costin, crezindu-l 
şi el tot polon şi numindu-l tot aşa, 
aproximativ, lane Zamovskii, în De 
neamul moldovenilor... combătindu-l, 
ca şi Cantemir, în cele spuse de el greşit 
despre originea românilor, care orbu 
năvăleşte şi să arate săleşte neamul 
nostru a românilor, nu din Romani să să 
fi trăgind...” 

II. În Cartea a ll-a, cap. 3, tot în 


legătură cu Zamoischie Liahul care ne 
interzicea latinitatea, fabulînd vrute şi 
nevrute: “Caută la Dicţionarul lui More- 
ri, cîte fabule ca acestea aduce Menburg 
la numele Gotth, de acel feliu de dirmoe- 
turi...” (ibidem., p.221). 

III. Cartea a IV-a, cap. 2, spre a 
dovedi că goții numai au trecut prin 
Dacia, fără a o stăpîni: "carele apucă 
(precum se zice prosteşte ca Gaia maţu) 
Moreri, în Dicţionarul istoricesc, la 
numele Gotth” (p. 263). 

IV. Cartea a VIl-a, cap. l: “Rictiolus 
(istoric — I.R.) în cartea ce-i zice 
Hronicul cel mare şi mai ales: Moreri 
marile Lexicon istoricesc..." (p. 361). 

V. Cartea a IX-a, cap. 5, unde se 
dovedeşte că în vremea venirii lui 
Batiehan nu sînt pomeniţi nici unul 
dintre cei doi Ladislavi (Vladislavi) 
maghiari: “Istoria lui Dlugoş Leahul, şi 
cu Hronologul Calviz, şi cu Moreri, Isto- 
ricesc Lexicon...” (p. 444). 

VI. În acelaşi context, ibidem., p. 
următ., 445: “Acesta din Bonfin, şi 
Abraham, şi Moreri”, spre a se dovedi 
“Laslăul minciunos al măzacului Si- 
mion...” (Simion Dascălul — I.R.). 

2 Ghenadie din Marsilia a fost 
contemporan cu pontificatul lui Gelasie 
| (412-496). În afară de culegerea De 
viris illustribus a mai scris opt cărţi în 
care combate erezia lui Nestorie şi alte 
şase cărţi împotriva ereziei lui Pelagius, 
un tratat despre Apocalips şi Epistola 
de Fide. 

Dacă în cel dintii cerc inițiatic, 
atît Novicele, cît şi Călăuza locuiau 
într-un spaţiu comun, începînd cu al 
doilea cerc, acesta se divide în 
funcţie de protagonişti. Ca trăsătură 
de unire se impune, din ce în ce mai 
mult, interiorizarea şi asumarea 
dimensiunilor. De la o geografie 
colectivă, se trece la o geografie indi- 
viduală, în care elementul principal îl 
constituie răsturnarea perspectivei. 
Treptat însă, protagonişti vor ajunge 
la concluzia reunificării spaţiilor, 
întrucît perspectivele lor asupra 
acestora vor fi din ce în ce mai 
apropiate. Se pregăteşte astfel 
unitatea teritoriului în care se vor 
desfăşura confruntările din cel de al 
treilea şi ultim cerc. O altă trăsătură 
comună o constituie opulenţa barocă, 
deoarece atît Discipolul, cît şi Magul 
trăiesc euforia căutării de sine. Ca 
atare, şi lumea în care se produce 
aceasta este una agitată, neomo- 
genă, plină de componente adesea 
contradictorii. Un exemplu elocvent îl 
reprezintă aşa numita Dacia, care 
apare în cîteva rînduri. De parcă 
Eminescu ar fi respectat principiul ut 
pictura poesis, i s-a reproşat că a 
inclus în vegetaţia dacică şi chipa- 
roşii, care însă cresc numai în ... etc. 
De asemenea, a fost elogiat, de 
această dată, pentru că, deşi nu 
fusese în Grecia, ar fi descris-o în 
mod verosimil. Excluzînd, fără drept 
de apel, ideea picturalităţii figurative, 
trebuie să procedăm în continuare cu 
restrîngerea şi să îndepărtăm totodată 
şi ipoteza mitologiei colective. Emi- 


* Fragment din volumul Pelerinaj 
spre fiinţă. Eseu asupra imaginarului 
poetic eminescian. 


nescu nu a proiectat o mitologie 
dacică a poporului român, nici măcar 
o Dacie mitică sau mitologică. 
Desprinderea de asemenea modalităţi 
de abordare a spaţiului poetic înce- 
puse încă în etapa noviciatului. 
Treptat, protagoniştii vor face din 
spaţiul istoric un spaţiu al mitologiei 
proprii: Dacia ilustrează un spaţiu 
originar, primordial, al trecutului 
propriu, nu al grupului. De altfel, 
structura poemului Memento mori 
dovedeşte cît de ne-picturale se arată 
tablourile şi cît de stereotip au fost 
concepute. Tabloul Dacia nu face nici 
o excepţie. Fiecare dioramă (cum a 
numit G. Călinescu episoadele) are o 
structură fixă, deşi elementele 
componente sînt dispuse de fiecare 
dată altfel. Mai întîi, construirea unui 
cuprins geografic şi denumirea lui 
standardizată: Egipetul, Palestina, 
Grecia, Dacia ş.a.m.d. Denumirea 
este întărită prin introducerea unor 
toponime curente: Memfis, lerusalim 
ş.a.m.d. Urmează popularea lui cu 
mitologia tradiţională oferită de 
informaţia culturală: Orfeu, satiri, 
Dochia. Acestea alternează cu 
informaţii istorice: Nero, Solomon 
ş.a.m.d. Episodul Dacia are aceeaşi 
structură. Mai mult încă, versul 
introductiv este asemenea incipit-ului 
din celelalte episoade şi cuprinde o 
invocare a acvaticului: Nilul mişcă 
valuri blonde pe cîmpii cuprinşi de 
maur; sau: Vezi lordanul care udă 
cîmpii verzii Palestine; sau: O, lăsaţi 
să moi în ape oceanica mea liră! 
Aşa-numita Dacia începe la fel: Lîngă 
riuri argintoase care mişcă-n mii de 
valun; iar posibila Roma debutează în 
chipul următor: Colo Dunărea bătrină, 
liberă, -ndrăzneaţă, mare. Acvaticul 
are rolul de a accentua sensul funda- 
mental sugerat de titlu, anume 
mişcarea necurmată, energică şi 
indiferentă a timpului. Prin imaginea 
rîului care se varsă în mare, acvaticul 
se substituie destinului uman. De 
aceea, în Egipetul, Nilul mişc-a lui 
legendă şi oglinda-i galben-clară / 
Cătră marea liniştită, ce îneacă a lui 
dor. lar Dunărea, în episodul numit 
Dacia, C-un murmur rostogoleşte a 
ei valuri gînditoare, / Ce mişcîndu-se- 
adormite merg în marea de amar. 


Eminescu al aosta 

Mai mult chiar. O serie de imagini 
ajută la construirea unor universuri 
apropiate ca sens. Fie pentru că 
poetul nu şi-a luat răgazul necesar 
revizuirii termenilor, fie pentru că 
intenţiona să creeze o unitate a tuturor 
tablourilor, fie din amîndouă cauzele. 
Este motivul pentru care o lectură 
nemarcată de prejudecăţi critice 
constată că etichetarea tablourilor 
poate fi lesne răsturnată, fără mari 
pagube pentru specificitatea picturii. 
Memfis apare astfel: Mur pe mur, 
stîncă pe stîncă, o cetate de giganți, 
rezultat al unor gindiri arhitectonici 
care au zidit munte pe munte, spre a 
realiza o cetate, un spaţiu simbolic. 
Ceahlăul se prezintă în chipul următor: 
Stîncă urcată pe stîncă, pas cu pas 
în infinit şi adăposteşte, la fel, intrarea 
într-un spaţiu sacru, simbolic. La 
nivelul încărcăturii imagistice, este de 
observat că aproape fiecare tablou are 
trestii, dumbrăvi, cer, stele, în fiecare 
domină argintul şi aurul. Extrasă 
dintr-un episod oarecare, următoarea 
strofă nu posedă nici o specificitate, 
putînd fi aşezată oriunde în poem: 


Codrii aiurează negri sub a 
stelelor povară. 
Rîuri calde ca şi sarea apa-n 
arcuri o coboară, 
Prăvălind-o purpurie peste 
scările de stinci; 
În albastru-adînc, în marea 
cerului cea liniştită 
Răpăd munţii cu tărie fruntea 
lor încremenită 
Şi în valuri verzi de grîne îmblă 
văile adiînci. 


Că aşa-numita Dacia emines- 
ciană nu are nici o legătură cu Dacia 
istorică o demonstrează postumele 
Sarmis şi Gemenii, unde, în peisajul 
dacic, este inclus şi chiparosul, alături 
de tei: 


Se clatin visătorii copaci de 
chiparos 
Cu ramurile negre uitîndu-se în 
` jos. 
lar tei cu umbra lată şi flori pînă-n 
pămînt 
Spre marea-ntunecată se 
scutură de vînt. 


Strofa este reluată în chip de 
refren în ambele postume, ceea ce 
înseamnă că i s-a acordat o impor- 
tanţă aparte. Într-adevăr, ea contribuie 
la construirea unui spaţiu tipic, locus 
amoenus. lar acesta este atemporal 
şi anistoric, lăuntric şi legendar. 
Dovadă includerea lui în monologul lui 
Tomiris, unde are rolul de a actualiza 
trecutul personajului, nu al grupului. 

Aşadar, dacismul inclus în 
imaginarul eminescian reprezintă o 
întoarcere a Discipolului către cău- 
tarea unor strămoşi cît mai îndepărtați 
în timp şi în spaţiu, care să îi 
legitimeze legenda. Verosimilizarea se 
produce la nivelul puterii de a convinge 
şi de a se convinge pe sine despre 
autenticitatea acestora. Pentru 
asemenea strămoşi a fost imaginat 
un rai dulce, care să acopere toate 
spaţiile şi epocile din panorama 
deşertăciunilor. Deocamdată, spaţiul 
rămîne terestru, deşi are dimensiuni 
legendare. | le conferă statutul de 
vechime, care, în imaginarul emi- 
nescian, comportă totdeauna auto- 
ritate. Aşa se explică prezenţa 
continuă a Magului, a cărui supe- 
rioritate este o sinecdocă a însemnă- 
tăţii pe care o are arhaitatea. De 
aceea, istoria devine totdeauna legen- 
dă sau mit. Se derulează în cuprinsuri 
adecvate, care totdeauna aparţin 
rusticităţii şi sînt împrumutate din 
vechimea mitică a acestora. Autori- 
tatea spaţiului caracteristic pentru 
această a doua perioadă, aceea a 
Magului şi a Discipolului, este 
conferită de legendar şi rustic. S-a 
produs o separare de spaţiul colec- 
tivităţii, deşi nu atît de drastică pe cît 
ne-am fi aşteptat. Este o dovadă că 
nici unul dintre protagonişti nu se 
simte încă în largul său şi că are încă 
nevoie de un sprijin din afară. Dar 
anumite particularităţi, precum relati- 
vizarea, obţinută prin mitologie, leg- 
endă, basm sau oniric, pregătesc 
ambianța proprie cercului următor, al 
lui Hyperion. 

Piesa Bogdan Dragoş îşi desfă- 
şoară actul prim într-o sală gotică în 


cetatea Arieşului. Dar Evul Mediu 


este corectat imediat prin vorbirea 
personajelor, care fac trimiteri la 
idiotisme (una-i una, / Dar două sint 


38 


Limba Romånå 


mai multe), superstiții (ai fost călcat 
în urme de miță stearpă), pare- 
miologie (făcînau-ţi tot sprîncene, îţi 
scoţi odată ochii) ş.a.m.d. Istoria 
etniei primeşte astfel un plus de 
valoare prin componenţa rustică. La 
fel se întîmplă şi în Scrisoarea lil, 
unde se procedează cu aceeaşi 
măsură, atît în cazul figurii lui Mircea, 
cît şi în cazul răvaşului trimis acasă 
de fiul de domn. Pe componentele 
lumii rustice sînt construite poemele 
Călin şi Strigoii. Cel dintii poartă 
chiar în subtitlu precizarea file din 
poveste. Acest poem ridică o proble- 
mă aparte, aceea a considerării 
spaţiului rustic drept unul optim, chiar 
desăvirşit, prin concordanța dintre 
spaţiul propriu şi spaţiul colectivităţii. 
Propunerea este realizată prin inter- 
mediul motoului. Acesta este un gazel. 
Spre deosebire de versurile intitulate 
Ghazel, din 1873, poezia-moto re- 
spectă mai riguros cerinţele speciei. 
Perfecţiunea formei fixe aşezate în 
chip de paratext reprezintă o oglindă 
pentru tot poemul care urmează. 
Ceea ce se întîmplă în Călin devine 
astfel o proprietate absolută a imagi- 
narului eminescian, punctul de 
plecare, folcloric fiind puternic submi- 
nat, dacă nu cumva, pe alocuri, 
abandonat. A pune în faţa unor file din 
poveste (presupus populară) o struc- 
tură poetică ce reclamă desăviîrşire, 
semnifică totodată nu doar un simplu 
respect faţă de spiritualitatea grupu- 
lui, ci şi tentativa de a o considera 
desăvîrşită, şi, totodată,de ao 
asimila. Poemul nu se subintitulează 
poveste, ceea ce ar fi adus o înghe- 
tare a reflectării, o reducere a eilao 
singură imagine. Precizarea file 
creează o indeterminare fructuoasă, 
întrucît introduce supoziţia unei 
multitudini de reciprocităţi în afara 
textului de faţă. Există — se suge- 
rează astfel — un şir nesfîrşit de 
imagini speculare, care atestă perfec- 
țiunea procesului de interferare a 
spaţiilor imaginare. 

Virtuţile procedeului sînt ampli- 
ficate în Strigoii, apărut în acelaşi 
an, ceea ce probează caracterul 
programatic al folosirii lui. Imaginea 
specularităţii textului este multiplicată 
şi amplificată prin folosirea a trei 


motouri, toate străine de textul 
poemului. Ele sînt excerptate din alte 
grupe textuale, reprezentînd, într-un 
fel sau altul, o autoritate. Cel dintii 
este un citat biblic şi poartă încăr- 
cătura de putere pe care i-o conferă 
religia. Mai mult încă, primul moto 
este un text în proză, deşi o proză 
ritmată, după principiile retoricii, fiind 
dispusă, de altfel, sub formă de vers. 
Aici, imaginea speculară care contri- 
buie la amplificarea şi la determinarea 
spaţiului este una construită cu 
ajutorul vechimii date de Biblie. 
Sensul primei părţi a poemului se 
întregeşte prin reflectarea lui în cele 
trei rînduri prefaţatoare. Al doilea moto 
aparţine unei poezii de G. Barenzi. La 
acest scriitor minor nu poate fi vorba 
de o autoritate artistică, încît nu în 
această zonă trebuie căutate argu- 
mente pentru selecţie. Acestea vin din 
alte două teritorii. Mai întîi, dinspre 
autoritatea etniei, reprezentată de 
afirmarea unei superstiții populare. În 
al doilea rînd, dinspre autoritatea 
poeticului, care o potenţează pe 
prima. Al treilea moto este extras din 
indreptarea legii, tipărită sub Matei 
Basarab, în 1652. Spaţiul este lărgit 
prin aşezarea în faţa textului a unei 
prefețe cu o triplă autoritate. Mai întîi, 
este vorba de o autoritate juridică, 
indreptarea... fiind un corpus de legi. 
In al doilea rînd, este vorba de 
autoritatea unei credinţe populare, 
întărită de cea dintîi. In al treilea rînd, 
este vorba de o autoritate conferită 
de istoricitate, fiind vorba de un text 
vechi, în 1876, de două secole. Astfel, 
în Strigoii, Eminescu îşi lărgeşte 
considerabil spaţiul imaginarului po- 
etic din cel de al doilea cerc, renunţind 
la dominarea spiritualităţii de grup, pe 
care o restrînge considerabil. Dar 
determinarea spaţiului rămîne arhaică 
şi rustică. O dovedeşte, între altele, 
prezenţa sugestiilor venite dinspre 
acest teritoriu în perimetrul visului. 
Toma Nour se visează într-un rai în 
care locuitorii au numeroase trăsături 
ţărăneşti, dominanta religioasă fiind 
sprijinită de cea rustică. 

Spaţiul sătesc aduce cu sine 
protecţie şi intimitate, caracteristici 
care nu sînt imuabile, ci dinamice, 
precum în Sara pe deal, unde totul 

este stăpînit de acum, perspectiva 
fiind a unui prezent energic şi în 
necontenită. desfăşurare. Niciodată 
vechimea rustică nu este pasivă. Dar 
nu este nici posesivă. Ea creează un 
cuprins protejat cu vigoare generoasă, 
care nu scade nicicînd. Discipolul 
trăieşte cu intensitate aici, pentru că 
abia aici se vede apărat. Energia 
protectoare a prezentului se arată a fi 
rezultatul unei proiecţii, pe care o 
anunţă chiar prima strofă: buciumul 
sună cu jale şi apele pling tocmai 
pentru a defini exact cadrul, care este 
dorinţa. In alte circumstanţe, dorinţa 
generează o stare de nelinişte gravă, 
precum în Lacul sau în poezia 
intitulată Dorinţa. Dar în cuprinderea 
arhaităţii rurale, totul este lipsit de 
asperitate, chiar şi proiectarea a ceea 
ce este neîmplinire. Acum din timpul 
scrierii se transformă într-un acum din 
timpul poeziei. Trecerea între cele 
două timpuri se face pe nesimţite, cu 
toate prevestirile relativ alarmante din 
prima strofă. 

Atita timp cît se sprijină pe noi, 
Discipolul se păstrează în cea mai vie 
actualitate: timpul lui coincide cu 
timpul colectivităţii. Dar de îndată ce 
se produce izolarea, închiderea în 
sine, timpul Discipolului evoluează 
brusc. Se constată că, de fapt, totul 
nu fusese decît proiecția dorinţei, pe 
care ultimele două strofe o pun în 
evidenţă cu putere. Concomitent cu 
eliberarea de sub tutela spaţiului 
comunitar, se produce şi intrarea în 
timpul propriu, care este un viitor 
ipotetic: 


Lîngă salcîm sta-vom noi 
noaptea întreagă, 
Ore întregi spune-ţi-voi cît îmi 
eşti dragă. 


Spaţiul colectivităţii este marcat 
şi de prezenţa repetată a salcîmului. 
Lăsînd la o parte speculaţiile privi- 
toare la asimilarea lui cu arborele vieții, 
ne întoarcem la specificul poeziei 
Sara pe deal, care este, cel puţin în 
intenţie, o eglogă. Faptul este subli- 
niat tocmai prin arborele amintit, care 
joacă rolul tradiţional de arbore sub 
quadam şi care, în alte împrejurări, 
este înlocuit de tei, brad ş.a.m.d. 


Acest arbore oarecare alătură din nou, 
precum se întîmplase în Călin, 
desăvirşirea artei de desăviîrşirea 
spiritualităţii comunitare. Spaţiului 
etnic, simbolizat de sat, ca domeniu 
al celorlalţi, îi este accentuată 
perfecțiunea securizatoare şi printr-un 
arbore oarecare, ca simbol al perfec- 
ţiunii artistice (egloga avînd aici rolul 
gazelului din poem). | 

Discipolul şi-a asigurat în felul 
acesta o dublă protecţie: a spaţiului 
colectiv şi a artei. El are însă o 
tendinţă accentuată de izolare, 
fenomen vizibil în construirea unui 
perimetru propriu, care să se situeze 
în afara dominaţiei grupului. Aşa apare 
locus amoenus, construit după 
regulile cerute de acest vechi motiv 
literar european. Locul desfătării, 
prezent de la Vergiliu şi Teocrit 
încoace, este preluat în Crăiasa din 
poveşti, Lacul, Dorinţa, Ce şopteşti 
atît de tainic, Călin ş.a. texte scrise 
în 1876. Concentrarea în acelaşi an 
asupra aceluiaşi motiv literar evi- 
denţiază intenţia creării unui spaţiu 
care să păstreze cîte ceva şi din 
peisajul campestru, dar să şi accen- 
tueze desprinderea. După tradiţie. 
motivul adună sub acelaşi acope- 
rămînt, un arbore, o adiere de vînt, 
un izvor, ciripit de păsări. Arborii 
eminescieni sînt teiul, bradul, salct- 
mul, plopul şi, prin reducere, trestia. 
Elementul acvatic este reprezentat de 
lac, izvor, pîrîu. 

Dorinţa este ilustrativă pentru 
modul de a proceda. Titlul însuşi este 
destinat să arunce o anume lumină 
asupra celor ce vor urma, întrucît nu 
este vorba de o certitudine, ci doar 
de o aspirație. De la bun început, 
asupra spaţiului care urmează a lua 
naştere se aruncă o umbră de îndo- 
ială, pe care însă prima strofă pare 
să o înlăture: 


Vino-n codru la izvorul“ 
Care tremură pe prund, 
Unde prispa cea de brazde 
Crengi plecate o ascund. 


Aşadar, împotriva aşteptărilor, 
locul este sigur, palpabil, de vreme ce 
el există în acum, pentru că izvorul 
tremură, crengile sînt plecate. Mai 

mult, cuprinsul este precizat şi prin 
determinante în cascadă, atît pentru 
nume, cît şi pentru verb: izvorul 
tremură pe prund, prispa este formată 
din brazde, o ascund crengi plecate. 
Prin urmare, locus amoenus nu numai 
că există, dar este de o materialitate 
mai mult decît certă. Dubiile încep să 
se ivească odată cu strofa a doua, în 
care apar Discipolul şi dorinţa lui, 
exprimată prin subjonctivul ipotetic. 
De la imperativul primei strofe, care 
demonstrează certitudinea unui 
spaţiu, se trece la incertitudinea 
resimţită de cel destinat să se 
desfete: 


Şi în braţele-mi întinse 

Să alergi, la piept să-mi cazi, 
Să-ţi desprind din creştet vălul, 
Să-l ridic de pe obraz. 


A treia strofă propune o armo- 
nizare a celor două elemente, realizată 
însă în defavoarea spaţiului, care 
preia nesiguranța Discipolului şi, din 
actual, devine o proiecţie: 


Pe genunchii mei şedea-vei, 
Vom fi singuri-singurei, 

lar în păr înfiorate 

Or să-ţi cadă flori de tei. 


Devenind înfiorate, florile de tei, 
în calitatea lor de sinecdocă a 
cuprinsului desfătării, au preluat o 
parte din neliniştea Discipolului. 

A patra strofă nu aduce nimic 
nou în arhitectura ansamblului. 
Penultima consfinţeşte ceea ce strofa 
a treia începuse a sugera şi trans- 
formă peisajul în ipoteză pură: 


Vom visa un vis ferice, 
Îngîna-ne-vor c-un cînt 
Singuratece izvoare, 
Blinda batere de vînt. 


Finalul este o apoteoză a inva- 
dării spaţiului de către timpul dorinţei. 
Tensiunile care păreau a fi declanşate 
la început au fost dizolvate, Discipolul 
şi-a creat un spaţiu al lui, prin 
transformarea şi asimilarea treptată a 
componentelor: 


Adormind de armonia 
Codrului bătut de gînduri, 


Gheorghe VRABIE. llustraţie la 
“Luceafărul” de Mihai Eminescu. 


Flori de tei deasupra noastră 
Or să cadă rînduri-rinduri. 


Tensiunea dorinţei s-a insinuat 
pe rînd în toate elementele, ajungînd 
să cuprindă, în final, şi codrul, com- 
ponentă fundamentală în /ocus 
amoenus, unde reprezintă certitu- 
dinea protecţiei. De acum înainte, 
Discipolul va ocupa un cuprins care, 
deşi tensionat şi subminat, are 
perfecțiunea armoniei. Nu numai că 
nu se gîndeşte să renunţe la el, dar îl 
explorează pe îndelete, întrucît 
realizează cu claritate că nu-l va putea 
părăsi niciodată. Ceea ce nu este 
considerată o ameninţare. Dimpotrivă. 
O dovedeşte poezia O, mamă... 
(1880). Intervalul de cîţiva ani scurs 
între producerea evenimentului real 
(moartea Ralucăi Eminovici) şi 
publucarea poeziei este o probă nu 
atît a necesităţii de a decanta 
conjunctura — fapt vizibil la orice 
scriitor — cît mai mult a studierii 
posibilităţilor pe care componentele 
locului desfătării le puteau oferi. Dacă 
emistihul al doilea al fiecărui vers din 
finalul celor trei strofe extinde treptat 

formele conjugării verbului a dormi, 
aşa cum observa G. Călinescu, nu 
este mai puţin adevărat că importante 
sînt şi versurile anterioare, destinate 
să pregătească concluzia finală. In 
primul rînd, este de remarcat extin- 
derea spaţiului tradiţional, care este 
unul erotic prin excelenţă: în locul 
desfătănii, nu se poate desfăşura decît 
o idilă de dragoste. Dar secolul al XIX- 
lea, prin romantici, schimbă orientarea 
şi componentele consacrate sînt 
îndrumate către meditaţia individualis- 
tă, chiar către meditativul sumbru. 
A. de Musset foloseşte salcia, cimi- 
tirul şi adierea vîntului pentru a cugeta 
pe marginea existenţei individuale. 
Din acest punct de vedere, Eminescu 
se înscrie tendinţelor epocii, de 
revizuire şi de îmbogăţire a resurselor 
unor motive literare. Egloga este 
modificată substanţial, păstrîndu-i-se 
componentele tradiţionale. 

Cea dintii strofă debutează cu 
o invocaţie, pe care egloga clasică o 
cultivă. Ea este însă adresată mamei 
şi de la bun început înscrie poezia în 
registrul thanatic. Tradiţia oferă numai 
adierea (freamătul de frunze) şi 
arborele (sa/cîmii). Aceste elemente 
nu mai protejează însă spaţiul 
desfătării în sens lumesc, ci se întind 
deasupra criptei negre a sfîntului 
mormînt. Tensiunea mocnită din 
Lacul şi Dorinţa se eliberează acum 
prin adoptarea thanaticului, privit ca 
o soluţie aşteptată. Codrul fusese, 
doar bătut de gînduri, tocmai pentru 
că nu găsise încă rezolvarea. Disci- 
polul o află căutînd apărare în 
frumuseţea captivantă şi intangibilă a 
spaţiului sepulcral. A doua strofă 
aduce în actualitate un alt arbore, 
teiul, întregind astfel o dendrologie 
poetică destinată ocrotirii unei indivi- 
dualităţi pentru care chiar dispariţia se 
desfăşoară în acorduri muzicale. 
Arborele, precum mormîntul, este 
sfînt. Spaţiul ocrotit aparţine unei alte 
lumi, fiind detaşat complet de orice 
urmă de colectivism. Salcîmul, din 
Sara pe deal, proteja întrucît era 
reprezentantul arhaităţii ruțale. 
Salcîmul din O, mamă... protejează 
întrucît este reprezentantul spaţiului 
lăuntric. Ultima strofă completează 
prezenţa arboricolă cu aceea acvatică, 


obligatorie pentru circumscrierea 
locului desfătării. Sînt introduse riul, 
apa, spre a închide un spaţiu de o 
frumuseţe care, deşi decorporali- 
zează, înrobeşte prin sentimentul 
eliberator pe care îl provoacă. Pro- 
tecţia asigurată de un spaţiu purtînd 
vizibile urme ale simbolisticii grupului 
glisează treptat către acceptarea 
împrăştierii într-o întindere sacralizată 
tocmai prin acest proces. 

S-a creat astfel un spaţiu 
autonom, din care dispare orice urmă 
de legătură cu simbolistica grupului. 
De la aceasta a fost împrumutată doar 
o posibilitate de circumscriere a lui 
locus amoenus. dar întoarsă către 
reliefarea proceselor din ce în ce mai 
eterice care se produc în interiorul 
Discipolului. El va locui de acum 
înainte pe teritoriile legendei şi ale 
irealităţii. De aceea, le va intitula 
poveste, atribuind propriilor transfor- 
mări dematerializarea pe care o 
sugera un simbol al colectivităţii. 
Reprezentativă este Povestea codru- 
lui (1878), care debutează, la modul 
retoric, printr-o laudatio, pentru a 
scoate în evidenţă caracterul majes- 
tuos al lui locus amoenus. Acesta a 
fost lărgit la dimensiunile codrului, 
înţeles ca un protector absolut şi 
totodată legendar: 


Împărat slăvit e codrul, 
Neamuri mii îi cresc sub poale, 
Toate înflorind din mila 
Codrului, Măriei Sale. 


Vegetalul ocrotitor şi primordial 
este învestit cu atribute cosmice, 
întărindu-i-se astfel autoritatea: 


Lună, soare şi luceferi 
El le poartă-n a lui herb. 


Sub oblăduirea cosmică se 
desfăşoară o bogăţie concentrată 
într-un spaţiu devenit primitor şi lipsit 
de ameninţare. Dimpotrivă, abundența 
florală şi minerală, însufleţită de 
fluidul cosmic, amplifică siguranţa şi 
produce o dizolvare a umanului în pri- 
mordial: 


Şi pe teiul nostru-ntreabă: 
Cine suntem, stau la sfaturi, 

lară gazda noastră zice, 
Dîndu-şi ramurile-n laturi; 
O, priviţi-i cum visează 
Visul codrului de fagi. 


Sentimentul de siguranţă nici nu 
mai interesează de la o vreme, întrucît 
locus amoenus a devenit pe nesimţite 
un eden, iar trăirile Discipolului se 
încadrează în scenariul unui mit 
edenic. Acesta este perfecţionat şi 
amplificat în Freamăt de codru 
(1879). În poezia anterioară rămă- 
seseră încă urme ale- spiritualităţii 
arhaic-rustice, materializate în versu- 
rile 


Şi prin somn auzi-vom bucium 
De la stînele de oi. 


Acestea au dispărut însă din 
Freamăt de codru, unde versurile se 
derulează numai în spaţiul delimitat 
de componentele imaginarului propriu: 
Aici domneşte o concordie totală, 
confirmată de faptul că între protago- 
nist şi locuitori este posibilă comu- 
nicarea. Or, aceasta nu se poate pe- 


trece decit într-un spaţiu paradiziac: 


Cucul cîntă, mierle, presuri — 
Cine ştie să le-asculte? 

Ale păsărilor neamuri 
Ciripesc pitite-n ramuri 

Şi vorbesc cu-atit de multe 
Înţelesuri. 


Locuitorii spaţiului discută 
despre o trecută separare a cuplului 
adamic: 


Cucu-ntreabă: — Unde-i sora 
Viselor noastre de vară? !.../ 
Teiul vechi un ram întins-a, 
Ea să poată să-l îndoaie. /.../ 
Se întreabă trist izvorul: 

— Unde mi-i crăiasa oare? 


La convorbire participă însuşi 
Discipolul, care este el însuşi un com- 
ponent at paradisului: 


Am răspuns: — Pădure dragă, 
Ea nu vine, nu mai vine. 


Fiind construit, aşa cum am 


afirmat anterior, din contraste, Disci- 
polul nu-şi mai proiectează dorinţa 
asupra teritoriului, ci, de această dată, 
trăieşte efectiv în prezent şi într-o 
stare de fapt. Absentează timpuri 
verbale precum viitorul ori prezentul 
subjonctivului, atît de frecvente în 
Lacul sau în Dorinţa, unde imprimau 
spaţiului imaginar un caracter de 
puternică irealitate. Discipolul se 
confundă acum cu celelalte elemente 
ale spaţiului în care se află pînă într-atît, 
încît este dificil de stabilit cărui regn 
îi aparţine. Şi-a pierdut de mult 
concreteţea omenească şi, în drum 
către metamorfozarea în Hyperion, 
s-a dizolvat în originar. Este o primă 
treaptă către esenţializare. Discipolul 
a devenit, mimînd spaţiul edenic pe 
care şi l-a construit, Făt Frumos din 
Tei: 


Flori de tei în păru-i negru 
Şi la şold un corn de-argint. 


Edenul este amplificat în Călin, 
care îl detaliază în partea a opta. S-au 
păstrat componentele specifice 
pentru /ocus amoenus, dar diversi- 
ficate şi îmbogăţite mult, din perspec- 
tiva paradiziacului. Este motivul 
pentru care nu pot fi stabilite deosebiri 
între participanţii la această însoţire 
păgînă, pentru că toţi sînt omoge- 
nizaţi de apartenenţa la urzeala 
edenică. Toţi sînt locuitorii unui /ocus 
amoenus de dimensiuni cosmice şi 
de o realitate copleşitoare prin 
detalierea elementelor. Discipolul 
joacă rolul de narator şi totodată de 
participant. Se implică nu numai prin 
caracterizări şi apostrofe, ci şi printr-o 
uimire continuă faţă de ingenuitatea 
cuprinsului în care se află. El subli- 
niază această caracteristică prin 
insistența asupra unei alte însoţiri, 
miniaturale, pentru a completa măreţia 
siderală a celei dintii. Dar nunta 
minusculă a gizelor mai are încă un 
rol, acela de a sublinia sacralitatea 
spaţiului pe care Discipolul îl ocupă. 
Aici, nu se pot petrece decit ritualuri, 
care să se desfăşoare în conformitate 
cu regulile prestabilite, totul trebuind 
să fie ceremonios. Discipolul se res- 
pectă astfel pe sine însuşi. 

Raiul însă nu poate dura la 

nesfîrşit. Cel puţin aceasta este 
temerea Discipolului, care îl doreşte 
apărat de orice intruziune. De aceea, 
el încheie preumblarea prin stăruirea 
asupra compatibilităţii desăvirşite 
existente acolo, umorul însoţind şi 
consfinţind constatarea. 

Temerea era îndreptăţită: para- 
disul lui locus amoenus este ame- 
ninţat de spaţiile întunecate din 
Strigoii. Discipolul locuieşte alter- 
nativ în cele două lumi, spre a se 
elibera de prea plinul unor experienţe 
care îl răvăşesc, dar pe care le-a 
provocat chiar el. 

Intr-un spaţiu diferit sălăş- 
luieşte, de regulă, Magul. Fiind un 
sacerdot, trebuie să fie înconjurat 
obligatoriu de un spaţiu sacru prin 
dispunerea elementelor şi nu pentru 
că l-ar sfinţi chiar el. Magul îşi 
desfăşoară ritualurile într-un loc 
anume, bine delimitat. Asupra aces- 
tuia se insistă în mod deosebit, 
detaliindu-i-se particularităţile. Una 
dintre acestea este închiderea, prin 
care se caută izolarea de restul lumii. 
Moş Iosif, din La curtea cuconului 
Vasile Creangă, locuieşte într-o 
adevărată chilie: “şedea într-o cameră 
fără încuietoare şi toate mobilele lui 
erau lucrate din topor de mîna lui 
proprie. Cîteva scînduri pe două 
scâuieşe erau patul lui, acoperit c-un 
mindir de paie — o masă plină cu cărţi 
bisericeşti şi mirene de pe vremea lui, 
un scaun de lemn fără spate, nişte 
icoane vechi lucrate de mini călu- 
găreşti pe păreţii albi ca omătul — atîta 
era totul. Fereastra lui era-n soare, 
ceea ce da întregului simplu o arătare 
plăcută”. 

Ultima precizare este esenţială, 
întrucît scoate în evidenţă caracterul 
comunicativ al ascezei magului. 
Recluziunea Discipolului semnifică 
izolare, însingurare, pe cînd retragerea 
Magului reprezintă singura cale de 
deschidere către comunicarea cu 
universul. De aceea, moş losif caută 
strălucirea soarelui. Astfel, el trăieşte 
în lumina tunoaşterii cosmice, se 
confundă cu elementele universului. 
El se află sub regimul soarelui, spre 
deosebire de Discipol, care este un 
selenar introvertit. Discipolul are 
predilecție pentru istoria proprie, în 


timp ce Magul propune o succesiune 
de trăiri în experienţe actuale. De aici, 
rezultă că spaţiul cel mai adecvat 
pentru Mag este cu necesitate unul 
opulent, baroc prin diversitatea sa, 
chiar exploziv prin acumulare. Doma 
şi insula întrunesc asemenea carac- 
teristici, fiind totodată sinonime cu 
universul. Doma se află numai pe un 
munte, sugerînd altitudinea ideaţiei 
iniţiatice: munte jumătate-n lume, 
jumătate-n infinit. Ceea ce înseamnă 
că Magul are şi o experienţă lumeas- 
că, prozaică, pe care însă o tran- 
scende. Spaţiul Magului are neapărat 
tangenţe cu lumea comună. Este o 
urmă a Călăuzei, care trăise exclusiv 
în conjunctură şi în experienţa 
acesteia, depăşind-o numai pentru 
obiective de moment. Dar Magul trece 
de întrebările clipei şi, pentru a evita 
efemeridul, şi-a ales drept locuinţă o 
înălţime: 


În zidirea cea antică sus în 
frunte-i turnul maur. 


Turn sau domă, spaţiul magic 
este totdeauna vechi, pentru că 
vechimea implică putere şi susţine, 
în acelaşi timp, autoritatea Magului. 
Magul din Strigoii oficiază într-un dom 
de mammur negru, la care ajunge după 
ce 

În poarta prăbuşită ce duce-n 

fund de munte, 

Cu cîrja lui cea vechie el bate 

de trei ori. 


Rezultatul ritualului: 


Cu zgomot sare poarta din 
vechii ei uşori. 


După ce Magul şi Arald păşesc 
înăuntru 


porţile în urmă în vechi ţiţini 
s-aruncă. 


În interiorul astfel ferecat se 
desfăşoară ceremonia, acompaniată 
de un cînt frumos şi dulce — ador- 
mitor sunînd. Eolianul aduce în cate- 
drală forţele cosmice, pereţii devin 
ecrane pe care se derulează imagini 
gigantice. Este o dovadă că încă- 

perea s-a zăvoriît tocmai pentru a 
înlesni deschiderea către mari între- 
bări. Acestea fiind rostite, primesc şi 
rezolvarea, prin învierea Mariei. Deşi 
numai iluzorie, aceasta reprezintă 
puterile Magului şi arătarea Mariei este 
acompaniată tot de un vechi cîntec. 
Partea a doua a poemului cuprinde 
numeroase repetări ale calificativului 
veche, spre a sublinia puterea 
Magului, conferită de experienţe 
îndelungate. Spaţiul magic nu este 
doar vechi, ci şi deosebit de bogat în 
decor primordial: 


Pilastri de aur pe muri se 
coboară. 
Pe jos sunt covoare ţesute-n 
flori vii 
Şi stele în candeli dulci raze 
presoară 
Şi aeru-i dulce ca-n noaptea 
de vară 
Şi razele-s calde şi trandafirii. 


Catedrala Magului se arată a fi 
cosmosul însuşi, esenţializat la 
componente originare. Este opera 
unui sacerdot cu însuşiri de creator, 
Magul fiind şi un artist: Euthanasius, 
în traiul lui mirean, a fost ucenic la un 
sculptor. De aceea, şi-a aranjat el 
însuşi interiorul. De fapt, este un in- 
terior în interior, cu o dublă izolare, 
provocată, poate, de neputinţa 
acceptării limitelor cunoaşterii şi 
acţiunilor. Euthanasius se substituie 
astfel divinității, adică autorităţii su- 
preme. Este modul lui de a protesta, 
închizîndu-se în creaţie. Dar o creaţie 
înţeleasă în sens larg, de Geneză. De 
aceea, pe unul dintre pereţi a sculptat 
cuplul adamic, explicîndu-se: am 
încercat a prinde în aceste forme 
inocenta primitivă. Adam şi Eva 
există pur şi simplu, fără a avea 
conştiinţa existenţei şi semănînd 
albinelor pe care tot Euthanasius le 
îngrijeşte cu dăruire. In ele, se 
desfăşoară, susţine săhastrul, o viaţă 
instinctivă, adică adevărată. El caută 
să se rupă de perspectiva antropo- 
centristă şi este convins că nu 
explicările ce se dau faptelor, ci 
faptele înşile sunt adevărul. 

In consecinţă, Euthanasius se 
înconjoară de elemente care să-i 


îngăduie să adere la concordia cos- 
mică. Fiindcă el însuşi nu poate crea 
cosmosul, Magul trăieşte simbiotic cu 
ceea ce există. Cultul faptelor nu 
înseamnă însă empirism. Căci 
insula-n insulă păstrează şi o legătură 
oarecare — chiar dacă ezoterică — 
cu lumea dinafară: în ea.se pătrunde 
după un parcurs ce presupune iniţiere. 
Dar mai presus de toate, insula este 
deschisă spre transcendent, a cărui 
splendoare Euthanasius doar o 
contemplă: “stîncile înalte fac ca 
orizontul meu să fie îngust. O bucată 
de cer am numai, dar ce bucată! Un 
azur întunecos, limpede, transparent 
şi numai din cînd în cînd cîte un 
nourel alb, ca şi cînd s-ar fi vărsat 
lapte pe cer”. 

Este limpede că Magul are 
intuiţia gravităţii pe care o incumbă 
condiţia treptei superioare, a Bătri- 
nului. De aceea azurul cerului este 
întunecos, adică profund şi, pentru el, 
fără capăt. Prin temerea pe care i-o 
provoacă perspectiva cunoaşterii ab- 
solute, el anunţă însingurarea şi 
austeritatea celui care îi va succeda. 

Coexistenţa, chiar dacă în spaţii 
diferite, a Magului cu Discipolul pro- 
duce o încordare paroxistică şi încarcă 
imaginarul poetic din al doilea cerc cu 
nelinişti care trebuie temperate. Aşa 
apar spaţiile parodice dispuse în 
contrapartidă cu spaţiile serioase: 
vechimea şi rusticitatea. Mitolo- 
gicale transpune mitologia antică în 
lumea rurală. Umbra lui Istrate 
Dabija Voevod (1878) urmează 
regulile meditaţiei romantice paseiste, 
de tipul Umbra lui Mircea. La Cozia, 
pe care le imită răsturnat. Reprezen- 
tantul autorităţii pe care o dă vechimea 
apare înconjurat de aureolă istorică 
(Sus în cetate la Suceava), ampli- 
ficată de regimul nocturn şi selenar 
(pe ziduri negre bate lună). Fantoma 
care apare în asemenea spaţiu 
consacrat de clişeele patriotice ar 
trebui să corespundă aspirațiilor 
eroice, deoarece se recomandă drept 
moş Istrate Voevod. Are, prin urmare, 
avantaje serioase: vechime, bătrîneţe, 
autoritate domnească. Dialogul ce 
urmează se conformează retoricii pe 
care o cere clişeul literar al alegoriei 
patriotarde: 

Măria Voastră va să-ndemne 
Pe neamul nostru în trecut? 
Ci el cu mîna semne face 

Că nu-nţeleg ce el a vrut. 


Confuzia interlocutorului spo- 
reşte, întrucît se află într-o perspec- 
tivă care nu permite alte rezolvări 
decît alternarea între meditativ 
(anulată de răspunsul prim al fantomei) 
şi eroic (provocat de întrebarea care 
vine îndată}: 


Măria-Voastră-nsetoşează 
De sînge negru şi hain? 


Abia acum se produce elibe- 
rarea comicului, o dată cu neaşteptata 
replică: 


El capu-şi clatină, oftează: 
— De vin, copilul meu, de vin. 


Şi urmează mai bine de zece strofe 
în care, în loc de trecut eroic, este 
evocat un necontenit festin bahic. 
Precum în parodia anterioară, para- 
digma este completată de intensitatea 
ideaţiei propusă de combustia alcoo- 
lului. 

Evadările parodice nu anihilează 
însă tensiunea ideatică. Aceasta este 
reală, persistentă şi se manifestă 
pregnant în episodul numit zborul 
sideral, din Povestea magului..., care 
debutează astfel: 

Se suie-n virf de munte, o stea 

din cer coboară — 

O stea, vultur de aur, cu-aripile 

de foc, 

Pe ea, şeziînd călare, în infinit 

el zboară, 

Stele sclipeau sfinte şi-n cale-i 

făceau loc. 


De unde reiese că spaţiul magic 
se circumscrie celui creştin, între ele 
existind o compatibilitate vădită. 
Magul este un stăpîn de rang inferior 
al unui cuprins inițiatic, pe care îl 
explorează mereu, fără însă a se 
atinge de chestiunea legitimităţii 
stăpînului absolut, care este Dumne- 
zeu. Elpare să aştepte o revelaţie de 
la obiectele din spaţiul cercetat şi mai 
puţin de la sinele său. Nici Euthana- 
sius nu merge mai departe de admi- 
raţia pentru natura naturans, fiind atît 


de absorbit de aceasta, încît uită de 
existenţa lui Dumnezeu. Nici magul 
din Povestea magului... nu călăto- 
reşte spre o instanţă superioară, ci 
numai spre o nouă experienţă, care 
se desfăşoară însă concomitent cu 
procesiunile creştine. Angiologia 
creştină este prezentă în multe locuri 
ale imaginarului poetic din primele 
două cercuri. Ingerul şi seraful fac 
legătura între dimensiunea creştină şi 
cea magică, păgînă, fiind singurii care 
voiajează nestingheriţi: 


Şi răsfiraţi în spaţiu îngeri 
duceau în poale 
A lumilor adînce şi blînde 


rugăciuni 
Şi întinzînd în vînturi aripele 
regale, 
L-a lumii trepte-albastre le duc 
şi le depun. 


Este limpede că Magul străbate 
un univers creştin, ceea ce înseamnă 
că posibilităţile lui de cunoaştere nu 
sînt străine acestuia. In mod cert, 
însă, le ignoră. Fie pentru că le 
desconsideră, după ce le va fi parcurs, 
fie pentru că nici nu le cunoaşte. Cum 
despre caracterul religiozităţii emines- 
ciene vom discuta într-un capitol ul- 
terior, acum ne mărginim să subliniem 
că Magul reprezintă singura autoritate 
în materie de cunoaştere care este 
recunoscută de Discipol. Dumnezeu 
nu este ignorat, dar este o prezenţă 
mediată. Cuvintele lui se aud prin gura 
serafului. Mai mult încă, pentru a duce 
blasfemia mai departe, Discipolul 
aşează îngerii — atribut al universului 
creştin — pe o treaptă inferioară 
Magului, faţă de care aceştia arată 
deferenţă: pe magul cel puternic ei îl 
salută-n cale. Este o dovadă că nici 
pe Dumnezeu nu-l supără prezenţa 
Magului. Ceea ce poate fi ori un semn 
de toleranţă, ori unul de slăbiciune. 
Dar nu încape nici un dubiu că spaţiul 
magic este unul în care certitudinea 
creştină este puternic relativizată. 
Insă Discipolul poate accede la 
condiţia de Mag numai în acest spaţiu 
ambiguu, care concordă cu propriile 
lui oscilaţii. 

Magul nu părăseşte nici o clipă 
universul religios, cunoaşterea lui nu 
poate admite o renunțare la acesta. 

dar nici nu se poate limita la întinderea 
lui. De aceea, el părăseşte spațiul 
angelic, ceea ce nu simbolizează o 
sfidare a dumnezeirii, ci tentaţia unei 
alte experiențe, care să le adîncească 
pe acelea precedente: 


Eltrece dus de steaua ce zboară 
ca un gînd 

Şi cînd veni sînt, mare, pe-a 
caosului vale 
Dă drum stelei, s-aruncă în hăul 
fără fund. 


Astfel, Magul trece dincolo de 
universul creştin, deşi, aici, lucrurile 
sînt cam neclare, deoarece ne aflăm 
în fața unui text nefinisat. Oricum, se 
poate afirma, cu oarecare certitudine, 
că spațiul magic reprezintă o posi- 
bilitate de controlare a celui religios 
în general. El este caosul originar care 
face parte din Creaţiune. Deci, o oază 
de dezordine intimă şi prietenoasă în 
cuprinsul ordinii desăvirşite a univer- 
sului. După ce a ajuns la marginea 
lumii angelice, Magul îşi continuă 
călătoria: 


Deasupra vedea stele şi 
dedesubtu-i stele, 
El zboară fără preget, ca tunetul 
rănit; 
În sus, în dreapta,-n stînga, 
lanurile de stele 
Dispar. El cade — un astru în 
caos azvirlit. 
Căci la un punct albastru 
privirea-i aţintită: 
L-a caosului margini un astru 


blînd uşor; 

Cale de mii de zile el cade-ntr-o 
clipită, 

Zboară ca gîndul care l-aruncă-n 
viitor. 


Prin urmare, Magul poposeşte 
pe luna lui, adică pe steaua natală 
situată /-a caosului margini. Ceea ce 
sugerează că starea magică este 
totuşi apropiată de cea creştină, fără 
a se confunda cu aceasta. Abia aici 
Magul se simte cu adevărat stăpîn şi 
admite existenţa Creafţiunii creştine, 
în care se înscrie şi pe sine. Dar 
Magul vine aici împreună cu lumea 
lui gata formată şi de o linişte edenică: 


Mai e-n tot universul o stea 
plină de pace, 
Neturburată vecinic de ură, de 
război. 
În toată Creaţiunea, gura ei 
vecinic tace, 
N-o bîntuie griji rele, n-o 
bîntuie nevoi. 


Lună ori stea, spaţiul rămîne 
aceeaşi insulă-n insulă, pe care o 
elogiază şi pe care trăieşte Eutha- 
nasius. Aici, Magul află nu un răs- 
puns, ci numai o domolire a între- 
bărilor. El este un eudemonist şi caută, 
în universul în care locuieşte, numai 
ceea ce îi poate da o mulţumire nu 
prea îndepărtată. Faţă de Bătrîn, el 
pare filistin pe alocuri, atît de mare îi 
este încă exultanţa de a trăi. 

Dumitru TIUTIUCA 
Galaţi 


TESTAMENTE 
ARTISTICE 
EMINESCIENE 


Ci eu în lumea mea mă simt 
Nemuritor şi rece. 


Aceste versuri, chiar şi numai 
prin situarea lor conciusivă, ar putea 
avea semnificaţia unui testament al 
lui Hyperion, deocamdată fără legătură 
cu interpretarea de similitudine dintre 
acesta şi soarta nefericită a omului 
de geniu, numită de însuşi Mihai 
Eminescu, interpretare despre care 
Tudor Vianu credea că este singura 
ce i se poate atribui capodoperei 
eminesciene: “Această limpede 
însemnare ne fereşte de greşeala de 
a atribui Luceafărului cine ştie ce 
intenţii tainice şi neguroase, cînd 
poetul s-a declarat atît de răspicat”. 

Am apropia, credem, nu fără 
folos, acest testament eminescian de 
cel puţin două, la fel de celebre, aflate 
în poezia noastră populară. Unul se 
referă la cel al ciobanului “mioritic”, 
care cerea să fie înmormîntat tot “în 
lumea lui”: 


Aici pe-aproape, 
n strunga de oi 
Să fiu tot cu voi. 

În dosul stînii 
Să-mi aud cîinii, 


celălalt, la Meşterul Manole ce se 
aruncă de pe acoperiş în curtea 
mînăstirii, adică tot în contextul strict 
al activităţii sale artistice. 

De asemenea, este comun şi 
caracterul de continuitate creatoare a 
ergon-ului. Unde cade Manole, izvo- 
răşte “fintînă lină”, simbol sugestiv al 
permanentizării creative anticipat 
afirmate. 


Află că noi ştim 
Oricînd să zidim 

Altă monastire 
Pentru pomenire 

Mult mai luminoasă 
Şi mult mai frumoasă, 


continuitate sugerată simbolic de 
metafora fintînii ce izvorăşte în locul 
unde el se prăpădeşte. La fel şi în Mio- 
rita unde, după moartea ciobanului) 


Fluieraş de fag 
Mult zice cu drag, 
Fluieraş de os 
Multzice duios, 
Fluieraş de soc 
Mult zice cu foc, 


cîntecul preia eternizarea dramei 
ciobanului. 
Hyperion, de asemenea, 


Tremură ca alte dăţi 
În codri şi pe dealuri, 


chiar dacă 


Nu mai cade ca-n trecut 
În mări din tot înaltul. 


Înaintea oricărei dezvoltări, am 
face următoarele disocieri. Noi dis- 
tingem în cadrul aşa-ziselor creaţii ars 
poetica trei valori cu suficientă inde- 
pendenţă, deşi interferenţele dome- 
niilor sînt posibile. 

Există o poezie a încercării de 
autodefinire a majorităţii poeţilor, de 
explicare a motivaţiei scrisului din 
perspectiva înţelegerii esenţialităţii 
esteticului şi a măsurii în care acesta 
poate satisface năzuinţele sale 
ontologice în primul rînd. O astfel de 
poezie nu este însă una, de regulă, a 
răspunsurilor, cît mai ales a întrebă- 
rilor, nedumeririlor, derutelor. Chestiu- 
nea se amplifică şi prin aceea că 
fiecare creator are un răspuns al lui, 
el nefiind, nici chiar erijindu-se într-un 
doctrinar, propunător de sistem 
estetic. De aceea, uneori se conturea- 
ză o distanţă respectabilă între aceas- 
tă estetică intrinsecă şi opera autoru- 
lui. Complicaţia intervine şi din faptul 
că punerea problemei se face nu cu 
ajutorul termenilor şi conceptelor, ci 

prin ambiguitatea şi deschiderea 
metaforei. O întrebare doar în această 
ordine a ideilor: ce ar fi însemnat dacă 
exegeza s-ar fi oprit în interpretarea 
Luceafărului doar la sensul propus 
de Eminescu? Exemplară rămîne la 
acest capitol poema Epigonii. 

Al doilea compartiment al aces- 
tui tip de operă se referă explicit la 
condiţia poetului, poeziei, artei, la un 
moment dat în raport cu factori de 
relaţie, cum ar fi cei sociali. 

in sfîrşit, urmează testamentul 
poetic, consecinţă a clarificărilor şi 
concluziilor în urma depăşirii celor 
două momente premergătoare. El 
este expresia unor adevărate 
conştiinţe artistice care iau în discuţie 
soarta, destinul unei întregi literaturi 
şi apare, de regulă, în momentele de 
maximă importanţă a afirmării aces- 
teia. Nu este întîmplător că începutu- 
rile literaturii române stau sub semnul 
testamentului lui lenăchiţă Văcărescu, 
că perioada următoare, cea a marilor 
clasici, are în Luceafărul un alt tes- 
tament, că poezia interbelică cunoaş- 
te altul prin Tudor Arghezi etc. 

Reactualizăm replica lui Hype- 
rion din finalul poemei Luceafărul: 


Trăind în cercul vostru strîmt 
Norocul vă petrece. 


Reamintim şi cunoscutele ver- 
suri ale unui cîntec al celebrului rapsod 
popular, Barbu Lăutarul: 


Eu mă duc, mă prăpădesc 
Ca un cîntec românesc, 


cîntecul popular fiindu-i acestuia “reali- 
tatea” lui de-o viaţă. 

În acelaşi spirit interpretăm şi 
elegia Mai am un singur dor. Nu este 
întîmplător că poezia are cam treizeci 
de variante, ceea ce înseamnă că 
ideea l-a obsedat, fapt ce ne obligă şi 
pe noi la o temeinică şi dreaptă 
recitire. Am reţine cîteva elemente pe 
care le considerăm esenţiale în 
înţelegerea semnificației acestui tes- 
tament original: Mai întîi că nu este 
exprimată dorinţa morţii, ci, ca şi în 
Mioriţa, aceasta este pusă doar ca 
probabilitate: “De-oi adormi”, spune o 
variantă, “lar cînd voi fi mormînt” — o 


alta, “Şi de-o fi să mor”, zice ciobanul 
mioritic. Deci, nu este vorba de 
moarte, în sine, ci doar despre ideea 
de moarte, în genere. În al doilea rînd, 
dorinţa de a nu i se face “sicriu bogat”: 


Ci-mi împletiţi un pat 
Din tinere ramuri 


ne aminteşte de moartea lui Euthana- 
sius, care, gol fiind, în spiritul firesc 
“al naturii” (ca opusă “civilizaţiei”), 
fusese acoperit de plante, scăldat de 
apele unui torent. “Astfel cadavrul meu 
va sta ani întregi sub torentul curgă- 
tor, ca un bătrîn rege din basme, ador- 
mit pe sute de ani într-o insulă ferme- 
cată.” (Cezara). Aşadar, neputrezire 
şi nu contopire panteistă cu 
elementele naturii, cum de regulă se 
interpretează. Neputrezirea îi permite 
o continuitate “prezentă”, să-i zicem, 
de vreme ce simţurile funcţionează în 
totalitate, aşa cum ni se sugerează 
în versurile: 


Doar toamna glas să dea 

Frunzişului veşted. 
Pe cînd cu zgomot cad 

Izvoarele-ntr-una, 
Alunece luna 

Prin vîrfuri lungi de brad (...) 
Pătrunză talanga 

Al serii rece vînt, 
Deasupră-mi teiul sfînt 

Să-şi scuture creanga. 


Mai întîi, să remarcăm că acest 
“peisaj” imaginat ca loc de înmor- 
mîntare nu este unul geografic, ci 
estetic, teiul, izvorul, luna, codrul etc., 
constituind elementele lirice ale 
propriului său univers artistic. Deci, 
şi poetul se vrea, după moarte, tot în 
mijlocul “mediului” său de-o viaţă — 
esteticul — pe care să-l simtă aproape 
şi în continuare 


(Să-mi fie somnul lin 
Şi codrul aproape etc.), 


iarăşi ca şi ciobanul din Mioriţa ce 
vrea să audă talanga, fluierul, mioa- 
rele etc. 

În toate situaţiile create, ce 
apropie semnificativ, încă o dată, 
creaţia eminesciană de cea populară, 
am putea citi tînguiri elegiace ale unor 

deznodăminte dramatice ori tragice. 
Anuntarea propriului lor sfîrşit este un 
fel de “prăpădire”, în sensul expresiei 
noastre populare, a te prăpădi după 
cineva, ceva, adică a-l iubi nespus de 
mult... pînă la moarte. A se prăpăai 
înseamnă încă a muri. Dacă această 
comuniune semnifică la adevărații 
creatori umanizarea artei sau sensi- 
bilitatea artistică a umanului, rămîne 
o întrebare fără răspuns. Fiecare erou 
este, în fond, şi creatorul propriului lui 
context. Ideea este la fel de explicită 
şi în Luceafărul eminescian, ca şi în 
creaţiile populare amintite. 


În locul lui menit din cer 
Hyperion se-ntoarse 

Şi, ca şi-n ziua cea de ieri, 
Lumina şi-o revarsă 


asupra celor doi îndrăgostiţi. Împli- 
nirea cu erosul eminamente uman a 
filosofului iniţial (inclusiv în ipostaza 
cosmogonică) reprezintă noua dimen- 
siune îmbogăţită, rotunjită, umanizată 
a Luceafărului. 

Prăpădirea ciobanului mioritic, a 
lui Manole, Barbu Lăutarul, ori Hype- 
rion se face într-un context înnobilat 
în toate cazurile de iubire, sentimentul 
cel mai creativ dintre toate. Seducţia 
exercitată de Artă asupra omului este 
totdeauna tulburătoare prin sensurile 
ei. Oricum, această contextualitate 
simbiotică este doar o primă sugestie 
estetică decurgînd din versurile citate. 

Să mai notăm apoi că un cîntec 
bătrînesc, un Luceafăr, o mănăstire 
etc., nu pot să moară cu adevărat, 
infirmînd încă o dată echivalenţa pră- 
pădire-moarte. Un asemenea lucru 
“prăpădit” poate fi, deci, aflat, iar 
aflarea lui este deseori mai importantă 
decît prima sa apariţie, existenţă: 


Ea îmbătată de amor, 
Ridică ochii. Vede 
Luceafărul. Şi-ncetişor 
Dorinţele-i încrede. 


Astfel, “a se prăpădi” este doar 
un mod-eufemistic de a numi nemuri- 
rea, afirmată de Hyperion, subînţe- 
leasă de ceilalţi, sau, cum ar fi zis 
Eschil, “pămîntul învins îşi îngroapă 
învingătorii”. Trebuie să mori, aşadar, 


pentru a deveni nemuritor. Şi ce 
altceva pot semnifica cele două 
disocieri “din lumea lui”, ale Lucea- 
fărului şi încă una “din locul lui de sus” 
(a se vedea simbolica perfecțiunii 
cifrei 3) decît experienţa morţii, sin- 
gura alternativă (umanizată, evident) 
a nemuririi?! 

Dar a rămîne nemuritor prin 
moarte reprezintă şi idealul etern al 
morţii frumoase şi nu numai al tînă- 
rului şi viteazului Ahile (ori Hyperion 
“frumos, cum numa-n vis? Un înger 
se arată...”, dar care luceşte fără de 
viaţă, fiind mort), ci şi al bătrînului şi 
înţeleptului ţăran român ce-şi pregă- 
teşte deseori cu atentă grijă trecerea 
în neființă. Aici îşi află originea atîtea 
mituri ce au văzut în moarte o filoso- 
fică reuniune a elementelor şi poate 
de aceea şi dacii făceau din înmormîn- 
tare, precum noi astăzi, o nuntă. 
(“Nunta” din Mioriţa, din Luceafărul 
şi aşa mai departe). 

Ce mai înseamnă această pră- 
pădire în propriul context? Aici ne sim- 
tim obligaţi să reamintim o veche para- 
bolă. Se spune că un spirit întreprin- 
zător şi obiectiv observator al realităţii, 
grecul Antiphon, a vrut să demonstre- 
ze experimental că natura adevărată 
a patului este lemnul. De aceea, ela 
îngropat în pămînt un pat, care, 
putrezind, a înmugurit, mugur din care 
a răsărit un lăstar, un lemn. Dar 
gîndirea experimentală este doar o 
formă a cunoaşterii: la fel de adevă- 
rată, uneori în concurenţă prin adevă- 
ruri ce par de necrezut, este şi cea 
speculativă. Dacă, însă, spunea C. 
Noica “îngrop patul într-o amintire, sau 
într-o nevoie umană, dacă îl îngropi 
în conştiinţa unui ucenic dulgher sau 
a unui ucenic pictor, atunci din pat nu 
se mai naşte lemn, ci tot pat. Patul 
naşte paturi”. 

Tot aşa se petrec lucrurile şi cu 
cuvintele. Dacă le îngropi într-un me- 
diu străin, din ele cresc doar înţelesuri 
simple, echivalenţe semantice. Ingro- 
pate, însă, în pămîntul lor, în mediul 
lor specific, din ele creşte atunci o 
Rostire sau o Metaforă, ca sens deri- 
vat şi nu echivalent. Esenţa artisticului 
este, deci, răsădirea într-un alt loc, 
dar tot în “pămîntul” de-o seamă. Nu 
întîmplător metafora provine, etimolo- 

gic vorbind, de la “a transporta, a 
transfera” (gr. meta-fero). 

Prăpădirea în cîntec, adică tot 
în el însuşi, naşte un alt cîntec, dar 
îmbogăţit cu noi valuri de frumuseţe. 
Este exact ce-i spune şi propune flă- 
căul fetei, “floare din grădină”, ori “floa- 
re din fereastră”, şi în oraţia de nuntă: 
s-o răsădească în altă grădină unde 
va deveni şi mai frumoasă (sau mai 
frumos): 


Măi bădiţă, floare dulce, 

Unde te-aş găsi, te-aş smulge 
Şi-acasă la noi te-aş duce. 

Şi te-aş răsădi-n grădină... 


“A răsădi” nu înseamnă doar “a 
prelua şi a muta dintr-un loc în altul, 
a repeta”. “Cultura majoră, spunea şi 
Lucian Blaga, nu repetă cultura mi- 
noră, ci o sublimează, nu o măreşte 
în chip mecanic şi vîrtos, ci o monu- 
mentalizează potrivit unor vii forme, 
accente, atitudini şi orizonturi lăun- 
trice”. Tot astfel, prăpădindu-se un 
cîntec, el nu reînvie pur şi simplu, ci 
se sublimează neîncetat pînă la 
perfecțiunea capodoperei. Tot de 
aceea, ciobanul pizmuit pentru bogăţia 
hărniciei lui dintotdeauna, de va fi să 
moară, vrea să fie tot în pămîntul 
îndeletnicirii lui eterne, perimetrul 
stînei. Undeva Nichita Stănescu 
observa că poetul popular ne spune 
cum cînta: 


fluieraş de fag 
mult zice cu drag 
fluieraş de os 
multzice duios, 
fluieraş de soc 
mult zice cu foc, 


dar nu zice nimic despre ce cînta 
acesta. Interpretînd în felul nostru 
lucrurile, sîntem siguri că el cînta 
Mioriţa, sublimarea, monumentaliza- 
rea unor trăiri răsădite în preajma 
mioarelor sale. Din prăpădirea cioba- 
nului (ca univers material) răsărea 
balada (ca univers spiritual, aici artis- 
tic). Tot aşa şi în Meşterul Manole. 
Dacă ar fi rămas acolo sus, pe aco- 
periş, cum voia voievodul rău şi orgo- 
lios (dar şi estet prin această hotărîre), 
desigur că idealul artistic al meşterului 


ar fi fost în totalitate compromis. 
ingropîndu-se în cîntecul popu- 
lar (fatumul creaţiei este conştient 
ales, expresia unei vocaţii artistice de 
excepţie a poetului nostru naţional, 
cult sau popular), din aceasta nu ar 
putea izvori decît tot un cîntec, un alt 
cîntec, de unde şi valoarea creativ-ar- 
tistică a motivului păsării Phoenix: 


De-al meu propriu vis, mistuit 
mă vaiet, 
Pe-al meu propriu rug, 
mă topesc în flăcări... 
Pot să mai renviu luminos din el 
ca Pasărea Phoenix? 


“Pasărea Phoenix”, fiind în cazul lui 
Eminescu însuşi Luceafărul. Abia 
acum integrat, adică asimilat perfect 
“lumii lui”, geniul, adică Mihai Emines- 
cu ori Hyperion, puteau începe aven- 
tura umană cea mai tulburătoare, care 
nu are cum să mai poată fi nefericire, 
ci ceva cu mult mai profund: “bleste- 
mul” operei de artă, singurul testament 
posibil al autenticului creator. 


Eminescu al nostru 

FRANCMASONERIA 
“JUNIMISTĂ” 
ŞI M. EMINESCU 


Francmasoneria, cu care pu- 
neam în relaţie multe dintre mişcările 
social-politice ale începutului de secol 
XX, îşi va avea cuvîntul ei de spus şi 
în ceea ce priveşte Junimea şi 
junimismul. Francmasoneria este o 
mişcare internaţională profesională 
foarte veche, ce-şi are începuturile în 
tradiţiile de solidaritate ale corporațiilor 
medievale de zidari (< fr. franc “liber” 
şi magon “zidar”). Aceştia erau con- 
structori de biserici, ştiindu-se ponde- 
rea şi implicaţia bisericii în viaţa so- 
cială a Evului Mediu. Ei erau reuniți 
în loji (ateliere unde se strîngeau 
meşteşugarii) pentru a-şi păstra secre- 
tul meseriei, avînd un argou specific, 
simboluri şi parole de recunoaştere, 
uniforme etc. Astfel de loji au fost, de 
exemplu, Ordinul Templierilor, care 
s-a unit, la un moment dat, cu Ordi- 
nul Cavalerilor loaniţi. 

Masoneria operativă se trans- 
formă, prin secolul al XVII-lea, în ma- 
sonerie speculativă. Acum, aceasta 
devine o organizaţie cu scopuri se- 
crete, politice, deseori subversive, 
motiv pentru care, în timp, a fost de- 
seori interzisă şi chiar oprimată. Papii, 
Sfîntul Scaun, n-au admis niciodată 
această mişcare supunînd-o, de foar- 
te multe ori, interdicţiilor şi represiu- 
nilor. 

Mişcarea francmasonică n-a 
fost şi nu este unitară. Ea cunoaşte 
orientări, ca oricare altă structură ideo- 
logică, de la extrema stingă, la cea 
dreaptă. Au fost chiar suficiente mo- 
mente de confruntare între diferite loje, 
de delaţiune şi de conspirație reci- 
procă. 

Prima Mare Lojă din istoria mo- 
dernă a organizaţiei, se constituie la 
Londra în 1717 şi se numeşte United 
Grand Lodge of England . Din Anglia 
mişcarea trece în Franţa, în Anglia 


iniţiindu-se mai mulţi dintre masonii 
francezi: Montesquieu şi alţii. 
Organizarea Marii Loji în Franţa se 
face în 1736, pentru ca în 1772 să 
devină ceea ce se numeşte şi astăzi 
Marele Orient al Franţei. Majoritatea 
luminiştilor, de exemplu, au fost 
masoni, ca şi mişcarea luministă, în 
sine. Revoluţia franceză din 1789 a 
fost condusă şi ea tot de masoni, cu 
excepţia lui Robespierre. Napoleon | 
Bonaparte nu numai că a susţinut 
francmasoneria, dar a şi subordo- 
nat-o, făcînd din ea un puternic şi 
eficient instrument politic al guvernării 
sale. 

În Ţările Române, bazele franc- 
masoneriei le pune fostul secretar al 
domnitorului martir Constantin Brân- 
coveanu, Anton Maria del Chiaro. O 
face în timpul celei de-a doua veniri a 
sale aici, în 1773, la curtea lui Con- 
stantin Mavrocordat de astă dată, 
care a domnit atît în Moldova, cît şi 
în Ţara Românească. El şi confrații 
săi italieni, negustori în special, au 
organizat la Galaţi Loggia di Galazzi, 
se pare, prima lojă din Ţările Române. 
Următoarea va fi înfiinţată la laşi. 

Multe din societăţile culturale ale 
veacului al XIX-lea, ce-şi desfăşurau 
activitatea /a vedere, erau dublate cu 
societăţi secrete cu scopuri politice. 
Aşa au fost Societatea Literară 
(1827), înfiinţată de |. Heliade-Rădu- 
lescu şi Stanciu Căpăţineanu, Socie- . 
tatea Filarmonică (1833), organizată 
de loan Cîmpineanu şi |. Heliade Ră- 
dulescu, Asociaţia Literară (1845), 
prezidată de lancu Văcărescu şi care-i 
avea ca membri pe C. Negruzzi, M. 
Kogălniceanu, V. Alecsandri şi alţii. 
Ultimele două societăţi citate consti- 
tuiau “faţada” unei organizaţii secrete 
întemeiate de lon Ghica, Nicolae 
Bălcescu şi Constantin Tell la 1848. 
Această societate, care avea întreaga 
configuraţie a societății francmaso- 
nice, era cunoscută sub numele de 
Frăția şi scopul ei era să pregătească 
spiritele pentru revoluţia viitoare. 

“Fenomenul se repetă şi acum 
cu aceeaşi intensitate. Un eveniment 
de referinţă l-a constituit, de exemplu, 

înfiinţarea Societăţii Academice Ro- 
„mâne, viitoarea Academie Română 
(din martie 1879). Dintre noile societăți 
apărute, amintim doar cîteva: So- 
cietatea Amicilor instrucţiunii (1866), 
Societatea Filarmonică Română 
(1868), Societatea Amicilor de Belle 
Arte (1872), Societatea Medico- 
Chirurgicală (1867), Societatea de 
Ştiinţe Fizice şi Matematice (1868), 
S.P.D.M.R., adică Societatea Pro- 
tectoare a Muzelor Daco-Romane 
(vezi |. L. Caragiale, O conferință), dar 
şi Asociaţia Generală a Lucrătorilor 
din România. 

Cîteva mari loji vor funcţiona, în 
timpurile moderne, în marile oraşe ale 
viitoarei Românii. În 1859 apar trei loji 
româneşti cu acelaşi nume: L'Etoile 
du Danube (Steaua Dunării) în Bu- 
cureşti, laşi şi Galaţi. Toate îl aveau 
venerabil pe Al. |. Cuza. Ele erau sub 
obedienţa (dependenţa) Marelui Ori- 
ent al Franţei. Un prim Mare maestru 
(demnitarul care o conduce) al unei 
loji, la noi, se pare că a fost |. C. Bră- 
tianu, iniţiat în Franţa!. Sub aceeaşi 
obedienţă se înfiinţează la laşi în 
1865 loja L'Etoile de Roumanie 
(Steaua României), ce-l avea vene- 
rabil (frate cu demnitatea cea mai 
mare într-o lojă) pe Gh. M. Şuţu, iniţiat 
şi el la Paris. O altă lojă de prestigiu 
se constituia în 1879 la Bucureşti, 
L'Indépendance roumaine, condusă 
de venerabilul Theodor Rosetti, fratele 
doamnei Elena Cuza. 

Deşi junimiştii au declarat că se 
distanțează de politică, pe idee că nu 
există legătură între artă şi politică, 
în realitate mişcarea n-a putut sta 
mult timp alături de aceasta, mai ales 
că majoritatea junimiştilor au făcut ei 
înşişi politică de carieră. Doveditele 
relaţii cu francmasoneria pe de o 
parte, pe de altă parte, opoziţia 
afirmată de gruparea liberală ieşeană, 
Fracţiunea liberă şi independentă, 
i-au obligat la o platformă politică ce 
a fost interpretată ca fiind mult mai 
realistă în raport cu.conservatorismul, 
faţă de care Junimea a fost apropiată 
cam forţat. 

Cercetări mai recente, favorizate 


de unele documente aflate în arhive 
străine, dovedesc indiscutabile relaţii 
între începuturile Junimii şi mişcarea 
francmasonică. Se ştie că la fiecare 
banchet al Junimii se afirma că “ori- 
ginile ei se pierd în noaptea timpurilor”. 
Aceasta era o formulă tipic franc- 
masonică. “L'origine de la francma- 
gonnerie se perd dans la nuit des 
temps”, spunea şi Vasile Pogor la so- 
lemnitatea de inaugurare a lojei Stea- 
ua Dunării. 

În ceea ce priveşte “originile” 
Junimii, o însemnare maioresciană, 


descoperită de curînd, este tranşantă: 


“Societatea Junimea este fondată la 
19 octombrie 1863”; această preci-. 
zare interesează mai mult istoria lite- 


rară. Punctul de plecare al Junimii 


l-au constituit întrunirile cîtorva inte- 
lectuali în vederea lecturii şi discutării 
traducerii piesei lui Shakespeare, 
Macbeth, de Petre P. Carp. Discuţiile 
s-au purtat, o vreme, chiar în casa 
acestuia. 

În genere, francmasoneria avea 
(şi are), cum am mai spus-o, o acti- 
vitate “la lumina zilei” şi o alta secretă. 
Loja L'Etoile du Roumanie avea “pe 
faţă” Societatea Literară Junimea. La 
vedere erau activităţile de binefacere, 
culturale etc.; a se vedea în acest 
sens şedinţele prelecţiunile populare 
ale Junimii, apoi trimiterea studenţilor 
merituoşi, dar fără mijloace materiale, 
cu burse în străinătate şi altele. 
Francmasonică era, de asemenea, şi 
practica banchetelor anuale, precum 
şi interdicţia femeilor de a participa la 
şedinţele Junimii, şi nu atît faptul pre- 
textat de memorialiştii ei: atmosfera 
libertină a şedinţelor acesteia. 

Indiferent cum am interpreta 
însă lucrurile, e clar că Junimea se 
constituia ca o grupare ce făcea tre- 
cerea de la spiritul de- generație al 
patruzecioptiştilor la cel de şcoală, 
cenaclu, spirit care va fi de acum 
încolo suveran în literatura română. 
De aceea Titu Maiorescu obişhuia să 
vorbească despre “lucrarea comună”, 
lacob Negruzzi şi lon Slavici despre 
“lucrarea noastră comună” şi aşa mai 
departe. 


Eminescu al aasta 

Gheorghe VRABIE. illustratie la 
cartea “Dafnis şi Cloe” de Longos. 

Să observăm că, în acelaşi timp, 
în laşi îşi desfăşurau şedinţele şi alte 
cenacluri, cum erau ale celor două 
doamne ale literaturii epocii: Matilda 
Cugler şi Veronica Micle. Reamintim 
că practica cenaclului, a salonului 
literar, era una frecventă în “secolul 
clasicist” al Franţei lui Ludovic al XIV- 
lea. 

Francmasonii dovedesc o totală 
discreţie asupra activităţii lor în cadrul 
acestei organizaţii. Ca toţi iniţiaţii şi 
Titu Maiorescu va păstra tăcere 
asupra faptului că a fost membru al 
lojei Steaua României în care a fost 
iniţiat la 26 noiembrie 1866 şi în cadrul 
căreia a deţinut gradele 2 şi 3 (mici!) 
într-o ierarhie care mergea, conform 
ritualului scoţian, pînă la 33. O singură 
dată criticul aminteşte, voalat, că în 
tinereţe ar fi fost francmason. 

in aceeaşi lojă au mai fost ini- 
tiati C. Negruzzi, lacob Negruzzi, V. 
Pogor, P. P. Carp şi alţi membri de 
frunte ai Junimii. Precizăm că re- 
gulamentul interior al lojei Steaua 
României a fost imprimat la tipografia 
Junimii. Alifel, cum am mai spus-o, 
totdeauna T. Maiorescu şi junimiştii 
îşi declarau răspicat indiferentismul 
lor politic. Oricum, în 1877, anul din 


ajunul venirii la putere a Junimii, 
aceasta devenise deja o mişcare poli- 
tică, pentru ca din 1881 să se separe 
de conservatori şi să-şi facă propria 
ei politică. Dacă cei din afară mai 
credeau în caracterul literar al aces- 
teia, faptul se datora numai revistei 
Convorbiri literare?. Este semnificativ 
ceea ce-i scria Nicu Gane lui Titu 
Maiorescu la 9 octombrie 1887: “Aici 
(la laşi — D.T.) abia de mai există o 
fărîmătură din vechea junime literară; 
s-au împrăştiat cu' toţii ca puii de 
potîrniche, din cauză că Junimea, de 
un timp încoace, şi-a pierdut cu totul 
caracterul ei literar, vîrîndu-se prea din 
cale-afară în politică, o politică de care 
cu sau fără drept de cuvînt, s-au de- 
părtat şi care a adus ruşinea societăţii 
în laşi,chiar şi ca grup literar”. 

În ceea ce priveşte relaţiile lui I. 
L. Caragiale cu francmasoneria, lucru- 
rile par mai simple. Prezenta acesteia 
în. opera sa este aluzivă. Pentru 
posibilele sugestii cu realitatea operei 
lui |. L. Caragiale dăm în continuare, 
fără alte comentarii, denumirile unor 
loje ce au funcţionat în România după 
jumătatea secolului al XIX-lea: Au- 
rora (Braşov, Craiova, Focşani), 
Concordia (Bucureşti, Ploieşti, Ro- 
man), independenţa română, Lu- 
mina (Bucureşti, Buzău), Sapientia 
(Braşov, Bacău, Bucureşti), Steaua 
Biîrladului, Steaua Dobrogei, Steaua 
Polară, Steaua Sudului, Steaua 
Orientului, Zorile, L'independence 
roumaine, Fraternitatea, Drapeiul, 
Egalitatea, Garibaldi, România, 
Ordinea etc. Opera lui Caragiale a 
încărcat astfel de denumiri, date de 
el unor publicaţii, societăţi etc., cu un 
umor ce nu-l aveau iniţial. 

În alt plan, invitaţia adresată de 
Nae Caţavencu lui Trahanache este 
făcută în termeni uzuali francma- 
sonici: “venerabilului d. Zaharia Tra- 
hanache”. “Venerabile domn, în inte- 
resul onorii d-voastră de cetăţean şi 
de tată de familie, vă rugăm să treceţi 
astăzi între orele...”. La rîndu-i, Tra- 
hanache îi povesteşte lui Tipătescu 
cum s-a desfăşurat întîlnirea, folosind 
aceleaşi expresii specific francma- 

sonice: “Cum intru se scoală cu re- 
spect şi mă pofteşte pe fotel. Vene- 
rabile în sus, venerabile-n jos (...) 
Eu serios, zic “Stimabile”, m-ai che- 
mat să-mi arăţi un docoment, arată 
docomentul! (...) la ascultă stimabile, 
ai puţintică răbdare: docomentul!”. În 
scrisorica adresată Zoei, Tipătescu 
spune şi el (în reproducerea lui Tra- 
hanache): “Scumpa mea Zoe, vene- 
rabilul (adică eu) merge deseară la 
întrunire...”. 

Cel mai dramatic (dacă nu tra- 
gic!) a suportat însă impactul cu 
francmasoneria Mihai Eminescu, de 
aceea chestiunea raporturilor franc- 
masoneriei cu opera şi personalitatea 
lui, necesită o discuţie aparte, mai 
ales că o carte apărută în 1994 şi care 
are adunată în ea, după declaraţia 
autorului, un efort de documentare de 
mai mulţi ani, a readus în actualitate 
această problemă. E vorba de A doua 
viaţă a lui Eminescu de N. Georges- 
cu?. 

lpotezele autorului sînt urmă- 


toarele: M. Eminescu a fost victima. 


masoneriei, patronate de chiar Titu 
Maiorescu, în cel puţin două prejude- 
căţi lansate cu intenţionalitate; una se 
referă la circumstanţele în care 
Eminescu a fost declarat nebun şi a 
doua, la restrîngerea personalităţii 
creatoare a acestuia doar la dimen- 
siunea poetică. La fel de importante 
sînt şi răspunsurile la întrebările: care 
a fost momentul cînd Eminescu devi- 
ne persona non grata pentru francma- 
soneria românească, ce trebuia redu- 
să la tăcere şi de ce? Scriitorul inco- 
moda mai ales datorită respingerii 
orientării guvernării către Germania, 
filogermanismul ei fiind legiferat, în 
1883, printr-un tratat secret dintre cele 
două state. Eminescu nu avea însă 
cunoştinţă despre această convenţie 
interstatală, nu fusese avertizat în 
vreun fel despre ea. Articolele sale de 
la Timpul se wor referi însă insistent 
la politica internă şi externă a Austro- 
Ungariei, în raport cu statul şi 
națiunea română, ceea ce-i agrava 
situaţia. 

Momentul culminant al scena- 


riului l-a constituit luna iunie 1883 cînd 
Eminescu citeşte la laşi, în cercul 
Junimii, celebra sa poezie Doina, 
care rezumă cam toate ideile jurna- 
listului. Tot aici Petre Grădişteanu, 
într-un discurs, îl invită pe regele Carol 
să-şi completeze coroana cu diaman- 
tele care-i lipseau din ea: Bucovina, 
Basarabia şi Transilvania. Interesant 
şi ilustrativ, ziarele româneşti n-au 
relatat despre evenimentele de la laşi, 
unde se dezvelise şi o statuie a lui 
Ştefan cel Mare, totuşi! O dare de sea- 
mă amănunţită a scris doar cotidianul 
de limbă franceză L'Indâpendence 
roumaine, după care vor prelua infor- 
maţiile agenţiile de presă străine. Abia 
după aceea ziarele româneşti vor fi 
obligate să le citeze, consemnînd şi 
ele, post festum, faptele. 

Să reamintim că Societatea 


“Carpaţii, din care făceau parte cam 


toţi junimiştii, şi care avea membri din 
toate provinciile româneşti, era franc- 
masonică şi urmărea, ca scop subver- 
siv, alipirea Transilvaniei României; 


îşi organizaseră şi o structură parami- 


litară în acest scop. Pentru aceste 
motive cancelarul Bismarck cere 
desfiinţarea societăţii, ceea ce se şi 
întîmplă, urmată de destituirea unor 
ziarişti din funcţii. Din acelaşi motiv, 
ministrul de externe, D. A. Sturdza, 
este nevoit şi el să se ducă urgent la 
Viena şi să ceară scuze împăratului. 
Este momentul cînd, oficial, poarta 
filofranceză este închisă, pentru a se 
deschide cea filogermană. 

Toate acestea se petreceau în 
ziua de 28 iunie 1883, zi în care, 
coincidenţă!, este declarat nebun şi 
Mihai Eminescu. 

Ce se întîmplase de fapt? Cea 
care dă prima semnalul a fost soţia 
lui Slavici, de origine maghiară, fostă 
Szöke. Eminescu stătea în gazdă la 
Slavici, dar nu se înţelegea cu soţia 
acestuia, se pare, din cauza aven- 
turilor extraconjugale ale acesteia, 
care au şi condus la un scandalos 
proces de divorţ. În acea zi Eminescu 
era foarte iritat, surescitat de oboseala 
acumulată datorită muncii sale epui- 
zante la gazeta Timpul. Motivele în 


Eminescu al nostia 


55 


a-l declara pe cineva nebun erau 
foarte multe şi insolite, în vreme. Dna 
Slavici îi trimite un bilet lui Titu Maio- 
rescu în care-i scrie că Eminescu a 
înnebunit. În acel moment intră în sce- 
nă Gr. Ventura, care se considera prie- 
ten cu scriitorul, deşi sentimentele nu 
erau, se pare, acestea. O însemnare 
de manuscris a lui Ventura îl carac- 
teriza pe Eminescu drept “om de 
nimic”. Acesta ştiindu-i sentimentele 
antidinastice ale lui Eminescu, îl 
provoacă să meargă spre a-l împuşca 
pe rege (17). Se duc împreună la Co- 
troceni, dar i se spune că suveranul 
lipseşte. În loc să afle altă soluţie de 
a-l scoate din tensiune pe scriitor, Ven- 
tura“ îl duce la o baie aflată pe cheiurile 
Dîmboviţei (Baia Mitraşevschi), aproa- 
pe de sediul Societăţii Carpaţi (!) şi-l 
supune unui “tratament” cu aburi!, 
ex act ceea ce nu-i trebuia cuiva aflat 
într-o stare tensionată. După aceea, 
Ventura anunţă poliţia şi prietenii că 
Eminescu a înnebunit, după care 
acesta este internat, conform scena- 
riului lui Titu Maiorescu, la “Casa de 
sănătate” a Dr. Şuţu. Precipitat, este 
trimis după numai două zile la Sana- 
toriul Ober-D&bling de lîngă Viena, 
fiind însoţit tot de un mason, Chibici — 
Riîvneanu. Şi acesta a trecut mult timp 
drept prieten al lui Eminescu. El era 
avocat la Căile Ferate Române şi, se 
pare, îndeplinea unele misiuni mai 
delicate ale francmasoneriei, cum ar 
fi “moartea civică”, ori “moartea în 
sensul meseriei”. Se citează, astfel, 
cazul unui inginer ceferist, Nicolae 
Făgărâşanu, care scriind o broşură cu 
punctul său de vedere în “Afacerea 
Strousberg”, este, mai întîi, declarat 
(şi el!) nebun, apoi este condamnat 
la “moarte în sensul meseriei sale”, 
moarte ce şi-o află peste cîtva timp... 
sub roţile trenului! Sînt dovezi că 
Chibici-Rîvneanu a fost implicat în 
acest scandal. 

Reîntorcîndu-ne la cazul Emi- 
nescu, să observăm că cercetătorii 
n-au aflat foaia de internare a lui 
Eminescu la sanatoriul de lîngă Viena, 
pagina fiind ruptă din registru, iarăşi 
fapt suspect; ce urmărea să ascundă 


acest lucru?; poate aceeaşi stare de 
normalitate a lui Eminescu pe care o 
consemna călugărul de la Neamţ la 
aducerea lui Eminescu aici, în 1886. 
Cum se petrecuseră evenimentele şi 
de astă dată? Reîntors de la sana- 
toriu, Eminescu vede în vitrina unei 
librării din laşi volumul de Poezii 
scos, fără consimţămîntul său, de 
Maiorescu. El se înfurie, sparge 
geamul şi aruncă în noroi cartea; era 
dreptul lui de autor frustrat. Ştim că 
el intenţiona publicarea unui volum, 
pe care-l pregătea în tihnă. In urma 
acestui gest este arestat de poliţie şi 
pentru ca acuzaţia să fie întărită, i se 
pun în seamă şi unele gesturi 
necuviincioase ce atentau la morala 
publică, cum ar fi ridicarea fustelor 
unor femei ce treceau pe stradă. Toate 
se petreceau chiar de ziua numelui 
său — sfinţii Arhangheli Mihail şi 
Gavriil, motiv în plus de însingurare 
şi disperare. Dus, cum spuneam, la 
Mănăstirea Neamţului, călugărul care 
l-a preluat, consemna: “Eminescu era 
limpede la minte, numaitare posac şi 
trist”. De aici,la demenţă, calea este 
încă lungă! 

Acestea. sînt, în mare, eveni- 
mentele legate de declararea lui Emi- 
nescu drept nebun. Interesantă este 
şi afirmaţia lui Maiorescu, făcută într- 
o scrisoare adresată tatălui scriitoru- 
lui, prin care îl încunoştiinţa despre 
boala fiului şi care, în loc de încura- 
jare, prevedea o evoluţie sigur dezas- 
truoasă a acestuia. “Dacă nu se va 
îndrepta pînă atunci (într-un an! — 
D.T:), va fi timpul venit să-l aşezăm 
la Golia sau la Mărcuţa, ca pe un 
bolnav fără leac”. 

În ceea ce priveşte reducerea 
operei sale, atît de vaste, numai la 
dimensiunea poeziei, operaţia urmea- 
ză procedura masonică citată a “morţii 
în sensul meseriei sale”; ori, pentru 
Eminescu, “moartea” i-a privit o parte 
a creaţiei, în special publicistica, 
concomitent cu suprasolicitarea poe- 
ziei şi a Poetului. 

Şi aici lucrarea lui Maiorescu se 
face cu mare subtilitate. El profită de 
starea critică în care se afla Emines- 

cu. Cheta publică şi conferințele ţinute 
pentru adunarea unor fonduri în vede- 
rea tratării bolii scriitorului îşi avuse- 
seră impactul psihologic scontat. 
Prilejul lansării pe piaţă a unui volum 
“Eminescu” era deosebit de favorabil 
definitivării legendei despre creatorul 
de geniu nebun. Deşi Maiorescu va 
afirma că a lucrat cu multă atenţie la 
volum, prea multele greşeli de 
lecţiune, ortografie şi tipografie, peste 
o mie la un volumaş de 64 de poeme 
(cifra, se spune că ar avea simbolul 
masonic al unei parole), reluate de la 
un tiraj la altul, infirmă această 
declaraţie a sa. El n-a făcut altceva 
decit să preia paginile din Convorbiri 
ori manuscris şi să le dea la tipar. Apoi, 
Maiorescu construieşte volumul pe 
tema poemei cu care se şi deschide 
acesta, Singurătate, ceea ce voia să 
sugereze izolarea poetului, situarea sa 
în turnul de fildeş ce-l rupe de 
cotidian, de eveniment, de activitatea 
ziaristică, în primul rînd. 

Legenda poetului romantic, de 
geniu şi aşa mai departe va rămîne 
atît de înrădăcinată încît, cu toate 
eforturile unui N. lorga, G. Călinescu 
ori C. Noica, Eminescu continuă să 
rămînă pentru mai toată lumea “Poe- 
tu!” şi atît. Nici şcoala nu face eforturi 
de a depăşi această perspectivă 
îngustă, falsă şi deformatoare. Inte- 
resant, încercări mai noi de reabilitare 
a jurnalisticii scriitorului s-au făcut tot 
pe coordonata'valorii artistice a publi- 
cisticii* şi mai puţin pe aceea a ideii 
politice şi sociale, cu rare şi onorabile 
excepţii”. 

Recapitulăm faptele: Eminescu 
a fost declarat, mai întîi geniu, apoi 
nebun, pentru a i se susţine în acest 
mod aura de geriu. | s-a confecţionat 
legenda, tot romantică şi schopenha- 
uereană, a “geniului în mizerie”, aflat 
în sărăcie ce i-ar fi justificat cu uşu- 
rinţă “vînzarea” lui conservatorilor, 
pentru supravieţuire; inclusiv chetele 
publice nu urmăreau altceva. Conform 
acestei logici, opera sa politică, 
gazetărească n-ar mai fi expresia unei 
conştiinţe autentice, ci a uneia 
vîndute şi deformate, în consecinţă, 


ceea ce putea să însemne că publi- 
cistica lui Eminescu nu-l reprezintă şi 
se constituie într-un puternic temei 
pentru a fi pusă între paranteze. Cum 
bine se ştie, ideile politice ale lui 
Eminescu au deranjat, de atunci 
încoace, mai tot timpul şi foarte multă 
lume bună. 


NOTE 


1 Sturdza, Mihai Dim., Junimea, 
societate secretă // Ethos, Paris, f.a., p. 
81-112. 

2 Nestorescu. Bălăşeşti, Horia, 
Ordinul masonic Român, Bucureşti, 
1992, p. 7-20. 

3 Ed. Europa Nova, Bucureşti, 
1994. 

+ Alte surse îl dau ca însoțitor pe 
Cont. Simţion. 

5 Studii şi documente literare, 
vol. IV, p. 42. 

6 Vezi, spre exemplu, Spiridon, 
Monica, Eminescu. O anatomie a 
elocvenţei, Ed. Minerva, Bucureşti, 
1994, volum apărut cu sprijinul Fun- 
daţiei Soros pentru o Societate Des- 
chisă. 

7 Trimitem, în special, la cartea lui 
Bădescu, llie, Sociologia eminesciană, 
Ed. Porto-Franco, Galaţi, 1994. 

PRECURSOR 


Apărut în epoca în care roman- 
tismul european ceda pasul unor noi 
directive literare şi aitistice, “paladinul 
romantismului la noi”, cum a fost numit 
Eminescu, se impune ca “un geniu 
romantic”!. El a ridicat romantismul 
român, “o cenuşăreasă a Europei”, s-a 
spus, la nivelul lirismului european... 
In literatura română un reviriment avea 
loc o dată cu apariţia acestui mare 
poet, a cărui operă, influenţată de 
spiritul romantic al epocii de la 1850, 
a propus ultimul romantic. Idee 
anunţată-de Tudor Vianu (“după 1879, 
cînd se afirmă poetul, romantismul se 
lichidase cu totul în literatura lumii, 
în timp ce Eminescu fixa imaginea 
ultimului mare romantic european”? şi 
îmbrăţişată de exegeţii poetului, de la 
Şerban Cioculescu şi Pompiliu 
Constantinescu? pînă la Roy Mac- 
Gregor-Hastie (în The Last Roman- 
tic, lowa City, 1972). 

Romantismul european, care a 
deschis, prin filonul francez, aripi 
poeziei române culte, culminînd cu 
Eminescu, prin care poezia română 
devine ea însăşi europeană, a produs 
aşadar un nou exponent al său, în 
Europa de est. Mai mult, “opera emi- 
nesciană se situează, în ansamblul 
ei, printre cele mai tipice ale roman- 

-tismului european. Ea s-a născut 
dintr-o atitudine caracteristică pentru 
romantism, dintr-o dimensiune a aces- 
tui spirit”, susţin noi exegeţi. “Cu Emi- 
nescu apare în literatura europeană 
ultimul mare romantic, păstrînd în 
existenţa şi opera sa conturul carac- 
teristic al dramei artiştilor roman- 
tici... Toate motivele romantismului 
european se află în Mihai Eminescu 
şi în poezia lui, care e un întreg 


univers de idei şi imagini unitar, per- 
sonal, deşi toate ideile şi.motivele au 
circulat înaintea lui în aproape un 
secol de preromantism şi roman- 
tism..."* De fapt, susţin frecvent 
exegeţii săi, — “toate componentele 
principale ale poeziei eminesciene 
sînt de esenţă romantică: în primul 
rînd, sensibilitatea sa poetică, expri- 
mată de sentimentul de voluptate al 
durerii, care-l înrudeşte atît de profund 
cu grupul romanticilor germani, — 
avîntul revoluţionar al tinereţii, cu 
preocuparea byroniană a titanismului 
şi demonismului, trădînd şi unele 
afinități cu romantismul francez. La 
acestea se adaugă tema nestinsă a 
iubirii şi dragostei de natură, cu 
motivul atît de romantic al pădurii, 
frecvent şi în poezia noastră populară, 
interesul şi dragostea pentru această 
poezie, în sfîrşit, însăşi preferința 
acordată filozofiei în poezie, — şi ea 
o trăsătură specific romantică”? 

Există aproape un consens, 
astfel, în exegeza eminesciană. Pe 
această linie, odată cu Eminescu, 
sensibilitatea romantică se afirmă în 
literatură şi pe tărîmul prozei. Exegeţii 
străini află în opera sa “o viziune 
eterică şi romantică a universului”, iar 
în Eminescu un prozator “surprinzător 
prin titanismul său romantic”. Mario 
Ruffini identifică în lirica de dragoste 
a lui Eminescu “o sensibilitate bogată, 
o imaginaţie arzătoare, o înclinare de 
a da tonuri extreme sentimentelor: 
caracteristicile unui adevărat roman- 
tic”. Un romantic de talia lui Victor 
Hugo, Byron şi Puşkin, dacă nu şi 
Shelley. Cu el cunoaştem în literatura 
europeană marele poet “demn de a 
sta alături de cei mai semnificativi 
reprezentanţi ai romantismului euro- 
pean”, şi cu Rosa Del Conte. 

Prin Eminescu, romantismul se 
prelungeşte pînă la sfîrşitul secolului 
al XIX-lea. Idee acreditată de însuşi 
poetul care scria despre sine: 


Nu-nveliţi a mea gîndire 

Nici în stil curat şi antic, 
Toate-mi sunt deopotrivă, 

Eu rămîn ce-am fost, romantic... 


În realitate, Eminescu e un poet 
mult mai complex. El are din roman- 

tism unele elemente caracteristice: 
ardoarea sentimentului, fanatismul 
(religia) iubirii, nostalgia naturii, arta 
privită ca alternativă a vieţii, iar în 
filozofia sa practică unele aspecte ale 
culturii romantice: istorism, naţio- 
nalism etc. El e poetul romantic prin 
excelenţă — tribun al poporului. Teme 
şi motive romantice, inspiraţia din 
trecut, din folclor; natura umanizată 
şi spiritul ca unitate a naturii şi uma- 
nităţii — esenţa spirituală a roman- 
tismului — fac din opera sa pătrunsă 
de atitudinea evident romantică a 
poetului faţă de lume — expresia 
acestui curent de amploare euro- 
peană. A fost relevată atmosfera ro- 
mantică a cîntecelor sale. Au fost 
semnalate relaţii între Eminescu şi 
marii romantici germani, englezi, ruşi 
etc. S-a arătat că “în Eminescu se 
găsesc toate marile teme, procedee 
şi intensităţi romantice europene, 
realizate într-un moment autohton’, 
elemente care sînt apanajul roman- 
tismului: “subiectivismul exagerat, 
tendinţa. continuă spre meditare 
asupra problemelor transcendentale, 
resignarea şi contradicţiile, care 
adeseori fac din poezie un amestec 
de artă şi ştiinţă, de religie şi filoso- 
fie'5.... Dar creaţia sa transcende 
poetica romantismului şi răspunde 
unor noi tendinţe ale vremii, ale epocii 
sale. Dînd un nou sens iubirii, vieţii şi 
naturii ca leagăn al ei, el prelungea în 
fond o coardă sensibilă a romantis- 
mului în Europa de Vest, intrată în dis- 
credit şi desuetudine în vremea sa. 
Dar, totodată, “ajutat de un geniu 
dintre cele mai fecunde şi de o întinsă 
cultură, Eminescu şi-a construit o 
viziune despre lume profund originală, 
care-l reuneşte cu creatorii romantici, 
singularizîndu-l în acelaşi timp în 
rîndurile lor”?. Dacă prin temperament, 
prin temele tratate, prin circulaţia 
motivelor, prin certe influenţe suferite 
şi. prin sensibilitate, Eminescu apar- 
ține curentului romantic, “totuşi a 
rămîne la această simplă enunţare — 
admite azi —, înseamnă a-i frustra 
valoarea operei, a nu sesiza nici 
structura, nici evoluţia, nici înţelesul 
deplin al plăsmuirilor sale””. 


Un preromantic, un Sturm und 
Drăng-er în tinereţe, un adept fanatic 
al “esteticii geniului”, umanist de tip 
Herder, filtrat prin romantismul lui 
Novalis şi Hölderlin, Eminescu înscrie 
o evoluţie surprinzătoare. În Odă în 
metru antic vocea poetului e o veste, 
o voce a umanităţii, proiectîndu-se pe 
un orizont de eternitate. Romanticul 
încearcă să-şi potrivească masca 
unui clasic, punînd în locul tensiunii 
individuale o conştiinţă acomodată 
normelor generale. 

În acelaşi timp, cîntăreţ al Co- 
munei, ca un Rimbaud, şi al propriului 
său geniu, ca un Vigny, fin şi subtil 
artist al cuvîntului, de perfecţiuni parna- 
siene şi sonorități demne de un Ver- 
laine — perfect sincronic în epocă — 
el trece triumfător prin simbolism (sim- 
boliştii români şi-l revendică) şi deschi- 
de calea unor poeţi ca L. Blaga şi 
T. Arghezi, e întîmpinat de poeţii 
avangardei ca unic, incontestabil 
clasic al nostru, depăşind veacul său. 

Ca şi Victor Hugo — şi după 
1850, cînd romantismul trecea printr-o 
criză — prin opera sa, “un loc de con- 
vergenţă al totalităţii poetice” — (căci 
“deşi străin de mişcarea generală a 
poeziei de după 1850, intensitatea pre- 
zenţei sale nu e mai puţin sesizantă 
(“Fără el, s-a spus, continuitatea unei 
tradiţii profunde, aceea a poeziei vizio- 
nare şi cosmice, nu s-ar fi urmat tot 
atît de fecundă, pînă la a reapărea în 
timpul nostru ca o dominantă a seco- 
lului XX, a secolului care a replasat 
printre cei mai mari pe Hugo, cel din 
La légende des siècles, Dieu şi Fin 
de satan”) — Eminescu — şi după 
1880 — rămîne o prezenţă în literatura 
română. 

Cert, Eminescu, ca şi Victor 
Hugo, ultimi reprezentanţi clasici ai 
mişcării romantice, încheie această 
mişcare. În creaţia lor, romantismul 
atinge acea limită dincolo de care 
începe transformarea acestui curent, 
sfîrşitul creaţiei acestor doi poeţi 
însemna şi sfîrşitul romantismului în 
ipostaza sa clasică. In acest sens, 
mai aproape de noi, italianul Giacomo 
Prampolini îl considera pe Eminescu 

“unul dintre cei mai semnificativi post- 
romantici din Europa”. Locul său, defi- 
nit mai precis, astăzi, mai nuanţat, 
impune o nouă imagine a figurii poetu- 
lui într-o nouă accepţie. Astăzi a de- 
venit limpede că Eminescu e “cel mai 
mare poet român al secolului trecut 
şi unul dintre principalii exponenţi ai 
romantismului european, în accepţia 
largă şi nu în aceea de simplu curent 
literar”, scria Rosa Del Conte. 

Admiţînd că “în focul acestei 
personalităţi s-au format aliaje mereu 
reînnoite din elementele cele mai 
felurite, cu alte cuvinte, opera lui 
Eminescu e o vastă sinteză poetică, 
care din multe puncte de vedere se 
ridică deasupra marilor curente lite- 
rare” — observă şi noi exegeţi ai 
poetului — “există în Eminescu, spre 
deosebire de alţi romantici, o evoluţie 
spre noi valori.ale expresiei poetice, 
deschizînd drumul spre o tehnică a 
maximelor. sugestii muzicale, ca la 
simbolişti!?. Fără a fi propriu-zis un 
crainic al simbolismului “el a anticipat 
multe experienţe, ca îmbogățirea 
expresivităţii poetice din resurse pe 
care ultimii romantici şi parnasieni le 
ignoraseră sau nu le luaseră în seamă, 
tocmai învestind vocabularul şi sin- 
taxa cu un simţ muzical al limbii ce 
va fi mai tîrziu caracteristic simboliş- 
tilor. “Sensibilitatea lui, apoi lupta lui 
cu limba, cultul lui faţă de fiinţa sa 
literară etc., sunt caractere care, pe 
cît îl deosebesc de înaintaşii săi, de 
contemporanii şi, mai ales, de imita- 
torii lui, pe atît îl apropie de poezia 
simbolistă” E. 

Ce e drept, cafeneaua literară, 
cenaclurile de la Fiaicovski, de pe 
vremuri, apoi cele de la Kübler, de la 
Imperial, sau de la Bulevard, “unde 
se strîngeau în general scriitorii neofi- 
ciali, adică rămaşi independenţi. de 
influenţa directă a lui Eminescu, au 
avut prilejul, în lupta lor cu 
eminescianismul, să vînture, să 
născocească, să amplifice întregi 
teorii literare, menite să le servească 
drept sprijin”: Şi, cum s-a observat, 
aceste teorii, ideile lor conducătoare, 
erau influențate, fireşte, de ultimele 
curente literare ale vremii, şi mai ales 
de cele venite din Franţa, unde, pe 
atunci, se experimenta simbolismul, 


cu deosebitele lui fațete, de la 
instrumentalismul lui Rene Ghill (unul 
dintre capii teoriei corespondenţelor) 
şi pînă la muzicalitatea structurală a 
unui Verlaine, de la efluviile lui 
Baudelaire pînă la “poeme de dantelă” 
ale lui Henry de Regnier, de la 
“misticismul” unui Maeterlinck şi pînă 
la frenezia dionisiacă a unui Rimbaud 
sau poezia de concepţie a unui 
Verhaeren”!. 

Dar, deşi pentru şcoala lui Mace- 
donski sau cel puţin pentru mentorul 
ei, “Eminesc(sic), pesimism, şcoala 
germană, Schopenhauer, Maioresc 
(sic), pe atunci nu aveau sens. Nu-i 
cunoştea nimeni. Erau la Bolta rece, 
cu Nirvana lor cu tot” — primele orien- 
tări spre o atît de fecundă mişcare 
simbolistă a noastră — recunosc 
adepţi ai mişcării — care “printr-o 
ciudată ironie parcă a împrejurărilor, 
se află în substanţa ei intrinsecă, mai 
aproape de poezia lui Eminescu decit 
de aceea a crainicilor ei de primă 
oră” 5. 

Fapt, fireşte, explicabil. “Mult 
mai contemporan cu noile idei poetice 
ale timpului său, cu 30 de ani înainte. 
de simbolişti — susţin exegeţii străini 
ai poetului — Eminescu îşi lua din 
muzică bunul său. În poezia lui Emi- 
nescu, cuvîntul îşi recupera cea de a 
patra dimensiune, adică valoarea de 
tonalitate pură, pe lîngă cea pozitivă 
de conotat logic şi material al unui 
obiect şi al unei relaţii între obiecte” *&. 
Astfel, “acest romantic, care recurge 
la nişte procedee parnasiene şi care, 
în ultimii ani ai activităţii sale, sub 
zodia unei muzicalităţi pînă atunci 
nebănuite, prevesteşte şi simbo- 
lismul...”*? — devine un ctitor al sim- 
bolismului. 

Eminescu — explică acest fapt 
un simbolist român —, “căutîndu-şi 
forma cea mai potrivită idealului său 
estetic, aduna în acelaşi timp şi crea 
materialul de descompunere a poj- 
ghiţei romantice închegate pe supra- 
faţa poeziei româneşti”, astfel echiva- 
lîndu-l cu simboliştii francezi, care “şi 
ei, ridicau, împotriva formelor roman- 
tice sau clasice, stabilite pînă atunci, 
o seamă de forme personale, dizol- 
vante şi creatoare în acelaşi timp”. 

Este, pe de altă parte, semni- 

ficativ faptul că primii noştri poeţi 
simbolişti au suferit mai ales influenţa 
structurală şi de limbă a poeziei lui 
Eminescu şi mai puţin, întrucît era mai 
mult ostentativă şi polemică, pe 
aceea a lui Macedonski sau Mircea 
Demetriad'*. Serenade demonice ale 
lui Stefan Petică au vădite înrudiri de 
atmosferă cu Înger şi demon al lui 
Eminescu, şi lirica lui nu pregetă să 
folosească, într-un dozaj personal, 
este drept, întregul material rulant al 
lui Eminescu. Mai mult, într-un studiu 
intitulat Arta Națională, acelaşi 
Ştefan Petică spunea că poezii ca 
Melancolie, De cite ori, iubito, 
Despărţire, Cînd însuşi glasul, Se 
bate miezul nopţii şi altele, îndrep- 
tăţesc mai curînd trecerea lui Emines- 
cu printre rîndurile simboliştilor. 

Infiuenţa sa asupra lor se dove- 
deşte, de altminteri. Minulescu însuşi 
debutează sub această influenţă 
eminesciană “cu anexa şi mai emines- 
ciană, la numele său de Nirvan, pentru 
a publica, de pildă, în “Foaia pentru 
toţi”, strofe ca următoarele: 


De-ai şti tu ce farmec dulce 
E sub teiul singuratec 

Vino, crîngu-o să ne culce 
Pe-ai lui pat de flori, sălbatec 


sau 
Şi-n ochii tăi ca doi luceferi 
sau 


Teiul floarea' ncepe a-şi cerne... 
Cîntul dragostei eterne. 


Tudor Arghezi, deopotrivă, nu 
scapă, la începutul poeziei sale, de 
această influenţă: 


Cum sînt molifţii din dumbravă 
Cînd peste dinşii luna trece 


amintind 


Peste virfuri trece luna 


sau, cum arăta Vladimir Streinu, ilus- 
trînd “cazuri de fausse mémoire” (în 
maniera primă) din Eminescu: 


— Dar dacă visul meu e fals, 
Dar dacă totu-i nebunie? 


“Acestea toate nu constituiesc 
decit indicii că poezia simbolistă, încă 
de la începuturile ei, nu putea rămîne 
străină de caracterul premergător ei 
al poeziei lui Eminescu şi că neînţe- 
legerea polemică a vremii, care situa 
pe Eminescu la antipodul acestei 
poezii, era departe de a constitui şi o 
realitate organică”. Afinităţile elective 
deveneau, automatic, în sufletul celor 
interesaţi, şi efective, explica N. 
Davidescu, în studiul său Eminescu, 
precursor al simbolismului, înche- 
ind că Eminescu se afla astfel mai 
aproape de poezia simbolistă, per- 
sonală şi ea, întemeiată pe interpre- 
tarea subiectivă a lumii, văzută prin 
vis". 

“Pe lîngă considerente de alt 
ordin, admite N. Davidescu, — idealis- 
mul lui filozofic, ca parte integrantă 
şi covîrşitoare în alcătuirea fiinţei sale 
intelectuale şi sufleteşti, îl aşează 
hotăritor în situaţia de punct de ple- 
care al poeziei noastre simboliste. 
Toate deosebirile dintre aspectul 
poeziei lui şi acela al poeziei unui 
Bacovia, Arghezi sau lon Barbu, sînt 
marile atribute personale ale talentului 
său. Incidenţele dintre el şi poezia 
simbolistă, însă, sînt în tot cazul cu 
mult mai importante şi mai pline de 
urmări decit toate acele eventuale şi 
fireşti deosebiri cu putinţă de găsit'?. 

Atari incidenţe îl situau pe Emi- 
nescu alături de Baudelaire. Emines- 
cu, “alcătuind din sentimentalitatea 
risipită a vremii, noi asociaţii şi diso- 
ciaţii de idei şi de simţiminte, conden- 
sează, într-o poezie unică, riguroasă, 
masivă, şi o concepţie de artă nouă, 
adînc personală şi individuală, ca şi 
Baudelaire în Franţa, cu mijloace 
aproape similare de ideaţie şi de 
estetică”? 

Oricît ar părea de surprinzătoare 
ori temerară, o atare aserţiune nu este 
lipsită de un suport raţional, de o certă 
legitimaţie. Critica noastră n-o invali- 
dează, ci, recent, o confirmă. “Accen- 
te similare la Eminescu şi Baudelaire” 
pe teme ca solitudinea, iubirea, splee- 
nul, voinţa de a trăi dictată de erosul 
sublimat” — s-a spus — pot avea o 

explicaţie. Ca şi, în confruntarea cu 
acei dintre contemporanii săi care au 
anunţat marea revoluţie poetică, 
preconizată de Rimbaud” sau specta- 
colul civilizaţiilor care se succed (ca la 
parnasieni) — “totul convertit într-un 
semnificant al condiţiei umane, proiec- 
tată pe un fundal de final tragic”?; — 
elemente care-l apropie mult de sim- 
bolişti. Ca şi “unghiul optic” şi “modul 
percepţiei”, ordinea selectivă a moti- 
velor, felul de tratare a materialului, 
prin care Eminescu ne apare ca “unul 
dintre cei mai nuanţaţi şi mai profunzi 
reprezentanţi ai sinesteziei în lirică”. 
Edgar Papu dădea suficiente exemple 
pentru a ilustra nu numai în privinţa 
opticii şi a motivelor, ci şi din “capitolul 
atît de important al tratării artistice, 
rafinamentul modern al lui Eminescu”. 
Dovedind că opera sa cuprinde “unii 
bogaţi germeni care anunţă viitorul”, 
acelaşi autor disocia cu fineţe muzi- 
calitatea eminesciană de muzica- 
litatea romanticilor, ca o “muzicalitate 
armonică a marilor iniţiative poetice 
moderne”. 

Astfel, Eminescu face parte din 
prima echipă a poeziei noi. “Este şi 
el unul din cei cinci care, în acel mo- 
ment istoric al lumii, au inventat 
pentru a doua oară poezia”. “O 
poezie infinit de dulce şi sugestivă, 
delicată, aeriană, a cărei fascinaţie 
consistă mai mult în sentimentele pe 
care le sugerează versul incredibil de 
armonios şi muzical, decît în ceea ce 
realmente spune şi pe care 
traducerea, din păcate, nu-l poate 
întotdeauna reda în muzicalitatea sa” 
(Ramiro Ortiz). Poemele lui Eminescu 
nu pot fi transpuse în armonia lor origi- 
nală şi în toată adîncimea lor, 
aparţinînd limbii în care se exprimă, 
precum unele armonii verlainiene*” 
aparţin exclusiv limbii franceze. 

Armonia unor strofe din 
Luceafărul sau din Peste vîrfuri 
(considerată ca un model de poezie 
pură în întregimea ei) ori Povestea 
teiului, — în afară de orice cuprins 
logic sau sentimental, prin singura 
virtute de înrudire interioară a 


* Bunăoară “dereglarea imensă a 
tuturor simţurilor”. 

** Ca les sanglots longs des 
violons de l'automne... 


cuvintelor întrebuințate, redescoperite 
parcă pentru sinteze indisolubile de 
acum înainte în mintea noastră, — 
pare în adevăr de la musique avant 
toute chose. lar luxurianta tentativă 
de calcul al probabilităților din 
variantele sale, în care acelaşi 
subiect, acelaşi sentiment, aceleaşi 
imagini, pînă şi aceleaşi cuvinte apar 
în scheme ritmice variabile sau 
alternante (Venea încet sunînd din 
corn / Cu dulce glas Bernard de Born 
sau: Cu linul pas / Sunînd din corn / 
Cu dulce glas / Bernard de Born) — 
ori se coagulează în varianta finală, 
fiindcă numai aceea e poezia 
adevărată, numai aceea în care 
trăieşte armonia tainică a poeziei pure 
Şi în care s-a admis, stă însuşi geniul 
poetic al lui Eminescu — atestă că 
poetul intuia o tendinţă a evoluţiei 
imanente a poeziei moderne europene, 
o anticipa, în fond, în ţara noastră. 
Poezia “pură”, preconizată de H. Bre- 
mond în secolul XX (asimilată experi- 
enţei mistice, ca o stare confuză. 
inaccesibilă conştiinţei clare, ireduc- 
tibilă la demersul cunoaşterii raţionale 
a discursului), — o întîlnim la Emines- 
cu în versuri ca: Visul ce tremură pîn' 
a zbura / Valadolid-Valadola/ sau vînt/ 
blînd / sbon / mori / In miros de flori / 
Eu / Din / Plin / vin la ea — sau: Viu / 
Inchis / Cînt / plăpînd / Sub o aripă 
de vint / Vas / De glas /Dor/De sbor/ 
Intr-un trup de fier sonor... 

Paradis al ritmului interior, al 
muzicii, al sonorităţii, mergînd pînă la 
poezia-rugăciune, teoretizată, de 
acelaşi Bremond, în secolul nostru, 
versuri ca Putut-au să treacă / Atitea 
nevoi / Ca Domnul să facă / Cetate 
din noi / Şi mare e Domnul din ceruri... 
sau, asemenea lor Din ochii mei tinta / 
Ea nu o s-o scape / Pe cit o sta 
sfîntă / Coroană pe ape / Coroana cea 
veche a Moldovei... devin incantaţie 
pură a poetului sub pana căruia limba 
cîntă ea însăşi, versul devine stih sau 
cîntec de strană, în sensul propriu al 
cuvîntului, Rugăciune: Rugămu-ne- 
ndurărilor / Luceafărului mărilor / 
Ascultă-a noastre plingeri, / Regină 
peste îngeri, / Din neguri te arată, / 
O, maică prea-curată / Şi pururea 
fecioară, / Marie! 

In acelaşi timp, nu în mod pro- 
gramatic, cert, Eminescu — adept 

(sau nu) al versului liber, îl practică în 
manuscrisele sale cu o dezinvoltură 
de simbolist, preocupat de expresia 
aceluiaşi fluid poetic embrionar, trăind 
prin el însuşi fără ritm, fără rimă, sau 
în ritmuri variabile, în versuri ca: 
Numai poetul / Ca păsări ce zboară / 
Deasupra valurilor / Trece peste 
nemărginirea timpului, sau: In planul 
lumei sunt o greşală / Un punct, o 
umbră, fără destin /Sunt ca un număr 
necunoscut / În suma lumei unul mai 
mult / O cifră (care) nu trebuie, — 
alternînd prozodic în forme ca: Un 
punct în cartea destinului, care nu 
trebuie / să fi fost, — la care răsufla- 
rea cetitorului se opreşte fără să 
trebuiască şi: Materie fără spirit / 
Spirit fără materie / Un Dumnezeu fără 
de templu etc. 

Asemenea versuri şi multe de 
acelaşi fel (S-auzeau tunînd prin nouri / 
Şi trăsnind pe scări de nouri paşii 
morţii cei bătrîne / Prin a norilor 
strigare / Hohotul tunetului) atestînd 
“cultivarea versului liber, şi anume nu 
în forma incipientă inaugurată de unii 
simbolişti, ci “în cea mai avansată şi 
radicală de astăzi'%, ar vădi că 
iniţiatorul libertăţilor prozodice de la 
noi (atît de atacat în epocă pentru 
forma defectuoasă), este totuşi 
Eminescu şi nu Macedonski, care “va 
cultiva versul tradiţional în toate 
felurile pînă la perfecţionarea uneori 
sterilă şi amatoristă... Şi chiar mai 
mult decît aceasta: cu timpul, cînd 
tinerii nu vor mai sta în preajma lui şi 
cînd noul vers îi va fi ispitit mai 
frecvent, Macedonski va şi ataca”?. 

Fapt deloc neglijabil, în plan 
european, versul liber simbolist, 
căruia Verlaine i-a deschis calea, 
eliberînd (sau mlădiind) alexandrinul, 
iar în Art poétique (1874) preconizînd 
imparul şi libertatea rimei — s-a 
născut dintr-o nevoie de reînnoire a 
formulei şi dintr-o arzătoare aspirație 
spre libertatea de expresie”. Dar abia 
în 1887 apare primul volum de versuri 
libere, Les Palais nommades, de 
Gustave Kahn, privit ca promotorul 
mişcării verslibriste a secolului al XIX- 
lea şi teoretician al acestuia. lar în 
1889 Francis Viele-Griffin declara în 
prefața micii sale culegeri Ancaeus: 


“Versul este liber”. Vers căruia Jules. 


Laforgue, Jean Moreas şi: apoi, mai 


răsunător, între aceiaşi ani (1886— 
1889) Emile Verhaeren i se declară 
adepţi, versul liber apare la noi, cu 
Eminescu, înainte cu cel puţin un 
deceniu. Eminescu practică, înaintea 
lui Verhaeren, versuri heterometrice 
(pare sau impare) şi obţine efecte noi, 
uneori chiar sincope, deplasînd 
accentele în mod neaşteptat, într-un 
dezechilibru în care accentul tonic nu 
mai coincide cu accentul ritmic (sau 
invers) şi accentul melodic apare 
tăiat, într-un vers energic sau în 
hemistihuri care nu coincid ca număr 
de silabe, în strofa fără un plan 
prestabilit, condiţionate de gîndirea ori 
sentimentul care-o inspiră, în jurul 
unui centru ce poate fi o imagine sau 
o impresie ca, mai tirziu, la Blaga sau, 
mai curînd, la Ervin. 

Astfel, deşi, vorbind de “intro- 
ducerea versului liber prin Ervin”, Vla- 
dimir Streinu admite că sînt trei ca- 
pitole în versificaţia noastră: Emines- 
cu — versul clasic, Coşbuc — variaţia 
ritmică şi Ervin — versul liber”, mer- 
gînd pe această linie, prin apel la 
gîndirea sau experienţa prozodică a 
poetului nostru, aşa cum o reflectă, 
printr-un miracol păstrate, manuscri- 
sele sale, opoziţia Eminescu — versul 
clasic şi Ervin — versul liber se surpă. 
Programatic sau nu, ca formulă po- 
etică, verslibrismul apare la noi cu 
Eminescu. Cel puţin sincronic în 
epocă, el poate fi considerat, din acest 
punct de vedere, printre primii corifei 
ai libertăţii poetice. 

Din “exerciţii, din multele, cu 
care Eminescu deriva (şi uneori altera) 
esenţa vechilor poeme”, din grupul 
numit Exerciţii & Moloz, adunînd 


- cioburile diamantine ale atîtor versuri 


sau strofe, căzute ca o pilitură de aur, 
din strungul meşteşugarului, din “ni- 
sipurile mişcătoare ale manuscriselor 
eminesciene”, cum nota Perpessi- 
cius, privind “relicvele — de la cele 
mai informe la cele mai incandes- 
cente”, — ne dăm seama: Eminescu, 
pe de o parte, fortifică tradiţia versului 
românesc, pe de alta, răstoarnă, 
sparge el însuşi tiparele acestei vechi 
tradiţii, anunţă o nouă tradiţie. Şi, 


poate din acest punct de vedere, 


postumele sale, a căror importanţă în 
istoria poeziei române creşte cu atît 
mai mult cu cît anunţă evoluţia ei 


Eminescu al nostia 

viitoare, — anticipă forme cărora 
Eminescu le este — intenționat sau 
nu — un precursor. 

MIHAI EMINESCU 
DESPRE ROMAN 


Dăruindu-se poeziei, Mihai 
Eminescu n-a ignorat celelalte genuri 
literare. Se cunoaşte astăzi, din 
documentele vremii, din manuscrisele 
poetului, din amintirile prietenilor, ce 
spaţiu întins a ocupat în cugetarea şi 
inima sa teatrul, ce copleşitoare 
atracţie a fost pentru el scena, cîte 
proiecte literare. şi-a legat de făgă- 
duielile ei. Cu toate acestea, în 
măsura în care se îngrijea de toate 
problemele culturale şi literare ale 
epocii sale, în măsura în care năzuia 
spre o formulare teoretică a acestora, 
nu i-a rămas străină nici ideea de ro- 
man. In marea bătălie, începută în 
veacul trecut, pentru realizarea 
romanului românesc, Eminescu a fost 
prezent prin activitatea sa creatoare, 
demonstrînd, prin romanul Geniu 
pustiu necesitatea creaţiilor originale 
pentru oprirea invaziei romanelor 
străine şi prin cîteva consideraţii 
teoretice care, adunate laolaltă, pun 
în lumină o contribuţie ce nu poate fi 
ignorată. 

Printre numeroasele apropieri, 
făcute de la Ibrăileanu încoace, între 
Eminescu şi patruzecioptismul româ- 
nesc se înscrie atitudinea poetului 
faţă de marea, importanta şi mereu 
actuala problemă a traducerilor. 

Ca şi Kogălniceanu, Russo, 
Alecsandri, Odobescu şi Hasdeu, 
Eminescu se arată preocupat (în di- 
verse articole literare, în foiletoane 
teatrale) de triumful spiritului naţional 


în cultura poporului său, de primejdia 
care ameninţă individualitatea şi 
independenţa literaturii române prin 
adoptarea unei atitudini concesive în 
acţiunea 'de tălmăcire a operelor 
străine, fără valoare, a romanelor 
străine, îndeosebi. 

“Dar traduceri din franţuzeşte 


sau din nemţeşte a unor producte 


nesănătoase, se întreabă el, cui 
folosesc? Ele întăresc numai ideea 
falsă că poporul în două mii de ani n-a 
avut nici limbă, nici cugetare şi că 
aceste două trebuiesc plăsmuite în 
mod neaşteptat de către o asemenea 
academie”!. “Productele nesănătoase” 
sînt exemplificate prin textele de 
“valoare îndoielnică” ale unor romane 
ca Dama cu mănuşă neagră de 
Ponson du Terrail şi Miss Mary sau 
institutricea de Eugene Sue. Primul 
nume citat este, judecă Eminescu, al 
unui “autor nesănătos de povestiri de 
senzaţie, făcute ca să sparie babele 
şi copiii”, cel de-al doilea, al lui 
Eugene Sue, este al unui scriitor cu 
“mai mult talent”, totuşi, al unui scriitor 
“cu cotul, pentru care producţia 
devenise meserie”. Realizate fără nici 
un simţ al răspunderii şi sub semnul 
celui mai lacom mercantilism, tradu- 
cerile acestor scrieri sînt considerate 
primejdioase din două puncte de 
vedere: mai întîi, ele nu “îmbogăţesc, 
ci corup literatura” şi apoi “ameninţă 
literatura autohtonă cu sterilitatea”: Ele 
mai sînt şi o “încurajare a lenei 
intelectuale, căci traducerea unor 
lucrări fără valoare este munca cea 
mai uşoară, care dispensează pe 
scriitor de la producerea proprie şi de 
la cumpănirea termenilor”*. Condam- 
narea traducerilor nocive este însoţită 
de afirmarea elogioasă a meritelor 
operelor de valoare: “o traducere din 
Shakespeare, din Moliere sau din 
Goethe e un merit, căci formă şi 
înţeles sînt atît de îngemănate, încît 
traducătorul trebuie să cumpănească 
cuvînt cu cuvînt şi frază cu frază; o 
traducere din Ponson du Terrail sau 
din proza lui Shiller e o jucărie pe 
care şi-o poate permite orice gimna- 
zist”. 

Pentru Eminescu, traducerea 
este, aşadar, o operă de creaţie, de 
“producere proprie”, iar ce! care 
transpune în româneşte o scriere 

merituoasă, cu “înţeles şi cu formă”, 
cumpănind zile şi nopţi termenii, 
pentru a păstra prospeţimea autentică 
a originalului, este şi patriot, şi artist. 

Urmărind evoluţia difuzării 
romanului străin în ţările române, 
poetul a sesizat lesne acordul dintre 
interesul publicului şi gustul, menta- 
litatea epocii. De la Fenelon, Cervan- 
tes, Le Sage, Balzac s-a ajuns uşor 
şi la “romanul de mansardă”, realizat 
cu toată recuzita ieftină a foile- 
tonisticii. De aceea, judecîndu-i cu 
asprime întemeiată pe Ponson du 
Terrail şi pe Eugene Sue, el o făcea 
şi din teama de a nu fi pervertit gustul 
publicului, al unui public lipsit încă de 
putere de înţelegere şi de discer- 
nămînt critic. 

Ideea se regăseşte şi în alt loc, 
atunci cînd discută cîteva romane 
dramatizate, realizate pentru nevoile 
scenei. Şi în acest caz, scrierile care 
interesează doar prin “romanticitatea 
întîmplărilor” şi nu prin “caracterele 
lor”, sînt respinse. “Vorbind în pilda 
cazului concret” al unui obscur roman 
Cerşetoarea, Eminescu statorniceşte 
cu acest prilej din punct de vedere 
teoretic antiteza dintre roman şi 


cartea “Poezia populară” de Mihai 
Eminescu. 


dramă, într-un mod care ne convinge 
că el avea foarte limpede în minte 
ideea romanului ca pictură a mediului 
social şi uman, transcripție artistică 
a vieţii omului de rînd. “Romanul, scrie 
poetul, e gen de scriere povestitor, el 
zugrăveşte ceea ce se întîmplă, eroii 
lui sufer fără de vină loviturile unei sorţi 
adesea străine de caracterul lor. În 
opul dramatic nu există întîmplare. 
Drama arată ce se lucrează de cutare 
ori cutare caracter conform predis- 
poziţiei sale naturale. De aceea, ea 
implică în sine vina tragică. Nu o vină 
pedepsită de articolele codului penal, 
căci codul loveşte numai în infrac- 
ţiunile pactului primit pe tăcute de 
societatea omenească, infracţiuni a . 
garanţiei reciproce dintre om şi om, 
cea dintii, însă, nu are ca obiect acest 
conflict între om şi societate, ci acela, 
care se naşte din ciocnirea caracte- 
relor deosebite”. 

Definiţia romanului, schiţată în 
aceste rînduri, o reia pe cea formulată 
în primele pagini ale romanului Geniu 
pustiu. Citîndu-l pe Dumas, după care 
romanul a existat întotdeauna ca 
“metaforă a vieţii”, poetul descoperă, 
încă o dată, dincolo de acest aforism 
plin de poezie, caracteristicile roma- 
nului obiectiv, hrănit cu cea mai 
obişnuită şi banală proză a vieţii. 
“Priviţi, spune el, reversul aurit a unei 
monede calpe, ascultați cîntecul ab- 
surd a unei zile, care n-a avut pre- 
tenţiunea de a face mai mult zgomot 
în lume decît poate celelalte în 
genere, extrageţi din asta poezia ce ` 
există în ele şi iată romanul”?. 

In prelungirea celor afirmate aici, - 
se cuvine să amintim fragmentul din 
scrisoarea trimisă de poet, în 1871, 
de la Viena, lui lacob Negruzzi, prin 
care îi anunţă gîndul nou ce-l neliniş- 
tea, acela de a scrie un roman care 
să poarte în el “signatura timpului”. Cu 
sinceritate, el mărturiseşte că scrierea 
plănuită este “completă ca roman ce 
s-atinge de scenele de sentimente, de 
descrierile locurilor etc., dar necom- 
pletă ca studiu”. Aşadar, nu poezia 
vieţii alimentează romanul, ci ca un 
studiu al acesteia, el trebuie să poarte 
“signatura timpului”, să fie transcripţia 
artistică a întîmplărilor sociale, politi- 
ce, culturale. 

In opinia poetului, specia este 

considerată, pe linie tradițională, drept 
oglindă a realității, în care invenţia ar- 
tistică. se împleteşte cu înfăţişarea 
fidelă a naturii, a întîmplărilor. Din 
această cauză, elementul care îi 
hotărăşte specificitatea este nara- 
ţiunea, romanul fiind un “gen de 
scriere povestitor”. Drama aparţine 
genului acţiunii. Povestirea dispare, 
caracterele acţionează ele însele pe 
scenă, se definesc prin dialog, ca- 
racterizînd, în acelaşi timp, situații şi 
întîmplări. 

Distanţa dintre roman şi dramă 
mai este măsurată de Eminescu după 
atitudinea caracterelor faţă de reali- 
tate, după natura conflictului. Mai 
întîi, trebuie să se ştie că poetul a 
înţeles să aprecieze, cu constanţă, 
operele în care descoperea caractere 
vii, naturale, bine individualizate, care 
îşi trăiesc propria lor viaţă şi acţio- 
nează conform logicii acestei vieţi. 
Cele lipsite de consistenţă, de 
naturaleţe, “boite cu albeaţa morală, 
unse cu badanaua nobleţei de suflet”, 
adică lipsite de atracţia lor umană şi 
devenite alegorii ale moralității, îi 
repugnă. O operă populată de aseme- 
nea caractere rămîne pentru el o 
“poveste băbească”, fără nici o 
verosimilitate făcută “ca să sparie 
babele şi copiii'*. Este reafirmată, prin 
urmare, ideea realizării imaginii 
artistice cu datele realităţii, ideea 
construirii caracterelor după chipul şi 
asemănarea vieţii. Obiectivitatea este 
descoperită şi apărată de un mare 
scriitor subiectiv drept o particularitate 
a artei realiste care, ignorată, duce la 
nesocotirea adevărului, la mistificarea 
realităţii. 

in ceea ce priveşte conflictul, 
elementul care dă viaţă operei literare, 
şi în cazul romanului, este văzut drept 
rezultatul raporturilor dintre om şi o 
realitate străină, de care se ciocneşte 
mereu şi de pe urma căreia suferă. 
(T. Maiorescu, în consideraţiile sale 
despre roman, vorbeşte şi ei despre 
personajele mereu învinse, mereu 
strivite de condiţiile sociale în care 
trăiesc)’. În dramă, însă, conflictul se 
naşte din “ciocnirea caracterelor 
deosebite”, ciocnire din care porneşte 
şi ideea operei. Aceasta se afirmă şi 
triumfă în luptă. Unui cercetător ca 
Eminescu, care a stat aşa de 


aproape de teatru, nu i-a fost greu'să 
distingă, cu limpezime, particula- 
rităţile specifice ale artei dramatice şi 
farmecu-i artistic neasemulit. 

Problema raporturilor dintre ro- 
man şi dramă, ca forme specifice ale 
unor genuri diferite, n-a fost văzută 
unilateral, doar pe linia diferenţelor 
dintre ele. Tot atît de limpede i-au 
apărut lui Eminescu şi apropierile 
dintre aceste specii literare. Romanul, 
ca şi drama, se plămădeşte prin 
interesul viu al personajelor şi al 
acţiunii, aceasta din urmă fiind 
chemată, printr-o desfăşurare cloco- 
titoare, să determine personajele să 
se dezvolte, să-şi dezvăluie particu- 
larităţile în mişcarea vieţii. 

Elogiindu-l pe Gogol pentru 
adevărul creaţiei sale (pentru faptul de 
a fi “înrădăcinat în mintea şi viaţa 
reală a poporului rusesc” şi de a fi 
creat tipuri “copiate de pe natură”), 
poetul descoperă lesne legătura dintre 
romanul Suflete moarte şi comedia 
Revizorul. Pentru a descrie carac- 
terele oamenilor, autorul caută un “pre- 
text”, adesea destul de “ingenios”. În 
romanul Suflete moarte, “pretextul” 
este determinat de călătoria “cava- 
lerului de industrie” prin Rusia ţaristă, 
hotărît să cumpere, cu preţuri scă- 
zute, suflete moarte pentru a le vinde 
apoi guvernului. “Trezite prin arătarea 
misteriosului străin, caracterele dintr- 
un oraş de provincie se desfăşoară 
împrejuru-i cu o varietate rară”. La fel 
se întîmplă în comedia Revizorul. 
“Trezită din apatie prin vestea că 
soseşte un revizor general, carac- 
terele unei mici reşedinţe de subpre- 
fectură s-arată de odată în toată 
înjosirea lor.” 

Apropierea este stabilită, aşa- 
dar, prin descoperirea unui “pretext 
ingenios”, comun ambelor scrieri, cu 
ajutorul căruia personajele sînt făcute 
să se “desfăşoare”, să se “arate” în 
tot ceea ce le defineşte sub latura 
fizică şi, mai ales, morală, smul- 
gîndu-şi unul altuia masca. “Pre- 
textul” generează mişcare, dramatism 
şi acest element, caracteristic marii 
arte, este văzut ca un procedeu mai 
viu şi mai- pronunțat de manifestare a 
caracterelor. 

Eminescu n-a dezvoltat ideea 
relaţiilor dintre speciile unor genuri 

diferite. Ceea ce nu ne împiedică, 
însă, să credem că poetului, fără să 
simtă nevoia teoretizării, nu i-a fost 
străină ideea inexistenţei unei delimi- 
tări nete între genurile literare, ştiind 
să preţuiască cîştigul dobîndit prin 
interpătrunderea elementelor. Opera 
lui, în întregime, este un amestec de 
liric, epic şi dramatic, într-o măiestrită 
interpătrundere şi combinare, care 
adaugă un spor de originalitate şi 
veridicitate, mărind forţa evocatoare 
a paginilor. Trăsăturile ce deosebesc 
genurile şi speciile literare sînt, totuşi, 
cum s-a văzut, adesea subliniate, cu 
siguranţă, pentru a-i face şi pe alţii 
să nu uite, că oricît de strînse ar fi 
legăturile, una dintre modalităţile 
prezenţei umane rămîne hotărîtoare. 

O problematică mai vastă în 
legătură cu romanui, Eminescu n-a 
dezbătut. S-a limitat la aceste cîteva 
observaţii, rezultate dintr-o bună 
cunoaştere a problemelor literaturii 
(poeticile mai vechi şi mai noi 
intraseră, cu toatele, în sfera lecturilor 
sale) şi din propria-i creaţie, asupra 
căreia s-a întors mereu cu judecăţi 
pornite dintr-un larg spirit de auto- 
critică, fără să ignoreze şi procesul 
de elaborare artistică al contempo- 
ranilor săi. Ca pretutindeni, şi la noi, 
ideile literare sînt generalizări ale 
interpretării practicii artistice, iar 
scriitorii înşişi sînt cei dintîi care 
produc idei estetice. Cele ale lui 
Eminescu au meritul de a fi contribuit 
la stabilirea bazelor teoretice, la 
clarificarea noţiunii, marcînd un 
progres în perspectivă teoretică faţă 
de ceea ce reţinusem pînă la el, de la 
Heliade-Rădulescu, M. Kogăiniceanu, 
Pantazi Ghica, cei dintii stimulatori ai 
discuţiei în jurul ideii de roman în 
teoria literară românească, antici- 
pîndu-i pe Slavici, Caragiale, D. Zam- 
firescu şi alţii. 

Este un progres şi în perspec- 
tivă artistică, pentru că, intrat în 
dezbaterea îndrumătorilor de cultură, 
a scriitorilor şi criticilor, romanul 
năzuia să atingă înălțimile prin marile 
realizări ale secolului al XX-lea. 

Cel ce urmăreşte, aşadar, pro- 
blema romanului, fie sub aspectul său 
teoretic, fie sub cel al practicii artistice 
nu poate ocoli — aceasta este 


concepţia ultimă şi legitimă a inter- 
venţiei noastre — contribuţia emines- 
ciană. 

DIATEZA 
ŞI CONSTRUCŢIILE 
E DIATEZIALE 
IN LIMBA ROMANA 


1.0. În plan semantic, diateza 
se defineşte pe baza raportului stabilit 
între următoarele două categorii: 
orientarea acţiunii şi perspectiveie din 
care vorbitorul interpretează situaţia 
descrisă. Orientarea acţiunii este o 
componentă a structurii semantico- 
sintactice a verbului care reflectă 
transferul acţiunii dinspre un punct de 
plecare (subiectul) spre un punct de 
sosire (obiectul)!. În realitatea extra- 
lingvistică, acţiunea, cel mai adesea, 
implică doi participanţi, dintre care 
unul iniţiază şi realizează această 
acţiune, iar celălalt suferă efectele ei: 
Picătura sparge piatra; Furtuna agită 
marea; Vîntul împrăştie frunzele. 
Categoria în cauză, denumită, de 
obicei, cu termenul de tranzitivitate, 
se defineşte atît în plan semantic 
(este capacitatea verbului de a 
exprima o acţiune ce se răsfrînge 
asupra unui obiect), cît şi în plan 
sintactic (este capacitatea virtuală a 
verbului de a intra în relație cu un 
complement direct). 

Fiind determinată de factori 
semantici, tranzitivitatea are implicaţii 
sintactice: verbele care se caracte- 
rizează prin această trăsătură gene- 
rează în limba română construcţii cu 
structura subiect — predicat — 
complement direct. | 


1.1. Cea de a doua categorie — 
perspectiva de interpretare a situa- 
tiei — este o componentă a structurii 
semantico-sintactice a enunţului. 
Fiind de natură pragmatică, trăsătura 
dată se defineşte numai în raport cu 
intenţia vorbitorului. Astfel, descriind 
o anumită stare de lucruri din realitate 
cu ajutorul unui enunţ, vorbitorul nu 
se limitează numai la o reflectare 
fidelă a acesteia, ci o modelează în 
corespundere cu un anumit scop 
comunicativ, cu o anumită intenţie. În 
aceste condiţii, vorbitorul denumeşte 
acele elemente ale situaţiei, care 
prezintă interes pentru actul de 
comunicare, punînd în centrul atenţiei 
elementul care se caracterizează prin 
cel mai înalt grad de importanţă 
discursivă. Am putea afirma că 
perspectiva de interpretare a situaţiei 
depinde de importanţa acordată de 
vorbitor unuia dintre elementele 
situaţiei denotate. Există trei perspec- 
tive din care poate fi interpretată 
situaţia extralingvistică: 

a) perspectiva activă: în descri- 
erea situaţiei se ia ca punct de plecare 
subiectul acţiunii (Muncitorii constru- 
jesc o casă); 

b) perspectiva pasivă: în pre- 
zentarea situaţiei se porneşte de la 
cel de al doilea participant — obiectul 
(Casa este construită de muncitori); 

c) perspectiva dinamică: pe 
vorbitor îl interesează doar desfă- 
şurarea acţiunii (Se construieşte mult 
aici). 


1.2. Este de observat că formele 
verbale utilizate în cele trei tipuri de 
construcţii reprezintă, de fapt; aceeaşi 
unitate lexicală. Desemnînd aceeaşi 
acţiune din realitate, formele date 
diferă prin modalitatea de prezentare 
a acesteia, care poate fi înţeleasă: ca 
acţiune înfăptuită cînd este raportată 
la subiect (construiesc), ca acţiune 
suferită cînd este pusă în corelaţie cu 
obiectul (este construită) sau ca 
acţiune în curs de desfăşurare cînd 
este prezentată independent de 
protagoniştii ei (se construieşte). 

Astfel, sub aspect referenţial, 
construcțiile diateziale prezentate mai 
sus au.ca substrat aceeaşi situaţie 
din realitate: Cineva construieşte 

ceva. În plan comunicativ, ele se 
deosebesc însă prin perspectiva din 
care interpretează vorbitorul situația 
din realitate. Corelaţia dintre orientarea 
acţiunii (dinspre un participant activ 
spre unul pasiv) şi perspectiva de 
prezentare a situaţiei în cadrul celor 
trei tipuri de construcţii diateziale ar 
putea fi redată schematic în felul 
următor: 


Orientarea Sb. > Act. > Ob. 


acţiunii: 


Perspectiva de > GN é 
interpretare a 1. acti- 3. dina- 2. pasi- 
situației: vă mică vă 


1.3. După cum vedem, semni- 
ficația diatezei se manifestă la nivelul 
construcțiilor sintactice. Funcţia de 
bază a construcțiilor diateziale este 
de a focaliza interesul asupra unui 
anumit element al situației. Pe lîngă 
faptul că pun în evidenţă elementul 
cel mai important sub aspect comu- 
nicativ, construcţiile în cauză relevă 
relaţia acestuia cu un alt constituent 
al situaţiei?. Dintre acestea, construc- 
ţia activă reliefînd subiectul exprimă 
relaţia lui cu acţiunea pe care o 
înfăptuieşte: Ţăranii culeg strugurii. 
Construcţia pasivă scoate în evidenţă 
obiectul şi relaţia acestuia cu acţiunea 
suferită: Strugurii sînt culeşi de ţărani. 
Construcţia dinamică pune în centrul 
comunicării acţiunea şi relaţia ei cu 
unul dintre participanţi sau cu o 
circumstanţă: Se culeg strugurii. 
Strugurii se culeg toamna. 

Aşadar, datorită construcţiilor 
diateziale vorbitorul are posibilitatea 
de a selecta şi de a prezenta numai 
elementele care interesează în 
situaţia dată de comunicare, acestea 
fiind ierarhizate în corespundere cu 
gradul lor de importanţă discursivă’. 


2.0. În planul expresiei, cele trei 
construcţii diateziale — activă, 
pasivă, dinamică — diferă prin funcţia 
şi prin peziţia celor doi participanţi faţă 
de verbul predicat, uneori prin absenţa 
acestora, precum şi prin formele de 
diateză ale verbului. 


3.0. Construcţiile diateziale sînt 


legate în limbă prin relaţii de derivare. 
Din acest punct de vedere se disting 
construcţii primare şi construcţii 
secundare. Primare sînt construcţiile 
active: Inginerii proiectează o navă. 
În cadrul lor, acţiunea este prezentată 
în corespundere cu desfăşurarea ei 
în realitate: de la un punct de plecare 
(subiectul) spre un punct de sosire 
(obiectul). Structura unor asemenea 
construcţii corespunde structurii 
situaţiilor din realitate. Prin urmare, ele 
reprezintă, în esenţă, un model 
semiotic al situaţiilor desemnate. 

La rîndul lor, construcţiile deri- 
vate — pasive şi dinamice — se obţin 
de la cele active prin aplicarea 
anumitor transformări. Sub influenţa 
unor factori de natură comunicativ- 
pragmatică, în cadrul construcţiilor 
derivate se produce o reorganizare a 
structurii semantico-sintactice a 
enunţului în raport cu situaţia deno- 
tată. Procedeele transformaţionale 
folosite în scopul generării construc- 
ţiilor pasive şi dinamice sînt: a) re- 
poziţionarea celor doi constituenți; 
b) suprimarea constituenţilor puţin 
importanţi şi c) înlocuirea verbului la 
diateza activă prin forma aceluiaşi 
verb la altă diateză. 

Construcţiile pasive se obţin prin 
transformarea de pasivizare. Pe lîngă 
utilizarea verbului la diateza pasivă, 
acest tip de transformare presupune 
inversarea poziţiilor celor doi partici- 
panti: obiectul acţiunii este trecut în 
poziţia subiectului gramatical, iar 
subiectul acţiunii este plasat în poziţia 
complementului de agent: Nava este 
proiectată de ingineri. 

Construcţiile dinamice se obţin 
ca rezultat al următoarelor transfor- 
mări: 

a) suprimarea subiectului: Pe 
aici (oricine) ajunge la gară = Pe aici 
se ajunge la gară. 

b) suprimarea ambilor partici- 
panti: (Cineva) a trimis (pe altcineva) 
după doctor = S-a trimis după doc- 
tor. 

c) suprimarea subiectului acţiu- 
nii şi trecerea obiectului în poziţia 
subiectului gramatical: In Australia 
(locuitorii) vorbesc engleza (0b.) = În 
Australia se vorbeşte engleza (Sb.). 

Un rol important în organizarea 

construcţiilor diateziale revine verbu- 
lui predicat care este folosit în cadrui 
lor la una dintre cele trei diateze: 
a) diateza activă (formă nemarcată); 
b) diateza pasivă (a fi + participiu); 
c) diateza dinamică (se + verb). 


4.0. În legătură cu valorile 
acestor construcţii, este de observat 
că tustrele sînt poiivalente. În funcţie 
de trăsăturile care definesc, seman- 
tic sau gramatical, constituenţii lor, 
construcţiile diateziale pot actualiza 
mai multe valori. 

În continuare vom încerca să 
analizăm valorile prin care se carac- 
terizează formele de diateză ale 
verbului în construcţiile diateziale, 
precum şi mijloacele de actualizare a 
acestora. După cum vom vedea, pe 
lîngă cele trei valori de bază — 
acţiune înfăptuită, acţiune suferită şi 
acţiune în curs de desfăşurare —, 
formele de diateză ale verbului com- 
portă şi valori secundare, determinate 
de anumite trăsături semantice ale 
verbului şi de relaţiile semantico- 
sintactice stabilite între verb şi cei doi 
constituenți de bază — subiectul şi 
obiectul. 


4.1. Cel mai important factor de 
care depind valorile construcţiilor ac- 
tive este semantica verbului. De cele 
mai multe ori, verbul în construcţia 
activă exprimă o acţiune înfăptuită de 
un subiect activ asupra unui obiect 
pasiv care poate fi produs, poate fi 
distrus sau poate suferi anumite 
schimbări în urma acesteia: Copiii 
prind fluturi; Apa spală nisipul, 
Inamicul a distrus podul. În alte cazuri, 
verbele la diateza pasivă pot desemna 
o acţiune prin care un participant 
determină pe cel de-al doilea, care, 
de asemenea, se manifestă activ, să 
înfăptuiască o anumită acţiune sau să 
treacă dintr-o stare în alta. Este vorba 
în acest caz de verbele factitive: 
Mama adoamne copilul (= Mama face 
copilul să treacă din starea de veghe 
în cea de somn); Soarele topeşte 
zăpada (= Soarele face zăpada să se 
topească). În cazul verbelor de relaţie, 
construcţia activă nu mai exprimă 
transferul acţiunii unui subiect asupra 
unui obiect, ci interconexiunea statică 


dintre doi participanţi nondinamici: 
Munţii înconjoară satul din trei părți; 
Cererea întrece oferta. 

In acelaşi timp, în limbă există 
verbe care, fiind la diateza activă, au 
în poziţia subiectului gramatical un 
participant pasiv, un participant care, 
de fapt, suferă efectele acţiunii. 
Asemenea construcţii pot fi echivalate 
cu nişte construcţii pasive: Ostaşul 
a simţit o lovitură puternică în spate 
(= Ostaşul a fost lovit puternic în 
spate); Inamicul a suferit o înfrîngere 
grea (= Inamicul a fost înfrînt). După 
cum vedem, sub influenţa trăsăturilor 
semantice ale verbului construcţia 
activă se apropie prin semnificaţia sa 
de o construcţie pasivă. Acesta este 
un caz de modificare a semnificației 
formei gramaticale sub influenţa 
semnificației lexicale. 


4.2. O situaţie similară se 
constată şi în cazul construcţiilor 
pasive, cu singura deosebire că 
factorii în funcţie de care variază 
semnificaţia construcţiilor pasive sînt 
mai numeroşi. Printre aceştia se 
includ: trăsăturile semantice ale 
verbului de bază, timpul auxiliarului a 
fi, trăsăturile care definesc consti- 
tuentul plasat în poziţia subiectului 
gramatical, precum şi absenţa anu- 
mitor determinanţi din structura 
enunţului. 

Valoarea de bază a unui verb la 
diateza pasivă este cea de “acţiune 
suferită”: /n grădină au fost plantați 
trei copaci. |n acelaşi timp, verbul la 
această diateză poate dezvolta şi 
sensul de “stare, ca rezultat al unui 
proces încheiat”: Copacii sînt doboriți 
la pămînt. Prin urmare, în cadrul 
diatezei pasive este necesar să se 
facă distincţie între pasivul acţiunii şi 
pasivul stării. Pasivul acţiunii exprimă 
o acţiune care se desfăşoară în timpul 
indicat de verbul auxiliar: Uşa a fost 
închisă. Pasivul stării arată o acțiune 
terminată, mai exact, rezultatul unei 
acţiuni realizate înaintea timpului 
indicat de verbul auxiliar: Uşa este 
închisă (este deja închisă; a fost 
închisă mai înainte). 

Să vedem, totuşi, în ce condiţii 
verbul la diateza pasivă poate actua- 
liza valoarea de acţiune sau valoarea 

de stare. Hotărîtoare pentru această 
distincţie este structura construcției 
pasive. În cazul unor construcţii 
pasive trimembre cu complementul de 
agent exprimat, este relevat sensul 
de “acțiune suferită”: Frunzele sînt 
împrăştiate de vint; Drumul este 
asfaltat de muncitori;. El este res- 
pectat de toţi colegii. |n absenţa 
complementului de agent, această 
valoare poate fi reliefată de anumite 
complemente circumstanţiale: Focul 
este aprins la ora nouă; Scrisorile sînt 
distribuite în fiecare zi; Piesa este 
publicată mult mai tîrziu. 
Construcțiile pasive fără com- 
plement de agent, adică cele reduse 
la sintagma subiect + a fi + participiu 
fie că exprimă starea, fie că sînt 
ambigue. Interpretarea acestei con- 
strucţii ca pasiv al acțiunii sau ca 
pasiv al stării depinde de caracte- 
ristica aspectuală a verbului, şi anume 
de opoziţia verb durativ — verb 
momentan“. Un verb durativ la forma 
pasivă într-o construcţie bimembră 
fără complement de agent se aso- 
ciază, de regulă, cu sensul de acţiune 
suferită: Eşti căutat; Podul este păzit, 
Convorbirile telefonice sînt ascultate. 
La rîndul său, valoarea formei 
pasive a unui verb momentan depinde 
de timpul auxiliarului a fi din compo- 
nenţa ei. Verbele momentane la un 
timp perfectiv (perfectul compus, 
perfectul simplu sau mai mult ca 
perfectul) exprimă sensul de acţiune: 
Geamul a fost spart; Hoţul a fost prins; 
Banii fusese pierduţi. La un timp 
imperfectiv (prezentul, imperfectul) 
forma pasivă a acestor verbe are 
sensul de stare: Geamul era spart; 
Hoţul este prins; Banii sînt pierduţi. 
Cînd este necesar să se exprime 
sensul de acţiune prin forma de 
prezent sau de imperfect a acestor 
verbe, ele sînt folosite în construcţii 
dinamice:: Se stinge lumina. 


4.3. După cum s-a menţionat 
deja, specific pentru construcţiile 
dinamice este faptul că ele anulează 
practic orice referinţă la subiectul 
acţiunii. Menirea lor este de a scoate 
în evidenţă procesul, activitatea. 
Deci, sub aspect semantic, ele se 
definesc prin trăsăturile “dinamicitate”, 


“procesualitate”: Se circulă pe dreap- 
ta, dar se depăşeşte pe stînga. 
Prezentînd situaţia în ansamblu 
dintr-o perspectivă dinamică, proce- 
suală, construcţiile care au în calitate 
de centru predicativ sintagma se — verb 
pot actualiza şi anumite valori 
secundare, precum ar fi cele de acţiune 
înfăptuită şi de acţiune suferită. 
Valoarea de acţiune înfăptuită este 
proprie construcţiilor dinamice în care 
obiectul acţiunii rămîne neexprimat: 
Aici se lucrează intens, Aici se 
citeşte mult; Acum se vine? În 
construcţiile dinamice în care obiectul 
acţiunii este actualizat fiind învestit 
cu rolul de subiect gramatical, verbul 
desemnează o acţiune suferită: Copiii 
se adorm cu poveşti (= sînt adormiti); 
Binele se uită (= este uitat). 

Se constată, astfel, că prin 
valorile sale secundare construcţia 
dinamică se apropie de construcţia 
activă şi de cea pasivă. Ceea ce 
diferenţiază construcţia dinamică de 
acestea de la urmă este perspectiva 
de prezentare a situaţiei în ansamblu, 
care este o perspectivă dinamică, 
procesuală, şi, în al doilea rînd, 
anularea aproape completă a infor- 
maţiei referitoare la subiectul acţiunii. 
In construcţiile pasive şi cele active, 
subiectul, chiar dacă nu este expri- 
mat, se subînţelege:. 

O valoare specifică verbelor în 
construcţia dinamică este şi cea de 
acţiune “potenţială”: Sticla se sparge 
uşor (= poate fi spartă uşor); Uşa se 
încuie (= poate fi încuiată, nu e 
stricată); Costumul acesta se poartă 
bine (= poate fi purtat bine). In aceste 
enunţuri, verbul îmbină sensul de 
acţiune cu cel de caracteristică, 
însuşire, el desemnînd capacitatea 
obiectului învestit cu rolul de subiect 
gramatical de a suporta o anumită 
acţiune. De observat că această 
valoare este proprie de asemenea şi 
verbelor folosite în construcţii active. 
In acest caz, ele exprimă sensul “a 
poseda capacitatea de a înfăptui o 
acţiune”, “a se caracteriza prin 
acţiunea exprimată de verb”: Magnetul 
atrage fierul (= poate atrage fierul); 
Acizii dizolvă masa plastică (= pot 
dizolva). 

5.0. S-a stabilit, astfel, că în 
română pot fi delimitate trei tipuri de 
construcţii — active, pasive şi 
dinamice. Construcţiile active, în 
calitatea lor de construcţii primare, 
reprezintă un reflex semiotic al 
situaţiilor din realitate. Construcţiile 
pasive şi cele dinamice sînt con- 
strucţii derivate. Ele se obţin de la 
cele primare prin aplicarea anumitor 
transformări. 

indeplinind în limbă diferite 
funcţii discursive — descriu situaţia 
din punctul de vedere al subiectului, 
din punctul de vedere al obiectului sau 
din perspectivă dinamică, proce- 
suală — construcţiile diateziale se 
deosebesc şi sub aspectul organizării 
sintactice. Printre mijloacele care 
servesc la reorganizarea structurii 
sintactice a enunţului în cazul 
transformărilor diateziale se includ 
formele de diateză ale verbului şi 
eliminarea sau repoziţionarea celor doi 
constituenți în raport cu centrul 
predicativ. 

Sub aspectul semnificației, cele 
trei construcţii diateziale sînt poliva- 
lente. Pe lîngă valorile de bază 
caracteristice fiecărei dintre ele, 
acestea pot actualiza şi anumite 
valori secundare, determinate de 
trăsăturile semantice ale verbului, 
precum şi de relaţiile semantico- 
sintactice stabilite între verb şi 
constituenţii implicaţi. 


NOTE 

GENUL PRONUMELOR 
DIN LIMBA ROMÂNĂ 


Analizînd categoriile gramaticale 
ale pronumelui, observăm că unele 
dintre ele îl apropie de nume (gen, 
număr, caz), altele şi de verb (număr) 
iar altele numai de verb (persoană). 
El se acordă cu substantivul în gen, 
număr şi caz, asemenea adjectivului, 
ceea ce îi accentuează caracterul 
complex. 

Dintre categoriile gramaticale 
comune cu ale substantivului face 
parte şi genul, care are însă la 
pronume trăsături proprii, distincte. 
Dacă la substantiv genul determină 
împărţirea acestuia în grupe de gen, 
la pronume, dimpotrivă, specificul 
fiecărei categorii de pronume impune 
selectarea valorilor de gen. O primă 
caracteristică a genului la pronume 
este interferența cu valorile categoriei 
gramaticale a persoanei, în relaţia 
persoană/gen intervenind şi menta- 
litatea! (implicată şi în încadrarea 
substantivelor în diverse grupe de 
gen). La pronume, genul apare cu 
anumite valori la anumite persoane şi 
la anumite categorii de pronume, în 
legătură, deci, cu clasificarea pronu- 
melor după diverse criterii [2]. 

In afară de criteriul semantic, în 
funcţie de care pronumele pot fi: 
personale, reflexive, de întănire, pose- 
sive, demonstrative, interogative, rela- 
five şi nehotărite, ele se pot grupa şi 
altfel. După gradul de independenţă 
al pronumelui faţă de substantiv exis- 
tă pronume şi adjective pronominale; 
după funcţia lor, pronumele sînt echi- 
valente (pronumele de persoana întîi 
şi a doua) şi substitute (pronumele de 
persoana a treia) iar adjectivele prono- 
minale sînt determinante; după crite- 
riul interferenţei cu persoana, pronu- 

mele pot fi defective (care au forme 
numai pentru persoana a treia) şi ne- 
defective (cu forme pentru toate 
persoanele). 

Date fiind implicaţiile categoriei 
gramaticale a persoanei în relevarea 
genului la pronume, vom analiza 
categoria genului urmînd clasificarea 
pronumelor în funcţie de persoană: 
echivalente, determinante şi substi- 
tute. 

1. Pronumele echivalente au un 
grad mai mare de independenţă din 
punct de vedere gramatical categorial 
faţă de numele echivalat (în com- 
paraţie cu substitutele şi deter- 
minantele). Deoarece aceste pronume 
transmit în mod direct informaţie se- 
mantică, genul lor este legat tot în mod 
direct de entitatea semnificată şi nu 
de substantivul care o numeşte. 

La pronumele reflexiv nu se 
face diferenţierea de genuri la nici o 
persoană, nici la persoana a treia (aşa 
cum se întîmplă, de exemplu, la 
pronumele personal). În felul acesta 
se evită redundanta, genul fiind 
exprimat prin subiect (substantiv sau 
pronume). De aceea, unii consideră 
că acest pronume ar conţine, totuşi, 
o opoziţie de gen, care “se manifestă, 
indirect, la nivelul pronumelui (sau 
substantivului) subiect (E/ / ea se 
îmbracă) [3, p. 136]. Admiţînd aceas- 
ta, nu vedem de ce nu ar avea gen 
toate tipurile de pronume, contextul 
dezambiguizînd chiar şi genul unor 
pronume ca eu şi tu: Tu eşti bun / 
bună sau Sînt eu, mama ta / tatăl 
tău. Considerăm, însă, că prin con- 
text se specifică genul entității la care 
se face referirea şi nu al pronumelui. 
Forma lui este indiferentă la gen. Alta 
este situaţia pronumelor compuse: noí 
toți faţă de noi toate, de exemplu. 

La pronumele echivalente 
personale (care se referă la cei doi 
participanţi la dialog) vorbitorul de lim- 
ba română nu consideră necesar să 
precizeze genul, dialoganţii fiind pre- 
zenţi, pe cînd cei care nu participă, 
chiar prezenţi fiind, pot fi mai mulţi şi 
de genuri naturale diferite. De altfel, 
şi pronumele care desemnează dialo- 


ganţii la plural (noi — voi) au carac-” 


teristici de gen diferite: se referă la 
grupuri de persoane omogene ca gen 


natural (masculin sau feminin) sau 
eterogene ca gen natural (masculin şi 
femninin)?. Opţiunea grupului de vorbi- 
tori pentru persoanele la care trebuie 
exprimat genul conţine, între altele, 
mult subiectivism şi depinde mai ales 
de concepţia, de mentalitatea, de 
forma de civilizaţie a grupului de 
vorbitori, precum şi de caracterul şi 
evoluţia fiecărei limbi. 

in limba română există şi pro- 
nume echivalente sensibile la gen: 
pronumele de întărire. Provenit din 
latinescul ipse + forme conjuncte ale 
pronumelui personal, ela păstrat forme 
diferenţiate după genuriie masculin şi 
feminin şi la primele două persoane, 
singular şi plural (însumi — însămi). 
S-au dat diverse explicaţii: “Variabi- 
litatea în funcţie de gen depăşeşte 
sfera acţiunii acordului lingvistic. 
Genul pronumelui de identificare îşi 
are originea, la persoanele întîi şi a 
doua (s.n. — A.V.), în reflectarea 
realităţii extralingvistice” [2, p. 133]. 
De ce s-a impus însă diferenţierea pe 
gen la acest pronume în timp ce la 
celelalte echivalente nu apare? S-ar 
putea ca răspunsul să aibă legătură 
cu natura emfatică a acestui pronume: 
accentuînd, evidențiind persoana, s-a 
simţit necesară şi evidenţierea 
genului. 

Şi pronumele posesiv are forme 
diferenţiate pe genuri (a/meu, a mea 
etc.). Se ştie că acesta semnifică o 
entitate: posesorul (cartea mea) sau 
două entităţi: posesorul şi obiectul 
posedat (a mea). În ambele situaţii, 
formele meu, mea etc., care repre- 
zintă posesorul, sînt echivaiente ale 
numelui persoanei emițătoare sau 
receptoare de mesaj. Deşi formele res- 
pective sînt diferenţiate pe genuri 
(masculin şi feminin), diferenţierea nu 
vizează acea persoană-posesor, adi- 
că entitatea pe care o exprimă. Cate- 
goriile gramaticale care transmit infor- 
maţie despre posesor sînt persoana 
(meu — tău) şi numărul (meu — mei). 
Cu alte cuvinte, se poate spune că 
semnificatul pronumelui posesiv — 
posesorul — nu are genul exprimat, 
genul pronumelui posesiv reprezen- 
tînd genul entității posedate, despre 
care se transmite informaţie în acest 
sens, în mod redundant la ambele 

pronume (caietul meu, al meu etc.). 
Redundanţa.creată de acord este însă 
admisă încă de limba română contem- 
porană, deşi există tendinţe de a o 
reduce?. Acordul apropie posesivul 
simplu (care indică numai posesorul: 
caietul meu) de comportamentul unui 
adjectiv, motiv pentru care a şi fost 
inclus în clasa adjectivelor pronomi- 
nale. Considerăm însă că, din punctul 
de vedere al conţinutului, acesta nu 
poate fi adjectiv, deoarece echiva- 
lează cu un substantiv în genitiv 
(caietul său = caietul colegului). De 
acesta îl deosebeşte însă acordul cu 
substantivul determinat sau cu un 
substitut al lui, ceea ce îl situează la 
graniţa dintre cele două clase — 
pronume şi adjectiv — motiv pentru 
care poate fi numit pronume echiva- 
lent cu comportament adjectival. 


kkk 


În principiu, deci, pronumele 
echivalente nu au gen. Exceptie face 
pronumele de întărire, datorită carac- 
terului său emfatic. Opoziția de gen 
exprimată este masculin-feminin, nu 
şi neutru, deoarece aceste pronume 
echivalează cu noţiuni din sfera + 
uman, cărora le corespund valorile de 
gen masculin şi feminin. Forme de gen 
apar şi la posesiv, fără a avea legătură 
cu persoana echivalată, cu posesorul. 

2. Pronumele substitute şi de- 
terminante au unele trăsături comu- 
ne, ceea ce le determină un comporta- 
ment asemănător faţă de gen. Ele se 
referă numai la persoana a treia, spre 
deosebire de pronumele echivalente, 
care au şi persoanele întîi şi a doua. 
Substitutele şi determinantele com- 
pletează informaţia semantică. în 
legătură cu numele referit. Comple- 
tarea se realizează in praesentia în 
cazul determinantelor adjeciivale 
(acest oraş) sau in absentia la deter- 
minantele pronominale (acesta), dife- 
renţa dintre cele două feluri de deter- 
minante fiind doar de natură formală. 

Aceste tipuri de pronume ` se 
acordă“eu numele determinat sau 
substituit, adică ele “preiau carac- 
teristicile categoriale ale substanti- 
velor (deci şi genul, — A.V.), pe care 
le reiau sau le anticipă” [3, p. 119]. 
Felul cum se aplică valorile categoriei 


gramaticale a genului este specific 
fiecăreia dintre subgrupele de pronu- 
me, deci fiecare dintre ele necesită o 
discuţie aparte. Aceasta deoarece 
“pronumele şi adjectivele pronominale 
reprezintă o clasă cu omogenitate doar 
relativă şi din punctul de vedere al 
categoriei gramaticale a genului” [4, 
p. 241]. 

Pronumele personal substitut 
(persoana a treia) prezintă forme 
diferite pe gen la ambele subgrupe 
(familiare şi de politețe) iar opoziţia 
de gen care acţionează asupra lui este 
masculin-feminin. Remarcăm faptul 
că, dacă la pronumele de politeţe (care 
substituie totdeauna persoane) este 
normal ca opoziţia de gen să fie 
masculin / feminin, pare mai greu de 
înţeles de ce pronume cael, ea, care 
înlocuiesc şi substantive neutre, nu 
pot avea decît gen masculin şi 
feminin. S-au dat diverse explicaţii. 

Unele argumente sînt la nivel de 
semnificant. “intrucit în acest sistem 
(al numelui — A.V.) există numai două 
serii de forme pentru gen — una pentru 
masculin şi alta pentru feminin, neutrul 
rezultînd din amestecul acestora — 
spune C. Dimitriu — este normal ca şi 
cuvintele substitute ale numelor ṣi omo- 
nimele lor determinative să aibă — în 
afara excepțiilor indiferente la gen — 
aceleaşi două serii de forme, una 
pentru masculin şi alta pentru feminin, 
“amestecul” acestora nefiind posibil” 
[4, p. 15]. Conform unei alte opinii, 
cauzele sînt în legătură cu pronumele 
demonstrativ, “de care (pronumele 
personal, A.V.) este legat etimologic”. 
Nu se explică, însă, de ce apar numai 
două genuri faţă de cele trei ale 
demonstrativului latin [5, p. 439]. 

Considerăm că au acţionat 
simultan mai mulţi factori în fixarea 
pronumelui personal pe două genuri. 
In latină, pronumele personal era 
folosit numai pentru a numi persoane 
(avea forme numai pentru persoanele 
întîi şi a doua), care nu puteau fi decît 
de gen masculin sau feminin. Prin 
analogie, formîndu-se şi persoana a 
treia a acestui pronume, s-a preluat 
şi semnificatul de gen al celor două 
persoane existente, reprezentat de o 
singură opoziţie: masculin — feminin. 

Pronumele adjectivale demon- 

strative prezintă forme diferite doar 
pentru genurile masculin şi feminin 
(probabil tot prin analogie cu situația 
în care substituie sau determină 
nume de persoane, pe care se poate 
presupune că le-au înlocuit în primul 
rînd). Cînd substantivul este subîn- 
teles, genul se datorează de aseme- 
nea acordului, ca şi atunci cînd nume- 
le este prezent, acordul realizîndu-se 
cu substantivul, existent în mintea 
vorbitorului în momentul vorbirii. Cît 
priveşte particula “protetică” a de la 
substitutul demonstrativ de tipul aces- 
ta, acela, ea apare şi la adjectivul de- 
monstrativ postpus substantivului 
(anul acesta). Alte demonstrative, în 
schimb, au aceeaşi formă în toate 
situaţiile (celălalt; celălalt coleg, 
colegul celălait). 

Pronumele substitute şi adjecti- 
vele pronominale relative (care, cine, 
ce, cît, celce) nu au un comportament 
omogen în ceea ce priveşte genul. 
Astfel, pronumele care diferenţiază 
genul în limba română actuală doar la 
cazurile genitiv-dativ, deşi în limba 
română veche diferenţierea se făcea 
şi la nominativ-acuzativ: carele, ca- 
rea, carii, carile [6, p. 142]. Simplifi- 
carea acestui pronume la nominativ- 
acuzativ se înscrie în tendinţa gene- 
rală a limbilor moderne de a reduce 
redundanta, tendinţă care a acţionat, 
probabil, mai întîi la adjectivele pro- 
nominale (genul fiind exprimat de 
substantivul determinat), de la care 
s-a extins apoi şi la pronume. 

“Tendinţa de simplificare a fle- 
Xiunii în limbă” şi “tendinţa de econo- 
mie” sînt considerate şi de Florica 
Dimitrescu drept cauze ale reducerii 
formelor pronumelui care. Explicaţia 
stă — în opinia autoarei — în faptul 
că “pronumele relativ, apărînd totdeau- 
na cu referire la un substantiv şi genul 
fiind destul de clar exprimat de 
acesta, nu a fost necesară precizarea 
lui prin flexiunea pronumelui” [7, p. 
284]. Acest lucru se poate spune, 
însă, despre toate pronumele deter- 
minante, deoarece toate se referă la 
un substantiv anume, care are genul 
exprimat. Poate fi vorba mai degrabă 
de caracterul de marcă a subordonării 
în frază, care predomină la acest 
pronume cînd este relativ şi, ca urma- 


re, genul nu interesează. 

La pronumele relativ cît opoziţia 
de expresie a genului (masculin — 
feminin) nu corespunde unei opoziții 
de conţinut, ci rezultă din acordul for- 
mal cu substantivul determinat; în 
acordul cu neutrele se folosesc 
formele pronumelui masculin la sin- 
gular şi ale celui feminin Ja plural, 
aceste pronume neavînd gen neutru 
(cît timp, cîte drumuri). 

Pronumele relative cine, ce pot 
fi considerate variante de gen ale unui 
singur pronume, deoarece transmit 
aceeaşi informaţie semantică, cine 
echivalînd cu o sintagmă nominală 
sau pronominală (“Cine /cel care / 
omul care ştie carte...”) iar ce cu 
pronumele compus ceea ce (“Ce / 
ceea ce mă interesează este...”). Ele 
se diferenţiază de celelalte pronume 
în privinţa genului, fiind create — chiar 
din latină — pe baza opoziţiei de gen 
animat (cine) — inanimat (ce). 

La pronumele interogative, în 
principiu, nu se poate vorbi de gen, 
entitatea referită fiind necunoscută. 
Prin anumite elemente ale contextului 
(de obicei sensul lexical al verbului) 
se poate şti, însă, dacă se întreabă 
despre o entitate animată sau inani- 
mată, opoziţie exprimată prin pronu- 
mele opuse ca gen cine — ce (Cine 
vorbeşte? — Ce se scutură din 
copaci?). Există şi multe contexte 
comune animatului şi inanimatului, de 
tipul Ce/cine a căzut? Ce/cine face 
gălăgie? — la care eventuala eroare 
de gen se corectează prin răspuns. 


+ * * 


La substitutul interogativ cine — 
ce există, deci, opoziţia animat / 
inanimat, ca şi la substitutele relative 
cu aceeaşi formă fonică. Deter- 
minantul adjectival interogativ care 
are, însă, forme diferite de gen la 
genitiv-dativ (m-f), prin acord cu sub- 
stantivul determinat, ca şi în situaţia 
de relativ (cînd dezvoltă un alt sens 
lexical, “separativ”) [4, p. 163]. 

interogativul cît are acelaşi 


comportament faţă de gen ca şi rela- 


tivul şi tot astfel a/ cftelea. Deşi aces- 
ta este un interogativ, întrebarea se 
referă numai la ordinea unei entităţi 

într-o înşiruire. Entitatea fiind cunos- 
cută, genul este exprimat, prin acord 
gramatical, şi la pronume. 

Din punctul de vedere al expri- 
mării categoriei gramaticale a genului, 
substitutele nehotărite se pot grupa 
în două categorii: unele dezvoltă opo- 
ziţia de gen animat-inanimat: nimeni- 
nimic şi compuşii lui cine — ce, cine- 
va — ceva, altcineva — altceva, ori- 
cine — orice, orişicine — orişice. Re- 
marcăm că, dintre acestea, numai 
orice, orişice pot fi adjective prono- 
minale, dar cu sensul de oricare 
(orice om = orişice om = oricare 
om), din care cauză nu mai intră în 
opoziţie de gen cu oricine. La aceste 
substitute interesînd doar opoziţia de 
gen animat/inanimat, fiecare dintre ele 
poate substitui substantive de orice 
gen, în acord cu genul natural (animat/ 
inanimat) al entității, care la multe 
substantive din româna modernă nu 
corespunde cu genul gramatical. Ne 
referim la substantivele masculine şi 
feminine inanimate, pentru care se 
foloseşte substitutul ce, spre deose- 
bire de animatele masculine şi femi- 
nine, pentru care se foloseşte substi- 
tutul cine (A venit altcineva = bărbat 
sau femeie dar A cumpărat ceva = 
pantofi (m), sandale (f)). Opoziția de 
gen animat — inanimat a acestor sub- 
stitute este riguroasă, conformă cu 
realitatea extralingvistică şi nu este 
influenţată de neconcordanţele dintre 
genul natural al entității şi cel grama- 
tical al substantivului substituit. Fieca- 
re pereche de gen animat/inanimat 
(cineva — ceva, oricine — orice etc.) 
poate fi considerată un singur pronume 
cu flexiune supletivă, aşa cum 
formele eu — tu, noi — voi, de exem- 
plu, aparţin aceluiaşi pronume şi aşa 
cum în latină quis — quid constituiau, 
de asemenea, un singur pronume. 

A doua categorie de substitute 
nehotărîte nu face deosebirea între 
fiinţe şi lucruri, ci între masculin şi 
feminin. Dintre ele, se disting cîteva 
care pot substitui numai nume cu 
trăsătura + uman: cutare, cu forme 
diferenţiate pe gen la genitiv-dativ 
(cutăruia — cutăreia, m-f) şi careva 
(invariabil). 

Celelalte pronume nedefinite pot 
determina atît nume de animate, cît 


şi de inanimate, dar au forme numai 
pentru masculin şi feminin, unele 
numai la cazurile oblice (fiecărui — 
fiecărei, oricărui — oricărei), altele cu 
forme complete (unul, vreunul, altul, 
nici unul). Toate pot apărea şi însoţind 
un nume, deci ca adjective pronomi- 
nale, marca de substitut şi de gen 
constituind-o, la unele, articolul hotă- 
rît, ca o substantivizare (a/t om — 
altul, vreun om — vreunul, nici un 
om — nici unul). 


+ + + 


În concluzie afirmăm că şi de- 
terminantele, reprezentînd persoana 
a treia, exprimă selectiv opoziţiile 
masculin-feminin şi animat-inanimat. 
Genurile masculin şi feminin ale 
pronumelui coincid cu genul substan- 
tivului la care se referă doar cînd 
acesta intră în sfera semantică + 
uman, pronumele preluînd concor- 
danţele şi neconcordanţele lui. Opo- 
ziţia animat/inanimat la pronume este, 
însă, în acord cu genul natural, al 
entităţilor şi nu cu genul substanti- 
vului. 

3. Forma prin care se exprimă 
categoria genului la pronume este la 
fel de eterogenă ca şi conţinutul şi, 
ca urmare, nu poate fi analizată decît 
în mod particularizat, la fiecare pro- 
nume. 

Dintre pronumele personale, 
numai formele de persoana a treia sînt 
diferenţiate pe genuri şi numere (cu 
excepţia cazurilor genitiv şi dativ plu- 
ral, care au formă unică). Pronumele 


‘de tipul e/, ea, după cum s-a remarcat, 


“au forme supletive pentru categoriile 
gramaticale de persoană, gen, număr 
şi caz” [4, p. 252]. La acest mod de 
marcare a categoriilor gramaticale s-a 
ajuns prin evoluţia neomogenă a 
formelor lui. Astfel, unele pronume au 
păstrat radicalul (e/ < illum), altele — 
numai desinenţa (/u; < illui, el < il/aei), 
iar altele — vocala din radical 
(transformată) şi desinenţa (ea <i//a, 
ei < illi, ele < illae). l 
Pronumele de- politeţe dînsul 
este considerat “o creaţie relativ tîrzie, 
pe teren românesc”, format din de + 
îns(u), (folosit în limba română din 
sec. al XVI-lea ca pronume personal, 

provenit din ipse). La acestea, s-a 
adăugat articolul hotărît, datorită unor 
factori complecşi de ordin semantic 
(sensul de politeţe pe care îl implică) 
şi morfologic (analogia cu el / ea). 
Considerăm că aceste terminaţii sînt 
articole şi nu desinenţe, deoarece 
forma de bază — însu — a fost 
folosită şi la formarea altor pronume, 
dar fără articol. Este vorba de 
pronumele de întărire însumi, la care 
genul se exprimă prin desinenţe (zero, 
-ă, -i, -e), a doua componentă a 
acestuia neavînd mărci de gen nici la 
persoana a treia (însuşi). O excepţie 
o constituie forma însele, folosită 
uneori — în mod incorect — în locul 
formei înseși, singura păstrată din 
vechiul pronume. însul, însa, înşii, 
însele, întrebuințat ca adjectiv pro- 
nominal de întărire în sec. al XVI-lea 
[4, p. 276]. După cum observăm, 
pronumele era articulat, deci această 
formă (însele) exprimă genul prin două 
mărci: articolul -/e — şi desinenţa -e. 

Pronumele de politeţe dumnea- 
lui marchează genul numai la persoa- 
na a treia singular, prin supletivism, 
ca şi pronumele personal el. Aceasta 
deoarece este format din substantivul 
domnie şi pronumele personal în 
genitiv (/ui, ei), la care formele de gen 
sînt supletive. Pronumele de politeţe 
domnia sa are formă unică, nedife- 
renţiată în funcţie de gen, existînd 
doar acordul intern al celor două 
componente ale sale (sa acordat cu 
domnia), nu şi acordul pronumelui cu 
echivalentul său, care poate fi feminin 
sau masculin. 

La pronumele posesiv, formele 
categoriei gramaticale a genului 
prezintă o eterogenitate mai mare decît 
la celelalte, generată de conţinutul 
compex al acestuia. La formele 
păstrate din latină, genul, preluat de 
la numele entității posedate, rezultă 
din desinenţe, ca şi în latină. Există, 
după cum se; ştie, unele modificări 
fonetice ale formelor latine. Amintim 
pierderea unor sunete (-s final la meu, 
tău, său, nostru, -u medial la femininul 
ta, sa etc.). S-au adăugat sunete prin 
diftongare (nostra — noastră) iar 
altele s-au transformat (s>ş: nostri > 
noştri). Au rezultat astfel alternanţe 
fonetice, devenite mărci de gen 


(nostru — noastră, noştri — noastre). 
Uneori, s-a transformat însăşi desi- 
nenta, ca în cazul formei mele, în care 
desinenţa -/e este creată prin analogie 
cu substantive de tipul stele, transmi- 
să şi la tale, sale. Cînd posesivul sub- 
stituie şi numele entității posedate, 
genul acesteia este exprimat redun- 
dant, adică şi prin articolul posesival, 
şi prin desinenţa pronumelui (al meu, 
a mea). Cînd se foloseşte pronumele 
personal în genitiv cu sens de posesiv 
(lui, ei), genul este cel al posesorului 
şi are marca pronumelui personal, 
adică a supletivismului; genul entității 
posedate este marcat numai de 
articolul genitival (ai, ale lui/ ei). 

Ca şi posesivul, pronumele 
demonstrativ acest păstrează (cu 
unele modificări) desinenţele etimo- 
nului latin istum, care sînt şi mărci de 
gen (zero, -ă, -i, -e). Cînd este sub- 
stitut (deci substantivul determinat 
este subînţeles) particula protetică a 
produce transformări la femininul sin- 
gular, la care se pierde desinenţa 
(această / aceasta), rămînînd ca 
marcă de gen doar alternanţa fonetică 
(acesta — aceasta). Alternanţele 
fonetice rezultate, ca şi la posesiv, 
prin evoluţii ale etimonului latin la 
vorbitorii de limba română, constituie 
mărci de gen pe lîngă desinenţe ( s— 
ş: aceşti — aceste). Acelaşi lucru se 
poate spune şi despre demonstrativul 
acela, provenit din eccum illum [7, p. 
275, 276], de la care a conservat 
desinenţele, mărci ale unor categorii 
gramaticale, printre care şi genul. 
Mărcile de gen sînt transmise şi 
compuşilor, ca la demonstrativul de 
identitate acelaşi. 

Pronumele demonstrative cestă- 
lalt şi celălalt, formate prin sudarea a 
două pronume, au păstrat mărcile de 
gen ale ambelor componente, desi- 
nenţele, evoluate din cele latine la 
forma pe care o au în limba română 
actuală. La pronumele în discuţie, ge- 
nul este dublu marcat, mărcile fiind 
desinenţele şi alternanţele fonetice 
proprii pronumelor componente. 

Pronumele relativ care, prove- 
nit din latinescul qualis, -em, păstrea- 
ză desinenţele acestuia la cazurile 
genitiv-dativ, care marchează şi genul 
(cărui, cărei), la plural impunîndu-se 

desinenţa de masculin ca formă 
unică, nediferenţiată pe genuri. În lim- 
ba veche, acest pronume era articulat 
(carele, carea, cani, carile) iar articolul 
constituia marca de gen. El se adăuga 
uneori la forma unică derivată din 
latină care (carea — f. sg. nominativ, 
carei — m. pl. nominativ) sau la forma 
cari (caniia — f. sg. nominativ, cari — 
m. pl. nominativ, carile — f. pl. nomi- 
nativ) [7, p. 283]. La pronumele relativ 
compus cel ce, componenta ce fiind 
invariabilă, genul este exprimat doar 
prin cel, pronume derivat din acela şi 
avînd aceeaşi marcă de gen, articolul. 

Pronumele interogative cine, 
ce exprimă opoziţia animat/ inanimat 
prin supletivism. Această marcă se 
regăseşte şi la compuşii acestora, 
pronumele nehotărite: oricine — 
orice, orişicine — orişice, cineva — 
ceva, altcineva — altceva, fiecine — 
fiece. Tot astfel cum, derivatele pronu- 
melui care au preluat maniera acestuia 
de a exprima genul prin articol, numai 
la genitiv-dativ: oricărui — oricărei şi 
fiecărui — fiecărei. 

Dintre pronumele nehotărîte mai 
exprimă genul pronumele unul şi 
compusul acestuia vreunul, precum şi 
pronumele altul. La acestea, genul 
este marcat de articolul hotărît care 
le însoţeşte, la plural adăugîndu-se şi 
desinenţa: unul — una, unii — unele; 
altul — alta, alţii — altele şi care apare 
şi în genitiv-dativ. Cînd însoțesc sub- 
stantive, genul lor este marcat ete- 
rogen: se păstrează forma pronumelui 
la unii — unele, se foloseşte numai 
desinenţa la alt — altă, alţi — alte şi 
supletivismul la celelalte: un — o, 
vreun — vreo. Desinenţele sînt mărci 
de gen şi pentru alte pronume nehotă- 
rîte: cît, cîtă, citi, cîte şi compuşii lui 
oricît şi cîtva, precum şi atit, tot, mult, 
puțin. În ceea ce priveşte nehotărîtele 
negative, acestea se încadrează în 
opoziţia animat/inanimat, folosind 
supletivismul: nimeni — nimic. 

Sistemul mărcilor de gen la pro- 
nume este eterogen (desinenţă, arti- 
col, supletivism, alternanţe fonetice). 
Această caracteristică aparţine şi 
conţinutului de gen: unele pronume au 
gen, altele au doar parţial şi altele nu 
au deloc. Eterogenitatea, trăsătură la 
nivelul întregii clase a pronumelui, 


rezultă din funcţia acestuia de a înlo- 
cui orice nume, deci o infinitate de 
nume, de unde varietatea formelor şi 
a conţinutului semantic transmis de 
fiecare categorie de pronume. 


* * + 


Particularităţile categoriei gra- 
maticale a genului sînt determinate la 
pronume din patru direcţii principale: 
istorică (evoluţia etimoanelor latine 
pe terenul limbii române), morfo- 
logică (organizarea internă a pronu- 
melui pe diverse categorii), sintactică 
(relaţia cu genul substantivului) şi se- 
mantică (implicarea informaţiei se- 
mantice transmise de pronume). Une- 
le pronume continuă genul etimonului 
latin în conţinut şi în formă — modi- 
ficările fiind doar fonetice — (quis, quid 
— cine, ce) sau lipsa genului din latină 
(eu, tu), în timp ce altele au păstrat 
numai anumite forme din latină (de 
exemplu, majoritatea pronumelor au 
renunţat la forma neutră). Deoarece 
din punct de vedere al structurii in- 
terne pronumele cuprinde numeroase 
ramificații în funcţie de varietatea 
formelor şi conţinuturilor sale, genul 
acestuia are un caracter diferit la 
fiecare grupă sau subgrupă. De 
aceea, unele pronume nu au gen (eu), 
altele au gen numai la genitiv-dativ 
(care şi compuşii lui) iar altele au gen 
la toate formele (pronumele posesive, 
de întărire, demonstrative, unul, altul. 
Unele pronume exprimă opoziţia 
animat — inanimat (cine — ce), în timp 
ce altele pe aceea dintre masculin şi 
feminin (e/— ea, acesta — aceasta). 
Pe de altă parte, informaţia seman- 
tică inclusă 'de diversele clase de 
pronume face ca această categorie 
gramaticală să fie influenţată, la unele, 
de genul substantivului însoţit (acest 
băiat) sau substituit (acesta), iar la 
altele direct de entitatea la care se 
referă: la echivalente (însumi, însuți) 
şi la pronume care dezvoltă o altă 
opoziţie decit aceea a numelui la care 
se referă (ce — cine). În legătură cu 
această ultimă categorie, genul este 
în concordanţă cu genul natural al 
entităţilor. (animat/inanimat), uneori 
rezultînd dezacord faţă de genul 
substantivului (Ce ai scris? ce = 

inanimat — O scrisoare = feminin). 
Genul la pronume este influențat şi 
de relaţia cu substantivul echivalat 
sau determinat (pronumele nu au 
forme speciale pentru neutru, folosind 
în acordul cu substantivele neutre 
formele masculine la singular şi cele 
feminine la plural). 

Genul pronumelor se interfe- 
rează cu categoria gramaticală a 
persoanei, care influenţează gruparea 
lor în diverse clase şi subclase (echi- 
valente — determinante nominale). 
Astfel, pronumele de persoanele întîi 
şi a doua, avînd caracteristica + 
uman, pot include doar opoziţia mas- 
culin/ feminin (însum i— însămi). În 
schimb, pronumele de persoana a 
treia, substituind sau determinînd 
nume de animate, care pot fi de gen 
natural masculin sau feminin, dar şi 
de inanimate, selectează ambele 
opoziții, însă în mod disjuncitiv: ori 
masculin — feminin (e/— ea) ori ani- 
mat — inanimat (oricine — orice) şi 
nu ca în limba latină, în care aproape 
fiecare pronume avea forme distincte 
pentru toate cele trei genuri. 

Datorită legăturilor de conţinut 
(aceleaşi opoziții) şi de formă (folo- 
sesc aceleaşi mărci gramaticale) 
dintre genul substantivului şi cel al 
pronumelui, genul constituie un liant 
între cele două clase lexicograma- 
ticale, chiar şi atunci cînd genul pronu- 
melui este determinat direct de entita- 
te şi nu de numele ei, care poate avea 
alt gen. În asemenea situaţii, pronu- 
mele corectează neconcordanţa de 
gen a substantivului, vorbitorul de 
limba română conştientizînd genul 
entității respective (inanimat) şi expri- 
mîndu-l prin pronume. 

Deşi are caracter eterogen (în 
formă şi în conţinut), genul constituie 
un element de coeziune a compo- 
nentelor clasei pronumelui. De exem- 
plu, la posesive, diferite ca funcţie pe 
persoane (unele sînt echivalente, 
altele — substitute ale substantivelor), 
genul se manifestă în acelaşi mod la 
ambele subgrupe, adică este corelat 
cu genul entității posedate. 

La pronumele din limba română 
(ca şi la substantiv), prin subiecti- 
vismul care îl influențează, genul con- 
stituie una dintre manifestările menta- 


lităţii grupului de vorbitori, relevînd pe 
planul limbajului concepţia lui de 
viaţă, modul său de a gîndi, de a per- 
cepe realitatea. 


NOTE 


1'“L_imba — afirmă Viggo Brondal — 
este documentul cel mai important care 
ne poate edifica asupra unei mentalități 
date” [1, p. 223]. 

2 Poate din acest motiv, în unele 
limbi, şi pronumele de persoana a doua 
sau chiar întîi cunosc forme diferite pe 
genuri: pronumele personal spaniol la 
persoanele întîi şi a doua plural (noso- 
tros, nosotras), persoana a doua singu- 
lar şi plural (la întreg grupul nominal şi 
la verb) în arabă (tu scrii = anta taktub 
pentru masculin şi anti taktubi pentru 
feminin). 

3 Ne referim la dezacordurile din 
vorbire în folosirea articolului posesiv, 
semne ale tendinţelor de modificare a 
unor structuri. 

+ Afirmația se referă la pronumele 
personale de persoana a treia doar ea 
se poate extinde la toate substitutele şi 
determinantele. 

STRUCTURI 
PROPOZIŢIONALE 
CU VALOARE 

DE NOMINATIV 
TEMIC 


Diapazonul lexical al nomi- 
nativului temic în limba română, după 
cum am mai menţionat!, este foarte 
larg. În structura preconizată pentru 
discuţie, dintre părţile de vorbire nomi- 
native, nu se utilizează doar pronu- 
mele, considerate ca substitute ale 
substantivelor. Este sporadică şi 
utilizarea, în asemenea poziţii, a 
peiorativeior de tipul: deşteptul, 
drăguța, frumuşica, secătura etc. 

Se pot delimita următoarele 
varietăţi structurale de bază ale 
nominativului temic’: 1) un singur 
substantiv, cu formuia distributivă /N/; 
2) o îmbinare formată dintr-un adjectiv 
şi un substantiv, cu formula distri- 
butivă /Adj + N/; 3) o îmbinare 
constituită dintr-un numeral şi un 
substantiv, cu formula distributivă 
/Num+N /; 4) o îmbinare alcătuită din 
două substantive, cu formula distri- 
butivă / N, + N, / etc. 

Deseori atestăm însă în calitate 
de echivalente ale nominativului 
temic, în poziţia şi funcţia acestuia, 
diverse structuri propoziţionale: 

1. Propoziţii nominative propriu- 
zise: 

Adîncă mare sub a lunei faţă, 

Înseninată de-a ei blondă rază, 

O lume-ntreagă-n fundul ei = 

viseaza 

Şi stele poartă pe oglinda-i 

creată [1, p. 342]. 


Propoziția nominativă Adîncă 
mare sub a lunei faţă, Inseninată 
de-a ei blondă rază ocupă poziţia 
nominativuiui temic şi are menirea de 
a evidenția şi de a aprofunda tema 
(marea) pe care poetul o dezvoltă în 
continuare (O /ume-ntreagă-n fundul 
ei visează / Şi stele poartă pe oglinda-i 
creată). 

Nopti de vară, nopţi de cîm- 
pie... Ce blînd te mai mîngiie, ce bine 
te mai laudă, ce uşor te amăgesc, 
scoţindu-te din casă... Şi au să te 
îmbete pentru o viaţă întreagă cu o 
singură cofiţă sinilie, şi au să-ți îngîne 
toate melodiile pe care le cînta 
tinereţea părinţilor tăi, şi au să te facă 
să schimbi tot ce-ai avut pentru un 
codru de linişte, acoperită cu un cer 
senin. Şi n-o să-ţi pară râu, căci dulci 
sînt aceste nopţi, ca primul strugure 
de poamă rumenit într-un mijloc de 
vară [2, 1l, p. 102]. 

Structura Nopți de vară, nopţi 
de cîmpie se impune prin expre- 
sivitatea sa. Constituind o repre- 
zentare vie a realităţii, ea ne face să 
simţim din plin farmecul nopţilor de 
vară. Una e cînd spunem: Ce b/înd te 
miîngiîie nopţile de vară, nopţile de 
cîmpie... şi cu totul alta e: Nopti de 
vară, nopți de cîmpie... Ce blind te 
mai mîngîie... A ne imagina, a visa e 
firesc. O noapte de vară este un vis 
frumos, care la un moment dat poate 
deveni realitate. Reluarea Nopti de 
vară, nopţi de cîmpie trebuie consi- 
derată momentul-cheie în textul 
citat. Ea imprimă mesajului o încăr- 
cătură stilistică aparte, serveşte la o 
redare mai plastică şi mai sugestivă 
a ideii. “Mai piastic înseamnă mai 
sensibil... mai sugestiv înseamnă cu 
ecou prelungit în memorie şi chiar cu 
asocieri neaşteptate.”? Repetiţia 
înviorează discursul, în general, 
întrucît “solicită gîndirea în chip inedit, 
liniştind-o prin simetrie şi dinamizînd-o prin 
ambiguitate”?. 

2. Diverse frînturi de propoziţii, 
subordonate fără regente etc.: 

— li de la Toader telegrama... 
Noaptea spre şaisprezece trec prin 
Bălţi dacă puteţi Toadere. 

— Dacă puteţi... a repetat 
zguduită adînc mătuşa Zamfira, 
ştergîndu-şi lacrimile... 

Era de la fecior... 

.. dacă puteţi, şi de acum 
stătea în mijlocul casei un ilăcău cu 
părul smolit, zîmbea... 

... dacă puteţi, o mică veste de 
la Toader, dar şi casa parcă-i mai 
bună, şi părinţii mai tineri, şi Trofimaş 
mai voinic [2, |, p. 315]. 

Acest ... dacă puteți, o frîntură 
din telegrama lui Toader, este în 
poziţia nominativului temic. Două 
cuvinte importante, majore atît pentru 
Toader, cît şi pentru cei de acasă, fapt 
dovedit de repetiţia: ...dacă puteți, ... 
dacă puteti. lorgu lordan menţiona în 
acest sens: “Spunînd de două, even- 
tual de mai multe ori, numele noţiunii, 
ni se pare că i-am mărit capacitatea, 
intensitatea”. Toader, ca un fiu atent 
şi grijuliu, cunoscînd nevoile părinţilor 
(... că ei au o singură pereche de 
încălțăminte bunişoară în casă...), nu 
poate insista, deşi o dorinţă mai mare 
decit a-i vedea pe ai săi, probabil, nu 
are. Pe de altă parte, ... şi casa parcă- 
i mai bună, şi părinţii mai tineri, şi 
Trofimaş mai voinic... de la vestea 
primită. Nu e greu de observat că 
subordonata ...dacă puteti în calitate 
de nominativ temic aduce cu sine 
adînci rezonanţe emotive, întipărîndu- 
se în memoria tuturor. 

Să analizăm şi alte exemple. 

Cind era pace... Cuvintele sună 
dulce în auzul nostru, pînă la care de 
atîta timp nu ajung decît porunci 
straşnice şi sudalme, ştiri despre 
bătăi, jafuri, schingiuiri, schilodiri şi 
omoruri. Cînd era pace! Parcă 
niciodată n-a fost pace [3, p. 432]. 

Subordonata temporală Cînd era 
pace are în acest context valoarea 
nominativului temic. E dificil a 
restabili propoziţia ei regentă. Şi acest 
lucru nu e întîmplător. Omul este, în 
mare parte, conformist. Războiul îşi 
are legile sale, pe care le impune 
tuturor. Lucruri care altădată erau con- 
siderate ieşite din comun, anormale, 
acum au devenit fireşti: porunci 
straşnice, sudalme, schilodiri, omoruri 
etc. Şi numai cuvintele pace, cînd era 
pace încearcă să readucă fiinţa 
umană la normal, să-i îndulcească 
auzul. Propoziția Cînd era pace are o 
pondere şi o semnificaţie deosebită, 
fapt dovedit şi de structura micro- 
contextului. Cînd era pace — mar- 
chează, la început, tema, o scoate în 
relief şi, în încheiere, o generalizează. 

Dacă o iubisem! Dacă o iubi- 
sem! Nici eu singur nu ştiam dacă o 


iubisem, şi acum... nici acum nu ştiam 
dacă o iubesc [4, p. 403]. 

Subordonata Dacă o iubisem, în 
poziţia nominativului temic, se repetă 
cu scopul de a sublinia îndoiala, 
ezitarea vorbitorului faţă de cele 
enunțate. Acad. |. lordan relata în 
acest sens următoarele: “Cînd o 
noţiune oarecare ne. impresionează 
puternic, „simţim nevoia să insistăm 
asupra ei'î. Dacă o iubisem face parte 
din fraza Nici eu singur nu ştiam dacă 
o iubisem..., pe care o găsim direct 
în text. 

Aşadar, nominativul temic dis- 
pune de mai multe varietăţi struc- 
turale, deşi mai frecvente sînt cele 
exprimate printr-un singur substantiv. 
Structurile propoziţionale în această 
funcţie, după cum s-a văzut, de 
asemenea nu lipsesc. In această 
ordine de idei ţinem să menţionăm că, 
de regulă, cu cît e mai simplă formula 
nominativului temic, cu atît e mai 
largă, mai generalizatoare ideea 
redată. Şi, viceversa, odată cu 
lărgirea structurii, se concretizează, 
se îngustează subiectul discuţiei. 
Varietatea structurală a nominativului 
temic contribuie, în final, la exer- 
citarea funcţiei de bază a acestuia — 
de evidenţiere, de accentuare a ideii 
naraţiunii. 


NOTE 

Ne propunem să analizăm pro- 
blema predicativităţii din perspectiva 
teoriei textului, iar în acest domeniu 
sînt lansate numeroase puncte de 
vedere în cercetare şi probate noi 
metode de investigaţie. Astfel, nu ne 
vom orienta spre delimitarea unităţilor 
sintactice, ci ne vom focaliza efor- 
turile spre urmărirea predicaţiei ca 
proces, adică stabilirea predicaţiei 
logice şi pragmatice. 

Considerăm judicioasă şi opor- 
tună opţiunea acelor cercetători care 
pledează pentru abordarea logică a 
multor aspecte ale limbajului precum 
şi studiilor literare, fiind convinşi că, 
în cazul! în care ar refuza să slujească 
analiza literară, lingvistică şi-ar pierde 
una din raţiunile sale esenţiale de a 
fi. 

Pentru comoditate în cuprin- 
derea integrală a textelor ne-am 
limitat aria de cercetare la poezie, 
structurile metaforice supuse analizei 
au fost exceptate în exclusivitate din 
poezia basarabeană, iar scriitorii, ale 
căror poezii le-am folosit drept 
mostre =— Aureliu Busuioc, Vasile 
Romanciuc, Nicolae Popa, Valeria 
Grosu şi Leonida Lari, sînt repre- 
zentanţi ai diferitelor generaţii şi expo- 
nenti ai diferitelor curente literare: 
modernism, postmodernism etc. 


Disţionarul general de ştiinţe. 
Ştiinţe ale limbii defineşte predicatul 
pragmatic astfel: “Într-o organizare a 
enunţului sub aspectul informaţiei 
procurate de componente în procesul 
comunicării şi al relaţiilor lor cu 
fragmentele anterioare din discurs sau 
din text, predicatul corespunde în 
construcţiile normale, comentariului 
(sau remei), fiind componentul care 
aduce informaţia nouă, adică adaugă 
ceea ce este nou la ceea ce este deja 
cunosut. Se opune temei, actualizate 
frecvent prin elementul preverbal care 
în multe limbi cu structura -S (-ubiect) 
-V (-erb) -O (-biect) reprezintă grupul 
subiectului”!. 

Această definiţie este în unison 
cu constatările noastre anterioare 
într-o încercare de a elucida meca- 
nismul textualizării la nivel figurativ 
prin prisma procedeului temo-rematic. 

Orice teorie cuprinzătoare asu- 
pra metaforei oferă şi cadrul pentru 
discutarea modalităţilor de constituire 
a sensului în textul literar. Cercetînd 
mecanismul funcţionării metaforei 
actualizată într-un text şi relaţiile 
existente între termenii metaforei şi 
structura textului, constatăm că 
interpretarea metaforică se referă la 
probleme primordiale cuprinse în sfera 
competenţei gramaticii textului. 

Recunoscîndu-se metafore in 
praesentia şi metafore in absentia 
distingem în virtutea procesului 
predicativ şi două moduri de corelare 
a termenilor metaforei cu teme şi rema 
textului. Metaforele in praesentia, 
avînd exprimaţi ambii termeni, actua- 
lizează o suprapunere a termenului 
metaforic şi a remei, termenul meta- 
forizat materializînd expresia lexicală 
a temei. In cazul metaforei in absen- 
tia rema coincide cu expresia literală 
a termenului metaforic, tema actua- 
lizîndu-se numai printr-un sem din aria 
semantică a acestuia, de regulă 
periferic, şi care se pretează deviaţiei 
pentru instaurarea unei proximităţi 
între semnificaţii pînă atunci înde- 
părtate, astfel realizîndu-se figura, 
semul fiind susţinut de izotopia 
contextului. De aici deducem că tema 
şi rema textului, care are la baza 
coerenţei o metaforă in absentia, au 

una şi aceeaşi expresie verbală — 
termenul metaforic, dar referinţa 
realizată ia nivelul semelor este 
ambiguă. Altfel spus, metafora este 
formată din două subiecte, unul primar 
şi altul secundar, cel secundar poate 
fi văzut ca un filtru sau ca un sistem, 
şi nu ca un element individual, iar 
expresia metaforică ar consta în 
proiectarea asupra subiectului primar 
a unui set de “implicaţii asociate” 
venind din contextul predicativ al 
subiectului secundar. 

Transformarea remei în temă 
presupune relaţii de similaritate sau 
identificare, asemănătoare celor care 
se stabilesc între termenii metaforei. 
Ambele procedee au un caracter 
procesual şi complementar explicabil 
prin stabilirea predicativităţii atît a 
figurii, cît şi a structurii textuale. 

Sensul metaforic este un efect 
al întregului enunţ, dar focalizat 
asupra unui cuvînt pe care-l numim 
cuvînt metaforic. Aceasta ne permite 
să spunem că metafora este o 
inovaţie semantică de ordin predicativ 
şi totodată de ordin lexical. 

Cum am mai spus şi cu alte 
ocazii, metafora in praesentia are o 
structură net predicativă, care se 
realizează prin verbul a fi exprimat sau 
nu cu valoare identificatoare. Inte- 
resante sînt în acest context obser- 
vaţiile cercetătorului ieşean Dumitru 
Irimia, care, din perspectiva raportului 
dintre planul semantic al enunţului şi 
lumea extralingvistică, distinge două 
categorii de predicate: a) predicatul 
absolut; b) predicatul referenţial. 

In continuare implicaţiile predi- 
caţiei absolute sînt disociate în 
predicaţii conceptuale şi predicaţii 
metaforice, ultimele fiind atribuite 
limbajului poetic?. 

Pentru a proba cele expuse pînă 
acum, propunem textul Clepsidra de 
Vasile Romanciuc: 


Cea mai veche clepsidră 
formată 

din cele mai vechi recipiente: 
lumeă asta, ceea lume. 

Noi — nisipul! — curgem 
dintr-un vas în altul 

exact într-un veac de om. 


Atestăm două situaţii de reali- 


zare a predicaţiei implicite, sau 
inferenţe predicative, realizate în lipsa 
unor predicate sintactice pe liniile: 
clepsidră — recipiente — lumea asta, 

ceea lume; 
noi — nisipul. 

in cazurile examinate predicaţia 
metaforică în exclusivitate ne poate 
valida condiţia de adevăr al enunţului 
prin constrîngeri specifice constituirii 
textuale, cum ar fi restricţiile la nivelul 
raporturilor logice, al raporturilor dintre 
fraze etc., depăşind astfel limitele 
lingvisticii frazei. La disocierea 
semică a termenilor din relaţie 
identificările se actualizează prin 
suprapunerea semelor (+ extremităţi, 
început şi sfîrşit) şi (+ material), (+ 
durată, mişcare orientată). 

Adevărul comunicat printr-o 
predicaţie inferenţială de locutor cum 
că o clepsidră se poate constitui din 
“lumea asta, ceea lume” sau că omul 
este “nisipul” din clepsidră reprezintă 
un adevăr relativ, contextual, menit a 
susține temodinamica textului, obscu- 
rizînd adevărul fenomenal, introducînd 
un hiatus materializat prin deviaţie, o 
înlănţuire specifică a incoerenţei ce - 
dă viaţă figurii. 

Observăm că într-o structură 
poematică în care se presupune 
condensarea la maximum a expresiei 
verbale, procesul complex al meta- 
forizării nu se reduce numai la 
substituirea unui nume cu alt nume, 
ci are în obiectiv şi atribuirea de “predi- 
cate”, structura fiind corelată cu o 
organizare cauzal-temporală pentru a 
ordona dialectic universul lucrurilor şi 
al valorilor încadrate în discurs. 
Funcție de caracterul mimetic al 
textelor literare, predicativitatea are 
aici ceva fals, neadevărat, dar 
aceasta este condiţia iconicităţii 
actului de creaţie. in acest sens este 
sugestivă observaţia lui N. Frye: 
“Aristotel a construit un organon al 
logicii. deductive bazat pe teoria 
cauzalităţii multipie şi a inventat o 
metodă de ordonare a cuvintelor în aşa 
fel încît să-şi execute marşul victorios 
prin întreaga realitate, cu subiectele 
în urmărirea complementelor peste 
toate obstacolele predicatelor”. 

Valoarea stilistică a mesajului se 
stabileşte în funcţie de modul cum 

este introdusă informația nouă în text. 
Pentru caracterizarea structural 
tipologică şi stilistică a corpului tex- 
tual o importanţă substanţială o are 
coreferinţa contextuaiă sau “nou- 
tatea”, adică prezenţa sau absenţa în 
contextului anterior a ceea ce se 
conţine în enunţurile posterioare. 

Un statut aparte în limbajul po- 
etic românesc îl are metafora nomi- 
nală în cazul genitiv. Explorarea 
semnificației cazuale de posesie, de 
apartenenţă, de atribuire de însuşiri 
determinantului din sfera semantică 
a determinativului fără a apela la un 
element predicativ sintactic, a permis 
cele mai neaşteptate echivalenţe şi 
asocieri în limbajul poetic. Structurile 
metaforice cu substantiv în genitiv 
realizează o predicaţie eliptică ca 
expresie verbală, dar integră din punct 
de vedere logic. Deşi suprimat în 
expresie, un asemenea verb al 
posesiei este sintactic recuperabil în 
structura de adîncime în virtutea 
semnificației primordiale a cazului 
genitiv. 

Pentru confirmare vă solicit o 
retrospectivă de moment a orizon- 
turilor din Mioriţa — “metafora 
metaforelor” din cultura românească 
— unde semul (+ culoare) pentru față, 
mustață, păr, ochi geniul popular l-a 
actualizat prin sintagmele genitivale 
spuma laptelui, spicul grîului, pana 
corbului, mura cîmpului. 

Vă propun să savurăm împre- 
ună tandreţea metaforei bănuții 
păpădiilor din sonetul lui Aureliu 
Busuioc Basm, disociind reflexele 
logico-semantice ale sintagmei 
genitivale la nivelul semelor. 


Se deapănă crîmpeie de poveste 
În liniştea poienii înserate. 
Nu-s galbenii comorii fermecate 
Bănuţii păpădiilor aceste? 


Şi oare-n străluciri nenumărate 
S-aprind înalţi luceferi peste 

creste? 

Crăiţa pune sfeşnice-n ferestre 
S-o vadă Făt-Frumos de s-a 

abate. 


Ascultă, a trecut asupra noastră 


Vislind alene Pasărea măiastră 
Şi n-am ştiut că-i ea, să-i rup o 
pană. 


Şi n-o să treacă iară niciodată 
Şi iar ai să te duci nesărutată 
Cu basm cu tot, crăiţă din poiană. 


La o eventuală corelare a sfere- 
lor semantice ale constituenţilor 
sintagmei ban şi păpădie — floare 
observăm suprapunerea semelor 
(+ formă) şi (+ culoare) — seme ce 
permit predicaţia logică a procesului 
metaforic. Or, interpretarea brută a 
sintagmei genitivale din perspectiva 
semnificației cazului genitiv al 
substantivuiui ar da naştere unui enunţ 
aberant: “păpădia are bănuţi”. Infor- 
matia inedită, adică elementul rematic 
plauzibil ce se conţine în sintagma 
bănuții păpădiilor este obţinută prin 
capacitatea de a genera din simbioza 
sferelor semantice ale lexemelor ban 
şi păpădie a conotaţiei floare rotundă, 
galbenă, plată. Disociată în structura 
de adîncime, sintagma este echili- 
brată logic prin atribuire predicativă şi 
trebuie citită astfel: floarea de păpădie 
are! culoarea galbenă-aurie şi forma 
rotundă şi plată a banului. 

Interpretarea s-a realizat la 
nivelul sintagmei genitivale, pentru că 
aceasta este la moment obiectul 
investigaţiei noastre. La nivel textual 
conotaţiile metaforice se dezlănţuie 
ca o reacţie în lanţ: păpădii — 
luceferi, păpădii — sfeşnice, sămînţa 
păpădiei cu paraşută — o pană de 
pasăre măiastră. 

Ipoteza noastră referitoare la 
predicaţia eliptică a metaforei cu 
substantiv în genitiv o putem demon- 
stra şi altfel. Grupul nominal, în gene- 
ral şi cel cu substantiv în genitiv 
inclusiv, suportă cu uşurinţă proce- 
dura dislocării: genitivul este frecvent 
despărţit de substantivul pe care-l 
determină. Părţile de vorbire care se 
interpun în sintagma genitivală pot fi 
diferite, de pildă, un alt substantiv, 
cum îl găsim în fragmentul: 


„„. aici în această margine de 
carne 
unde osul ba apare, ba dispare 
încă viu 
încă prea sîngeros ca să-l 
accepte furnicile 

unde din pămînt nu creşte decît 
pămînt 
şi verdeata pluteşte-n verdeață 
abia aici abia acum 
m-a ajuns mirosul de pîine al 
crucii. 
(Nicolae Popa, Margine). 


Alteori poate fi intercalat un 
adjectiv pronominal de identitate ca 
în exemplele: “lespedea aceluiaşi 
veac”, “sicriul aceluiaşi deceniu”, 
“moaştele acestor podgorii” ordonate 
într-o grefă metaforică diminuantă a 
universului spaţial, dar amplificatoare 
a mesajului transmis. Să ne convin- 
gem citind textul: 


Ţi-e pîngărit cimitirul, istorie, 
Alături, sub lespedea aceluiaşi 
veac 
Zac putregaiul, gunoiul şi gloria, 
Beria alături de Pasternak. 


Lorca şi gidele său încoronat 
Dormîn sicriulaceluiaşi deceniu. 
Răsfoiesc hoituri atîtea în foliant 
Pînă ajung la un geniu. 


Răsfoiesc minciuni atîtea în 
carte 
Despre moaştele acestor 
podgorii, 
Mi-s miinile-n sînge pînă la coate 
Mie, simplului cititor de istorie! 


Alături de Arghezi cel 
psalmodiind, 
Alături de Blaga, Mateevici, 
Stănescu, 
Ce mormînt odios ai a săpa 
Sub teiul lui Eminescu? 
(Valeria Grosu, Cimitir). 


Starea sintagmelor cu un adjec- 
tiv intercalat este marcată şi formal 
deoarece adjectivul se articulează 
conform paradigmei adjectivului plasat 
înaintea substantivului, de exemplu: 
cavalerul tristei speranţe (L. Lari). 

Dar “... oricît ar părea de curios, 
poezia evită despărţirea genitivului din 
grupul nominal prin verb” — consta- 
tare făcută de lon Coteanu în Stilis- 
tica funcţională a limbii române. 
Limbajul poeziei culte*. Remarcăm că 
lucrul acesta se întîmplă nu numai în 
poezie. Explicaţia pertinentă pe care 


o găsim acestui fenomen este că 
predicativitatea logică a grupului nomi- 
nal cu substantiv în genitiv la o even- 
tuală interpunere a unui verb ar dubla 
o predicativitate implicită cu una 
sintactică exprimată prin eventualul 
verb inserat. Dar, admiţind că elemen- 
tele predicative poartă încărcătura 
rematică, intercalarea verbului în 
grupul nominal cu substantiv în genitiv 
ar suscita, în consecinţă, două linii 
de producere a informaţiei, ar fi, dacă 
ne e permisă o atare exprimare, un 
fel de pleonasm sintactico-semantic. 
in concluzie, considerăm că predi- 
caţia eliptică a metaforei genitivale 
asigură echilibrul logic al enunţului şi 
serveşte drept suport pentru transmi- 
terea şi decodarea mesajului. 

INTEROGAŢIILE 
AUTORICEŞTI — 
PURTĂTOARE 
DE INFORMAŢIE 
VALORIZATA 


Inventariind cele mai răspîndite 
tipuri de interogaţii retorice, semnalăm 
prezenţa enunţurilor foarte apropiate 
ca structură de interogativele auten- 
. tice. Este vorba de unităţile axate pe 
o schemă dialogică clasică de tipul 
întrebare-răspuns, unde interogantului 
îi revine şi rolul de interpret al propriilor 
interogaţii. 

intrebarea este însoţită de răs- 
punsul celui ce o formulează, modali- 
tatea dovedindu-se a fi deosebit de 
efectivă pentru comunicarea explicită 
a unei idei sau atitudini. Astfel, cerce- 
tătorul român Gh. Mihai menţionează 
următoarele: “Cel care reuşeşte să 
răspundă propriilor întrebări devine 
subiect dialogant cu şanse să prezin- 
te altuia un opinabil clar formulat şi 
apt să fie susţinut cu argumente” [1, 
p. 48]. 
Interogativele retorice constituite 
din întrebarea şi răspunsul autorului 
le vom numi autoriceşti sau reflexive. 

Exemplificăm: 

S-a văzut vreodată ca o mino- 
ritate incultă şi săracă să-şi impună 
naționalitatea sa altor popoare dacă 


nu superioare, cel puţin egale cu ea? 
Nu s-a văzut nicăieri, nu se va vedea 
nici aici [2, p. 361] 

sau: 

Cît costă însă tăcerea unui de- 
putat? Mii de franci. Cît produce? 
Nimic. Cît costă pleodoariile? Mili- 
oane. Ce produc? Absolut nimic. Cît 
costă plagiatorii intelectuali sterpi cari 
uzurpează catedre universitare şi 
secundare? Sute de mii. Ce produce 
însă un om care însuşi nu ştie nimic? 
Nimic, fără îndoială [2, p. 430]. 

E lesne sesizabil dinamismul 
fragmentelor citate, calitate obţinută 
prin inserţiunea răspunsului, el urmînd 
prompt, categoric, aproape în stil 
telegrafic, fără comentarii supli- 
mentare sau justificări. 

Alcătuite după modelul între- 
bare-răspuns, asemenea structuri 
cunosc o frecvenţă sporită în textele 
de ţinută publicistică, lucru uşor 
explicabil prin faptul că autorul parcă 
ar iniţia un dialog cu ascultătorii / 
cititorii, cu publicul pe care îl “repre- 
zintă” tot el prin aceste întrebări [3, 
p. 158]. 

La prima vedere s-ar părea că 
răspunsul e superfluu, întrucît el se 
conţine implicit în interogaţiile care-l 
precedă. Nu este însă o redundanţă. 

intrebarea, de data aceasta, e 
doar un impuls, un pretext pentru 
comunicarea clară, neîntîrziată nu atit 
a cunoştinţelor emitentului despre 
problemele în dezbatere. Autorul se 
simte obligat să-şi exprime clar, onest 
atitudinea sa faţă de realităţile 
discutate. Prin răspunsul său, el reia 
informaţia cuprinsă în interogaţie şi o 
confirmă. In această ordine de idei, 
putem afirma că răspunsul nu e for- 
mal, ci are rolul de a potenta ideea de 
bază, de a face simțită prezenţa 
publicistului în: mesajul transmis. 

Avînd prilejul de a răspunde la 
propriile întrebări şi de a-şi comunica 
şi sentimentele, astfel anunţindu-şi 
“participarea” sa, autorul găseşte în 
textul publicistic un spaţiu în care 
întrebarea şi răspunsul pot coexista 
pentru a axa mesajul în jurul unor 
probleme ce necesită accente deose- 
bite. In acest caz nu e suficient un 
răspuns implicit sau chiar reluat 
printr-un răspuns succint. Dată fiind 

importanţa temei tratate, se cere un 
răspuns de proporţii, cu explicitări, 
detalizări pentru 'a-i face pe cei 
antrenati în situaţia comunicativă să 
împărtăşească o cunoaştere comună. 

Să mai urmărim un exemplu din 
publicistica eminesciană: 

Ce trebuie să se petreacă în 
capul unui om care nu are, pentru ideile 
sale, manipulul sigur, razimul concret 
al unei limbi certe? Desigur nimic bun. 
Spiritulomenesc nu se poate dezvolta 
în libertate fără limbă, şi anume fără 
acea învățată din capul locului, cu 
toată bogăţia ei de nuante, cu toată 
virginitatea cu care a fost recepută de 
mintea copilărească [2, p. 242]. 

Prin aducerea la suprafaţă a unor 
răspunsuri desfăşurate, comentate, 
ce creează impresia unui veritabil dia- 
log, între participanţi se stabileşte, de 
fapt, un “contract fiduciar” [4, p. 344], 
raport în care se acceptă adevărul a 
ceea ce se spune în discurs. În baza 
acestei convenţii, subliniază semio- 
ticianul italian Umberto Eco, afirmaţiile 
emiţătorului sînt acceptate ca fiind 
adevărate, cu condiţia să nu existe 
vreo probă puternică ce ar demonstra 
contrariul [4, p. 345]. 

Pentru conformitate, încă un 
exemplu din zbuciumul publicistic al 
lui Mihai Eminescu de la 1880: 

Datu-şi-a organul guvemamental 
cîndva seama de ceea ce este o carte 
de citire pentru clasele primare, o 
carte în care se cuprind descrieri ale 
țării proprii, istorisiri din trecut, 
caracterizarea personajelor mari ale 
poporului, bucăţi de literatură populară 
şi de arte? O carte de citire nu e 
numai o enciclopedie naţională, ci, 
dacă e bună şi cu îngrijire lucrată, 
precum au început a se lucra, ea 
revarsă în mii de capete aceleaşi 
cunoştinţe, fără de nici o silă, căci nu 
se-nvaţă pe de rost, ea inspiră la zeci 
de mii de cetățeni viitori aceeaşi iubire 
pentru trecutul şi brazda pămîntului 
lor; ea preface, după o justă obser- 
vație, o masă de indivizi ce se-ntîimplă 
a trăi pe aceeaşi bucată de pămînt 
într-un popor.ce menţine o ţară [2, p. 
260]. 

Pasajul de mai sus,apărut ca 
replică la adresa celor ce doreau, în 
loc de cartea de citire, care cuprinde 


“poezii şi istorioare morale”, să se 
pună în mîna elevilor un tractat popu- 
lar de agronomie, denotă spiritul unui 
admirabil analist îngrijorat de conse- 
cinţele unor decizii nefondate asupra 
“educaţiunii tinerimii”. 

Ca subiect interpretant, citi- 
torului nu-i rămîne decît să-şi asume 
conținuturile ce i se propun prin filiera 
unor răspunsuri dezvoltate, argu- 
mentate, ca fiind deja postulate de 
către emiţător. În stilul publicistic, ase- 
menea răspunsuri se pot avansa 
pentru o serie de întrebări ce frag- 
mentează un subiect multiaspectual. 

lată şi un exemplu. Vorbind des- 
pre Bogdan Petriceicu-Hasdeu, om de 
o statură intelectuală remarcabilă, 
N. lorga se întreabă: 

Şi de unde vine atunci acel în- 
delungat zbucium, acele multe schim- 
băni de ocupație, care au speriat şi pe 
cei mai plecaţi credincioşi ai lui, acea 
nestatornicie de idei şi păreri, acea 


OY 

veşnică înlocuire de prieteni, acea 
tristă singurătate a zilelor din urmă? 
De ce tăgăduirea din partea Convor- 
birilor literare, care l-au învins 
oarecum, de ce înduşmânirea cu toți 
fruntaşii generaţiei lui, de ce întoar- 
cerea-i mînioasă împotriva tineretului 
care înțelegea să ducă mai departe 
opera lui, de ce atacurile nedrepte care 
au smuls, care ne-au smuls răspun- 
suri nerespectuoase, pe care nu le- 
am fi voit? 

Fiindcă, potrivit cu cel dintîi me- 
diu al lui, polon şi rusesc — a învăţat 
la Universitatea din Harkov şi a venit 
la noi ca tînăr format — el avea ca 
normă a vieţii romantismul lui Puşkin 
şi Lermontov, individualismul răz- 
boinic, care dispune capricios, cum 
vrea, fără milă, dar cu atîta genială 
plăcere, de tot: teorii, idei, sentimente, 
lucruri, oameni. Sigur şi îmbătat de 
superioritatea sa... [5, p. 26]. 

Răspunsul structurat prin subor- 
donare vine să spulbere întrebările, 
care la prima lectură păreau că 
izvorăsc dintr-o necunoaştere, din 
nesiguranţă. Rostul cuplului întrebare- 
răspuns este de a oferi acel surplus 
de informaţie ce prin analitismul său 
anulează orice dubitaţie. 

Octavian Goga, semnalînd 
alarmat un nou fenomen pe cîmpul 
literar, cînd se pierdea firul legăturii 
cu ziua de ieri şi clişee de import 
tulburau ierarhia valorilor consacrate, 
îşi punea următoarele întrebări, 
însoţite fiind de dureroase răspunsuri: 

. care e taina acestui salt 
virtiginos, ruperea bruscă cu toate 
tradiţiile? Cinci sau zece ani, cu tot 
bagajul lor de transformări, contează 
în dezvoltarea sufletească a unui 
popor, ca o perioadă care poate 
justifica o completă schimbare de 
mentalitate? S-a elaborat în acest 
timp o nouă zestre intelectuală fără 
nici un punct de sprijin în frămîntarea 
de ieri? Sau, poate avem a face cu 
un fenomen de mimetism literar, cu 
formule înstăpînite grabnic prin 
transmisiunea unei civilizaţii cu care 
ne înrudim? Nu cred nici una, nici alta. 
Evoluţia de spirit e o ondulaţie 
euritmică, cultul tradiției şi în litera- 
turile apropiate e mai evident ca 
oricînd. Explicaţia o văd mai simplistă 


şi mai dureroasă. Sînt oaspeți, 
domnilor, cari după ce au pus stăpînire 
pe presă, se instalează şi în literatură. 
Sînt interpuşii dintre noi şi trecut, cei 
mai antipatici misiţi din zilele noastre 
[6, p. 496]. 

Fără îndoială, asemenea între- 
bări profunde nu pot fi suspendate. Ele 
cer un răspuns pe măsura lor, în stare 
să pătrundă în esenţa fenomenului la 
care se referă autorul pe deplin 
conştient ca în ziua cînd se tolerează 
invaziile sufleteşti, bătălia este 
iremediabil pierdută. Demne de luat 
în considerare aceste răspunsuri 
concluzive, valabile şi din perspectiva 
zilelor noastre. In procesul interpre- 
tativ se face uşor simțită valoarea 
imperativală a complexului întrebare- 
răspuns: de a sta de veghe la poarta 
moştenirii de veacuri şi de a o feri de 
promiscuităţi dizolvante. 

Atenţionînd cititorul asupra pro- 
blemelor-cheie, unităţile de tipul 
întrebare-răspuns înviorează comu- 
nicarea, ea căpătind iluzia unui dia- 
log ce stabileşte un contact firesc 
între emiţător şi receptor. Pe de altă 
parte, asemenea structuri au un rol 
aparte în organizarea temo-rematică 
a textului [7, p. 94-100] şi facilitează 
ordonarea lui, asigurîndu-i coerenţa. 
Din aceste din urmă motive, atare 
formulare interogativă, cercetată de 
unii specialişti în strînsă relaţie cu 
dialogismul, este numită şi interogație 
compoziţională [8, p. 253]. 

Să exemplificăm pentru a de- 
monstra că întrebările autoriceşti sînt 
o modalitate de dispunere a materia- 
lului întru a face comunicarea consti- 
tuită compozițional, cît mai inteligibilă 
şi completă. 

Concludent în acest sens e 
următorul exemplu care pune semne 
de întrebare asupra unor noţiuni 
fundamentale: 

... ce e patria, ce e patriotismul? 
Ce este acest sentiment care răsco- 
jeşte toate puterile din om şi în anu- 
mite clipe, îl ridică mai presus de exis- 
tenfa lui şi-l face să moară de bună 
voie pentru liniştea şi mărirea unor 
urmaşi pe care nu-i cunoaşte şi nu-l 
vorcunoaşte? 

Patria este înăuntrul nostru şi o. 
ducem cu noi peste ţări şi peste 

mări... Patria nu e pămîntul pe care 
trăim din întîmplare, ci e pămîntul 
plămădit cu sîngele şi întărit cu-oasele 
înaintaşilor noştri. [...] 


Patria nu vine de la pămînt, nici 


de la o vreo lucrare a cîmpului, nici 
din vreo abstracție, ci dintr-o noţiune 
concretă, de la pater, de la Patres, 
din părinţi, moşi şi strămoşi. Părinţii, 
moşii şi strămoşii ne sînt patria 
noastră; ei cari au vorbit aceeaşi 
limbă, cari au avut acelaşi dor, 
aceleaşi suferințe, aspiraţiuni, e 
adevărata noastră patrie! 

De aceea patriotismul este sim- 
tămîntul activ şi covîrşitor al genera- 
țiilor actuale... [9, p. 515]. 

E lesne de observat că între- 
bările reperează tematic mesajul, 
întregul discurs fiind conceput, din 
punctul de vedere a! compoziţiei, 
drept răspuns, bine documentat şi 
convingător, orientat spre destinatar. 

Vom reaminti că întrebările 
autoriceşti marchează o bună cunoaş- 
tere a lucrurilor, competenţa emi- 
tentului, elemente ce se cer exteriori- 
zate, fie şi din raţiuni compoziționale, 
şi exprimă implicit o atitudine, o 
convingere ce-şi caută în persoana 
receptorului un adept fidel, tinzînd 
spre înţelegere şi cooperare. 

Dată fiind starea de fapt, recu- 
noscută de tot mai multe discipline 
preocupate de comunicare, că limbajul 
este un mecanism în măsură să 
creeze credinţe şi să impună o 
realitate ce a fost afirmată în context, 
vom conchide că succesiunea între- 
bare-răspuns favorizează însuşirea 
de către receptor a aceloraşi credinţe 
şi convingeri. 

Credem, acesta ar fi rostul 
formulărilor interogative, cînd intero- 
gantul şi interogatul coincid. 

După particularităţile structural- 
semantice, întrebările autoriceşti sînt 
foarte apropiate de cele lansate în 
situaţia interogativă standard, unde 
prevalează sema “interogativitate”, iar 
diferența constă în lipsa răspunsului 
din partea partenerului de conver- 
satie, el fiind oferit de însuşi emi- 
țătorul. “Apropierea” de interogativele 
veritabile se manifestă şi prin absenţa 
unei accentuate coloraturi expresive. 


În stilul familiar aceleaşi între- 
bări ar putea fi reformulate în felul 
următor: Cum credeţi, ce e patria şi 
patriotismul? Sau, pur şi simplu, se 
va mobiliza atenţia asupra comunicării 
ce urmează a fi făcută: Aş vrea să 
vă spun ce înseamnă, în accepţia 
mea, aceste noţiuni. În substratul 


interogaţiilor autoriceşti se “ascund” 


şi aceste semnificaţii. 
Vom apela încă la un exemplu 
spre a ne convinge că asemenea 


întrebări constituie un factor stimula- 


tor pentru expunerea cît mai detaliată, 
cu un solid suport argumentativ, a unei 
viziuni proprii: 

Ce este “doina”? De unde vine 
acest cuvînt cu darul lui d-a pătrunde 
adînc în inima oricărui român? 
Originea lui? Mister. Şi care e valoarea 
doinei în literatura populară? O 
nesfirşită controversă. Declar de la 
început că este din cele mai grele 
probleme ale trecutului nostru; nu 
pretind a-i da o soluţiune, ci mai mult 
voi expune un mod de a vedea, 
încercîndu-mă să mă apropiez de 
adevăr cu puţinele date istorice şi 
literare de care dispunem [9, p. 443]. 

Menţionăm că fragmentul citat 
este plasat chiar la începutul materia- 
lului şi anunţă principalele direcţii 
asupra cărora va stărui autorul. Privită 
din acest unghi, structura examinată 
de noi este similară utilizării intero- 
gaţiei în stilul ştiinţific. Ca şi în 
exemplul precedent întrebările ordo- 
nează compozițional întregul discurs, 
care doar în integralitatea sa prezintă 
un răspuns exhaustiv la interogaţiile 
ce au iniţiat comunicarea. 

Astfel, rolul interogaţiilor în 
deschiderea discursului (exordium), 
vizînd captarea atenţiei auditorului, 
este cu desăvîrşire important în stilul 
publicistic. 

În alt anturaj consituaţional, 
întrebarea nu e decît un imbold în 
avansarea unui conţinut inedit la care 
este invitat să subscrie şi cititorul. 
lată un exemplu din convorbirile lui 
Florin Mugur cu Marin Preda: 

-Să luăm cazul lui Sadoveanu... 
l-am comparat cu lvo Andrič, care a 
luat premiul Nobel. Am citit cartea 
pentru care Andric a luat premiul 
Nobel, “Podul de pe Drina”. E o carte 

bună, dar se compară ea cu vreuna 
din marile cărţi ale lui Sadoveanu? 
Niciodată, nici pe departe. Ei, şi 
Sadoveanu de ce n-a luat premiul 
Nobel? Să reflectăm. De ce? De ce 
nu? De aia pentru că Sadoveanu a 
fost scriitor moldovean. De-abia dacă 
voia să iasă din Moldova şi să vină la 
Bucureşti. In frumoasele lui amintiri, 
în Anii de ucenicie, arată cum l-a 
speriat capitala, cum l-a nemulţumit 
profund, prin jocul acesta al bursei 
valorilor, prin psihologia încurcată şi 
complicată a colegilor din Bucureşti, 
cu luptele lor literare. L-au gonit de 
aici şi s-a dus undeva în Moldova, 
într-un tîrg, şi-a cumpărat un locşor 
şi de acolo a declarat că România este 
Moldova, că restul este raia turcească. 
Poftim. Nu reuşeşte să accepte, în 
sinea lui şi pentru gîndirea lui, propria 
sa țară; cum o să fie atunci acceptat 
de, să zicem, un continent? [10, p. 
139-140]. 

Interpretînd propriile interogaţii 
printr-o optică originală, autorul nu e 
dominat de afect, ci de o stare de 
cuget temeinic impulsionată de 
cunoaşterea fundamentală a “marilor 
cărţi ale lui Sadoveanu”. Prin răspun- 
sul-concluzie, direct şi temerar, 
autorul realizează una dintre cele mai 
de seamă condiţii ale comunicării — 
sinceritatea. A presupune însă 
sinceritatea altcuiva, în observaţia lui 
Umberto Eco [4, p. 345], înseamnă 
a-i accepta cuvintele ca adevărate. 
Interogativa retorică propriu-zisă din 
finalul pasajului imprimă răspunsului 
valoare de adevăr incontestabil. 

Schimbul comunicativ cu propria 
conştiinţă, fireşte, implică şi condiţia 
de a fi sincer. 

Or, tocmai astfel de răspunsuri 
necesită formulările interogative 
aparţinînd lui Octavian Goga: 

In faţa situaţiei, numeroase 
întrebări ni se înfig în conştiinţă şi cer 
un răspuns. Sîntem noi un popor mi- 
nor, o plămădeală inferioară menită să 
creeze numai platforme pe seama 
altor semintii de aleşi? Sîntem sclavii 
predestinaţi să ducem cu sudori de 
sînge bolnavii la piramidă, pentru ca 
în vîrful ei să sfideze alţii eternitatea? 
Este statul român o capricioasă 
improvizație a istoriei universale, fără 


posibilitatea de-a -salva interesele 
rasei dominante? [6, p. 497]. 

Concretizînd că “nu e, cum s-a 
zis de către pescuitorii în apa tulbure, 
o pornire de xenofobie a societăţii 
româneşti; e un gest de apărare” 
(Ibidem), autorul, de fapt, pregăteşte 
prin aceste interogaţii terenul pentru 
un apel către studenţii universitari din 
Cluj: “simtiti, băieți, simtiti ideea 
naţională... dacă vreţi să faceţi din 
tinereţea voastră un titlu de mîndrie 
pentru tîmplele cărunte care v- 
aşteaptă...” [6, p. 498]. 

Din perspectiva noastră, intero- 
gaţiile autoriceşti sînt concludente şi 
din următoarele considerente: prin 
unitatea întrebare-răspuns se pun în 
valoare conţinuturi selecţionate şi 
închise (“clStures”) [11, p. 285]. Oprind 
valul de informaţie solicitat de 
impulsurile interogative, răspunsurile 
profund analitice (şi prin aceasta 
deosebite de uzul cotidian al între- 
bărilor) “dizolvă” semnele de întrebare 
şi conferă discursului rigurozitate în 
ordonarea materialului. 

Să exemplificăm: 

Am căutat să dezleg în mintea 
mea rostul tainei: de ce anume prima 
consacrare populară de acest fel o dă 
lui Eminescu tocmai Banatul? De ce 
tocmai aici la graniță, în faţa unei şcoli 
rurale din Sîn-Nicolaul-Mare răsare 
fruntea boltită a maestrului? De ce 
preoți şi învățători şi cete de ţărani 
învăliți în înfierarea mistică v-aţi 
adunat cu toţii să vă plecaţi ge- 
nunchii? Cred că vă înţeleg şi vă pot 
da răspunsul. Mai întîi, Banatul e țara 
simţămîntului artistic, unde cîntecul 
e la el acasă şi unde un suflet cald 
palpită la toate atingerile, ca o 
minunată harfă. Al doilea, conştiinţa 
voastră naţională, conştiinţa propriei 


valori şi a diferențieri de alte neamun, 


tresare mai vie, cu zbucniri de fiecare 
clipă. Şi-al treilea, bănăţeni, la 
praznicul libertăţii, voi sînteţi singuri 
care n-aţi venit cu toţii, în inimă v-au 
rămas încă strigăte care dor, chemări 
tulburătoare... Din acest vălmăşag de 
simțţiri, din dragostea pentru cîntec, 
din mîndria de rasă şi din protestarea 
unui drept ştirbit, ati înălţat acest 
semn de proslăvire. Va trebuit un 
poet, care să vă zguduie şi să vă 

alinte, un cîntăreț şi un animator 
pentru ziua de mîine. 

L-aţi ales pe Eminescu şi aţi fost 
pricepuţi în alegere [6, p. 525]. 

Meditînd asupra propriilor inte- 
rogaţii, Octavian Goga găseşte “rostul 
tainei”, iar răspunsul limpede, porţio- 
nat poartă un caracter închis. 

Dacă privim conceptul de “închi- 
dere” în cazul textului “ca oprire a 
şirului de propoziţii/fraze, care, 
teoretic, ar putea fi continuu” [12, 
p. 175], vom concluziona că perechea 
întrebare-răspuns, aparţinînd aceluiaşi 
subiect, este un procedeu eficient prin 
care fluxul de informaţie, suficient să 
satisfacă o minte. iscoditoare şi să 
ofere soluţii argumentate, este 
întrerupt. 

În încheiere, vom menţiona că 
interogaţiile autoriceşti sînt adresate 
în egală măsură cititorului/ascultă- 
torului şi emiţătorului şi au o pro- 
nunţată funcţie fatică. Autorul, într-un 
dialog deosebit cu sine, angajindu-se 
să răspundă la propriile întrebări, se 
implică în trăirea evenimentelor, a 
faptelor abordate, iar în felul acesta, 
menţine încordată atenţia atît a 
eventualului cititor, cît şi a sa. 

Finalitatea structurii examinate 
aici ar fi următoarea: 

9 arelua informaţia cuprinsă în 
formulări interogative şi a o confirma 
o dată în plus prin răspunsuri explicite, 
dar fără detalizări; 

$ a axa mesajul în jurul unor 
probleme ce necesită accente majore, 
operaţie efectuată prin răspunsuri com- 
petent-analitice, exprimate clar şi cu 
argumentări de proporţii; 

€ a pune la dispoziţia recepto- 
rului conţinuturi individualizate, 
inedite, selecţionate, prin aceasta 
trezind un deosebit interes faţă de. 
obiectul discuţiei; 

$ a structura discursul din punct 
de vedere compozițional, încheind 
comunicarea iniţiată prin interogaţii. 

VALORILE 
SEMANTICO- 
STILISTICE 

ALE TERMENULUI 
CROMATIC ROŞU 

ÎN ZONA SEMANTICĂ 
OMUL 


Sistematizarea şi analiza mate- 
rialului selectat! pentru lexemul roşu 
a scos în evidenţă că acest termen 
cromatic se caracterizează printr-o 
amplitudine sintagmatică foarte mare 
(include 23 de zone semantice). Fiind 
o denumire generală, cunoscută 
tice, cuvîntul roşu poate fi folosit ca 
sinonim al altor termeni cromatici ce 
fac parte din grupul numelor de culori 
de ton roşu (roşcat, rumen, roşcovan, 
rubicond, roz, porfiriu, purpuriu, 

„trandafiriu, stacojiu, arămiu etc.), iar 
din punct de vedere stilistic este 
neutru. În majoritatea zonelor seman- 
tice (ZS) cuprinse de acest termen 
(“obiecte”, “animale”, “plante”, “stofe”, 


“fructe”, “lichide”, “produse alimen- 


tare”, “soluri”, “păsări”, “fenomene 
naturale” etc.) se realizează mai mult 
primul mode! (M1) de compatibilităţi 
sintagmatice?, în care lexemul este 
utilizat doar pentru a transmite 
informaţia cromatică. De ex.: 

ZS “obiecte”: 

Cu trestia te-oi măsura 


Cuaţă roşie te-oi lega 
[1, p. 219]; 
ZS “lichide”: 
Şi spumegă roşu vinu-n 
pahare [2, p. 94]; 
ZS “fructe”: 
Struguri albi, albaştri şi roşii 
Viile, în toamnă, ne dau 
[3, p. 191]. 

Randamentul semantic al cuvîn- 
tului roşu se manifestă prin faptul că 
lexemul absolut nu este limitat în 
posibilităţile sale de îmbinare cu alte 
cuvinte. În zonele specifice de 
realizare prin el poate fi materializată 
practic orice nuanţă sau varietate de 
nuanţă a tonului. Alte nume de culori 
din acest grup nu dispun de astfel de 
caracteristici. 

Exemplele selectate pentru 
zona semantică omul? pot fi divizate 
în două categorii: 

1. Prima categorie este prezen- 
tată de îmbinările sintagmatice ale 
termenului roşu în care se realizează 
sensul lui cromatic. În cadrul acestui 
model (M1) termenul în egală măsură 
se utilizează în numeroase descrieri 
portretistice în subzona “păru!” şi 
subzona “faţa”: 

... cu o frunte ce se pierdea 
acută în colțurile laterale, încadrată 
de un păr roşu... (4, p. 280], 

Continuă să spună acestea 
privindu-şi într-o oglindă buzele roşii 
şi ochii mari [5, p.139] sau 

Era şi Lupu Mendel, tot roşu, 
însă fără barbă, dar cu pistrui [6, p. 89]. 

Uneori nuanţa cromatică poate 
fi accentuată şi concretizată cu 
ajutorul unei comparații: 

Ea era descoperită... cu părul 
vîlvoi, cu ochii aprinşi în cap şi cu 
fața roşie ca sîngele [4, p. 86] sau 

Dulci erau buzele tale, ca struguni, 

Şi roşii ca un roşu stindard 

[3, p. 182]. 

2. Adoua categorie este prezen- 
tată de compatibilităţile sintagmatice 
în care termenul pe lîngă semnificaţia 
cromatică exprimă şi alte valori 
suplimentare de sens (M2). 

Este cazul să precizăm că 
lexemul roşu e de origine latină (lat. 
roseus — “de trandafir”) şi desemna 
o nuanţă deschisă a tonului. Prin 
urmare, imaginile cromatice ale 

termenilor roşu, roz, şi trandafiriu au 
la bază aceeaşi “culoare a petalelor 
de trandafir”. Actualmente vorbitorii nu 
mai simt legătura etimologică a 
lexemului roşu cu însuşirile cromatice 
ale. florilor de- trandafir; în memoria 
lor nu are loc procesul psihologic de 
comparare a culorii lor respective; 
termenul a dezvoltat o frecvenţă 
foarte mare şi a devenit o denumire 
generală (cuprinde toate nuanțele 
cromatice ale grupului de ton roşu). 
Dar trebuie să menţionăm, că forma 
internă a cuvîntului a favorizat 
dezvoltarea particularităţilor cono- 
tative în anumite contexte. Astfel, 
culoarea roşie a obrajilor devine o 
formă tradiţională de exprimare a 
valorilor sănătos, proaspăt, frumos, 
şi tînăr (se apropie semantic de 
cuvintele rumen şi îmbujorat). Terme- 
nul cromatic se utilizează pentru a 
evoca imaginea simbolică a tinereţii 
în numeroasele descrieri ale chipului 
omenesc. Cea mai răspîndită este 
formula sintagmatică “faţa albă şi 
obrajii roşi”: 

Luna lumina faţa ei albă ca 
laptele cu obrajii roşi şi părul ei blond 
[4, p. 69] sau 

„..gura micuță ca o vişină coaptă 
şi fața ei albă şi roşă ca mărul 
domnesc [4, p. 57], sau 

Fața albă şi obrajii roşii, părul 
castaniu şi des [4, p. 162], sau 

În curînd văzu ieşind, roşie ca o 
roză şi blondă ca un caier [4, p. 272]. 

Culoarea roşie poate reflecta şi 
diferite stări psihice (mînie, ciudă, 
ruşine etc.) şi fizice: 

roşu — sfială: 

— Vezi, — adăugă lulia, — că 
îți cunosc toate secretele inimii. 

Mă făcui roş pe faţă [7, p. 22]; 

roşu — furie: 

O mie de brațe cu strigătul 
“prinde-i” şi latră şi cască guri roşii 
de foc [8, p. 292]; 

roşu — bucurie: 

Fata, roşie de bucurie ieşi, 
ordonă să i se gătească trăsura de 
drum [4, p. 231]; 

roşu +— bolnav: 

„.. faţa cea palidă a lui loan se-nro- 
şise de-un roşu ofticos şi bolnav... 

[4, p. 152]. 

Deseori termenul cromatic se fo- 

loseşte pentru a exprima o ironie fină: 


În tîrg se afla un corp al pompie- 
rilor, alcătuit din şapte indivizi cu 
nasuri roşii ş-un căpitan cu nasul 
vînăt [6, p. 53] sau 

Pe lîngă nas roş, chelie şi me- 
teahna vinului doctorul Rudolf Barboni 
avea ş-o înclinare de a vorbi popular 
şi arhaic [6, p. 56]. 

Prin urmare, constatăm că 
numele de culoare roşu realizează cu 
regularitate în zona semantică omul 
două modele (M1) şi (M2) de compa- 
tibilităţi sintagmatice. 


NOTE 


1 Pentru numele de culori de ton 
roşu au fost selectate 1500 utilizări, 
dintre care 887 revin denumirii generale 
roşu. 

2 Prin compatibilitate sintagmatică 
subînţelegem o îmbinare de cuvinte, 
alcătuită după formula distribuţională S 
+ Adj, în cadrul căreia adjectivul-nume 
de culoare este compatibil cu substan- 
tivul din punct de vedere semantic. 

3 Zona semantică omul este cea 
mai frecventă pentru numele de culoare 
roşu (din numărul total — 142 utilizări 
revin acestei zone). 

* Dicţionar latin-român, Bucu- 
reşti, 1962, p. 646. 

lon CIOCANU 
Chişinău 


IMPORTANŢA 
CONTEXTULUI 


Un scriitor începător, nelipsit de 
har literar, ne-a luat odată în răspăr 
pentru că, pe cînd lucram redactor la 
editură, într-un loc al manuscrisului 
său tăiaserăm virgula pusă de domnia 
sa după cuvîntul astfel, iar în alt loc, 
în care virgula după cuvîntul în cauză 
lipsea, i-o puseserăm cu mîna noas- 
tră. 

Au trecut ani şi ani de atunci, 
însă de cîte ori vedem că într-un ziar, 
într-o revistă sau carte cuvîntul astfel 
este izolat din ambele părţi fără ca 
acest lucru să fie îndreptăţit din 
punctul de vedere al conţinutului co- 
municat, în faţă ne răsare iară şi iară 
bietul aspirant la gioria de scriitor şi 
crisparea lui, absolut neîntemeiaţă, ni 
se arată la fel de ridicolă ca în anii de 
demult. 

Şi deoarece în situaţia lui nime- 
resc sute ori poate chiar mii de oameni 
care n-au sesizat încă deosebirea 
dintre unui şi acelaşi cuvînt folosit în 
diferite contexte şi comportînd, prin 
urmare, sensuri distincte, vă facem 
atenţi asupra a două propoziţii care 
adeveresc înțelesurile diferite ale 
cuvîntului astfel. Prima propoziţie: 
“Problema aceasta noi o soluţionăm 
astfel”. Aici virgula este de prisos, 


deoarece în context cuvîntul cu pricina 
înseamnă în modul acesta, în acest 
fel, aşa. Fraza ar putea fi redactată 
uşor fără să sufere mesajul: “Proble- 
ma aceasta noi o soluţionăm aşa”. 
Despre nici un fel de semn de punctu- 
aţie în cazul acestui astfel nu poate fi 
vorba. 

A doua propoziţie: “După exa- 
mene colegii s-au despărţit. Astfel, 
lon a plecat la ţară, Gheorghe a rămas 
în oraş, iar Anatol şi-a procurat bilet 
pentru laşi”. Aici după cuvîntul astfel 
virgula este absolut necesară, deoa- 
rece în acest context el are funcţia 
de cuvînt incident, fiind identic cu 
expresia de exemplu. El dezvăluie şi 
precizează sensul propoziției anteri- 
oare, mai exact — contribuie la 
dezvăluirea şi concretizarea acestuia. 

Or, semnificaţii principial diferite 
pot căpăta în contexte corespunză- 
toare şi cuvintele şi expresiile aşa, de 
exemplu, drept urmare şi multe, multe 
altele. Una e că “apa îngheaţă drept 
urmare a scăderii considerabile a 
temperaturii” şi cu totul altceva e că 
“apa îngheaţă. Drept urmare, ea nu 
poate curge”. În primul caz drept 
urmare este o parte componentă a 
unei locuţiunii prepoziţionale, în cel 
de-ai doilea expresiei date îi revine 
funcţia de cuvinte incidente, echiva- 
lente — ca sens — cu prin urmare. 
Dacă în primul caz virgula după cu- 
vîntul urmare este de prisos şi între- 
buinţarea ei trebuie considerată gre- 
şeală, în cel de-al doilea caz ea se 
dovedeşte absolut obligatorie şi 
absenţa virgulei — într-un atare con- 
text — este o greşeală. 

Prin urmare, este de-a dreptul 
stringentă conştientizarea contextului 
în care se pomeneşte cuvîntul sau 
expresia, apoi — a rostirii corecte a 
cuvîntului sau a expresiei date în 
funcţie de situaţie şi, în fine, a utilizării 
corecte a semnelor de punctuatie în 
cazul unuia şi aceluiaşi cuvînt say 
expresii, ţinîndu-se cont, neapărat, de 
context. 

În dependenţă de context se 

verifică şi justeţea sau, dimpotrivă, 
lipsa de justeţe a întrebuinţării unor 
alte cuvinte şi expresii. Un exemplu 
concret şi, după opinia noastră, foarte 
concludent în această ordine de idei 
îl constituie două cuvinte întrucîtva 
asemănătoare prin structura lor 
fonetică, prin rostirea şi ortografierea 
lor, însă principial diferite între ele din 
punctul de vedere al conţinutului 
ideatic exprimat. Aceste cuvinte sînt 
oricum şi oarecum. 

Exemplul pe care îl dăm ne stă 
de mult la îndemînă, aşteptîndu-şi, 
după cum se spune, rîndul şi între- 
buinţarea: “Poezia noastră, de la cea 
populară la cea cultă, ne-a deprins cu 
moartea timpurie şi resemnată a 
bărbatului (“moartea mioritică”), femeii 
(iubitei, surorii, mamei) revenindu-i 
rolul oricum (s.n. — I.C.) periferic de 
bocitoare”. Exact aşa e tipărit într-o 
consemnare pe marginea poeziei 
Întoarcere de Magda Isanos în 
revista “Sud-Est” (1994, nr. 1, p. 44), 
şi ne pare rău că autorul consemnări, 
un poet nelipsit de talent critic, 
spunînd un adevăr mare şi esenţial, 
nu este totodată atent la sensul 
cuvîntului oricum, folosit aici arbitrar 
şi chiar greşit. Adverbul oricum 
înseamnă “indiferent cum, în orice fel; 
orişicum” (Dictionarul explicativ al 
limbii române, ed. a Il-a, p. 728). 
încercaţi să faceţi înlocuirea 
adverbului în cauză cu expresiile 
sinonimice recomandate de dicţionar 
şi o să vă convingeţi că autorul 
consemnării din care am citat are 
serioase restanţe la înţelegerea 
sensului unor cuvinte întrebuințate 
chiar de el însuşi. El a intenţionat să 
spună că rolul femeii este oarecum 
„periferic, adică “într-o măsură oare- 
care; întrucîtva”. Un rol poate fi întru- 
cîtva periferic sau într-o măsură oare- 
care periferic, dar nu poate fi nicide- 
cum “indiferent cum periferic” sau “în 
orice fel periferic”. 

Dar nu vă grăbiţi să ripostaţi că 
substituirea adverbelor cu pricina e o 
chestiune măruntă, iipsită de valoare 


practică şi că problema atinsă de noi 
aici se referă numai la procesul 
scrierii. Folosirea corectă a adverbelor 
oricum şi oarecum, ca de altfel şi a 
altor cuvinte şi expresii, are impor- 
tanţă în scris, dar şi în rostire, de vre- 
me ce scrierea corectă ne determină 
să citim cu intonaţia cuvenită. Aceas- 
ta în primul rînd. În al doilea, nimic 
din ceea ce poate să ne asigure o 
vorbire şi, mai cu seamă, o scriere 
cel puțin corectă, dacă nu impecabilă, 
nu este lipsit de importanţă. 


CONŞTIENTIZAREA 
GREŞELII 


“Ei şi ce dacă în loc de blajin am 
scris blăgin? E sfîrşitul lumii? Din cau- 
za aceasta să mi se scadă nota?” — 
reacţia pripită şi totalmente lipsită de 
temei aparţine unui candidat la Uni- 
versitate, care credea că lucrarea pe 
care o scrisese pentru examenul de 
admitere era mai bună decît o consi- 
deraseră examinatorii. 

Evident, în viziunea candidatului 
cu pricina există şi unele greşeli mici, 
neînsemnate, care nici n-ar trebui să 
fie luate în seamă. 

Dar iată un exemplu încă mai 
concludent pentru ideea pe care in- 
tenţionăm s-o promovăm şi de care 
dorim să se pătrundă toţi sau cel puţin 
majoritatea participanţilor la procesul 
de comunicare, în care sîntem impli- 
cati în chip firesc şi obligator. Un scrii- 
tor bine văzut la noi, poet inspirat şi 
publicist prodigios, drept că prolix din 
cale afară şi — pe deasupra — cam 
certat cu gramatica, ne informa odini- 
oară: “Reclamăm o revistă care şi ea 
ne face nouă reclamă (s.n.— |.C.). 
Ne imaginăm cu toată claritatea ce ar 
zice colegul dacă am încerca să-i 
explicăm că una e să faci (cuiva) 
reclamă, dar că absolut alta e să-l... 
reclamezi pe cineva. 

Mai mult, colegul s-ar putea să 
prindă ură pe redactorul care îşi 

toceşte vederile storcînd şi aruncînd 
la gunoi siropul din opurile mai curînd 
lirice decît reuşite ale corespon- 
dentului său şi ascuţind de zece ori 
creionul pînă corectează greşelile 
elementare comise de inspiratul, dar 
cam distratul şi pe ici, pe colo cam 
agramatul poet şi publicist. 

Ambele exemple — acel cu 
bietul candidat la studenţie şi acel cu 
poetul şi publicistul care nu conştien- 
tizează deosebirea flagrantă şi prin- 
cipială dintre a reclama şi a face (cui- 
va) reclamă — probează, în afară de 
alte trăsături, mai curînd etice, ale in- 
şilor cu pricina, o atitudine devenită, 
din păcate, aproape generală. Chipu- 
rile, există şi greşeli mici, neesen- 
tiale, care nu merită să fie luate în 
consideraţie şi pentru care nu face să- 
i scazi autorului lor nota ori ce! puţin 
să-i baţi cumva obrazul. 

Şi mai trist e că o atare atitudine 
se lasă constatată şi la lectura presei 
periodice şi chiar a cărţilor lansate de 
edituri prestigioase. În acest sens 
cităm drept exemplu o propoziţie dintr- 
o publicaţie săptămînală, anume dintr- 
un articol, de altfel interesant, semnat 
de un talentat şi original scriitor şi 
cineast de la noi: “Or hramul noii arte, 
a celei de a şaptea, a cinematografiei, 
trebuia, aşadar, să ia fiinţă din chiar 
fiinţa ideii că am ştiut să îndurăm 
istoria”. Că nu este izolată prin virgulă 
conjuncţia or, treacă-meargă, dar să 
nu se facă acordul elementar şi 
absolut necesar între substantivul 
hramul şi cuvintele care depind direct 
şi nemijlocit de acesta: al celei de a 
şaptea arte, apoi şi a/ cinematogra- 
fiei? 

Autorul articolului din care am 
transcris exemplul de la urmă ar putea 
să se mire, ca şi ceilalţi pe care i-am 
vizat mai înainte, mai mult — ca şi 
confrații de breaslă la care s-a 
întîmplat să.ne referim alte dăţi, dar 
tot cu ocazia depistării unor greşeli 
în operele lor, dacă e normal să acor- 
dăm atenţie unor erori mărunte, în 
viziunea lor lipsite de orice pondere. 


Pînă vom simţi reacţia lui, mai 
cităm din acelaşi articol: *... Spiritul 
şi Materia încremenite în “prorociri”, 
se întorc la ale sale...”. Şi ne între- 
băm: de ce oare construcţia parti- 
cipială “încremenite în prorociri” este 
izolată numai dintr-o singură parte? Şi 
încă: de ce aceste două subiecte — 
Spiritul şi Materia — se întorc la ale 
sale, şi nu la ale ... /or, după cum este 
corect? 

Nu dăm şi alte exemple din care 
rezultă că greşelile, numite de către 
unii dintre noi mici, denotă o îngrijo- 
rătoare lipsă de cărturărie, ci ne consi- 
derăm pe deplin îndreptăţiţi să ne 
reafirmăm o atitudine, exprimată cu o 
altă ocazie, la depistarea unor alte 


greşeli ordinare, în articoleie şi 


eseurile altor autori: să încetăm odată 
a davina pentru erorile comise de noi 
pe grabă, pe condiţiile precare, pe 
toate celea, numai nu pe nivelul nostru 
propriu de cunoaştere a limbii, nu pe 
simţul răspunderii în faţa cititorului sau 
poate totuşi înainte de toate în faţa 
propriei noastre conştiinţe că sîntem 
participanţi la un proces social — 
acela al comunicării orale şi scrise — 
care nu trebuie impurificat groaznic şi 
permanent cu abateri posibile şi 
imposibile de la ortografia şi ortoepia 
în vigoare. 


CÎT E ORA? 


Anume şi numai aşa întrebăm 
de obicei: “Cît e ora?” Cînd punem 
cuiva întrebarea “Cît e ceasul?”, nu 
facem greşeală, deoarece în acest 
context substantivul ceas este sino- 
nim total cu oră. Totuşi, este prefera- 
bilă întrebarea “Cît e ora?”, pentru că 
ea ne permite să evităm echivocul 
care se strecoară în întrebarea “Cit e 
ceasul?”, la care unii inşi răspund în 
glumă, deşi nu fără maliţie, numind o 
sumă oarecare, de parcă i-am fi 
întrebat cît costă un ceas. 

Pînă aici lucrurile se prezintă 
relativ simplu. Ele se complică însă 

cînd e vorba de pluralul substantivului 
oră. “Este ora paisprezece” sună 
frumos, e corect şi constituie un 
răspuns exact la întrebarea “Cît e 
ora?” 

Dar... am putea oare răspunde 
că “sînt orele paisprezece”? 

Nu. Aşa am avea temeiul să 
răspundem la eventuala întrebare “cît 
(cîte) sînt orele?” Or, nimeni nu 
întreabă aşa şi nici nu trebuie să între- 
be în felul acesta. 

Odinioară la postul de radio 
Chişinău se emiteau cîteva semnale 
scurte, după ultimul crainicul anun- 
tîndu-ne lacònic şi corect: “A fost ora 
paisprezece”. 

Deci, după ultimul semnal sonor 
fusese ora paisprezece. Nu orele. În 
aceeaşi ordine de idei ni se pare 
discutabilă formularea din cale afară 
de răspîndită “Începutul (serbării, 
adunării, mitingului etc.) este progra- 
mat pentru orele paisprezece”. Argu- 
mentul nostru e că în fiecare zi avem 
numai o singură oră paisprezece. Se 
adaugă şi eventuala întrebare “La ce 
oră va începe serbarea (adunarea, 
mitingul etc.)?”, şi nu “La ce ore...? 
Logic arfi ca răspunsul să corespun- 
dă întrebării: “La ora...”, şi nu “La 
orele...”. 

Este adevărat că se spune şi 
chiar se scrie: “Mitingul va avea loc 
între orele douăspreze şi paispre- 
zece”, dar în alte cazuri nu este vor- 
ba nici de “orele douăsprezece”, nici 
de “orele paisprezece”, ci de ora 
douăsprezece şi ora paisprezece. Nu- 
mai în asemenea cazuri pluralul orele 
apare justificat. (O greşeală care se 
strecoară extrem de des în anunţuri 
de felul celui citat este folosirea 
neîndreptăţită a cratimei sau a liniei 
de pauză în locul conjuncţiei şi. Nu 
sună frumos şi nu este corect să 
spunem ori şă scriem “între orele 12- 
14”, de vreme ce prepoziţia între cere 
în chip imperios să se precizeze între 
care şi care (oră) se va desfăşura 
manifestarea sau manifestaţia res- 
pectivă. Deci, între orele 12 şi 14. Tot 


aici atragem luarea aminte a tuturora 
asupra incorectitudinii enunţurilor de 
tipul “e ora doisprezece”, incorectitu- 
dine indiscutabilă din simplul şi evi- 
dentul motiv că substantivul feminin 
ora cere ca şi cuvîntul imediat următor 
să aibă forma de feminin, deci două- 
sprezece.) 

Am propus formele corecte în 
cazurile întrebărilor lansate imaginar 
şi ne surprindem asupra gîndului că 
faţă de mulţimea de erori provenite din 
rusificarea noastră monstruoasă, din 
lenevia spirituală în care continuăm 
să ne aflăm, din lipsa unui contact 
permanent şi cu adevărat rodnic între 
noi şi mînuitorii autentici ai limbii 
române, cerința formulată — de a se 
spune şi a se scrie “E ora paisprezece” 
sau “Începutul — la ora douăspre- 
zece”, şi nu “Sînt orele paisprezece” 
sau “Începutul — la orele douăspre- 
zece”, “E ora douăsprezece”, şi nu “E 
ora doisprezece” — poate să li se pară 
unor cititori, mai ales dintre cei culţi 
şi fini în ale limbii, lipsită de pondere 
ştiinţifică şi chiar nostimă de tot. La 
care am răspunde binevoitor şi calm 
că oricum nu strică să ne 
perfecţionăm în continuare gustul 
lingvistic, să căutăm justificarea 
deplină a expresiilor pe care le rostim 
şi cu deosebire a acelora pe care le 
încredinţăm hîrtiei, pentru ca să 
ajungem odată şi odată la o vorbire 
(scriere) corectă şi întemeiată pe o 
înţelegere clară — de către fiecare 
participant la fenomenul lingvistic de 
la noi — a tuturor componentelor 
corectitudinii cuvintelor şi expresiilor 
folosite de noi în procesul comunicării 
orale şi — mai subliniem o dată — cu 
deosebire în procesul scrierii. 


CIUBUCUL 


— Apoi facem ciubuc sau te mai 
gîndeşti? întrebă lon Ailenei. La care 
stăpînul casei în proces de con- 
strucţie, Vasile Rusu, consătean oră- 
şenizat şi el de vreo douăzeci de ani, 

acum inginer la o fabrică din Chişinău, 
îi aruncă o privire piezişă. 

lon Ailenei pricepu că vecinul şi 
prietenul său nu-l înţelesese şi hotărî 
să-i înlesnească întrucîtva conştien- 
tizarea sensului pe care-l pusese în 
cuvîntul rostit: 

— De ce, adică, să nu-i facem 
ferestrei un ornament în relief, care 
să-i marcheze marginile? 

— Ornamentul de care vorbeşti 
se numeşte ciubuc? 

— Nu ştiai? 

— Eu ştiam că ciubuc este o 
pipă, una cu ţeavă lungă ori chiar o 
ţeavă de lulea. Ce-i drept, mai zilele 
trecute şeful nostru îl certa pe un fost 
angajat, zicîndu-i ciubucar. O fi însem- 
nînd ceva de rău, dar ce anume, taie- 
mă, că totuna nu ştiu. 

— Ciubucar nu înseamnă neapă- 
rat ceva de rău. Ciubucar este şi 
“unealta de zidărie, cu care se fac 
ciubucele”, adică ornamentele în re- 
lief, care marchează marginile unui 
perete, ale tavanului, ferestrei etc., 
ceea ce, evident, nu era cazul să i se 
spună fostului vostru angajat. Mai 
curînd şeful tău o fi avut în vedere că 
tipul vrea, cere sau umblă după 
ciubuc, adică după “avantaj sau cîştig 
ilicit”. 

— Apoi că tocmai aceasta 
visează tipul, după cum foarte nimerit 
i-ai zis! 

— Dumnezeu cu dînsul. Tu răs- 
punde-mi la întrebare: facem ciubuc? 

— Noi facem ciubuc, adică 
ornamentul. Fostul nostru angajat 
caută ciubuc, altfel zis — cîştig ilicit. 
Şeful meu fumează ciubuc, în sensul 
că trage din lulea. Rezultă că există 
tocmai trei ciubucuri? 

— Ba bine că nu. Ciubucuri se 
spune numai despre cîştigurile ilicite. 
Pipele şi ornamentele sînt ciubuce. 

— Nu e rău că am scărpinat 
limbile, dar să lăsăm limba îa în pace 
şi să facem odată ciubuc la fereastră. 

— De ce limba ta? Dacă eşti 
inginer, nu ti-ar trebui să ştii ce în- 
seamnă ciubuc, ciubucuri şi ciubuce? 


Ţi-ar strica dacă ai şti? întrebă lon 
Ailenei şi se apucă de lucru. El este 
profesor de limba română la şcoala 
de la marginea oraşului, dar în con- 
diţiile de azi cîştigă un ban în plus în 
mod cinstit (adică nu aşteaptă, nu 
caută ciubuc) făcîndu-l din cînd în cînd 
pe constructorul. 

Vasile Rusu îl privi de data 
aceasta oarecum liniştit, chiar luminat 
la faţă. Aproba îndemnul profesorului 
de a cunoaşte şi el, inginerul, toate 
sensurile cuvîntului în discuţie. 


ÎN CULISE 


S-a mai vorbit, ba chiar s-a mai 
scris la tema pe care intenţionăm s-o 
abordăm în rîndurile care urmează. 
Din păcate, fără prea mare succes, 
de vreme ce pînă şi în ziarul “Ţara”, 
cunoscut printr-o exprimare în general 
corectă, ne-a fost dat să citim la un 
moment dat că “măiestria jucătorilor 
de după culise (s.n. — I.C.), conju- 
gată cu un oportunism de cea mai 
joasă speţă, (...) n-a provocat (...) 
descalificarea publică a celor 
demisionaţi”. 

De ce după culise, dacă locu- 
ţiunea adverbială formată din substan- 
tivul culise este în culise (Dicţionarul 
explicativ al limbii române, p. 217)? 

Şi în acest caz concret unor 
vorbitori şi — vedeţi şi dumneavoas- 
tră — unor scriitori ai limbii noastre le 
joacă festa influenţa atît de blamată 
în ultimul timp — şi pe bună drepta- 
te! — din partea limbii ruse, în care 
se spune şi se scrie za kortinoi, 
expresie tradusă absolut mecanic de 
către unii: după culise. Este o cal- 
chiere care s-a legat de noi, ca scaiul, 
şi de care nu putem nicidecum scăpa 
odată şi odată. 

De aceea am riscat să repetăm 
ceea ce s-a spus şi s-a mai scris: 
locuţiunea adverbială cu substantivul 
culise (la plural) este în culise. Autorul 
articolului din care am citat ar fi trebuit 
să vorbească despre măiestria 
jucătorilor din culise. 


Obirgii 


99 


lon DRON 
Chişinău 


CARPAŢI 


Despre proveniența numelui de 
munţi Carpaţi s-a scris mai puţin ori 
chiar deloc în Basarabia, originea 
acestui nume rămînînd în discuţie în 
onomastica românească (şi nu 
numai). 

Codru-i frate cu românul, iar 
Carpaţii sînt leagănul şi cuibul 
românilor. Romanizarea populaţiei 
autohtone daco-getice (carpo-dacice, 
carpo-getice) a avut loc nu numai în 
Dacia propriu-zisă, ci şi în sudul 
Basarabiei şi chiar în zone mai 
nordice, situate pe cursul mijlociu al 
Nistrului, iar spaţiul geografic de 
formare a daco-romanilor include şi 
tot teritoriul aflat la est de Carpaţi pînă 
la Nistru şi în stînga acestui fluviu (pe 
cursul lui inferior). 

Pe parcursul a peste o mie cinci 
sute de ani Munţii Carpaţi au păstrat 
mereu vie, au alimentat permanent şi 
au răspîndit facla dacoromânismului. 

In 1987 o autoare — R.M. Kozlova 
publică în limba ucraineană un articol 
în care este discutată (pentru a cîta 
oară) etimologia numelui de Carpați". 
Ea recunoaşte că majoritatea savan- 
tilor sînt de părere că oronimul Carpați 
(Karpat) este de origine traco-iliră, 
totuşi are unele rezerve şi încearcă 
să demonstreze neargumentat că 
“teritoriile locuite de slavi nu pot fi 
excluse din aria de creare a oroni- 
mului”. Cu alte cuvinte, dumneaei 
lansează o nouă pretinsă teză ce ar 
dovedi “originea slavă” a denumirii 


Carpaţi. Trebuie să reținem că în 
limbile slave nu există absolut nici 
un fel de etimon la care ar putea 
coborî oronimul Carpaţi. 

În prezentul articol vom stărui 
asupra explicării provenienţei oro- . 
nimului Camaţi, reieşind din exemple 
şi paralele de ordin toponimic şi 
urmărind o strînsă legătură a numelui 
Carpaţi cu radicali şi termeni entopici 
din mai multe limbi indoeuropene şi 
de substrat. În primul rînd, se cere 
amintit faptul că denumirea Carpaţi în 
forma (varianta) Karpates oros a fost 
înregistrată încă de savantul din 
antichitate Claudius Ptolemaeus (83- 
161)?, adică în perioada cînd slavii nu 
locuiau nici prin apropierea Carpaţilor. 
Pe de altă parte, în Marea Egee din 
cele mai vechi timpuri este cunoscută 
o insulă numită Camat (la Herodotos — 
Kamat *, la Strabon — WKarpathos“, azi 
Karpatos, aşezată între insulele Kreta 
şi Rodos). După denumirea insulei 
Kamathos Strabon (63 î. Hr. — 17 d. Hr.) 
numeşte şi apele din jur Marea 
Carpatică (în lat. Mare Carpathium). 
Tot Strabon în Geografia sa mai vor- 
beşte şi de o regiune muntoasă din 
centrul Peninsulei Iberice — Carpe- 
tania. 

Denumirile tribale Karpi şi 
Karpodakai, întîlnite în izvoarele scri- 
se elene şi latine pentru daco-geţi (ori 
numai pentru unele grupuri de daco- 
geţi) din teritoriile situate la sud-est 
de Carpaţi în sec. Il-VI sînt o dovadă 
că numele munţilor, în forma stră- 
veche Camat, s-a extins şi asupra 
unor denumiri ale autohtonilor daco- 
geţi. 

Mai multe limbi indoeuropene 
păstrează radicali lexicali şi termeni 
entopici ce provin, probabil, dintr-un 
etimon preistoric comun cu oronimul 
Carpaţi. Comp.: alb. Karpă “stîncă”, 
shkrepă “coastă, povîrniş, ruptură, 
pantă, versant”; retorom. crap(pa) / 
(grip/grep) / carp — “piatră, stîncă”. 
In zonele montane ale Elveţiei şi 
Italiei (în regiunea Friulia), unde este 
vorbită retoromana, sînt răspîndite 
mai multe nume topice care au în 
componenţa lor elementul karp-: Crap, 
Val la Crappa, Carpera, Carplina, 
Carpusa, Carpatsch, Carpetla, Car- 
pella etc. (comp. şi numele oraşului 
francez Karpantra, provenit, probabil, 

din numele muntelui din apropiere, 
sud-estul Franţei). Semnificative sînt 
şi cuvintele scarpă/ şcarpă “stîncă”, 
scîrpos “rîpos, abrupt”, răspîndite în 
dialectul aromân, şi şcarpă “marginea 
înclinată a drumului”, cunoscut graiu- 
rilor limbii române, ca indigene, sau 
fiind condiţionat de alb. shkrepă. 

Magdalena Popescu-Marin con- 
sideră în unul dintre articolele sale: 
că numele Carpaţi s-ar fi format în 
română pe baza altui oronim mai 
vechi (dacic) Carp- “fiind modelat la 
finală cu un sufix dintre cele mai 
răspîndite (-atus ca în barbatus), de 
asemenea de origine latină”. Sensul 
primar al oronimului Carp- în limbajul 
strămoşilor indoeuropeni ai dacilor ar 
fi fost, în concepţia autoarei, “de 
stînci; stîncos; cu stînci”, altfel spus 
“munţi; (loc) muntos; (loc) cu munţi”. 

intr-un alt articol Vasile C. Ioniţă 
lărgeşte cu mult numărul exemplelor 
Kîr/ Kîrp/ Kîrt cu înţelesul de “ridi- 

„cătură de pămînt; formaţiune mun- 
toasă; colină, munte, stîncă”, cunos- 
cute şi întîlnite în spaţiul dintre 
Oceanul Îngheţat de Nord şi Marea 
Mediterană şi avînd tangenţe cu 
oronimul Carpaţi, numele insulei 
Carpatos din Marea Egee şi anticul 
Carpetania din centrul Peninsulei 
Iberice.Tot Vasile C. loniţă mai 
aminteşte şi de numele topice Scîrpa 
Lată (la aromâni), satul şi pîrîul Cîrpa, 
masivul Cîrpa din Munţii Şureanului 
şi verbul a scîrpălui (răspîndit în 
vestul Transilvaniei) “a săpa un teren 
înclinat pentru a face un drum”, unde 
legătura acestuia cu scarpă “suprafaţă 
înclinată (...)” este evidentă. Autorul 
mai adaugă că “Exemplele acestea 
nu sînt deloc neglijabile (...) cum nu 
sînt neglijabile nici realităţile lingvis- 
tice existente la esi de Peninsula 
Balcanică”. 

Cu înţelesul de “stîncă” terme- 
nul Karpa este cunoscut şi în unele 
graiuri bulgare. Studierea cazurilor 
existenţei şi răspîndirii radicalului kar- 
“piatră” în armeană, kar (-ka) “stîncă; 
munte” în puştu, kankar “pietriş” în 
hindi, karbi “stîncă” în urartu, carra 
“piatră; stîncă” în celtică ş.a.m.d. l-a 
determinat pe savantul bulgar Via- 
dimir Gheorghiev să considere oro- 
nimul Carpaţi de origine tracică (traco- 
dacică), care a avut înțelesul primar 


x» 


anume de “regiune stîncoasă” (“(s)kor- 


pa-ta)'. Bineînţeles, că iniţial numele 
Karpatos/ Karpates (din izvoarele 
scrise elene şi latine) se referea numai 
la unele regiuni stîncoase, alpine ale 
vechii Dacii. Şi cercetătorul buigar 
Ivan Duridanov, de asemenea, con- 
sideră că Karpatés oros (amintit de 
Ptolemaeus) ar rezulta, anume în 
limbajul daco-geților din indoeuro- 
peanul * Korp ãt-, evoluat ca oronim din 
*korpăâ'“stîncă”?. 

Forma Carpati cu a neaccentuat 
şi neschimbat în fî, cum ar fi fost firesc 
în graiurile române (comp. exemplele 
de mai sus: Cîrpa, Scîrpa Lată ş.a.), 
este considerată de savanţi de 
provenienţă livrescă. 

Ipoteza cu sufixul -at (us) pentru 
Carpaţi (comp. la Ptolemaeus Karpa- 
tes oros) în comparaţie cu lat. barbatus 
nu poate fi aplicată în cazul dat 
deoarece numele munţilor a fost 
atestat cu mult înainte de afirmarea 
latinei la nord de Dunăre şi cu mult 
mai înainte de constituirea limbii 
române. 

Numele Carpaţi, cu toate că a 
fost conservat şi răspîndit pe cale 
livrescă (în primul rînd, în elenă şi 
latină), în limba română este de 
origine dacică şi trebuie să fie 
considerat parte din tezaurul (patri- 
moniul) istorico-cultural românesc de 
substrat autohton dacic (daco-getic). 


NOTE 


1Kozlova, R.M., Pro pohodjennea 
deeakih oronimiv Karpatskogo arealu // 
“Movoznavstvo”, 1987, nr. 2. 

2 Slovar' anticinosti, Moscova, 
1989, p. 249. 

3 Gherodot, Istoria, Leningrad, 
1972, p. 152. 

4 Strabon, Geografia, v. |, Cartea 
III, Capitolul 2, Bucureşti, 1974, p. 320. 

5 Popescu-Marin, Magdalena, Cu 
privire la etimologia numelui propriu 
Carpaţi // “Studii şi cercetări lingvistice”, 
1988, nr. 2, p. 165. 

8 Ioniţă, Vasile C., Cu privire la. 
oronimul Carpaţi // “Studii şi cercetări 
lingvistice”, 1989, nr. 1. 

7 Gheorghiev, Vladimir, Trakite i 
tehniat ezik, Sofia, 1977, p. 38, 197,201, 
202, 206, 214. 

3 Duridanov, Ivan, Ezikât na tra- 
kite, Sofia, 1976, p. 116. 

° Graur, Al., Nume de locuri, 
Bucureşti, 1972, p. 169. 

MANIFESTĂRI 

ALE INTERFERENŢEI 
LINGVISTICE 

ÎN TEXTE ROMÂNEŞTI 
DIN BASARABIA 
(1812-1918) 


Este bine cunoscut faptul că în 
situaţia de contact lingvistic (spre 
deosebire de situaţia de continuum 
lingvistic*) apare fenomenul de inter- 
ferenţă a limbilor venite în contact. Nu 
vom face o incursiune în istoricul 
termenului interferență, care s-a 
impus ca unul dintre conceptele de 
bază ale sociolingvisticii, ci vom 
aminti doar cîteva definiţii ale unor 
renumiţi sociolingvişti. Uriel Wein- 
reich, de exemplu, defineşte interfe- 
renta în felul următor: “Cazurile de 
abatere de la normele unei limbi sau 
ale celeilalte, care apar în vorbirea 
bilingvilor ca rezultat ai stăpînirii mai 
multor limbi de către aceştia, vor fi 
denumite fenomene de interferenţă” 
[1,p.41]. 

lurie Degşeriev, făcînd o trecere 
în revistă a lucrărilor de sociolingvis- 
tică cu referire la interferenţă, îi dă 
noţiunii respective o accepţie mai 


“Termen utilizat în sociolingvistică 
pentru a desemna ansamblul producţiei 
lingvistice care se situează între doi poii: 
acrolectul şi bazilectul; a fost în vogă în 
anii '60 în studiile de creolistică. 


largă: “...interferenţă poate fi numită 
orice influenţă reciprocă a elementelor 
extralingvistice (culturale), care duce 
la apariţia materialului lingvistic 
negativ” (s.n. — L.C.) [2, p. 253]. 

Şi în lucrările recente de socio- 
lingvistică interferența este tratată 
drept “deviere în raport cu normele a 
două limbivenite în contact” [3, p. 178]. 

Aşadar, rămîne să vedem care 
sînt abaterile de la normele limbilor 
aflate în situaţia de contact lingvistic, 
sau, altfel spus, care e materialul 
lingvistic negativ, rezultat din inter- 
ferenţă. Susţinem opinia lui Josiane 
F. Hamers, potrivit căreia “Conceptul 
de interferenţă este apropiat cu cel de 
împrumut, în acelaşi timp se deo- 
sebeşte de el, în măsura în care 
împrumutul se. produce în mod 
conştient, în timp ce interferența nu” 
[3, p. 178]. Acelaşi autor susţine în 
continuare că pot fi considerate 
interferenţă calcurile şi melanjurile de 
cod în măsura în care s-au produs 
inconştient. 

Dacă la nivelul limbii vorbite se 
poate aprecia gradul de competenţă 
lingvistică a vorbitorului, apoi la nivelul 
limbii scrise nu ştim cum s-ar putea 
susţine că, în cazul unui împrumut 
sau al unui calc lexical, fenomenul s-a 
produs în mod conştient sau in- 
conştient, mai ales atunci cînd acesta 
constituie o abatere de la normele 
fireşti de dezvoltare ale limbii şi în 
acelaşi timp este utilizat din plin în 
limba scrisă pe parcursul unei pe- 
rioade istorice îndelungate. (Ne 
referim la textele româneşti din 
Basarabia anilor 1812-1918.) Şi totuşi, 
vom considera drept material lingvistic 
negativ sau manifestări ale inter- 
ferenţei apărute în situaţia de contact 
lingvistic româno-rus în anii 1812-1918 
calcurile inacceptabile după modele 
ruseşti, cuvintele ruseşti (împru- 
muturile) neadaptate şi cele adaptate 
la afixe româneşti, construcţiile 
sintactice inadecvate etc., care n-au 
prins rădăcini în limba română moder- 
nă, constituind doar mostre de limbă 
ale unei epoci istorice. 

Menţionăm că sursele arhi- 
vistice ne oferă un foarte bogat “ma- 
terial lingvistic negativ”, care demon- 
strează că limba română din Basa- 
rabia, în urma contactului lingvistic de 

106 ani cu limba rusă, a fost afectată 
de interferenţă la toate nivelurile: 
fonemic, morfemic, lexical, sintactic 
şi ortografic, încît la începutul seco- 
lului XX s-a atestat o deviere tran- 
şantă de la normele limbii române 
utilizate peste Prut. 

Pentru elucidarea celor spuse 
mai sus vom aduce un şir de exemple 
culese din diferite texte (acte legisla- 
tive, manifeste împărăteşti, scrisori 
de danie, foi volante, proclamaţii, 
gramatici şi dicţionare bilingve) din 
diferiţi ani, în care am atestat feno- 
menul interferenţei lingvistice. 


1. MANIFESTĂRI 
ALE INTERFERENŢEI 
LA NIVELUL LEXICULUI 


a) Un cuvint din limba română 
înlocuit cu unul din limba rusă, rămas 
intact (împrumuturi neadaptate): “... Cu 
aceasta se face ştire tuturor cum că 
excelenţia sa politicescul nacialnic a 
oblastiei Basarabii, inginer ghinaral 
maior Garting, după multe otnoşănii ce 
nu cuntenesc a veni de la gubernatorii 
a guberniilor Hersonului şi a Podoliei 
cum că să pustiesc acele gubernii, 
fugind locuitorii de acolo cu sate întregi, 
mistuindu-se aicea...” (dosar 125, anul 
1814, “Arhivele Basarabiei” (AB), nr. 2, 
1935, p. 138); “Pentru venitul cotului prin 
tîrguri să se gătească soobşcenie unde 
să cuvine” (dosar 178, anul 1815, AB, 
nr. 2-3, 1936, p. 21); “Spre a să face ştiute 
hotăririle giudecătoriilor de pe la ţinuturi, 
să vor rîndui de cătră Verhovnii Sfat zile 
în fieştecare anu” (4, p. 72]; “... adeverez 
ca dreaptă casa mea cu tot locul înprejur 
ce o am aicea în oraş, în al doilea 
ceastie, pervoiu cvartal supt no. 150..." 
(Zapis de danie, anul 1821, 1 septem- 
brie, AB, nr. 3, 1934, p. 258); “Cu mila 
lui Dumnezeu, Noi Nicolai Întîiu Împărat 
şi sîngur stăpiînitoriu a toată Rossia i 
proci, i proci, i proci..." (Manifestul lui 
Nicolai | la moartea împăratului Ale- 
xandru Pavlovici, de la 14 dechemvrie 
1825) [4, p. 350]; "Aşadar Noi ne-am 
încredinţat că schimbarea stării a 
oamenilor crepostnoi mai spre bine este 
pentru noi un testamentu a strămoşilor 
noştri” [5, p. 114]; “La aceasta îndrăz- 
nesc a adăuga că limba traducerii 
acestor învățături e curată şi înţele- 
'gătoare pentru poporul nostru basara- 


bean şi garantez că învăţăturile după 
conţinutul lor, vor alcătui predmet liuboz- 
natel'nosti nu numai pentru preoţi, dar 
chiar şi pentru păstoriţi” [5, p. 134]; voin 
(p. 19), dobrodetel' (p. 30), zapisca (p. 38), 
carandaş (p. 45) [6]; gorcița (p. 8), 
şciuca (p. 39), ucitel' (p. 49) [7]; rucica 
(p. 49), țiferblat (p. 61), molodeț (p. 63), 
podcladca (p. 69), Moscva (p. 81) [8]. 

b) Cuvinte ruseşti adaptate la afixe 
româneşti: “Izvodul pentru candidaţii 
aleşi prin mulţime glasurilor, să înfăţoşazi 
de cătră predvoditelul dvoreanstvii la 
nacealstva oblastei după cuviinţă” [4, 
p. 40); chiedru (rus. kedr), ucenicul (rus. 
ucenik) [9]; butelcă (rus. butilka), 
stoleriu (rus. stolear), bolniță (rus. 
bol'nița) [10]; “... ocîrmuitorul Senat au 
ascultat raportul d. ministru de finan- 
suri..." (5, p. 232]; “În pravilile aşazati 
pentru facirea perepisului de norodu din 
Oblastiea Bessarabiei osăbit să zici în 
ponturile celi mai gios zisă...” [5, p. 58]; 
a dosădi (rus. dosadit'; p. 174), neruşuit 
(rus. neruşimii; p. 186), osfeşcianie (rus. 
osveaşcenie; p. 188), a ponoslui (rus. 
ponosit'; p. 190) [11]; grabuiesc (rus. 
grabliu; p. 27), bracuit (rus. zabra- 
kovannii; p. 36), caznaceiu (rus. kazna- 
cei; p. 45), oi nacazui (rus. nakaju; p. 59) 
[6]; chislorodul (rus. kislorod; p.94), 
nabedrennicul (rus. nabedrennik; p. 129), 
neitralitetul (rus. neitralitet; p. 146), a 
ştrafui (rus. ştrafovat'; p. 419) [12]; 
ghimnazii şi realinoe şcoali (rus. ghim- 
nazia, real'noe ucilişce; p. 31), zapiatai 
(rus. zapiataia; p. 32), scobce (rus. 
skobki; p. 32), dezlegarea zădăcilor (rus. 
reşenie zadaci; p. 32), povtorenia 
trecutelor (rus. povtorenie proidennogo: 
p. 33) [13]; "... cînd îs vide o gramadi de 
omini ori numa on om cu steagu roşu, 
apui ştiţi că-s ai voştri, adici rătuiesc 
pintru norod” [5, p. 337]. 

c) Calcuri lexicale (semantice şi 
morfematice): părțile vorbei (rus. ciasti 
reci), numele infiintate (rus. imea 
suşcestvitel'noe), numele alăturate (rus. 
imea prilagatel'noe), asupragraiu (rus. 
narecie), unitoarea (rus. soiuz), pleca- 
rea (rus. sklonenie), căderea (rus. 
padej), numitoare (rus. imenitel'nfi), 
născătoare (rus. roditel'nîi), dătătoare 
(rus. date/'nîi). învinovăţitoare (rus. 
vinitel'nîi). chemătoare (rus. zvatelnii) 
lucrătoare (rus. tvorite!'nîi). înainte- 
puitoare (rus. predlojnii) [9,10]; fărdijeli 
(rus. bezjalostnii; p. 30), lungrabdatori 
(rus. dolgoterpelivii; p. 31), gîtlunga (rus. 
doigoşeia; p. 31), sîngivarsatic (rus. 

krovoprolitnîi; p. 50), nefrumos (rus. 
nekrasivii; p. 63), trebeîmplinirea (rus. 
treboispolnenie; p. 110) [6]; fărideboalf 
(rus. bezboleznennii; p. 8), fratriu- 
cigătoriul (rus. bratoubiița; p. 18), mierea- 
ducători (rus. medonosnii, p. 120), nuide- 
calcat, nuidestricat (rus. nenaruşimii; 
p. 148), noutiparit (rus. 'novoizdannii; 
p. 168), noucasatorit (rus. novobracinfi; 
p. 168), sîngurînvățătoriul (rus. samouci- 
tel' ; p. 323), păzitoriuldetrup (rus. telohra- 
nitel' ; p.. 383) [12]; fărădeviînt (rus. 
bezvetrie; p. 3), neploaie. (rus. bezdoj- 
die; p. 9), apîmfitor (rus. vodoprovod; 
p. 36) [13]. 


2. MANIFESTĂRI 
ALE INTERFERENŢEI 
LA NIVELUL SINTAXEI 


a) Postpoziţia verbului auxiliar 
atunci cînd în fraza rusească verbul este 
omis: “Mie foarte îmi este cu plăcere a-ţi 
sluji Dumitale” (rus. Mne priatno Vam 
Slujiti) [9]. 

b) Calchierea regimului verbal 
rusesc (Dativul): “Lui i s-au împlinit 
douăzeci de ani (rus. Emu ispolnilos' 
dvadțat! let); “Care an merge acestei 
copiliți?” (rus. Kotorfi god etoi deviţe?) 
[12, p. 452]; Lor li trebui sî discarcit carili 
(rus. Im nujno vigrujat' voz?) [6, p. 135]. 

c) Plasarea adverbului înaintea 
verbului: “Dumneata pe mini foarte mă 
vei îndatori (rus. Vf menea kraine 
obeajete) [9]; “Foarte mulţumesc” (rus. 
Pokorno blagodariu); “Mă foarte bucur 
că vă văz” (rus. la oceni rad, cito vas 
viju) [10, p. 74, 84]; 

d) Antepoziţia adjectivului faţă de 
substantiv: “La dumneata am vazut verdi 
chiperi” (rus. U vas ia videl zelionîi 
pereţ); Undio dus marilada?” (rus. Kuda 
otnesli bol'şoi sunduk?) [6, p. 129]. 

e) Utilizarea pronumelor: “Tu 
închide uşa” (rus. Tî zatvori dver'), “Tu 
dă-mi pîine’ (rus. Tî dai mne hleba) [14, 
p. 112]. 

f) Intrebuinţarea diatezei pasive în 
locul celei reflexive: “Moldova şi Valahie 
s'au unită în Principatele-Unite-Rumâ- 
ne de Principele Alecsandru loannŭ 
I. Cuza” (rus. Moldova i Valahia soe- 
dinilis' v. Soedinennie Kneajestva- 
Rumînskiia kneazem Alecsandrom l. Cu- 
zoiu) [14, p. 111]. 

g) Utilizarea particulei negative 
înaintea substantivului şi nu a verbului: 


“Eu astizi mînînc nu acas?” (rus. la se- 


godnea obedaiu ne doma) [12, p. 467]. 

h) Traducerea construcţiei ruseşti 
u menea, u tebea prin Acuzativul /a 
mine, la tine: “Poftim, la noi este numai 
pîine de casă” (rus. Izvolte, u nas est' 
tol'ko domaşnii hleb) [10, p. 104]; “La 
tini mari cap” (rus. U tebea bol'şaia 
golova) [6, p. 127]; “La dînsa e gutunari” 
(rus. U neia nasmork) [12, p. 451]. 

i) Traducerea cazului rusesc 
Vinitel'nfi cu prepoziţia na prin Acuzativul 
românesc cu prepoziţia pe: “Cite cea- 
suri? caută Dumeata pe ceasornicul 
Dumitale” (rus. Kotorfi ceas? posmotrite 
na svoih ceasah [9]; "Eu aş vre mai bine 
sî ma dau pe conioace” (rus. la hotel bf 
lucişe katat'sea na kon'kah) [12, p. 442]. 

j) Lipsa verbului copulativ a fi în 
propoziţie, după modelul rusesc: “Casa 
asta premari” (rus. Dom etot ocen' 
pol'şoi) [6, p. 127]; “Aist loc bun” (rus. 
Eto mesto horoşee); “Aist lemn uscat” 
(rus. Eto derevo suhoe) [6, p. 128]. 


3. MANIFESTĂRI 
ALE INTERFERENŢEI 
LA NIVELUL ORTOGRAFIEI 


a) Sunetul h este înlocuit prin g: 
garnic, godorogesc, golteiu, gorn, gîrleţ, 
diganie, zăgar, păgar, gaide! [15, p. 564]; 
“Albina şi gulubul (p. 4), scria la maga- 
lagii scrisori (p. 3), i-a venit să strige în 
gura mare: gop!, gop!, gop!, gop! (p.33), 
împărţeală cu gftrie (p.63) [8]. 

b) Reduplicarea consoanelor: 
grammatica (rus. grammatika), calligra- 
fie (rus. kalligrafia), classe (rus. klass?) [14], 
russesc (rus. russkii) [9,10,12,13]. 


Exemplele de mai sus ne dezvă- 
luie degradarea limbii române utilizate 
în Basarabia în anii 1812-1918 sub 
influenţa limbii ruse. Interferenţa cu 
limba rusă a dus la crearea unui bogat 
material lingvistic negativ, care ulte- 
rior a fost eliminat din limbă, dar a 
lăsat urme adînci în conştiinţa 
majorităţii vorbitorilor de limba română 
din Basarabia. 

Astfel, cunoscutul autor de 
manuale şi dicţionare, profesorul de 
liceu Gheorghe Codreanu, în prefața 
cărţii sale Bessarabia nota: “în 
traducere nu sînt utilizate cuvinte din 
limba română literară, puțin cunoscută 
(s.n— L.C.) moldovenilor basarabeni, 

ci din limba locală, populară” [16, p. 1]. 

În Explicații de cuvinte la 
manualul său de citire, Ştefan Ciobanu 
include printre cuvintele necunoscute 
copiilor basarabeni şi pe următoarele: 
colivie — cuşcă; porumbiţă — golu- 
biţă; coşuleț — corzîncuţă [17, p. 180- 
181]. 

lar K. Krupoviatkin în prefața 
dicționarului său ruso-român, editat la 
Chişinău, trage concluzia următoare: 
“In ultimul veac limba română din 
Basarabia nu s-a dezvoltat deloc, aşa 
că acuma ea se deosebeşte mult de 
limba română modernă, care, avînd 
liberă dezvoltare, s-a cioplit, s-a 
perfecţionat, îmbogăţindu-se cu mai 
multe forme şi cuvinte nouă” [18, p. 1]. 

La cele spuse mai sus de 
autorul dicționarului ar mai fi de 
adăugat că limba română din Basa- 
rabia pe. parcursul a 106 ani a funcţi- 
onat în alte condiţii socioculturale 
decît limba română utilizată peste 
Prut, s-a aflat într-o situaţie nefa- 
vorabilă de contact lingvistic cu limba 
rusă şi funcţionarea ei a fost dirijată 
de glotopolitica de asimilare şi 
rusificare a guvernului țarist. lar drept 
consecinţă a contactului lingvistic 
româno-rus, a apărut interferența 
lingvistică, care a afectat limba 
română la toate nivelurile. 

_ LUMEA 
DE DUPĂ CUVÎNT 


“Să se mîndrească alţii cu 
paginile pe care le-au scris, eu mă 
mîndresc cu cele pe care le-am citit”, 
mărturisea Jorge Luis Borges, acest 
fantastic de avid cititor de carte care, 
de fapt, a şi scris un impresionant 
număr de pagini, printre ele, precum 
susţinea exegetul literar Alfonso 
Reyes, neîntîlnindu-se nici una “de 
umplutură”. O atare apreciere poate 
părea oarecum exagerată, însă nu 
deranjează, ci, din contra, e în con- 
cordanţă cu spiritul de semilegendă 
ce învăluie figura ilustrului argentinian 
ajuns, în ultimii ani, autorul aproape 
imposibil de depăşit ca notorietate în 
lumea mare. Fireşte, la noi acest 
clasic al modernităţii apare drept... un 
novice şi, pornind de la convingerea 
că el merită să intereseze un cît mai 
larg cerc de consîngeni, am şi purces 
la derularea opiniilor prezente. 

Jorge Luis Borges a dorit să fie 
un scriitor nesupus teroarei orgoliului 
de redutabil şi irepetabil creator ceea 
ce, se pare, i-a reuşit. Într-un dialog, 
el destăinui interlocutorului următoa- 
rele: “Bioy Casers, de exemplu, zice 
că nu sînt un bun poet şi că sînt mai 
bun povestitor. Eu cred că în ambele 
cazuri am destule limite (...) Unele îi îmi 
ies bine, altele aşa şi aşa”. Însă 
despre împotrivirea faţă de ispitele 
grandomaniei şi sincera sa modestie 
vom vorbi nu înainte de a preîntîmpina 
cititorul că, şi în continuare, vom apela 


la deloc puţine citate fie şi din 
binecunoscutul motiv că, irezistibil, 
patima de a-l cita pe Borges s-a 
transformat într-un... tic estetic al 
unei părţi considerabile din lumea 
contemporană, precum remarca şi 
Andrei lonescu: “A-l cita pe Borges 
este o deprindere intelectuală a 
timpului nostru”. Reproducerile textua- 
le sînt, consider, îndreptăţite şi din 
considerentul că însăşi opera ilustrului 
argentinian are de personaje princi- 
pale... citatele, întrunite în corolare 
colocviale diverse, ingenioase şi, 
deci, captivante. Citatele ne sînt... 
interlocutori subtili, agreabili şi inteli- 
genţi, mărturisindu-ne despre perma- 
nenta insomnie a unui spirit elevat şi 
demonstrîndu-ne cum el, acest spirit, 
iese augustin din cărţi şi intră în lume 
sprea ne înfăţişa superioara, plina de 
nobleţe şi nestrămutata credinţă bor- 
gesiană în cultură ca un rafinat strat 
de semnificaţii noi suprapuse peste 
înfăţişările universului uman. Apoi, 
căutînd trecerea integratoare de la 
universul uman în genere la infinitul 
cosmic Borges susţine că “Universul 
însuşi e o Carte”: iată prima viziune 
asupra lumii pe care şi-o plăsmu- 
ieşte... Lumea e o bibliotecă, spune 
Cărturarul din Buenos Aires, iar des- 
crierea ei... formează textul unei 
“ficcion” intitulate Biblioteca din Ba- 
bel (citat din Ştefan Augustin Doinaş). 
lar exegetului francez Jean Gene îi 
aparţine subtila observaţie că Borges 
ia omul drept “un bibliotecar imper- 
fect; uneori, în faţa imposibilității de 
a găsi cartea pe care o caută, scrie 
alta: aceeaşi, ori aproape aceeaşi”. 
Băieţandrul Jorge Luis Borges 
a simţit lipsa unei anume cărţi sau, 
ca şi mulţi alţii, pur şi simplu n-a putut 
s-o găsească în infinita Bibliotecă din 
Babel încă de la vîrsta de şapte ani 
cînd purcede a-l imita pe spaniolul 
Cervantes, dar scriind “într-o engleză 
deplorabilă”. Harnicul, perseverentul 
şi, sigur, îndărătnicul autor care abia 
deprinsese alfabetul mai ticluieşte şi 
.. un manual de mitologie clasică (!), 
şi un roman cavaleresc. lată de ce, 


-după vreo cincizeci de ani, după pe 


cît de prodigioasa.-i, pe atît de miracu- 
loasa-i lansare în oceanul literaturii, 
Borges, aflat în culmea celebrităţii, nu 
trezi pic de suspiciune cînd afirmă: 

“Întotdeauna am simţit că destinul 
meu era, înainte de toate, un destin 
literar (...), că eu voi încerca să trans- 
form totul în cuvînt”. Şi — se tinu de 
cuvînt în a “transforma totul în cuvînt”. 
Pentru el lumea însemna un Alfabet, 
iar fenomenele, lucrurile — vocabule. 
In acest punct Borges se întîlneşte 
cu concepţia budistă, conform căreia 
istoria universală e divizată în peri- 
oade, printre care apar eclipse îndelun- 
gate pe durata cărora nu există nimic 
altceva decît cuvintele din Veda. 
Adică, în vreme de eclipse Universul 
nu reprezintă decît un vid asemănător 
unei celeste stupine a cuvintelor ce 
sînt, în esenţa lor, nişte arhetipuri, 
nişte matrice ce servesc la re-crearea 
componentelor lumii. 

Am zice că dacă Flaubert privea 
la o frază bine modelată ca un îndră- 
gostit, Borges putea să încerce un 
sentiment similar chiar la cercetarea 
unui singur cuvînt, presupunînd, spre 
exemplu, că popularizarea şi popula- 
ritatea budismului în ţările occidentale 
se datorează în bună parte şi sono- 
rului, frumosului, ademenitorului cuvînt 
Nirvana, “deoarece pare imposibil ca 
el să nu însemne ceva încîntător”. 
Pentru Borges, cuvîntul este deja o 
metaforă, o microstructură poetică. Ba 
mai mult, îl numeşte “operă poetică”. 
In cele patru litere care formează 
cuvîntul moon (în engleză: lună), 
scriitorul argentinian simte o pulsaţie 
aparte, “ceva care obligă la o anumită 
încetineală ce convine lunii, i se 
potriveşte ei, pentru că acest cuvînt 
este aproape rotund şi aproape că 
începe cu aceeaşi literă cu care se 
termină”. (Să încercăm şi noi să aflăm 
subtilităţi asociative între cuvintele 
limbii noastre şi realitatea pe care o 
exprimă ele: aspru, ascuţit, dur, dulce, 
sec etc. — sonoritatea lor, accentuată 
sau potolită, corespunde senzaţiilor ce 
ni le trezesc noţiunile pe care le 
exprimă). În linia acestui raţionament 
ajungem a înţelege că în spiritualitatea 
unui popor, şi de aici — a lumii întregi, 
cel mai simplu element (cunoscut) de 
la începuturile ei este în egală măsură 
de important şi reprezentativ ca şi 
altitudinile obţinute de respectiva 
spiritualitate în cele mai recente 
timpuri. Un cuvînt ori o metaforă pri- 
mordială valorează cît o epopee sau 


un tratat filosofic de ieri, de azi, de 
mîine. Să ilustrăm aserţiunea prin 
cîteva exemple extrase din spaţiile 
învecinate ţării de baştină a lui Bor- 
ges: astfel, încă de pe timpurile lui 
Columb, indienii guaraos le înfăţişau 
europenilor superbe perle poetice 
alcătuite dintr-un singur cuvînt, 
numind curcubeul — şarpe cu salbe, 
prietenul — cealaltă inimă, sufletul — 
soarele din piept, toiagul (bătrînului) 
— nepot nedespărţit, iar în loc de “ieri” 
spuneau “uit”. Aceste imbatabile 
probe întru susţinerea adevărului că, 
la începutul începuturilor sale, limba 
a fost integral la nivelul metaforei, la 
condiţia poeziei “pure” ne 
demonstrează că, fără exagerare, o 
capodoperă poate încăpea doar în 
cîteva litere. 

Apropo de litere: Borges a 
studiat cu atentă migală şi încîntare 
nu doar cuvintele, ci şi componentele 
lor, scriind că “fiecare literă se de- 
taşează, ca şi cum ar fi gravată, ca 
şi cum ar fi talisman, apoi se alătură 
iar unele altora, pentru a sugera 
uimitoarea ciudăţenie a cuvintelor”. lar 
în conferinţa-eseu Despre o miste- 
rioasă scriere cifrată el se simte 
plăcut obligat de a remarca faptul că 
în cărţile sacre sînt socotite sfinte nu 
doar frazele sau cuvintele, ci şi literele 
care le compun, amintind în conti- 
nuare paradoxalul exemplu cu supo- 
ziţia că în Cabala literele ar fi fost 
anterioare cuvîntului, adică — s-au 
manifestat drept sensuri de sine stă- 
tătoare, anume ele, literele, fiind 
instrumentele principale ale lui Dumne- 
zeu. Fireşte, obsesia faţă de Cuvînt 
sau Literă ca unităţi semantice, 
metaforice, ca elemente narative nu 
putea să nu-l aducă pe Borges spre 
preocupările cabaliştilor, concepţia 
cărora porneşte de ia ideea că Sfînta 
Scriptură reprezintă o textualitate 
absolută, iar ceea ce e definitiv nu 
poate fi nicidecum un rod al întîmplării. 
Ca un martor vrăjit, prezent la ritualul 
de cercetare şi interpretare a Cabalei, 
Borges se lasă sedus de alchimia 
filologică graţie căreia operanţii rîv- 
nesc a afla supremele şi singularele 
semnificaţii, citind textul sfînt pieziş 
sau de la dreapta lä stînga, de la 
stînga la dreapta, înlocuind unele litere 
cu alteie etc. Şi nu numai din acest 

considerent ar fi apărut seducţia mis- 
terului: în genere, celebrul argentinian 
a avut o predilecție de lux faţă de 
misterios, aproximaţii, presupuneri 
care, evident, nu ţin de domeniul ade- 
vărului adevărat, însă sînt seducă- 
toare, agreabile din punct de vedere 
intelectual. “Inventariind” atare “păca- 
te” frumoase, Ştefan Augustin Doinaş 
observa că “Borges cochetează cu 
erudiţia. O dovedesc faimoasele şi 
:suculentele. sale falsuri: citarea de 
nume de autori şi de cărţi deopotrivă 
de inexistente, referinţele născocite 
de el însuşi, citatele apocrife, — toate 
amestecate inexplicabil cu opere de 
autori reali, cu texte reproduse în mod 
riguros. Uluitoarea erudiție a lui Borges 
se hrăneşte deopotrivă dintr-o cu- 
noaştere enciclopedică autentică şi 
din voluptatea rafinată a truculenţei 
cărturăreşti, a mistificării istoriei şi 
literaturii — iar acest amestec savant, 
de real şi imaginar, exprimă o con- 
cepţie asupra lumii şi, bineînţeles, 
asupra artei”. Noi am adăuga doar că 
şi datorită acestei curajoase alchimii 
a falsurilor fermecătoare opera borge- 
siană întruneşte calităţi care îi acordă 
o poziţie aparte în infinitatea literaturii 
universale. Ba mai mult, aici, în singu- 
laritatea operei ce abundă în intuiţii şi 
ingeniozităţi potopitoare, putem afla 
un singular gen de autor, exclusiv al 
lui Borges, pe care Osvaldo Ferarri 
l-a numit ipoteză. În modestia şi 
onestitatea sa celebrul latinoamerican 
nu poseda nestrămutata conştiinţă că 
de partea lui se află, obligatoriu, 
adevărul, zicînd că “eu nu am nici o 
certitudine, nici măcar pe aceea a 
incertitudinii”. Dar nici nu se poate sus- 
ține că o atare patimă pentru ficţiune, 
invenţii fanteziste ar apărea drept 
repercusiune a lipsei de probe con- 
crete şi a dorinţei de a se menţine în 
limita soluţiilor pozitive confortabile. 
Mai curînd, obsesia vine din predilec- 
tiile pentru farmecul enigmatic al 
poeziei ce nu se află numai şi numai 
în poezia propriu-zisă, ci atît în rea- 
litate, cît şi în irealitate (presupunere, 
ipoteză). (Borges consideră că nu 
proza, ci poezia, oricît de abstractă 
ar fi ea, este mai aproape de realitate, 
de tainele acesteia, îndeobşte. mai 
aproape de “acest lucru atît de 
misterios căruia îi spunem realitate”) 


Ajunşi la acest moment de rami- 
ficare a subiectului, să facem un pic 
cale întoarsă, reluînd firul raţiona- 
mentelor despre Literă—Cuvînt— 
Frază—Carte—Univers, pentru a ur- 
mări cît de cit coerent una dintre ideile 
principale, prezente în eseistica, 
poezia, proza de anticipație şi dialo- 
gurile lui Borges. Însă ceea ce am 
schiţat ca succesiune firească (Li- 
teră—Cuvînt—Frază etc.) doar pare 
a se derula în linie dreaptă, de fapt, 
în punctul ei de pornire, ea fiind înte- 
meiată pe principiul labirintului, în con- 
cepţia exegeţilor însuşi Borges fiind 
caracterizat drept un om al oglinzilor 
care se reflectă complicat pînă la 
sofisticare una pe alta şi, concomi- 
tent, reflectă lumea, universul. E 
Omul labirintului, dar al unui labirint 
nici pe departe tradiţional, deoarece 
minotaurul îl poate aştepta pe cel 
cutezător cînd pe linie dreaptă, cînd 
undeva pe un cerc rotunjit din această 
linie, cînd într-un punct oarecare al 
sferei, rezultată din multitudinea 
giratorie a aceluiaşi cerc, multiplicat. 
Astfel, fugitatea clipei şi statornicia 
veşniciei înseamnă una şi aceeaşi: 
perpetua linie a cercului ori integrarea 
în interiorul sferic al existenţei cos- 
mice — concepţie borgesiană pe care 
Guillermo Sucre o defineşte ca “extaz 
al timpului”. Acest labirint netradiţional 
presupune, parcă, şi spaţiul închis, 
alambicat, dar şi nezăgăzuita deschi- 
dere spre infinit (univers) care se 
poate produce şi reproduce dintr-un 
embrion oarecare. lar dacă Borges 
aseamănă Universul cu o Carte, reiese 
că la începutul începuturilor embrionul 
a reprezentat o carte.din care au 
generat, cu timpul (cu veşnicia!), toate 
celelalte cărţi. Scriitorul francez 
Maurice Blanchot, preocupat de 
impacturile scrisului, limbajului, 
comunicării, a formulat deducţiile lui 
Borges astfel: “Esenţialul în literatură 
e că este, în mod impersonal şi în 
fiecare carte, unitatea inepuizabilă a 
unei singure cărţi şi repetarea abso- 
lută a tuturor cărților.” Pornind de ia 
acest gînd, m-aş încumeta să afirm, 
prin asociaţie, că literatura lumii ar fi 
un “Bolero” al scrisului care, precum 
în renumita partitură muzicală a lui 
Ravel, reia aceeaşi temă, aceleaşi 
motive în contrapunct, deosebirea 

constînd în nuanţe, intensitate, colo- 
rit, particularităţi stilistice etc. E ceva 
în spiritul concluziei lui Blanchot, con- 
form căreia chiar şi atunci cînd “există 
un duplicat perfect, originalul, şi chiar 
originea, se şterg (să ne amintim că 
“Bolero”-ul lui Ravel avu la bază o 
melodie folclorică pe care aproape că 
n-o mai identificăm în partitura de 
autor — L.B.). În felul acesta, lumea, 
dacă ar putea fi tradusă şi duplicată 
într-o carte, ar pierde orice început şi 
sfîrşit şi ar deveni un volum sferic, 
fiind şi fără limite; volum pe care îl 
scriu toţi oamenii şi în care sînt scrişi”. 
Ori, s-ar întîmpla cam ceea ce i s-a 
întîmplat protagonistului dintr-un frag- 
ment de naraţiune rămas de la 
Empedocles din Agrigento care, după 
ce se lăudă cu avalanşa de meta- 
morfoze, în rezultatul cărora a fost 
fecioară, ramură, cerb, peşte, coman- 
dant, pod peste şaizeci de rîuri, spumă 
a valurilor, stea, lumină, mai spune 
că “eu am fost cuvînt într-o carte, eu 
am fost la început o carte”. 

În concepţia lui Borges, Univer- 
sul drept Carte a cărţilor, Carte-parto- 
geneză (ce se autogenerează) e ceva 
ce nu are autor, e o creaţie deperso- 
nalizată. Marele scriitor argentinian 
reprezintă acest simbol al lipsei de 
identitate, al lipsei de ambiţie şi orgo- 
liu personal în povestirea “Tlon, Uqbar, 
Orbis tertius” prin locuitorii planetei 
Tlon, unde scriitorii nu-şi semnează 
operele şi nici nu-şi fac probleme cu 
reluările, pastişele, plagiatul, influen- 
tele, arhetipurile, derivatele, ramifică- 
rile, curentele, şcolile artistice. Ce-i 
drept, ideea care la Borges obţine 
accente distinctive, o lansaseră, oare- 
cum în surdină, Schelley, Emerson, 
Valery, fapt despre care argentinianul, 
spre deosebire de cei de pe Tlon, 
aminteşte. Acesta nu e unicul caz 
cînd protagonistul nostru se abate 
involuntar (mai bine zis, obligat de 
etica terestră) de la concepţia sa care 


tratează literatura lumii ca pe o faptă ` 


a unui Singur creator (Anonimul anoni- 
milor), şi întreaga muncă — nobilă, 
dezinteresată şi atemporală — a 
Unuia fiind păstrată în Biblioteca din 
Babel care adăposteşte “tot ceea ce 
poate fi exprimat în toate limbile”. 
Dar de ce s-a dedicat, totuşi, 
scrisului (să ne întrebăm) acest pasio- 


nat al focalizării Diversităţii în Arhetip, 
Multiplului în Matricea Unicului, dacă 
totul a fost reluat şi repetat în alte 
timpuri? Adică, de ce a scris el, Bor- 
ges, nedezamăgindu-se de neantul 
obligatoriului anonimat pe care-l 
presupune Cartea-Univers? Răspun- 
sul ar fi, probabil, cel pe care l-am 
invocat mai spre începutul eseului în 
cauză: a scris cu un tremur de 
voluptate pentru scris; chiar dacă totul 
deja a fost scris, Borges e şi el omul 
care, încă de pe la şapte ani, nu găsi 
în Biblioteca din Babel opera sa 
preferată şi se apucă însuşi el s-o 
ticluiască, folosindu-se de colaje şi 
montaje, caleidoscopuri şi treceri în 
revistă a ramificaţiilor tematice pe 
care intenţionează să le altoiască 
(sau: re-altoiască) pe Tulpina comună. 
Prin mobilitate imaginativă de excep- 
ţie, erudiție care, parcă, a miracol, 
depăşeşte posibilităţile cunoscute 
multora, Borges devine un fanatic al 
scrisului ca proces de eliberare spiri- 
tuală a omului; a omului ce scrie, dar, 
precum spuneam, continuă să caute 
cartea necesară în Biblioteca din Ba- 
pel care, concomitent cu tomurile 
elaborate deja, le înglobează şi pe 
cele ce vor fi scrise mîine sau peste 
o sută de ani, în genere — cîndva şi 
oricînd, în viitor. Şi această dimpreună 
dăinuire a mesajului ajuns tezaur forte, 
real, şi a celui posibil, ipotetic, rîvnit, 
aşteptat şi care va fi creat, iarăşi ţine 
de o fascinantă alchimie a literaturii 
în virtutea căreia însuşi Borges a 
scris (a dictat) şi a căutat cartea în 
pofida orbirii sale complete ce a 
survenit pe cînd atinsese vîrsta de 
cincizeci de ani. De aici şi conferința- 
eseu Cărţile şi noaptea pe care a 
prezentat-o, alături de altele, la teatrul 
“Coliseo” din Buenos Aires şi în care 
mărturisea că în viaţă s-a învrednicit 
de numeroase onoruri (“şi poate 
nemeritate”, remarcă el cu nelipsita-i 
modestie), însă cel mai mult l-a 
bucurat numirea în funcţia de director 
al Bibliotecii Naționale, dat fiind că 
totdeauna şi-a imaginat Paradisul sub 
forma unei biblioteci. 

Pînă aici, fără a intenţiona s-o 
fac special, de citeva ori am pomenit: 
despre proverbiala modestie a acestui 
autor celebru care a reuşit să rămînă 
onest şi la izbînzi, şi la eşecuri. insă 

ce e, totuşi, cu respectiva calitate a- 


caracterului său? Nu care cumva ea 
nu e decit o examinare pur specula- 
tivă? Însuşi scriitorul spunea că 
această stare de spirit a însuşit-o din 
exemplele japonezilor ce au loiala 
virtute de a presupune că dreptatea 
este mereu de partea interlocutorului. 
Astfel, cînd cineva, în dialoguri, enun- 
tă elogii la adresa lui, Borges, parcă 
timid, modifica aprecierile, atenuînd 
superlativele, ca şi cum s-ar fi temut 
să nu ajungă prizonierul ideilor pe 
care şi le fac alţii despre el. Glosărilor 
stridente le prefera independenţa firii 
şi liniştea meditaţiei. Opiniilor ce se 
vroiau învestite cu drept de cetate le 
prefera pe cele ce aveau dreptul de a 
se răspîndi prin întreg universul uma- 
nităţii. A fost cosmopolit, onest şi 
uman acest “anarhist şi arhitect în 
acelaşi timp”, precum l-a numit Geor- 
ge Steiner. 

Șă fi avut modestia categorică 
şi obsesivă legătură cu pledoaria lui 
Borges pentru absoluta depersonali- 
zare a poetului, prozatorului, drama- 
turgului etc., pentru plonjarea lor ire- 
versibilă în dezinteresatul anonimat 
artistic, fără a lăsa barem un semn 
cît de minor al originalității lor? Că 
doar, cică, încă din străvechimile lumii 
originalitatea literară a devenit impo- 
sibilă din evidentul motiv că “numărul 
legendelor sau al metaforelor de care 
e în stare imaginaţia umană este 
limitat”. Oricît ar fi încercat cineva să 
ateste singularitatea omului şi a lumii 
(“chiar şi în cele mai rapide note biblio- 
grafice există o perspectivă originală”, 
spunea Reyes), Borges a contestat 
neabătut nu numai propria sa origina- 
litate, ci şi pe cea a lumii, rămînînd 
adeptul lui Berkeley, în spiritul aces- 
tuia negînd existenţa Eu-lui şi a făptui- 
rilor lui. Oricum, noi putem conchide 
că distinsul argentinian a rămas un 
scriitor foarte personal, original şi din 
motivul că a combătut... personalita- 
tea, originalitatea ca atare. 

Dar să reluăm din nou filiaţia Li- 
teră—Cuvint—Frază—Carte—Univers 
pentru a pune în lumină încă un as- 
pect (original!) al concepţiei lui Borges 
asupra artei scrisului, şi anume — că 

-e necesar să cercetăm şi să apreciem 
literatura nu conform cronologiei con- 
crete a elaborării ei, ci din punctul de 


vedere al jalonării lecturii care e uni- 
cul mobil, nedefinit, perpetuu şi mereu 
în schimbare. Vin alţi cititori şi alta e 
cartea în raport cu cea pe care o 
cunoşteau (şi cum o cunoşteau, o 
înțelegeau) lectorii de cîndva. Ba chiar 
aceeaşi persoană, recitind după anu- 
mit timp o carte, n-o mai găseşte pre- 
cum o ştiuse, ci ... alta şi altfel, pre- 
cum explică Borges în eseul Poezia 


sau frumuseţea ca senzaţie fizică: 


*... pentru acelaşi cititor aceeaşi carte 
se schimbă din moment ce noi ne 
schimbăm... Se poate spune că fie- 
care lectură a unei cărţi, fiecare reci- 
tire, fiecare amintire despre această 
lectură în imaginaţia noastră reînno- 
ieşte textul. Deci şi o carte, nu numai 
noi, poate fi considerată “rîul schim- 
bător al lui Heraclit”. 

In modul de cugetare al cele- 
brului creator mi s-a părut interesantă 
referinţa repetată, fie şi nesiste- 
matizată riguros, la ceea ce aş numi 
opera dubiă. O atare faptă îndoită, pe 
care o poate realiza cineva conco- 
mitent, i-a fost caracteristică şi lui 
Platon care, definind atît de plastic 
poezia — “Acest lucru gingaş, înaripat 
şi sacru” — pe lîngă memorabilul 
adagiu (prima operă) “ne-a dat”, spune 
Borges, “un frumos exemplu de poe- 
zie” (deci, a doua operă). Sau să luăm 
cazul lui Groussac care dimpreună cu 
opera istorică şi critică (prima) a 
realizat-o pe cea de a doua ce constă 
în reînnoirea prozei spaniole. Chiar 
cînd afirmă că Divina Comedie a fost 
creată în italiană şi pentru a salva de 
la destrămarea dialectală această 
limbă, Dante Alighieri susține, indi- 
rect, că a făcut o operă-dublet: pe cea 
literară propriu-zisă şi, alături ori con- 
comitent cu ea, — monumentala ctito- 
rie lingvistică. O atare stratificare feri- 
cită o aflăm şi în aserţiunea borge- 
siană referitoare la literatura franceză 
care este atît de vastă şi bogată 
(despre cea engleză spunea că e 
“aproape infinită”), încît întruneşte nu 
una, dar, cel puţin, două tradiţii cla- 
sice. În alt loc Borges ne îndeamnă 
“să admirăm ce toţi idealiştii admit: 
caracterul. halucinant al lumii. Să 
facem ceea ce nici un idealist n-a 
făcut: să căutăm realităţi care să 
confirme acest caracter.” În mod mai 
explicit, duplicitatea este atestată prin 

căutarea unei a doua irealități care să 
confirme prima irealitate. Cam ceea 
ce ar însemna “poezie pentru poezie”, 
însă nu în sens negativ. Borges re- 
marca următoarele: “Fraza există pe 
cont propriu. Cred că aceasta este, 
de asemenea, o piatră de încercare a 
poeziei: anume că fraza există dincolo 
de sensul pe care i-l acordăm. Marea 
i-a dat cel mai bun loc în cerul său”. 
Deci, este vorba de fraza ca sens şi 
fraza ca... frază. lar în metafora po- 
etică vizată de Borges iarăşi (ca 
dinadins!) e prezent dubletul: cerul de 
sus şi cerul mării. Şi parcă a fost 
firesc ca un atare mod de referinţă (fie 
că este mai curînd intuitiv decît prag- 
matic) la duble valori învestite într-o 
singură matrice să fie caracteristic 
spiritului său în care s-au întîlnit şi 
au colaborat harul generator de opere 
artistice şi subiectivitatea critică 
inteligentă. Şi, dacă veni vorba, e 
nimerit să amintim că Updike aducea 
argumente întru confirmarea faptului 
că Borges este maestrul care a influ- 
enţat benefic proza nord-americană, 
iar noua critică franceză a intertextua- 
lităţii recunoaşte în celebrul argenti- 
nian un înaintaş prodigios. Cu toate 
că, în virtutea modestiei sale necon- 
trafăcute, Borges n-a catadicsit să-şi 
atribuie aceste sau alte merite, sus- 
ţinînd că, de cele mai multe ori, în 
artă părerea de primat nu e decit o 
eroare. Spre exemplu, reproducînd 
unele versuri de acum un mileniu şi 
ceva — “Călătorind departe prin 
puterea oceanului” şi “Tu, ca însoțitor, 
eşti durere şi dorinţă”, conchide că 
aceste admirabile ecouri romantice 
“dovedesc că şcolile literare (...) sînt 
simple invenţii ale istoricilor literari 
care nu simt poezia. Căci poezia este 
aceeaşi şi este eternă”. Sau, în alt 
loc: “... cînd se vorbeşte de mişcarea 
romantică, se au în vedere date mult 
posterioare, deşi am putea spune că 
mişcarea romantică începe deja în 
acel moment în care cineva, în 
Normandia sau în Paris, citeşte O mie 
şi una de nopţi. 

Referințele. la romantism ne 
conduc în chip firesc spre poezie, în 
cazul dat — spre cea a lui Jorge Luis 
Borges, poezie complexă, dar nu atît 
de complicată; poezie subtilă, 
împănată cu elemente mitologice şi 


de cultură universală; poezie de care 
mulţi cititori se apropie cu timiditate, 
însă şi cu irezistibilă curiozitate, ca- 
racteristică neofitului. Poet al emo- 
ţiilor lucide confruntate cu raţiona- 


“mentul meditativ al metaforelor li- 


vresc-intelectualizate, şi în acest gen 
Borges nu are pretenţii de originalitate, 
însă rămîne ingenios şi laborios în 


„tratarea sau re-tratarea temelor, orbita 


esenţială a obsesiilor poetice rămi- 
nînd aceeaşi ca şi a întregii sale 
creaţii: Universul, Cuvîntul, Oglinzile, 
Cartea, Biblioteca, Ipoteza, Misterul... 
Ca poet, Borges mai relevă un feno- 
men interesant: spre senectute, cam 
pela 60 de ani, el trăieşte o reîmpros- 
pătare a sensibilităţii prozodice, 
scriind foarte multe versuri. (Imi 
amintesc că un lucru asemănător i se 
întîmplase şi regretatului nostru 
George Meniuc.) Insă ce ar însemna 
“foarte multe versuri”? Indirect, răs- 
punde însuşi Borges în eseul Cărţile 
şi noaptea: “Editorul meu mi-a dat o 
ştire excelentă: mi-a spus că dacă eu 
i-aş da treizeci de poeme în răstimp 
de un an, el ar putea publica o carte. 
Foarte bine, dar treizeci de poeme 
înseamnă o serioasă disciplină (mai 
ales dacă trebuie să dictezi versurile, 
neputînd să le scrii), dar, în acelaşi 
timp, înseamnă şi o suficientă liber- 
tate, căci este imposibil ca într-un an 
să nu apară treizeci de ocazii pentru 
poezie”. Să reținem referinţa la discip- 
lina serioasă, să ne amintim că, în 
artă, Borges a fost un adept al voinţei, 
insistenţei şi laboriozităţii. Cu toate 
acestea, el pare să fi susţinut adepţii 
inspiraţiei, socotindu-se printre ei, 
afirmînd că arta se întîmplă, este ceva 
imprevizibil şi că misiunea bardului nu 
reprezintă o sarcină ce ţine de un orar 
anume (“Cine este poet, este poet în 
permanenţă, se vede asaltat mereu 
de poezie”). 


Concluzia de ansamblu la care 
ajungem sau ar trebui să ajungem ar 
fi incompletă fără o retrospectivă 
sumară, esenţializată, dar şi îmbo- 
găţită cu noi elemente adiacente, a 
ceea ce reprezintă pentru literatura şi 
cultura lumii acest ultim, cred, mohi- 

can al enciclopedismului. În primul 
rînd, erudiția borgesiană a fost cu 
siguranţă singulară în sferele ce ţin 
de enigmatic, neobişnuit, cabalistic 
ş.a., fapt ce i-a şi revendicat numele 
de spirit al labirintului şi oglinzilor. Şi 
al “alchimiei” culturii universale (lite- 
ratură, estetică, istorie etc.). De aici, 
în imediată vecinătate se află suges- 
tivul nume cu care l-a re-botezat poetul 
mexican Alfonso Reyes: “magician al 
ideilor”. În genere, nu e uşor a-l înţele- 
ge pe un alchimist, pe un magician 
care nu ne propune atît mesaje 
coerente, cît labirinte ale erudiţiei 
împănate cu voite şi seducătoare 
falsităţi care, de altfel, nu-l supără pe 
nimeni la lectura eseurilor ori prozelor 
de anticipație ce ni se înfăţişează 
aidoma unor ingenioase inventare 
artistice, unde intercomunică ecouri 
din filosofia şi bibliografia savantă, 
ştiinţa literaturii şi destul de multe alte 
ştiinţe, din istorie şi religie, din ... 
simţire şi cugetare autentică. Păti- 
maşe pledoarii pentru cultură şi inteli- 
genţă temeinic asimilate, conferințele- 
eseu ale lui Borges conţin un nedisi- 
mulat spirit rafinat, civilizator prin influ- 
enţa sa asupra altor spirite. Cînd le 
citeşti, parcă simţi în intimitate o îm- 
palidare melancolică a trăirilor lirice, 
împalidare de pergament din arhivele 
sentimentale ale Lumii şi Omului. Mai 
bine zis, împalidare de palimpsest 
(pergament sau papirus de pe care s-a 
şters sau s-a ras scrierea iniţială 
pentru a se putea utiliza din nou şi pe 
care se mai văd urmele vechilor 
texte). Anume că palimpsestul ar 


putea defini-simboliza una dintre esen- . 


ţialele idei ale operei lui Borges, con- 
form căreia evoluţia artei nu înseamnă 
continuare, ci permanentă reluare de 
la alt nivel şi în alt mod decit cele 
anterioare. (Să ne amintim de inven- 
tatul literat francez din “Tlon, Uqbar, 
Orbis tertius” care se decide să re- 
scrie Don Quijote, utilizînd exact 
aceleaşi cuvinte de care se servise 
şi Cervantes, doar că folosindu-le în 
modul de gîndire specific secolului 
nostru). 

Curios că celebrul nostru pro- 
tagonist se încumeta a mărturisi pu- 
blic că este aproape incapabil să 
gîndească abstract. El, care a lansat 


atîtea ipoteze cu vaste şi temeinice 
inflexiuni şi căruia chiar i s-a atribuit 
paternitatea unui gen literar nou, cel 
al ipotezei, motiva acest “neajuns” 
prin frecventele sale apelări la citate 
şi amintiri, fapt în care alţii, din con- 
tra, au găsit merite ce au o influenţă 
relativ subterană, dar substanţială 
asupra literaturii contemporane. 

Se arată sceptic, zicînd că nu 
crede în victorii literare. Insă a avut 
destule şi memorabile izbînzi, cea din 
urmă fiind legată de inclasabilitatea 
ca autor şi singulara sa autonomie ar- 
tistică. Şi dacă Stivenson susţinea că 
una dintre calităţile de căpetenie nece- 
sare unui scriitor ar fi ca acesta să 
aibă farmec, el, Borges (şi literatul, 
şi omul), a onorat plenar respectiva 
cerinţă. Ca literat, am zis, ţinînd să 
accentuez: şi ca om. Căci în cazul 
său ni se oferă fericita ocazie de a 
reabilita fără suspiciune o noţiune atît 
de necesară în lumea noastră supusă 
anomaliilor etice, ideologice, sociale; 
o noţiune banalizată, devalorizată de 
întrebuinţările ei cu şi fără noimă şi 
suficientă îndreptăţire: noţiunea de 
umanism. Jorge Luis Borges este un 
umanist, cetăţean generos al Pămîn- 
tului şi, deci, al Universului. Şi mai 
este unul dintre deloc numeroșii, azi, 
reprezentanţi ai civilizaţiei noastre de 
la acest sfîrşit neliniştit de secol care 
întrunesc calităţi de excepţie şi opţiuni 
publice pentru a fi considerat un Ge- 
niu. După părerea criticului literar 
francez Roger Caillois, “Geniul.siste- 
matic, geniul lui Borges nu se închide 
niciodată într-un singur sistem. Cu o 
vervă diabolică şi neobosită, el sis- 
tematizează în toate sensurile”. 

Foarte rar am avut noi ocazia 
de a folosi gradul absolut în aprecierea 
unui Om al secolului XX, a unui 
Contemporan. Eram gata, gata să 
purcedem. la inventarea miturilor des- 
pre Umanism, Geniu şi, iată, argenti- 
nianul Jorge Luis Borges (1899-1986) 
ne-a reîntors la realitate, pentru care 
fapt lumea îi va rămîne etern recunos- 
cătoare, ca şi tuturor nemuritorilor din 
sacrul ei Panteon. 

Cristina CÎRSTEA 
Bucureşti 


HUNC LEGIO COMITATUR 
AGRESTIS 


în prelungirea picioarelor străzile — 
acestea crescînd 

înfundîndu-se-n marile 

parcuri 


(NU TE MAI VĂD MI TE 
ÎNCHIPUI) pe trotuarele dinspre 
marginea 

Pietei Centrale peste 


țărîna 
alcoolul 
extazul acestui oraş numit 


CHIŞINĂU 


nimeni nu poate spune că 
“ m-am născut 

doar pentru 

viaţă şi moarte 


închipuirea 
e adevăratul cimitir al omului liber 


golul 
pe care 
viaţa şi moartea nu-l umple 


nu te mai văd mi te 
închipui lumea 
trece prin mine ca o 

promisiune uitată 

cu străzile 

piețele ei 

cu bărbaţi şi femei (sînt o păpuşică 
de plastic 

cu mîinile groase cît 

casele). 


ÎNTR-O ZI SFÎRŞITUL 


există imagini că totuşi port 

chip (seara în sufletul meu îl 

strivesc ca pe-un gîndac de 

bucătărie) într-o dimineaţă o să-mi vină 
şi mie 

rîndul 


scîrba mila şi teama 


să-mi sărute talpa minciunii singurul 
bărbat care mă mai 

cuprinde cu 

braţele (într-o zi sfîrşitul mă va 
întinde-naintea mea ca 

începutul) prin defileul cearşafului 


mîna lui va atinge toate 

femeile chipului meu biete insecte ascunzîndu-se-n 
pielea totdeauna 

întinsă şi albă 

a fricii 


SÎMBĂTĂ SEARA ÎN CHIŞINĂU. ŞAPTE IMAGINI. 


FOTOGRAFUL NUD 
(poem-schiţă) 


|. Soţ şi soţie. preludiu în negru. un semn 


de omagiu 
întorcîndu-mă pe acest drum al 
Memoriei. 


. (în cele din urmă nu pot să-mi amintesc prea mult). 


Memoria — 

Ca o fotografie — 
e întoarcerea 
Morţii. 

VII. 


Astăzi / scriu asta/ Marele Bulevard/ Şaizeci şi 
patru / sîmbătă seara în 

CHIŞINĂU / trupul meu sugerează 

imagini — o lume a 

Imaginii. Acum priveşte-mă 

bine (această imagine a mea) şi 

sugerează-mi 

Adevărul Emfatic ascunde-l în cealaltă 

parte. 

printre picioare. 


Sot şi soţie. preludiu în Moarte 

pentru 

aceste picioare 

Stînd unul în faţa altuia — la distanţă — încît 
printr-un singur pas 

pot fi 

ale mele. DAR NU SÎNT. Sînt o 


femeie fumînd o țigară 

gîndindu-mă că 

ovarele mele arfi putut rămîne grele cu 

tine gîndindu-mă 

la tine ca la o teorie a 

Seducţiei. Viaţa mea tocmai a sugerat imaginea mea. 
Două picioare ca 

soţ şi soţie — la distanţă — ca două 

lumi diferite. 


. (Moartea poate sosi.) 


Cîteodată o femeie nu-şi poate aminti prea 
mult. 

Nicolae COANDE 
Craiova 


daruri otrăvite 


următoarea lume ar putea fi sufletul dacă mă hotărăsc 

să scap de pielea asta putredă. 

aş putea renunţa la plăcerile unei minţi viclene la ce-mi 
propune cel din oglindă 

cînd îmi arată pe zid sfîrleaza zarul clepsidra. daruri 
otrăvite. dacă aş putea rezista unei tentaţii de copil. 

ştiu că lumea nu are nevoie de vocea mea mi-am dorit mereu 
să ies din grămadă 

trufia mea e un soare otrăvit care-mi cutreieră măruntaiele 
îmi zvîntă limba. schizofrenia unui parfum care ucide. 

am răbdare dar răbdarea mi-e pe sfirşite. 

scufundat în somn şi-n patul meu de tristeţe 

sînt deodată singur pe crucea asta de pămînt. 


vin din infernul muncii 


ziua s-a dus. afară sînt cîini. aş putea să mă ridic 

şi să ies palid ca lumina la Dendrah. 

laptele nu mă satură. 

vin din infernul muncii palmele violete le scot din pămînt 
pline de carnea femeii la apogeu. 

vin din pămînt cu tot cu pămînt sîngele nu are viitor 
limba scuipă o arie neagră pe străzi. 

aş putea să mă ridic şi să ies dintre pereţii încinşi 

ai camerei unde mă schimb încet . 

ca fructul necopt al unei ştiinţe ridicole. sînt posedat 
de un mare gînd şi de o mare aşteptare — 

ştiu că azi omul nu e decît pielea lui. cu timpul 

voi da replici morților. 

fundătura homer 


respir cu plămînii altei lumi între zidurile astea vechi 
sînt ametit şi greu nu mă mai pot ridica uşure 

la căderea serii — iată vaca asta străluceşte 

de la o vreme singură pe cer. 

cîndva am să mă îngrop de viu în pămînt — voi lăsa 
doar o mînă afară pentru vechii trecători ai 
fundăturii homer (uliţa-ngustă sub care trăiesc) 

voi indica sensul şi direcţia de mers 

cu policarul dreptei crescut monstruos şi zdrobit 

de apăsarea hulei care vine. 

va fi o zi apoi va fi o noapte va fi scîrba asta 

de lumină. nu mai există pămînt. 

sînt secera întristării — omul mare plînge în somn. 


soarele pubelei noastre 


soarele pubelei noastre suie pe cer mai ales noaptea 
cînd biîjbîi printre resturile cinei sărace 

a muncitorului cu trei braţe 

un cap strigă din cap cu vocea boului în plină arşiţă 
e cald ca-n burtă aici. rîcîi cu mîna tare 

în coaja mileniului 

urlă de groază cîinele ciocănarului balelele-i coboară 
din munţi mai ales noaptea intră în patul rece al văduvei — 
dintre picioare-i răsare acest soare jilav care-mi suie 
în ţeastă. nu-mi revin din stupoare. 

în aceste bălți sînt umilit. 

Anatol CIOCANU 


AM. MURMURAT 


Am murmurat: da timpul s-a sfîrşit, 
Va trebui s-apară El, Mesia, 

Să mîntuie pe cel nemîntuit 

Să-şi facă pîn-la capăt datoria! 


Şi-am murmurat: pămîntu-i la soroc! 
Sfîrşit e spaţiul pentru vieţuire, 

Hai, vino, Doamne, şi mai fă-ne loc, 
Căci, uite, nu ne-ajunge-n omenire! 


Şi-am murmurat: sîntem flămînzi şi goi! 
Adu-ne, Doamne, biblica ta pîine, 
De-o-mparte tuturora, pentru noi — 

Vai! Pentru-o lume încă va rămîne! 


Şi-am murmurat: plin de răi zăvozi 
E aerul din jur şi-aceştia-l spurcă:- 
Sînt cei rămaşi din neamul de irozi 
Care şi Ţie Ţi-au dat mult de furcă... 


Şi-am murmurat: coboară pentru-o zi 
Şi dă otravă lor, de poţi — ne scapă! 
Cînd suflă ei — sînt spre-a secătui 
Albină, floare, țarină şi apă! 


Şi-am murmurat: — Te aşteptăm aici, 
Sînt două veacuri grele fără tine, 

De cînd orbecăim, şi mari şi mici, 

În aşteptarea zilelor divine! 


FIRELE IERBII, FRUMOASA CU PRUNCI... 


Sînt o mie de feluri de a scrie poezie: 
prietenul meu a scris un vers 

despre aburul cafelei 

pe care-o bea dimineaţa: 

“E genial, dle, e genial! 
Hai citeşte-mă, fie! 
Asta e toată gîndirea mea şi chiar.viaţa!” 


Prietenul meu nu-l citeşte pe Walt Witman 
Şi nici pe fratele meu mort, lon Vatamanu: 
“Miroase-a cai de poştă, die, 

a transpiratie, a spumă, a robie, 

şi mie mi-e milă de calul acesta, sărmanu', 
că-i cal care trage şi nu e liber, 

ca-n herghelie!” 

Nu ştiu a ce mai miroase FIRELE IERBII, 

Nu ştiu ce gînduri triste 

Îi poate provoca FRUMOASA CU PRUNCI. 

Prin luncile lui Witman alunecă împărăteşte cerbii, 
FRUMOASA îşi poartă pruncii 

prin biblice, tinere lunci! 


„„. După acestea vine ghicitul în cafea — 
halucinante iluzii, presupuneri, 
viziuni diabolice, 

urme barbare, linii sinistre — toate s-ar vrea 
transpuse-n imagini de poezie, simbolice .. 


Şi peste toate se scutură fumul ţigării 

care acoperă totul precum cenuşa unei lave ... 
Prin FIRELE IERBII împărăteşte 

alunecă cerbii, 

FRUMOASA îşi poartă pruncii 

prin biblice tărîmuri ... 

AVE 


ÎNAINTE DE-A-MI DĂRUI PACEA 
TRUPULUI TAU... 


Înainte de-a-mi dărui pacea trupului tău, 
Liniştea de basm a ochilor tăi — 
Precum e, îmi închipui, doar cerul 

De floare al oazelor — 

Spune-mi că nu-mi vor mai pîndi — 
Din păduri, din mlaştini de ură, 

Din ignoranta scrişnind în mîncăi — 
Că nu-mi vor pîndi ştreangul, ghilotina 
Şi glontul — 

Carnea mea încă tînără, 

Sufletul meu încă viu 

Şi încă nezdrobit, fluierul oaselor! 


Spune-mi, promite-mi şi asigură-mi, 
Tu care eşti, 

Care vii căpătiiului meu brazdă 

De proaspătă iarbă, 

De noapte de vară-nstelată, 
Promite-mi că toate răutăţile lumii 
S-au sigilat în poveşti, 

Pentru ca nici copiii să nu le mai ştie, 
La prag de somn. 

Să le audă vreodată... 

Şi-atunci m-aş preface 

In aerul grădinilor de trandafiri 
Scuturînd potop de petale 

Peste umerii, peste genunchii, 

Peste cele două privighetori ale sînilor 
Şi peste palmele tale subțiri 

Şi peste aburirea divină 

A nesfirşirii credințelor tale! 

Dar cineva — mai topeşte 

Pentru săbii şi gloanţe — metale! 


ROBINSON 


Pe insula Răbdării, unde am fost exilat, 
Barba mea de Robinson intră-n 

pămînt, a prins rădăcină 

Şi mă trage după ea, condamnat 

Spre o străinătate şi mai străină. 


Visez pînze albe pe corăbii, licărind pe-orizont, 
Aud parcă vocea Francescăi da Rimini 

care mă cheamă, 

Dar cu gura ajunsă-n pămînt nu mai pot 

Să-i răspund cavalereşte: “— Mi-e teamă...” 


Visez o batistă pe-un mal depărtat 
Petrecîndu-mă-ncoace ca spre un paradis, 
Ca spre-o oază. 

Batista aceea-i ca o albeaţă 

pe ochii mei de plecat 

În împărăţiile apelor ucigătoare, sticloase... 


Dar aici pot gîndi liniştit 

La păcatele lumii, la erorile multe şi grele, 
Care fac pămîntul mai mic, urîţit, murdărit 
Încît nu-l mai pot spăla cu toate apele 

Din jurul insulei mele! 


Doar aici pot blestema 

Fără să fiu auzit, pedepsit şi închis 
(Pe insula asta, a Răbdării, nu există 
Nici măcar închisoare!), 

Doar aici îmi pot uşura sufletul 

meu de proscris 

Pentru că mi-am dorit viaţa 

pe pămînt — sărbătoare! 


Hai, vino, Francesca! Vocea ta e ca mierea 

Ce unduie între insula mea şi ţărmul de-acasă, 
Doartu mă mai faci să-mi recapăt puterea 

Ca să mă opun bărbii ce mă trage-n pămînt, 
nemiloasă . 

Vai, că nu-i bine să fii îngropat 

în propria ta casă!... 

Serafim BELICOV 
Chişinău 


MONOLOG ÎN DOI 


Atingeam temperaturi 

dintre cele mai înalte 

noaptea în recele carpatin, 

încît brazii din preajmă 

se tupilau şi se-acopereau 

cu iarbă 

ca să nu ne înnegureze seninătatea 
din fulgerele ce ne inelau 

simţirea. 


Între noi aerul nu încăpea — 
inima îi bătea undeva alături, 
undeva în jururi. 


La capătul inegalabiiului basm 
ne-a filmat starea 
tihna adunată într-o ciută. 


Carpaţii îşi masau tîmplele 
cu şuviţele roşiatice ale zorilor. 


CUMVA 


Tu eşti malul stîng, 

eu sînt malul drept 
şi-ntre noi se-nvirtejeşte 
un rîu ai durerii 

cu foarte muiti afluenţi. 


Riîul se varsă direct în mare, 
marea purtînd un nume 

din trei cuvinte: 

nicăieri — nicicînd — niciodată. 

Cu anumite intermitente, 
apa, ca printr-un miracol, 
îşi ia cursul înapoi, către izvoare. 


Şi iarăşi la vale, şi iarăşi multă, 
şi iar nu cunoaştem anul naşterii ei. 


Mă uit la malul stîng, 

tu eşti cea de pînă la tine, 

eu, cel de pînă la mine, 

iar malurile aducînd şi cristalizînd 
prima aflare a noastră 

de care abia-auzim. 


Malul drept, malul stîng. 
Important e să nu se risipească. 
Ori şi mai important 

e să venim şi pentru-a treia oară. 


ECHILIBRU 


De nu mă înfia singurătatea, 
n-aveam să ştiu de tine 

în nici un spaţiu 
predestinat să ne încapă. 


Între singurătate şi tine, 
uitîndu-mi-se drept în faţă, 

stă pitită nostalgia, a cărei fiinţă se-arată 
de cum numai încerc să rostesc: 
mor zăpezile, se nasc apele, 

învie norii, pleacă amurgul, mi-e dor 
şi-aşa mai departe. 


Citeşte singurătatea ce m-a-ngrădit 
ca să-ţi dai seama cît de mult 
prelungeşti menţinerea 

unui echilibru de lumină 

într-o galaxie nedesţelenită. 


În fine, îl cunosc pe unul şi mai singur: 
el n-are nici măcar singurătate. 


UMBRE 


Ei sînt mici, atît de mici 

că nici nu vor s-audă cum îs. 

Ei sînt atît de mici, 

încît, umbiînd după umbrele noastre 
din urmă, 

li se par ale lor din faţă. 

O umbră plus o umbră, 
plus douăzeci de umbre... 
Uitaţi-vă, exclamă, ce-s mulți ai noştri! 


Daţi-le o mai mare umbră de sprijin 
din cele considerate ale lor 

din faţă 

şi veţi vedea cum li se infineşte 
numărul. 


Mici, dar mulţi, 
iată şi o eventuală parafrază 
a arhiştiutului dicton. 


Ei sînt atît de mici 

că nu ascultă nici de umbrele noastre, 

chiar de păşesc pe ele şi se laudă că-s 
ale lor. 


Norocul nostru nu-i că-s mici, 
norocul ne e totuşi 

că umbrele noastre 

nouă ne-aparţin. 


A PLOUAT 


Cîndva s-a trecut 

ori nici n-a existat. 
leri se află între a fost 
şi poate va mai veni. 


Azi vom trăi şi vom vedea, 
de-o mai fi în genere să fie. 


O fracțiune din mîine 
stăruie-n plină putere 

într-un colţ din casa cea mare 
a zilei de ieri. 


Meteorologii din generaţia nouă 
prognozează neoficial 

declanşarea unei furtuni teribile, 

ca după ea să se producă o ploaie 
ce să spele urmele lăsate 

de greşiţii greşiţilor noştri, 

cu precădere ale celor de mai încoace. 


Am visat şi furtuna, şi ploaia, 
i-am văzut în vis pe toţi păcătoşii, 
printre care era şi ceva din mine. 


Am visat că ieri era mîine, 
am visat că mîine era azi, 

că astăzi era chiar acum. 


Dimineata a plouat aievea şi mult, 
blagoslovind parcă 

izbîndirea rostului viselor mele 
de peste noapte. - 

Pe cînd, totuşi, o furtună teribilă? 


PE CURAT 


Dacă la început a fost cuvîntul, 
imediat a urmat 

cred că plînsul 

ce-şi anunţa deloc uşoara povară 
de a umple golul posibil 

în cuvintele fără miez. 

Pe parcursul evoluţiei lor, 

avînd acelaşi centru de greutate, 
cuvîntul şi plînsul au devenit 
aproape un trup, 

un chip, o suflare, 

împărțind aceleaşi căderi, înălţări, 
înşelări şi ispite, 

adică, se întîmpla mirajul 
cuvîntului exprimat prin plîns 

şi viceversa, 

trecerea piînsului 

prin filtrul cuvîntului. 


Cu şi mai deloc uşoara povară, 

să umple golul planînd eventual 
de-asupra cuvîntului-piînsului, 

mai apoi a fost cîntul,: 

dar despre el vor dezbate alţii, post-noi. 


Deocamdată însă nici nu se mai ştie 
unde şi cînd am cîntat: 

noi am plins şi, plîngînd, 

am şters plînsul 

ca s-avem cum plînge pe curat. 

Bianca MARCOVICI 
Israel 


pîntecul viorii 


coarda de la vioară 

s-a rupt. strună 
fabricată. 

nu-mi cumpăr alta 

nu vreau s-o înlocuiesc. 


canarul meu cîntă 

fără nici o comandă 
specială 

aceleaşi sunete sincopate 
neratînd. 

neexersînd. 

dumnezeu i-a dat trilul 
perfect canarului meu. 


dar şi colivia, 


pîntecul viorii 


lesa 


fiecare seamănă 

după un timp 

cu meseria lui 

ca şi cîinele cu stăpînu'! 
fiecare încearcă să-şi 

dreseze cîinele 

pînă ce stăpînul cîinelui 

face “frumos” 

echivalentul cordonului ombilical, 
lesa cîinelui 

e invizibil — 

deturnarea sensurilor 

obligă la reculegere 

şi disciplina muncii — 
detestarea rasei e un stimulent 
propagat de dezavuaţii agresaţi 
de putere — 

vieţuirea comună ştirbeşte 

din prestigiul lesei 

colorate — 

conglomeratul umanitar 

nu poate păstra cifrul educatiei 
alese — 

secretul constă 

în datele statistice 

ameliorate — 

pe toate undele 

nimeni nu vrea să muncească 
ca un cîine — 

dacă e să decizi 

mi-aş cumpăra un pudel 

să muncească pentru mine — 


ochiul cuvîntului 


dedicată poetului Al. Lungu 


“înduplecarea timpului 
arată trei flori sîngerînde” 


neiertătore 

limbajul umbrelor 
pestriţe flori 

poartă stigma sfîrşitului 
diagnostic edilitar 
determinat de omul lumii 


credincioasă mentorului 

ce se îndreaptă spre lumină 
căutînd ochiul de rouă 

care să-l supună 


ameţită îmi fac bilanţul 
udînd florile 
cu ulciorul 

__ LIMBA ROMÂNĂ 
ÎN ŞCOALA PRIMARĂ 


CUVÎNT DE ÎNCEPUT 


A debuta într-o publicaţie, ca 
cea care mi se deschide acum, e un 
act de curaj, de cutezanţă, şi nu 
numai. Căci o asemenea încercare, 
chiar în speranţa căva fi reuşită, trece 
pragul raţionalului şi intră în dimen- 
siunea afectivă, a trăirilor emoţionale, 
a sentimentelor. Sentimente de stimă, 
de preţuire şi respect pentru cei care, 
de aproape nouă ani, au iniţiat, au 
condus şi au susţinut cu tot ce au avut 
mai bun acest fenomen de cultură, 
deopotrivă pentru minte şi inimă, care 
trebuia să poarte un nume ... şi nu 
orice nume. Căruia i-aţi spus, iar acum 
îi spunem cu toţii: LIMBA ROMANA. 

Nu cu mult timp în urmă, am 
avut plăcuta surpriză să mă întîlnesc 
chiar la mine acasă, în Ţară, la dorinţa 
sa, cu redactorul-şef al revistei “Limba 
Română”, Domnul Alexandru Bantoş, 
care — cum se spune — nu mi-a 
trecut pragul cu mîna goală. Mi-a adus, 
din acel colţ de Ţară, cîteva numere 
ale revistei, precum şi vreo trei-patru 
suplimente apărute în Biblioteca 
Revistei “Limba Română” (există, 
deci, şi aşa ceva!), alese nu la 
întîmplare. Ce-am aflat înlăuntrul lor 
a fost şi rămîne pentru mine un 
miracol, pe care mi-e greu să-l explic 
acum şi aici, în cuvinte. Mă multu- 
mesc cu emoţiile, cu satisfacţiile, cu 
trăirile. 

Cred că e destul să spun că 
acum înţeleg şi mai bine de ce acolo, 
în acea parte de Ţară, s-au născut 
acele nepieritoare metafore în care a 
fost îmbrăcată Limba Noastră,care e, 
pe rînd, comoară, şirag de piatră rară, 
e foc ce arde, numai cîntec, e graiul 
pîinii, e ... dar ce nu e? Şi tot de-acolo 


ni se mai spune răspicat: “Român 
mi-e neamul, românesc mi-e graiul”. 
lar acest lucru îl “aflăm” nu de la orici- 
ne, ci de la un ilustru filolog, al cărui 
nume e bine cunoscut. 

Şi pentru că toată această avere 
a noastră trebuia să aibă şi un sălaş 
al său, tot acolo a apărut, ca din 
poveste, aproape fără veste, “Casa 
Limbii Române”. | 

Sper să-mi fi fost bine înţelese 
emoţiile declarate în primele rînduri ale 
acestui cuvînt de început, mai ales 
după ce am aflat că mi s-a deschis şi 
mie poarta Casei fără să fi bătut în 
tocul ei. 

Am acceptat invitaţia de a-i fi 
nu doar oaspete ci şi locatar, chiar 
dacă nu sînt filolog de formaţie. Am, 
totuşi, ceva comun cu cei ce lucrează 
în acest domeniu fascinant, ceva 
care îmi este martor şi suport de 
nădejde: am “pătimit” şi eu, alături de 
ei, sau împreună cu ei (ca să folosesc 
o vorbă înscrisă pe o plăcuţă de 
marmură lipită pe faţada unei, case din 
Răşinarii Sibiului, din care aflăm: “Aici, 
în această casă s-a născut (...) poetul 
pătimirii noastre”. Sînt şi eu de pe 
meleaguri ardelene, şi mă veţi 
înţelege). 

Dacă de la lingvişti am învăţat 
cîte ceva din tainele vorbirii corecte 
în limba noastră, am considerat că a-i 
învăţa pe cei mai mici şcolari să des- 
cifreze tainele slovelor, să pătrundă 
în lumea mirifică a cărţii şi s-o îndră- 
gească, a-i învăţa să se exprime 
corect, oral şi în scris în limba româ- 
nă, este o misiune fără egal. Acesta 
este argumentul care m-a făcut să 
accept cu plăcere, dar şi cu emotie, 
să mă adresez cititorilor revistei 
“Limba Română” pe teme legate de 
metodologia studierii limbii materne în 
şcoala primară. 

Limba română în şcoala primară 
este mai mult decît o disciplină 
oarecare de studiu. Cu mult timp 
înaintea momentului devenirii lor ca 
şcolari, copiii folosesc în mod curent 
limba, ca mijloc de comunicare spe- 
cific umană. Au învăţat-o nu prin lecţii 
şi în intervale de timp anume stabilite. 
Şi-au însuşit-o de la mama — limba 
e maternă — de la tata, de la ceilalţi 

este o personalitate bine cunos- 
cută în lumea şcolii româneşti, îndeo- 
sebi în segmentul ei cel mai stabil şi 
mai vechi sub raport istoric — învă- 
țămîntul primar. Structura formaţiei 
sale profesionale, dar mai ales con- 
tactul nemijlocit cu slujitorii şcolii 
primare, manualele şcolare pentru 
clasele primare şi cele pentru şcolile 
normale, care s-au aflat sau se mai 
află de foarte mulţi ani la îndemîna 
“beneficiarilor” lor, precum şi nume- 
roasele lucrări, studii, articole, comu- 
nicări publicate în volume, în reviste 
sau în culegeri al căror autor este 
profesorul loan Şendean sînt o mărturie 
convingătoare a prestigiului -de care 
acesta se bucură în viaţa şcolii 
româneşti. 

Preocupat în general de pro- 
bleme de didactică ale învățămîntului 
primar, loan Şerdean s-a aplecat cu 
predilecție asupra celor de didactică 
a limbii şi literaturii române, această 
disciplină-“amiral” a şcolii primare, şi 
nu doar a acesteia. Lucrările sale din 
acest domeniu figurează în cataloage 
şi liste bibliografice, sînt menţionate 
în numeroase alte studii şi sînt 
solicitate de toţi cei care într-un fel 
sau altul: sînt legaţi de destinele 
învățămîntului primar în general, ale 
studiului limbii şi literaturii române în 
special. 


Prof. univ., dr. lon T. RADU, 
Universitatea din Bucureşti 

+ Peste 60 de articole, studii, referate 
publicate în culegeri şi reviste de specialitate. 


A 

|ncepînd cu acest număr de 
revistă, cunoscutul pedagog 
şi om de ştiinţă loan ŞERDEAN va 
publica un ciclu de articole cu 
genericul Limba română în şcoala 
primară. Necesitatea abordării 
problemelor legate de învătămîntul 
primar ne-a fost sugerată de mai 
mulţi cititori, şi, în special, de către 
studenţii şi profesorii Colegiului 
Pedagogic “Alexei Mateevici” din 
Chişinău. Sîntem bucuroşi că, o 
dată cu inaugurarea acestei rubrici, 
în aria preocupărilor publicaţiei 
noastre intră o nouă şi importantă 
categorie de cititori: cei care au 
misiunea de a iniţia procesul de 
învăţare corectă şi temeinică a 
limbii române. Apreciem recepti- 
vitatea manifestă a dlui loan Şer- 
dean, îi sîntem profund recunos- 
cători pentru că a acceptat invitaţia 
de a prezenta, în septembrie cu- 
rent, un ciclu de prelegeri la Casa 
Limbii Române din Chişinău şi la 
filiala acesteia din Ungheni. Tot 
atunci, după mai bine de cinci 
decenii, va reveni pe pămîntul 
Basarabiei şi soţia dumisale, pro- 
fesor Larisa Şerdean, născută la 

Chişinău. 

Bine aţi venit, domnule pro- 
fesor, în paginile revistei “Limba 
Română”. Aşteptăm cu emoție 
toamna, cînd ne vom revedea... 


Al.B. 

membri ai familiei, de la toți cei din 
jurul lor, cu care au simţit nevoia 
comunicării. 

În parcurgerea drumului spre 
comunicarea prin intermediul limba- 
jului, într-o primă etapă, copiii răspund 
semnalelor verbale (întrebărilor) vari- 
ate adresate din partea celor din jur, 
nu articulînd vorbe, ci cu ajutorul 
ochilor, al degetului, al mfinii. Cîştigînd 
experienţă în ale limbii, copiii formu- 
lează, ei înşişi semnale verbale: “ma- 
ma”, “ta-ta”, “pa-pa”, după care, la 
semnale verbale, ei răspund cu 
ajutorul cuvintelor rostite; mai stîngaci 
la început, dar într-un progres destul 
de accelerat, mai ales în privinţa 
pronunţiei corecte. 

Am făcut această remarcă nu 
pentru că ar fi vorba de noutăţi, sînt 
lucruri cunoscute chiar de cei care nu 
au preocupări în acest domeniu. Am 
considerat că în demersul pe care am 
îndrăznit să-l întreprind adresîndu-mă 
cititorilor pe această temă trebuie 
început cu începutul pe care l-am 
enunțat în rîndurile de mai sus. 

lar acum, răspunsul la afirmaţia 
că limba română în şcoala primară 
este mai mult decît o disciplină de 
învăţămînt. Afirmația ar fi putut fi 
construită şi sub formă de întrebare, 
care nu e deloc retorică: de ce limba 
română în şcoală, îndeosebi la 
clasele primare, este mai mult decît 
o disciplină şcolară. Imi permit să 
folosesc în acest scop cuvintele unui 
maestru al glăsuirii în limba română: 
“Cred sincer că limba română, în care 
m-am născut şi pe care o slujesc cu 
toată dragostea, e pîinea, vinul, aerul 
fără de care viaţa noastră nu s-ar lega 
pe pămînt”. Şi mai spune acelaşi 
autor: “A vorbi frumos româneşte 
înseamnă a fi colindat de dor; a scrie 
frumos româneşte înseamnă a fi găsit 
cărarea dorului spre dor” (...) “Pentru 
mine, limba română este distanţa 
dintre inimă şi umbra ei, care se 
numeşte suflet.”! 

Nu putem trece cu vederea că 
Fănuş Neagu formulează aceste 
nestemate nu într-o carte care-şi 
propune să aducă un omagiu limbii 
române. El face acest lucru în 
“deschiderea” uneia dintre cărţile sale, 


pe care am amintit-o, deschidere pe 
care o intitulează: Ploaie de aur la 
fereastră. 

In acelaşi sens ne permitem să 
consemnăm aici şi cuvintele unor 
străluciți maeştri ai scrisului 
românesc, trecuţi în lumea umbrelor, 
cu privire la limba română. Nichita 
Stănescu spunea: “Pentru mine limba 
română este patria mea”. Ne abţinem 
să facem comentarii; nu dorim să 
tulburăm cu ele gîndurile cititorului. 
Lucian Blaga îşi deschide primul capi- 
tol al celebrei sale scrieri apărute 
postum: Hronicul şi cîntecul vîrste- 
lor cu o destăinuire inimaginabilă 
pentru cei care i-au parcurs fie şi 
numai file din creaţia sa poetică şi 
filosofică. “Inceputurile mele stau sub 
semnul unei fabuloase absenţe a 
cuvîntului” (...) “... împlineam aproape 
patru ani şi încă nu pronunţasem nici 
un cuvînt.” Cînd a început totuşi să 
le rostească, vorbele lui au intrat di- 
rect în tezaurul culturii româneşti. 
intr-unul din numeroasele lui aforisme, 
Lucian Blaga spune: “Limba este 
întîiul mare poem al unui popor'?. 

Căutînd înţelesul unei aseme- 
nea metafore vom avea imaginea 
deplină pe care Lucian Blaga o 
creează limbii unui popor. 

Despre limbă se spune, cu 
deplin temei, că este elementul cel 
mai durabil al unui popor, al unei 
naţiuni. Din acest punct de vedere, 
ea depăşeşte componenta intelectua- 
lă a personalităţii umane şi ajunge în 
sfera vieţii sale spirituale. Dovada cea 
mai elocventă o constituie şi nume- 
roase versuri nemuritoare create de 
poeţi care au rămas şi vor rămîne 
mereu în conştiinţa vorbitorilor de 
limba română. In versurile lor limba 
noastră e dulce, e frumoasă, e armo- 
nioasă. “Saltă inima-n plăcere / Cînd 
o ascultăm / Şi pe buze — aduce 
miere / Cînd o cuvîntăm” (G. Sion). 
Sau: “Limba noastră-i o comoară / În 
adîncuri cufundată / Un şirag de piatră 
rară / Pe moşie revărsată” (Alexei 
Mateevici). Asemenea creaţii alese, 
izvorite din sufletul şi cugetul celor 
ce le-au îmbrăcat în cuvinte de o 
neasemuită frumuseţe trebuia să 
treacă şi în lumea cîntecului. Şi ele 

sînt cîntate şi “revărsate” de copii, de 
tineri şi de mai puţin tineri pe o întrea- 
gă “moşie”, care e pămîntul româ- 
nesc. 

În faţa unor asemenea realităţi, 
menirea celor care conduc şcolarii 
încă din primele clase este aceea de 
a perfecționa procesul comunicării lor. 
Faptul că ei posedă capacitatea de a 
comunica prin vorbe, mai întîi doar 
spuse, apoi şi scrise, nu numai că nu 
diminuează răspunderea învăţătorilor, 
a institutorilor, ci o sporesc. Prin 
studiul organizat al limbii române în 
şcoala primară elevii vor conştientiza 
actul comunicării, vor afla încă din 
clasa | că vorbirea corectă are la bază 
anumite reguli pe care ei le pot 
înţelege şi aplica fără dificultăţi, 
construind comunicări (propoziţii) pe 
care le despart în cuvinte, silabe, 
sunete. Toate aceste norme pe deplin 
accesibile, învăţate chiar fără definiţii, 
îi vor conduce la înţelegerea relaţiei 
dintre comunicarea spusă şi cea 
scrisă; ei vor constata că vorbele şi 
sunetele rostite au corespondentele 
lor grafice, literele, că acestea sînt atît 
de tipar, cît şi scrise. Este vorba de 
drumul care-i va conduce la învăţarea 
cititului şi a scrisului. 

lată doar cîteva argumente care 
dovedesc atît caracterul specific al 
studiului acestei discipline în şcoala 
primară, cît şi complexitatea şi 
diversitatea structurilor ei. La toate 
acestea, precum şi la alte elemente 
de ordin metodic cu privire la predarea 
limbii române în clasele primare ne 
vom referi în paginile revistei. 


NOTE 


1 Fănuş Neagu, Întîmplări aiurea 
şi călătorii oranj, Editura Sport-Turism, 
Bucureşti, 1987, p. 6,8. 

2 Lucian Blaga, Elanuli insulei — 
aforisme şi însemnări, Editura Dacia, 
Cluj-Napoca, 1977, p. 251. 


1. SPECIFICUL LIMBII ROMÂNE 
CA OBIECT DE ÎNVĂȚĂMÎNT: 
OBIECTUL METODICII PREDĂRII 
LIMBII ROMÂNE ÎN CLASELE 
PRIMARE 


Limba română constituie un 
obiect de studiu central în procesul 
de învăţămînt. Studiul limbii române 
are o însemnătate cu totul deosebită 
în formarea multilaterală a tineretului 
şcolar. Fără însuşirea corespunză- 
toare a limbii române nu poate fi 
concepută evoluţia intelectuală a 
elevilor, pregătirea lor corespunză- 
toare la celelalte obiecte de învă- 
tămînt, însăşi viaţa şi activitatea so- 
cială viitoare. 

În ciclul primar, importanţa limbii 
române ca disciplină şcolară este 
covîrşitoare, prin studiul acesteia se 
urmăreşte atît cultivarea limbajului 
oral şi scris al elevilor, cunoaşterea 
şi folosirea corectă a limbii materne, 
cît şi învăţarea unor tehnici de bază 
ale activităţii intelectuale, cum sînt 
cititul, scrisul şi exprimarea corectă. 

Formulînd funcţiile şi obiectivele 
principale ale limbii române, ca 
disciplină şcolară în ciclul primar, se 
cuvine să fie amintită, în primul rînd, 
tocmai funcţia sa instrumentală, care 
se realizează în toate compartimen- 
tele limbii române: citit-scris, citire, 
dezvoltarea vorbirii, compunere 
gramaticală; toate acestea cuprinse 
într-un termen care le uneşte: “comu- 
nicare”. Că aceasta este funcţia cea 
mai importantă a limbii române o 
dovedeşte şi faptul că, în scopul 
realizării ei, aproape jumătate din 
numărul total de ore din planul de 


_ învăţamînt al clasei | este afectat 


învăţării citirii, scrierii şi dezvoltării 
limbajului. În clasele următoare ale 
ciclului primar, chiar dacă numărul 
orelor destinate studiului limbii române 
este mai mic, el se menţine la 
aproximativ o treime din totalul orelor 
cuprinse în planul de învăţămînt al 
claselor I-IV, iar un obiectiv de seamă 
rămîne perfecţionarea tehnicilor de 
muncă intelectuală. 

Prin funcţia instrumentală elevii 
îşi însuşesc unele tehnici ale muncii 

intelectuale, care îi conduc spre însu- 
şirea unor deprinderi ce răspund, în 
ultimă instanţă, unei cerinţe funda- 
mentale a şcolii moderne: “a-i învăţa 
pe elevi să înveţe”. Aceasta înseam- 
nă, în primul rînd, a-i învăţa să înveţe 
folosind cartea ca sursă de informare 
şi formare, iar, pe de altă parte, a le 
cultiva capacităţile de exprimare 
corectă, oral şi în scris. De altfel, 
scrisul constituie, el însuşi, un alt in- 
strument al activităţii intelectuale, 
care completează pe cele amintite 
anterior şi se integrează organic în 
sistemul muncii de învăţare, al acti- 
vităţii de comunicare. 

Funcţia instrumentală a limbii 
române se realizează cu succes prin 
dobîndirea de către elevi a unor 
cunoştinţe care sînt implicate în 
înseşi tehnicile muncii intelectuale. 
Ciclul primar nu are doar rolul de 
“alfabetizare” a copiilor. Acest proces 
al “alfabetizării” trebuie să se bazeze 
pe cunoştinţe care asigură conştien- 
tizarea de către elevi a învăţării cititu- 
lui şi a scrisului. Pe lîngă aceste 
cunoştinţe,. elevii pătrund în mod 
sistematic, încă din clasa |, la toate 
activităţile de limba română, în unele 
din tainele cunoaşterii realităţii 
înconjurătoare. De aceea, o altă 
funcţie a limbii române la ciclul primar 
o constituie funcția informaţională. 
Cîmpul cel mai larg prin care se 
realizează această funcţie este 
citirea, care are şi ponderea cea mai 
măre în rîndul componentelor limbii 
române la clasele I-IV. Valoarea cu 
totul deosebită a citirii este dată de 
faptul că, simultan cu învăţarea 
tehnicilor muncii cu cartea, prin 
intermediul cărora elevii învaţă cum 
să înveţe folosind cititul, ca sursă 
inepuizabilă de informaţii, ei sînt 
conduşi să iasă din sfera manualelor 
şcolare şi să pătrundă în lumea 
fascinantă a cărţii. 

Încă din perioada preabecedară 
a clasei |, prin toate activităţile pre- 
gătitoare în vederea învăţării citirii şi 
scrierii, precum şi prin tematica acti- 
vităţilor de dezvoltare a vorbirii, apoi 
în perioada abecedară şi cea post- 
abecedară, prin conţinutul coloanelor 
de cuvinte şi al textelor din abecedar 


se asigură elemente ale funcţiei in- 
formative a acestei discipline şcolare. 

După ce elevii şi-au însuşit, fie 
şi la un nivel.modest, tehnici ale 
muncii intelectuale, în special după 
învăţarea citirii, aria de cunoştinţe 
dobîndite prin mijlocirea lecturii creşte 
în mod considerabil. Concomitent cu 
perfecţionarea tehnicilor muncii cu 
cartea, elevii iau cunoştinţă de între- 
gul conţinut informaţional al textelor 
pe care le citesc, texte care înfăţi- 
şează aspecte dintre cele mai diferite 


ale realităţii înconjurătoare. 


Cunoştinţelor dobîndite prin inter- 
mediul citirii li se adaugă cele de 
limbă, pe care şcolarii le învaţă la 
gramatică şi care constituie baza 
teoretică a exprimării lor corecte. 

Atît funcţia instrumentală, cît şi 
cea informaţională se realizează cu 
rezultate bune numai în condiţiile unei 
susţinute solicitări şi exersări a capa- 
cităţilor intelectuale ale elevilor. De 
aceea, o altă funcţie a limbii române 
este funcţia formativ-educativă. Toate 
activităţile legate de învăţarea citirii 
şi scrierii, precum şi cele cu privire la 
dezvoltarea vorbirii angajează proce- 
sele de cunoaştere. Gramatica so- 
licită, prin excelenţă, un evident efort 
intelectual, o puternică angajare a 
proceselor de cunoaştere ale elevilor. 

Prin întregul său conţinut, în 
special prin conţinutul textelor de 
lectură, prin tematica activităţilor de 
dezvoltare a limbajului şi de compu- 
nere, limba română are o contribuţie 
remarcabilă la cultivarea unor alese 
calităţi moral-cetăţeneşti în rîndul 
şcolarilor. 

„ Obiectivele formativ-educative 
ale limbii române ca disciplină şcolară 
în ciclul primar se realizează con- 
comitent cu obiectivele legate de 
funcţia instrumentală şi de cea infor- 
maţională. La rîndul lor, acestea din 
urmă pot fi îndeplinite în condiţii opti- 
me numai pe baza unui învăţămînt 
formativ, care solicită capacităţile 
intelectuale ale elevilor: La toate 
acestea mai trebuie adăugat faptul că, 
în condiţiile ritmului fără precedent de 
acumulare a informaţiilor, elevul nu 
mai poate fi un simplu depozitar al 
cunoştinţelor, el trebuie să devină un 

factor activ, în stare să se folosească 
de instrumentele muncii intelectuale 
în vederea propriei sale formări, pentru 
un viitor apropiat şi pentru desfăşu- 
rarea unei activităţi creatoare, cu 
caracter social, într-o perspectivă mai 
îndepărtată. În acest sens este nece- 
sară punerea în mişcare a unor valori 
formative superioare, de tipul creati- 
vităţii gîndirii, al interesului şi dragos~ 
tei pentru cunoaştere, al spiritului de 
observaţie şi investigaţie. Asemenea 
însuşiri reprezintă premise ale adap- 
tării dinamice a tineretului la solicitările 
mereu noi ale societăţii moderne. 

Funcţiile amintite mai sus sînt 
funcţii ale întregului învăţămînt. Ele 
nu sînt proprii numai ciclului primar. 
Ceea ce le deosebeşte de la un ciclu 
la altul este numai ponderea pe care 
o are una sau alta, greutatea lor spe- 
cifică. Din acest punct de vedere, se 
poate spune că, în ciclul primar, 
funcţia instrumentală are o pondere 
şi un specific cu totul aparte faţă de 
celelalte cicluri ale sistemului de 
învăţămînt, unde, fără a fi neglijată, 
această funcţie este orientată spre 
instrumente ale activităţii intelectuale 
cu valenţe superioare. 

Pentru ciclul primar însă, fami- 
liarizarea elevilor cu instrumentele 
muncii intelectuale, în primul rînd cu 
cititul şi scrisul, constituie conţinutul 
esenţial al activităţii, funcţia sa de 
bază. 

În lucrarea A învăţa să fii, apă- 
rută sub egida UNESCO, Edgar Faure 
enunţă aceste funcţii astfel: “... a 
învăţa să înveţi în aşa fel încît să-ţi 
însuşeşti cunoştinţele noi de-a lungul 
întregii vieţi; a învăţa să gîndeşti liber 
şi critic; a învăţa să iubeşti lumea şi 
s-o faci mai umană; a învăţa să te 
desăvîrşeşti în şi prin muncă creatoa- 
re”. 

Complexitatea funcţiilor limbii 
române în ciclul primar a determinat 
conturarea unor laturi distincte ale 
acestei discipline şcolare, care ţin 
seama atît de funcţiile arătate, cît şi 
de etapele realizării lor, potrivit 
particularităţilor de vîrstă ale elevilor. 
Astfel, în clasa |, citit-scrisul se 
constituie într-o disciplină specifică, 
planul de învăţămînt acordînd un 


mare număr de. ore pentru fiecare 
dintre aceste activităţi. Citirea rămîne 
şi în clasele următoare o disciplină de 
bază căreia îi este afectat un număr 
considerabil de ore. Dezvoltarea vor- 
birii, în clasele I-II, se completează 
cu orele speciale de compunere. Deşi 
în planul de învăţămînt al claseor | şi 
a Il-a nu sînt constituite într-o com-: 
ponentă aparte a limbii române, 

cunoştinţele elementare de limbă, 

îndeosebi de fonetică, de ortografie 
şi punctuatie, chiar de gramatică (fără 
teoretizări şi definiţii), sînt însuşite de 
elevii acestor clase, ele reprezentînd 

noţiuni strict necesare. pentru 

învăţarea pronunţiei corecte, pentru 

analiza şi sinteza fonetică a 
propoziţiilor, pînă la nivelul sunetelor, 
pentru scrierea corectă a unor 
ortograme. Toate aceste cunoştinţe de 
limbă pe care elevii acestor clase şi 
le însuşesc, în special la lecţiile de 
citit-scris, la cele de citire şi la cele 
de dezvoltare a vorbirii pregătesc 
elevii pentru studiul sistematic al 
gramaticii la clasele a Ill-a şi a IV-a. 

Disciplinele limbii române se 
constituie într-un sistem unitar. Aces- 
tea se influenţează reciproc şi sînt 
coordonate în vederea îndeplinirii unor 
funcţii comune. Funcţiile şi obiectivele 
limbii române la ciclul primar se 
realizează prin corelarea, în mod 
armonios, a tuturor acţiunilor ce se 
întreprind la fiecare dintre disciplinele 
ei specifice. 

Studiul limbii române în ciclul 
primar cuprinde toate componentele 
din care este constituită această 
disciplină şcolară, atît în ceea ce 
priveşte notele lor comune, cît şi în 
ceea ce are specific fiecare dintre ele. 
Notele specifice ale fiecăreia dau şi 
orientarea metodică adecvată. 

Oricît de evidente sînt notele 
comune, datorită obiectivelor lor 
aparte, fiecărei discipline îi sînt proprii 
şi metode specifice. De aceea, 
metodele de învăţămînt cunoscute 
din pedagogie îşi găsesc un mod 
deosebit de folosire, unele dintre ele 
fiind constituite în metode specifice 
pentru fiecare disciplină a limbii 
române. Astfel, în învăţarea citit- 
scrisului, metodele de învăţămînt 

cunoscute sînt completate cu o 
metodă specifică, ce are în vedere 
particularităţile fonetice ale limbii 
române şi particularităţile psihope- 
dagogice ale copiilor de vîrstă şcolară 
mică, iar la citire se foloseşte, de 
asemenea, o metodă specială, care 
apropie elevii de analiza literară, 
orientîndu-i în tehnica muncii cu 
cartea. Compunerea şi gramatica 
presupun şi ele folosirea metodelor de 
învăţămînt, potrivit cu specificul 
acestor discipline. 

Metodica predării limbii române 
este o disciplină care extrage conţinu- 
tul său, în primul rînd, din însăşi 
programa şcolară de limba română 
pentru clasele I-IV. Menirea ei este 
aceea de a asigura transpunerea în 
viaţă a funcţiilor şi obiectivelor 
specifice ale limbii române ca obiect 
de studiu la clasele I-IV. Pe de altă 
parte, conţinutul metodicii predării 
limbii române este determinat de 
legităţile procesului de învăţămînt, 
studiate de didactica generală, legităţi 
care se manifestă concret şi în mod 
specific în predarea fiecărui obiect de 
învăţămînt. Această manifestare spe- 
cifică este studiată de didacticile 
speciale sau de metodici. Fiecare 
disciplină de învăţămînt îşi are astfel 
metodica sa. Aşa stînd lucrurile, 
metodica predării limbii române în 
şcoala primară studiază modul în care 
se aplică legităţile didacticii generale 
în predarea — învăţarea limbii române 
la clasele I-IV. 

Aprecierea de mai sus atrage 
atenţia asupra faptului că cei care 
studiază metodica predării limbii 
române trebuie să cunoască temeinic 
atît programa şcolară pentru clasele 
I-IV, cît şi legităţile.didacticii generale, 
pentru a le aplica în mod creator, în 
funcţie de specificul acestui obiect de 
studiu. 

Metodica predării limbii române 
are în vedere strategiile didactice 
folosite în predarea fiecărei compo- 
nente a acestei discipline. 

Folosirea aparte, la condiţiile 
concrete, a metodelor generale, de 
învăţămînt, precum şi a unor metode 
speciale conturează şi mai clar 
obiectul metodicii studierii limbii 


române în ciclul primar. Atît unele, cît 
şi celelalte sînt fundamentate pe 
datele psihologiei pedagogice, în gene- 
ral, şi ale psihologiei învăţării, în spe- 
cial. 

Metodica predării limbii române 
în clasele I-IV nu reia în capitole 
speciale unele probleme de didactică 
sau de psihologie pedagogică, ele fiind 
explicate ori de cîte ori nevoile 
înţelegerii problemelor de metodică 
impun acest lucru. Înțelegerea corectă 
a acestor probleme teoretice se 
asigură cel mai bine în însuşi procesul 
aplicării lor la fiecare dintre disciplinele 
limbii române. 

De aceea este necesară o 
continuă reactualizare a problemelor 
de didactică, precum şi a celor de 
psihologie pedagogică, limba română 
constituind un excelent domeniu de 
aplicare creatoare a acestor probleme. 
Astfel, de exemplu, conversaţia 
capătă valenţe deosebite la lecţiile de 
analiză şi sinteză fonetică, la clasa |, 
sau, la clasele celelalte, în analiza 
textelor de citire. Povestirea are un 
rol aparte la lecţiile de citire, mai ales 
la cele cu conţinut istoric. Explicaţia 
îşi găseşte un cîmp propice de folosire 
la lecţiile de gramatică. Exercitiul este 
indispensabil la lecţiile de citire şi 
scriere în clasa |, şi, aşa cum seva 
vedea, folosirea acestei metode 
impune luarea în considerare a 
specificului deprinderilor respective 
de citire şi scriere. Acelaşi lucru este 
cerut şi de particularităţile învăţării 
tehnicilor muncii cu cartea, care se 
realizează prin exersarea unor 
activităţi corespunzătoare. 

Şi celelalte metode se folosesc, 
în măsură mai mare sau mai mică, în 
funcţie de particularităţile specifice ale 
fiecăreia dintre disciplinele limbii 
române. 

Astfel, metodica predării limbii 
române apare ca o necesitate de 
generalizare a experienţei la catedră, 
acumulate prin folosirea datelor oferite 
de didactică la specificul acestei dis- 
cipline şcolare. Metodica reprezintă, 
în bună măsură, rezultatul studierii şi 
generalizării experienţei pozitive 
dobîndite de-a lungul anilor de nume- 
roşi învăţători, la care se adaugă noile 

cuceriri din domeniul psihopedagogiei. 

Orice metodică trebuie să răs- 
pundă la întrebări de tipul: care este 
conținutul disciplinei şcolare respec- 
tive, deci ce urmează să învețe elevii, 
în ce scop se învaţă, sau care sînt 
funcțiile şi obiectivele disciplinei res- 
pective şi cum se desfăşoară pro- 
cesul de predare-învăţare. Metodica 
răspunde tuturor acestor întrebări, 
încercînd să dea o orientare cores- 
punzătoare activităţii de înarmare a 
eleviior cu întregul conţinut al pro- 
gramelor şcolare de limba română. 

Această disciplină este struc- 
turată, în principal, pe componentele 
limbii române ca disciplină de studiu, 
importanţa fiecăreia fiind determinată, 
în general, de ponderea pe care o au 
ele în planul de învăţămînt şi de modul 
în care sînt distribuite orele în progra- 
mele şcolare pentru fiecare dintre 
acestea. 

Astfel concepută, metodica 
predării limbii române la clasele I-IV 
răspunde, în primul rînd, nevoii strin- 
gente a pregătirii viitorilor învăţători 
în vederea realizării integrale a 
obiectivelor specifice acestei disci- 
pline de bază, înscrisă în planul de 
învăţămînt al şcolii primare. 

În acelaşi timp, această dis- 
ciplină se adresează tuturor învăţă- 
torilor, cărora le oferă atît un cadru 
conceptua! şi teoretic, cît şi unele 
sugestii practice legate de perfec- 
ţionarea continuă a procesului de 
pregătire a şcolarilor mici la nivelul 
exigenţelor actuale. 

De altfel, cum e şi firesc, între 
programele de pregătire metodologică 
a elevilor şcolilor normale şi cele de 
perfecţionare a învăţătorilor (prin 
reciclare, definitivarea în învăţămînt, 
obţinerea gradelor didactice, prin 
formele individuale şi colective, ale 
activităţii metodice) există o strînsă 
unitate din punctul de vedere al 
conţinutului lor. Ambele programe au 
la bază o sursă comună: programele 
şcolare de-limba română pentru 
clasele l-IV. Acest fapt determină şi 
obiective unitare, comune ale meto- 
dicii predării limbii române în şcoala 
primară, care vizează cunoaşterea 
temeinică a strategiilor didactice 


în scoala primară 


Elaborată pe baza noilor progra- 
me şcolare şi adecvată tuturor manua- 
lelor alternative de limba română, noua 
lucrare a dlui prof. loan Şerdean, apă- 
rută la editura Teora din Bucureşti, are 
în vedere toate componentele acestei 
discipline: citire-scriere-comunicare (cla- 
sa |), citire-lectură-comunicare (clasele 
II-IV). 


menite să asigure realizarea obiecti- 
velor specifice ale studiului limbii 
române ca disciplină şcolară în ciclul 
primar, la fiecare dintre componentele 
sale. 

Metodica oferă o orientare gene- 
rală, jaloane, puncte de sprijin pentru 
a permite stabilirea celor mai adecvate 
modalităţi practice de lucru, în funcţie 
de condiţiile concrete. Activitatea di- 
dactică nu se poate împăca cu 
şablonismul, cu schematismul; ea 
trebuie să aibă un caracter creator. 
De aceea, recomandările făcute în 
metodică nu trebuie interpretate ca 
soluţii gata elaborate ce pot fi aplicate 
în orice condiţii. Calitatea unei 
metodici nu e dată de numărul soluţiilor 
pe care le conţine, ci de măsura în 
care ea orientează cititorii pentru a 
găsi ei înşişi căi noi pentru diver- 
sitatea şi complexitatea situaţiilor de 
muncă ce pot apărea în funcţie de 
fiecare disciplină a limbii române, de 
temele respective, de particularităţile 
de vîrstă ale elevilor, precum şi de i 
factori. 

laşi 


VOCABULARUL LIMBII ROMÂNE 
(FIŞĂ-CONSPECT) 


|. DEFINIREA VOCABULARULUI 


“labil, -ă adj. — nestatornic, 1. “Totalitatea cuvintelor care există şi care 
schimbător, nestabil, mobil'2. au existat (...) într-o limbă”"; 
“frazeologie” — îmbinări de 2. “... compartimentul limbii cel mai labil şi 
cuvinte cu caracter constant: mai deschis influențelor din afară”; 
locuţiuni, expresii, combinaţii 3. “... aspectul cel mai specific al fiecărui 
sintactice stabile!. stil funcţional (al limbii — F.G.); “deosebirile 
dintre (stiluri — F.G.) se reduc (...) la deosebirile 
de vocabular şi frazeologie”!; 
4. Modalitate de a exprima o civilizaţie!. 


II. STRUCTURA GENERALĂ A VOCABULARULUI (LEXICULUI) 


1.“ Nucleul” — numit şi vocabular de bază, fundamental, esenţial ori tond 
Caracteristicile termenilor din principal lexical — conţine “cel mult 1500 de 


fondul principal lexical: cuvinte (din care 60 % de origine latină — F.G.),, 
a) frecvenţă mare; acestea fiind: nume (de obiecte şi acţiuni foarte 
b) polisemantism; importante, de alimente şi băuturi, de păsări, 


c) creează derivate şi compuse; animale, pomi, fructe, culori, zile; numele părţilor 

d) intră în combinaţii sintactice corpului omenesc şi ale membrilor de familie), 

constante. conjuncții şi prepoziții, pronume şi numerale 
(1-10), verbe neregulate!. 


Notă. După D. Macrea, lexicul poeziilor eminesciene publicate antum conţine 
elemente latine în proporţie de 48% la cuvintele-titiu şi de 83% la cuvintele-text (în 
circulaţie) iar elemente slave numai 16,81% la cuvintele-titiu şi abia 6,93% la 
cuvintele-text (în circulaţie). Comparînd, apoi, cu lexicul poeziilor lui Paul Verlaine, 
D. Macrea ajunge la concluzia că *... fizionomia lexicală a limbii române este tot atit 
de latină ca şi a limbii franceze”. 


2. Masa vocabularului, alcătuită din: 

a) lexic de circulaţie generală; 

b) arhaisme: — atestate ca atare: cuvinte, expresii, fonetisme, 
forme gramaticale, construcţii sintactice dispă- 
rute “definitiv” '; 

— devenite regionalisme sau păstrate în locuţiuni 
şi expresii: “a da iama”"; 


Notă. 4. Cauzele arhaizării: dispariţia obiectului şi coliziunea sinonimică 
(cinovnic / funcţionar). 

2. “Rolul” arhaismelor: “(sînt întrebuințate — F.G.) în stilul beletristic 

cu valoare evocatoare, ..."!. Exemple: arhaisme de formă: cură pentru curge, îmbla 

pentru umbla; construcţii în dativ: “Preot deşteptării noastre, semnelor vremii profet" 

(M. Eminescu, Epigonii); €arhaisme de sens: săruta = saluta (“Sărutare, umbră 
veche!...” — Gr. Alexandrescu, Umbra lui Mircea. La Cozia); cuvînt = motiv (“Ai 
vedea că am cuvinte pana chiar să o fi rupt” — M. Eminescu, Scrisoarea II). 

c) regionalisme: fonetice (nimărui, deşte), lexicale (ai = usturoi), gramaticale 
(perfectul compus: s-o dus şi am venitără; lipsa acordului) şi 
terminologie populară; 

d) împrumuturi neologice şi termeni tehnico-ştiinţifici “... ieşiţi din sfera limbajelor 

de strictă specialitate”!; 

e) cuvinte de argou — în “vorbirea familiară şi în stilul beletristic”; 

f) creaţii lexicale personale. 


III. PROCEDEE DE ÎMBOGĂȚIRE A VOCABULARULUI 


A. Externe: 
1. Calcul lingvistic: “... copierea, imitarea sau împrumutarea aşa-zisei structuri 
sau forme interne a unui cuvînt străin (derivat sau compus) (precum şi a unor 
— F.G.) unităţi frazeologice (...) reprezentînd echivalente reale ori numai 
potenţiale ale unor cuvinte”. 
2. Împrumutul lexical sau de sens: “... aspect fundamental al contactului dintre 
limbi şi (...) produs al bilingvismului, fără de care nici nu poate fi conceput”. 
mprumutul este direct şi indirect (prin scris); împrumuturile vechi sînt 
datorate influențelor: slavă (sec. X-XV; cca 3950 cuvinte — cu variante — 
pătrunse pe cale orală şi cărturărească, supuse flexiunii de tip latin), maghiară 
(sec. X-XI), greacă-bizantină (sec. VII-XV), turcă şi neogreacă cultă (sec. XVI- 
XIX) iar împrumuturile mai noi (de la 1750 încoace), influențelor: latină savantă 
şi italiană (chiar din sec. XVII), germană, franceză, rusă, engleză. 


B. Interne: 
1. Derivare cu a) prefixe (cca. 86) vechi (/at.: în-, des-, stră-, 
Notă. Derivarea este: pro- etc.; sl.: ne-, răs- etc.) şi noi (fr.: a-, ante, anti-, super-, 
gresivă (adăugare de trans- etc.) care au dat 5680 de “formaţii prefixale”! 
afixe) şi regresivă (“...su- reprezentînd derivate moştenite din latină, împrumuturi, 
primarea unor afixe reale calcuri, creații interne; 
sau aparente”! pe baza b) sufixe (cca. 500) care conferă noilor cuvinte 
analogiei; vezi substanti- “... o anume valoare semantică şi morfologică”! pe a 
vele post-verbale specifi- cărei bază le putem clasifica în: nume de agent / instru- 
ce stilului beletristic)". ment (lăutar; tocător), derivate cu sens colectiv (brădet) 
sau abstract (omenie), derivate ce indică originea (ro- 
Moţiune = procedeul de mânesc), augmentative, diminutivale, precum şi deri- 
formare a cuvintelor mo- vatele moţionale; ca părţi de vorbire, derivatele cu 
bile (lup — lupoaică)!. sufixe sînt: substantive, verbe, adverbe. 


2. Compunere: alăturarea ori alipirea unor cuvinte, fragmente de cuvinte, iniţiale 
(= compunerea prin abreviere) de tipul: substantiv + substantiv = substantiv 
(floarea-soarelui); substantiv + adjectiv = substantiv (Harap-Alb); verb + 
substantiv = substantiv (port-ochelari) etc.; cuvintele compuse pot fi împrumutate 
sau formate după modele străine. 


3. Schimbarea valorii gramaticale sau a clasei morfologice ori a categoriei 
lexico-gramaticale care constă în: substantivarea (prin articulare — în general — 
cu articolele hotărît, nehotărît, demonstrativ-adjectival) adjectivelor, pronumelor, 
verbelor (forme nepersonale), adverbelor, numeralelor; adjectivarea adverbelor 
(prin topică), participiilor trecute, gerunziilor; adverbializarea substantivelor ce 
denumesc noţiuni de timp. 


C. Familia “... o familie lexicală înglobează totalitatea 

PA | cuvintelor formate prin derivare, (...) compunere şi (.. 
lexicală (de cuvinte) schimbarea valorii gramaticale (precum şi — F.G. 
împrumuturile neologice analizabile”!. 


) 
) 


NOTE BIBLIOGRAFICE 


1 Teodor Hristea (coordonator) ş.a. Sinteze de limba română, ediţia a doua, 
Editura Didactică şi Pedagogică, Bucureşti, 1981, p. 5, 8-13, 32-34, 43, 57-62, 64. 
2 DS, p. 248. 


EXERCIŢII 


1. Din cele 98 de strofe ale poemului eminescian Luceafărul 13 sînt alcătuite 
— în exclusivitate — din cuvinte de origine latină; descoperiţi-le şi memoraţi-le 
(vezi şi Mazilu, D.R., Luceafărul lui Eminescu. Expresia gîndirii; text critic şi 
vocabular, Bucureşti, 1937). 

2. Găsiţi cinci cuvinte care să îndeplinească următoarele condiţii: a) să 
formeze familie lexicală; b) să intre în componenţa cuvintelor compuse; c) să-şi 
schimbe valoarea gramaticală. 

3. Analizaţi cîte un fragment din proza lui |. Creangă şi I.L. Caragiale cu 
scopul de a descoperi cuvintele ce “ilustrează” particularităţile graiului 
humuleştean şi'ale vorbirii specifice periferiei bucureştene. 

TUDOR ARGHEZI 
|. ARS POETICA* 


Înţeles de Lovinescu ca un “... suflet faustian, în care nu sălăşluiesc 
numai “două suflete” ci se ciocnesc principiile contradictorii ale omului modern”!, 
Arghezi rămîne — între cei pedepsiţi “... cu dorul de a zămisli frumuseţe..." — 
nu numai singur cît, mai ales, pieziş prin revolta** sa, pe care a trăit-o cum îşi 
trăia Geo Bogza exasperarea***, şi prin opiniile sale despre scris, în general — 
şi scris-poezie, în special — opinii al căror ton, acum violent, acum didactic ori, 
aparent, amabil “... Arghezi îşi prezintă arta verbală, cu un surîs mistificator, ca 
pe un joc sau ca un meşteşug mecanic..."*, a contrariat şi mai continuă să o 
facă. 

Exceptînd debutul “foarte promiţător”, din 1896, cu 15 poezii — următoarele 
două “reveniri"**** s-au realizat cu arte poetice: articolul Vers şi poezie (1904) 
şi poema (puţin cam declamatorie) Rugă de seară (1910). 

Vers şi poezie pare a fi o “prelecţiune” sensibil didactică, echilibrată, 
rafinat argumentată, rostită pe un ton plin de deferenţă (deşi mai apar şi formulări 
de felul: “Scurt, Tolstoi fusese nechemat (s. n. — F.G.) în chestiune” [1, p. 38]; 
Rugă de seară este un “discurs” incendiar, care aminteşte — oarecum — fina- 
lul primei secvenţe din Împărat şi proletar, dar — spre deosebire de acel final 
— explozia retorică argheziană ejectează precum un vulcan, alături de “elemente 
rare” fluidizate (... visul mi-e strivit / Ca un vlăstar de mărgărit” [2, p. 31]) şi 
multă cenuşă: “Infinit! Infinit! / Adună-ţi bolțile deodată, / În şuier prelungit — / Şi-n 
fruntea mea secată / Şi-n pieptu-mi aiurit / Te-nfige drept...” sau “Şi curgi prin 
ochii mei, ... / Să-neci cohortele de zei..." (asemenea versuri au fost eliminate 
din varianta inclusă în volumul Cuvinte potrivite!). 

Ambele arte poetice relevă — implicit sau explicit (vezi Rugă de seară) — 
puterea Poeziei de a transfigura realitatea; în prima însă, “catalizatorul” subtilei 
alchimii ar fi amintirea (“... funcţiune morală conservatoare, opusă şi contrarie 
neconformismului”* pe cînd în a doua este “... o sete devorantă, biciuitoare, de 
a poseda şi a preface (s.n. — F.G.) stihiile şi rînduielile...”. Născută din organica 
revoltă a poetului, furia creatoare atrage în sfera ei de turbulenţă ideea certitudinii, 
altfel spus: nevoia confirmării harului cu care a fost înzestrat pentru a crea; 
această idee prinde a se contura începînd cu poema Nehotărîre, trecînd prin 
ciclul Psalmilor, pînă la poemele Frunze pierdute şi De ce-aş fi trist. 

Şi, pentru a susţine “paralela” pe care am făcut-o între Vers şi poezie şi 
Rugă de seară, reproducem cîte un mic fragment din fiecare text: 

“Poezia pluteşte cam tot către trecut, către “Demonic Infinit! 
necunoscut, stimulată de ceva real şi cunoscut... Descinde-n mine cum descind 

Tenebrele în schit, 

i * Arghezi, Tudor: Ars poetica, ediţie îngrijită ... de llie Guţan, Editura Dacia, 
Cluj, 1974 şi Arte poetice. Versuri, tabel cronologic, prefaţă ... de G.I. Tohăneanu şi 
Livius Petru Borcea, Editura Albatros (Lyceum — Texte comentate), Bucureşti, 1987. 

** "Revolta sa nu e limitată la un domeniu social ori moral precis, ea (...) stă în 
firea, în mecanismul sufletesc al d-lui Arghezi; e funcţională (s.n. — F.G.)."3 

*** “Scrisul nostru (...) e (...) trebuinţa implacabilă de a evada (dintr-un mediu — 
F.G.) care ne exasperează. Nu exasperarea împotriva unei lumi, a unei ţări, a unei 
categorii oarecare ci o exasperare totală, organică. O exasperare cosmică (s.n. — 
F.G.).” 

xxx si (...) de fiecare dată, succesul îi cade greu, indigest, indispunîndu- fie 
împotriva generosului consacrator, fie chiar împotriva-şi."S 

„„ Te-ai aşezat pe un bolovan, în singurătate, ........mneen nenea 
cîţiva copaci, o turlă (...), poteci (...), coline, cerul. Citeai Cu tine dorul am 
o carte, ai închis-o (...) şi reflectezi. Îţi ridici privirile Să fiu răsplămădit şi şters 
încărcate cu imaginile ideilor (...) şi priveşti zările (...) mean 
într-un fel de visare; (...) căzneşti vreo coordonare, (...) Să-mi fie verbul limbă 
vreo explicare a celor citite; eşti supus fără voie unei De flăcări ce distrug, 
filtraţii, unei decantări sufleteşti în care se îmbucă idei, ........ee nenea 
sentimente, amintiri ca într-un fulger (...) O altă turlă — Cuvîntul meu să fie plug, 
uitată, (...) alte poteci — uitate şi ele, dimpreună cu Tu, faţa solului o schimbă, 
gîndurile cu care le-ai străbătut (...) decid boaba de Lăsînd în urma lui belşug. 
rouă să lăcrimeze, şi ea în chipu-i simbolic e poezia...” O! dă-mi puterea să scufund 
[1, p.40-41,51]. O lume vagă, Iîncezîndă. 
Şi să ţişnească-apoi, din fund, 
O alta, limpede şi blîndă.” 
[2, p. 30-31]. 
De la poezia “boabă de rouă” (lacrima cerului!) la aceea cu “verbul” ca o 
“limbă / De flăcări...” ni se pare a fi, la prima lectură, o depărtare: cosmică; 
citind mai atent, vom descoperi, poate cu. oarecare surprindere, că nu este 
decît o “unitate a contrariilor” generată de “stările” esenţiale ale poetului: exploziva 
revoltă şi contemplarea — care nu este, totdeauna, marcată de tristeţea 
terifiantă”. 

Din acest prim “moment” cu caracter programatic, Arghezi s-a mai rostit 
(direct sau indirect) asupra “fiinţei” şi misiunii Poeziei în circa 100 de articole şi 
40 de poezii; articolele — evident, cu cîteva excepţii — au păstrat tonul defe- 
rent, ba chiar au adoptat — uneori — tonul bunicului sfătos (vezi Jucăriile [1, 
p. 125- -128]); poeziile au renunţat la retorismul incendiar insistînd asupra 
disciplinei severe care trebuie să domine efortul creator. În acest sens, al 
disciplinei dure, se pronunţă Testament (1927) — în care nu mai răzbate vreo 
urmă de îndoială asupra “capacităţii”** demiurgice a poetului — şi Rugăciunea 
lui Cocó (1928) din care ne permitem a reproduce cîteva rînduri: 

“Vai mie! (...) Scriu de treizeci de ani dar debutez în fiecare zi (...) sînt un 
şcolar repetent de 360 de ori pe an, de 30 de ani neîntrerupt (...) Numărul de 
şcoală, de pe mînecă, mi-a trecut încrustat în braţ, ocnaş în perpetuitate al 
gîndului îngropat în cuvînt ... 

„ Deşi papagal, eu nu m-am jucat (...) şi nu mă joc cu scrisul meu (s.n. — F.G.) 
[1, p. 117-118]. 

Dar, pentru a întregi imaginea neobositului maestru care a compus atîtea 
variaţiuni pe tema “fiinţei” poeziei, ar trebui, credem, să mai ascultăm un scurt 
fragment din “variaţiunea” scrisă în 1933: 

“Poezia e însăşi viaţa; e umbra şi lumina care catifelează natura şi dă 
omului senzaţia că trăieşte cu planeta lui în cer... 

Ce-i poezia? 

O stare religioasă a sufletului nostru; sentimentul care, indiferent de credinţă 


“o mare energie sufletească lipsită de facilitatea de exprimare. Un formidabil 
elan opritun moment în desfăşurarea lui de o neputinţă de realizare...”; “... imposibilitatea 
exprimării duce la comprimare. Dar expresia comprimării EXCESIVE e explozia (ceea 
ce — F.G.) aduce tocmai acea teribilă energie a stilului d-lui Arghezi ..."; “... cînd încetează 
ura şi polemismul, cînd poetul rămîne pur contemplativ, atmosfera nu e mai 
înviorătoare: în general o viziune tristă, de toamnă, de furtună, de sterilitate, de 
groază, de'ciocnire apocaliptică, de frămîntare şi neputinţă.”? 

** “Această capacitate — şi nu individualismul sau oricare alt determinant 
psihologic — această capacitate de a “transforma veninul în miere”, păstrîndu-i totuşi 
“dulcea lui putere”, (...) constituie şi nota diferenţială a poetului şi principiul unei 
estetici creatoare de noi valori literare.” 

(...) afirmă blînd şi primeşte dulce prezenţa lui Dumnezeu în frumuseţile suave 
ale existenţei (...) Între Poezie şi Dumnezeu este o legătură ca între formă şi 
culoare (s.n. — F.G.) [1, p. 163-164]. 
Acest “acord final” — pe care am ţinut să-l marcăm — este pentru noi firul 
Ariadnei cu ajutorul căruia vom putea parcurge, cu folos, labirintul sugestiilor şi 
al simbolurilor — simboluri care, de multe ori, poartă nimbul sfinţilor. 


2. NEHOTĂRIÎRE 


Poema — una dintre “întilile (...) Agate negre ...", compusă în 1904 (cînd 
apare Vers şi poezie!) — nu a fost inclusă, printre celelalte 40, în volumul. Arte 
poetice. Versuri deşi pune, ca şi poema blagiană Am înțeles păcatul ce apasă 
peste casa mea (în alţi termeni însă!), cîteva chinuitoare întrebări: cine este 
cel ce iscă frumuseți — un alt Mesia, o entitate de lumină şi umbră sau o 
făptură de “vis şi lut”? Coexistenţa contrariilor ce-l alcătuiesc naşte, în această 
insolită individualitate, armonia sau tensiunea devastatoare? Poate ţişni din lut 
şi fiinţă doar ca un curcubeu sau o atare tentativă îl va preschimba în “heruvimul 
bolnav”, osîndit să rabde povara a “două vieţi?” Dintre aceste întrebări poema 
pare a-şi alege:ca “nucleu” ideo-afectiv pe aceea referitoare la cele “două vieţi” 
— “Ca fluturii, ce rabdă să-i poarte-n praf omida, / Să rabd şi eu în mine, 
povară, două vieţi?”î — şi pe această “piatră” ea, poema, se înalță ca o 
“catapiteasmă de cuvinte” [1, p. 82]. 

Secvența celor două versuri citate mai poate fi considerată şi drept o “axă 
a lumii” ce susţine şi ordonează întregul univers poetic al acestei creaţii. Astfel, 
primele zece versuri dezvoltă motivul “condiţiei umane comune” (“condiţie” simi- 
lară stării larvare): “Imi voi ucide timpul şi visurile... / Cîrpi-voi pe-ntuneric mantaua 
vieţii mele / ... Înveşmîntat domneşte ... / ... spoit pe piept cu aur / Şi tatuat cu 
fulger, ... / Să bat noroiul vremii, cu ochii-nchişi .../'5; urmează “secvenţa axei” 
şi imediat, firesc, cele patru versuri ale motivului “jertfei”: “Un om (...) îmi va 
deschide ... / Mormîntul pomenirii cu mîna-i preacurată, / Ca să mă frîngă-n 
soare, schimbat prin moarte-n pîine, / Şi fraţilor (...) şoptind să mă împartă.”* 
Presupunînd posibilitatea împlinirii jertfei, spiritul ar trebui să poată dărui lumii 
prinosul său de lumină; din păcate, “lutul” — umilit şi îmbolnăvit de timp (“Dar 
ziua care trece şi mă răneşte-n treacăt / Imi umileşte cîrja ...5) — îl împiedică 
să intre în comuniune cu “fraţii” pentru a se împărtăşi împreună cu Lumina (“Şi 
inima urmează s-atîrne ca un lacăt / Cu cheile pierdute la porţile luminii'$). 
Comuniunea fiindu-i refuzată, poetul nu poate decît să izbucnească într-o 
imperativă solicitare: “Deschide-mi-te, suflet, prin şapte ochi de flaut / Şi cîntecul 
şi viaţa şi moartea să le-nece.” 

Poema ne oferă în filigranul construcţiilor verbale cîteva dintre alesele: 
simboluri argheziene: visul (înţeles şi ca esenţial mister al făpturii omeneşti) şi 
lumina — ambele tărîmuri de refugiu, ca şi credința, în faţa agresiunii brutale a 
“suferinţei metafizice”; lacătul care, alături de “peceţi”, este atît semnul cenzurii 
transcendente cît şi al neputinței omeneşti de a descoperi, prin comuniune cu 
Entitatea Supremă, misterele Universului; îmbolnăvirea de timp — resimţită ca 
invazie distructivă a cotidianului; flautul. Neputînd'să se lecuiască de har (“De 
ce nu pot să nu ştiu, de ce nu pot să n-aud / In ce stă rostul zilei..."*), Arghezi 
dă glas unei amarnice îndoieli: mai e nevoie de “lut” pentru a fi “vis” — sau, 
altfel spus: merită visul sacrificiul de a suporta lutul? 

Cu poema Nehotărîre ne întemniţăm în Indoială şi detenţia va fi grea şi 
lungă iar “eliberările” rare şi de scurtă durată; sacrificiul, însă, merită — cel 
puţin după spusele înţelepţilor: dacă te îndoieşti, cugeţi şi atunci cînd cugeţi, 
exişti. 

3. PSALM (“TARE SÎNT SINGUR, ...”) 


“Nărăvit”, la bancul său “... cu menghină mică ...”, să facă din cuvinte 
“jucării” — care “... au dat de lucru belferilor loviți de neputinţa de a se juca” [1, 
p. 100-101] — Arghezi s-a lăsat, probabil, furat şi de plăcerea disimulării ca 
pentru a verifica “... naivităţile şi temerile delicate ...” [1, p. 135] ale celor care 
năzuiesc să se ţină “... de cuvinte, ca de nişte funigei ...” [1, p. 99]. 

Această plăcere a disimulării (sesizabilă şi la Mihail Sadoveanu) apare, 
mai evident — după părerea noastră, în Psalmi, şi cine parcurge, nu numai cu 
ochii, toate cele 18 poeme (inciusiv Psalmul mut, publicat în Ritmuri, 1966) 
din Versuri5, va constata — cu certitudine — că respectivele creaţii nu par a fi, 
chiar, “... mărturia unei stări agonice: a luptei interioare, în căutarea lui Dumnezeu, 
pe calea certitudinii materiale sau a revelaţiei...”* ci, în primul rînd, manifestarea 
febrilă a unui neliniştit spirit creator căruia nu îi este suficient să îşi înţeleagă — şi, 
implicit, să-şi accepte — Datul, Soarta, Menirea (aşa cum se constată a fi în 
cazul lui Blaga?; acest nestăpînit şi năvalnic spirit.vrea, cu “încăpăţinare”, să i 
se confirme că şi-a descifrat “corect” — şi şi-a asumat firesc — Destinul. Or, 
“semnul” confirmării nu se putea cere decît Instanţei Divine, întiia energie 
creatoare şi orînduitoare a universului (de altfel, ultimativul demers arghezian 
este anticipat de solicitarea lui Octavian Goga, formulată cu deferenţă în 
tulburătoarea sa Rugăciune [1905]). 

Ce poate naşte o atît de arzătoare nevoie de confirmare a harului cu care 
a fost înzestrat? “Talentul meu”, răspunde Arghezi, “... talentul meu (care — 
F.G.) e o tortură ...”. “Nu am talent — se mărturiseşte poetul — am o turburare. 
Cuvîntul îmi vine greu în condei (...) Mă sîngeră fraza (s.n. — F.G.). Nu m-am 
născut înzestrat cu facilităţile pe care mi le-aş dori (...) Mă lupt de moarte cu 
ogorul meu, din care ţîşneşte rar o vînă de argint (...) Nimic nu-i pentru mine 
lesnicios. Sînt blestemat să stărui acolo unde altul fluieră şi trece.” [1, p. 266- 
267]. O asemenea “turburare”, intuită bine — şi comunicată subtil — de către 
Mihail Ralea?, ne determină să privim Psalmii şi altfel decît din perspectivă 
religioasă. 

Mai bine, însă, ar fi să încercăm parcurgerea Psalmului nostru, care începe, 
ni se pare, cu o constatare (pătrunsă uşor, de unda amărăciunii!) şi nu cu un 
reproş: “Tare sînt singur, Doamne, şi pieziş!”. Ar fi, aici, ceva nepotrivit statutului 
unui creator? Nu ni se pare; cel ce a creat lumea (chiar dacă am ţine seama şi 
de sugestia bogomilică!) a fost singur în clipa Marii Creaţii — şi singuri rămîn 
“... pretutindeni (...) visătorii (...) pe pămînt şi în cer ...”* fiindcă sufletul lor “... 
e altfel alcătuit ...”E, adică “pieziş” în formulare argheziană, fundamental deosebit 
de sufletul celorlalţi deşi, aparent, foarte asemănător. E drept, de cele mai 
multe ori zămislitorul de frumuseţe poate fi şi “Copac pribeag uitat în cîmpie, / 
Cu fruct amar (pentru mulţi, dar, mai ales, pentru sine!) şi cu frunziş / Ţepos ...”; 
dar, “... aspru-n îndîrjirea vie.”, el rămîne, înainte de toate, “Nalt candelabru, 
strajă de hotare,” — bănuim “hotarele” ce pun părelnic semn între Pămînt şi Cer — 
“candelabru” în care “Stelele vin şi se aprind pe rînd / In ramurile-ntinse pe 
altare”. 

Conștient că aparţine altei lumi — în “cîmpie” este “pribeag uitat’, mai 
tînjind, încă, după o existenţă “normală” (“Tînjesc ca pasărea ciripitoare /.../ Să 
cînte-n mine şi să zboare / Prin umbra mea de fum”) şi, mai ales, după un “rod” 
care să poată fi gustat de toţi (“Să mi se dea şi mie, / Ca pomilor de rod, cu 
gustul bun”) — Arghezi, convins că nu poate decit să fie “înflorit numai cu 
focuri sfinte” şi să rodească “... metale doar, pătruns / De grelele porunci ...”, se 
simte copleşit de povara destinului său şi cere, ca un alt Mesia, să i se “treacă 
de la el acest pahar” (“Poate că, Doamne, mi-este de ajuns”) sau să fie 
reconfirmat întru “har”: “Trimite, Doamne, semnul depărtării, / ... cîte un pui de 
înger, [...] Să-mi dea din nou povata ta ...” Această solicitare, formulată suficient 
de imperativ pentru a fi altceva decit o implorare, pare a ne da măsura cu care 
Arghezi apreciază relaţia Divinitate — Om, plasată în sfera creaţiei (fapt atestat 
şi de“... admirabilul Belşug ...”? şi de articolul Poezia, din care s-a citat deja, 


Pro didactica 141 


RP SE GI FO DEA ETA Te EEEE AER E ARIE EE RCA DRE DEEA EE TRIO TERT E E NC DR EROI IE EP RT e ARATE CSO PS IE e E DEE OSI STIRE EL ZONELE 
vezi Nehotăriîre ) şi nu dimensiunea acelei “stări agonice” despre care aminteam. 
In încheiere ar mai trebui, poate, să dăm răspuns la o întrebare: reprezintă 
Psalmii arghezieni o “poezie religioasă” sau expresia artistică a unui suflet asaltat 
de “necredinţă pustiitoare”s? Nouă nu ni se pare. Mai mult: nu înţelegem de ce 
în manualele şcolare se încearcă, pe baza unui ciob de citat, impunerea ideii 
de religiozitate în aprecierile care se fac asupra Psalmilor. 
Şi pentru că am amintit de un ciob de citat, să ne uităm puţin asupra a 
două fragmente: 
1. Şerban Cioculescu: 

“Un singur element esenţial lipseşte poetului care, în 
liniştea chiliei, frămîntă aluatul limbii şi îşi desfăşoară strofele în eşarfele 
volutelor: anume sentimentul religios ... (s.n. — F.G.). Absența preocupării 
religioase, în anii călugăriei, surprinde (...) pentru că poetul anilor maturi 
se va vădi mereu mai covirşit de această preocupare... 

De la prima vedere, impresia cititorului, după lectura 
psalmilor este aceea a unei lupte interioare, între dorinţa aprigă de a 
crede şi necredinţa pustiitoare (...) Psalmii lui Arghezi sînt, aşadar, mărturia 
unei stări agonice...”? 

2. Eugen Lovinescu: 

“Din faptul educaţiei monastice a poetului, din faptul că 
a scris numeroşi “psalmi” sau poezii cu cadru şi psihologie bisericească, 
s-ar putea bănui existenţa la d. Arghezi a unui misticism (...) adică al unei 
adeziuni sufleteşti totale şi nu raţionale şi al unei credinţi sensibile şi nu 
logice. Prezenţa unui astfel de misticism ar fi fost, de altfel, neaşteptată 
întrucît ar fi ieşit din limitele literaturii şi sufletului românesc: căci (...) n-avem 
o poezie religioasă propriu-zisă, ci programatică sau facsimilată. Nici 
poezia d-lui Arghezi nu constituie o poezie mistică în sensul adeziunii 
sensibile (...). In ea găsim numai setea de divin, neliniştea în privinţa 
existenţei lui şi nevoia certitudinii materiale... 

O astfel de atitudine nu se poate numi misticism..."!. 

Şi, fără a.dori să-influenţăm părerea cuiva, mai amintim mărturisirea 
argheziană: “intre Poezie şi Dumnezeu este o legătură ca între formă şi culoare” 
[1, p. 164]. 

ALTFEL DESPRE 
O SCRISOARE 
PIERDUTA 


I. CÎTEVA 
REPERE CRITICE 


Scriitor cu o conştiinţă artistică 
ieşită din comun, avîndu-i ca egali în 
secolul al XIX-lea doar pe Flaubert şi 
Eminescu, I.L. Caragiale este crea- 
torul dramaturgiei româneşti moderne 
care are supremă virtute de a fi 
deopotrivă clasică şi anticipativă 
celor mai îndrăzneţe forme ale 
teatrului contemporan. În 1962, în 
insolitul său volum de Note şi contra- 
note (v. trad. rom. la Editura Huma- 
nitas, Bucureşti, 1992), Eugen 
lonescu găsea teatrul lui Caragiale atît 
de îndrăzneţ novator încît constata 
că, deoarece scrisese într-o limbă de 
mică circulaţie, autorul Scrisorii 
pierdute era condamnat să fie, 
“probabil, cel mai mare dintre autorii 
dramatici necunoscuţi” (op. cit., p. 
153). Mai mult, Eugen lonescu 
recunoştea în clasicul român pe 
adevăratul precursor al teatrului 
absurdului: “Distanţa dintre un limbaj 
pe cît de obscur pe atît de elevat şi 
şiretenia meschină a personajelor, 
dintre politeţea lor ceremonioasă şi 
necinstea lor funciară, adulterele 
groteşti ce se amestecă cu toate 
acestea, fac ca în cele din urmă, acest 
teatru, mergînd dincolo de naturalism, 
să devină absurd-fantastic” (p. 156). 
Să nu uităm că teatrul absurdului, 
avîndu-i în avangardă pe Eugen 
lonescu şi Samuel Beckett, face 
carieră după 1950, iar premiera celei 
dintii piese alui Caragiale avea loc în 
anul 1879, citită fiind la 12 noiembrie 
1878 într-o şedinţă a cenaclului 
“Junimea”, la Bucureşti. 

in țară, receptivitatea criticii vine 
cu mult mai tîrziu, ea găsindu-se, în 


1962, sub nivelul criticii interbelice, 
care, totuşi, interpretase opera lui 
Caragiale sub semnul teatrului clasic, 
lucru firesc, întrucît nu se inventase 
încă teatrul absurdului. -Fiind un mare 
creator, desigur, ca şi în cazul altor 
scriitori, opera lui Caragiale este 
abordabilă din multiple puncte de 
vedere, dovedindu-să, aşa cum a in- 
tuit şi Mihai Ralea într-un eseu mai 
vechi, deschisă din punctul de vedere 
al criticii. Tocmai de -aceea scrisul 
caragialesc nu a- confirmat teza lui 
Pompiliu Eliade (iar:ceva mai tîrziu a 
lui Eugen Lovinescu) conform căreia, 
prea ancorată în cotidian, opera se va 
învechi, avînd “soarta teatrului lui 
Alecsandri”, întrucît -obiceiurile se 
schimbă şi dramaturgul. n-a avut 
puterea să distingă “ceea ce e etern 
de ceea ce este efemer” (cf. Cau- 
series littéraires , vol. 111; Bucureşti, 
Imprimeria “Independenţei romane”, 
1903, p. 33). impresia este contrazisă 
de criticii reprezentativi (G. Ibrăileanu, 
Pompiliu Constantinescu, T. Vianu, G. 
Călinescu, Şerban Cioculescu ş.a.), 
dar nu numai. În 1939, cu prilejul unei 
noi montări a capodoperei lui Ca- 
ragiale, Mihail Sebastian contrazicea 
polemic teza lui Pompiliu Eliade şi a 
lui E. Lovinescu. Sebastian aducea 
două argumente de bun simţ: soci- 
etatea românească era departe de a 
se fi “descaragializat”, iar, pe de altă 
parte, o creaţie autentică nu devine 
desuetă de îndată ce a dispărut 
realitatea socială care a nutrit-o 
tematic, fiindcă ar însemna că şi 
Homer sau Shakespeare s-ar epuiza 
estetic (“Scrisoarea pierdută” într-o 
nouă interpretare”, în “Viaţa româ- 
nească”, an. XXXI, nr. 11, nov. 1939). 
După al doilea război mondial, 
trăinicia scrisului caragialesc s-a 
verificat, dacă ne raportăm la perioada 
1950- 1960, sub două chipuri. În ţară, 
unde ideologicul proletcultist a sur- 
clasat esteticul, Caragiale încă a 
impus respect prin satira socială viru- 
lentă la adresa “societăţii burgheze”. 
În prefața la o ediţie recentă a teatrului 
său, criticul Al. George sublinia acest 
fenomen care i-a îngăduit lui Caragiale 
să nu se “învechească”. nici chiar în 
“obsedantul deceniu”: “Chiar şi în 
comunism, într-un regim ostil spiritului 
ei slobod şi autodemascator pînă la 

ireverenţă, scrierile lui Caragiale au 
fost mult difuzate, iar piesele lui s-au 
văzut jucate” (Prefaţă la |. L. Caragia- 
le, Teatru, Editura Fundaţiei Culturale 
Române, Bucureşti, 1997, p. XVIII). 
Estimp, Caragiale nutrea, la Paris, 
spectaculoasa avangardă a teatrului 
ionescian, declanşînd unul dintre 
fenomenele majore, de adîncă pro- 
ductivitate artistică, ale veacului al 
XX-lea, aşa cum, în aceeaşi peri- 
oadă, semiinterzisul în ţară M. 
Eminescu lucra într-un chip extrem de 
original în opera insolită a lui Emil 
Cioran, prin poema Rugăciunea unui 
dac, fapt mărturisit de autor. 

Fecunditatea geniului cara- 
gialesc (ţinut de regimul comunist în 
zona secundară a culturalului) a fost 
posibilă, în Occident, graţie profundei 
crize a limbajului declanşată de al 
doilea război mondial. Degradarea 
cuvîntului, recunoscută ca urmare a 
neputinței spiritului de a împiedica 
uriaşa conflagrație mondială, a condus 
la o veritabilă estetică a tăcerii, 
practicată şi teoretizată deopotrivă la 
scară planetară, în lumea liberă, sub 
variate forme. Cuvîntul îşi vedea 
catastrofal subminată principala lui 
funcţie — cea a comunicării. Invazia 
cuvîntului care nu mai comunică 
nimic devine materialul de construcţie 
în teatrul absurdului şi în proza de 
aceeaşi factură, trecînd prin Kafka în 
Noul Roman (Albert Camus, Sartre 
etc.) _ 

In acest context se produce 
redescoperirea lui Caragiale de către 
Eugen lonescu. Opera lui Caragiale 
era produsul tipic al unei crize a 
limbajului ipostaziată în secolul al 
XIX-lea în România de un fenomen 
specific, acela al accelerării neo- 
bişnuite şi sincronizării cu formele 
civilizaţiei occidentale. Smulgerea de 
sub ritmurile civilizaţiei orientale şi 
trecerea spre Occident a generat o 
zguduitură de proporţii, cu fenomene 
perverse sintetizate de către T. 
Maiorescu în celebra teorie a for- 
melor fără fond. Nu împotriva 
europenizării noastre s-au ridicat 
atunci Junimea, Eminescu şi Cara- 
giale (confuzie care a dus la eticheta 
de reacţionari), ci contra efectelor 
perverse, între care, în prim plan, s-a 
aflat degradarea limbajului, o criză 


a comunicării numită diferit de 
principalii protagonişti ai culturii: “beţie 
de cuvinte” (T. Maioresu), “cuvinte 
goale” (M. Eminescu), “mofturi” (I.L. 
Caragiale). Că moftul caragialesc 
(identificat foarte precis de M. 
Eminescu, într-o binecunoscută 
resemnare, ca flagrant divorţ, între 
aparenţă şi fondul intern) implică o 
civilizaţie şi cultură Kitsch, a de- 
monstrat-o, cu farmecu-i binecu- 
noscut, Ştefan Cazimir, în cartea sa 
|. L. Caragiale faţă cu Kitschul (Edit. 
“Cartea Românească”, Bucureşti, 
1988), iar — mai recent — Alexandru 
Condrescu în Planeta Moft (Edit. 
“Cartea Românească”, Bucureşti, 
1997). Or, termenul Kitsch nu-i 
altceva decît extinderea degradării 
cuvîntului la celelalte forme de artă, 
cultură şi civilizaţie. Şi nu e întîm- 
plător că termenul se impune în 
circulaţia curentă tot după al doilea 
război mondial, prin cercetători 
specializaţi ai fenomenului ca Herman 
István, Gilo Dorfles, Absraham Moles 
sau Gavril Máté. Prin moftul cara- 
gialesc, afirmă şi demonstrează 
Ştefan Cazimir, “intuirea vie a feno- 
menului (Kitsch, Th.C.) precede cu 
un secol asimilarea lui conceptuală” 
de către Occident (op. cit, p. 13). 

- O dată cu deschiderea de după 
1964, caragialismul cunoaşte o carieră 
absolut remarcabilă, influenţind 
deopotrivă exegeza critică, dar şi 
substanţa literaturii propriu-zise. Altfel 
spus, proletcultismul slăbind pînă la 
a deveni periferic şi ridicol, opera lui 
Caragiale a intrat firesc pe făgaşul 
receptării moderne, declanşat de 
acţiunea atît de singulară a lui Eugen 
lonescu. Teatrul lui Caragiale va 
constitui model mărturisit sau “invo- 
luntar” pentru noile forme de comedie 
(Teodor Mazilu, Ion Băieşu etc.), iar 
schiţele — pentru proza scurtă cu 
mare trecere la generaţia '80. 

Fără ca receptarea clasică şi 
realistă să dispară (ea fiind întreţinută 
şi de manualele şcolare pînă azi), 
imboldul dat de Eugen lonescu a avut 
largi ecouri, contribuind decisiv la 
schimbarea de paradigmă a evoluării 
caragialismului. Altminteri, încă 
judecătorii săi din primele decenii au 
înţeles că opera lui Caragiale este 
strîns legată de antiteza neîmpăcată 

a formelor fără fond, sintagma 
subliniată. fiind utilizată de M. Emi- 
nescu în definiţia pe care a dat-o 
moftului (G. Ibrăileanu, Spiritul critic 
în cultura românească, 1908). E. 
Lovinescu sintetizează elocvent 
ideea: “Contrastul dintre formă şi fond 
de la baza junimismului cultural şi 
politic este şi piatra unghiulară a 
întregii lui opere” (Istoria civilizaţiei 
române moderne, ll, 1925). Ceea ce 
n-a înţeles Eugen lonescu (de unde 
şi graba cu care a prezis învechirea 
caragialismului) e că fenomenul 
formelor fără fond nu e o apariţie 
trecătoare în societatea modernă, ci 
o extindere entropică a condiţiei 
umane moderne. lar meritul de căpătii 
al lui Eminescu şi Caragiale a fost că 
au intuit acest adevăr, dincolo de orice 
teoretizări conjuncturale de tipul 
constructului ideologic al lui T. Mai- 
orescu. Aşa se şi explică de ce teoria 
formelor fără fond s-a istoricizat, dar 
opera lui Caragiale nicidecum. lar 
„această perenitate a caragialismului 
care-şi transcende epica este con- 
firmată cu “asupra de măsură” de forţa 
cu care a fecundat deopotrivă 


literatura şi critica ultimei jumătăţi de - 


secol. 

Critica n-a făcut decit să înain- 
teze, să lărgească, să argumenteze 
şi să consacre ceea ce Eugen 
lonescu a lansat ca o mare provocare 
prin teatrul său şi prin portretul pe 
care i l-a făcut maestrului său în 1962. 
Astfel, Caragiale este recunoscut ca 
unul dintre cei cîţiva dramaturgi de la 
finele secolului al XIX-lea şi începutul 
secolului al XX-lea care au revo- 
luţionat teatrul european: H. Ibsen, A. 
P. Cehov, Strindberg, formula sa 
prefigurînd literatura lui Kafka, Piran- 
deilo, Sartre, Durrenmatt, Beckett, 
lonescu, Musit, Camus etc. Pe aceas- 
tă linie s-au exprimat, între alţii, B. 
Elvin, |. Constantinescu (autorul unei 
cărţi cu titlu semnificativ. Caragiale 

_şi începuturile teatrului european 
modern , 1974), Al. Călinescu, Valeriu 
Cristea, Ştefan Cazimir, Edgar Papu, 
Al. Paleologu, Mircea Iorgulescu etc. 
“ Absurdul şi necomunicarea — con- 
cludea Al. Paleologu, confirmîndu-l pe 
Eugen lonescu, cît şi drama degradării 
limbajului — sînt esenţa uitimă a 
teatrului caragialesc” (cf. De la Cara- 


giale la Eugen lonescu, în vol. Spi- 
ritui şi litera, Bucureşti, 1970). Inter- 
pretarea prin această grilă culminează 
în sintagma lansată de Mircea lorgu- 
lescu — marea trăncăneală, autorul 
recurgînd, însă, la o actualizare exa- 
gerată, atingînd rizibilul, prin trans- 
mutarea lumii lui Caragiale în univer- 
sul propagandistic şi securist al epocii 
lui Ceauşescu (Eseu despre lumea 
lui Caragiale, Edit. Cartea Româ- 
nească, Bucureşti, 1988, republicat în 
1994 sub titlul Marea trăncăneală, 
Edit. Fundaţiei Culturale Române). 
Cu “Marea trăncăneală”, cred, 
se epuizează şi se încheie cea de a 
doua mare etapă în caragialeologie, 
ca să folosesc termenul cam greoi, 
lansat printr-o carte (Elemente de 
caragialeologie, Edit. Eminesu, 
1979), de către Valentin Silvestru. 
Incă de la finele deceniului al 8-lea şi 
începutul celui următor au apărut 
semnele unei noi etape în exegeza 
operei lui Caragiale. Prima etapă, cea 
declanşată de T. Maiorescu şi C. 
Dobrogeanu-Gherea şi încheiată cu G. 
Călinescu, T. Vianu sau Şerban 
Cioculescu, stă sub semnul mimesis- 
ului clasic şi realist. A doua, arcuită 
între Eugen lonescu şi Mircea lor- 
gulescu, avansează în zona logo- 
sului degradat. În fine, a treia etapă, 
aflată încă la începuturi, poate fi 
numită a profunzimilor, ea vizînd 
ontologicul şi încercînd să rupă 
crusta carnavalescului, kitschului şi 


.automatismului vorbirii şi să între- 


zărească fiinţa abisală a lui Cara- 
giale, aceea care tocmai i-a fost 
contestată de majoritatea interpreţilor. 
Semne critice, în acest sens, au 
lansat Mircea Zaciu, uzînd de instru- 
mentarul psihanalizei (lon Luca 
Caragiale şi Edgar Allan Poe, în 
Viaticum , Edit. Cartea Românească, 
1983), Edgar Papu (Perenitatea 
“Scrisorii pierdute” ; în Din clasicii 
noştri, Edit. Eminescu, Bucureşti, 
1977), N. Steinhardt (Secretul “Scri- 
sorii pierdute”, 1975, eseu reluat în 
Cartea împărtăşirii, Biblioteca 
Apostrof, Bucureşti, 1995, p. 15-92), 
Th. Codreanu, în mai multe eseuri 
publicate după 1980 şi incluse în vol. 
Provocarea valorilor. (Edit. Porto- 
Franco, Galaţi, 1997). Şi lista nu este 
epuizată. 

Principala premisă a viziunii unui 
Caragiale abisal este că teza eşecului 
în cuvîntul care nu mai. comunică 
trebuie amendată şi depăşită. Nu prin 
negarea crizei, care este reală şi 
profundă, ci prin compehensiunea ei 
ontică. Se poate rezolva, astfel, 
aparenta contradicţie între fiinţa 
imbecilizată iremediabil (identificată 
de critici şi autori precum E. Lovi- 
nescu, Eugen lonescu ş.a.) şi lumea 
“minunată”, “absolut paradisiacă”, 
“vasta lipsă de perversitate” a perso- 
najelor despre care vorbeau Mihai 
Ralea şi Paul Zarifopol, iar mai în- 
coace N. Steinhardt, care dezvăluia, 
în chip şocant, “bunătatea” şi “frumu- 
setea” lumii lui Caragiale, din perspec- 
tivă creştină. Această contradicţie 
răsare şi la nivelul limbajului în sine. 
O parte a criticii a subliniat agrama- 
tismul vorbirii personajelor lui Cara- 
giale, “desfrînarea verbală”, “divorţul 
dintre real şi limbaj”, “trăncăneala” 
etc., pe cînd — surpriză iarăşi! — 
Mihail Dragomirescu sesiza încă din 
1904 contradicţia: “Oricît de coruptă 
ar fi limba ce vorbesc mai multe din 
personajele lui Caragiale, ea nu 
încetează nici un moment de a fi 
elegantă (s.n. — Th. CY’. Uimitor e 
faptul că izvorită din inadecvarea 
formei cu fondul, vorbirea eroilor lui 
Caragiale, ca substanţă a stilului, 
atestă “perfecta adecvare a formei cu 
fondul — suprema eleganţă”, zice 
acelaşi Mihail Dragomirescu, degajind 
“un umor inefabil ca şi lirismui emi- 
nescian”, după concluzia lui G. Căli- 
nescu din Istoria literaturii româ- 
ne... 

Ca autor de răscruce, Caragiale 
a epuizat formele comicului clasic, pe 
care, desigur, critica şi şcoala le pot 
inventaria şi nuanţa mai departe, ca 
treaptă obligatorie în înţelegerea 
universului caragialesc. Pe de altă 
parte, însă, teatrul său nu mai este 
clasic şi realist, în sensul consacrat 
al cuvîntului. Este ceea ce s-a întîm- 
plat cu specia epopee sub pana lui 
lon Budai-Deleanu. Dacă Ţiganiada 
devine o enormă comedie (nu doar o 
alegorie eroi-comică), se poate spune 
că şi O scrisoare pierdută îşi trans- 
cende genul, devenind epopee. incit, 
după cum s-a spus că opera lui 
Creangă este epopeea poporului 


român, ca popor de ţărani (G. Ibrăi- 
leanu), la fel este de toată evidenţa 
că opera lui Caragiale este epopeea 
oraşului-mahala, creaţie a unei 
urbanizări neorganice în orientalismul 
românesc. De aceea, Caragiale 
contrazice teza lui N. Davidescu a 
inaderenţei la specificul naţional, fiind, 
dimpotrivă, absolut reprezentativ din 
acest punct de vedere. Geniul epo- 
peic al capodoperei lui Caragiale a fost 
subliniat de Edgar Papu în eseul 
Perenitatea “Scrisorii pierdute”. Nu 
e vorba de o simplă comedie, ci de 
“singura comedie a lumii care se ridică 
la amploarea epopeică a unui epos- 
eroi-comic” (Din clasicii noştri; op. 
cit.; p. 136). Edgar Papu aduce mai 
multe argumente în susţinerea afir- 
maţiei. E de sesizat că acestea, rod 
al comparatismului viu (de tip Eti- 
emble), pe care-l cultiva, cu marea sa 
erudiție, Edgar Papu, ne duc în zona 
hermenetică a arhetipurilor, dincolo de 
facilele clasificării ale tipologiilor 
clasice. Din acest punct de vedere 
Zoe Trahanache poate fi avatarul de 
mahala al Elenei din Troia, declanşînd 
războiul electoral. Probabil nu în- 
iîmplător cîştigătorui bătăliei, Aga- 
memnon Dandanache (oare mai poate 
fi chiar un hazard alegerea numelui 
din Iliada în asemenea caz?) recurge 
la arma invincibilă a ziaristicii (“pac 
la Războiul”), fiindcă în lumea mo- 
dernă teatrul de război s-a mutat de 
pe cîmpul de luptă în paginile ziarelor 
şi-n biîrfa de stradă. Nu putem decît 
să ne uimim de forţa premonitorie a 
geniului lui Caragiale. Rafinata lui artă 
lucrează cu simboluri, nu cu tipuri 
sociale. Şi nu e de mirare, fiindcă 
scriitorul nu era deloc un “primitiv” în 
materie de estetică, aşa cum am 
dovedit-o repunînd în discuţie extra- 
ordinarul său eseu Citeva păreri, text 
fundamental de poetică, rivalizînd, în 
epocă, doar cu notaţiile lui Baudelaire, 
cu Principiul poetic al lui Edgar Poe 
sau cu însemnările lui Eminescu. Sînt 
motive serioase să trag concluzia că 
I.L. Caragiale lucra cu arhei (vezi 
teoria lui speculară a oglinzilor 
sferice, care-l duce ia rădăcinile 
ontologice ale stilului, acolo unde 
tronează ritmul pur, ca esenţă a 
stilului), ca şi Eminescu. De aceea 
ajunge Caragiaie la arhetip, iar nu la 

tip (care implică omogenizare în 


ordine socială şi psihologică). Spre : 


deosebire de tip, care e reducţionist, 
raţionalist, arheul ascunde plinătatea 
raportului ontic unu / multiplu, tot / 
parte. De aceea nu se mai sătura 
Caragiale să contemple în arhetip 
(Mitică, de pildă) plămada indivi- 
dualității (pluralitatea inepuizabilă a 
unului). Şi e curios cum celebra lui 
observaţie că “natura nu lucrează după 
tipare, ci-l toarnă pe fiecare după 
calapod deosebit; unul e sucit într-un 
fel, altul într-alt fel, fiecare în felul lui, 
încît nu te mai saturi să-i vezi şi să-ţi 
faci haz de ei” e citată ca argument al 
clasificărilor tipologice (inventariate cu 
sîrguinţă şi de Pompiliu Constan- 
tinescu). În realitate, Caragiale viza 
arhealul, relevabil ca simbol. lată de 
ce viitorul exegezei caragialismului va 
sta mai degrabă sub semnul herme- 
neutic al simbologiei. Edgar Papu, de 
exemplu, a observat că Pristanda nu 
mai este tipul valetului clasic, domi- 
nant de la Menandru pînă la Molière 
şi Beaumarchais sau Alecsandri, 
sluga inteligentă, cu replici scînteie- 
toare, ci este aidoma stăpînilor săi, 
fiecare cu “suceala” lui: “Caragiale le 
sparge trăsăturile stereotipe şi 
creează figuri de o eruptivă origina- 
litate” (op. cit., p. 139). Asta i-a permis 
dramaturgului nostru să creeze în 
teatrul modern personajul simbolic (v. 
Cetăţeanui turmentat), “neindivi- 
dualizat într-o identitate onomastică” 
(ibidem, p. 138-139). Chiar scri- 
soarea, “mereu pierdută, este şi ea 
un simbol”, anume simbolul puterii 
(p. 140). În consecinţă, descoperă 
Edgar Papu, “Scrisoarea pierdută 
este una din cele mai profunde creaţii 
ale literaturii noastre” (p. 141). 

Din păcate, Edgar Papu nu 
aprofundează investigația, deşi 
deschide un cîmp fertil exegezei. 


II. SIMBOLISTICA SCRISORII 


Asumîndu-şi titlul O-scrisoare 


pierdută, Caragiale ştia, fără îndoială, 


că scrisoarea este nucleul central, - 


formativ al comediei şi eu înclin să 
cred că e şi cheia întregii. opere. 
Scrisoarea are rosturi de arheu, 
punctul originar din care răzbate 
universul din cunoscută cosmogonie 


eminesciană. leşirea scrisorii din 
rosturile ei generează comedia elec- 
torală, iar sistemul electoral pluripartit 
este temelia democraţiilor moderne. 
Această comedie reintră în eterna 
pace (citeşte împăcarea fină) a 
începuturilor “precosmogonice” de 
îndată ce scrisoarea ajunge la 
destinaţie. A înţeles foarte bine Edgar 
Papu că ne aflăm în faţa unei epopei 
care este epopeea democraţiei 
româneşti a “formelor fără fond”. În 
România, partidele politice există cu 
adevărat în campaniiie electorale, din 
patru în patru ani. Acesta este ciclul 
lor sociogonic, cînd ele renasc în val- 
vîrtej şi sfirşesc cu pupătura din Piaţa 
Independenţei. 

Dar de ce, la origini, o scrisoare 
pierdută şi nu altceva? De cenuo 
buclucaşă încurcătură, confuzie de 
felul celei produse de sosirea unui 
revizor, ca în capodopera lui Gogol? 
Trimisul de la centru, ca emisar al 
puterii, este prezent şi-n comedia lui 
Caragiale. Dandanache va fi cîşti- 
gătorul, dar tot graţie unei scrisori, 
dovadă că centrul puterii iradiază tot 
de la scrisoare, nu de la apartenenţa 
la partidul guvernamental. Şi nu e 
vorba de orice fel de scrisoare, ci de 
una de dragoste. Lucrurile se com- 
plică brusc. inţelegem că tema 
Scrisorii pierdute este dragostea, dar 
nu critica sistemului electoral bur- 
ghez, cum ştie toată lumea. Se- 
ntîmplă ca şi-n Iliada de Homer. Nu 
războiul troian este temelia, ci 
devierea iubirii Elenei din Troia de la 
cuplul regal originar (Menelaus — 
Elena) la cuplul adulter Paris — Elena. 
Nu este oare aceeaşi deviere şi-n 
epopeea comică a lui Caragiale? De 
la cuplul legal Trahanache — Zoe la 
cuplul adulterin Tipătescu — Zoe. 

Situaţia aceasta e în măsură să 
ne dea de gîndit şi să descifrăm ce 
forţă de pătrundere a geniului cara- 
gialean se prefigurează aici. Dincolo 
de toate măştile lumii (in concreto, 
goana după o candidatură în Cameră) 
se ascunde resortul prim al fiinţei în 
această lume — dragostea. De 
aceea, după coşmarul. epopeic al 
trecerii prin “era ticăloşilor”, Victor 
Petrini. al lui Marin Preda ajunge la 
gîndul ultim: dacă dragoste nu e, 
nimic nu e. 

Prin dragoste intrăm în spatiul 
sacru, iradiind din Sfînta Treime. 
Familia umană trainică reface spaţiul 
sacru al logosului divin. Pe acest 
model primordial se sprijină orice 
comunitate umană şi tot ce se 
întîmplă din dragoste vine, sau din 
părăsirea ei, dat fiind că omul este 
liber. De aceea, dragostea este izvorul 
puterii omului. lar legile unei comu- 
nităţi sînt păzitoare ale puterii. larăşi 
spun — Edgar Papu a intuit bine: 
scrisoarea lui Caragiale este simbolul 
puterii, tocmai fiindcă e o scrisoare 
de dragoste. În capitala judeţului de 
munte (poate că toposul nu e la 
întîmplare ales, fiindcă numele 
sugerează înălţimea tronului) cuplul 
Trahanache — Zoe reface arhetipul 
cuplului regal, suprema instanţă a 
puterii într-o comunitate. 

Avînd acces la dragostea “regi- 
nei” (Zoe), Tipătescu a intrat, propriu- 
zis, în familia “regală”, el e un stilp al 
puterii locale. Brusc, însă, se petrece 
o smintire, o “greşeală”, cum ar 
spune Eminescu despe fiinţa pre-ga- 
lactică. Scrisoarea de dragoste 
destinată Zoei ia o traiectorie devi- 
antă, este pierdută şi dintr-un banal 
bilet de amor devine centru generator 
al luptei pentru putere, fiindcă cine are 
acces la dragostea cuplului regal are 
acces la putere. Intuiţia aceasta 
adîncă este semnul genialităţii lui 
Caragiale. Din acel moment al pierderii 
scrisorii o lume se pune în mişcare, 
adică în ritm, iar ritmul este esenţa 
stilului, după cunoscuta definiţie din 
Cîteva păreri. Caragiale pune lumea 
în ecuaţie estetică aşa cum un filozof 
ar pune-o în ecuaţie metafizică sau 
un fizician în ecuaţie matematică. Şi 
o face cu strălucire, fiindcă scri- 
soarea este deja scriitură, adică fapt 
de stl literar. Nicăieri nu se confirmă 
mai subtil celebra definiţie a structu- 
raliştilor şi semioticienilor moderni că 
stilul este o deviere de la gradul zero 
al scriiturii (v. Roland Barthes). Căci 
“scriitura” lui Tipătescu, banală (adică 
de “grad zero”), cum apare ea în 
bileţel, deviăză de la destinaţia ei, 
devenind altceva, generînd stii, o 
comedie, în cazul nostru. Ajunsă şi 
rămasă la Zoe, mesajul scrisorii ar fi 
fost monosemantic. Dintr-o dată, 
însă, ea se metamorfozează în 


simbol, devenind plurisemantică. Ea 
este oglinda în jurul căreia roiesc 
toate personajele, fiecare năzuind să 
arunce acolo privirea şi să-şi redefi- 
nească eul, ca acces la putere, adică 
la secretul iubirii cuplului regal. 

Prin destinaţie, scrisoarea nu 
are decît un singur sens, dar nci unul 
dintre personaje nu reuşeşte să 
potrivească propriul chip (eu, imagine) 
cu sensul primordial şi de aceea 
aceste personaje sînt teribil de 
comice. Nu e oare nepotrivirea chiar 
esenţa definirii comicului — divorţul 
flagrant dintre esenţă şi aparenţă? Nu 
ştiu dacă vreun comedian al lumii a 
mai pătruns atît de adînc în meca- 
nismul comicului. După ştiinţa mea, 
nu. Molière, de exemplu, este cotat, 
nu fără dreptate, ca fiind cel mai mare 
comedian al tututror timpurilor. Dar în 
ciuda puţinătăţii numărului de comedii 
scrise, Caragiale are un atu prin faptul 
că s-a dovedit a fi dublat de un 
teoretician pe măsură, demontînd ca 
nimeni altul maşinăria stilului comic 
şi, în ultimă instanţă, a stilului. Am 
mai atras atenţia, că eseul Cîteva 
păreri este inegalabil din acest punct 
de vedere. 

Caragiale priveşte conştiinţele 
umane drept ceea ce sînt: nişte 
monade, nişte oglinzi sferice: “Cîţi 
stropi de rouă între cer şi pămînt, 
atîtea oglinzi mişcătoare şi atîtea 
ceruri, asemenea cîţi oameni, atîtea 
suflete şi tot atîtea lumi”. Acest plu- 
ralism al lumilor şi al conştiinţelor, care 
sfidează “instinctiv” lunga tradiţie a 
kantienei “conştiinţe în genere”, 
singura care ar avea acces la cunoaş- 
terea lucrurilor, este afirmat în secolul 
al XX-lea nu numai de ştiinţe şi 
filozofie, dar, întîi de toate, de gîndirea 
teologică. Am bucuria să citesc dintr-o 
carte rămasă încă în manuscris — 
Mediţaie despre om — a unuia dintre 
marii teologi ai noştri, Teodor M. 
Popescu (1893-1973), gînduri tipărite 
de noua revistă ieşeană Biserica şi 
problemele vremii (nr. 1, an. i, 
ianuarie 1998, p. 31-33): “Fie în lumea 
fizică, în care omul se întinde pe tot 
pămîntul, ca orice altă vietate, fie în 
lumea morală, care este lumea lui, 
omul prezintă o aşa mare diversitate 
de tipuri, încît fiecare om este o ființă 
aparte, este numai ca el însuşi”. 

Omul îşi rămîne sieşi un necu- 
noscut, un străin cîtă vreme nu 
primeşte şi nu concentrează în sine 
lumina iubirii lui Dumnezeu. Ea este 
cu adevărat puterea, regăsirea de 
sine şi de ceilalţi. In ciuda tuturor 
aparenţelor, Caragiale a gîndit omul 
în această ecuație creştină şi opera 
lui stă mărturie a eşecului omului 
smuls. din rosturile sale fireşti. Kir 
lanulea este proza care face excepţie 
(v. Th. Codreanu, |. L. Caragiale — 
scriitor abisal, prefaţă la I.L. Cara- 
giale, O făclie de paşte, Edit. Porto- 
Franco, Galaţi, 1992, p. XV-XVI), 
indicînd poarta spre potrivire-mîn- 
tuire. În rest, eroii lui Caragiale au 
parte de false potriviri cu puterea 
arheală, ca în tragi-comicul viceversa 
al biletelor de loterie ale lui Lefter 
Popescu. Cîştigul, comoara nu sînt 
în afara noastră, ci în noi înşine, iată 
ce nu poate să afle Lefter Popescu, 
cel atît de convins că nu are noroc. 
Protagonistul îşi caută norocul în ex- 
terior şi împrumută bani de la 
altcineva spre a-şi încerca norocul. 
Biletele de loterie iau locul scrisorii din 
comedie, care scrisoare şi ea este 
obiect al norocului, al destinului. 
Numai că exteriorul, deşi palpabil, 
zice Caragiale, rămîne, paradoxal, în 
plin ideal, în posibilul care nu devine 
real. Caragiale surprinde această 
relaţie uimitoare dintre universul mare 
(exteriorul) şi universul mic (interiorul). 
Infinitul palpabil, cel mare, trebuie 
asumat de oglinzile sferice ale propriei 
conştiinţe. Acesta este marele exa- 
men al omului, pe care puţini îl trec, 
fiindcă în falsa lor libertate şi-au 
pierdut credinţa, dragostea de Dum- 
nezeu care e “cea mai intensă lumină 
şi căldură”: “Şi iată de ce, mai mult 
decît tot universul cei mare ne 
interesează universul cel mic; fiindcă, 
cu cît cel dintîi se înalţă şi se 
depărtează tot mai mult de noi, cu atît 
cel de-al doilea se adînceşte şi ne 
pătrunde; unul se-ntinde, celălalt se 
strînge; unul este, celălalt sîntem — 
estele acela e o idee, numai acest 
sîntem. ni-i singura realitate posibilă”. 
Nu eo ruptură între macro- şi micro- 
cosmos: “infinitul palpabil, dar ideal, 
se adînceşte în oglinda sferică (con- 
ştiinţa umană — Th.C.) şi devine 
infinitul impalpabil, dar real. Dar 


oglindit acuma dintr-o oglindă într- 
alta? A doua adîncire, o altă lume şi 
mai impalpabilă dar cu atît mai reală. 
Să luăm două oglinzi sferice: soarele 
uriaş se strînge în adîncimile uneia 
ca un punct; din cea dintii, acest 
punct se adînceşte încă în a doua, şi 
cînd a ajuns ca vîrful acului de albină, 
atunci aruncă în focarul de reflexie 
cea mai intensă lumină şi căldură”. 
Cine e capabil de o asemenea 
concentrare în sine a exteriorului se 
înscrie în ritmurile divinității, auten- 
ticitate a sa. Ca şi Eminescu (poate 
Caragiale a învăţat asta, înaintea 
noastră, chiar de la poet), come- 
diograful concepe “muzical” ordinea 
divină. “De plînge Demiurgos, doar el 
aude plînsu-şi” spunea Eminescu. 
Demiurgul lui Caragiale, spre deo- 
sebire de cel eminescian, îşi caută 
sieşi “un preludiu haotic fără solu- 
ţiune”: “In acel preludiu el îşi caută 
sieşi, se înţelege, şi se place pe sine”. 
El se oferă omului prin pura fiinţare 
(estele) deasupra noastră. Omul e 
liber să şi-l apropie, să se sincronizeze 
cu preludiul divin, prin efortul dublei 
reflexii, altminteri, doar printr-o super- 
ficială oglindire, rămîne în posesia 
exteriorului, care ne înşeală, fiindcă 
e palpabil, dar nu e real. La nivelul 
exteriorului, omul rămîne în ma- 
nieră, în imitaţia goală, adică în 
formele fără fond, maioresciene. 
Numai prin dubla reflexie imaginea 
atinge muzicalul, ritmul primordial şi 
devine stil. Aceasta e potrivirea 
chipului nostru cu chipul lui Dum- 
nezeu: “Acea dibăcie de a-ţi strecura 
cu o potrivită mişcare, în mersul 
preludiului etern, potrivita ta invenţie 
melodică de cîteva tacte, acea virtu- 
ozitate este ceea ce numim stilul”. 
Este criteriul fundamental în 
disjungerea între talent şi pseudo- 
talent, între stil şi manieră, între omul 
autentic şi marionetă. Nepotrivirea 
înseamnă împietrirea în manieră, în 
moft, în kitsch, cum ar spune Ştefan 
Cazimir, pe care l-am citat mai înainte. 
“Teoria” lui Caragiale nu se restrînge 
nici o clipă la faptul artistic în sine: El 
are intuiţia pre-blagiană că stilul e un 
fenomen abisal şi, în consecinţă, îl 
extinde la toate formele de cultură şi 
civilizaţie. In O scrisoare pierdută 
(dar nu numai), acest adevăr se relevă 

chiar prin simbolul central — scri- 
soarea. Neputinţa de a poseda cu 
adevărat scriitura (scrisoarea), îl face 
pe Caţavencu să se comporte absolut 
nefiresc, să nu-şi găsească stilul 
propriu şi să cadă în manieră, în ceva 
ce nu se potriveşte cu propria sa 
esenţă pe care nu şi-o cunoaşte. 
Tipătescu, direct implicat în “scrii- 
tură”, sesizează comportamentul 
aberant al lui Caţaveuncu: “lubite şi 
stimabile domnule. Caţavencu, nu 
înţeleg pentru ce între doi bărbaţi, cu 
oarecare pretenţie de seriozitate, să 
mai încapă astfel de meşteşuguri şi 
rafinării de maniere, astfel de tirade 
distilate, cînd situaţia e aşa de 
limpede...” (Actul II, scena IX). 

Dar Tipătescu însuşi trăieşte 
desincronizarea cu adevărul scrisorii 
prin pierderea acesteia de către Zoe. 
Deşi pare cel mai inteligent şi mai 
echilibrat dintre personajele piesei, 
atîta vreme cît scrisoarea circulă şi 
ameninţă să devină un bun public prin 
tipărire la Răcnetul Carpaţilor, 
Tipătescu intră, de nevoie, în jocul 
“manierelor” lui Caţavencu şi este 
dispus, pentru a apăra onoarea Zoei, 
să susţină candidatura nefirească a 
unui rival politic. Cît priveşte căderea 
în manieră a Zoei, se concentrează 
în spaima de a-şi pierde onoarea, 
care onoare e o formă goală, comică, 
o nouă probă a lipsei de stil. Şi 
celelalte personaje intră într-un 
asemenea raport cu realul, carac- 
terizat prin nepotrivire, adică prin 
situaţia de a nu avea acces cu 
adevărat la scrisoare, la putere. 
Pristanda, menit prin funcţie să 
păzească puterea, îşi dovedeşte 
tocmai nepotrivirea cu funcţia, 
incapacitatea lui de a da de urmele 
scrisorii este izbitoare. Violenţa la 
care recurge (violarea de domiciliu) 
are efecte inverse decît cele aştep- 
tate, întărind, de fapt, poziţia lui 
Caţavencu. Pristanda e înecat în 
manieră pînă la caricatural şi se 
dezvăluie ca atare stăpînuiui (Tipă- 
tescu) încă din scena hazlie a 
numărării steagurilor. 

În ciuda celor susţinute, Cetă- 
teanul turmentat nu diferă de celelalte 
personaje în raport cu scrisoarea. 
Mircea Tomuş a sesizat că personajul 
nu reprezintă masele de alegători, nici 


prin condiţia materială, nici prin 
comportament. Deruta lui în a nu şti 
cu cine să voteze este deruta tututor, 
derută izvorită din ambiguitatea 
scrisorii despre care nimeni nu ştie 
cu adevărat cine o va poseda final- 
mente. Nici chiar Caţavencu nu ştie 
cu cine să voteze, de vreme ce a 
votat, la sfîrşit, pentru Dandanache. 
Totuşi, personajul, prin numele său 
generic, simbolic, reprezintă o situaţie 
aparte în comedie. Dacă puterea e 
legată, în ultimă instanţă de cei mulţi, 
cum gîndeşte şi împăratul din poemul 
lui Eminescu, plimbîndu-se în faeton 
de gală pe malul Senei, Cetăţeanul 
turmentat ratează potrivirea cu 
poporul suveran, căci incapacitatea 
de a-şi împlini menirea — păzirea 
puterii — îl transformă în fost 
“împărțitor la poştie”. Şi aici intuiţia 
lui Caragiale este formidabilă. Ca fost, 
Cetăţeanul a pierdut şi el scrisoarea 
devenind turmentat prin mituirea cu 
ţuică, bere şi vin de către Caţavencu. 
Neputinţa lui de a păzi scrisoarea prin 
ducerea la destinaţie îl exclude din 
rosturile poporului suveran. Restituirea 
finală către Zoe a scrisorii nu iese din 
sfera manierei, fiindcă gestul e anulat 
de prezenţa celeilalte scrisori care nu 
va ajunge la destinaţie şi care e 
păstrată cu dibăcie de Dandanache. 
Cu acest din urmă personaj ne 
aflăm oare în zona excepţiei? Nu e 
Dandanache adevăratul cîştigător? Nu 
împrumută el numele regal al lui 
Agamemnon, bazileul bazileilor din 
Iliada? Puterea îi surîde. El pune 
capăt tututor comicăriilor din capitala 
judeţului de munte. Caragiale a înţeles 
iarăşi bine: nu într-o biată capitală de 
judeţ e centrul puterii. Şi totuşi 
Dandanache e un fais cîştigător, un 
impostor şi mai mare decît Caţa- 
vencu, “mai prost decit Farfuridi şi mai 
canalie decît Caţavencu”, aşa cum l-a 
descris propriul său creator. Comicul 
personajului atinge grotescul. Cea 
dintîi izbitoare nepotrivire este între 
cele două nume pe care le poartă: el 
vine de la centru ca Agamemnon, dar 
în realitate e un Dandanache. Nume 
şi prenume, dacă o fi existînd, în 
cazul său, o asemenea distincţie, se 
bat cap în cap. Dandanache uzurpă 
pe Agamemnon. De aceea personajul 
este un “vechi luptător de la '48”. El 

simbolizează revoluţia, o “dandana” 
(acea revoluţie trăită şi de Caragiale 
la Ploieşti!). lar orice revoluţie uzurpă 
puterea şi doreşte să i se substituie, 
după legea ciocanului ce cade pe 
ilău din poemul Împărat şi proletar. 
Şi tot Eminescu ştia că drama 
condiţiei umane e că revoluțiile 
eşuează, că nu a existat şi că nu va 
exista o revoluţie care să reuşească 
din banalul motiv al uzurpării puterii, 
al lipsei de acces real la tainele puterii. 
Caragiale ştia şi el asta. Şi a creat 
această monumentală caricatură 
umană care este Agamemnon Danda- 
nache. Pseudo-puterea lui Danda- 
nache stă în oprirea scrisorii din 
drumul ei spre adevărata destinaţie. 
Cuvîntul scrisorii dobîndeşte, prin 
uzurparea lui Dandanache, maxima 
depărtare de sensul primordial. De 
aceea se exprimă aşa de senil, de 
peltic acest personaj. La el, maniera 
atinge maxima depărtare de stil, 
cuvîntul şi-a pierdut orice virtute a 
comunicării, împingînd literatura 
absurdului la starea ei pură. Nu cunosc 
nici un modern care să fi mers pînă la 
o asemenea limită a absurdului. 
Dandanache nu mai ştie să numească 
lucrurile, tocmai cînd pare a fi ajuns 
în vîrful puterii: “In sănătatea alegă- 
torilor... cari au probat patriotism şi 
mi-au acordat... (nu nimereşte) asta... 
cum să zic de!... a! sufradzele lor; eu, 
care familia mea de de la patuzsopt 
în Cameră, şi eu ca rumânul impartial, 
care va să zică... cum am ziţe... în 
sfîrşit să trăiască!” (Actul IV, scena 
XIV). Or, puterea adevărată e tocmai 
cuvîntul divin, “cuvîntul ce exprimă 
adevărul”. Pe cînd în capul lui 
Dandanache toate se întunecă pînă 
la amnezie. Oprind scrisoarea din 
drumul ei, Dandanache a împietrit 
sensul; el este posedat de incon- 
ştient. 

Voi relua aici mai vechea para- 
lelă (dezvoltată de mine încă din 1982, 
prezentă şi în Provocarea valorilor, 
1997) cu Scrisoarea furată de Edgar 
Poe. Contextul îi va da noi dimensiuni. 
Caragial& cunoştea o parte din 
scrierile lui Poe. Dar între nuvela 
Scrisoarea furată (mult mai simplă 
şi mai săracă în semnificaţii) şi 
comedia lui Caragiale nu. există o 
legătură sursologică. Cu atît mai 


interesante sînt similitudinile, ele 
probînd profunzimea gîndirii simbolice 
la cei doi autori. 

Jacques Lacan a surprins, într-o 
analiză din “seminariile” sale, relaţia 
dintre scrisoare şi inconştient. 
Scopui nuvelei lui Poe este să 
dezlege o enigmă prin inteligentul 
personaj Dupin, tip de investigator in- 
existent în opera lui Caragiale. Cei doi 
autori creează divergent: în vreme ce 
Poe descifrează un secret, Caragiale 
încifrează secretul puterii. Elementul 
comun este simbolul scrisorii, o 
scrisoare de dragoste adresată de o 
persoană importantă reginei, în cazul 
scriitorului american. Scrisoarea cade 
în mîinile ministrului D., ins orgolios 
şi lipsit de scrupule, dar cu mult mai 
inteligent decît Caţavencu. Şantajul 
acestuia e subtil, lipsit de orice 
zgomot. De un lucru e sigur: regina 
ştie că scrisoarea a căzut în mîna lui. 
Atîta vreme cît va păstra bine 
scrisoarea (ceea ce-i reuşeşte şi lui 
Dandanache), ministrul D. ştie că are 
puterea la dispoziţia ambițiilor sale. 
Pentru a redobîndi scrisoarea compro- 
miţătoare (vezi onoarea Zoei), regina 
încredinţează prefectului poliţiei 
sarcina recuperării. Dar, ca şi Pris- 
tanda, cu toată experienţa, prefectul 
poliţiei nu reuşeşte să afle ascun- 
zătoarea scrisorii, deşi răscoleşte, în 
lipsa ministrului D., toată locuinţa 
acestuia. Pus în mare încurcătură, 
prefectul poliţiei recurge la sfatul 
inteligentului Dupin în schimbul unei 
importante sume de bani. Cu uşurinţă, 
acesta dezleagă enigma, fiindcă are 
ştiinţa potrivirii “oglinzilor” despre 
care va vorbi Caragiale în Cîteva 
păreri. Dupin înţelege că prefectul 
poliţiei a eşuat întrucît a redus 
problema ascunzătorii la cele ce ştia 
el din experienţa de poliţist, ignorînd 
totalmente inteligenţa ministrului. 
Pristanda ignoră “inteligenţa ” lui 
Caţavencu şi nu-şi imaginează că 
pălăria ar putea fi o ascunzătoare. 
Polițistul lui Poe e ceva mai expe- 
rimentat, provoacă un incident în 
stradă, cu gîndul că ministrul ar putea 
purta cu sine scrisoarea. Aici se 
dovedeşte inteligenţa ministrului. El 
alege o ascunzătoare la vedere, unde 
nimănui nu i-ar fi trecut prin cap s-o 
caute. Dar Dupin îi răpune inteligenţa, 

caută scrisoarea chiar la vedere şi o 
înlocuieşte cu una falsă, pentru a-i 
conserva, mai departe, iluzia că 
posedă puterea. Din această clipă, 
ministrul îşi joacă viaţa, redevine 
slugă a puterii, fără s-o ştie. 

Dupin mărturiseşte că a învăţat 
adînca lege a dublei reflexii (potri- 
virea) de la un copil foarte inteligent, 
neînchistat în maniera celor mari. În 
jocul cu bile (“cu soţ ori făr'de”), copilul 
cel isteţ, mereu cîştigător, recurge la 
“o identificare a intelectului celui ce 
gîndeşte cu al potrivnicului său” (cf. 
Edgar Poe, Proză, ||, E.P.L., Bucu- 
reşti, 1965, p. 133). Altfel spus, copilul 
ştie să-şi potrivească propria sa 
oglindă (conştiinţa eului) cu a celuilalt 
(dubla reflexie dinamică a lui Cara- 
giale). Copilul mărturiseşte: “Cînd 
vreau să aflu cît e de deştept sau de 
prost, cît e de bun sau de ticălos 
cineva, sau ce anume gîndeşte în 
acea clipă, îmi alcătuiesc în aşa fel 
chipul încît să semene foarte bine cu 
expresia feţei lui. Apoi aştept să văd 
ce gînduri sau ce sentimente se 
trezesc în mintea sau inima mea, ca 
pentru a corespunde şi a se potrivi 
(s.n. — Th.C.) acelei expresii”. Omul 
narcisiac nu poate ieşi din sine 
asumîndu-şi şi sinele celuilalt: “Ei ţin 
seama numai de propria lor iscusinţă. 
Şi cînd e vorba să caute un obiect, 
nu se gîndesc decît la felul în care ar 
fi ascuns ei înşişi obiectul. Şi aici au 
mare dreptate, pentru că iscusinţa lor 
proprie oglindeşte întocmai pe aceea 
a mulţimii” (ibidem, p. 134). 

Monoreflexia narcisiacă e spe- 
cifică, în plan stilistic, manierei, pe 
cînd numai dubla reflexie, puterea de 
identificare cu ceilalţi, duce la stil, la 
obiectivitate, adică la veritabila 
cunoaştere. Această incapacitate a 
oamenilor de a găsi locui puterii, care 
coincide cu al inconştientului, îi 
transformă în marionete nevrozate, în 
veşnică alergare după himere. Perso- 
najele lui Caragiale se află într-o horă 
a exteriorităţii, numită şi “lanţul 
slăbiciunilor”. Goana după biletele de 
loterie alẹ lui Lefter Popescu e o 
ratare a potrivirii prin inversarea 
numerelor cîştigătoare. Tot o inver- 
sare (nepotrivire) declanşează sara- 
banda comică din O noapte furtu- 
noasă (întoarcerea lui 6 în 9). Acesta 


este secretul banalei schimbări op-. 
erate de destin în prima comedie alui 
Caragiale. Aici, numărul este substi- 
tutul scrisorii şi nu e deloc un amănunt 
nesemnificativ. Cînd Jupîn Dumitra- 
che se “luminează” în final de toată 
tărăşenia, se gîndeşte să-l pună pe 
binagiul Dincă, cel care i-a “bătut 
numărul 6 d-a-ndoaselea” (viceversa 
lui Lefter Popescu — Th.C.), să i-l 
“întoarcă la loc”, ca “să nu mi se mai 
întîmple vreun conflict”. 

În O scrisoare pierdută, luci- 
ditatea lui Dupin “lipseşte”, fiind 
mascată de cenzura stilistică desă- 
vîrşită a lui Caragiale. Aici nu mai e 
nici măcar urma deconspirării din 
finalul Nopţii furtunoase, cînd Jupîn 
Dumitrache “se luminează”, făcînd 
transparentă încurcătura care a 
declanşat farsa. Aşadar, ca şi Poe, 
Caragiale este ispitit: să dezlege o 
enigmă în comedia de debut, ceea 
ce nu se va mai repeta în capodopera 
maturității. De aceea am atras atenţia 
că în Scrisoarea pierdută nu mai e 
nici o tentaţie de descifrare, ci e 
încifrare în simboluri. O asemenea 
subtilă încifrare e adunarea în tuşe 
caricaturale a două dintre personajele 
lui Poe — regele şi Dupin, într-unul — 
Trahanache, poate cel mai enigmatic 
dintre protagoniştii piesei. Dacă ne 
gîndim că regele este cel înşelat, dar 
care nu ştie şi nici nu are nevoie să 
ştie, deoarece el reprezintă puterea 
în jurul căreia roiesc gregar toţi ceilalţi, 
atunci Trahanache întrupează sim- 
bolul intangibil al Puterii. Aşa se 
explică de ce Trahanache n-are voie 
să afle că Zoe îl înşeală, căci el s-ar 
dezice de sine ca putere. Deşi e de 
toată evidenţa că scrisul e al lui 
Tipătescu în .buclucaşa scrisoare, 
Trahanache proclamă sus şi tare că 
e vorba deo plastografie. Astfel, se 
dovedeşte că în faţa adevărului 
puterea însăşi se perverteşte, devi- 
ază într-un limbaj negativ, simbolic. 
Sub acest aspect deviant puterea 
însăşi corupe, nevrozează , aruncînd 
oamenii sub tirania exteriorului, a 
inconştientului. “Chiar şi atunci cînd 
nu comunică nimic — spune Lacan — 
discursul reprezintă existenţa unei 
comunicări; chiar şi atunci cînd neagă 
evidenţa, el afirmă că cuvîntul 
constituie adevărul”. Acest joc dialec- 

tic al negativ-afirmativului găseşte în 
Caragiale un genial interpret. De aici 
strania senzaţie că pe măsură ce se 
ascund mai mult, personajele cara- 
gialeşti joacă mai cu- cărţile pe faţă. 
Inconştientul sare în ochii tuturor, el 
e la vedere, ca şi scrisoarea, dar 
tocmai de aceea este ignorat. Traha- 
nache afirmă că scrisoarea e o plasto- 
grafie, dar atunci de ce o învaţă pe 
de rost? Precum ministru! D., Caţa- 
vencu sau Dandanache, el iubeşte 
scrisoarea ca pe o femeie, fiindcă în 
sa se ascunde, în definitiv, Zoe, ca 
simbol al legăturii cuplului sacru în 
faţa legii. Scrisoarea — remarcă 
Lacan — “este într-adevăr un perso- 
naj’, destinul însuşi: “Astfel, ceea ce 
semnifică povestea Scrisorii furate 
este tocmai destinul sau cauzalita- 
tea... S-ar putea spune că, atunci cînd 
personajele pun mîna pe această 
scrisoare, ceva le apucă şi le antre- 
nează, ceva le domină cu mult parti- 
cularităţile lor individuale. Oricare ar 
fi ei, în fiecare etapă a transformării 
simbolice a scrisorii, ei vor fi definiţi 
prin poziţia lor faţă de acest subiect 
radical...” (Jacques Lacan, Le 
séminaire, ||, Seuil, Paris, 1978, p. 
231). 

În raport cu scrisoarea, Traha- 
nache trăieşte o dublă relaţie (spre 
deosebire de celelalte personaje): pe 
de o parte, el e puterea şi aidoma 
regelui nu vede nimic; pe de altă 
parte, dacă vede, trebuie să vadă în 
negativ — plastografia. Şi pentru ca 
plastografia să devină o realitate, 
Caragiale recurge la o subtilă dub- 
lare — substituire a scrisorii cu o 
poliţă falsificată, pe care o “des- 
coperă” musai Trahanache, însi- 
nuîndu-se aici gestul substituirii 
scrisorii adevărate cu una falsă (de 
către Dupin). Efectul este acelaşi. 
Trahanache ştie că din acel moment 
Caţaveucu rămîne doar cu iluzia 
puterii, care-l va duce la o pieire 
“ridicolă”. Astfel, credinţa lui Traha- 
nache că scrisoarea posedată de 
Caţavencu este o plastografie, 
sugerează,-paradoxal, o realitate, de 
care avocatul n-are ştiinţă. Ea antici- 
pează pierderea definitivă a scrisorii 
de către Caţavencu. Or, nu poate 
cîştiga decît cel ce nu pierde scri- 
soarea. În acest fel, întoarcerea 


bruscă a firului dramatic — soluţia 
Dandanache — era cerută de logica 
adîncă a lucrurilor. Un talent de duzină 
ar fi ratat momentul, căzînd în artificiu 
dramatic. Exagerînd, apariţia lui 
Dandanache este “soluţia” lui Traha- 
nache nu a ceior de la centru, fiindcă 
centrul este deja asumat de “nenea 
Zaharia”. Ca deţinător al puterii, 
Trahanache este singurul care nu are 
nevoie să ştie de mijloacele folosite 
de Dandanache. Aşa se explică de ce 
Zoe şi Tipătescu se feresc de a-i 
aduce la cunoştinţă “confesiunea” 
noului venit. “D-le Dandanache — 
spune Zoe — am să vă fac o rugă- 
ciune: o'să rămîneţi la masă la noi... 
mă rog să nu povestiţi istoria cu scri- 
soarea becherului d-voastră...” Nici 
cînd Dandanache e în “primejdie” să 
se dea în spectacol, Trahanache nu 
are dreptul să priceapă (“Nu-nţeleg”.). 
“E slab de tot prefectul — crede 
Dandanache —, îi spui de două ori o 
istorie şi tot nu priţepe...” In realitate, 
Trahanache nu e “slab” şi, dacă nu 
priţepe, o face fiindcă îi este interzis 
prin propria sa finalitate, căci el e 
autoritatea “regală”: “Respectarea 
pactului care uneşte bărbatul de 
femeie are o valoare esenţială pentru 
întreaga societate şi această valoare 
este dintotdeauna încarnată la maxi- 
mum în persoanele cuplului regal, care 
joacă”. (Lacan, op. cit., p. 232). 
Ceea ce apăra Zoe nu e aven- 
tura ei cu Tipătescu, ci simbolica 
legătură a cuplului sacru, invocată de 
ea prin cuvîntul onoare. Or, din clipa 
pierderii ei, scrisoarea îşi asumă 
întregul simbolism al legăturii sacre 
menită a pune în mişcare mica şi 
marea familie. Lumea lui Caragiale se 
mişcă întrucît se mişcă scrisoarea. 
Modernitatea gîndirii lui Poe, apre- 
ciază Lacan, pleacă din răsturnarea 
produsă de el în istoria raportului 
dintre scriere şi vorbire. Acest raport 
era rezumat în gindirea tradiţională de 
cunoscutul dicton: Verba volant, 
scripta manent. La Poe, “Les paroles 
restent”. Menirea scrisorii e să 
circule. Investiţie narcisică, scri- 
soarea preia funcţia oglinzilor sferice, 
în limbajul lui Caragiale: “Căzînd din 
înălţimi, oglinda de rouă, în drumul ei, 
schimbă perspectiva interioară după 
punctele liniei sale de cădere: ase- 

menea şi sufletul nostru, în trecerea-i, 
schimbă în adîncurile sale lumea 
dinăuntru după schimbările lumii 
dinafară”. (Cîteva păreri). De aici 
ambiguitatea funciară a scrisorii, a 
inconştientului care se manifestă ca 
simbol, ca scriitură. Mişcarea scrisorii 
înseamnă mişcarea semnificației. “Din 
momentul în care ea este cuvînt — 
spune Lacan —, poate să aibă mai 
multe funcţii. (...) De îndată ce ea 
trece în buzunarul ministrului, nu mai 
este ceea ce era înainte, deşi este 
ceea ce fusese înainte”. 

Deja am surprins mişcarea 
semnificației şi-n cazul scrisorii lui 
Caragiale. Greşeala capitală a minis- 
trului şi a lui Caţavencu e că ei uită, 
în euforia narcisiacă, de faptul că o 
scrisoare circulă şi că menirea ei e 
să ajungă la destinaţie. Dacă ambii 
domină stereotipia gîndirii polițiste, 
subestimează totuşi ambiguitatea 
scrisorii-simbol, angajîndu-se într-un 
joc cu moartea, prin raportul de la 
stăpîn la sclav. Ei n-au ştiinţa că 
scrisoarea poate fi o plastografie. 
Tipătescu are dreptate: “Omul ăsta îşi 
joacă viaţa!” Şi pentru Zoe pierderea 
scrisorii e o ameninţare a morții: 
“M-ai adus la moarte — pentru că 
(hotărită) mă omor înainte de izbuc- 
nirea scandalului...” Intervine însă 
Cetăţeanul turmentat, hărăzit a duce 
scrisoarea la destinaţie, ca fost 
împărţitor la poştie, ro! îndeplinit în 
proza poescă de terapeutul avant la 
lettre care este Dupin. Dupin află 
ascunzătoarea scrisorii prin identi- 
ficarea cu ministrul D.; Cetăţeanul 
turmentât prin încercarea de a-şi 
potrivi pălăria lui Caţavencu. E un 
ingenios limbaj al identificării rezultat 
din percepţia simbolică a lucrurilor de 
către Caragiale. In felul lui, prin 
poziţia-cheie în economia structurii 
dramatice, Cetăţeanul este cel mai 
bizar “medic psihanalist” întîlnit în 
literatură. Într-adevăr, el îi “vindecă” 
pe toţi de nebunia în care intraseră, 
prin aducerea scrisorii la destinaţie, 
aidoma lui Dupin. El s-a dovedit a fi 
singurul capabil a descoperi ascunză- 
toarea scrisorii, nu prin inteligenţă, ci 
prin poziţia sa care-l face să nu fie 
afectat direct de zborul scrisorii, ca 
mesager al puterii de care nu bene- 
ficiază, dar pe care o apară prin vaga 


sa legătură cu poporul suveran. Însă 
şi aceasta e doar o iluzie, fiindcă 
biruinţa e tot a unui uzurpator, vechiul 
luptător de la patruzsopt, Danda- 
nache, chestiune analizată în paginile 
anterioare. E diferenţa esenţială între 
lumea lui Poe şi a lui Caragiale. Lumea 
nu revine la normal, ci rămîne, mai 
departe, una pe dos. 

Dacă Poe (împreună cu Lacan) 
nu pune sub semnul întrebării legiti- 
mitatea inconştientului devenit scrie- 
re-simbol, originalitatea caragi- 
alismului stă în răsturnarea perspec- 
tivei. E la Caragiale o reflexie aberantă 
care dă senzaţia. că ne aflăm într-o 
lume armonică, dar din care nu rămîn 
decît cuvintele-carcasă, cuvintele 
golite de realitatea adîncă a inte- 
riorităţii. Legea lumii caragialeşti, 
cum s-a dovedit, este că, vorbind, 
oamenii distrug comunicarea, deşi 
chiar lipsa comunicării comunică 
ceva. Caragiale a ironizat verbalismul 
romantic, preferînd pe Othello care se 
plimbă “ca o fiară nebună” lui V. Hugo, 
cel ce ţine discursuri în Hernani. 
Alunecînd neîncetat, scrierea-simbol 
(proliferantă monstruos, zice Cara- 
giale, o dată cu invenţia tiparului) iese 
din raza interiorului, a realului, substi- 
tuindu-i-se, în acelaşi timp, aşa cum 
Dupin substituie scrisoarea adevărată 
cu cea ticluită. E la Caragiale un refuz 
programatic al cuvîntului degradat, ca 
mai tîrziu în estetica tăcerii. Cuvîntul 
rămâne , dar cu primejdia ratării oglin- 
zilor de a intra în “echilibrul nestabil” 
al interiorităţii. Starea aceasta a 
umanităţii e veritabila enigmă pe care 
geniul lui Caragiale a încercat s-o 
pătrundă cu o luciditate extremă. lar 
miracolul operei sale e că dintr-o lume 
contaminată iremediabil de manieră, 
de maladia moftului, a creat un stil 
care deja conţine terapia dislocării 
lumii pe dos. De aceea caragialismul 
dă impresia extraordinară că ascunde 
în sine deopotrivă infernul şi para- 
disul. 

_ GHEORGHE V. MADAN: 
CITEVA SCRISORI INEDITE 


Simpozionul ştiinţific (20-21 no- 
iembrie 1997, Chişinău—Truşeni) con- 
sacrat împlinirii a 125 de ani de la naş- 
terea lui Gheorghe V. Madan a comple- 
tat un număr considerabil de “spaţii 
albe” din activitatea lui multilaterală, 
modificîndu-i în felul acesta imaginea 
ce se formase pe parcursul deceniilor, 
într-o mare măsură deformată în virtutea 
unor factori negativi de ordin atit obiectiv, 
cît şi subiectiv. Subsemnatul a prezentat 
la conferinţă comunicarea Scrisori 
inedite ale lui Gh. V. Madan menţionînd 
chiar de la începutul prelegerii că la 
momentul dat cunoaşte doar două scri- 
sori publicate de ale acestuia, ambele 
adresate în 1932 lui G. T. Kirileanu, în 
acea perioadă Secretar general al Fun- 
daţiei Regele Ferdinand | (vezi: G. T. Kiri- 
leanu, Corespondenţă, Ediţie îngrijită, 
note, tabel cronologic, bibliografie şi in- 
dici de Mircea Handoca, Ed. Minerva, 
Bucureşti, 1977, p. 524-525; 525-526). 
Cunoaştem de asemenea mai multe scri- 
sori adresate lui Gh. V. Madan de către 
|. Pelivan (vezi: Pan. Halippa, Jon Peli- 
van. Viaţa şi activitatea, în "Viaţa Basara- 
biei”, an. V, nr. 7-8, iulie-august 1936, 
p. 326-330). 

Propunem atenţiei cititorului trei 
scrisori inedite adresate de către Gh. V. 
Madan unor personalităţi marcante ale 
vieţii social-politice şi culturale din Ro- 
mânia primului deceniu al secolului nos- 
tru şi de mai tirziu: Spiru Haret, loan Bianu 
şi Constantin Angelescu. Anexăm de 
asemenea o scrisoare de răspuns alui 
lon Pelivan şi /nformaţiunea adresată — 
prin intermediul lui |. Bianu — ziarului 
bucureştean “Universul”. 

Orice scrisoare semnată sau pri- 
mită de la cineva de acest “Creangă al 
Basarabiei” este perţioasă, deoarece 
simbolizează o părticică a firii sale, dar 
şi o clipă a prezenţei printre oameni, un 
act de autoafirmare ca personalitate. 
Adevărul devine şi mai clar cînd scriso- 
rile lui sînt receptate împreună şi cînd 
ele se explică şi se completează reci- 
proc, fapt ce ne îndeamnă să le pro- 
punem cititorului pe toate odată. În cazul 
de faţă scrisorile către Spiru Haret, loan 


Bianu, Informațiunea, răvaşul de răs- 
puns al lui lon Pelivan reflectă, în totali- 
tatea lor, două momente importante şi 
practic necunoscute ale vieţii şi activității 
lui Gh. Madan de pînă la editarea săptă- 
mînalului “Moldovanul” (ianuarie:1907 — 
octombrie 1908): perioada bucureş- 
teană (pînă cînd se transferă, în toamna 
anului 1906, la Chişinău) şi începutul 
celei chişinăuiene (din 1907 şi mai de- 
parte). 

In scrisoarea către Spiru Haret 
Gh. V. Madan apare în ipostaza unei 
verigi importante de legătură dintre cele 
două maluri ale Prutului şi încadrat activ 
în munca de pregătire a mişcării de 
renaştere naţională a Basarabiei la eta- 
pa cea mai timpurie a ei. Îl mai vedem, 
tot-atunci, în rolul-de îndrumător şi 
ocrotitor al studenţilor basarabeni de la 
Universitatea din Dorpat, uniţi în Păm?n- 
tenia basarabeană (1900-1902) şi 
arestaţi în februarie 1902. Nu mai puţin 
importante apar încercările ilustrului 
nostru compatriot de a dobîndi la Bucu- 
reşti şi a expedia în Basarabia manua- 
lele necesare pentru începerea predării 
limbii române la Seminarul Teologic din 
Chişinău. 

In scrisoarea adresată lui. loan 
Bianu îl vedem dispus să se avinte cu 
îndrăzneală “în cîmpul pentru muncă 
cinstită, spornică şi rodnică în marginile 
legilor”: să fondeze săptămînalul “Mol- 
dovanul”, să întemeieze o societate filar- 
monică, să le înveţe pe domnişoarele 
din “societatea înaltă” limba română 
pentru a putea să organizeze spectacole 
de teatru ş.a.m.d. 

Un lucru deosebit de important 
este că scrisorile de faţă ni-i înfăţişează 
pe cei care au venit în contact cu Gh. 
Madan la început de secol, care au for- 
mat anturajul lui social-politic şi cultural şi 
care l-au “modelat” într-o anumită măsură 
ca om, ca personalitate de creaţie. 

Scrisorile au fost depistate în Sec- 
ţia de manuscrise a Bibliotecii Acade- 
miei Române cu concursul colegului 
Alexandru Burlacu, căruia îi aducem şi 
cu această ocazie sincere mulţumiri. 


Sava PÎNZARU 


Duedit 

GH. MADAN — S. HARET* 


Domnule Ministru, 

Astăzi am înaintat dlui Popescu' 
antologia?. 

M-aţi dojenit vineri pentru întîr- 
zierea ce-am pus în prezentarea 
acestei lucrări, dar, zău, sînt nevi- 
novat. Din alăturata scrisorică* veţi 
vedea că eram dator să aştept 
lămurirea afacerii celor unsprezece 
studenţi arestaţi iarna trecută în 
Februarie la Dorpat’. Ei abia acuma 
două luni au fost puşi în libertate, 
negăsîndu.-li-se nici o vină. 

Eu am convingerea că ares- 
tarea lor se datoreşte agenţilor ruşi 
din România, cari pentru a putea 
smulge cîteva.sute de ruble sînt gata 
la orice infamie. 

Ceea ce fac eu: e perfect legal 
şi leal; cu toate acestea acei tineri au 
făcut unsprezece luni în puşcărie, 
fiindcă nişte canalii au căutat (pentru 
a putea stoarce bani de la guvernul 
rus şi a se arăta destoinici în meserie) 
să pue inofensivele cărţi româneşti în 
legătură cu mişcarea revoluţionară din 
Rusia şi cu contrabanda de cărţi 
revoluţionare ruse ce se face prin 
România. Insă bine că s-a lămurit 
odată pentru: totdeauna; aceasta 
îndeosebi pentru liniştea celor din 
Basarabia. 

Dar să vă dau un exemplu din 
Bucureşti. 

Acuma cîtva timp ziarul grecesc 
a publicat o hartă a Macedoniei în care 
elementul românesc nu figura deloc — 
de aci (şi cu drept cuvînt) scandal... 
Chiar în Secolul a apărut un articol 
fulgerător la adresa ziarului grecesc; 
în colonia românilor macedoneni — 
zaveră mare. Trebuia să aibă loc şi 
un duel, căci ziarul grecesc publicase 
şi nişte articole injurioase. 


* Scrisoarea este adresată lui 
Spiru C. Haret în perioada celui de-al 
doilea ministeriat al acestuia la Instruc- 
ţiunea publică (1901-1904) şi, cu sigu- 
ranţă, poate fi datată cu anul 1903. 


Urmăream cu mare nedumerire 
acest trist incident, cînd zilele trecute 
factorul poştal îmi aduce la Teatru o 
scrisorică din Rusia cu adresa nu prea 
discifrabilă; scrisoarea nu era adre- 
sată mie ci lui Melas: şi nu la Teatru 
ci la redacţia ziarului grecesc Patris. 

Or, dacă ştim că acest Melas 
este unul din cei mai îndrăzneţi agenţi 
ruseşti — avem şi cheia scandalului. 
Planul e într-adevăr ingenios: cearta 
între românii macedoneni şi grecii din 
Bucureşti, în care o să fie atrasă toată 
presa română; cearta se repercută în 
Macedonia şi în Grecia; polemică 
între presele celor două regate, ură, 
zaviste, răcirea relaţiunilor diplomatice 
etc... 

Dar incidentul nu este închis 
încă, căci acuma citeva zile Socie- 
tatea românilor macedoneni împărțea 
prin localuri foi volante cu titlul: “O 
murdărie grecească în ţara româ- 
nească”, la care grecii n-o să rămînă 
datori cu răspunsul. 

„„„. Şi cînd te gîndeşti că s-ar 
putea ca un agent (un) intrigant abil, 
cu ajutorul cîtorva mii de ruble, să 
bage duşmănia, să facă să se certe 
două popoare amice... 

insă e şi mai trist cînd vezi ro- 
mâni adevăraţi scoţind cu bani ruseşti 
ziar românesc pentru a întuneca min- 
tile, a rătăci conştiinţele şi a pregăti, 
astfel cine ştie ce încurcături şi du- 
reri... 

De altfel, ar fi fost destul de trist 
pentru caracterul şi inteligenţa mea ca 
după ce-am alergat doi ani spre (a) 
vedea tipărindu-se o asemenea carte”, 
să o las baltă tocmai atunci, cînd 
nu-mi rămînea decît să o dau la tipar. 

Primiţi, Vă rog, Domnule Mi- 
nistru, asigurarea deosebitei mele 
stime şi recunoştinţe. 


Gheorghe MADAN 
NOTE 
“ Dlui Popescu — este vorba 


despre Mihail Popescu, administrator al 


_Casei Şcoaielor numit în acest post de 


Spiru Haret în 1901. 
2 Antologia — se are în vedere 
culegerea Cîntece şi versuri alese din 

cei mai buni scriitori români editată la 
Bucureşti în 1904 cu litere chirilice; în 
1911 se reeditează 'cu litere latine. 

3 Alăturata scrisorică nu s-a păs-— 
trat sau încă n-a fost găsită. 

4 Cei unsprezece studenţi arestaţi 
la Dorpat — în februarie 1902 la Dorpat- 
luriev (azi Tartu, Estonia) este arestată 
Pămiîntenia Basărabeană (1900-1902) 
a studenţilor basarabeni, compusă din 
15-20 de participanţi, printre care puteau 
fi |. Pelivan, Gh. Chicu, V. Mahu, Al. Groa- 
pă, N. Siminel, N. Bivol, Al. Poleanschi, 
Vasile şi Alexandru Qatu, |. Andronic, Gh. 
Grosu ş.a. 

5 Ceea ce fac eu — Gh. V. Madan 
le expedia din Bucureşti “pămîntenilor” 
la rugămintea lor melodii populare 
româneşti pentru cor (“cît se poate mai 
caracteristice, ca.să poată ascultătorii 
să judece despre muzica româneas-— 
că”), diferite cărţi, tratate despre juris— 
prudenţa din România etc. 

5 Melas — Gheroghe Melas, agent 
al ohrancei (poliţiei secrete) ruseşti. 

7 O asemenea carte — se are în 
vedere antologia nominalizată mai 
înainte. 


|. PELIVAN — GH. MADAN* 


14. IV. Amice! La 25 Martie 
ţi-am scris o scrisoare din ostrov!: nu 
ştiu dacă ai primit-o. Mie mi-au făcut 
jandarmii'de-acu trei doprosuri?. Mă 
simt dător a înştiinţa toată colonia 
b-[asarabea]nă şi pe D-ta despre 
răspunsurile mele jandarmului. M-au 
întrebat: pe cine cunoşti în Bucureşti? 
Am răspuns: nu cunosc pe nimene, 
dar ştiu vreo trei persoane; am mai 
spus că am primit de la d-ta vreo 
cîteva scrisori (căci ele sunt în mînele 


* Se poate spune cu siguranţă că 
scrisoarea a fost expediată din închi- 
soarea din Dorpat-luriev în anul 1902, 
fapt confirmat de o altă epistolă adresată 
aceluiaşi Gh. V. Madan datată cu 25 
martie 1902 şi menţionată în scrisoarea 
comentată aici (ea a fost publicată în 
revista “Viaţă Basarabiei” nr. 7-8 din 
1936). “Onica” este pseudonimul lui lon 
Pelivan, participant activ la mişcarea de 
eliberare naţională a Basarabiei şi unul 
dintre făuritorii Unirii din 1918, cunoscut 
om politic din anii 1920-1930. 


lor), nişte noate şi cărți? — toate 
legale, cenzurate. Despre U-ci' am 
spus “că astă toamnă mi-a scris el 
un răvaş, la care n-am răspuns (scri- 
soarea scrisă de dînsul iară e în mîna 
cînerilor). M-au întrebat încă ai auzit 
familia Epona (ruseşte)? Eu am scris: 
familia “Europa” am auzit, dar nu ştiu 
cine e acela. Mă rog să ne dai? de 
ştire despre asta: nu-s eu cunoscut 


cu nimene din România şi inprivat? 


din Bucureşti. 

Oh, frate dragă! degrabă dou [ă] 
luni? de cînd ne ţin închişi în “odi— 
nocinoe” (cîte unu în cameră), 
fereastra e pîrdosită, aşa că se vede 
numai o bucăţică de cer cu vreo cîteva 
stele; ne hrănesc cu nişte bucate care 
nici porcii nu le-ar mînca. Atmosfera 
— preputuroasă. Pe păreţi şi-n 
unghere se mişcă fel de fel de microbi. 
Apa — hleioasă şi pute. Ne plimbăm 
1/2 oră în zinoptime& — pe rînd, ca să 
nu:ne vedem. Mulţi aşa de tare s-au 
schimbat la faţă, că te-i mira de i-or 
cunoaşte părinţii: au rămas numai 
piele şi oasă. Şi încă nu se ştie: mult 
ne-or ţine pîn'ni s-a lămuri afacerea 
noastră; căci ei, dacă n-au dovezi 
bune şi directe, apoi te ţin pîn'spui şi 
ce nu ştii lor, dacă s-a lămuri vinovăția 
fiecărui, atunci trebuie de aşteptat 
verdictul Tribunalului Suprem (o 
comisie administrativă, care să 
ascunde sub cuvîntul “tribunal”). Aşa 
că multă vreme suntem nevoiţi a 
pierde pîn'la verdict.După asta 
urmează pedeapsa, după vinovăţie 
fiecărui; Sibir, sau puşcărie, sau 
ostrov, sau supraveghiare... 

Fereciţi sunteţi d-voastră în 
România şi nici nu puteţi să vă-nchi- 


„puiţi ce rînduieli sunt în sfînta şi 


pravoslavnica Rusie. 
La revedere! Vă doresc toate 
cele bune. 
Onica 


NOTE 


1 Ostrov — de la ostrog (v. slav.), 
închisoare, puşcărie; în scrisoarea po- 
menită mai sus din 25. lil. 1902 închi- 
soarea din Dorpat este numită “aşe- 
zămînt suprem” educativ rusesc. 

2 doprosuri (rus.) — interogatorii, 
anchete. 

3 nişte noate şi căi — “vreo cîteva 
din cele mai frumoase melodii pentru: 


cor” lon Pelivan i le cerea lui Gh.V. 
Madan în scrisoarea din 2. 11. 1901 (a 
se vedea "Viața Basarabiei”, an V, nr. 
7—8, 1936). 

+U-ci — este vorba despre Ştefan 
Usinevici (1881-1934), unul dintre 
membrii Pămînteniei Basarabene din 
Dorpat (1900-1902). S-au păstrat mai 


multe scrisori adresate de el lui lon: 


Pelivan (v. lurie Colesnic. Basarabia 
necunoscută, Ed. Muzeum, Chişinău, 
1997, p. 150-153). Reprezentant al 
avalanşei timpurii de luptători pentru 
trezirea conştiinţei naţionale a basa-— 
rabenilor. 

5 În original este o greşeală evi- 
dentă: să te dai. 

ê inprivat — este un cuvînt indis- 
cifrabil. ii 

T Degrabă două luni — 11 studenţi 
basarabeni, membri ai Pămînteniei de 
la Dorpat, inclusiv şi Onică -lon Pelivan, 
au fost arestaţi în luna februarie 1902. 

8 Zinoptime — probabil, în 24 de 
ore. 

Kişinău. 29/ XI. 906 


GH. MADAN — I. BIANU 


Mult Stimate dle Bianu’, 

Mă rog, ce au căpiat cei de la 
Ligă?!?... Aud că vor să trimită în 
Basarabia o tipografie; să deschidă o 
librărie etc. Şi ştiţi cui vor să o încre- 
dinţeze?... Unui comitet de revolu- 
ţionari nevîrsinici. Se zice că Arbori? 
şi Cazacu“ într-atiît i-au înşelat pe 
cei de la ligă şi guvern, dar poate şi 
pe alţii, încît lumea îi crede ca repre- 
zentanţi împuterniciţi ai românilor ba- 
sarabeni. Vă rog, spuneţi-le celor în- 
setati să nu se grăbească căci au să 
se căiască. Să aibă puţină răbdare. 
Vor veni de aici oameni împuterniciţi. 

Ce însemnează această pur- 
tare... DI Vlădescu: a înşelat într-un 
mod scîrnav făgăduind prin mine preo- 
tilor din Basarabia tipărirea unei grama- 
tici şi a unei cărţi de citire; m-a purtat 
toată vara cu vorba; m-a dat în urmă 
pe seama Dlui Florescu’ de la ligă care 
asemenea mi-a promis şi nimic n-a 
făcut. Din această cauză au fost 
nemulțumiri mari şi nu s-a putut începe 
predarea limbii rom. [âne] în Semi- 
nar. 


Eu am avut discuţiuni zilele 
acestea cu cuconu Costachi Kiriak, 
decanul avocaţilor, cu Feodosiu, ma- 
reşalul nobilimei din Basarabia, şi cu 
D. [omnul] Dicescu, membru în'consi- 
liu! imperial, şi sub impresiunea celor 
aflate de la ei vă scriu aceste rînduri. 

Feodosiu a luptat pentru permi- 
siunea unei gazete româneşti, guver- 
natorul în cinstea sa a permis şi cînd 
colo a eşit că nu era de dorit. 

Domnul Feodosiu mi-a spus că 
de ştia ce gazetă are să scoată 
Domnul Stere’, niciodată nu ar fi stă- 
ruit la guvernator. 

Vă trimit tot Dv un statut al 
Societăţii moldoveneşti? şi o infor- 
maţiune pe care eu am vrut să o tiimet 
la “Universul”. 

Vă rog fiţi Dv atît de bun şi daţi-o 
să fie publicată în ziare. 

Mă întreabă Domnul Dicescu de 
George Sturza?, fratele dlui D. Sturza, 
dacă mai trăieşte, căci au fost colegi 
la Heidelberg. Eu nu am ştiut ce să-i 
răspund căci nu am cunoştinţă. 

Tot Domnul Dicescu mi-a spus 
că guvernatorul adesea şi-a exprimat 
dorinţa de a vedea o gazetă româ- 
nească cuminte, moderată. Poimîne 
au audienţă la guvernator, sper să 
obţină permisiunea de a scoate un ziar 
săptămînal românesc”. Asemenea 
dacă mă voi stabili în Kişinău voiu 
întemeia o societate filarmonică. Pe 
domnişoarele din înalta societate 
le-am îndemnat să joace o piesă 
rom. [ânească] în folosul societ. [ăţii] 
de binefacere"; le-am recomandat 
“Cinel-Cine!” de V. Alecsandri’; au 
primit, însă se jenează că nu prea ştiu 
româneşte; dar dacă voiu fi eu prin 
ianuarie încă aici şi le voiu arăta, vor 
juca bucuros; asemenea am lansat 
ideea jour-ficsurilor la care cel puţin 
un ceas femeile să vorbească româ- 
neşte. 

Într-un cuvînt, cîmpul pentru 
muncă cinstită, spornică şi rodnică în 
marginile legilor e larg. Boierimea 
iarăşi e îndîrjită că Dv în loc să ne 
daţi un ajutor cu adevărat frăţesc cul- 
tural, de care nu se supără nici 
guvernul rus, Dv vreţi să ne daţi foc. 
Mă rog cei din Ţară să nu să ia după 
revoluționari, să nu pregătească 
colivă altora; că s-ar putea întîmpla 

şi altfel. Ce Dnezeu oamenii cuminţi 
nu mai au cuvînt în ţară?... 

Eu vă scriu aceste rînduri 
f.[oarte] confidential, n-aş vrea să ştie 
de la cine vin. Dv însă comunicaţi cui 
se cuvine şi ce trebuie. 

Dacă veţi fi bun ca să-mi răs- 
pundeţi despre primirea astor două 
plicuri ce vă trimit — rog scriţi pe 
adresa: Bessarabia Kişinev So bomii 
dvor Gospodinu Nicolai Madan (dlea 
Gheorghia Madan). 


Vă salut cu dragoste şi stimă 
George MADAN 


P.S. Asupra Dlui Stere sînt 
ordine de urmărire din partea guver- 
nului căci activitatea sa este “extrem 
de periculoasă” — aşa glăsuieşte 
circulara f.[oarte] secretă trimisă 
ispravnicilor şi poliţailor la 28 Sept. 
a.c." 


NOTE 


1 lon Bianu (1856-1935) — mare 
cărturar român, ilustru paleograf şi 
bibliograf, editor al cărţilor vechi: Psal- 
tirea în versuri întocmită de Dosofteiu, 
Psaltirea Şcheiană, Medicina babelor 
(adunare de descîntece) ş.a. 

2 Cei de la Ligă — Gh. V. Madan 
avea în vedere Liga pentru Unitatea 
Culturală a Românilor constituită la 
Bucureşti în decembrie 1890 (a existat 
pînă în 1944). După decembrie 1989 
începe să activeze Liga Culturală pentru 
Unitatea Românilor de Pretutindeni, 
avîndu-l în prezent ca Preşedinte pe 
Victor Crăciun. 

3 Arbori — Zamfir Ralli-Arbore 
(1848-1933), scriitor şi om politic de 
origine basarabeană, participant activ 
la mişcarea revoluţionară din Rusia sec. 
al XIX-lea. Emigrează în România după 
un timp de aflare în Elveţia (Geneva). A 
publicat cărţile Basarabia în sec. XIX, 
Temniţă şi exil, Autonomie sau anexare 
ş.a. 

4 Cazacu — este vorba despre 
doctorul Petre Cazacu (1871-1956), 
originar gin Chişinău, autor al mai multor 
cărţi despre Basarabia (Moldova dintre 
Prut şi Nistru, O sută de ani de robie, 
Chişinăul, Cîteva date din istoria 
Basarabiei, Zece ani de la Unire, 
povestirea istorică despre mişcarea 
inochentistă Vine vremea de apoi ş.a.) 


Împreună cu Zamfir Arbore fondează la 
Geneva în 1905 gazeta “Basarabia”. 

5 DI Vlădescu — se are în vedere 
Mihail Vlădescu, Ministrul Cultelor în 
1906. 

ê Alexandru Florescu (? — 1936), 
inginer şi om politic român. In 1906 era 
Secretar general al Ligii Culturale. 

"Ce gazetă are să scoată Domnul 
Stere — la iniţiativa şi cu sprijinul ne- 
mijlocit al lui Constantin Stere (1865- 
1936), mare om politic, talentat scriitor 
şi publicist basarabean, emigrat la laşi 
spre finele sec. XIX, la Chişinău este 
fondat primul ziar în limba română 
“Basarabia” (24 mai 1906 — 11 martie 
1907). 

un statut al Societății moldo- 
veneşti — denumirea depiină a soci- 
etăţii este Societatea moldovenească 
din Basarabia pentru sprijinul instruirii 
publice şi studierii plaiului natal. Statutul 
societăţii a fost aprobat la 23 noiembrie 
1905 de către A. Haruzin, guvernator 
interimar al Basarabiei la acel moment. 

° D. Sturza — Dimitrie A. Sturdza 
(1833-1914), mare om politic şi de stat 
din România secolului trecut, academi- 
cian, Preşedinte al Partidului Naţional 
Liberal şi Prim-ministru. A jucatun mare 
rol în Unirea Principatelor (1859) şi în 
elaborarea primei Constituţii româneşti. 

' un ziar săptămiînal românesc — 
permisiunea a fost obţinută şi la 14 
ianuarie 1907 apare primul număr al 
săptămînalului “Moldovanul” cu Gh. V. 
Madan în calitate de redactor şi editor. 
Spre deosebire de “Basarabia” lui Em. 
Gavriliţă, considerată de guvernatorul 
A. N. Haruzin “deosebit de periculoasă” 
pentru regimul țarist, “Moldovanu!” s-a 
dovedit a fi într-adevăr “o gazetă româ- 
nească cuminte, moderată”. 

“societatea de binefacere — este 
vorba despre Societatea de binefacere 
“Basarabeanul”. 

12 le-am recomandat “Cinel-Cinel” 
de V. Alecsandri — primul spectacol a 
avut loc pe data de 4. 11. 1908 la Teatrul 
Nobilimei din Chişinău cu participarea 
unui grup de amatori. Gh. V. Madan l-a 
interpretat pe Graur. Despre spectacol 
a scris elogios “Neamul românesc” (nr. 
20, 15. 11. 1908), a consemnat faptul 
de două ori şi “Moldovanu”. 

13 În Arhiva Naţională a Republicii 
Moldova (f. nr. 297, inv. 1, un. de păstr. 
19) se păstrează Dosarul de supra- 
veghere al lui Stere Constantin, care se 
află sub supravegherea oficială a 
poliției. 


Tuedit 

INFORMAŢIUNE* 


Zilele acestea va avea loc o 
consfătuire a membrilor Societăţii din 
Basarabia. Această societate a fost 
înfiinţată în octombrie anul trecut 
(1905); fac parte din societate toţi 
fruntaşii români din Basarabia: C. 
Kiriac, decanul avocaţilor, consilierul 
de stat G. Gore, Al. Crupenscky, 
protopopii |. Baltag şi N. Laşco etc. 
lar ca preşedinte are pe domnul Pavel 
Dicescu, mareşalul nobilimei din jud. 
Kişinău şi membru în consiliul impe- 
rial. 

La această adunare se vor lua 
deciziuni importante pentru viitorul cul- 
tural-naţionai al românilor din Ba- 
sarabia. 

Societatea este aprobată de gu-— 
vernul rus. 

Extragem cîteva paragrafe din 
statutele societăţii, acele privitoare la 
scopul ei: 

$1. Societatea se înfiinţează 
pentru a contribui cu toate mijloacele 
la ridicarea nivelului cultural al 
românilor (şters) moldovenilor din 
Basarabia şi la studierea cît mai 
complectă a Basarabiei. De bază să 
ia convingerea că instrucţiunea e cu 
putinţă numai în limba maternă — 
moldovenească; limba rusă asăme- 
nea e obligatorie ca limbă de stat. 

$2. Societatea e streină de orice 
tendinţe politice. 

$3. Pentru ajungerea scopului 
său Societatea are adunări periodice; 
redactează protocoale, referate, dări 
de seamă, asemenea comunicări şi 
cercetări; alcătuieşte expediţiuni 
savante pentru a aduna şi studia 
obiceiurile, cîntecele, tradiţiunile; 


* Informațiunea, probabil, i-a fost 
expediată lui loan Bianu concomitent cu 
scrisoarea din 29. XI. 1906 în plicul al 
doilea (a se vedea sfîrşitul scrisorii). In 
total Statutul conţine patru compar- 
timente (Scopul şi componenţa Soci- 
etății; Alegerea membrilor Societăţii, 
drepturile şi îndatoririle lor; Despre 
adunări; Despre structura Societăţii) 
divizate în paragrafe. Nu dispunem de 
date, dacă “Universul” a publicat 
această scrisoare a lui Gh. V. Madan sau 
nu. 


întemeiază şcoli permanente şi 
duminicale, cursuri pentru adulţi, 
lecturi populare, lecţiuni publice şi 
ajută persoanele particulare întru 
aceasta. 

$ 4. Societatea se compune: a) 
din membri activi; b) membri onorifici 
şi c) membri colaboratori. 

$ 5.Afacerile Societăţii se admi- 
nistrează de către un consiliu compus 
din prezident, şase membri şi secretar. 
Consiliul are un casier. 

$ 6. Societatea are pecetea sa. 


GH. MADAN — 
C. ANGHELESCU* 


Domnule Ministru 


Subsemnatul Gh. Madan, pe 
vremuri am avut fericirea să lucrez şi 
să lupt pentru cauza naţională româ- 
nească în Basarâbia. 

Activitatea mea pe tărîmul nati- 
onal-cultural s-a manifestat timp de 
peste 25 de ani prin viu grai, prin teatru 
şi prin scris. Am editat în Chişinău 
timp de 2 ani Ziarul naţional “Moldo- 
vanul” (1907/1908). Am făcut în Basa- 
rabia teatru românesc cu elemente 
basarabene timp de 5 ani (1908-1912), 
am tipărit 2 cărticele cu conţinut 
literar naţional! şi am răspîndit multă 
literatură naţională? în masele popu- 
lare. 

Această activitate a mea era 
ajutată şi preţuită ca demnă şi meri- 
torie de către bărbaţii fruntaşi ai ve- 
chiului regat ca B. Hâjdăut, Sp. Haret, 
Dr. Istrati“, N. lorgas, V. Morțun’, |. Bia- 
nu şi alţii. 


* Scrisoarea s-a păstrat într-un 
exemplar dactilografiat personal de Gh. 
V. Madan şi cu semnătura-autograf. Ca 
şi în alte cazuri, ea nu este datată, însă 
la Biblioteca Academiei Române (Secţia 
de manuscrise), s-a considerat posibil 
să se pună anul 1928. La acel moment 
în postul de Ministru al Instrucțiunii 
Publice în România se afla (a treia oară: 
1927-1934) ilustrul om de cultură 
Constantin Angelescu (1869-1948), 
reformatorul învăţămîntului primar şi 
secundar; din iniţiativa lui în România a 
fost introdus bacalaureatul (1925). 

Istoricii mişcării naționale româ- 
neşti din Basarabia, Profesorii |. 
Nistor” şi Şt. Ciobanu, în cărţile lor 
despre Basarabia, îmi atribuie merite 
naţionale. 

Insumi păstrez convingerea, că 
dacă n-am fi fost noi cei cîţiva naţio- 
nalişti basarabeni conştienţi şi activi 
cari să propagăm naționalismul sub 
dominaţiunea rusească, Românii ba- 
sarabeni în timpul revoluţiei ruse n-ar 
fi fost pregătiţi sufleteşte din punct de 
vedere naţional-românesc şi n-ar fi 
avut poate dorinţa ca Basarabia lor 
să devie ţară autonomă şi republică 
moldovenească independentă, iar 
această republică prin “Sfatul Ţării” 
cu concursul şi din îndemnul factorilor 
răspunzători de destinele Neamului 
ne-a adus Unirea. 

Dacă se admite că în Basarabia 
avem încă o problemă naţională de 
desăvirşit şi că este încă mult de lucru 
în această chestie şi că acest lucru 
trebuieşte îndeplinit cu mare artă şi 
pricepere de către persoane cu 
experienţă, cunoscute şi simpatizate 
de populaţiune; atunci cred că aş 
putea fi şi eu prenumerat printre cei 
indicaţi a lucra pentru Stat în această 
direcţiune. 

Vă rog respectuos, Domnule Mi- 
nistru, să binevoiţi a mă numi într-un 
post de conferenţial al “Casei Şcoa- 
lelor”? pentru Basarabia. 


Cu deosebită stimă 
Gh. V. Madan 


NOTE 


1 Două cărticele cu conținut literar 
naţional — Gh. V. Madan avea în vedere 
culegerea Cîntece şi versuri alese din 
cei mai buni scriitori români editată la 
Bucureşti în 1904 cu litere chirilice spe- 
cial pentru cititorii din Basarabia (în 1911 
este reeditată cu litere latine). 

2 În categoria “literatură naţiona- 
lă” se includ şi numeroasele compuneri 
populare adunate personal de Gh. V. 
Madan şi publicate în paginile săptămi- 
nalului “Moldovanul”, dar mai ales cule- 
gerea Suspine cu subtitlul Poezii popu- 
lare din Basarabia (Bucureşti, 1897). 

3B. Hâjdău — la îndrumarea lui B. 
P. Hasdeu, considerîndu-se discipol al 
acestuia, Gh. V. Madan editează cule- 
gerea de folclor basarabean Suspine 
prefațată de George Coşbuc. 


4 Dr. Istrati — se are în vedere 
Constantin |. Istrati (1850-1918), mare 
chimist şi medic român, academician 
(1899), profesor universitar, fondator al 
Şcolii române de ştiinţe (1890) şi al 
Asociaţiei române pentru înaintarea şi 
răspîndirea ştiinţelor (1902). 

5 Organul Ligii Culturale “Neamul 
românesc” condus de N. lorga a con- 
semnat de mai multe ori activitatea lui 
Gh. Madan pe tărîm cultural (O serbare 
românească în Basarabia, nr. 20, 15. 11. 
1908, p. 314 — despre Gh. Madan în 
rolul lui Graur din piesa Cinel/-Cinel de 
V. Alecsandri, înscenată de Societatea 
de binefacere “Basarabeanul”; Con- 
gresul Ligii Culturale, nr. 67, 6.VI. 1908, 
p. 1048 — despre faptul că “Moldo-— 
vanul” lui Gh. V. Madan reproduce în 
paginile sale “bucăţi româneşti pe care 
le poate gusta poporul”. Informaţia o 
semna N. lorga). 

6€ V. Morțun — Vasile G. Morţun 
(1860-1919), ziarist şi om politic român, 
unul dintre fondatorii revistei “Dacia 
viitoare” (1883), a făcut parte din condu-— 
cerea mai multor ziare şi reviste de 
orientare socialistă şi democratică şi din 
conducerea PM.S.D.R.; primul deputat 
socialist în parlamentul român (1888). 

7 În lucrarea Istoria Basarabiei lon 
Nistor vorbea despre ziarul “Moldo-— 
vanu!” editat de Gh. V. Madan ca despre 
o ediţie al cărei ideal a fost “deşteptarea 
neamului moldovenesc din Basarabia 
la o nouă viaţă politică, naţională şi cul- 
turală” (v. ediţia Chişinău, 1991, p. 267). 

è În cartea sa Cultura românească 
în Basarabia sub stăpînirea rusă (Chişi- 
nău 1923; a fost reeditată de Vasile 
Badiu în 1992) Şt. Ciobanu apreciază 
pozitiv aportul adus de săptămînalul 
“Moldovanul” condus de Gh. V. Madan 
la trezirea conştiinţei naţionale a basa- 
rabenilor. 

° Casa Şcoalelor — instituţie ce 
ţinea de competenţa Ministerului In— 
strucţiunii Publice; îndeplinea şi funcţia 
de editare a literaturii didactice. Anga- 
jarea lui Gh. V. Madan la Casa Şcoa/elor 
l-ar fi scos din criza financiară în care se 
afla. Nu dispunem de informaţie că el ar 
fi beneficiat de postul solicitat în scri— 
soarea către ministrul C. Angelescu. Un 
an-doi mai tirziu, Gh. Madan începe 
lucrul asupra Monografiei Truşenilor 
conform unui contract încheiat cu 
Fundaţia Regele Ferdinand |, unde pos- 
tul de Secretar general îl deţinea (în 
1927-1935) marele cărturar Gh. Kirilea- 
nu, adevărat ocrotitor al folcloristului 
basarabean. 


Puedit 


Viad CHIRIAC 
Chişinău 


__ UN TRANSNISTREAN 
IN ANTURAJUL LITERAR 
BASARABEAN 


Pustiul, jalea şi durerile pe care 
le-am găsit aici, printre moldovenii din 
Transnistria, sînt vrednice a rămîne 
încrustate pentru vremurile ce vin, ca o 
amară şi crîncenă pagină de suferinți, 
pe care această bravă şi statornică 
frîntură de neam românesc, le-a înfăptuit 
cu bărbăţie... 

Căci cine ar pătrunde mai sincer 
şi mai adînc în sufletul fraţilor de aici, 
cine ar simţi şi înţelege mai clar nume- 
roasele lor dureri, dacă nu copiii zămisliți 
din aceleaşi aprinse frămîntări, scriitorii 
transnistreni? 


Dominte TIMONU (Un cerc 
al scriitorilor transnistreni, în “Glasul 
Nistrului”, 1942, 29 apr.) 


Romancierul, nuvelistul şi omul de 
cultură Dominte TIMONU (1911-1972) 
a trăit o dramă zguduitoare a vieţii — 
cea a unui ins “dezrădăcinat”, desprins 
din tinereţe de vatra părintească — 
comuna Mahala (Dubăsari), pomenin- 
du-se în “centrul lumii” din tîrgul basara- 
bean Chişinău. S-a rupt de baştină, 
ştiindu-se uitat de fraţii de-peste Nistru 
şi Prut şi asimilat de alţi fraţi, zişi “mai 
mari”. A plecat de-acasă împreună cu 
mama, “izgonit de spectrul (pericolul — 
V. C.) foametei şi al teroarei bolşevice”!. 
Firul vieţii de provincie al pribeagului 
(ca şi al multor semeni transnistreni: 
Nichita Smochină, llie Zaftur, Paul lliin 
Ş.a.), se depăna aidoma unor destine 
ale eroilor cu pasiuni şi aspirații aproa- 
pe stendhaliene. Tragismul situaţiei în 
care ajunse ar putea fi asemuit doar cu 
cel al lui Apostol Bologa din romanul 
Pădurea spînzurtaţilor de Liviu Rebrea- 
nu. 

Aici, înaintea unui orizont nou pe 
care îl simte ca nefiind “al lui”, se crede 
un străin anacronic, inutil. Vibraţia spiri- 
tului însă îi determină să se consacre 

lecturii şi scrisului, dar şi studiilor. De se 
întîmpla altfel, ar fi trăit fără vise, reamin- 
tiri, care acum stimulau echilibrul inte- 
rior, exprimat în versuri, schiţe, nuvele, 
eseuri, romane. La aceeaşi chemare — 


“a scrisului — răspundeau prompt şi con- 


temporanii săi — intelectualii basara- 
beni: N. Costenco, B. Istru, M. Curiche- 
ru, V: Lutcan, T. Nencev, Sergiu M. Nica, 
Lotis Dolenga, Magda isanos, G. Me- 
niuc, Paul Lecca ş.a. 

Oricum, creaţia lui D. Timonu, pro- 
iectată pe fundalul procesului literar din 
epocă, creaţie a noii arii/zone tematice 
şi a tensiunii etice a personajelor, a 
succesiunii de evenimente care se 
precipită (cadre din pitoreasca “răs- 
pîntie a unor mahalale mărginaşe”, lu- 
mea tipică “de la fund” ş.a.), constituia 
pentru e! un anume univers care părea 
să prindă rădăcini în proza românească 
interbelică — un univers al “periferiilor”, 
trecînd iniţial prin Golanii lui Rebreanu 
şi apoi influenţînd scriitorii de tipul lui 
Cezar Petrescu, Eugen Barbu, Aureliu 
Cornea ş.a22. 

În tînăra proză basarabeană D. Ti- 
monu ocupă, treptat, un loc aparte, mai 
cu seamă odată cu apariţia romanului 
Al nimănui (Chişinău, 1937) — o po- 
veste tulburătoare a unor copii aban- 
donați; “împotriva soartei lor mizerabile, 
aceste fiinţe trăiesc, cresc mari şi-şi cer 
dreptul ia viaţă. Trec prin lume necunos- 
cuti şi singuri pentru ca'să dispară neîn- 
țeleşi şi neconsolaţi, urmăriţi de aceiaşi 
crud blestem: al nimănui”. Lucrarea 
valorifică tehnicile realiste şi este o proză 


162 


Limba Română 


obiectivă de inspiraţie rurală, fără a 
cădea într-un  “semănătorism” desuet, 
despre care vorbea criticul literar Dumi- 
tru Micu*. Acţiunea, deci, este plasată în 
spaţiul rural (s. Recea), demonstrînd că 
“veşnicia s-a născut la sat” (L. Blaga). 
Eroul principal, Victor Crăişor, nu urmă- 
reşte altceva decit “de a fi în şi cu lu- 
mea”, de a se afirma în viaţă, de a realiza 
acelaşi vis de iubire, amărui şi dulce, ca 
o lacrimă de copil, şi cel de muncă 
onestă. Atît şi nimic mai mult. Insă n-a 
fost să fie aşa cum îşi puse în gînd. 
Fatalitatea crudă l-a urmărit, pas cu pas, 
ca o umbră răzbunătoare, pînă l-a adus 
la capătul răbdării. Este, realmente, pe 
deplin subjugat de gheara necruțătoare 
a unui destin potrivnic. (“Am trecut prin 
viaţă ca o fantomă, ca o prevestire de 
rău. Menirea mea a fost să sufăr şi să 
plîng. Dar n-am suferit numai eu. Am 
făcut şi pe alţii să sufere...”). Crăişor, la 
un moment crucial, pleacă cu familia 
într-un orăşel de provincie, pe care-l 
părăsise cîndva şi-l ţinea minte ca pe o 
tinereţe; el îşi dă bine seama că lumea 
tipică citadină a vremii este plină de 
contraste: de lux şi de mizerie cum- 
plită...5. 

Îl recunoaştem aici pe D. Timonu, 
nuvelistul care evocă anume aceste 
medii ale periferiilor, ale mahalalelor 
Chişinăului (Schinoasa), ale Sorocii etc. 
Tematica rurală se conturează pregnant 
în preferinţele autorilor de sorginte tran- 
snistreană, basarabenii optînd mai mult 
pentru scrieri de atmosferă (locală), 
“consunătoare cu destinul Basarabiei 
în ansamblu” (M. Cimpoi). Or, Dominte 
Timonu surprinde diverse medii, spaţii 
(tîrg, periferie, ulite, grădină publică etc.), 
schiţează tipuri (pictori, actori, ziarişti, 
negustori, vagabonzi etc.), prin care 
descoperă tragismul existenţial al unei 
lumi atinse de o catastrofă morală. 
Aproape întru totul, creaţiile nuvelistice 
timoniene redau imaginea acestei lumi 
care, fie şi temporar, se lasă cuprinsă 
de disperare, de degradare. În nuvela 
de excepţie Uliţa Păcatelor (un volum 
aparte cu acest titlu a apărut în 1940 la 
Chişinău) se perpetuează “suflete” 
individuale. rupte din “armonia” totală a 
organismului social; în Cîteva perechi 
de palme este prezentat destinul unui 
refugiat basarabean care venise să se 
înscrie la Universitatea din Bucureşti, 
însă neavînd taxele necesare (fiind 
orfan), ajunge vagabond...; în Umbra din 
umbră eroul principal, Paul-ziaristul, 


descoperă, zi de zi în viaţă, tipuri de “oa- 
meni-pendulă”, un fel de vîntură-lume 
(comparati de autor cu nişte uşi deschise 
şi închise de cineva, într-un spaţiu şi un 
timp fix), hotărînd în cele din urmă să 
scrie o comedie despre “un tip-canalie, 
un fel de cancer spiritual...”. 

Aşadar, stările critice (morale sau 
de altă natură), pe care le trăiesc per- 
sonajele din nuvelele timoniene, sînt 
generate de schimbări (“rupturi”) radi- 
cale din existenţa lor. Unele dintre 
aceste momente şi episoade de reorien- 
tare valorică a indivizilor sînt, de fapt, 
reflectarea unor întîmplări şi aventuri din 
viaţa unor contemporani ai prozatorului 
sau chiar din propria sa viaţă. Astfel de 
accidente semnificative le întîlnim şi în 
opera altor condeieri basarabeni, cum 
ar fi Alexandru Tambur (Crizantema de 
la frontieră), Sergiu Matei Nica (Han- 
giul de la Cuşmărică), Hortensia Papa- 
dat-Bengescu (Rochia miresei) ş.a. 

Consemnăm în continuare că 
pînă a lansa bucăţi literare cu adevărat 
revelatoare, singulare, Dominte Timonu 
debutează ca ziarist şi actor. Coloanele 
publicaţiilor “Itinerar”, “Pagini Basara- 
bene”, “Curentul Literar”, “Viaţa”, “Raza” 
ş.a. àu găzduit articole de istorie literară, 
cronici de teatru, muzică, precum şi 
eseuri despre Tirageţia sa (numele an- 
tic al Transnistriei), pe care adesea o 
evocă într-o atmosferă de legendă... 
Revista “Tribuna românilor transnis- 
treni” îi oferă spaţiu pentru a publica 
studii şi creaţii folclorice, culese per- 
sonal din satele din stînga Nistrului. Mai 
mult chiar, ia parte la şezătorile literare 
organizate în Sala Eparhială din Chişi- 
nău, împreună cu Nicolae Costenco, 
lonel Teodoreanu ş.a. (optau în comun 
pentru o conlucrare fructuoasă “la crea- 
rea şi menţinerea unităţii spirituale 
basarabene, atît de necesară pentru a 
rezista greutăților ce ni le-a hărăzit 
soarta” — “Acţiunea”, 1940, 29 oct.). 

Mai semnalăm că în ultimii ani de 
viaţă, Dominte Timonu confesează cele 
mai intime amintiri despre confrații de 
condei cu care a activat la diverse 
redacţii, cenacluri literare, cu care s-a 
întîlnit în “sălile paşilor pierduţi”, la 
multpătimita baştină (acolo a deţinut 
funcţiile de viceprimar şi director de 
teatru la Tiraspol) sau despre aceea 
cum unii contemporani se refugiau “din- 
tr-o lume sobră şi încorsetată de etichete 
severe”, într-o cu totul alta, “cu mai puţine 
legi, mai boemă, o lume a visărilor, a 

trubadurilor...”. 

Cu alte cuvinte, opera lui Domin- 
te Timonu, readusă în circuitul literar de 
la noi, se prezintă ca o frescă imaginară, 
vie despre timpul şi semenii săi, configu- 
rată într-un inedit jurnal. Spirit fin, cul- 
tivat, transnistreanul Timonu a desenat 
lumea din jur — diversă, contradictorie, 
prin care trecea şi în care trăia — în 
deceniile ante, inter şi postbelice, fiind 
mereu înconjurat de nobile spirite basa- 
rabene. 


NOTE 


1 Dominte Timonu, Pe pămîntul 
sfînt al Transnistriei // Ziarul “Ba- 
sarabia”, 1941, 22 septembrie. 

2G. Dimisianu, Oraşul lui Re- 
breanu // “România Literară”, 1985, 14 
noiembie. 

3 Vezi ziarul “Cuvînt Moldove- 
nesc”, 1937, nr. 16. 

+ D. Micu, Proza în perioada 
interbelică (I) // “România Literară”, 
1984, 10 mai. 

5 Într-o scrisoare către prof. Leon 
T. Boga, autorul mărturiseşte că la 
plăsmuirea romanului Al nimănui i-au 
îndemnat “frămîntările sociale ale 
ceasului de faţă şi năzuinţele generaţiei 
tinere, cu tot convoiul de înfrîngeri şi 
anevoioase biruinţe; am scris la o 
răspîntie din viaţa mea şi impresionat 
totodată de atîtea vieţi căzute jertfă, 
haosului ce ne înconjoară...” (“Gazeta 
Basarabiei”, 1937, 22 iulie). 

€ Vom aminti, în treacăt, despre 
faptul că aceleiaşi teme — a periferiei 
urbane — îi sînt consacrate nuvelele lui 
lon Dragoslav, lonel Teodoreanu (Uliţa 
copilăriei), romanele lui C. Moldovanu 
(Purgătoriul), |. Călugăru (Copilăria, 
Lumina) ş.a. 


Dominte TIMONU 


ION MINULESCU 


Nu ştiu dacă “oraşu-n care 
plouă de trei ori pe săptămînă”, a 
existat aievea, sau dacă n-a fost decît 
o viziune poetică. 

Autorul acestor versuri a sur- 
prins un oraş atît de apropiat şi drag 
inimilor noastre, încît, el poate fi 
întîlnit în oricare colt de ţară, asemuit 
cu oricare alt oraş, chiar dacă... nu 
plouă de trei ori pe săptămînă. Pe lon 
Minulescu l-am admirat în repetate 
rînduri, recitîndu-şi minunatele sale 
versuri, în cadrul unor şezători literare, 
fie pe scena Naţionalului bucureştean, 
clădire care, din păcate, nu mai exis- 
tă, fie pe scena unei săli dintr-un oraş 
provincial, poate chiar “oraşu-n care 
plouă de trei ori pe săptămînă”. 

L-am cunoscut acum treizeci şi 
doi şi trei de ani în urmă, venind în 
zile de sărbătoare cu alţi mînuitori ai 
condeiului şi declamîndu-şi versurile, 
încovoiat din şale ori mişcîndu-se 
greoi pe scena urbei noastre, întocmai 
ca în: 


Un bătrîn şi o bătrînă — 
Două jucării stricate — 
Merg ţinîndu-se de mînă... 


L-am admirat apoi în faţa unui 
pahar cu vin chihlimbariu, aducînd 
laude binecuvîntatei licori de pe 
dealurile din împrejurimi, ori între- 
cîndu-se în dueluri epigramistice cu 
ceilalţi condeieri. L-am însoţit în 
peregrinările lui pe străduţele înguste 
şi potolite ale bătrînei urbe, pe care 
le străbăteam cu pas domol, vorovind 
despre multe şi mărunte. 

Pe vremea aceea, lon Minu- 
lescu era şi director general în 
Ministerul Artelor, dar, nu lăsa să se 
observe, să se întrevadă cît de cît 
“directorul” sau “maestrul”. 

il călăuzeam pe ulițele înguste 
şi potolite ceasuri întregi, dîndu-i cîte 

o explicaţie despre obiceiul oamenilor 
din părţile acestea, ori cerîndu-i cîte 
un sfat din tainele meşteşugului, aşa 
cum socoteam că-i şade bine unui 
învățăcel ca mine în ale scrisului. 
Cu prilejul unei întîmplări, cînd 
el, ca director general al Artelor, 
trebuind să întocmească un referat 
(Referat nr. 313 din 29 februarie 1938), 
a scris: “1. Dintre cei 26 membri 
fondatori cari subscriu actul consti- 
tutiv, numai 2 sînt scriitori: Ala Razu 
şi Dominte Timonu: ceilalţi sînt: 
profesori, magistrați, proprietari, 
ingineri, institutori, funcţionari, avocaţi 
etc”. 
© [on Minulescu... omul şi artistul: 
lon Minulescu, umbră doar, umbra 
unui admirabil om, plecat sfios şi 
înainte de vreme, acolo departe, 
departe, printre albele umbre, printre 
amintirile noastre — ale celor ce mai 
vieţuim — amintire scumpă şi dragă. 


MAGDA ISANOS 


Cu Magda isanos am fost colegi 
de cenaclu. Şedinţele cenacluiui 
aveau loc în fiecare sîmbătă seara în 
sala de festivități a primăriei şi 
începeau de obicei cu un referat în 
care se ridica o problemă mai spi- 
noasă ca: despre stil, valoarea artis- 
tică a unei opere, sau chiar despre 
însăşi noţiunea de artă. 

După momentul acesta, zis 
uneori şi ... “încălzire”, citeau apoi din 
lucrările lor cîţiva membri ai ce- 
naclului, bineînţeles, proză şi poezie. 

Cînd discuţiile luau sfîrşit, o 
parte dintre membrii cenaclului, de 
fapt cei mai mulţi, treceau vis-a-vis 
de primărie, la'cîrciumioara lui Zelţer, 
pentru ... aşa zisa ... împăcare. 

Dar, poate că este bine ca în 
acest sens, să invoc o ştire dintr-un 
ziar* alvremii, în care apăreau aceste 
rînduri: “Societatea a început să-şi 
intensifice activitatea pe tărîm cul- 
tural, ea pornind o acţiune viguroasă 
în acest domeniu. Din diferite motive, 
la început înjghebarea acestei socie- 
tăţi părea irealizabilă. 


“Curentul”, 7.X., 1938. 


În prezent, însă, dîndu-şi sea- 
ma toţi mînuitorii condeiului că lupta 
se duce pentru realizarea unor opere 
de mare însemnătate în folosul 
scrisului... şi-au dat cu toţii mîna, iar 
în urma unor cenacluri organizate 
regulat, s-a luat hotărîrea de a se 
edita cu începere de la 1 noiembrie 
(1938 — n.ni.), o revistă literară 
“Itinerar”. 

Afişe mari şi colorate împo- 
dobesc încă de pe acum zidurile 
oraşului, anunţindu-se colaborarea 
generaţiei tinere de scriitori... Boris 
Baidan, Al. Bardier, M. Bîrcă, Vlad 
Cavarnali, V. Chicu, Olga Cruşevan, 
M. Curicheru, Elena Dobroşinschi- 
Malai, Lotis Dolenga, Magda Isanos, 
Bogdan Istru, Vasile Luţcan, Gh. 
Meniuc, T. Nencev, Sergiu Matei Nica, 
Victor Pogolşa, Ala Razu, lacob 
Slavov, N. Spătaru, |. Sulacov, 
Dominte Timonu, Speranţa Tudor, 
lorgu Tudor, T. Plop-Ulmeni şi alţii”. 

Nu-i mai puţin adevărat că la 
aceste şedinţe ale cenaclului, cît şi 
în paginile “ltinerarului”, îşi făcea 
apariţia sporadic: Gala Galaction, care 
preda la facultatea de teologie din ... 
oraşul în care plouă de trei ori pe 
săptămînă, D. lov, lon Buzdugan, 
actorul şi prozatorul Gh. Madan, N. 
Dunăreanu, astăzi decanul de vîrstă 
al U. S. din R.S.R.* şi încă mulţi alţii. 

Se înfiripa uneori cu acest prilej, 
vis-a-vis de sala festivă a primăriei, 
cîte o seară memorabilă în care se 
lega o sinceră şi caldă înţelegere şi 
preţuire, între.vîrstnici şi tineret. 

Totuşi, nu se excludeau total 
înţepăturile”, “ghicitorile”, “cimiliturile” 
sau “strigările”, toate cu un scop pre- 
cis şi cu “andresant fix”. 

Neîntrecut în această materie, 
era nea Ghiţă, Gheorghe Madan, fost 
societar la Naţionalul bucureştean şi 
un adînc cunoscător al folclorului... 

Cînd era bine dispus şi se pornea 
să zică cîte un “pluguşor” sau cîte o 
“colindă” curat moldovenească, ştiam 
că nu ne vor ajunge nici două nopţi 
de rîs. Spre dimineaţă, căutam o birjă, 
îl urcam doi dintre tineri — cei mai 


“Uniunea Scriitorilor din Republi- 
ca Socialistă România (n. red.) 


Duedit 


165 


voinici — şi îl lăsam acasă, pe prag. 

De a doua zi, ne mergea vestea 
în “tăt tîrgu” că tinerii cutare şi cutare 
sînt nişte ticăloşi şi netrebnici, că i-au 
pus otravă în băutură şi încă multe 
altele. 

Umbla supărat şi pufnea în 
stînga şi în dreapta, mai toată lumea 
era o bandă de asasini, ca în sîmbăta 
următoare, dacă nu ne prindea în sala 
de festivități a primăriei, să răsară 
rîizînd, cu faţa ca o lună plină, taman 
la vremea fripturii, în uşa cîrciumioarei 
lui Zelţer. 

Magda Isanos însă, despre care 
vroiam să vorbesc în aceste rînduri, 
n-a mers niciodată “vis-a-vis” cu banda 
şi dacă o aveai în faţă, te puteai 
convinge de aceasta cu multă, cu 
foarte multă uşurinţă. 

Magda Isanos, fiica unui medic, 
cam smoliţică, cu ochii mari şi vii, 
tăcută, rece, distantă, părea de o 
gravă seriozitate. 

Cei cîţiva tineri de vîrsta ei nu-i 
prea dădeau tîrcoale, aşa cum se 
întîmplă de obicei de cînd e lumea- 
lume, tocmai pentru răceala pe care 
o afişa. 

Mulţi îi ziceam în şoaptă “intran- 
sigenta”. 

Pe vremea aceea, Magda Isa- 
nos nu se relevase ca poetă şi nici 
nu promitea cel puţin. Era abia la 
început de drum, iar puţinul-ce 
publicase prin revistele locale, n-o 
impuneau ca poetă. 

Şi ca să ilustrez “intransigenţa” 
Magdei Isanos, voi reproduce: 


N-aş vrea ca după moarte să-nvii 
În alt tipar de om sau animal, 
Sau floare cu petale străvezii, 
Ci aş vrea să trec în regnul mineral. 


Să fiu bucată rece de granit, 
Ascuns filon de marmoră să fiu, 
Să-mi dorm în fine somnul liniştit 
Sub straturi suprapuse mai tîrziu 
(Dorinţa, 1936). 


După treizeci şi ceva de ani, e 
greu să-i faci portretul just, oricît de 
bun meşteşugar ai fi, însă, iată că 
vine şi poeta însăşi să contribuie cu 
ceva: “Să fiu bucată rece de granit,/ 
Ascuns filon de marmoră să fiu”, sau: 


E-atita frig în mine-ncît îmi zic, 
Ca o livadă toamna: Oare 
n-am visat 
C-a fost frumos şi vară-n 
vreme ce nimic 
Din toate acestea nu s-a 
întîmplat?”. 
Dar sufletul întocmai 
ca livada-i greu 
De ramuri frînte, frunze 
putrede şi spini, 
Sînt semne că n-a fost 
la mijloc visul meu 
Ci-aievea dragostea trecu 
lăsîndu-ne streini 
(Toamna, 1935). 


Sau şi mai autentică, şi mai 
caracteristică decît în oricare alt 
portret, tot ea se dezvăluie: 


Fiinţa mea-i o-nvălmăşeală dură 
Căci fiecare mi-a lăsat o parte 
Din ceea ce-a fost fiinţa 
lor obscură 
Şi toţi se ceartă-n mine 
după moarte 
(Atavism, 1936). 


Desigur că viaţa Magdei Isanos 
şi mai ales anii tinereţii ei, poate că 
ascund şi alte simţăminte, mai calde 
şi mai luminoase, mai pure şi mai 
omeneşti, dar, dornică să se desăvir- 
şească în tainele meşteşugului, ea nu 
şi-a irosit vremea zadarnic în faţa 
oglinzii, ci a coborit în filele atîtor 
cărţi, pe care le-a citit cu piozitate, 
ori s-a refugiat în adîncul sufletului ei 
furtunos, căutînd aici măreţia frumu- 
seţilor eterne. 

La capătul unui drum spinos şi 
greu, biruinţa străluceşte din plin, vie 
şi încununată cu lauri. 

Dacă Magda Isanos a izbutit să 
se înalțe pînă la măiestria literară 
unde se găseşte astăzi, loc bine 
definit în lirica românească, desigur 
că tot meritul îi aparţine în primul rînd 
ei. Fără îndoială, că o contribuţie a 
constituit-o şi discuţiile purtate pe 
vremea aceea în cadrul cenaclului de 
atunci, cît şi a paginilor revistelor 
literare şi mai ales a “ltinerarului”de 
sub direcţia lui lorgu Tudor. 

Despre directorul “ltinerarului” — 
lorgu Tudor — aş fi vrut să adaug că, 
nu s-a impus prin lucrările lui literare, 

dar a fost un animator atît de pătimaş, 
încît “ltinerarul” vedea lumina tiparului, 
sacrificînd cîte ceva din bucata lui 
zilnică de pîine. 

Mă. ispiteşte oarecum gîndul, să 
fac o legătură între caracterul cena- 
clului de atunci şi cenaclurile de 
astăzi. 

După mai bine de treizeci de ani, 
astăzi, frecventez din cînd în cînd 
Cenaclul Uniunii Scriitorilor şi aproape 
constant Cenaclul “G. Bacovia”. 

Discuţiile care se poartă astăzi 
sînt aproape identice cu discuţiile de 
altă dată, problemele de bază aproape 
aceleaşi şi vehemenţa lor, aidoma.. 

„Tineretul de astăzi, parcă ceva 
mai bătăios, parcă ceva mai insolent 
şi mai “nemuritor şi rece” ca oricînd, 
iar vîrstnicii, evident, priponiţi pe 
marginea aceloraşi “preţuri îngheţate”. 
Zîmbesc, gîndindu-mă că peste alţi 
treizeci-patruzeci de ani, aceleaşi 
probleme vor frămînta alte minţi, alţi 
tineri şi poate că discuţiile vor fi tot 
atît de aprige.. 

Mai zîmbesc şi de aceea că, 
după treizeci şi ceva de ani, între 
Cenaclul din sala de festivități a 
primăriei şi cenaclurile de astăzi, 
deosebirea nu-i prea evidentă. Singura 
deosebire mai stridentă este una de 
ordin mărunt şi care se referă direct 
la persoana mea: aceea că, de pe 
baricadele bătăioşilor.şi a insolenţilor 
am ajuns în tabăra celor cu 
“preţurile îngheţate”. 


IONEL 
TEODOREANU 


Nu mai ştiu cînd şi cum ne-am 
cunoscut, iar de văzut ne vedeam o 
dată la cîţiva ani. Discuţia: se lega 
aproape banal de firesc şi simplu, iar 
dacă aveam timp mai mult, dădeam 
cîte o raită şi prin afara oraşului. 

Cînd era pe vremea cireşilor, 
intram prin grădinile oamenilor şi 
“furam” cireşe, iar dacă era toamna, 
“furam” struguri, mere sau pere. El era 
cel care califica furtul ca atare, pe 
bază de legi şi paragrafe, mă rog — 
avocatul! ... 

Eu mă străduiam să-l lămuresc 
că prin părţile acestea, dacă proprie- 


tarul te prinde urcat în cireşul lui sau 
ciugulind din viişoara sa, îţi zicea doar 
cuviincios bună ziua sau poftă bună 
şi pleca mai departe. 

Dacă te găsea pe marginea 
drumului, indiferent cine erai, bogat 
sau sărac, flămînd ori sătul, gospo- 
darul te poftea bucuros în livada sau 
în via lui, îndemnîndu-te să iei, să 
guşti din roadele pămîntului său. 

Alta, cu totul alta era primirea, 
dacă te găsea cu sacul sau coşul plin. 

După lonel Teodoreanu, într-un 
caz şi altul, furtul era furt calificat şi 
gata, de vreme ce proprietarul nu era 
de faţă. 

|| întîlneam cu plăcere şi cu 
drag, cu sinceră bucurie, cînd în 
calitatea lui de scriitor, cînd în cea de 
avocat venit să pledeze pe la Curtea 
cu Juri sau în vreun proces complicat. 

Ceea ce n-am înţeles la lonel 
Teodoreanu a fost fuga lui neostoită 
de obişnuit, de firesc şi plăcerea care 
îl cuprindea cînd reuşea să coboare 
în excentricitate. 

În sălile publice ori de spec- 
tacol, îl auzeam citind cu patos din 
lucrările lui, iar în sălile tribunalelor, 
pledînd ferm şi grav, dotat din plin cu 
darul vorbirii. 

Cunoscător al celor mai subtile 
şi întortocheate texte de lege, orator 
admirabil, o pledoarie a lui reprezenta 
o delectare intelectuală, un discurs pur 
filosofic. 

Dacă citind sau pledînd, lonel 
Teodoreanu îţi lăsa impresia unui 
adevărat maestru, a unui intelectual 
doct şi grav, pe stradă apărea cu totul 
în altă postură: un tînăr uşuratic, un 
neastimpărat. 

Odată, l-am întîlnit cu o “tiri- 
bombă”, un fel de minge colorată stri- 
dent, umplută cu talaş şi: cu o bucată 
de elastic, pe care o tot lovea cu 
palma şi apoi o prindea cu dexteritate 
din zbor. | 

Cochetînd cînd cu lucrurile sfin- 
te, cînd cu cele grele de păcate, lonel 
Teodoreanu se refugia în felul acesta, 
dintr-o lume sobră şi încorsetată de 
etichete severe, într-o altă lume, cu 
mai puţine legi, mai boemă, o lumea 
visătorilor, a trubadurilor, şi a celor ce 
aruncă totul, doar pentru o para. 

Poate că felul acesta de a fi, îşi 
avea o explicaţie, un sens, o logică a 
sa, poate ... nu ştiu, dar el, cel. care 

practica felul acesta de a fi, trebuie s-o 
fi ştiut. 

in 1940, solicitînd înscrierea în 
S.S.R.*, cu toate că aveam trei 
recomandări, a trei membri fondatori 
ai S.S.R.: Gala Galaction, D. lov şi 
N. Dunăreanu, i-am cerut şi lui o 
semnătură. | 

Mi-a dat-o, dar... parcă nervos, 
aproape supărat: 

— Probabil, mai uşor mi-ai fi dat 
o pungă cu bani decît această 
recomandare ... 

— Şi aşa şi este, mi-a răspuns 
el gata de harţă. Aveai doar trei 
recomandări serioase şi grele, tocmai 
bune să-ţi ajute la trecerea hopului. 

Cine te-a îndemnat să mi-o ceri 
şi pe a mea? 

— De ce? 

— Pentru că nu ţi-am făcut un 
bine. Pentru că mai toţi prietenii mei 
au cam fost sfişiaţi şi pentru că ... 

Aici se opri, mă privi în lumina 
ochilor, apoi cu un zîmbet blajin şi abia 
schiţat, îşi continuă vorba: 

— Şi pentru că altfel, ai fi trecut 
în tabăra adversă. 

Prin 1947-1948, îl întîlneam 
foarte des în “sala paşilor pierduţi”, la 
tribunal. 

M-a invitat la o secţie a nu mai 
ştiu cărui tribunal, unde apăra o femeie 
învinuită de furt. 

Pledoaria a ţinut vreo douăzeci 
de minute, caldă, sclipitoare. 

Ştiu că se încheia cam aşa: 
“această biată femeie, suferindă de 
tensiune, de cord şi de anemie, a 
intrat în magazin să-şi cumpere un 
batic. 

La un moment dat, simte o 
slăbiciune în tot corpul şi duce mîna 
în care avea baticul la spate, căutînd 
un sprijin. 

În clipa aceea doi inşi — inspec- 
tori de pază — o înhaţă şi o predau 
organelor... 

Onorată instanţă, aveţi în faţă 
această biată femeie, cu aspectul ei 
modest, zdrobită de durere, pe care o 
aşteaptă acasă o mamă aproape 
oarbă”. 

Hotărîr&a s-a dat pe loc: trei ani 
închisoare. 


“Societatea Scriitorilor Români (n. 
red.) 


Biata femeie era ... recidivistă. 

Parcă îl văd pe lonel Teodo- 
reanu, clătinînd a obidă din cap şi 
murmurînd filosofic: 

= Pe toate le ştiu, diavolii! 


AL. ROBOT 


Cu Al. Robot am fost coleg de 
redacţie la un ziar provincial. 

De multe ori, cu o cafea dinainte 
şi o ţigară fumegiîndă, stăteam ore 
întregi la taifas. 

Al. Robot nu era prea vorbăreţ, 
dar, ceea ce spunea, avea miez şi 
adîncime. 

Uneori se deplîngea că a ajuns 
“slugă la stăpîn”, că robeşte atît pentru 
alţii, dar, de cele mai multe ori, 
blestema stările sociale din acea 
vreme şi îndeosebi, faptul că un poet 
ori un prozator, în loc să scrie poezii, 
nuvele sau romane, ei erau siliţi să 
robotească la fiţuici. de scandal, la 
reviste ştiinţifice sau la buletine 
municipale, pentru a-şi cîştiga o biată 
bucată de piine. 

Nu era mulţumit de munca pe 
care o presta şi ca cel mai evident 
manifest în acest sens, în cei doi sau 
trei ani cît a rămas în acel colţ de ţară 
şi cu toate că ela lucrat la două ziare 
locale, nu ştiu ca Al. Robot să fi 
semnat două sau trei articole. 

Fusese adus “în oraşu-n care 
plouă de trei ori pe săptămînă” de către 
Al. Terziman, un adevărat lup de mare 
în presa vremii. 

Sfătuit de acesta sau poate din 
prea mult respect pe care i-l păstra, 
Al. Robot muncea din greu şi mult, 
muncea conştiincios şi cu rîvnă. Citea 
tot materialul primit la redacţie, tria 
ceea ce era potrivit, tăind din el sau 
mai adăugînd ca să-i deac formă cît 
de cît publicabilă. 

Tot el se îngrijea de paginaţia 
gazetei, de caracterul literei cu care 
trebuia culeasă o ştire sau alta, dar, 
partea cea mai ingrată şi respin- 
gătoare a meseriei de ... gazetar, era 
aceea că, în atribuţia lui de secretar 
de redacţie, cădeau şi acele articole 
redacţionale, aşa zise de fond, care 
se publicau în prima pagină şi care 
elogiau o anumită dată istorică, o zi 
naţională sau un eveniment politic mai 
important. 

Aceste articole nu prea soseau 
din afară, de la corespondenţi şi 
colaboratori, silindu-l pe bietul secretar 
de redacţie, să le meşterească el, 
ceea ce Al. Robot făcea prompt şi 
conştiincios. 

Din pricina aceasta, eu îi arun- 
cam cîte o înţepătură de viespe, căci, 
pe lîngă că nu semna cu numele lui 
aceste articole, în josul lor punîndu-se 
inițialele gazetei sau pur şi. simplu: 
Redacţia, el totuşi le scria cu patos 
[...], venind în conflict flagrant cu 
celălalt Al. Robot, cel care se deplîn- 
gea că a ajuns “slugă la stăpîn” şi care 
blestema stările sociale din acea 
vreme. 

„Aveam impresia că dualitatea 
aceasta, era un mediu în care se 
complăcea. 

Eu nu porneam cu înţepăturile 
de viespe de la cine ştie ce principiu 
sănătos, sau de la vreo cauză mai 
nobilă, nu, dimpotrivă, o făceam de 
milă, pentru că Al. Robot era aşa de 
slab şi sfrijit, încît munca aceea de 
adevărat “robot” nu-l putea duce la 
ceva bun. 

Nu avea pe nimeni în acel colţ 
de tară şi nici nu-l ispiteau petrecerile, 
chefurile, cu toate că era la vîrsta cînd 
un om face toate nebuniile. 

Am încercat de mai multe ori să-l 
scot din vizuina lui, să-l atrag în vreo 
escapadă, dar ... nu s-a lăsat ispitit. 

_ Cînd a început să se profileze 
la orizont spectrul războiului, ne-am 
trezit amîndoi în Bucureşti. 

Evenimentele politice luau din 
ce în ce tot mai multă amploare şi nu 
prevesteau nimic bun. 

Un cumplit semn de întrebare 
atîrna deasupra întregii lumi, iar 
manifestaţiile paramilitare se înmul- 
teau ca ciupercile după ploaie. 

. Lumea, strîmtorată, săracă şi 
alarmată, căuta zadarnic un dezno- 
dămînt fericit. 

Cel de al doilea război mondial 
se făcea simţit şi de ia o zi la alta, 
bătea din ce în ce .mai insistent la 
fiecare poartă, prevestind domnia lui 
întunecată şi sîngeroasă. 

Intr-o zi din acestea l-am întîlnit 
pe Al. Robot pe Bulevard colţ cu 
Brezoianu, în dreptul unei cafenele din 
colţ (astăzi patiserii), cu ochii lui mari, 
neastîmpăraţi, întrebîndu-mă: 

— Ce fac mă? 

— Ce fac? 


| se citea pe faţă o stare de 
groază, stăpînit de un tremur nervos, 
răpus de evenimentele de la orizont. 

— Ce fac, mă? era întrebarea 
care îl chinuia cumplit. 

Pînă la urmă, din soluţiile pe 
care le-a avut, a rămas la două: să 


-plece din ţară sau să rămînă aici? 


Rămînînd, îşi primejduia viaţa. 
Plecînd, fără un ban, într-o lume 
străină şi necunoscută, era şi mai 
cumplit. De aici se năştea acea aprigă 
întrebare: 

— Ce fac, mă? 

Inţelegînd ceea ce-mi cerea, 
mi-am dat seama că nici Dumnezeu 
din cer dacă ar fi coborit atunci pe 
pămînt, n-ar fi fost în stare să-i dea o 
povaţă. 

Al. Robot, ca mulţi alţii, se găsea 
în faţa celei mai grele clipe din viaţă. 

l-am spus cu sinceră şi adîncă 
durere: 

- — Să faci Al. numai ceea ce te 
îndeamnă propria ta conştiinţă. 

Peste o zi sau două, am aflat 
de la prieteni comuni, că Al. Robot 
plecase din ţară. 

Tîrziu, foarte tîrziu, după ce se 
potolise marele pîrjoi, s-a zvonit că 
Al. Robot, a pierit în crîncenul război, 
pe frontul Odesei, luptînd cu arma în 
mînă împotriva fascismului [...]. 

Astăzi, aud din cînd în cînd 
recitîndu-se din lirica lui Al. Robot la 
radio, sau apărînd cîte o poezie două 
prin revistele literare (“România Lite- 
rară”, nr. 1, ianuarie 1969). 

Vremea de atunci, pe care am 
petrecut-o în aceeaşi redacţie, cu o 
cafea dinainte şi o ţigară fumegiîndă, 
se desprinde aşa de fidel din: 


Provincie, tenebre prin parcuri 
au rămas 
Şi orele coboară din primării 
cu ceas, 
Ca un convoi funebru, 
trăsurile la gară, 
Se duc ca să aştepte 
un personal de seară 
(Provincie). 


Al. Robot, crîncen destin! 

NUNTA DIN LUNETĂ 


Soarele cobora obosit către deal, hotărît să se reculeagă curînd după 
pădurea încremenită. Dimineața, o bură de ploaie a strîns praful, a primenit 
aerul, a ridicat semet firul de iarbă, iar frunzele de tot felul îşi spălaseră obrazul 
verde de clorofilă. 

Pe celălalt deal, satul moţăia ca înainte de chindie, nici măcar vreun cîine 
nu se învrednicea cu cîte-un lătrat. Sus pe culme, acolo de unde drumul alunecă 
în curbe strînse, la foişor, era aceeaşi stare de toropeală. Privirile îţi puteau 
cutreiera încotro doreai pînă oboseai. De mult n-au avut parte de-o asemenea 
zi limpede, dar plăcută, fără zăpuşeaia celorlalte. 

Locotenentul Pârvan oftă gîndindu-se că vara era abia la început, iar foişorul 
lor era ca un arbore răzleţit în preajma torentelor de jar venite din crucea cerului. 
Moş llie Păduraru era punctual. Trupul său vînjos, urcînd scara metalică, făcea 
să vibreze toată schelăria postului de observaţie. Automat s-a uitat la ceas. 
Mai erau cinci minute pînă la ora cinci a după amiezii. Cînd a părăsit şi ultima 
treaptă, moş llie şi-a ridicat pălăria în semn de salut, dar n-a scos nici o vorbă. 
S-a sprijinit de balustradă. Miîinile noduroase, cu pielea tăbăcită de vremi, 
strîngeau cu putere bara, gata să o răsucească. Treptat, încleştarea scădea. 
Cînd s-a destins, a ridicat şi privirile. 

În faţă, la vreo doi Kilometri distanţă de ei, se găsea celălalt sat. Venea de 
acolo un zgomot înfundat, de muzici care tocmai au pornit să răscolească 
valea. În mijlocul turnului de observaţie, pe un piedestal, ca la topometri, era 
instalată luneta. Locotenentul Pârvan stătea în preajma ei. O fixase bine pe 
direcţie şi privea încordat, cu o anume sfială şi încurajare către moş llie. Acesta 
îl ignora. Stătea cu privirile pierdute, ca cineva ce adulmecă prelung, îşi încărcă 
bine plămînii, înainte de a se hotărî ce să facă. Concentrîndu-se, sunetele 
deveneau tot mai înţelese, adunîndu-se într-un joc, într-o horă de pe la ei. 
Fiecare au avut parte de nuntă cu lăutari, iar melodia parcă de acolo urca. 
Bătrînul s-a desprins primul din tăcere. 

— Hai şi-om vedea, că acolo i-au dat drumul. 

N-a mai aşteptat răspuns, ci şi-a potrivit ochiul drept de rama de cauciuc 
a lunetei. Parcă dorea să se contopească. 

Nuntaşii erau prinşi în horă. Hora largă se unduia cît era ograda de mare. 
Pe prispa casei erau urcati lăutarii. La nunta lui, tot acolo au stat, numai că era 
toamnă, spre Sfînt' Dumitru, după ce vinul se oprise de mult din fiert, la iioa 
curgea cu mărgele, ca apa la şipotui din dealul Crucii. 

—uUite-l pe llie a lui Popuşoi... şi pe Sandu lui Nichifor. Au mai oboist 
ceva... Erau deja oameni ia casa lor la nunta mea. Ehei!... 

Vocea era cînd mai joasă, cînd tresărea, surprinsă de ce-i vedea ochiul. 

„Sta sprijinit de picoarele lunetei. Strîngea pumnii, îi răsucea, de parcă 
dorea să strunească o maşinărie care să-l ducă şi pe el în mijlocul nuntaşilor. 
Hora s-a oprit preţ de cîteva răsuflări, dar lăutarii n-au ostenit, iar flăcăii au 
prins să frămînte pămîntul bătăturii cu mai mare frenezie. 

— Ala seamănă cu de-ai lui Suhăreanu. Dar nu-l văd pe Niculai? Pe unde 
s-o fi pitit, că an'tărț era în sat? 

Locotenentul Pârvan privea şi el într-acolo. Ochii săi se obişnuiseră cu 
valea, căci era a doua vară de cînd se găsea detaşat la pichet. Vedea oamenii 
agitîndu-se în acea parte a satului, dar nu-i cunoştea. 

N-a fost niciodată acolo, deşi şi-ar fi dorit. Toamna trecută, întîlnirea cu 
grănicerii sovietici a avut loc într-o zi ploioasă şi i-au dus direct la pichetul aflat 
după deal, pe o şosea care ocolea satul. 

—uUite-o pe Didina... Cu omul şi cele două fete... Maricica tot sfioasă şi 
retrasă... iar Colea al ei cinsteşte cu... cu... nu-l cunosc!... oftă înciudat. Dar 
Grigore? Grigore n-a ajuns?! E departe, departe, pînă la Urali... Păcat. Mihai e 
prea slăbit... Dar bine că-l văd. Fata cea mare e la Moscova. Dusă-i!! Mezina 
tot nu-i. Ori n-o văd eu! Tania e colo, lîngă mă-sa. Bine că-i în sat... Grigore, 
Griguţă, Grigoruţă-al tatei. Uite-l, uite-l. Nu-l vedeam că sta cu spatele. 

Glasul i se tînguia înecat de cîte un oftat. Grigore, Grigore... şi-i sur, 
Doamne! Da' bine că-i şi el.. 

Ochii îi slăbeau, i se împăienjeneau. A început să-i închidă şi să-i deschidă 
înciudat. Imaginile prindeau să se amestece. Îi vedea pe toţi cinci în preajmă. 
Obişnuia să-i înşire pe prispă, iar ei îl priveau asemenea puilor de rîndunică din 
cuiburile de sub şură, aşteptînd să vadă ce le-a adus de la tîrg. “Anul şi cîrlanul!” 
spunea el cu fală. Vroia să aibă casa şi ograda plină, ca să ştie pentru cine 
trudea din noapte-n noapte, ca să prindă ceva coajă cînd s-or ridica de-or merge 
şi ei pe la casele lor. i 

... Avea atunci oameni la prăşit. Incărcase căruţa cu cinci saci de grîu şi 
odată cu zorii a luat-o spre moară. Zece kilometri nu erau uşori, mai ales la deal 
prin pădure. Şi-a făcut socoata ca pînă o înnopta să fie ajuns înapoi acasă. Au 
trecut de-atunci treizeci şi cinci de ani, e bunic acum, dar nu s-a întors. 

. Era tot vara. Satul vuia de veşti. Care de care mai grea. Şiruri de 
căruţe, cai, ostaşi, treceau, cînd în deal, cînd în vale. Le-a întîlnit în drumul 
spre moară. Se obişnuise cu ele. Făcuse premilităria, dar la armată încă nu l-au 
luat, că s-a însurat repede şi şi-a umplut casa de plozi. S-a zăvorit în sine şi-şi 
zicea că nu-i treaba lui să se amestece în vorba lumii. Mergea drept pe uliţă şi 
nu căta la cîte spaime se frămîntau printre oameni. Avea gîndurile şi planurile 
lui. Dacă dă lovitura şi anul aista cu grîul şi orzul, iar la toamnă cu păpuşoiul, 
mai cumpără şi partea din ţărincă de la Ghiţă a lui Bilibou. Şi la moară, cît era 
ziua de mare, ceilalţi nu vorbeau decît de război, de gazete, de comunicate şi 
altele de astea. |i cereau şi lui părerea, dar ridica din umeri. Satul lor, ce-i drept, 
nu era departe de vînzoleală, de graniţă, dar gîndea că ei erau regăţeni şi se tot 
vorbea atunci de Basarabia ori Bucovina, care le vor ruşii, ca să-i încapă! 

„„ S-a stricat motorul. “Tu-i mama lui de motor!”. Şi moara a stat pînă au 
venit meşterii de la tîrg să-l dreagă. “Dacă nu se strica, ar fi ajuns la timp 
acasă... Dumnezeii lui de timp!”. O spuse tare, de-l auzi şi valea. Aşa parcă s-a 
mai răcorit. Privea îndărăt, glăsuia din timp în timp, iar tovarăşul său din foişor, 
locotenentul Pârvan, nu-l tulbura. Sta rezemat de balustradă şi se uita dintr-o 
parte, puţin temător că mogul îl va descoperi acolo şi-l va mustra. 

. Cobora cu căruţa grea de saci. Caii forăiau, adulmecînd mai bine 
primejdia. Era înciudat pe ei, pe toată lumea. Acolo, pe coamă, chiar lîngă 
observator, l-au oprit militarii. Nu înţelegea ce au cu dînsul, de ce nu-l lasă să 
ajungă mai repede acasă. 

Drumul era plin de căruţe, maşini, oameni, de strigăte, opinteli, comenzi. 
Lumea pornise în bejenie. Dâar el cobora. Vroia să se ducă la ai săi şi nu-l 
lăsau. 

“Cum au venit pînă aici, ce căutau la el în sat?! De ce i-au lăsat? Că 
neam de neamul lor nu au sălăşiuit pe aici!” 

Un răpăit de mitralieră i-a venit în loc de răspuns. Chiar din direcţia satului 
său. Atunci. Acum răzbătea ecoul nunţii. Granița a căzut ca o secure, ca un 
trăsnet ivit din senin pe un cer de vară asemănător acelui care-i înconjura 
acum. Zile şi nopţi a stat ca un bidiviu strîns în căpăstru şi dîrlogi. Îl dureau 
ochii tot uitîndu-se pe celălalt deal, la casa lui. Noroc că avea o bucată de 
pămînt şi dincoace. Văzînd că nu-i chip să treacă sîrma care le-a retezat satul, 
la venirea toamnei şi-a încropit un fel de şură din chirpici, unde să-şi 
adăpostească caii şi căruţa, că atît i-a mai rămas. Noroc de feciorul cel mare, 

Petrea, că-l luase cu dînsul la moară, deşi abia terminase de pătruns primele 
buchii la şcoala din deal. Adormea greu şi se trezea des căutîndu-l înfrigurat 
prin preajmă, de teamă să nu-lfi luat careva şi pe dînsul. În vara următoarea 
răsuflat uşurat. A crezut că totul s-a scurs ca o negură haină. Cînd a coborit în 
sat, odată cu primii militari ce-au sfărmat într-o dimineaţă afurisita de sîrmă 
ghimpată, a plins mai întîi de bucurie, că şi-a găsit femeia şi pruncii în bătătură. 
Apoi i-a plîns şi pe cei pe care nu i-a mai găsit în sat. Pe socru-su şi un frate de 
care, hăt mai tîrziu, a aflat că le-au rămas oasele undeva prin nopţile şi gerurile 
năprasnice ale Siberiei. 

... Hora acontenit, dar nuntaşii au prins să se legene mai agale, odihnindu-se 
în acordurile unui tangou tînguit de trompeta ridicată spre zări de un tînăr 
mustăcios pe care moş llie Păduraru nu-l cunoştea. “Poate era vreo unul aciuat : 
pe la ei, că tare se mai amestecă lumea acum”. Sunetul strident al trompetei 
răzbătea ca o chemare, iar moşului parcă-i mai alina obida sufletului. Privea cu 
nesaţ, urmărind şi cîntărind fiecare chip. Dacă s-ar fi aflat acolo la masă, mai 
într-o parte, tot aşa ar fi făcut. Mădularele nu-l mai ascultau ca altă dată, dar 
picioarele nu-l făceau de rîs. Pe unde nu-i umblaseră ele... Şi-atunci, şi acum. 

„„. Cînd s-a văzut înapoi acasă, printre ai lui, umbla ca un apucat. De data 
aceasta era atent la toate şoaptele, la mersul lumii şi se scula uneori în miez 
de noapte, speriat, transpirat, răvăşit, de-şi făcea biata femeie cruce văzîndu-l ca 
o nălucă ridicată dintre perne. Era pretutindeni. Şi cînd s-au dezgropat morţii 
din valea Prutului, cosiţi de mitralierele sovietice prin nămeţii de la începutul lui 
februarie '41, cînd sute de tineri ca el au sperat să se salveze de Siberii şi 
Gulaguri trecînd în ţară. Şi la sfinţirea troişei înălțate în parcul tîrgului Herţa în 
memoria celor trei militari români ucişi de trupele sovietice care înaintau vertiginos 
cuprinzînd în îmbrăţişarea lor mortală şi satul său. “Dacă locotenentul acela ar 
fi deschis focul cu cîţiva kilometri mai la deal, lăsînd în pace satul şi familia 
lui?... Dacă, dacă, dacă???... Dacă se întorc iar blestemaţii şi-i taie din nou 
satul în două? Dacă îi vor despărţi din nou, că pe nevastă şi copii i-au scris pe 
ruseşte. l-ar fi dus şi pe dînşii în Siberia, dar erau prea mici. Să le crească ceva 
pene, ca să fie buni de slugărit la ei!”. Asemenea întrebări mereu nu-i dădeau 
pace. Cînd a prins zvon că frontul merge rău şi se întoarce spre ei, a stat ce-a 
stat în cumpănă, dar s-a dus acolo în tranşee, să pună şi el umărul, să nu mai 
apuce blestemaţii aceia să facă pe stăpiînii în satul său. 

„. leşi brusc din amintiri cînd nunta a contenit. S-a aşternut liniştea. O 
linişte adîncă, amestecată cu teamă, acea blestemată nesiguranţă, care s-a 
străduit atita amar de vreme să o arunce din el, ca pe o lipitoare hidoasă strecurată 
în mintea şi inima lui din acea zi de vară, cînd a căzut blestemul peste sat şi 
familia lui. Şi-a ridicat fruntea de pe lunetă şi a privit întrebător spre locotenent. 
S-a întîmplat ceva cu maşinăria aceea? Văzîndu-l ridicînd timid din umeri, s-a 
întors la acel ochi magic. lar faţa i s-a destins, luminîndu-se. Ar fi vrut să 
zboare, dar n-a apucat decît să-şi fluture agale ambele braţe pe deasupra capului, 
parcă vîslea domol spre nuntaşi, către noianul amintirilor... 

Mai întîi mireasa, apoi, mirele, naşii, urmaţi de ceilalţi au prins să-şi legene 
braţele, întorşi spre celălalt sat geamăn. Ştia că ea, Maria, mireasa tatei, mezina, 
îl saluta pe el, cel cuibărit acolo, în foişorul grăniceresc, ca un.cuc stingher, 
bătrîn, care nu mai poate zbura pînă la cuibul unde i-au rămas puii. A mai 
legănat de cîteva ori din braţele bătrîne, dar s-a lăsat păgubaş, coborîndu-le 
resemnat. Nu-i rămînea decît să privească şi să zboare cu gîndul condus de 
amintiri. Ele, care nu-i dau mereu pace, şi pe care le cheamă mereu. Doar ele 
i-au mai rămas din zbuciumul unei vieţi. 

... Tăvălugul frontului l-a aruncat departe spre sud. lar ruşii mişunau peste 
tot şi lise spunea “eliberatori”: “Doamne, cum le mai potriveşte Necuratul!”. A 
stat pitit, a schimbat meserii după meserii, temîndu-se să nu-l dibuiască, să-l 
facă să le spună-n faţă cît de mult îi avea la inimă. Şi încet, încet, ca un animal 
hăituit şi păţit, s-a apropiat tiptil tot mai repede de ai lui, vrînd să-i vadă, măcar 
o dată, “Dacă mai trăiesc şi-s toţi laolaltă!”.. ga 

.. Acolo, jos, în bătătură erau acuma toţi. Sau aproape toţi. Care nu s-au 
pierdut prin Gulaguri ori nu le-a venit sorocul de s-au mutat în cimitirul satului. 
Hora s-a prins din nou, parcă mai cu foc, mai cu năduf. Numai el lipsea din şirul 
neamului său. El şi Petrea. Numai că Petrea e la Bucureşti, e inginer cu fală şi-i 
tare mîndru de dînsu”. Catinca a fost să fie stearpă, dar i-a purtat de grijă, pînă 
ce, acum două veri, i-au rămas ochii închişi pentru totdeauna. N-a zis o vorbă 
ne la locui ei despre cealaltă, despre muierea sa de dincolo de sîrma ghimpată 
şi copiii lui rămaşi printre străini. 

Muierea lui de-acolo n-avea stare. Mergea de la o masă la alta, schimba 
cîte-o vorbă cu fiecare nuntaş, îl îndemna să mai cinstească, dar nu ridica 
privirea spre deal, la el: “Să fie supărată pe mine că n-am venit?! Doamne, 
Doamne, cu ce ti-am greşit din nou, înălţă ruga în sinea lui. Cu ce i-am supărat 
de data asta?”. Toată noaptea n-a putut pune geană peste geană: “De ce oare 
m-au oprit iar?” 

I-a venit atunci în minte o întîmplare de cînd a trecut ultima dată. A venit 
înapoi cu inima strînsă, ca de fiecare dată cînd trebuia să-i lase acolo. Grănicerii 
se agitau pentru că unul singur dintre cei veniţi în România nu respectase 
consemnul şi întîrzia. 

Mai trecuse o oră, erau gata se declare incidentul la superiori. Tot 
locotenentul Pârvan era de serviciu. Cînd şi-au pierdut toţi răbdarea, iată-l şi pe 
întîrziat, pe moş Gherman venind agale. L-au mirosit că se afumase bine. “Tu- 
le-n Dumnezeii mamii lor de porci! Măcar acum să-i înjur, în gura mare, de pe 
pămîntul ăsta românesc. Că de-amu', n-au ce să-mi mai facă. Decît să mă 
ducă tot la groapă, c-acolo-i şi rîndul meul”. 

“Staric, staric, bîstrei”, strigau grănicerii sovietici, luîndu-l grăbiţi de subţiori. 
Moş Gherman a rămas cu capul întors spre ei, cu faţa veselă, salutîndu-i de 
cîteva ori cu mîna ridicată, nepăsîndu-i de ce se întîmpla cu dînsul. A ridicat şi 
el braţul răspunzîndu-i la salut. “Să-i fi ofensat atunci, atît, încît să nu-l mai 
lase îndărăt la ai lui?”. Peste două luni, a aflat de la oamenii care au trecut 
blestemul gardului, că moş Gherman s-a dus împăcat la înaintaşi. “Dar el, el de 
ce nu-i lăsat la ai lui, barem cît mai trăieşte!?”. 

„. Din vreme a primit telegramă, cu toate ştampilele autorităţilor, pentru a 
veni în sat la nunta fetei sale. Locotenentul Pârvan, aflat acolo lîngă dînsul, 
putea depune oricînd mărturie. Cu el a fost ieri la poartă, dar şi în urmă cu o 
săptămînă, cînd fata i-a trimis răspuns prin Toadere Airinei că-l aşteaptă la 
nuntă cu lumînări pentru nași şi podoabe pentru mireasă. Au apucat doar să-şi 
facă din mînă, în aşteptarea îmbrăţişării şi binecuvîntării părinteşti de la nuntă. 

S-a îmbrăcat în hainele cele noi, ţinute cu grijă în lada din camera de 
oaspeţi, haine pe care, i-a spus lui Petrea, vrea să le poarte şi cînd îl vor duce 
pe ultimul drum, în cimitirul din satul cel nou. Venise cu două ore mai devreme 
de ceasul cînd era fixată trecerea prin blestematul de gard-frontieră. Era obsedat 
de temerea că nu va fi acolo la timp. Aşa a fost într-un vis greu, cu cîteva nopţi 
mai înainte. Nu erau mulţi. Patru veneau la o înmormîntare în satul vecin, iar 
încă unul, de la tîrg, mergea la un frate, într-un sat de lîngă apele Prutului. 
Numai el stătea mîndru, în haine îngrijit primenite, cu lumînările ambalate cu 
grijă, ținîndu- -le drept, ca pe un sceptru voievodal. Dincolo îl aşteptau Maria şi 
maică-sa, adică muierea lui rămasă acolo. “Biata de ea! A reuşit să-i ţină în 
preajma ei, ca o cloşcă grijulie, crescîndu-i numai ea ştie cum! lar acum o vede 
la casa ei şi pe ultima, pe mezina”. Poate spune că ce-a avut de făptuit şi i-a 
jurat lui liuţă al ei, că va face dînsa, a făcut, cînd el s-a dus pe front şi douăzeci 
de ani nu l-a mai văzut. “Cine ar mai fi luat-o pe dînsa cu cinci copii? Norocul lor 
şi a Minunii Celui de Sus, că n-au gustat şi dînşii pîinea şi mai amară a deportării”. 

Moş llie recunoaşte că el n-a fost la fel de tare ca muierea lui. S-a încurcat 
cu-o văduvă, dar şi ea era alungată. Din satul de mai la vale, lîngă apa Prutului. 
Cînd au revenit ruşii ia ei, în primăvara lui '44, au pus stăpînire şi pe sătucul ei. 
Nu-i mai încăpea nimeni. “Ei tăiau şi spînzurau, şi-ntr-o parte şi-ntr-alta.” Dacă 
rămînea atunci era sigur că l-ar fi tăiat şi pe dînsul! Pe săteni i-au suit în căruţe 

şi i-au fugărit dincoace, mai trăgînd aşa de partea lor o felie din pămîntul ciuntit 
al ţării. Se zvonea că i-a îndemnat la o aşa blestemăţie o boieroaică de pe la ei, 
căreia nu-i mai ajungea moşia şi credea că o va stăpîni şi sub bolşevici. “Cap 
sec de om fără minte!”, înjura moş llie, ori de cîte ori îşi aducea aminte de 
dînsa. 

Locotenentul Pârvan s-a întîlnit cu grănicerul rus între cele două fîşii, în 
aşa-zisa zonă a nimănui. Au stat mai mult decît obişnuiau. S-a întîmplat ceva 
între cei doi, iar moşul nu pricepea ce. Erau şi cam departe, iar limba în care 
vorbeau era de neînțeles pentru el, şi-şi jurase să n-o înţeleagă vreodată. “Că 
nici eu nu pot înţelege, orice mi s-ar spune, de ce a trebuit eu să-mi duc viaţa 
între două case, două mulieri şi fraţi despărțiți între ei, de ăst gard blestemat de 
sîrmă, împletit din blana Necuratului! Ptiu!!”. Şi scuipă şi atunci, ieri, cînd era 
nerăbdător să-l treacă iar. “Şi-a băgat din nou codiţa Ucigă-l Toaca!”, aşa-i 
blestema el în gînd pe noii săi vecini. 

Ceilalţi au trecut, numai el a rămas'ca o stană de piatră la gard. Privea şi 
nu pricepea. Le vedea pe amîndouă izbucnind în plîns. Pe fată cum s-a prăbuşit 
zbătîndu-se în iarba verde de lîngă gard. Zburau vorbe pe lîngă el, dar nu ajungeau 
la dînsul. A văzut că locotenentul a venit şi i-a luat din mînă lumînările şi 
geanta cea mare, cu care trecea de fiecare dată la ei, cu daruri-amintiri de la 
tatăl lor. A mai văzut cum le-a dat rusului, iar acesta muierii sale, că fata abia 
se ţinea pe picioare. Apoi, locotenentul Pârvan l-a luat de braţ şi-l ducea ca pe 
un beteag. incet, încet, parcă era un bibelou gata să se spargă. L-a adus pînă 
acasă, sus pe deal. A stat acolo singur, pe prispa lui, pînă l-a învelit întunericul 
nopţii. Atunci s-a retras în casă şi a dat drumul la toată obida.-i. Între cei patru 
pereţi. Dimineaţă s-a trezit cu Pârvan în bătătură. l-a spus că îl aşteaptă sus, 
la observator, în după-amiaza aceea. l-au transmis, nevasta şi fata, că de la 
cinci la şase, vor cînta şi vor dansa numai pentru el. Cu gîndul şi faţa spre el, 
ca şi cum ar fi fost printre dînşii. Moş llie Păduraru n-auzise nimic. Nimic din 
cele întimplate la gard. Trăise parcă un vis. Un vis din acelea care îl chinuie din 
tinereţe. 

„„. S-a desprins de lunetă. Pentru el, nunta se terminase, chiar dacă ceilalţi 
petreceau. A dat buna ziua, în semn de mulţumire şi a început să coboare 
ostenit treptele foişorului. 

Locotenentul Pârvan s-a aplecat să mai arunce o privire spre nuntaşi. 
Prin lentilă nu se mai zărea nimic. Doar o ceaţă difuză. A intrat uşor în panică. 
Să o fi defectat? Dar a potrivit-o bine şi, adineauri, se vedea prin lunetă nunta, 
de parcă era pe ecran. Suci luneta, o întoarse şi atunci se dumeri: din tub se 
scurgea un piîrîiaş de lacrimi. Din ochii lui moş llie, care privise prin lunetă la 
nunta ultimului său copil. 


P.S. Orice asemănare cu întîmplări şi destine adevărate nu este 
întimplătoare. 


Botoşani 
1-4 martie 1998 

Ştefan CARAMAN 
Tulcea 


CIMITIRUL CU ELEFANȚI VII 
(fragment) 


Personaje: Bătrînul 
Bătrîna 
Tînărul 
Tînăra 


(O bancă în fața unei mici construcții ce aduce a cabană. Aceasta este acoperită 
cu stuf. Decorul trebuie să sugereze o zonă izolată, înconjurată de ape stătătoare. 
Pe bancă, o pereche de bătrîni.) 


ACTUL II 
SCENA I 


Bătrîna: Te mai doare genunchiul? 

Bătrînul: Parcă m-a lăsat puţin. 

Bătrîna: Spatele? 

Bătrînul: Nu. Spatele nu. 

Bătrîna: Palpitaţii? 

Bătrînul: S-a liniştit... nebuna. 

Bătrîna: Să nu mai stai în soare. Ştii că îţi face rău. 

Bătrînul (zimbind): Tu eşti soarele meu. 

Bătrîna: Ce glumă mai e şi asta? 

Bătrînul: Una inofensivă, te asigur. 

Bătrîna: În realitate, nu sînt soarele tău, nu? 

Bătrînul: Mai bine tăceam... 

Bătrîna: Ba nu, nu-ţi stă bine cînd taci. 

Bătrînul: Am obosit. Am obosit, mă crezi? Toată viaţa am vorbit, am rîs, 
acum însă, simt că am obosit. A venit deci vremea să tac. 

Bătrîna: Nu mă păcăleşti. Nu eşti tu omul care să cedeze, aşa, deodată. 
În plus, te gîndeşti încă la mine; îţi pasă. 

Bătrînul: Mi-aş dori să te gîndeşti la mine cel puţin cît o fac eu pentru 
tine... 

Bătriîna: Te-am iubit, să ştii. 

Bătrînul: Detectez o umbră de reproş? Eu nu am pus niciodată la îndoială 
sentimentăle tale. 

Bătrîna: Tocmai ai făcut-o. 

Bătrînul: Da? Fantastică chestie memoria asta. Cum te lasă... Doamne! 
cum te lasă. Ştii, sînt momente din viaţă pe care nu mi le pot aminti sub nici o 
formă. Am conştiinţa efectelor lor, dar momentele în sine nu mai au pentru mine 


Respiro 175 


nici o istorie. Spune-mi, atunci cînd ne-am cunoscut, murise Stalin? 

Bătrîna: Murise, murise. Ţi-aduci aminte cît ne-am bucurat? Cred că tot 
atunci l-am făcut şi pe Bogdan. 

Bătrînul: Bogdan... Cum a trecut vremea. Unicul nostru fiu; mort la douăzeci 
de ani. Mi se întîmplă din ce în ce mai des să-l visez. Uneori pare bucuros. 
Alteori e furios de-a binelea. Şi nu ştiu de ce dar toate stările acestea ale lui, 
simt că mi se datorează. Aşteaptă ceva de la mine? Sau poate ştie că se 
apropie ziua. În general... în general, însă, am tot mai mult presentimentul că, 
într-un fel sau altul, îl voi revedea. 

Bătrîna: Prostii. (oftează dureros) Dacă l-ai fi înţeles. Dacă măcar i-ai fi 
dat această iluzie... 

Bătrînul: Încă mă consideri vinovat. Ţi-am spus de atîtea ori, nu puteam 
avea altă poziţie. El a condus lucrurile acolo unde nu mai puteau fi descilcite 
decît prin incizie. 

Bătrîna: Cu preţul vieţii sale. 

Bătrînul: A fost decizia lui! Dacă el şi-a prețuit viaţa atît de puţin, ce te 
face să crezi că pe noi ne-ar fi prețuit ceva mai mult? Bogdan a fost un tînăr 
pierdut în desişurile propriei sale vîrste. Majoritatea îşi fac loc şi trec mai departe. 
El nu a reuşit. 

Bătrîna: Şi a fost doar vina lui? 

Bătrînul: A fost cineva vinovat...? (un moment de tăcere) De cînd am 
venit aici nu facem altceva decit să ne certăm. 

Bătrîna: Şi ce ai vrea să facem? 

Bătrînul: Exact ceea ce ne-am propus. Să stăm şi să aşteptăm moartea. 
Se cuvine să adoptăm o atitudine demnă de vîrsta noastră. Draga mea, ce 
importanţă mai are trecutul atunci cînd viitorul nostru şi-a consumat benzina? 
Nu mai avem de trăit decît... cît? O zi? Două? O săptămînă? O lună? Un an!?! 
O-ho! şi asta în cel mai fericit caz. Dacă acest caz mai poate fi numit fericit. 

Bătrîna: Pentru mine are. Sufletul meu mai are resurse de a admite 
răsturnări de situaţii. Mai aşteaptă încă. 

Bătrînul: Ce mai aşteaptă? 

Bătrîna: Nu ştiu. Ştiu doar că nu mi-am găsit încă pacea; o mai aştept 
încă. În plus dar să nu te superi, da? să nu te superi — în plus, nu pot disocia 
starea aceasta de persoana ta. Am stat atîţia ani împreună, nici nu mai ştiu ce 
a fost bine şi ce a fost rău. Dacă a fost ceva bun, sau a fost totul un eşec... 
Abia acum, de cînd am venit aici am apucat să stăm serios de vorbă. Sîntem 
căsătoriţi de mai bine de o jumătate de secol, dar după cum vezi, împreună 
doar de cîteva zile. Aproape o revelaţie... habar nu am cine eşti. 

Bătrînul: Ţi-am pricinuit vreun rău de neiertat? 

Bătrîna: i-am mai spus, nu ştiu. Mai degrabă mi-e teamă că ai ceva de 
ascuns; ceva adînc, ireparabil. Ceva ce să nu pot să-ţi iert. Nu ţi-aş ierta asta. 

Bătrînul: (ride încetişor) Ce frumos te joci tu cu cuvintele. 

Bătrîna: Sînt cît se poate de serioasă. Acum este un moment prielnic. 
Momentul în care îmi poţi mărturisi tot ce ai pe suflet. 

Bătrînul; Sînt atîtea lucruri care odată mărturisite îşi pierd valoarea... ŞI, 
din păcate, sufletul este depozitarul generos al acestora. 

Bătrîna: Adică? 

Bătrînul: Filosofam şi eu. Sînt lucruri care mai bine să rămînă acolo unde 
sînt îngropate, pentru totdeauna. Aşa cum, este adevărat, sînt lucruri care 
trebuie să iasă la lumină. De ce crezi că aş avea ceva de ascuns? 

Bătrîna: De ce m-ai adus aici? 

Bătrînul: Asta era? Bine, accept că poate părea o mică nebunie, dar 
gîndeşte-te; ce ne mai putea ţine acolo? 

Bătrîna: Eram la fel de izolaţi... 

Bătrînul: Te înşeli. În jurul nostru gravita suficientă lume de care, culmea, 
eram chiar dependenţi. Vecinii de la 12, bunăoară. Ştii cît de mult aşteptau 
partida de bridge de marţi seara. Apoi, poştaşul, ştirile de la TV, proprietarul... 
Multă lume, prea multă. l 

Bătrîna: Dar niciodată Bogdan. 

Bătrînul: Într-adevăr, niciodată Bogdan. Hai să intrăm, mi s-a făcut brusc 


frig. 


SCENA Il 


(Cei doi bătrîni în interiorul căsutței, faţă în față, la masa din hol. Noapte. Lu- 
mina este împrăştiată de un bec slab.) 


Bătrîna: Uite că s-a şi întunecat. A cîta noapte e aceasta? Le mai numeri? 

Bătrînui: Nu, m-am oprit. A fost îndeajuns să rămîn cîteva zile fără cerneală 
şi am pierdut şirul. Dar dacă îmi amintesc bine, ţi-am mai spus asta. 

Bătrîna: Nu mi-ai mai spus. Aş fi ţinut minte. Facem atît de puţine lucruri 
aici încît numărătoarea ta este un eveniment. 

Bătrînul: Atunci, dacă ştiai că le număr, de ce ai întrebat? 

Bătrîna: Trebuia să încep într-un fel. Toată seara aceasta ai tăcut. S-a 
întîmplat ceva? Am spus ceva care să te jignească? 

Bătrînul: Cred că am obosit. Mi se întîmplă cu mult mai înainte de apusul 
soarelui. În plus, cred că s-a făcut şi frig. Mi-e tot mai frig. Oare cînd am răcit? 

Bătrîna (se repede şi ia un pulover pe care i-l aşază cu grijă pe umeri): Mai 
degrabă să nu te fi ales cu vreo insolaţie. Ţi-am spus de atîtea ori să ai grijă de 
tine. Mi-am răcit gura degeaba. Fac asta de o viaţă şi nici pînă astăzi n-am 
reuşit să te îndrept. Parcă ai fi un copil, zău aşa. 

Bătrînul (o ia de mînă): Nu ştiu dacă voi mai reuşi vreodată să-ţi mulţumesc 
pentru cît ai făcut pentru mine. Draga mea, îmi pare atît de rău că voi muri... 

Bătrîna (îngrijorată): Ţi-e rău? Te doare ceva? (Îi ia temperatura cu dosul 
palmei) Parcă ai totuşi puţină febră. Îţi aduc imediat medicamentul. Imediat... 

Bătrînul (o opreşte): Stai; nu am nimic. Simt doar o uşoară tristeţe care 
mă traversează. Este o tristeţe maiestuoasă, venerabilă; ar fi păcat să o alung. 
Are părul alb, alb, lung, lung... poartă nişte haine uşoare şi scumpe şi Zîmbeşte 
tot timpul. Ţi-ai putut închipui vreodată Tristeţea zimbind? Uite, mie îmi zîimbeşte. 
Şi... seamănă atît de mult cu tine. 

Bătrîna: Te-ai smintit. Am şi uitat de cînd nu mi-ai mai făcut asemenea 
compliment... 

Bătrînul: Din păcate, nu e un compliment. Pentru că lucrul acesta mă 
doare. Ştii, tristeţea aduce întotdeauna cu sine doar parfumul unor întîmplări 
trecute. Unele dintre ele le regreti: Altele ţi-ai dori atît de mult să le mai trăieşti 
o dată. Şi încă o dată. Şi tot aşa. Şi chiar dacă... cîteodată... nu, nimic nu mai 
este ca înainte. Nici chiar tu. Te ţin de mînă şi mă simt atît de bine, dar nu ştiu 
dacă faptul că sîntem împreună de atita vreme, sau doar calităţile tale îmi dau 
această stare. Abia acum îmi dau seama că, de fapt, te cunosc foarte puţin. Ba 

cred că nu te cunosc mai deloc. Cine eşti tu, draga mea? Motivul tristeţii mele? 
Tristeţea mea? Draga mea? 

Bătrîna: Te-am întrebat nu demult acelaşi lucru. Ce mi-ai răspuns? 

Bătrînul: Evident, nimic. Tu nu ai nevoie de răspunsuri. Ţie ţi-a fost 
întotdeauna totul clar, sau cel puţin aşa mi-ai dat de înţeles. Am admirat asta; 
apoi discreţia ta, pacea... Oare, ce m-aş fi făcut fără tine? 

Bătrîna: Hai, gata, gata. Trezeşte-te. O să ţi se facă rău. Să-ţi aduc un 
ceai? O cană cu lapte? 

Bătrînul: Nu. Vreau doar să te ţin de mînă, atîta tot. Şi să te privesc în 
ochi; recunosc, nu am mai făcut-o demult: 

Bătrîna: Bine, ţine-mă de mînă şi priveşte-mă în ochi. 


(Timp de cîteva minute se ţin de mînă şi se privesc. Din cînd în cînd bătrînul 
schiţează gestul de a o mîngiia pe păr, dar nu îl duce pînă la capăt.) 


Bătrînul: Am îmbătrînit. 

Bătrîna: Eştitot chipeş, du-te-ncolo! 

Bătrînul: Voi fi un mort frumos, fără nici o îndoială. 

Bătrîna: Nu vorbi aşa, mă întristezi. 

Bătrînul: Cred că avenit vremea să vorbim numai despre aceasta. Chiar... 
draga mea... vreau să ştiu, tu te gîndeşti serios la faptul că nu mai ai mult de 
trăit? Spune-mi şi mie, ce crezi? Ce simţi? 

Bătrîna (tace o vreme, îşi desprinde mîna din mîna bătrînului şi se freacă la 
tîmple): Ti-am mai spus, nu sînt pregătită. Simt o imensă părere de rău că va 
trebui să mor. Şi mai ales pentru faptul că în urma mea... bine, în urma noastră, 
nu am lăsat nimic. Noi de ce am trăit? Pentru cine? Simt un gol care îmi sfişie 
sufletul şi nu există nici un leac care să-l vindece. Un lucru este sigur, voi muri 
singură şi neîmpăcată. 

Bătrînul (după o clipă de gîndire): Nu ştiu de ce m-am aşteptat să-mi spui 
ceva cutremurător, ceva care să mă umple de sublim. Nu s-a întîmplat. Eşti şi 
tu un om care trebuie să moară. Sau, mai exact, care nu mai trebuie să trăiască. 
lar eu, un bătrîn sensibil doar la propriile mici drame. Începe să-mi pară rău că 
am venit aici. Abia acum descopăr ce înseamnă să fii singur. Ai dreptate, fiecare 
dintre noi va muri singur şi neîmpăcat. Cred că vreau să beau puţin lapte. 

Bătrîna: Şi doctoria? 

Bătrînul: La ce...? Bine, şi doctoria. 


(Bătrîna aduce laptele şi pastilele. Bătrînul le ia; tuşeşte uşor.) 


Bătrîna: Nu ţi-e somn? 

Bătrînul: Nu, nu mi-e somn. Vom avea tot timpul. Mai bine hai să mai 
stăm de vorbă. 

Bătrîna: Despre ce anume? 

Bătrînul: Nu ştiu; despre orice. Hai să vorbim pînă la epuizare, să nu ne 
mai oprim. Toată viaţa ne-am ocupat de lucruri derizorii, cu care ne-am înconjurat 
cu bună ştiinţă, şi n-am avut vreme să stăm de vorbă. Pur şi simplu să stăm de 
vorbă. 

Bătrîna: Atunci... pot să te întreb ceva? 

Bătrînul: Desigur, desigur. 

Bătrîna: M-ai înşelat vreodată? 

Bătrînul: Adică, dacă am iubit şi alte femei sau doar dacă m-am culcat 
cu ele. 

Bătrîna: Este acelaşi lucru. 

Bătrînul (oftează): Da, o singură dată. O femeie pe care am iubit-o, într-un 
fel, disperat. Vrei să-ţi povestesc? 

Bătrîna: Aşadar, s-a întîmplat. Povesteşte-mi, sînt curioasă. Sînt doar 
curioasă. 

Bătrînul: S-a întîmplat imediat după ce a murit Bogdan. Tu rătăceai prin 
noaptea durerii tale, în felul tău aparte, exclusivist. Eu simţeam nevoia unui 
suflet care să mă consoleze. Nu ştiu dacă îmi doream chiar o femeie; raţiunea 
mea cel puţin refuza aceasta, dar s-a întîmplat să o întîlnesc pe ea. Poate că 
este adevărat faptul că în preajma morţii libidoul creşte considerabil. În fine. Mi 
s-a dăruit fără nici o rezervă. De parcă menirea ei în viaţă era aceea de a mi se 
dărui mie. O femeie căreia i-am plîns în braţe şi care nu m-a detestat pentru 
asta. 

Bătrîna: Am cunoscut-o? 

Bătrînul: Nu, am avut grijă să nu o întîlneşti niciodată. De fapt, nu ne-am 
întîlnit decît de cinci sau şase ori. Ea era doar în trecere prin oraş; cred că era 
ghid turistic... sau cam aşa ceva. A trecut atîta vreme... Mă tem să nu fi fost 
doar un vis cu care m-am hrănit atunci cînd am avut nevoie. Şi dacă a fost doar 
un vis. aş ţine tot atît de mult la el ca la o autentică amintire. 

Bătrîna: Dar maitrăieşte? 

Bătrînul: Cîteodată, doar în amintirile mele. În rest, nu ştiu. Şi nici nu mă 
interesează. Atunci cînd a plecat, a făcut-o pentru totdeauna. Am suferit puţin, 
apoi mi-a trecut. Am revenit la viaţă. 

Bătrîna: Era frumoasă? 

Bătrînul: Avea genul ei de frumuseţe; iar eu aveam doza mea de 
subiectivism. Eram vulnerabil... Cred că, înainte de toate, era o femeie deşteaptă. - 
Ar fi putut face din mine o epavă. lar noi doi n-am mai fi stat de vorbă astăzi, 
aici. 

Bătrîna: Regreţi? 

Bătrînul: Este cazul? 

Bătrîna: Vreau doar să ştiu dacă regreţi. Este o simplă curiozitate. Este 
cam tîrziu să mă mai supăr, nu crezi? 

Bătrînul: Dacă regret... nu ştiu cum să-ţi spun? Nu regret că mi s-a 
întîmplat aşa ceva, regret însă imens că acest moment al vieţii mele, ca şi 
celelalte de altfel, s-au consumat ca fumul de ţigară. Ştii cum e, rămii doar cu 
o supărătoare tuse. 


(Moment de tăcere.) 


Bătrîna: Nu te interesează? Despre mine, trecutul meu. 

Bătrînul: Nu. Trecutul tău este doar al tău. Nici dacă ţi l-aş putea schimba 
nu aş face-o, nu am dreptul. Pur şi simplu, nu am dreptul. 

Bătrîna: Ştii că eşti un afurisit şi jumătate. Dacă nu te-aş cunoaşte, te-aş 
suspecta de ipocrizie. Dar ştiu că nu este aşa. Nu vrei să ne băgăm în pat? 
Simt nevoia să mă întind. Apoi, putem continua să ne cunoaştem şi aşa. 

Bătrînul: Să mergem. (Urcă scările spre dormitor.) 


Buturuga mică 

Efim TARLAPAN 
CONTRAATACURI EPIGRAMATICE 


Lui Efim TARLAPAN 
La volumul CARTUŞIERA 


Drag confrate, să mă ierti, 

Dar în cartea-ţi ce se soarbe, 

Ai inclus, între coperti, 

Şi-unele cartuşe oarbe. 
(Alexandru CLENCIU — Bucureşti) 


Confratelui basarabean 
Efim TARLAPAN 


Tarlapane, Tarlapane, 

Eşti român de milioane! 

Rusul însă e viclean — 

Zice că eşti moldovean. 
(Nicolae PETRESCU — Piteşti) 


DUET 


Pe Prut de-ar curge vin, 
Legal, ori clandestin, 
Putea-vom să-l sorbim 
Doar doi: eu şi Efim! 
(Veron ENE — laşi) 


ÎMBRĂŢIŞAREA LUI TARLAPAN 


Acest poet cu păr roşcat, 
Văzîndu-mă cu braţe supte, 

Atît de cald m-a-mbrăţişat, 

Că mi-a lăsat trei coaste rupte. 
(Gheorghe PENCIU — Bucureşti) 


CU LIMBĂ DE MOARTE 


Cugetarea mea antumă 

Vreau s-o ştie toată zarea: 
Spiritul înseamnă glumă 
Minus... tarlapanizarea. 
(Aureliu BUSUIOC — Chişinău) 


E. T.: 
RĂSPUNS 


De ce-s oarbe? Am ştiut 
C-o s-ajungă peste Prut. 
Cum puteam să trag în frate 
Cu cartuşe-adevărate?... 


E.T.: 


De-ar fi şi la Piteşti o ploaie 
Cu rusofoni, fără istov, 
Chiar şi-un Petrescu Nicolae 
S-artransforma în N. Petrov! 


E.T. 


De ne punem pe băut, 

Nu ne limităm la Prut. 

Bem şi Marea-Neagră-albastră, 
Că şi-aceea e a noastră!... 


E:T: 


Generos şi priceput, 
Lichidat-am o lacună: 

Lui Gh. Penciu i-am făcut 
Din trei coaste-o Muză bună. 


E:T: 

Bardului Aureliu BUSUIOC, 
membru al Consiliului Preziden- 
tial din Republica Moldova 


Provocat, luam prea poate. 
Busuiocul în răspăr, 

Dar e cu imunitate — 

Şi l-a pus... Lucinschi-n păr! 

LA O-CARTE 


Am luat pentru Balan 
Diopitrii... de Tarlapan. 
Văzător vroiam să-l am, 

Nu visam să-l am salam. 
(Aureliu BUSUIOC — Chişinău) 


Domnului Efim TARLAPAN, 
organizatorul primului Festival 
Naţional de Epigramă la Chişinău 


Gazdă bună, primitoare, 

Dacă tot ne-am prins în horă, 

O să-ţi cer şi o favoare: 

Frate, să-mi prezinţi o soră... 

(Gh. CONSTANTINESCU — Braşov) 


ARENDA 


Jur că-n decursul unui an 

Am vilă nouă, ca-n legendă, 

De-ar vrea bădiţa Tarlapan 

Să-mi dea talentul în arendă... 
(Grigore SAVIN — Criuleni, R. Moldova) 


Domnului Efim TARLAPAN, 
recunoscut umorist 
din Republica Moldova 


Cei de sus au spus să dăm 
Surioarei ajutor; 

Cei de jos ne conformăm — 
Noi vă oferim... umor! 
(Alexandru OLTEANU —- Bistriţa) 


La caricatura lui Efim TARLAPAN, 
făcută de Ştefan Popa Popa'S şi 
publicată în ziarul “FLUX” 


Te-am văzut şi eu în ziar — 

Arătai la dinţi cam rar; 

Cred că dinţii s-au ştirbit, 

Căci pe mulţi i-ai încolţit... 

(lon PĂDUREŢ — Briceni, R. Moldova) 


Lui Efim Tarlapan, autorul 
volumului Buturuga mică..., 
Antologia epigramei româneşti 


ÎI propun pentru LAROUSSE, 
Că el singur a tradus 
Epigrama românească 

In limba “moldovenească”... 
(Valentin Smarand POPESCU — 
Craiova) 


ET: 


Dioptriile-s ferestre 

Pentru cei ce văd, maiestre; 
Deci, Balan, la abator, 

A ajuns că era... chior. 


E.T.: 


Cu sovieticii, mai ieri, 
Surioare-aveam — duzină! 
De veneai atunci să-mi ceri, 
Ti-o dădeam pe... Ucraina. 


E. T.: 


Îţi dau harul fără bani, 

Nu pe-un an. Pe patru ani! 
Fiindcă numai fară har 

Pot să-ajung... parlamentar! 


E.T.: 

Domnului Alexandru OLTEANU 
după ultimul campionat 
mondial la fotbal 


Rezultatele ne spun 

Că şi rîsul ni-i comun — 
Cu ai voştri, la Paris, 
Ne-am făcut şi noi de rîs! 


E.T. 


Pînă cînd o fi să cadă 

Toţi din gura mea, neştirbă, 
Dinţii mei sînt scut şi spadă — 
Eu cu ei îmi apăr limba!... 


E. T.: 


Unii, în franceză clei, 
Comentează înde ei: 
“Tarlapan a fost propus — 
Culmea! — de-un român a. ..rus! 


Lumină din Vamină 

Nicolae FUŞTEI 
institutul de Istorie al A.Ş.M., 
Chişinău 


MITROPOLITUL 
DOSOFTEI 

ŞI PROBLEMA 
EPICLEZEI 
EUHARISTICE 


Secolul al XVII-lea reprezintă — 
în plan interortodox — o perioadă de 
maximă afirmare cultural-bisericească 
în cadrul celor patru patriarhii “apos- 
tolice”, dar şi în diferite Biserici naţio- 
nale locale. Dar secolul al XVII-lea 
mai este şi o perioadă de intense 
controverse teologice care au frămîn- 
tat multe Biserici Ortodoxe naţionale 
(să ne gîndim numai la reacţia pe care 
o provocase apariţia Catehismului 
publicat la Geneva cu numele patriar- 
hului ecumenic Chiril Lucaris) şi în 
acelaşi timp o perioadă de polemici 
ale unor teologi greci cu cei de alte 
confesiuni (ca să nu mai vorbim de 
polemicile dintre catolici şi protestanți 
în Apus), păgubitoare pentru unitatea 
Ortodoxiei şi, în general, pentru 
unitatea creştină, dar care au dus, în 
final, la cristalizarea adevărului 
ortodox în problemele dogmatico- 
liturgice aflate atunci în discuţie. La 
acea vreme în cele două mari centre 
ale Bisericii Ortodoxe Ruse, la Kiev, 
şi Moscova, între procatolici, disci- 
polii Academiei din Kiev învinuiți de 
erezia “închinării la pîine”, şi moscoviți 
exista o controversă în problema 
epiclezei!, în care a fost implicat 
într-un fel şi Mitropolitul Moldovei 
Dosoftei. 

La drept vorbind, problema epi- 
clezei (invocarea Sfîntului Duh în 
timpul căreia are loc sfinţirea pîinii şi 
avinului în Trupul şi Sîngele Domnului 
lisus Hristos) are în istorie rădăcini 
mai adînci. Pînă în sec. al XII-lea şi 
chiar al XIV-lea se păstra nealterată 
în toată creştinătatea credinţa şi 


practica în privinţa epiclezei euharis- 
tice, precum că prefacerea Cinstitelor: 
Daruri în Trupul şi Sîngele Mîntuito- 
rului are loc în momentul epiclezei. 
Problema epiclezei nu era o noutate 
pentru Biserica Ortodoxă. Grecii se . 
confruntară cu ea în secolul XIV. Incă 
atunci a fost definitivată învăţătura 
Bisericii Ortodoxe despre momentul 
prefacerii darurilor în timpul epiclezei, 
deci a invocării Sfintului Duh. Dar 
romano-catolicii prin sec. XIII—XIV au 
suprimat epicleza, susţinînd că nu mai 
este necesară invocarea Sfîntului Duh, 
întrucît sfinţirea darurilor s-ar săvîrşi 
prin chiar cuvintele Mîntuitorului: 
“Luaţi, mîncaţi ...”; şi nu prin rugăciu- 
nea preotului. Problema epiclezei nu 
este atît de simplă şi neînsemnată. 
Deosebirea capitală dintre Ortodoxie ` 
şi Catolicism constă în faptul că în 
timp ce preotul catolic consideră că 
el însuşi prin puterea primită la hiroto- 
nie preface pîinea şi vinul în Trupul şi 
Sîngele lui Hristos, prin pronunţarea 
cuvintelor de instituire a Sfintei Euha- 
ristii, Ortodoxia consideră că această 
prefacere se operează de către 
Hristos însuşi prin puterea Sfîntului 
Duh invocat de preot. Desigur, cuvin- 
tele Mîntuitorului săvîrşesc taina pre- 
facerii, însă numai prin mijlocirea 
preotului, adică la cererea şi prin 
rugăciunea lui. Căci acele cuvinte nu 
lucrează de la sine, prin oricine sau 
oricum, existînd multe condiţii care se 
cer îndeplinite şi fără de care ele nu- 
şi fac efectul. De pildă, cine nu ştie 
că moartea Domnului este singura 
care a adus lumii iertarea păcatelor? 
Dar mai ştim şi altceva, că, în afară 
de ea, mai este nevoie şi de credinţă, 
de spovedanie şi de rugăciunea 
preoţilor; fără acestea nimeni nu e 
dezlegat de păcate. 

In secolul al XVII-lea, în Răsă- 
ritul ortodox discuţiile pe tema epicle- 
zei euharistice au fost provocate — 
poate fără să-şi dea seama — de un 
român, Mitropolitul Petru Movilă al 
Kievului (1633—1646). Acesta, în 
prima redacţie a Mărturisirii Orto- 
doxe, pusă în discuţie la Sinodul 
întrunit la Kiev în 1640, formulase o 
teză contra tradiţiei ortodoxe cu privire 
la prefacerea darurilor. Lucrurile au 
fost limpezite de Sinodul de la laşi 

din 1642, la care au participat repre- 
zentanţi ai Patriarhiei de Constan- 
tinopol, ai Bisericii Kievene şi ai 
Bisericii din Moldova. 

Dar în ultimele decenii ale se- 
colului al XVII-lea, prin intermediul 
învăţaţilor greci, care îşi făcuseră 
studiile la Roma şi în colegiile iezuite 
din Polonia, ideea de abrogare a 
epiclezei pătrunde şi în rîndul preo- 
ţimii ortodoxe ruse, iar prin teologii 
Inochentie Ghizel, Lazăr Baranovski, 
Ioanichie. Goleatovski, Inochentie 
Monastîrski, egumenul Inochentiu de 
la Mănăstirea “Sfîntul Chiril” din Kiev, 
Dimitrie Tuptal, şi mai ales Simeon 
Poloţki şi elevul său Silvestru Medve- 
dev şi alţii, educați la Academia din 
Kiev, tendinţele procatolice au pătruns 
şi la. Moscova?, ceea ce i-a pus în 
gardă pe ierarhii ruşi. Cu venirea în 
capitala rusă a fraţilor Ioanichie şi 
Sofronie Lihudis din Constantinopol, 
trimişi de către Dositei al lerusalimului 
la cererea Patriarhului loachim al 
Moscovei, se accentuează contro- 
versa cu privire la momentul prefacerii 
darurilor. Disputele dintre cele două 
centre ale Bisericii ruse erau, într-un 
fel, explicabile. Moscova, prin tradi- 
ţionaliştii Epifanie Slavineţki şi elevul 
lui Eftimie, păstrase riguros tradiţia 
bizantină, pe cînd Kievul cunoscuse 
o dominație politică îndelungată din 
partea Poloniei catolice, la care se 
adaugă şi crearea unei Biserici noi, 
unite, prin actul de la Brest din anul 
1596. Acestea explică anumite înrîuriri 
ale doctrinei catolice asupra unor 
teologi ortodocşi kieveni. In aceste 
împrejurări Patriarhul Ioanichie al 
Moscovei la iniţiativa Patriarhului 
Dositei al lerusalimului, într-o atmos- 
feră foarte agitată, a convocat Sinodul 
de la Moscova în anul 1690, care a 
condamnat pe toţi latinizanţii şi toate 
tipăriturile şcolii teologice de la Kiev 
cu privire la epicleză. Urmaşul lui 
loachim, Patriarhul Adrian, a ratificat 
hotărîrile Sinodului din 1690 şi a intro- 
dus-o formulă de mărturisire.la hiroto- 
nia de arhiereu, cu un jurămînt privind 
păstrarea învăţăturii şi practicii orto- 
doxe asupra epiciezei. Pe lîngă aces- 
tea Patriarhul se adresează la toţi 
episcopii din Mitropolia Kievului să-şi 
expună clar părerea în problema epi- 


clezei. | s-a cerut lucrul acesta, desi- 
gur, şi Mitropolitului Varlaam lasinski 
al Kievului, care la rîndul său ape- 
lează la ajutorul Mitropolitului Dosof- 
tei, care se afla atunci la Stryj, în 
Polonia. S-a adresat anume cărtu- 
rarului nostru, probabil, pentru că 
autoritatea lui în problemele dogma- 
tice, teologice şi liturgice era în afară 
de orice suspiciune. Astfel, în această 
controversă dogmatico-liturgică a fost 
implicat şi fostul Mitropolit al Moldo- 
vei, Dosoftei. Poate a mai fost şi alt 
motiv pentru a se adresa lui Dosoftei 
cu rugămintea de a interveni în dis- 
cuţie. Se ştie doar că în 1684, Mitro- 
politul Dosoftei a fost trimis la Mos- 
cova cu un memoriu semnat de el 
însuşi, de episcopii sufragani şi de 
marii boieri, ca să ceară ajutor militar, 
spre a fi “scăpaţi de turci şi tătari”. 
Mitropolitul nu şi-a putut îndeplini 
misiunea, căci la Kiev a fost reţinut 
sub pretextul că vine dintr-o ţară 
bîntuită de ciumă. Desigur, în cursul 
şederii la Kiev mitropolitul moldovean 
a putut să ia contact cu teologii de 
aici, între care şi Varlaam lasinski, 
egumenul mănăstirii Lavra Pecerska, 
care avea să ajungă mitropolit al 
Kievului. Deci, cultura multilaterală a 
lui Dosoftei, care i-a adus un prestigiu 
deosebit în toată lumea ortodoxă, ca 
şi legăturile pe care le-a avut în 
perioada păstoriei sale la laşi cu 
Patriarhul loachim al Moscovei şi cu 
Varlaam lasinski din Kiev, explică de 
ce a fost solicitat de aceşti doi ierarhi 
să traducă anumite lucrări patristice 
şi postpatristice în care era tratată 
problema aflată atunci în discuţie cu 
privire la epicleza euharistică. In 
continuare vom vorbi succint despre 
lucrările traduse de marele nostru 
înaintaş, care au ajutat la rezolvarea 
uneia dintre cele mai mari controverse 
apărute în sînul Bisericii Ortodoxe la 
finele secolului XVII. 


1. EPISTOLELE SFINTULUI 
IGNATIE TEOFORUL 


Una dintre lucrările traduse de 
Mitropolitul Dosoftei în limba rusă- 
slavonă este cea care cuprinde 12 
epistole ale Sfîntului Ignatie Teoforul, 

arhiepiscopul Antiohiei, în care se 
tratează şi problema transsubstanţi- 
erii’. 

Traducerea lui Dosoftei a fost 
făcută la Stryj, terminată prin 1689 şi 
cuprinde următoarele epistole atribuite 
episcopului-martir al Antiohiei: Şase 
epistole către Biserica din Efes, Ma- 
gnezia, Trales, Roma, Filadelfia, Smir- 
na şi una către episcopul Policarp al 
Smirnei. 

Pe lîngă aceste şapte epistole 
autentice, Dosoftei a mai inclus încă 
cinci epistole neautentice sau apo- 
crife, lucru pe care nu-l ştia, cum ar fi 
epistolele către creştinii din Tars, 
Filipi, Antiohia, către diaconul antio- 
hian Hero şi către Maria din Casa- 
blanca. 

Traducerea, probabil, a fost fă- 
cută după ediţia lui Vossius, apărută 
la Amsterdam în 1646, sau a lui 
Usserius, tipărită la Oxford în 1644. 
Dosoftei a mai adăugat şi diferite 
însemnări în limbile greacă şi latină, 
precum şi extrase din Fericitul lero- 
nim, probabil după De viris illustri- 
bus, despre personalitatea Sfîntului 
Ignatie. 

_.. Se cunosc trei copii ale acestei 
traduceri. 

Un exemplar manuscris din 
aceste epistole a fost expediat Patri- 
arhului loachim al Moscovei?, cu rugă- 
mintea de a-i trimite unele cărţi litur- 
gice. Manuscrisul cuprinde 56 de 
pagini*, avînd şi o dedicație patriar- 
hului. Din actele Ministerului de Exter- 
ne al Rusiei aflăm că manuscrisul a 
fost adus la Moscova la începutul 
anului 16908. 

Al doilea manuscris al traducerii 
lui Dosoftei a fost dăruit Mitropolitului 
Varlaam lasinski al Kievului şi se 
păstrează la Biblioteca Academiei de 
Ştiinţe din Kiev, în colecţia catedralei 
“Sfînta Sofia” la cota 161/38. Din 
acest exemplar aflăm că a fost scris 
a treia oară în anul 7200 (1692) în luna 
mai şi în ziua.a 16 la Stryj, în casa 
regelui lîngă sfintele moaşte ale lui 
loan cel Nou de la Suceava. 

Al treilea manuscris ce conţine 
56 de pagini a fost trimis la Moscova. 
Acesta s-a păstrat un timp la Bibliote- 
ca Sinodală la cota 109/436 nr. 80— 


370., iar în prezent se află în colecţia 
Muzeului de Istorie din Moscova în 
fondul 30370, secţia de manuscrise’. 


2. ISTORIA BISERICEASCĂ 
ŞI VEDENIA TAINICĂ 


La cererea Patriarhului loachim 
al Moscovei, pentru întărirea credinţei 
ortodoxe, Mitropolitul Dosoftei traduce 
din greacă în slavonă lucrarea Istoria 
Bisericească şi vedenia tainică 
scrisă de către Gherman, Patriarhul 
Constantinopolului (care era, de fapt, 
o tîlcuire a Sfintei Liturghii) şi opera 
lui Simeon, arhiepiscopul Tesalonicu- 
lui, impotriva ereziilor şi despre cre- 
dinta noastră’. 

Lucrarea Sfîntului Gherman a 
fost tipărită pentru prima oară la Roma 
în 1526, la sfîrşitul unui Liturghier 
de limbă greacă, care cuprindea cele 
trei Liturghii din cultul ortodox: Litur- 
ghia Sfintului loan Gură de Aur; ceaa 
Sfîntului Vasile cel Mare şi Liturghia 
Darurilor Înainte Sfinţite. lar în 1560 
această lucrare este tradusă în limba 
latină şi editată la Paris*. Traducerea 
Mitropolitului Dosoftei are o mare 
importanţă, deoarece expune părerile 
teologului ortodox despre Sfinta Bise- 
rică în calitate de locaş de închină- 
ciune, despre obiectele sfinte şi ce 
simbolizează ele, despre Proscomi- 
die, Liturghia catehumenilor şi a cre- 
dincioşilor, la fel conţine şi o argumen- 
tare a necesităţii epiclezei. Vorbind 
despre momentul transsubstanţierii 
Sfintelor Daruri, Dosoftei face unele 
însemnări marginale referindu-se la 
epicleză — “Aici se săvirşesc daru- 
rile”. 

Manuscrisul lucrării se păstrea- 
ză în prezent la filele 672—712 ale 
unei antologii înregistrate la cota 
nr. 161 (36) la Biblioteca Centrală a 
Academiei de Ştiinţe a Ucrainei, la 
Kiev (colecţia “Sfînta Sofia”). Tra- 
ducerea a fost făcută după o ediţie 
greacă venețiană din 1639. Nu cu- 
noaştem cît timp a muncit Dosoftei 
la această traducere, dar ştim că a 
terminat-o la 8 septembrie 1690%. 

3. PREDICI ALE CUVIOSULUI 
SIMEON, ARHIEPISCOPUL 
TESALONICULUI 


După cum am menţionat, o bună 
parte din lucrările Mitropolitului Do- 
softei au fost scrise în limba slavonă. 
Majoritatea traducerilor patristice ale 
cărturarului nostru efectuate în limba 
slavonă au rămas în manuscrise şi 
se păstrează în colecţii străine, în 
Rusia, mai ales în fondurile fostei 
Biblioteci Sinodale din Moscova. 
Printre aceste lucrări figurează şi 
Predici ale cuviosului Simeon, 
arhiepiscop al Tesalonicului. După 
cum arată Arsenie, episcopul 
Pskovului, lucrarea trebuia să fie 
publicată la laşi în 1683". Cercetătorii 
ruşi Gorski şi Nevostruev afirmă că 
Dosoftei s-a condus în traducerea sa 
de lucrarea călugărului rus Eutimie de 
la mănăstirea Ciudov din Moscova, 
terminată în 1689. Dar într-un manu- 
scris, care se află la Arhiva Ministe- 
rului de Externe al Rusiei, la p. 412 
se află următoarea remarcă în limba 
slavonă: “Am mîntuit aceasta în 17 
octombrie 1691 seara”?. Dintr-o 
scrisoare citată de Sobolevski aflăm 
că manuscrisul lui Eutimie în anul 
1703 încă nu era la Moscova, ci la 
mănăstirea Pereaslav de lîngă 
Reazan, deci, chiar dacă ar fi fost 
Dosoftei în 1691 la Moscova, după 
cum afirmă Gorski şi Nevostruev*, nu 
putea lua cunoştinţă de manuscrisul 
lui Eutimie. Probabi! că traducerea 
aparţine integral lui Dosoftei şi o va fi 
terminat la Stryj. 

Cîteva cuvinte despre istoria 
apariţiei manuscrisului. La laşi, din 
iniţiativa Patriarhului Dositei al lerusa- 
limului, s-a tipărit opera completă a 
Sfîntului Simeon Tesalonicanul. Ope- 
ra are un pronunţat caracter polemic. 
Un exemplar al lucrării impotriva 
ereziilor (Kara oupeoeav) i-a fost 
transmis şi lui loachim al Moscovei, 
spre a fi tradus în ruseşte. Dosoftei 
mai trimite cîteva cărţi din această 
ediţie şi la Kiev". Şi dacă la Moscova 
erau destui cunoscători ai limbii 
greceşti, inclusiv fraţii Lihudis, apoi 
la Kiev nu se prea cunoştea limba 
greacă, de aceea Mitropolitul Varlaam 
lasinski al Kievului se adresează lui 


Dosoftei cu rugămintea de a traduce 
opera Sfîntului Simeon din greacă în 
slavonă-rusă. Fiind în Polonia în exil, 
Mitropolitul Dosoftei prin anii 1690/ 
1691 îndeplineşte rugămintea ierar- 
hului de la Kiev. Traducerea cărtura- 
rului moldovean este bine îngrijită şi 
scrisă cu răbdarea unui caligraf 
desăviîrşit. 

Manuscrisul original nu s-a păs- 
trat, cel din Kiev fiind doar o copie 
fidelă în care însuşi Dosoftei făcuse 
cîteva însemnări la sfîrşitul lucrării pe 
data de 17 octombrie 1691. Această 
notiţă ne comunică următoarele: 
“Noaptea strigînd cu inima în necaz 
şi strîmtoare am urmat cu scrierea 
aceasta”. 

Copia pomenită este destul de 
voluminoasă şi numără 463 de pagini. 
Ea a fost trimisă la Moscova Patriar- 
hului loachim şi se găseşte în prezent 
în colecţia Muzeului Istoric din Mos- 
cova, purtînd nr. 184 (446). 

După cum am văzut, sînt ates- 
tate cîteva copii manuscrise ale 
acestei traduceri. Una cu nr. 727, ce 
se află la Biblioteca Sinodală din 
Moscova, şi cealaltă, cu nr. 161, se 
păstra în colecţia catedralei “Sfînta 
Sofia” din Kiev. În prezent un manu- 
scris al acestei lucrări se află la Kiev, 
în secţia de manuscrise a Bibliotecii 
Academiei de Ştiinţe a Ucrainei*?. 

Fără îndoială că lucrarea lui 
Simeon al Tesalonicului n-a fost tradu- 
să doar în scopul de a aduce argu- 
mente noi în controversa euharistică, 
întrucît ea este mult mai cuprinză- 
toare. Totuşi, capitolul 88 din partea 
a treia, priveşte exclusiv Euharistia, 
fapt pentru care Dosoftei l-a inclus, 
împreună cu capitolul 85, într-una din 
culegerile sale de fragmente din Sfinţii 
Părinţi şi scriitori postpatristici, pri- 
vitoare la prefacerea darurilor. 


4. CONSTITUŢIILE SFINŢILOR 
APOSTOLI 


Titlul complet ai lucrării Mitro- 
politului Dosoftei e următorul: Ustavi, 
ili zapovedi sviatih apostolov. Ot 
greceskogo ili elinskogo iazica 
prevedeni, ot istinnago izvoda na 
ruskii iazîk, mnoiu smirennim 

Dosofteem, Mitropolitom Suceav- 
skim, v. 7200 (1692) u Stryia u zam- 
ku, pri sviatom loane Suceavskom 
Velikomuceniku Hristovem””. 

Constituţiile Apostolilor, sub 
forma lor primară de Epitome con- 
stitutionem apostolorum”, au fost 
redactate în secolele III—IV în Siria 
sau Palestina’? . Prima ediţie tipărită 
a Aşezămintelor apostolice urmînd să 
apară abia în anul 1546, după unvechi 
manuscris aflat pe insula Creta. 

Această lucrare era considerată 
opera Sfinţilor Apostoli, transmisă prin 
mijlocirea Sfîntului Climent, episcopul 
Romei. Bucurîndu-se de o mare con- 
sideraţie în Apusul catolic, ea a fost 
mult răspîndită prin copii, iar mai tîrziu 
prin tipar. Mitropolitul Dosoftei a tra- 
dus-o în ruseşte tocmai datorită presti- 
giului de care se bucura ea la catolici 
şi uniţi,cu intenţia vădită de a pune în 
lumină adevărată învăţătura cu privire 
la epicleză. În capitolul XII din cartea 
a Vill-a este redat în întregime textul 
epiclezei, iar la momentul prefacerii, 
Dosoftei atrage atenţia cititorilor prin 
cuvintele: “Observă bine săvîrşirea 
prefacerii sfintelor daruri, cum se 
săviîrşesc prin Sfintul Duh! Nu uita 
deci chemarea Sfîntului Duh”*. 

Lucrarea aceasta este o colecţie 
foarte cuprinzătoare şi importantă din 
punct de vedere canonic fiind prezen- 
tată ca operă a Sfinţilor Apostoli dată 
prin mijlocirea Sfîntului Climent”?. 

Materialul lucrării este împărţit 
în opt părţi (cărţi). Dosoftei însă a 
tradus doar şapte părţi, dar şi acelea 
incomplet. Astfel, din cartea întîi a 
tradus doar un capitol din cele zece; 
din cartea a doua a tradus douăzeci 
şi şase de capitole, iar cartea a patra 
a rămas netradusă. 

După cum vedem din titlul lucră- 
rii, traducerea s-a făcut la Stryj în anul 
7200 de la facerea lumii sau în 1692 
de la naşterea lui Hristos şi la 1 ia- 
nuarie, după cum ne comunică însuşi 
Dosoftei la fila 157, era gata. Este şi 
firesc să presupunem că traducerea 
a fost făcută în cursul anului 1691. 
Din nefericire, astăzi nu ştim nimic 
despre soarta autografului lui Dosoftei. 
Se cunoaşte o copie — cu multe 
lipsuri — scrisă de un anonim în jurul 
anului 1700, după o ciornă a 


Mitropolitului Dosoftei, trimisă de 
acesta la Kiev. Copia, descoperită de 
cercetătorul Ştefan Ciobanu, cuprinde 
158 de pagini şi'se păstrează la 
Biblioteca Centrală a Academiei de 
Ştiinţe a Ucrainei în fondurile colecţiei 
“Sfînta Sofia” din Kiev, la cota nr. 132 
(61). Copia aceasta mai conţine şi un 
omagiu, din partea copistului, adus 
Mitropolitului Dosoftei?’ . 

Se pare că a tradus această 
operă din aceleaşi motive, pentru 
întărirea poziției ortodoxe în contro- 
versa euharistică şi anume pentru a 
demonstra necesitatea epiclezei, căci 
în Cartea a VIll-a, se găseşte în între- 
gime expusă epicleza. 


x 5. CUVÎNTĂRI ALE 
SFÎNTULUI IOAN GURĂ DE AUR, 
SFÎNTULUI ATANASIE SINAITUL 

ŞI EFREM SIRUL 


În 1693 Mitropolitul Dosoftei ter- 
mină traducerea pentru țarii loan şi 
Petru a 34 de Cuvîntări (Mărgăritare) 
ale Sfîntului loan Gură de Aur; Cuvîn- 
tul Sfîntului Atanasie Sinaitul des- 
pre adormiti întru Hristos, pentru 
Sîmbăta Morților; două cuvîntări ale 
Sfîntului Efrem Sirul: Despre folosul 
sufletului, Sfînta Cruce, pocăință şi 
a doua venire a Domnului lisus 
Hristos, la care se mai adaugă şi trei 
Cuvîntări hagiografice: la 12 iunie 
(Sfîntul Onufrie), 9 iulie (Sfîntul Pan- 
cratie) şi 12 iulie (Sfintul Mihail din 
Malein)”. Această traducere rămasă 
în manuscrise cuprinde 353% de pa- 
gini şi a fost făcută în casa regelui 
polon, după cum ne comunică însuşi 
Dosoftei la p. 278. Lucrul asupra tra- 
ducerii a continuat de la 12 iunie pînă 
la 13 iulie 16932. Ca izvor pentru tra- 
ducere a servit textul neogrecesc al 
colecţiei de cuvîntări patristice intitu- 
lată Mărgăritare, ediţia a doua apare 
la Veneţia în anul 1683%. O notă a lui 
Dosoftei — cu data de 6 iulie 1693 — 
arată că au fost traduse din greceşte 
în ruseşte la “necazul pribegiei” sale. 
O altă notă de la 13 iulie 1693, arată 
că s-a tradus pe cînd era lîngă Sfîntul 
loan din Suceava, între străini, în 
cetatea Stryj, în al şaptelea an al 
pribegiei. 

Manuscrisul cu aceste 40 de 
cuvîntări a fost trimis tarilor ruşi loan 
şi Petru Alekseevici, cu rugămintea 
de a fi publicat, dar rugămintea Mitro- 
politului Dosoftei, după cum se vede, 
nu a fost îndeplinită, probabil din 
cauza morții autorului. Manuscrisul 
lucrării se păstra în fondurile Bibliotecii 
Sinodale din Moscova, iar în prezent 
se găseşte la Muzeul Istoric din Mos- 
cova în fondul 80370 (cota 128 /446), 
secţia de manuscrise. 


6. DESPRE 
TRANSSUBSTANŢIEREA 
SFINTELOR DARURI 


Pe lîngă lucrările traduse din 
autori greci, Mitropolitul Dosoftei a 
scris şi unele lucrări originale în limba 
slavonă-rusă. Printre acestea se 
numără şi articolul Despre transsub- 
stanţierea Sfintelor Daruri care este 
o culegere de texte patristice şi litur- 


gice. Lucrarea aceasta era binevenită 


la acel moment, cînd problema epi- 
clezei frămînta minţile teologilor ruşi, 
căci în toamna anului 1690 asupra 
kievenilor venea pericolul de a fi 
anatemizaţi de Patriarhul loachim 
pentru motivul că susțineau părerea 
romano-catolicilor asupra invocării 
Sfintului Duh. Anume în această lucra- 
re se vede clar plinătatea atît a 
cunoştinţelor teologice, cît şi a celor 
filologice ale marelui nostru înaintaş, 
care prin ample citate din Sfinţii Pă- 
rinti, deseori date în original în limbile 
greacă şi latină, într-o limbă frumoasă, 
demonstrează convingător că în lume 
totul este creat perfect de Dumnezeu. 
Prefacerea darurilor este lucrarea 
pogoririi Sfîntului Duh. Căci Mîntuito- 
rul nu S-a pogorit o dată pentru ca 
după aceea să ne părăsească, ci este 
şi va fi cu noi pînă la sfîrşit, deoarece 
Dumnezeu L-a trimis ca să rămînă cu 
noi în veci: “Duhul Adevărului, pe care 
lumea nu poate să-L primească, pen- 
tru că nu-L vede şi nici nu-L cunoaşte, 
căci cu voi rămîne şi întru voi este”. 
El săvirşeşte tainele, prin mîna preoți- 
lor??. Orice lucru are început, întindere 
şi sfîrşit, — spune Dosoftei. Şi dacă 
ar lipsi unul dintre aceste trei compo- 
nente n-ar exista nici obiectul însuşi. 


În Sfînta Liturghie Ortodoxă totul se 
petrece perfect, în ordinea stabilită, 
căci ea ne vorbeşte despre venirea 
lui Dumnezeu în lume în chip de Om 
şi săvîrşirea mîntuirii neamului ome- 
nesc. Nimic nu este în plus în Dumne- 
zeiasca Liturghie, totul-e la locul:lui. 
Apoi Dosoftei prezintă opiniile Sfinţilor 
Părinţi care susţin necesitatea invo- 
cării Sfîntului Duh, referindu-se la 
Sfinţii loan Gură de Aur, Vasile cel 
Mare şi lacob, fratele Domnului, la fel 
şi la Evanghelistul} Marcu, 
demonstrînd că anume în timpul 
epiclezei are loc sfinţirea Sfintelor 
Daruri. 

Sînt cunoscute. patru variante 
ale acestei lucrări originale a lui Do- 
softei. Aceste variante diferă puţin una 
de alta, de aceea ele pot fi grupate în 
două linii: una Kieveană şi alta mosco- 
vită”. 

Cele două variante ale liniei 
kievene se găsesc într-o antologie cu 
nr. 161 (39) ce se păstrează în fon- 
durile fostei biblioteci a. Catedralei 
“Sfînta Sofia” din Kiev de la Biblioteca 
Centrală a Academiei de Ştiinţe a 
Ucrainei. Prima variantă a articolului 
lui Dosoftei poartă titlul Despre trans- 
substanţierea Sfintelor Taine şi se 
găseşte la filele 588—598 în antologia 
pomenită mai sus, avînd intercalată 
la filele 593—597 Constitutiile Apos- 
tolice . A doua variantă a liniei kievene 
poartă titlul Cuvînt despre transsub- 
stanţierea Sfintelor Taine (Beseda 
o presuşcestvlenii Sveatîh Tain) şi se 
găseşte în aceeaşi antologie, dar la 
filele 713—723. 

In a doua variantă, Dosoftei mai 
adaugă şi părerile Sfîntului Simeon, 
episcopul Tesalonicului despre trans- 
substanţierea Sfintelor Daruri. 

Linia moscovită are şi ea două 
variante. Prima variantă se păstrează 
în fondurile fostei Biblioteci Sinodale 
în manuscrisul nr. 87 la filele 51—54 
şi nu este altceva decît o variantă 
prescurtată a liniei kievene fiind şi un 
autograf autentic al lui Dosoftei trimis 
Patriarhului loachim. 

Varianta a doua a liniei mosco- 
vite se găseşte în filele 12—14 a ma- 
nuscrisului nr. 436, care este o cule- 
gere cu caracter polemic şi se păs- 
trează la biblioteca Muzeului “P. 1. 


Lumină din lumină 

Şeiukin”. Respectiva variantă este o 
copie din manuscrisul nr. 436 din 
Biblioteca Sinodală. 

Aceste lucrări prezintă un interes 
aparte şi pentru faptul că au apărut 
aproape exclusiv în timpul exilului 
polon, cînd cu toate greutăţile pe care 
le avea în ţară străină, Dosoftei nu 
s-a închis în sine şi nici nu s-a lăsat 
pradă disperării, ci ca un adevărat om 
de ştiinţă şi veritabil călugăr şi creştin, 
aproape unul singur în Rusia kie- 
veană, apăra credinţa şi învăţătura 
Bisericii Ortodoxe în problema trans- 
substanţierii Sfintelor Daruri. 

Prin strădaniile sale, prin cuvîn- 
tul său autorizat absolut necesar în 
împrejurările de atunci, Dosoftei a 
contribuit la apărarea şi afirmarea 
Ortodoxiei cînd unitatea acesteia era 
ameninţată de anumite inovaţii litur- 
gico-dogmatice. 

GRIGORE CINCILEI 
(1927-1999) 


NE-A PĂRĂSIT 
UN SAVANT DE TALIE 
EUROPEANĂ 


În dimineaţa zilei de 17 martie 
1999 s-a stins din viaţă Grigore Cincilei, 
doctor habilitat în filologie, profesor 
universitar, cavaler al ordinului “Gloria 
Muncii”. Ne-a părăsit un strălucit om de 
ştiinţă, un savant de talie europeană, 
un mare patriot. 

Asimilînd şi reconsiderînd în mod 
critic şi constructiv teoriile moderne de 
vîrf din domeniile îmbrăţişate, regretatul 
savant a creat o şcoală lingvistică de 
prestigiu, care a devenit cunoscută în 
ultimele decenii nu numai în Basarabia 
şi în Ţară, ci şi dincolo de hotarele 
acestora. Gr. Cincilei a participat la cele 
mai prestigioase congrese, simpo- 
zioane şi conferinţe ştiinţifice interna- 
tionale din Europa (Elveţia,-Franţa, 
România, Rusia, Ucraina) şi America 
(S.U.A.). Distins lexicolog, derivatolog 
şi semasiolog, regretatul profesor s-a 
impus în filologia romanică (în special, 
franceză) şi în cea generală prin profun- 
zimea şi multilateralitatea cercetărilor 
efectuate. Printre cele mai importante 
lucrări monografice, teoretico-didactice 
şi lexicografice ale lui Gr. Cincilei trebuie 
menţionate: Unele probleme privind 
teoria parasintezei (1972), Studiu 
comparativ al genului substantivelor 
în limba franceză (1973, coautor M. Jun- 


ghietu), Corelaţia unităţilor minime 
semnificative ale structurii limbii 
(Morfemul, monemul, tememul; 1975), 
Problema identităţii morfemului şi 
supletivismul (1980), Eseu despre 
derivare în franceza contemporană 
(1991), Lexicologie de ia langue fran- 
çaise (p. |, 1988, p. Il, 1990), Dicţionar 
de bază francez-român (1995, coautor 
M. Prigorschi), Phonétique historique 
du français (1997) ş.a. 

În fiecare dintre domeniile în care 
a activat regretatul savant a lăsat o 
amprentă inconfundabilă; a avut un stil 
propriu şi o logică impecabilă în tratarea 
fenomenelor şi faptelor glotice, în inter- 
pretarea şi expunerea materiei lin- 
gvistice. Prin cercetările sale funda- 
mentale profesorul Grigore Cincilei este 
un adevărat inovator în lingvistica 
noastră. Lucrările lui ştiinţifice mult timp 
încă vor fi actuale şi vor servi drept 
puncte de reper în cele mai spinoase 
probleme ale ştiinţei despre limbă. În 
Introducere la lucrarea sa capitală 
Corelaţia unităţilor minime semni- 
ficative ale structurii limbii Gr. Cincilei, 
conştientizînd complexitatea proble- 
melor pe care urma să le abordeze, 
atenţiona că “problematica unităţilor 
minime semnificative poate fi comparată 
cu o răscruce unde se întîlnesc toate 
compartimentele ştiinţei despre limbă, 
elaborarea acesteia fiind importantă atît 
pentru fonologie şi lexicologie, cît şi 
pentru gramatică şi semasiologie”. 

S-a dus dintre noi un ardent 
luptător pentru adevărul ştiinţific despre 
limba română şi neamul românesc, care 
a participat activ la întocmirea şi perfec- 
tarea proiectelor de legi privind funcţio- 
narea limbilor pe teritoriul Moldovei. in 
lucrarea sa Les notions de langue et 
nation roumaine a l'Est du Prut // Langue 
et nation en Europe centrale et orientale 
du XVIII-sme siècle à nos jours (Édité 
par Patrick Seriot, cahiers de I!ILSL, 
Univer. de Lausanne, nr. 8, 1996, p. 75- 
92) regretatul profesor a susţinut cu 
argumente convingătoare adevărul 
despre glotonimul şi etnonimul neamului 
nostru. 

Savant de o înaltă probitate 
ştiinţifică şi civică, iscusit profesor şi 
îndrumător ştiinţific, fecior devotat al 
acestui neam şi pămînt — aşa va rămîne 
Profesorul şi Omul GRIGORE CINCILEI 
în memoria celor care l-au cunoscut. 


ion DUMBRĂVEANU, 
profesor universitar 


Lectiile istoriei 

Nicolae CORLĂTEANU 
Chişinău 


ROMANIZARE 
ŞI REROMANIZARE' 


1. Din timpuri străvechi Europa 
— ca civilizaţie — se afla sub semnul 
pericolului. Persista necesitatea 
formării unui popor capabil să creeze 
o cultură, o literatură, un mod deose- 
bit de viaţă, să strălucească nu numai 
şi nu atît prin puterea armelor, cît prin 
superioritatea cugetării umane. Astfel, 
preluînd tot ce era mai de preţ la 
popoarele învecinate, în special 
concepţiile filozofice ale fenicienilor, 
grecilor etc., s-a impus şi a rămas 
pentru secole şi milenii Aeterna 
Romana Urbs, care prin organizare şi 
spirit superior a supus mai întîi triburile 
şi neamurile: italice învecinate — 
oscii, umbrii, sabinii, apoi şi galii din 
nordul peninsulei şi grecii din sud 
(perioada latinizării), pentru a devansa 
apoi toate seminţiile, aflate pe conti- 
nentul european în jurul Mării Medite- 
rane — mare nostrum, mare intemum, 
cum o numeau romanii (perioada 
romanizării). Ajuns la apogeu, Imperiul 
Roman îşi întindea stăpînirile din ţara 
Albionului? (Marea Britanie de azi) 
pînă la Stîncile Gibraltarului, de la 
coastele atlantice ale Galiei pînă la 
Pontul Euxin (Marea Neagră), de la 
ruinele Cartaginei de-a lungul coaste- 
lor nordice ale Africii şi pînă la delta 
Nilului, iar de acolo în Asia Mică, Siria 
pînă la Tigru şi Eufrat. Cu alte 
cuvinte, Roma domina atunci toată 


lumea cunoscută pe acele vremuri. Tot 
ce era în afară (Africa ş.a.) cartografii 
romani notau hic sunt leones, deci nu 
mai era civilizaţie şi cultură, pentru 


“că doar Roma caput munăi. 


Cînd în anul 476 d. Hr. Imperiul 
Roman de Apus a ajuns în mîinile 
tribului germanic al herulilor lui 
Odoacru, ştafeta civilizaţiei şi a 
culturii romane a preluat-o Constan- 
tinopolul —considerat drept a doua 
Romă, mai ales datorită continuării 
tradiţiilor sale juridice, literare, artis- 
tice. Cunoştinţele juridice ale roma- 
nilor, dreptul roman şi-au aflat formulă- 
rile definitive în Corpus juris civilis 
al lui Trebonian în timpul domniei lui 
Justinian (împărat roman al Orientului 
527—565). Principiile de bază ale 
dreptului roman — Juris praecepta 
sunt haec: honeste vivere, alterum 
non laedere, suum cuique tribuere — 
au servit ca model legiuitorilor din 
diferite ţări în cursul secolelor. Cf. 
îndeosebi Codul civil al lui Napoleon | 
(1804). Cît priveşte artele plastice, 
pictura în speciai, arta romană, sub 
forma sa bizantină, s-a apropiat mai 
tîrziu (sec. XIII—XIV) tot mai mult de 
arta occidentală, ceea ce demon- 
strează în mod deosebit Tratatul de 
pictură al lui Panayotis Doxaras din 
acea perioadă. 

2. Cînd vorbim de romanizare în 
sens propriu, înţelegem un proces de 
includere a obiceiuriior, a modului de 
organizare a instituţiilor, a culturii şi a 
civilizaţiei romane, în special utiliza- 
rea limbii latine nu numai în organiza- 
tiile oficiale, ci şi în relațiile cotidiene 
ale populaţiei autohtone cu toţi cei 
veniţi din alte provincii romanizate în 
decursul mai multor secole. 

Orice nouă provincie cucerită de 
romani era supusă unui proces bine 
planificat de romanizare, care se 
desfăşura în diverse perioade şi în 
condiţii politice, economice, culturale 
diferite. 

Corsica şi Sardinia — aflate în 
nemijlocită apropiere de Roma, fiind 
despărțite de metropolă doar de Marea 
Tireniană — au fost cucerite de romani 
în anul 238 î. Hr. şi romanizate mai 
intens decît alte provincii. 

|. ROMANIZAREA DACIEI 


3. Dacia s-a aflat în mod efectiv 
sub stăpînire romană doar 165 de ani 
(106—271 d. Hr.), situîndu-se la o 
distanţă mult mai mare decit, să 
zicem, Corsica şi Sardinia şi dispu- 
nînd, în Peninsula Balcanică, de căi 
de comunicaţie şi mijloace de legătură 
mult mai puţine. 

Şi totuşi ... mai mulţi factori au 
contribuit la intensificarea procesului 
de romanizare, la crearea unei 
atmosfere romanizante în una dintre 
ultimele cuceriri mai: importante ale 
romanilor. 

Cu mult înainte de cucerirea de 
facto a Daciei, se stabiliseră legături 
comerciale strînse între romani şi 
daco-geţi, confirmate şi de cei peste 
25 de mii de dinari republicani din 
secolele Ili—lI î. Hr. ce s-au găsit pe 
teritoriul Daciei [1]. 

Legăturile cu romanii s-au 
accelerat o dată cu apropierea 
acestora de malurile Dunării. În anul 
27 î. Hr. Moesia este parţial ocupată 
de romani, iar în anul 15 î. Hr. în ea 
sînt dislocate 2 legiuni romane, dintre 
care una la Oescus (Ghighen, în Bul- 
garia de astăzi) pe Dunăre. Ca urmare 
a presiunii tracilor, stăpînirea romană 
se întinde pe întregul mal drept al 
Dunării pînă la Pontul Euxin. Din 
Imperiul Roman, încă înainte de 
cucerire, soseau în Dacia mulţi 
meseriaşi, agricultori, muncitori, mai 
ales pentru minele de aur şi argint [2]. 

4. S-a menţionat adesea că 
romanizarea Daciei s-a realizat intens, 
într-un răstimp relativ scurt, întrucît 
secolele |—ll d. Hr. au fost epoca de 
cea mai mare intensitate a romanis- 

“mului, precum şi datorită faptului că 
în Dacia se observa o intensă roma- 
nizare a oştirilor imperiale şi o mare 
influenţă a soldaților romani asupra 
aborigenilor. Pe teritoriul Daciei se 
aflau permanent peste 25 de mii de 
legionari romani [3], incluşi în legi- 
unea XIII Gemina cu garnizoana la 
Apulum (Aiba-lulia), iar după anul 168 
şi legiunea V Macedonica cu reşe- 
dinţa la Porolissum (Moigrad). Aceşti 
soldaţi nu erau originari din Peninsula 
italică, pentru că Traian printr-un edict 


special interzisese colonizarea pro- 
vinciilor cucerite cu locuitori din Italia, 
pentru a nu o lipsi de forţele de muncă. 
Legionarii romani aflaţi după anul 106 
în Dacia erau adunaţi “ex toto orbe 
romano” din cele mai diverse provincii: 
Moesia Inferior şi Moesia Superior, 
Tracia, Dalmatia, Pannonia, precum 
şi din provinciile răsăritene (Asia 
Mică, Siria [4], Egipt) şi din cele 
apusene (Galia, Retia) şi chiar din 
Africa. 

Deşi aceşti ostaşi proveneau din 
diverse provincii, toţi vorbeau limba 
latină, care era pentru ei lingua 
franca — limbă internaţională pentru 
oamenii ce se diferenţiau din punct 
de vedere etnic şi lingvistic [5]. 

Un rol deosebit în procesul de 
romanizare a Daciei l-au jucat vete- 
ranii, legionarii-romani trecuţi în 
retragere după 25 de ani [6] de 
serviciu, care în unele aşezări formau 
majoritatea locuitorilor. Ei se consi- 
derau cives romani optimo jure 
optimaque lege, adică cetăţeni romani 
de cel mai înalt statut juridic, folo- 
sindu-se de mari privilegii (honores) 
pe întregul teritoriu al Imperiului Ro- 
man. Veteranii primeau loturi mari de 
pămînt fără nici o compensatie, care 
nu se impuneau cu nici un fel de 
impozite (tributum), puteau fi aleşi în 
conventus (adunarea coloniştilor 
dintr-o provincie) în calitate de condu- 
cători de oraşe sau sate. Urmaşii 
vechilor daco-geţi erau trimişi şi ei în 
diverse provincii romane, ajungînd 
pînă în Britania (Anglia de astăzi). Cei 
ce se întorceau în Dacia cu drepturi 
de cetăţeni romani infiltrau în familiile 
lor limba latină şi modul de viaţă al 
romanilor. Cît priveşte limba daco- 
geților, ea de acum dispăruse în N. 
Dunării în secolul al V-lea. 

Un anumit rol l-au jucat şi 
şcolile, în care se învăţa a vorbi şi a 
citi latineşte. Era obligatorie însuşirea 
unor modele de scris, numite praes- 
cripta, despre care pomeneşte şi 
filozoful Seneca în Epistolele sale. 
Limba latină, utilizată şi în procesul 
de educare a copiilor băştinaşi, era 
considerată un mijloc important de 
romanizare a ținutului. Primele şcoli 
elementare din Dacia au fost organi- 

zate de scribi (copişti, grefieri) şi 
învăţători (litteratores) în oraşele: 
Sarmisegetusa, Apulum, Drobeta, 
Porolissum ş.a. Pe o stelă, desco- 
perită în Dacia, apare un copil cu un 
stilus în mînă’. ; 

Relaţiile dintre sudul şi nordul 
Dunării au continuat după părăsirea 
Daciei de către romani (271 d. Hr.) 
pînă la începutul secolului al VIi-lea 
[7]. Dovadă — numeroase inscripţii, 
monede aflate pe teritoriul Daciei şi 
al celor două Mossii [8]. 

E de menţionat şi faptul că 
obiceiul pămîntului, legea nescrisă a 
românilor (jus valachicum, lex antiqua) 
conţine unele elemente. juridice, 
păstrate încă de la daco-geţi, dar cele 
mai multe — din dreptul roman, ceea 
ce vădeşte, fără îndoială, o conti- 
nuitate instituţională daco-geto-ro- 
mană, pe baza căreia au fost asimilate 
creator şi anumite influenţe străine. 

5. Nu se poate afirma că roma- 
nizarea a avut loc în mod cu totul 
paşnic. Mai ales îndată după cucerire 
populaţia autohtonă opunea o rezis- 
tenţă aprigă. Istoricul latin Salustiu (86- 
35 î. Hr.) menţiona că aborigenii îi 
numeau pe cuceritorii romani latrones 
gentium “jefuitori ai poporului”. Cît 
priveşte Dacia, populaţia autohtonă 
s-a răsculat de multe ori (anii 117— 
118, 139, 143, 156, 170 etc.). Casă 
scape de stăpînirea romană, o parte 
din populaţia dacică se retrăgea în 
nordul Carpaţilor, formînd acolo colonii 
ale dacilor liberi, care deseori năvă- 
leau asupra Imperiului Roman. 

Cu toate aceste împotriviri ale 
aborigenilor, se poate spune că între- 
gul teritoriu stăpînit de romani (afară 
de Grecia şi Asia Mică) era de acum 
romanizat către sec. III—IV d. Hr. In 
consecinţă, împăratul Caracalla a 
acordat în anul 212 prin “Constitutio 
Antoniana” dreptul de cetăţean roman 
tuturor celor născuţi liberi (ingenui) din 
Imperiul Roman. Condiţia sine qua non 
pentru cetăţenia romană era-cunoaş- 
terea limbii latine. 

6. E necesar să menţionăm că 
dacă pînă prin secolul al |ll-lea d. Hr. 

“latinitatea în Moesia şi Dacia se 
dezvolta datorită legăturilor cu Roma, 
fiind îndreptată spre Occident, în 


secolele următoare (IV—VI) populaţia 
romanizată dunăreană se orienta tot 
mai mult spre Constantinopol — noua 
capitală a Imperiului Roman de Răsă- 
ritt. Aici se păstra cultura şi limba 
latină, care a continuat să fie vorbită 
pînă prin secolul al Vli-lea. După 
aceasta a căpătat răspîndire limba 
greacă, arta şi literatura bizantină. 

7. Soarta populaţiei romanizate 
din sud-estul european a fost perecli- 
tată timp de vreo zece secole din 
cauza unor mari mişcări de popoare: 
migratoare, cunoscute în istorie sub 
numele de năvăliri ale barbarilor. 

Prin teritoriul Daciei au trecut în 
Peninsula Balcanică triburi: germanice — 
goții (271—375), gepizii (453—566) —, 
turcice — hunii (375—453), avarii 
(566—799), protobulgarii (sec. VII), 
pecenegii (sec. IX—XI), cumanii (sec. 
XI) —; mongole — tătarii (sec. XIII) —; 
turcii-osmanlii (sec. XIV—XV). 

E cunoscut rolul aparte pe care 
l-au avut populaţiile slave în estul 
Europei, inclusiv pe teritoriul carpato- 
dunărean. In secolele V—VI proto- 
slavii erau împărțiți în două triburi 
mari: sclavinii şi anții. 

Din ramura sclavinilor s-au for- 
mat: 

— spre nord-estul Europei —po- 
lonii, polabii, pomorenii; 

— spre nord-vest — cehii, slo- 
vacii; 

— spre sud-vest — sîrbii, croa- 
ţii, slovenii. 

În sudul Dunării slavii i-au asimi- 
lat pe protobulgari (sec. VII), care le- 
au dat acestor slavi numele etniei — 
bulgari — şi al limbii — bulgare. 

Din ramura anţilor s-au format: 
ruşii, ucrainenii şi bieloruşii. 


În secolul VI d. Hr. pe teritoriul 
Moldovei trecea hotarul dintre anti şi 
sclavini. Spre sfîrşitul aceluiaşi secol 
teritoriul Munteniei de astăzi se numea 
Sclavinia. 

În perioada de migraţie a popoa- 
relor în sud-estul european nu se mai 
pomenea de existenţa populaţiei ro- 
manizate, care totuşi trăia acolo, căci 
în atenţia cronicarilor se aflau doar 
stăpînitorii efemeri. Migraţia popoa- 
relor a avut consecinţe importante 

pentru întreaga istorie a Europei. 
C. Stere spunea: “După prăbuşirea 
Imperiului Roman şi aşezarea valurilor 
provocate de migraţiunile popoarelor, 
o noapte atît de lungă a cuprins 
gîndirea europeană, cauza principală 
este că sub valul acestei nopţi trebuia 
să se săvirşească taina de închegare 
a noilor individualităţi naţionale, din 
amalgamul tuturor raselor să se 
diferenţieze popoarele cele noi, care 
numai o dată ce sînt constituite reiau 
firul progresului universal, agonisesc 
din nou comorile culturii şi ale civili- 
zaţiunii omeneşti” [9, p. 12—13]. 


II. O ENIGMĂ ISTORICĂ 


8. Profesorul-academician ieşean 
AI. Xenopol a pubiicat în 1885 în limba 
franceză lucrarea Une énigme 
historique: Les roumains au moyen 
âge. In 1937 medievistul francez 
Ferdinand Lot în monografia Les in- 
vasions barbares a intitulat un capi- 
tol Une énigme et un miracle 
historique: le peuple roumain. In 
acelaşi an Gh. I. Brătianu, profesor 
la Universitatea din laşi, discutînd în 
contradictoriu cu fostui său îndrumător 
de studii medievale, a publicat în 
franceză o broşură cu acelaşi titlu ca 
şi F. Lot. In 1940, completîndu-şi 
lucrarea, Gh. |. Brătianu a editat 
studiul monografic O enigmă şi un 
miracol istoric: poporul român. 
Într-adevăr, ce poate fi mai enigmatic, 
mai misterios şi mai miraculos decît 
supraviețuirea timp de mai multe 
secole a poporului român în clipele 
cele mai grele ale epocii medievale, 
în acele “cumplite vremi, de cumpănă 
mare pămîntului nostru şi nouă” (M. 
Costin). 

Medievistul francez a fost 
impresionat de faptul că niciodată 
între sfîrşitul celui de-al IV-lea secol 
şi pînă în al XII-lea nu este vorba de 
o populaţie romanizată vieţuind în 
vechea Dacie [10, p. 282]. Ca urmare, 
a apărut o teorie istorică (argumentum 
ex silentio}, folosită mai ales de 
istoricii maghiari şi germani. In baza 
“tăcerii” documentelor istorice, ei au 
căutat să nege continuitatea elemen- 
tului romanic în Dacia, iar alţi istorici, 


pentru a “explica” situaţia, au pus în 
circulaţie în acest caz îmbinarea “o 
enigmă şi un miracol”. 

După ce analizează părerile 
diferiților istorici şi filologi străini şi 
români, Gh. |. Brătianu menţionează 
că enigma rămîne întreagă, de altfel, 
ca şi întrebarea pe care o pune în mod 
firesc: de unde au venit atunci româ- 
nii? Combătînd argumentele adver- 
sarilor continuității în evul mediu a 
aşezărilor romanice pe teritoriul 
carpato-dunărean, Gh. |. Brătianu con- 
sideră just că evacuarea completă a 
Daciei de către romani nu se poate 
baza doar pe un singur text (Eutro- 
pius, istoric roman din sec. IV). 

Trebuie să se ţină cont mai ales 
de cele relatate de istoricul got 
romanizat Iordanes (sec.VI), care în 
Istoria goților de la origini pînă în 
anul 551 menţionează că Aurelian a 
evacuat din Dacia peste Dunăre doar 
legiunile romane (evacuatis exinde 
legionibus). Retragerea romanilor 
peste Dunăre s-a realizat din motive 
politice şi strategice, constituind “o 
fluctuaţie strategică şi politică în 
apărarea dunăreană a imperiului” [11, 
p. 119]. Relaţiile cu nordul Dunării s- 
au păstrat, ceea ce dovedesc şi cele 
peste 5 mii de monede romane 
dezgropate la Galaţi, datînd nu mai 
tîrziu de secolul V d. Hr. 

9. In secolele V—VI pe teritoriile 
carpato-dunărene au apărut proto- 
slavii, care au infiltrat în vorbirea 
populaţiei romanizate multe elemente 
lexico-frazeologice, termeni adminis- 
trativi şi religioşi, profesionali, 
modificînd mult şi toponimia ținuturilor 
respective, păstrată şi pînă astăzi 
(Craiova, Dolj, Tîrgovişte, Camen(c)a, 
Bistriţa ş.a.). 

In izvoarele musulmane din 
secolele IX—XI apare abrevierea V.n. 
nd.r., nedescifrată pînă acum, dar care 
topografic se referă la locurile cu 
populaţie romanizată. În aceeaşi 
perioadă apare etnonimul valah, 
desemnînd aceeaşi populaţie din sud- 
estul european. In 976 scriitorul 
bizantin Georgios Kedrenos îi atestă 
pe vlahii cărăuşi (cărvănari) în Mace- 
donia între lacurile Prespa şi Castoria. 
Acelaşi etnonim, indicînd populaţia 

romanizată, este atestat în Europa 
Occidentală în poemul francez Chan- 
son de Roland (sec. XII) sub forma 
blos:, 

Notarul anonim al regelui ma- 
ghiar Bela al Ill-lea consemna că, la 
venirea ungurilor în Europa Centrală 
(895—906), aceştia i-au aflat acolo pe 
“vlahi şi păstorii romani”, fapt confir- 
mat şi de cronica rusească a lui 
Nestor, care susţine că vlahii i-au 
cucerit pe slavii din Carpaţi înainte de 
venirea maghiarilor.[11, p. 124]. 

Referitor la Moldova, termenul 
în discuţie apare în cronicile poloneze 
(redactate în limba latină), în legătură 
cu jurămîntul dat de Ştefan cel Mare 
regelui Kazimir al Poloniei (1485) 
privind Pocuția: ex valachico in lati- 
num versa est. 

De altfel, regalitatea maghiară a 
trebuit să recunoască dreptul nescris, 
obiceiul pămîntului (jus Valachiae, 
ritum Valachiae, lex Olachorum), pe 
care îl considera “lex antiqua et 
approbata”, comun pentru tot teritoriul 
românesc, şi care scotea în evidenţă 
nu numai procesul de etnogeneză şi 
de formare a limbii române, ci şi o 
continuitate instituţională, ce îşi are 
începutul în sinteza daco-geto-ro- 
mană [12, p. 52], pe baza căreia au 
fost asimilate unele influenţe străine. 
Trebuie să conştientizăm că ceea ce 
e al nostru, e al nostru, iar ce am luat 
de la alţii, am acceptat pentru că s-a 
produs cu asentimentul nostru şi 
pentru că de multe ori el venea tot de 
la latini prin filieră cînd grecească, 
cînd slavă. Acest lucru îl menţionează 
Basil Munteanu, care vorbeşte despre 
o “a doua fuziune cu slavii” [13], 
definind astfel pentru lumea occiden- 
tală specificul autohton al culturii şi 
limbii române. De altfel şi M. Emi- 
nescu sublinia faptul că “în privinţa 
limbii româneşti Diez are meritul de a 
fi nimicit pe cale ştiinţifică basmul 
despre originea slavă a limbii româ- 
neşti, precum şi acele susţinute cu 
patimă de. filologi de şcoală veche 
slavonă şi combătută în acelaşi mod 
nedibaci de şcoală veche a filologiei 
româneşti” [14, p. 326]. 

Mult timp populaţia romanizată 
din arealul carpato-dunărean nu era 


menţionată, deoarece cancelariile 
stăpiînitorilor şi cronicarii oficiali nu-i 
pomeneau decît pe stăpînii regiunii 
date, neinteresîndu-se: de populaţia 
autohtonă. Numele rumân (din roman, 
Romania) avea mult timp o valoare 
socială peiorativă, privind plebea 
ţăranilor clăcaşi, supuşi la biruri, după 
bunul plac al stăpînitorilor, dar pe care 
îi menajau într-o oarecare măsură, 
pentru a-şi asigura existenţa. E 
pomenit în această privință condu- 
cătorul din secolul V al hunilor, Attila 
(434—453), supranumit “biciul lui 
Dumnezeu”, care într-o convorbire cu 
Priscus [15] (410—473) recunoştea 
că populaţia locală procura toate cele 
necesare (alimente, cai etc.) pentru 
poporul său?. De aceea avarii îi 
îndemnau pe localnici: “ieşiţi, semă- 
naţi, seceraţi, nu vom lua de la voi 
decît jumătate din bir” [13, p. 35]. 

Spania şi România, aflate la 
extremităţile lumii romane, se asea- 
mănă prin istoria lor zbuciumată, dar 
au rezistat în luptele pentru existenţă 
în ciuda atitor vitregii ale sorții. Un 
mare filolog, lingvist şi istoric literar, 
Ramon Menendez Pidal (1869— 
1968), examinînd situaţia populaţiei şi 
a limbilor romanizate pe continentul 
european, scria: “Limba spaniolă s-a 
născut într-un mediu aspru, nu atît de 
aspru ca acel în care s-a născut 
româna, dar fără îndoială că în condiţii 
mai defavorabile decît acelea pe care 
le-au avut surorile sale mai mari: 
franceza şi italiana”. 


lii. REROMANIZAREA 


10. A reromaniza înseamnă a 
romaniza din nou, a pune în circulaţie 
mijloace lexicale de origine latino- 
românică pentru a crea posibilitatea 
de redare şi în limba noastră a 
noţiunilor noi, reclamate de dezvol- 
tarea socială, economică, culturală 
etc. contemporană, înseamnă a intro- 
duce termeni ştiinţifici, tehnici ce 
corespund stadiului actual european 
şi mondial. Reromanizarea a însem- 
nat în acelaşi timp consolidarea 
caracterului romanic al limbii române. 

Inceputurile reromanizării tre- 
buie căutate încă în'secolele XVII— 

XVIII [16, p. 370], cînd s-a extins 
introducerea în limba românilor de 
pretutindeni a neologismelor — 
împrumuturi din surse latino-romanice 
(parţial greceşti) —adaptate la cerin- 
tele noastre gramaticale sau prin 
crearea de mijloace morfologice pro- 
prii limbii române, necesare pentru 
procesul de modernizare a mijloacelor 
de comunicare. 

11. La cronicarul Miron Costin 
aflăm numeroase cuvinte de origine 
latino-romanică, trecute mai ales prin 
filiera poloneză: astronom, calendar, 
colonie, cometă, comisar, consul, 
imperator, milion, republică, senator, 
tiran, veteran etc. 

Dimitrie Cantemir recurge la 
neologisme, referitoare la cele mai di- 
verse domenii: academic, activitate, 
agonie, anatomie, antidot, autor, 
axiomă, catalog, cataractă, dialect, 
instrument, organ, sententie, sferă, 
sistem, teatru, tractor ş.a. culese din 
izvoare etimologice greco-latine. 

Fiind conştient că asemenea 
termeni n-aveau o circulaţie largă, 
D. Cantemir s-a simţit obligat faţă de 
cititori să dea la sfîrşitul Istoriei 
ierogilifice un glosar (“Scară a nume- 
relor şi cuvintelor străine tîlcuitoare”) 
de vreo 300 de neologisme, traduse 
şi explicate de autor. 

12. Tendinţele de ridicare la nivel 
european a posibilităţilor expresive ale 
limbii române s-au intensificat în spe- 
cial la sfîrşitul secolului al XVIII-lea 
şi în cel următor. 

In procesul de reromanizare, 
început de cronicari şi de D. Cantemir, 
un rol de cea mai mare importanţă l-a 
jucat Şcoala Ardeleană (S. Micu- 
Klein, Gh. Şincai, P. Maior ş.a.). Aceşti 
corifei ai romanităţii est-europene şi 
ai continuității ei în Daciă aveau 
totdeauna în minte că în septembrie 
1437 la Căpîina (Căpilniţa din judeţul 
Odorhei, Transilvania) a avut loc o 
înțelegere între nobilii maghiari, 
fruntaşii secui şi patriciatul săsesc, 
prin care a fost declarată Unio trium 
nationum. Reprezentanţii acestor trei 
naţiuni îşi asumau obligaţia de a se 
ajuta reciproc contra ţăranilor români 
de pe teritoriul Transilvaniei, ce se 
răsculau mereu împotriva asupritorilor. 


Înțelegerea aceasta a fost reînnoită 
de mai multe ori pînă în 1848, con- 
stituind un mijloc de asuprire socială 
şi naţională a populaţiei româneşti din 
Ardeal. Ca să combată asemenea 
fapte, adepţii Şcolii Latiniste au în- 
cercat să stabilească relaţii cu roma- 
nicii Occidentului, mai ales-după tre- 
cerea în 1700 a unor români la cato- 
licism. Au fost trimişi tineri în Occi- 
dentul romanic ca să cunoască teme- 
liile istorice, să studieze originile limbii 
române la Seminarul Sancta Barbara 
din Viena şi la Institutul De propa- 
ganda fide de la Roma. Cărţile lui 
Samuil Micu, Gh. Şincai, P. Maior 
s-au răspîndit în rîndul maselor largi 
ale transilvănenilor. “Pietrele unghiu- 
lare ale ideologiei lui Klein vor rămîne... 
ideea romanităţii şi ideea continuității 
istorice” [17, p. 95]. N. lorga arăta că 
S. Micu începea foarte de departe cu 
originile — din vremea supremaţiei 
bulgare, care ar fi adus ea singură 
amestecul în româneşte al “cuvintelor 
sloveneşti” care-i “sunau rău la ureche 
acestui fanatic al romanităţii fără 
amestec” [18]. 

De aici, de fapt, au şi pornit mai 
tîrziu, în secolul al XIX-lea, ideile 
puriste ale curentului latinist, romano- 
mania, apogeul căreia a fost cunos- 
cutul Dicţionar al lui A. T. Laurian şi 
|. Massim din 1871—1876. Călăuzit 
de sentimentul măsurii şi al modestiei, 
M. Kogălniceanu se ridica împotriva 
romanomaniei: “In mine veţi găsi un 
român, însă niciodată pînă acolo ca 
să contribui la sporirea romanomaniei, 
adică mania de a ne numi romani” [19, 
p. 64]. 

13. Cu toate exagerările ce s-au 
vădit în activitatea curentului latinist, 
ideile şi acţiunile Şcolii Ardelene au 
contribuit mult la redeşteptarea 
naţională a românilor de pretutindeni, 
mai ales a celor din Muntenia şi 
Moldova. 

Trecînd Carpaţii, Gh. Lazăr a 
pus bazele învăţămîntului superior 
românesc, contribuind la formarea 
intelectualităţii româneşti, împreună 
cu o pleiadă de scriitori, numiţi mai 
tîrziu clasici ai literaturii române. În 
fruntea lor s-au aflat |. Heliade-Rădu- 
lescu (primul preşedinte al Acade- 

miei), N. Bălcescu, Gr. Alexandrescu, 
D. Bolintineanu, C. Negruzzi, V. Alecsan- 
dri, M. Kogălniceanu, Al. Russo, Al. 
Donici etc. 

Ucenic al lui Aron Pumnul — 
ardelean paşoptist —, tînăr de numai 
16 ani, M.Eminescu, ajungînd la Blaj, 
a exclamat: “Te salut, Roma mică. 
Mulţumescu-ţi, Dumnezeule, că m-ai 
ajutat s-o văd”. 

Generaţiile de scriitori şi oameni 
de cultură care au mers pe căile 
deschise de întemeietorii Şcolii Lati- 
niste se simțeau “chemaţi să împli- 
nească năvalnic ceea ce istoria negli- 
jase vreme de o mie de ani... O întrea- 
gă lume a spiritului trebuia clădită la 
repezeală ca să răscumpere istoria 
pierdută. Cartea şi învăţătura erau 
pentru ei mijloacele unui salt istoric 
ce trebuia grăbit şi stimulat pe toate 
căile. E vorba de un adevărat mesia- 
nism al cărţii”, menţiona L. Blaga [20, 
p. 52]. 

14. Pentru a construi un stat de 
cultură la gurile Dunării, era nevoie şi 
de mijloace de limbă corespunzătoare 
pentru a reda performanţele ştiinţei, 
tehnicii moderne, care nu puteau fi 
luate — cum spunea Heliade-Rădu- 
lescu — decît de la maica noastră, 
limba latină, şi de la limbile-surori 
romanice. “Neologismul latin a avut 
ca urmare o plămădire din nou a limbii 
române tot atît de importantă ca şi 
împrospătarea prin împrumuturi din 
slavoneşte” [16, p. 379], care — cum 
îi spunea lui S. Puşcariu un romanist 
german (probabil, Ernst Gamillscheg), 
“la voi totul e romanic, dar în alt fel 
romanic decit în Italia, Franţa sau 
Spania” [21, p. 460]. În acest sens 
romanistul suedez contemporan Alf 
Lombard considera, pe bună dreptate, 
că, spre deosebire de limbile romanice 
occidentale, limba română se distinge 
prin bogăţia de mijloace sinonimice, 
care diversifică valorile stilistice ale 
limbii noastre prin neologismele, 
împrumutate din alte limbi învecinate 
sau mai îndepărtate. Un singur 
exemplu. Pe lîngă lexemul poliseman- 
tic de origine latină cuvînt (conven- 
tum) apare nu mai puţinul polise- 
mantic vorbă (slav. dvoriba) şi slovă 
(pop. şi poetic). 


Terminologia modernă de origine 
latino-romanică a intrat pe la 1840— 
1860 în vocabularul românesc. Dic- 
ționarul de neologisme al luiE. Proto- 
popescu şi N. Popescu din 1862 
conţinea aproximativ 8000 de cuvinte 
[22, p. 57—79]. Tendinţa de moder- 
nizare continuă pînă în zilele noastre. 
Dicţionarul de neologisme a! lui 
Florin Marcu, Constant Maneca (ed. 
3 — 1986) include aproximativ 50 de 
mii de neologisme, marea lor majorita- 
te (circa 75%) avînd rădăcini latine. 
In prezent îşi fac loc tot mai mult şi 
cele de provenienţă englezo-america- 
nă, formate deseori şi ele pe bază de 
radicali latino-romanici (engl. fixing - 
lat. figo, fixi, fixum, figere “a înfige, a 
fixa”, engl. tubing, germ. tubling, fr. 
tube, lat. tubus). 

În general, procesul de romani- 
zare continuă să aibă un efect benefic, 
sporind şi astăzi bogăţia mijloacelor 
de exprimare, perfecţionînd în mod 
real limba română literară prin mijloci- 
rea adoptării neologismelor formate 
atît din surse lingvistice proprii, cît — 
mai ales — şi prin preluarea lor din 
alte limbi, îndeosebi romanice, deoa- 
rece — cum opina M. Sadoveanu — 
“neologismul intră firesc acolo unde e 
nevoie de el, pentru conciziune şi 
precizie” (23, p. 34]. 


xx x 


Problemele abordate mai sus 
prezintă interes ştiinţific şi sînt luate 
în dezbatere. E vorba uneori nu numai 
de aspecte pur ştiinţifice, ci şi politice, 
economice. Pe parcursul anilor şi chiar 
al secolelor s-au emis diverse opinii 
şi ipoteze, interpretarea faptelor şi 
documentelor variind de la o perioadă 
istorică la alta. 

In toate timpurile însă savanții 
sînt chemaţi să urmeze calea cerce- 
tărilor obiective ale datelor oferite de 
istorie. 

“Martirul, eroul şi înțeleptul sînt 
numai trei forme ale uneia şi aceleiaşi 
substanţe — adevărul” [24]. 

NOTE 


1 Comunicare prezentată în cadrui 
seminarului cu statut permanent de pe 
lîngă Secţia de Ştiinţe Socio-Umane a 
Academiei de Ştiinţe a Republicii 
Moldova. 

2 Albion — după culoarea albă a fa- 
lezelor înspumate ale Oceanului Atlan- 
tic (Pliniu cel Bătrîn). 

3 Stilus era un condei (de os sau 
metal, ascuţit la capătul cu care se scria 
pe tăbliţa cerată şi lat în partea opusă, 
spre a netezi, ştergînd. 

1 Se ştie că după moartea în 395 
d. Hr. a împăratului roman Teodosie | 
cel Mare, Imperiul Roman a fost împărţit 
în două: Cel de Răsărit, revenit lui 
Arcadiu (395—408 d. Hr.), care a dăinuit 
pînă în 1453, cînd a fost cucerit de turci 
şi cel de Apus sub conducerea lui 
Honoriu (395—425), pe timpul căruia se 
simțeau vădite semne de decădere. În 
anul 476 d. Hr. imperiul Roman de Apus 
a căzut în mîinile herulilor — un trib 
germanic. 

5 H. Gregoire et R. De Keyser; La 
Chanson de Roland et Byzance// 
“Byzantion”, XIV, 1939, p. 290—291. 

6 Observăm că şi topica urmează 
modelul latin. 

Alina JUNCU 
Chişinău 


REFLECŢII 
| 


Cînd Ursa Mare se-neca în fumul de ţigară 
Visam durut la dulcea dragoste amară. 

O, chin dorit, năpastă aşteptată, 

Otravă care tulburi o inimă curată, 


Au cine te-a creat, săgeată veninoasă, 

Cu chip atît de blînd, privire luminoasă? 
Cu zîmbetul de miere şi glasul şopotit, 
Cu-atita vino-ncoace au cin' te-a zămislit? 


Şi cum să pot să fug de ceea ce aştept, 

Să te resping atunci cînd vreau la al tău piept — 
Să mă înlănţui cu braţul de stejar, 

Să-mi spui că mă iubeşti cu cel mai aprig jar? 


Să-mi spui că mă iubeşti, al inimii meu zeu, 
Că mă doreşti, că m-ai dorit mereu... 

Visam durut la dulcea dragoste amară, 

lar Ursa Mare se-neca în fumul de ţigară. 


Un timp bătrîn se duce 
Pe-un drum pustiu de ţară 
Şi-aş vrea să nu mai plece, 
Şi aş dori să piară, 


Ci el, mult mai presus 
De omeneasca fire, 

Îşi lasă pleata albă — 
Zefirul s-o resfire. 


Oştean care nu ştie 
Al morții negru vaiet, 

El merge înainte 
Şi se topeşte-n aer. 


IV 


Cu dragostea la braţ 
Voi merge pe alee 

Şi totu-n jur va fi 
Lipsit de-orice idee. 
Nu voi avea nicicînd 
Nevoie de-altceva 
Deciît de glasu-ţi blînd, 
De, tandră, mîna ta. 


Voi fi într-o visare, 

Voi fi într-un colind. 

Vor trece iute anii 

Prin tîmpla mea ningînd. 


Ci pururea în faţă 
Avea-voi chipul tău 
Ca un zenit de soare, 
Ca un puternic zeu. 


Şi-atuncea cînd pămîntul 
Incet mă va-nghiţi, 
Si-atunci cînd fi-voi ţărnă 
Eu tot te voi iubi. 


VI 


Aş vrea să-mi străpungi inima 

Cu săgeata iubirii tale, 

Să mă răneşti mortal — 

Să nu am vindecare, 

Apoi să mă iei în braţe 

Şi să mă duci departe-departe 

Ca să mă poţi îngropa în sufletul tău. 


X 


Trec anii. Se duc asemeni cucoarelor 
Şi nu mai vin înapoi. 

Rămîn amintiri frumoase, 
Amintiri urîte, 

Amintiri durute. 

Rămîn alături de noi. 
Contemplez cum se sting bătrînii 
Din neamul meu 

Îi caut pe cei tineri 

Ca mlada de brad 

Şi nu-i găsesc. 

Unde sînteţi voi 

Unde v-aţi rătăcit 

Prin care părţi ale lumii? 
Mi-e sufletul ca un pustiu, 
Ca un cavou antic. 


METAMORFOZE 


kk 


Era noapte. Un întuneric lăptos cuprinse întreg universul. Îmi era frică. 
Simţii deodată ceva alunecînd în jurul taliei. Un şarpe! De groază strigătul mi-a 
îngheţat pe buze. Ce'aşfi putut face ca să mă salvez? Să muşc? Să tip? Să 
mă zbat? Imi venea din ce în ce mai greu să respir, mă sufocam, aerul nu-mi 
ajungea nicidecum în plămiîni. Un cerc de fier îmi strîngea talia şi pieptul. Inima 
mi se zbătea, nebună. Incercam să mă eliberez. De ce m-o fi strivind aşa? Am 
tipat. Sunetul ascuţit a străpuns catifeaua nopţii. M-am trezit în propriul meu 
țipăt. Am simţit pe gît respiraţia fierbinte a iubitului meu. 


kkk 


Visam să cuprind universul şi să-l remodelez. Însă m-am trezit ţinînd în 
braţe un monstru mic ce-mi sfişia pieptul ca să-mi mănînce inima. De fiecare 
dată după ospăţul sîngeros rana se închidea, inima începea să bată cu aceeaşi 
violenţă ca mai înainte, respiraţia înteţită îmi umfla pieptul şi aşa gata să 
plesnească. 

Apoi supliciul reîncepea. Şi din nou îmi vedeam pieptul sfişiat, iar inima 
smulsă şi mîncată. 


Mă plimbam prin lume şi puneam oamenilor o întrebare: Ce este veşnic şi 
nu sfîrşeşte niciodată? lar oamenii înnebuniţi de mirosul sîngelui şi al prafului 
de puşcă nici măcar nu încercau să se gîndească la întrebarea mea. Ei căutau 
să mă evite cu orice preţ, căci nerăspunzîndu-mi la întrebare îi ucideam pe loc. 

Şi aşa bîntui prin lume de două mii de ani fără a fi găsit încă omul care să-mi 
dezlege enigma. 

Ana BLAGA 
Chişinău 


POEM 


Motto: Plîngi pentru cineva, 
dar nu pentru tine, 

iubeşte pe altcineva, 

dar nu pe tine. 


Oceanul durerii creştea cîndva, 

iar eu înghiteam încetişor apa 
somnoroasă... 

Şi nu muream... 

Apoi am încercat apa nenorocită 

a mării. 

| s-au spulberat valurile crude 

de muget 

şi a tunat, 

şi a fulgerat. 

Odată au izbucnit în plîns ambii, 

Dar nu aveau lacrimi. 


GÎNDACII 


Săracii blugi! 

Suferă un eşec total — 
şi-au sucit itele în crengile 
primăverii. 

Nu mai sînt albaştri 

ca cerul. 

S-au răsucit încă o dată 

şi au-murit. 

Biugii au două gropi mari 
la buzunare — 

aici se află gîndacii care 
distrug toamnele 

verile 

iernile 

primăverile lumii. 
Gîndacii se înmulţesc 
şi lumea se pierde. 


PLANUL 


Promoroaca ochilor îngheaţă 

cu zîmbet nul 

ride ochiul 

şi rîde întreg trupul ticsit de viaţă. 
Se aud hohote speriate... 
“Nu sînt fantome, 

sînt drumuri dezbinate 

de soartă. 

Ele pornesc şi ochiul meu 

iese din orbită. 


IAZUL ŞI CADA 


Cada mea ascunde viaţa 
furtunoasă sub spuma de şampon. 
E multă — 

cîtă iarbă şi frunză. 

lau mîna mea şi spăl 

spuma albă 

de pe ea, 

dar, de fapt, spăl murdăria 

de broască din iaz. 

Arunc din cadă apa sărată, 

dar, de fapt, arunc papura din iaz. 
Usuc cada de apă, 

dar, defapt, usuc cu mirosul nenufarului 
mîlul din iaz. 

Am finisat treaba 

cu cada, 

dar iazul n-a secat 

şi broaştele nu au murit. 

Olga VOIEVUDSCHI 
Chişinău 


PLOAIA CU NUMELE TĂU 


Îmi place ploaia. 
Recunosc acum. 
lubesc ploaia cu numele tău, 
Care plouă în suflet. 

Şi plouă 

Şi nu se, 

Şi plouă 

Şi nu se, 

Şi plouă 

Şi nu se termină. 
Recunosc acum: 
lubesc ploaia, o, ploaia 
Cu numele tău. 


DESCOPERIRE 


Atunci, în ziua ce-o simt încă trăind 

de parcă ar fi acuma, 

în preajma unei mirişti care 

murea sub neînduratul fum 

al aburelilor menite să-nchege peste noapte 
bruma, 

ne-am pomenit pe neştiute călătorind 
pe acelaşi drum. 

Ne priveghea de sus un rece şi învăluit 
apus de soare, 

şi încet, 

înfriguraţi şi singuri, 

păşeam adînc în noi, 

Şi atunci cunoscurăm 

durata strîngerii de mînă 

în care sufleteie noastre s-au îngemănat 
ca într-un sărut. 

E noapte... Întuneric... 

Oraşul parcă a mutit. 

Sîntem aici doar noi trei: eu, luna, 

şi amintirea ta. 

Stăm de veghe. 

Maşina timpului, de parcă ar fi defectă, 
Continuă să ne chinuiască. 

Durerea e insuportabilă. 

Clipa pare a fi un an, ora — un veac, 
noaptea — un mileniu. 

Luna începe să dispară. 

În zare văd o lumină puternică. 

Am rămas doar noi două: eu şi amintirea ta. 
Mai trece un timp, adorm. 

A mai rămas doar ea, doar amintirea ta. 
Ea veghează în continuare, 

veghează somnul meu 

şi nu mă lasă nici măcar în vis să te uit. 


ANOTIMPULE DRAG... 


Bună ziua, anotimpule drag, 
Te aştept 

De trei anotimpuri, 

Cît trei milenii 

Ce mi-au bătut pînă azi 

În prag. 

Şi în piept. 


În zadar îţi rostiră poeţii 
Sentinta, 

Cum că în palidă flacăra ta, 
În care anul şi-a ars 
Manuscriptul, s-ar afla 
Atristeţii sămînţă. 


Eu ştiu că sub flamura ta de foc 
S-a născut 

Era luminii înnoitoare 

Şi era iubirii 

Ce în amintirea-mi îşi află 

Loc. 

Sorin POAMĂ 
Vaslui 


Motto: O stea căzătoare 
Pe un cer senin, 
O lacrimă curată 
Ce se prelinge lin, 
O floare preafrumoasă, 
Ce, ruptă dac-a fost, 
Ea va muri încetu, 
Uşor şi fără rost. 
Dragostea. 


MIHAI 


Dragostea contează, chiar dacă este dată în ultima clipă din viaţă. 
Dragostea topeşte imaginea de gheaţă a morţii. Dragostea este o comoară 
nepreţuită care trebuie dăruită. Ce ar fi dragostea fără omenire şi omenirea fără 
dragoste? 


Mihai nu este, nu este rău, deşi toată lumea spune aşa. El este mai 
curînd păcălit de soartă. 


ÎI ştiu de mic, dar îl cunosc doar de doi ani. Întîi o figură familiară în jurul 
blocului, iar acum... 

Încet, încet, simplul salut dintre noi a evoluat în discuţii profunde despre 
viaţă, o viaţă pe care Mihai nu o înţelegea şi de care nu se putea face înţeles. 
Nu era singur la părinţi, avea un frate mai mic, Alex, copil cuminte şi foarte 
talentat la desen. Mihai îl bătea tot timpul pe Alex, iar acesta, fără a riposta, se 
retrăgea stingher împreună cu visele lui. Nu ştiam dacă Mihai ţinea la el, dar 
ochii scăldaţi în lacrimi dulci ai.lui Alex dovedeau că fratele mai mic ţinea la cel 


mai mare. 


NU VA MAI FI ZIUA DE MÎINE 
| 


Cînd Mihai spunea ceva, faţa sa devenea, în sfîrşit, serioasă, iar chipul 
său eră ca al unui copil curios să cunoască lumea. 

Alex stătea în casă şi desena. De acuarele nu avea bani iar foile erau pe 
terminate. Desena doar cîmpii nesfîrşite, cît vezi cu ochii. Alex visa la realitate. 

Mihai este întotdeauna în faţa blocului şi odată chiar m-a rugat, dacă pot, 
să-i dau o şapcă sub pretextul că nu prea mai are ce purta la discotecă. 

M-am dus în casă ştiind că aveam de unde da. Eram bucuros că puteam 

să-i dăruiesc ceva. Acea naivă faţă de copil mă privise cu un înţeles ascuns, 
parcă profetic. Acest băiat de şaptesprezece ani nu a fost la şcoală, dar şi-a 
însuşit şcoala vieţii şi regulile ei, deseori greu de înţeles. Coboram scările 
gîndindu-mă că lui Mihai îi va plăcea darul meu. Dar surprins, cînd am ieşit 
afară, Mihai nu mai era. L-am văzut doar pe Alex care plîngea alergînd spre 
piaţă. 

— Ce s-a întîmplat Alex? la uite ce şapcă meseriaşă îi dau lui Mihai! 

— Pe Mihai, pe Mihai l-a luat gaia. L-a băgat în ARO şi l-a dus. Mă duc 
să-i spun mamei, e la taraba cu roşii. 

— Stai, stai că vin şi eu! 

Ajunşi în piaţă, nu o găsirăm pe mama lui Mihai, dar am aflat în scurt timp 
că plecase să-şi aducă băiatul acasă. 

— Hai şi noi la Poliţie, Alex, că nu-i departe. 

Am alergat printre blocuri spre secţie. Cînd am ajuns, pe uşa din faţă 
ieşea Mihai plin de sînge, sprijinit de mama lui. Alex fugi spre el şi îl strînse de 
mînă, iar o voce sobră din spate tulbură liniştea durerii: 

— Băi golane, pentru tine nu va mai fi ziua de miine! 


A doua zi pe: Mihai nu l-am găsit afară. Eram uimit şi în acelaşi timp 
confuz după o tornadă de evenimente ce m-au luat pe nepregătite. Nu ştiam ce 
treabă a avut gaia cu Mihai, dar numai la gîndul că ar putea veni din nou să-l ia, 
mă trecea un fior rece, necunoscut pînă atunci. Băieţii mari erau toți adunați în 
faţa blocului, parcă aşteptînd ceva. Pe faţa lor se citea mirare iar gîndurile mele 
zburau încercînd a se uni cu ale.lor. Deodată, Mihai ieşi din scara blocului 
vecin, şchiopătînd şi cu ochii vineţi. Totuşi, el îşi păstra figura de copil enig- 
matic, deschis doar prietenilor. Veşnic vesel, Mihai ne privea acum încruntat, 
parcă în căutarea unui adevăr. Glasul său sparse liniştea: 

— Care a turnat? Haide, spuneţi repede, care a spus la gaie unde să mă 
găsească? 

Cu toţii se înroşiseră şi se priveau cu lacrimi în ochi. Dintr-odată toţi îşi 
aţintiră ochii asupra mea. Nedumerit şi speriat am vrut să mă retrag, dar o 
lovitură puternică mă opri. Nu mai puteam respira şi totuşi aerul năvălea asupra 
mea în cascade, apăsîndu-mă. Ochii mi se umplură de lacrimi ce nu puteau să 
curgă iar glasul îmi pieri, fugind spre piramida vorbelor moarte, fără de înţeles. 
Am căzut fără a şti dacă visurile vor mai veni la mine şi în această noapte. 
Cînd am deschis ochii l-am văzut pe Mihai ridicîndu-mă: 

— Hai zi, tu ai turnat, sau îţi mai dau una? 

Glasul îmi era stins de frică. Frica de mine, de ceea ce am făcut într-un 
moment de inconştienţă. Frica îmi ascundea secretul dar nu am fost lăsat să 
mint de soare, de lună, de stele. 

— N-am vrut, Mihai, nu mi-am dat seama, te rog, dă-mi drumul! 

Zîmbetul reapăru pe chipul prăfuit al lui Mihai. Faţa sa implora milă acum, 
pentru cei mai săraci ca el. Eram fericit că nu am minţit. Nu puteam să mă uit 
în ochii lui, dar un fior cald şi liniştitor mă străbătu. Gaia ne întrebase pe noi, 
băieţii, unde e Mihai. Toţi au tăcut numai eu am.spus că este la Baba Rusu, 
prăşeşte pămîntul pentru bani de buzunar. Mîna sa o cuprinse pe a mea şi o 
strînse uşor, ca o amintire. 

— Dar de ce te-au luat Mihai? am întrebat prinzînd la curaj. 

— Ei, am furat şi eu un casetofon să ascult muzică. 

Băieţii zimbiră, iar Mihai se întoarse mergînd apăsat spre casă. Gîndul 
îmi zbura tot spre acea voce'care pe un ton moralizator, dar satisfăcut, i-a spus 
lui Mihai că pentru el ziua de miine nu va-exista. M-am întors acasă ţinînd în 
mînă un buchet de lacrimi, pe care nu trebuia să-l mai dăruiesc nimănui. 

ȚIGANII 


Nu ştiu dacă Mihai a iubit vreodată. Nu ştiu dacă inima sa a bătut pentru 
altcineva. Nu ştiu dacă mireasma dulce a dragostei l-a îmbiat vreodată în căutare 
de fericire. 

Cerul era senin şi totuşi nori negri străbăteau visele lui Mihai. Gaia îl 
căuta din nou şi de data aceasta, simpla bătaie putea deveni o ameninţare cu 
moartea.Gaia îl ura pe Mihai iar Mihai iubea viaţa. 

Şoseaua de lîngă blocul meu era acum străbătută de ţigani. Seara se 
lăsase şi trăsurile lor fugare s-au oprit. Pe chipul lui Mihai apăru un zîmbet. Se 
sculă şi înaintă spre şosea. O ţigancă scăpase, fără să observe, un fişic cu 
bani. Mihai trecu în fugă pe lîngă ţigani, luă banii şi încercă să fugă, dar alţi 
ţigani care veneau de jos, de la gară, l-au prins. 

— Aşia deci, faci mişto de mine. Las' că iei tu bătaie! 

Ochii lui Mihai au privit apusul cu teamă. Cerul era luminat de lănci aurii. 
Era cald. 

L-au băgat pe Mihai într-o trăsură unde îl țineau legat. O ţigancă tînără îi 
aduse apă. 

— Dezleagă-mă repede! Te rog! 

— Nu pot, că mă omoară în bătaie. S-ar putea să mergi cu noi şi să te 
abandoneze pe drum, însetat, înfometat şi bătut. 

Auzind acestea, Mihai nu ştia dacă visează sau suferă de pe urma realităţii 
ucigaşe. Se rostogoli î în căruţă şi ajunse aproape de cai. Prinse a-i lovi cu sete 
şi, în sfîrşit, aceştia au început a trage trăsura. Cînd au ajuns la stradă Mihai 
simţea deja suflul rece al libertăţii. Țiganca era în trăsură cu el şi privea 
înspăimîntată în depărtare. Se decise. Îl dezlegă pe Mihai şi veni iîngă el. 

— Mă cheamă Ana. 

— Pe mine — Mihai şi aş vrea să nu-ţi fie frică de mine. Să ştii că de cînd 
te-am văzut, inima îmi izbeşte pieptul cu putere, parcă vrînd să iasă. 

Țiganca nu spuse nimic şi îl sărută. Inima acestuia îşi încetini bătăile. 
Privea acum viitorul cu încredere. Miinile lui au cuprins-o pe Ana, iar ochii ei au 
înflorit ca doi trandafiri. Se uitau acum, unul la celălalt rugîndu-se ca somnul 
urii să nu le străpungă visul vieţii. Cuvintele erau de prisos şi totuşi un “te 
iubesc” se năştea în fiinţa celor doi. Privirile vorbeau iar stelele şi luna se uitau 
la îndrăgostiţi cu nostalgia amintirilor în suflet. Deodată, tropote de cai se auziră 
din spate. 

Trăsurile ieşiră din oraş şi ajunseră pe un drum de ţară, poleit cu flori. 
Mihai îi Gica să-şi grăbească armăsarii dar ţiganii îi ajungeau din urmă. 

Hai, Mihai, mînă-i mai repede, ne ajung! 

Drumul era acum încadrat de ierburi înalte. Mihai o apucă pe Ana de mînă 
şi săriră. Ţiganii nu îi văzură şi continuau să urmărească trăsura, locul naşterii 
unei nobile simţiri. 

Îmbrăţişaţi, Mihai şi Ana se sărutau acum, în puţinul timp rămas. Lacrimile 
le brăzdau obrajii înroşiţi de focul dragostei. Ştiau că iubirea lor era moartă şi 
totuşi, cu încăpăţinarea unui copil mic, dornic să stea pe propriile picioare, 
sentimentul suprem al existenţei continua să-i lege. 

Luna lumina cu raze argintii cîmpul. Liniştea păstra un dialog permanent 
între cei doi. Cruda înfăţişare a despărțirii îi legase cu lanțuri de fier, de propria 
lor existenţă. Se uitau unul la altul cu gîndul ia evadare. În bătaia vîntului ierburile 
înalte ale cîmpului păreau că-i acoperă pe prieteni. Legătura dintre ei ceda uşor, 
dar sigur. Se sărutară din nou dar zgomotul cailor îi despărţi brusc. 

— Du-te, Mihai, du-te, lasă-mă pe mine, haide, pleacă! 

— Dar te iubesc! 

— Nu mai pomeni trecutul ci ai grijă de viitor. 

Mihai o luă la fugă uitîndu-se în urmă. Toţi ţiganii se opriseră şi o băteau 
pe Ana. Nu îi era frică, dar vorbele perechii lui îi sunau ca un imbold spre viitorul 
unui trecut ce nu putea fi uitat. Mihai a cunoscut dragostea, iubirea adevărată. 
Săruturile Anei încă îi aduceau lui Mihai mireasma florilor de cîmp, ochii ei, 
stelele cele mai strălucitoare ale întunecatului cer, glasul ei, cîntecul greierilor 

sub clar de lună. Ca o himeră a viitorului şi o amintire a prezentului, devenit 
trecut. 


MIHAI NU MAI ESTE 


Ajuns acasă, Mihai încă mai spera la revederea cu Ana, la învierea unui 
vis, odată frumos. Ştia că nu se poate. Ştia că dragostea sa a dispărut, odată 
cu imaginea reală a Anei. Era singur acasă dar se simţea înconjurat de vise şi 
satisfacţii pe care încă nu le trăise! lubea mai mult viaţa, decît o iubea pe Ana. 
lubea mai mult lumea în care trăia decît cea în care putea trăi. Abia acum îşi 
dădu seama cît de importantă era lumea care îl înconjura cu dragoste. Se 
apropie de geam şi pe birou văzu desenele fratelui său. Peisaje ce ilustrau 
idealul lui Alex. Dar Mihai nu avea un ideal. Era nervos şi i se părea că toate 
lucrurile din casă vin spre el să-l lovească. Alex intră în casă. II privi pe Mihai 
de parcă i-ar fi implorat milă. Mihai îl lovi, din nou, din nou. Alex nu plîngea. 

— Unde ai fost pînă acum? 

— La şcoală. 

— E zece şi jumătate, cum să stai la şcoală pînă acum? 

— Am rămas cu profesorul de desen să-mi arate cîte ceva. 

— Prostii. 

Mihai se duse spre birou şi rupse planşele lui Alex. 

— Azi trebuia să te duci la livadă. 

— Dar am avut şcoală, nu am putut. 

Mihai îl lovi din nou pe Alex şi ieşi furios, pierdut în necunoscuta lume pe 
care o crease. Dar cineva îl apucă de git. Era gaia. Încă alţi patru poliţişti 
aşteptau cu nerăbdare deznodămîntul încăierării. Cu o lovitură de pumn Mihai 
se eliberă şi o luă la fugă, mai departe de coşmarurile odată vise şi idealuri. 
Gaia trase şi îl nimeri în umăr. Norii păreau a se crăpa precum un geam lovit de 
pietre. 

Drumul părea lung iar amintirile dispărute. Ameţi. Nu mai vedea decit 
lacrimile ce-i izvorau din ochi. A căzut lovit de aripa unui destin potrivnic 
dragostei. Mihai nu este rău dar toată lumea simte urmele grele ale răutăţii 
sale. Mihai nu este ţigan deşi fură şi nu se spală mai niciodată. Ochii lui Mihai 
văd în viitorul devenit prezent. Miinile sale se pregătesc să îmbrăţişeze moartea. 
Gaia a scos pistolul. Se uită la Mihai. Alex veni în fugă şi îşi îmbrăţişă fratele. 
Lacrimile celor doi se uniră în stropi uriaşi. Mihai îl ţinea strîns pe Alex de mînă. 

— Îmi pare rău! Te iubesc, vă iubesc, iubesc... | 

Gaia trase. Mihai a murit cu zîmbetul pe buze. Alex fuge, fuge de fiorul 
morţii. Convertit, în ultima clipă de dragoste, Mihai a plătit un preţ greu pentru 
greşelile de care nu era direct vinovat. 

Dragostea este cel mai nobil sentiment, cea mai strălucitoare rază de 
soare — lanţ al veşniciei, făuritor de inimi, simbol al veşniciei şi al clipelor 
eterne. 

Mihai nu a fost rău. El a iubit o lume care de asemenea l-a iubit. Şi a urit 
lumea care l-a urît. Mihai visează la ochii naivi ai dragostei pierdute. 

Mihai nu mai este. 

Eugeniu MITROFAN 
Chişinău 


ADEVĂRATA 
VIAŢĂ 


Se surprindea adeseori că urmărea oamenii apropiaţi ca pe nişte străini, 
că se simţea deposedat de timpul său de către oameni care nu aveau nimic cu 
el, că aceştia i se bagă în suflet; simţea atunci cînd era singur că este animat 
de o dorinţă ciudată de a-şi face bagajele —, să iasă în fugă pe uşă, să alerge 
la tren şi să plece undeva departe: într-o altă ţară, într-un alt oraş unde nu 
cunoaşte pe nimeni şi unde nimeni nu-l cunoaşte, sau mai bine într-o pădure, 
unde să fie o casă mare cu multe odăi, să intre în cea mai retrasă odaie, cu un 
pat mare cu albituri noi, proaspete, să se dezbrace gol-goluţ, să se vire sub 
plapumă şi să-şi apese capul tare-tare în pernă, încît toate obsesiile, toate 
grijile sale să dispară. Să stea aşa zile în şir, intrat într-o stare cataleptică în 
care să uite de sine. 

Să se trezească într-o dimineaţă ca după o boală lungă, slăbit, născut a 
doua oară, purificat. Abia atunci ar începe să trăiască cu adevărat. Atunci... 
Toate vor fi “atunci”. Acum, însă, nu-l interesa nimeni şi nimic. Toate forţele 
sale interioare erau concentrate asupra gîndului “cum să obţină deodată bani 
mulţi”. Juca chiar o dată în săptămînă la “Superloto” în speranţa marelui cîştig 
care i-ar schimba radical viaţa. În caz de reuşită ar fi bogat şi puternic, plin de 
viaţă; s-ar comporta cu ceilalţi aşa cum este el în realitate; şi-ar schimba tonul 
vocii, maniera de a vorbi, gesturile, temele de discuţie, privirea, mimica, mersul, 
prietenii... Nu ar mai semăna deloc cu cel de acum, ar fi cu adevărat cel ce se 
ascunde dincolo de silueta şi figura sa neimpunătoare. Avea senzaţia că dacă 
ar fi cel ce se crede, dragostea de sine izvorită din străfundurile sufletului, 
arzîndu-i surzenia sa emoţională, i-ar sparge pieptul. Ar iubi şi ar fi iubit. 

Abia atunci ar întîlni-o pe EA. El ar fi student, sau mai degrabă (dacă e să 
luăm în consideraţie trecerea timpului) tînăr profesor, doctorand. La o conferinţă 
ştinţifică, la un simpozion sau la o altă întrunire de felul acesta. Important: 
mulţi oameni, îmbulzeală, lume bine îmbrăcată, domnişoare necunoscute, 
parfumuri fine, personalităţi de vază, discuţii mondene (pe culoare). Şi: el ieşit 
la balcon să-şi aprindă un “Kent” pentru a se calma înainte de a-şi rosti 
comunicarea. Pauza se termină. El, grăbit, aruncînd ţigara neterminată, păşeşte 
pe coridor. Se izbeşte de cineva. Acea fiinţă gingaşă scapă din miini nişte foi 
de hîrtie. El se grăbeşte să le ridice, şi zăpăcit, îşi cere scuze. Aplecîndu- 
se odată cu ea, ochii lor se întîlnesc şi el se cufundă într-o mare de albastru. 
Aceasta va fi EA. Aceştia vor fi ochii El. 

În realitate a întîlnit-o cînd se întorcea de la cursuri. El păşea încet 

Gheorghe VRABIE. Stema de Stat: grafică şi sculptură. 


străduindu-se să se pătrundă de răcoarea aerului care îi făcea bine. Imediat 
după prelegeri a avut o întîlnire cu o persoană a cărei prezenţă degajă un fel de 
venin invizibil. (În general, el deosebea cinci tipuri de persoane: “vindecător”, 
“bun”, “neutru”, “toxic” şi “hipertoxic”.) 

Păşea încet, cu anul gol, aşteptînd ca gerul să-i intre în creier şi să-i 
dezmorţească mintea, să-i distrugă toxinele, veninul invizibil cu care îşi simţea 
îmbibată fiinţa... Deodată a văzut-o. Era ea. Venea spre el. Atrecut repede pe 
alături. Era bine îmbrăcată: într-un palton cafeniu care îi sublinia talia. Era 
frumoasă, dar de o frumuseţe care nu şochează. Trebuia să o priveşti îndelung 
pentru a constata că e frumoasă. El a făcut acest lucru imediat, pentru că 
în imaginaţia sa anume astfel arăta adevărata frumuseţe feminină. 

Mai tîrziu avea să-şi amintească această întîlnire ca pe un film derulat la 
TV. 

Ea avea tenul palid, mai palid decît al lui. Figura ei avea trăsături de fată 

“crescută în seră”, a căreitpiele n-a prea văzut lumina zilei. Ochii, e drept, nu 
erau albaştri, dar l-au făcut să-i atribuie o inteligenţă pe potriva sa. Colţul stîng 
al buzelor era puţin, aproape inobservabil, lăsat în jos, ceea ce-i trăda o uşoară 
supărare sporindu-i farmecul. De fapt, simbioza dintre frumuseţe şi o uşoară 
supărare sau tristeţe făcea ca fluxurile feminine (nurii) să-l inunde cel mai uşor. 

Era una dintre rarele fiinţe în a căror preajmă dacă ar fi stat mai mult de 
cinci-zece minute, ar fi fost gata să se lase în genunchi, să-i ia miinile, să i le 
sărute şisă-i i ceară iertare (fără nici un motiv), să o roage în şoaptă să-l lase să 
mai rămînă puţin în prezenţa ei “vindecătoare”. 

De atunci a mai întîlnit-o de cîteva ori şi de fiecare dată cînd o vedea se 
simţea mai bărbat, mai plin de viaţă, mai cel ce se credea a fi. 

Curînd au făcut cunoştinţă. Au urmat apoi cîteva întîlniri (nesemnificative), 
iar în una dintre seri întîlnirea a decurs cam după următorul scenariu: 

— Domnişoară, spune- mi ce să fac — se lăsă el în genunchi respirînd din 
greu şi fără a-i slăbi mîna din mîinile lui — nu mă interesează nimic, înţelegi? 
Am murit cu mult timp î în urmă, sînt mort pentru această lume, sînt lipsit de 
viaţă, pustiu. Eşti singura mea salvare. EI respira tot mai greu şi mai greu, de 
parcă se înăbuşea. Îşi apăsă capul în palmele ei şi îşi frecă fruntea de ele. Ea 
îl privea speriată neînţelegînd ce se întîmplă. 

În acea seară n-a mai plecat. 

Dimineaţa, strîngînd-o în braţe, se gîndi: “Ce simplu este totul. Şi eu, 
care credeam că adevărata viaţă începe altundeva şi altfel”. 

ANUL BIBLIOLOGIC 1998 


Ajuns la cea de a 8-a ediţie, 
simpozionul ştiinţific “Anul bibliologic...” 
depăşeşte cadrul unei întruniri profesio- 
nale, devenind o sărbătoare a prieteniei 
şi a noilor speranţe, deoarece, tradiţio- 
nal, se organizează la începutul primă- 
verii, în primele zile ale lunii martie. 
Anual, aiei îşi dau întîlnire pentru a-şi 
măsura forţele, dar şi pentru a face 
schimb de experienţă, sugestii şi opinii, 
colegi mai vechi şi mai noi, oameni care 
slujesc cu credinţă cartea în pofida 
acestor timpuri aspre. : 

De la simpozionul “Anul biblio- 
logic 1991” ce a avutlocla 3 aprilie 1992 
şi care a făcut totalurile activităţii biblio- 
tecare, spectrul temelor puse în discuţie 
a evoluat în mod evident. 

Recentul simpozion, de exemplu, 
a avut ca generic “Drepturile omului: 
probleme de acces la informaţie şi la 
colecţii în Republica Moldova”. Cele 
peste 30 de comunicări propuse audito- 
riului au luat în dezbatere diverse aspec- 
te ale temei, începînd cu dreptul la 
informaţie în contextul Convenţiei Euro- 
pene pentru apărarea drepturilor omului 
şi terminînd cu problemele de acces la 
colecţiile patrimoniale şi de valorificare 
a acestora. 

Bineînţeles, chiar şi un simpozion 
la nivel naţional, cum este acesta, nu 
poate epuiza subiectele puse în discu- 


ţie, totuşi, au fost scoase în evidenţă, 


aspecie importante ale activităţii biblio- 
tecare şi se pare că nimic din ceea ce 
poate fi esenţial nu a fost omis. 


De asemenea, au fost premiaţi 


cîştigătorii Concursului republican pen- 
tru cea mai reuşită lucrare în domeniul 
bibliologiei. Anterior, membrii juriului — 
Alexei Rău (Biblioteca Naţională), 
preşedinte, Petre Racu (Biblioteca de 
Informare Tehnico-Ştiinţifică), Ion Ma- 
dan (profesor universitar), lon Şpac 
(Biblioteca Academiei de Ştiinţe), Euge- 
nia Bejan (Biblioteca Naţională pentru 
copii “lon Creangă”). — efectuaseră 
evaluarea materialelor prezentate la 
Concurs (17 studii bibliografice, un ciclu 
în trei articole ştiinţifice în domeniul 
biblioteconomiei, o lucrare metodologi- 
că şi o iucrare de prezentare a bibliote- 
rcii). 

S-a mentionat că din an în an se 
înregistrează un vizibil progres calitativ. 


Lucrările actualului concurs s-au evi- 
denţiat prin diversitatea temelor, prin- 
tr-un înalt nivel profesional şi în multe 
cazuri, printr-o bună prezentare poligra- 
fică. 

Juriul a acordat: 


Premiul | pentru studii în' 
biblioteconomie (150 lei) 


Dlui Petru Ganenco (Biblioteca 
Naţională), pentru ciclul de articole 
publicate în ultimul an; 


Premiul Il pentru studii în 
biblioteconomie (100 lei) 


Dlor Tatiana Israfitof (Biblioteca 
Republicană Ştiinţifică Agricolă), Nata- 
lia Zavtur. (Universitatea de Stat din 
Moldova, Catedra de Bibliologie şi 
Asisitenţă Informațională) şi Valentina 
Chitoroagă (Camera Naţională a Cărţii), 
pentru studiul Metodologia aplicării 
descrierii bibliografice a documentelor; 


Premiul | pentru bibliografie 
(cîte 150 lei) 


Dior Nionila Dalniţchi şi Olga Urîtu 
(Biblioteca Republicană de Informaţie 
Tehnico-Ştiinţifică), pentru biobiblio- 
grafia Dumitru Batir; 

Dneb Maricica Cioclea (Biblioteca 
Municipală “B.P. Hasdeu”), pentru bio- 
bibliografia Nicolae Dabija; 

Premiul li pentru bibliografie 
(cîte 100 lei) 


Dnei Zinaida Vîrlan (Biblioteca 
publică orăşenească “Alexandru Do- 
nici”, Orhei), pentru biobibliografia O via- 
{fă sub semnul diagonalei. Mihail Garaz, 

Dnei Viorica Ciorbă (Biblioteca 
Republicană Ştiinţifică Agricolă) şi Pa- 
rascovia Vereşceac (Biblioteca I.C.Ş. 
pentru Porumb şi Sorg “Porumbeni”), 
pentru biobibliografia Vasile Micu, 

_Dnei Liuba Gorin (Biblioteca pu- 
blică orăşenească Donduşeni), pentru 
biobibliografia lon Druţă; 


Premiul Iil pentru bibliografie (cîte 75 
lei) 


Dlor Maria Covali şi Lilia Lesnic 
(Biblioteca Naţională), pentru biobiblio- 
grafia Aureliu Busuioc, 

Dior Ludmila Corghenci, Natalia 
Beleavschi (Biblioteca U.L.I[.M.) şi Valen- 
tina Chitoroagă (C.N.C.), pentru bio- 
bibliografia Andrei Ilie Galben, 

Dnei Maria Soltan (Biblioteca Mu- 
nicipală “B.P. Hasdeu”), pentru biobiblio- 
grafia Leo Butnaru; 


Premiul luventus (100 lei) — pentru o 
bibliotecă tînără care a realizat un 
număr impunător de lucrări 
bibliografice: 


Bibliotecii A.S.E.M., pentru indicii 
bibliografici: Sergiu Chică, alcăt.: 
Mariana Postolachi şi Svetlana Studzin- 
schi;. Dumitru Moldovanu, alcăt.: Ala 
Brînza şi Elena Pancratov şi bibliografia 
Contabilitate, audit şi analiza activităţii 
economice, alcăt.: Ala Brînza, Mariana 
Postolachi, Stela Pascal, Elena Pancra- 
tov, Svetlana Studzinschi. 


Premiul pentru originalitate 
(50 lei) 


Olimpiada Grebincea (Biblioteca 
publică orăşenească Hînceşti), pentru 
biobibliografia Valeriu Herţa. 


Premiul pentru cea mai bună 
autobiobibliografie (50 lei) 


„lon Dron, pentru biobibliografia 
lon Dron. 


Rezultatele top-ului bibliotecarilor 
1998 au fost evaluate de către o comisie 
creată de Biroul Asociației Biblioteca- 
rilor din Republica Moldova. Membrii 


comisiei — Ludmila Corghenci (Biblio- 
teca U.L.1.M.), preşedinte, Vera Osoianu 
(Biblioteca Națională), Natalia Cheradi 
(Biblioteca A.S.E.M.), Irina Digodi 
(C.B.N.), Eugenia Bejan (Biblioteca 
Naţională pentru Copii “on Creangă”) 
— au evidenţiat participanţii în baza 
cuantumului de puncte: 


Elena Conţescu — şefa Servi- 
ciului Asistenţă Bibliografică şi Docu- 
mentară al Bibliotecii Naţionale — 113 
puncte; 

Margareta Timofte — director al 
Departamentului Activitate cu Publicul 
al Bibliotecii Naţionale pentru Copii * ‘Ion 
Creangă” — 95 puncte; 

Tamara Nistor — şefa Serviciului 
Catalogare al Bibliotecii A.S.E.M. — 94 
puncte; 

Veronica Gheţu — bibliograf, 
Serviciul Informare Bibliografică şi Do- 
cumentară al Bibliotecii U.L.I.M. — 93 
puncte; 

Valentina Frunze — şefa Oficiului 
Consultativ al Bibliotecii publice, Orhei 
— 89 puncte; 

Liuba Surlari — şefa Depozitului 
principal al Bibliotecii Universității de 
Stat “A. Russo”, Bălţi — 81 puncte; 

Larisa Petcu — directorul Biblio- 
tecii publice, Ialoveni — 76 puncte; 

Larisa Roşca — şefa Serviciului 
Literatură în Limbi Străine al Bibliotecii 
Universităţii de Stat “A.Russo”, Bălţi — 71 
puncte; 

Ana Clapon — şefa Serviciului 
Ştiinţific Bibliografic al Bibliotecii Univer- 
sităţii Tehnice — 52 puncte; 

Paraschiva Vereşciac — şefa Bi- 
bliotecii Institutului de Cercetări Ştiin- 
țifice pentru Porumb şi Sorg — 51 punc- 
te; 

Eugenia Covaş — directorul Bi- 
bliotecii Centrale Feroviare — 37 punc- 
te; 

Larisa Harea — şefa Bibliotecii 
publice săteşti, s. Româneşti, Străşeni 
— 34 puncte; 

Elena Muncescu — şefa Servi- 
ciului filială al Facultății Calculatoare, 
Informatică şi Microelectronică al Facul- 
tăţii Radioelectronică al Universităţii 
Tehnice —.25. puncte. 


Primilor zece clasaţi le-a fost acor- 
dat titlul de “Cel mai bun bibliotecar al 
anului 1998” şi li s-a oferit.drept premiu 
Dicţionarul universal al limbii române 
de Lazăr Şăineanu. 

Vera OSOIANU 
Biblioteca Naţională, 
Chişinău 


BIBLIOTECA, 
LEGISLAŢIA ŞI IDEEA 
DE DEMOCRATIZARE 


Procesul de tranziţie spre un nou 
tip de societate s-a dovedit a fi 
deosebit de ostil instituţiilor de cultură 
în general şi bibliotecilor în special. 
Vulnerabile dintotdeauna, bibliotecile, 
cane se numără printre cele mai 
importante instituţii ce determină 
progresul societăţii, au fost lăsate în 
ultimii ani la voia întîmplării. ŞI deşi 
criza bibliotecii şi a informaţiei î îşi face 
drum în întreaga lume şi nici o 
bibliotecă nu are mijloacele necesare 
pentru o funcţionare normală, la noi 
proporţiile ei au întrecut orice ima- 
ginaţie. Scriam cu alte ocazii că, 
începînd cu anul 1985, toţi indicii 
principali care caracterizează activi- 
tatea bibliotecară au fost în continuă 
descreştere. Şi iată după 13 ani, deşi 
pe parcursul anului 1998 au fost 
lichidate 9 biblioteci şi 55 posturi de 
bibliotecari, deşi fondul de publicaţii 
a scăzut cu aproximativ 407 mii ex., 
deşi 411 bibliotecari au lucrat pe 
jumătate de normă, iar 126— pe un sfert 
de normă, absolut toţi indicii-principali 
de activitate bibliotecară au înregistrat 
o creştere sirnţitoare faţă de anul pre- 
cedent: Numărul general de împru- 
muturi a crescut cu 429 mii, numărul 
de împrumuturi la literatura în limba 


română a crescut cu 974,1 mii. 
Numărul de cititori a crescut cu 11.mii, 
marea surpriză a anului constituind-o 
mărirea numărului de frecvenţe cu 
aproximativ 3 milioane. De asemenea, 
indicele mediu de lectură a crescut 
de la 19,7 în 1997 la 20 în 1998, iar 
cel de circulaţie a fondului de la 1,0 
la 1,1. Se are în vedere, desigur, me- 
dia pe republică, pentru că şi anterior 
unele biblioteci au cunoscut creşteri 
la unii indici, tabloul general, însă, 
lăsînd de dorit. 

Nu e cazul, evident, să ne 
bucurăm prea tare, mai ales, cu- 
noscînd starea deplorabilă a biblio- 
tecilor la capitoleie achiziţii, abonare, 
stare tehnică, modernizarea serviciilor 
etc. Cele aproape 3 milioane de vizite 
în plus faţă de anul precedent suge- 
rează concluzia că cetăţenii merg la 
bibliotecă, în mare parte din cauza 
lipsei de mijloace pentru procurarea 
cărţilor necesare. Pe de o parte, sîn- 
tem puşi în faţa imposibilității întreţi- 
nerii normale a bibliotecii, a realizării 
achiziţilor, a remunerării la timp a 
personalului etc. Pe de altă parte — 
cetăţenii n-au posibilităţi financiare 
pentru a-şi procura cărți, ediţii perio- 
dice, nemaivorbind de alte surse de 
informaţii. Şi atunci ei sînt în drept 
să se adreseze bibliotecii care este 
finanțată de buget, deci, şi din banii 
contribuabililor. Raportul dintre numă- 
rul de frecvenţe şi cel al împrumutului 
denotă că de cele mai multe ori 
cititorii pleacă fără informaţiile sau 
documentele solicitate. 

Este cert că politica bibliotecară 
a guvernanţilor noii democraţii, sau 
mai bine zis lipsa ei, afectează grav 
bibliotecile. Realizarea efectivă a 
obligaţiilor şi sarcinilor acestora este 
împiedicată de limitarea jenantă a 
mijloacelor financiare şi de carenţele 
legislative. 

Absența constantă a resurselor 
vădeşte dezinteresul administraţiilor 
publice faţă de problema bibliotecilor 
şi implicit faţă de lectura publică. 
Dacă în ultimii ani s-a produs un anu- 
mit reviriment în biblioteci, aceasta se 
datorează Fundaţiei SOROS, unor 
persoane fizice sau unor organizaţii 
filantropice. 

Bibliotecile care beneficiază de 
ajutor extern izbutesc să depăşească 
dificultăţile. Un exemplu în acest sens 
ar fi biblioteca evreiască din Chişinău. 
În ansamblu, însă, pretutindeni acti- 
vitatea bibliotecilor este practic para- 
lizată şi de aici consecinţele care ar 
putea fi fatale pentru dezvoltarea 
educaţiei, culturii şi informaţiei. 

Dacă politica guvernamentală şi 
cea a organelor locale nu se va 
schimba, majoritatea bibliotecilor vor 
fi nevoite să perceapă taxe pentru 
serviciile oferite utilizatorilor. 

În asemenea condiţii va fi 
încălcat — lucru ce se întîmplă deja — 
Manifestul UNESCO “Cu privire la 
biblioteca publică” care în toate cele 
trei ediţii ale sale, începînd cu cea din 
1949, continuînd cu ediţia din 1972 şi 
-apoi în versiunea din 1994 a promovat 
ideea că “biblioteca publică trebuie să 
fie, în principiu, un serviciu gratuit” şi 
că “funcţionarea bibliotecii cade în 
responsabilitatea autorităţilor locale şi 
naţionale”, iar “activitatea bibliotecii 
trebuie să fie susţinută de o legislaţie 
şi o finanţare corespunzătoare de 
către guvernele şi administraţiile lo- 
cale”. | 

Noi întotdeauna am fost şi sîn- 
tem de părere că procesul de organi- 
zare a lecturii publice ar trebui să ţină 
şi de competenţa guvernului, nu nu- 
mai a administraţiilor locale. Aceasta 
ar minimaliza decalajul dintre diferite 
localităţi şi ar garanta o protecţie so- 
cială sigură în cultură. Nici unui stat 
nu-i poate fi indiferent ce citesc 
cetăţenii săi, iar în Republica Moldova 
aceştia nu au posibilitatea să citească 
nici măcar publicațiile oficiale. Atta 
timp cît Guvernul nu garantează 
bibliotecilor măcar o parte din suma 
necesară pentru achiziţii, fie şi de 
numai 2% ca în Suedia, nici-vorbă nu 
poate fi de o protecţie socială în 
cultură. 

Nu credem că aceasta ar fi o 
problemă prea dificilă pentru guvern. 
Mijloacele” respective ar garanta 
bibliotecilor primirea publicaţiilor ofici- 
ale ale statului. Se ştie că în majori- 
tatea bibliotecilor, mai ales în cele 

„comunale, unde informaţia şi aşa 
pătrunde cu mare greu, azi sînt pre- 


zente numai publicaţiile. partidelor 
politice care fac abonamente gratuite. 
Problema legislaţiei bibliotecare 
care ar trebui să pună la punct toate 
aspectele privind organizarea, functio- 
narea, finanţarea etc. este carac- 
teristică pentru foarte multe ţări. Nu 
în zadar Consiliul Europei a găsit de: 
cuviinţă să organizeze Seminarul 
“Reforma legislaţiei bibliotecare în 
Europa centrală: necesităţi şi aştep- 
tări”. In concluziile acestei întruniri, 
Consiliul de cooperare culturală de pe 
lîngă Consiliul Europei recomandă 
elaborarea unei legi specifice care să 
reglementeze organizarea şi funcţio-: 
narea bibliotecii publice, deoarece: 
această instituţie de cultură are 
menirea să ofere zilnic servicii pentru 
tot ansamblul populaţiei. Legea despre 
bibliotecile publice ar trebui să se 
bazeze pe dreptul la instruire şi 
informare, şi, bineînţeles, pe princi- 
piile Manifestului UNESCO “Despre 
biblioteca publică”. Un loc aparte se 


Gheorghe VRABIE. llustraţie la 
cartea “Vrăji” de Paui Valery. 

recomandă a se rezerva Sistemului 
de finanţare a bibliotecilor. 

Dată fiind recesiunea eco- 
nomică, care în majoritatea ţărilor a 
dus la diminuarea resurselor destinate 
bibliotecilor pe parcursul ultimului 
deceniu, se discută mult şi contro- 
versat despre principiul 'gratuităţii 
serviciilor oferite de bibliotecă. Multe 
țări au ținut cont de acest deziderat 
al Manifestului în procesul reformei 
legislaţiei bibliotecare. 

Parlamentarii din Finlanda — o 
ţară cu 18,5% de şomeri, au decis 
printr-o majoritate de 164 voturi (din 
totalul de 200), ca serviciul de împru- 
mut al bibliotecilor publice să fie 
gratuit. l 

In Anglia şi Ţara Galilor printr-un 
Regulament special intrat în vigoare 
în 1991 sînt determinate cazurile con- 
crete cînd serviciile bibliotecii nu sînt 
gratuite. O taxă poate.fi cerută, de 
exemplu, unui cercetător care efec- 
tuează o lucrare de pe urma căreia 
va avea un beneficiu financiar. 

Susținerea serviciilor gratuite 
este unul dintre argumentele principale 
promovate de adepţii restabilirii Legii 
despre bibliotecile publice în Suedia. 

Legea Republicii Moldova “Des- 
pre biblioteci”, care a fost elaborată 
şi adoptată printre primele după de- 
mararea procesului de accelerare a 
reformei legislative bibliotecare în 
Europă centrală şi orientală şi care a 
fost menţionată de secretariatul Con- 
siliului Europei, în articolul 33 “Pres- 
tarea de servicii cu plată”, nomina- 
lizează serviciile pentru. prestarea 
cărora biblioteca poate percepe 
contravaloarea lor. Despre serviciile 
care trebuie să rămînă în mod obli- 
gatoriu gratuite nu se spune nimic. 
Acest moment va trebui probabil luat 
în considerare la perfectarea Legii. 

În Raportul asupra Cărții verzi a 
Uniunii Europene privind rolul biblio- 
tecilor în lumea modernă se menţio- 
nează: “Taxele afectează în primul 
rînd utilizarea; dezbaterea. privind 
această problemă s-a concentrat în 
primul rînd asupra:perceperii de taxe 
pentru împrumut. Adversarii. unor 
astfel de plăţi observă că efectul cel 
mai mare este scăderea numărului de 


cereri de împrumut, astfel încît se 
realizează un nivel de utilizare scăzut 
al bibliotecilor şi colecţiilor. În 
comparaţie, venitul din perceperea de 
taxe pentru împrumut aduce un 
beneficiu scăzut şi nu rezolvă proble- 
mele financiare ale bibliotecilor. În 
multe ţări se discută în mod curent 
dacă este cazul să se perceapă taxe 
pentru utilizarea cataloagelor — în 
special a bibliografiilor naţionale — 
sau dacă acestea să fie gratuite. 
Criticii consideră nerezonabil să 
percepi bani pentru informaţiile ce s-au 
colectat recurgîndu-se la venituri 
provenite din alte taxe şi fac parte din 
moştenirea culturală naţională care 
apartine tuturor”. 

Finanțate după principiul “ce 
rămîne după ce s-a împărţit totul”, 
bibliotecile au devenit victime ale 
politicii economice a autorităţilor 
naţionale şi locale. 

Efectele: imediate ale acestei 
stări de lucruri sînt mai puţin vizibile, 
cele latente însă ţintesc în viitor, 
afectînd memoria istorică şi sursele 
informaţionale care se acumulează 
sistematic. A sacrifica bibliotecile în 
numele unor economii nesemni- 
ficative de moment înseamnă a neglija 
bazele democraţiei. 

SALONUL DE CARTE PENTRU COPII 
EDIȚIA A III-A 


În zilele 21-24 aprilie 1999, la Chişinău, a avut loc ediţia a Ill-a a Salonului de: 
Carte pentru Copii. Această acţiune, iniţiată în 1997 de Secţia Naţională a Consiliului 
Internaţional al Cărţii pentru Copii şi Tineret, a fost organizată în colaborare cu 
Ministerul Culturii, Ministerul Educaţiei şi Ştiinţei, Uniunea Scriitorilor, Uniunea Artiştilor 
Plastici, Departamentul Cultură al Primăriei Chişinău, Teatrul. Republican de Păpuşi 
“Licurici”, Biblioteca Naţională pentru Copii “lon Creangă”, Biblioteca Judeţeană 
“Gh. Asachi” laşi şi Asociaţia editorială “Noi”. 

Printre participanţi au fost mai multe edituri şi companii de comercializare a 
cărţii din Republica Moldova şi România. În calitate de invitaţi, ambasadele Chinei, 
Franţei, Germaniei, Ucrainei au prezentat publicaţiile pentru copii din ţările respec- 
tive. 

` Vizitatorii au avut ocazia să ia cunoştinţă de 1960 de titluri publicate la peste o 
sută de edituri prezente la expoziţie. Fiecare editură a lansat cele mai recente titluri 
de:carte pentru copii. Salonul a cuprins, de asemenea, şi o expoziţie de ilustraţii de 
carte pentru copii. 

Organizatorii Salonului, urmînd tradiţia lansată la ediţia a doua, au oferit copiilor- 
vizitatori o carte surpriză: Nucul cu o singură nucă de lulian Filip, deţinător al premiului 
“Cartea anului” la ediţia anterioară. Ă 

În zilele de 22 şi 23 aprilie, în cadrul Salonului, şi-a desfăşurat lucrările 
simpozionul “Lectura ca factor al dezvoltării intelectuale a copilului”. Comunicări 
deosebit de interesante au fost prezentate de critici, cercetători literari, profesori 
universitari şi bibliotecari din Republica Moldova şi România. Remarcabilă a fost 
participarea la această întrunire a dnei Meena Khorana, profesor la Universitatea de 
Stat Morgan din SUA şi editor al revistei internaţionale de literatură pentru copii 
“Bookbird”. d 

Momentul culminant al Salonului l-a constituit decernarea premiilor, cele mai 
importante fiind: premiul “Cartea anului” (Duminica Mare de lon Hadârcă), premiul 
“Simpatia copiilor” (enciclopedia Universul de lon Holban), premiul pentru cartea 
cognitivă (Noi şi biografia omenirii de Aurelian Silvestru), premiul pentru prezentarea 
grafică a cărţii (lon Severin; Aventurile baronului Münchausen) şi premiul pentru 
ilustraţii de carte în original (Eudochia Zavtur). 


vizează viitorul copilului. Este pusă 
la ordinea zilei, în fond, o problemă 
gravă, anume imaginea intelectuală 
sau puterea intelectivă a omului de 
mîine în acest spaţiu est-european. 
leşiţi de curînd dintr-un sistem 
totalitarist şi însuşind anevoios lecţia 
democraţiei, ne aflăm acum pe o 
punte de trecere. Pe sub puntea 
tranzitivă curge apa vijelioasă a con- 
fruntărilor, fără egal, dintre mentali- 
tatea comunistă şi cea capitalistă, 
dintre cea totalitaristă şi cea demo- 
cratică, dintre cea estică şi cea 


Ana BANTOŞ 


LECTURA: CANTITATE 
ŞI CALITATE 


Tema simpozionului organizat în 
cadrul Salonului de Carte pentru Copii, 
ediţia a II-a (Lectura ca factor al 


dezvoltării intelectuale a copiilor), 
mi se pare interesantă prin faptul că 


occidentală, dintre confesiuni cu 
diferite nuanțe. Ţinuţi în braţe sau pur- 
taţi de mînă, copiii noştri, după cum 
e şi firesc, nu-şi fac griji, atîta timp 

cît se află lîngă. părinţi. Părinţii sînt 
cei care trebuie să se îngrijească de 
starea în care vor fi copiii lor după ce 
apele se vor linişti. Un lucru impor- 
tant şi care depinde de noi constă în 
a şti să le stimulăm procesul de 
“creştere a cunoaşterii”, întrebîndu-ne 
dacă instrucţiunile genetice şi factorii 
de mediu au efectul declanşator şi 
formator necesar. Anume în acest 
context ne vedem obligaţi să punem 
problema în ce măsură răspunde unor 
asemenea necesităţi lectura spre care 
îndemnăm copiii. Aici trebuie să ţinem 
cont şi de opinia exprimată de Mircea 
Eliade şi anume că “întelegem mai 
ales ceea ce sîntem predestinaţi să 
înţelegem prin propria noastră vocaţie, 
orientare culturală sau a momentului 
istoric căruia-i aparţinem”!. Pe de altă 
parte, trebuie să avem în vedere că 
lectura este dezavantajată de 
mijloacele multimedia. Lectura şi 
“vizionarea” sînt două variante între 
care copilu! alege şi este lesne de 
înţeles că se va îndrepta spre dome- 
niul care, în aparenţă, presupune un 
efort minim, spre “vizionare”. În 
lucrarea sa Teoria lecturii Paul Cor- 
nea comparînd lectura cu “vizionarea”, 
vorbeşte despre limbajul criptic mediat 
ce stă la baza lecturii. Aceasta 
presupune însuşirea codului alfabetic 
şi efortul de a evidenția anumite 
corelaţii contextuale care să spo- 
rească însuşirea informaţiei. Cele 
citite trebuie traduse în reprezentări 
mentale. Apoi lectorului îi revine sar- 
cina de a completa, prin propriile 
cunoştinţe, anumite goiuri din text, în 
felul acesta însuşind mai temeinic 
informaţia. In procesul lecturii cunoaş- 
terea are loc de /a absolut spre con- 
cret, spre deosebire de cunoaşterea 
prin intermediul “vizionării”, în timpul 
căreia procesul de performare se 
desfăşoară de /a concret la abstract. 
Deşi lectura instalează anumite 
obstacole în calea utilizatorului, ea 
“rămîne instrumentul hotărîtor de 
achiziţie a noţiunilor şi cunoştinţelor 
specializate”. Paul Cornea enumeră 
mai multe moduri de lectură: obiectiv 
(recuperînd maximul posibil de infor- 
matii) ori proiectiv (restructurînd infor- 
maţiile potrivit intereselor şi dezide- 


ratelor proprii), eferent (atenţia se 
concentrează asupra a ceea ce 
rămîne ca reziduu după lectură) ori 
estetic (atenţia se concentrează 
asupra trăirii însăşi); liniar, explora- 
toriu, selectiv, senzual, logic, nonşa- 
lant, programat, identificatoriu, critic, 
consumatorist, asimilatoriu. Acestea 
pot fi exersate separat sau În diferite 
combinaţii după împrejurări. 

Cartea cîştigă în faţa micului 
ecran prin faptul că între lector şi carte 
se poate încheia un “pact de intimi- 
tate”. Amintim în acest sens că un 
volum de eseuri-semnat de criticul şi 
istoricul literar Nicolae Manolescu 
este intitulat Cărţile au suflet. Deci, 
este vorba despre o relaţie între lec- 
tor şi carte permanentizată altfel decît 
în cazul lecturii electronice care e 
“prea tehnică şi insuficient de priva- 
tizată” (Paul Cornea)". Lectura este 
un act complex care depinde de 
fiecare individ în. parte, putînd fi 
completată în funcţie de dispoziţie, 
context etc., adaptîndu-se scopului. 
In lectură contează “scopul” şi 
“sensul”, fără de care, după cum. 
menţionează acelaşi Paul Cornea, 
cunoaşterea se dezumanizează. 

Pentru a înţelege mai bine cum 
stau astăzi la noi lucrurile în domeniul 
lecturii infantile trebuie mai întîi să 
înţelegem bine starea de lucruri dintr- 
un trecut relativ apropiat, pe care ne 
autoiluzionăm că l-am depăşit. 

In perioada postbelică copiii 
basarabeni au beneficiat de atenţia 
permanentă a unei societăţi organi- 
zate după criterii totalitariste. În sis- 
temul sovietic copilului i se acorda 
atenţie pentru a-l putea încadra într-un 
program educațional colectivist. Pen- 
tru aceasta el era trecut prin stadiile 
de octombrel, pionier, comsomolist şi, 
în sfîrşit, comunist, cel din urmă 
nefiind rezervat tuturor membrilor 
societăţii. Respectiv şi lecturile erau 
ghidate de ochiul vigilent al ideolo- - 
gului. Deci, un prim imperativ constă 
în deideologizarea mentalităţii, proces 
care, consider, încă nu s-aîncheiat. 

Odată cu abandonarea siste- 
mului de relaţii totalitariste, copilul s-a 
trezit într-un univers dilatat, al unor 


libertăţi fără puncte de reper. Fără 

îndoială, este în puterea adulților să 
stabilească punctele de reper ale 
dezvoltării intelectuale a copilului. Un 
pas, în acest sens, îl constituie şi 
actualul Salon de carte aflat la a treia 
ediţie, fapt ce denotă perseverenţa 
organizatorilor. 

leşind: dintr-un spaţiu estic 
închis, copilul, ca de altfel.şi adultul, 
se află la intersecţia dintre:o cultură 
individuală şi o alta globală. Ește im- 
portant să realizăm ce se petrece în 
momentul de faţă în cultura noastră 
pentru a şti cum va arăta copilul de 
mîine. lată de ce îmi voi permite în 
continuare o abatere care este de 
formă, nu şi de fond. Trebuie să înţe- 
legem că asupra culturii din perioada 
sovietică a exercitat o influenţă 
decisivă presiunea ideoiogiei colecti- 
viste, comuniste. Aşa se explică 
faptul că în subterană cultura est- 
europeană a dezvoltat o mentalitate 
de erou, o cultură a rezistenţei şi a 
sacrificiului individual. 


Aşa cum pentru Statele Unite. 


ale Americii prezenţa Uniunii Sovietice 
avea rolul de rival cu care se compara, 
concentrîndu-se şi îngrijindu-se de 
propria imagine, tot astfel pentru 
culturile naţionale din Uniunea Sovie- 
tică imaginea generalizată a poporului 
sovietic era un prilej de confruntare 
cu propria lor imagine şi de punere în 
valoare a conţinutului etnic, iar 
aceasta se înfăptuia prin intermediul 
unui erou. Conceput ca exponent al 
naţiunii din care făcea parte, iniţial 
eroul, avînd şi trăsături. etnice, a 
apărut pentru a da culoare şi un plus 
de farmec şi pitoresc portretului 
colectiv pe care îl reprezenta “marele 
popor sovietic”. Aşa a fost plămădit, 
„de către Emilian Bucov, eroul năzdră- 
van Andrieş din poemul în versuri, de 
proporții, cu acelaşi titlu. Această 
imagine decorativă va rămîne în 
cultura noastră ca un incident. Mai 
temeinic şi mai reprezentativ s-a 
dovedit a fi al doilea tip de eroi, cel 
răsărit din fondul unei culturi a rezis- 
tentei, dezvoltată în subterană, în 
subtext. Creaţia lui Grigore Vieru, 
Spiridon Vangheli, precum şi a altor 
autori cu contribuţii deosebite în evo- 
luarea literaturii basarabene pentru 


copii, este animată de un astfel de 
personaj. (Se ştie bine că în planul 
literaturii pentru maturi cele cinci 
decenii literare postbelice au excelat 
în domeniul subtextualităţii asupra 
căreia astăzi se poartă discuţii, 
punîndu-se problema să fie sau nu 
recunoscută drept literatură ca atare). 
În sfera literaturii pentru copii lucruriie 
prezentîndu-se oarecum mai simplu, 
scriitorii basarabeni au fost la înălţime 
în sensul că au ştiut să găsească o 
“spărtură în gardu!” Uniunii Sovietice, 
prin care i-au scos pe copii în afara 
cîmpului minat cu idei comuniste şi 
le-au creat şansa să respire aerul 
ozonat al libertăţii de a privi lumea 
largă, avînd în suflet temeiurile mo- 
rale moştenite de la părinţi, pe măsură 
să le asigure ceea ce scriitorul Vasile 
Vasilache numea “stilpuirea sinelui”. 
Acesta era un erou axat în adîncurile 
sufleteşti. Prin urmare, informaţia era 
trecută prin această grilă a sinelui 
obsedat de teama anihilării. 

Acum ne afiăm în faţa unor 
realităţi de altă natură, în care este 
importani să nu fim refractari la cultura 
occidentală. Dar mai depinde spre ce 
fel de occident ne îndreptăm. Copilul 
este ademenit de lucruri care 
mimează bunăstarea cu McDolnalds- 
uri cu “fast-food”, cu marca “Made in 
USA”, precum şi de filmele de groază 
sau gen Holyvood, de care americanii 
sînt plictisiti. Societatea occidentală 
este fracturată şi dispreţuieşte sensul 
adînc. Complexitatea momentului, pe 
care trebuie să o înțelegem, în primul 
rînd noi, maturii, pentru a nu lăsa să 
se “deschidă” un abis între noi şi copiii 
noştri, rezidă în a experimenta dimen- 
siunile spiritualităţii occidentale. 

Primele cuvinte pe care le 
însuşeşte copilul de astăzi (în afară 
de mamă, tată) sînt telecomandă, 
televizor, calculator, telefon etc. Ma- 
gia audiovizualului este, bineînţeles, 
mai mare decît cea a cărţii. Copilul 
este orientat din faşă să se formeze 
după un calapod globalizat, fără 
diferenţe, osificat. Un exemplu eloc- 
vent îl constituie felul cum priveşte 
lumea personajul liric din diferite 
perioade ale literaturii basarabene.. 
Astfel, Grigore Vieru cînta magistral 

motivul “laptelui matern” scriind: “Prin 
laptele mămuchii şi graiul mi-i etern”. 
La un interval de cîteva decenii “lap- 
tele matern” este substituit, de către 
mai tînărul Emilian Galaicu-Păun, prin 
“Cola-Cao”. 

Fără îndoială, lectura are meni- 
rea de a stimula gîndirea originală. Aici 
vom aminti că Eugen Lovinescu în a 
sa Istorie a civilizaţiei române mo- 
derne atrăgea atenţia că “numărul 
invențiilor unui popor este foarte 
limitat şi uneori inexistent, pe cînd 
numărul imitaţiilor adaptate poate fi 
nelimitat”. De aici, conform opiniei 
sale, “rezultă, pe deo parte, că a imita 
este felul cel mai obişnuit de a fi origi- 
nal, iar pe de altă parte, că rasa are 
un rol important în formarea civili- 
zaţiilor. Trecînd de la un mediu etnic 
la altul, ideea se refractă; unghiul de 
refracție constituie originalitatea fiecă- 
rui popor”. 

La momentul dat tările din estul 
Europei parcurg o perioadă de imitație 
febrilă, revoluționară a modelului 
occidental. Încă nu a sosit momentul 
de “aşezare”, de consolidare, de 
naționalizare pentru ca toată infor- 
maţia să poată deveni teren fertil 
deschiderii spre noi tradiţii. Copilul 
este cel mai expus. dezorientării în 
acest context. Penetraţia febrilă a 
civilizaţiei occidentale la noi şi-a 
găsit, cum era şi firesc, stegari în 
presa pentru maturi. Cum ajunge 
civilizaţia occidentală în universul 
copilului de la noi? intr-un anume fel 
“stilpuirea sinelui”, în spiritul căreia era 
concepută şi literatura pentru copii, 
era mai simplu de realizat în condiţiile 
spaţiului închis de pînă la destră- 
marea Uniunii Sovietice. Asaltat de 


informaţii contradictorii, astăzi copilul. 


este supus riscului de a rămîne debu- 
'solat, transformîndu-se într-o batoză 
care înghite imagini, unele necesare, 
altele avînd un caracter narcotic, ce 
implică perceperea vieţii între doi poli: 
zăbava şi agresiunea. Între altele, 
Bernheimer în cadrul unei reuniuni a 
comparatiştilor americani, în 1993, se 
întreba dacă “nu cumva marele haos 
multi-media ameninţă literatura şi 
cultura, aşa încît ar putea'să existe 
primejdia: de a confunda cultura cu 


informaţia şi de a cădea sub fascinația. 
spectacolului, îndepărtîndu-ne .de 
orizontul valorilor şi al semnificații- 
lor'5. Important este să putem menţine 
o receptivitate care să nu-i dăuneze 
ulterior copilului. În mintea şi sub 
căciula micului cititor poate încăpea 
multă informaţie. Rămîne de văzut 
dacă vom şti să nu exagerăm. Oricum, 
proverbul românesc Aşa cap — aşa 
căciulă rămîne pe seama noastră, a 
tuturor . 


NOTE 


1 Apud, Paul Cornea, Introducere 
în teoria lecturii, Editura Polirom, laşi, 
1998, p. 215-216. 

2 Ibidem, p. 9. 

3 Ibidem, p. 10. 

4 Eugen Lovinescu, Istoria civi- 
lizaţiei române moderne, Editura 
Minerva, Bucureşti, 1997, p. 306. 

5 Apud, Paul Cornea, op. cit., p. 
XIV. 

Vasile MALANEŢCHI 
Chişinău 


TESTAMENTUL 
LUI ALEXANDRU 
PLĂMĂDEALĂ 


Cu ocazia împlinirii a 110 ani 
de la naşterea lui Alexandru 
Plămădeală (22 octombrie 1888 — 
15 iunie 1940) Muzeul Naţional de 
Arte Plastice al Republicii Moldova 
a vernisat a doua expoziţie 
retrospectivă a lucrărilor celebrului 
sculptor, autor, între altele, al 
cunoscutei statui a Dreptcre- 
dinciosului Voievod Ştefan cel 
Mare şi Sfînt din Chişinău’. In acest 
“context, au fost scoase din depo- 
zite şi prezentate publicului peste 
o sută de lucrări aparţinînd plasti- 
cianului, lucrări ce fac parte din 
cele trei genuri principale -— scul- 
ptură, grafică, pictură — în care s-a 
manifestat geniul său creator. 
Paralel cu lucrările de artă plastică, 
în sălile muzeului au fost expuse 
documente inedite şi fotografii 
originale vizînd diverse aspecte 
din viaţa, activitatea şi moştenirea 
lăsată de artist posterităţii. 

Acest ultim compartiment s-a 
putut realiza şi prin contribuţia 
generoasă a Muzeului Naţional de 
Istorie a” Moldovei şi, mai ales, a 
Muzeului Naţional de Etnografie şi 
Istorie Naturală, care deţine în 
colecţiile sale, de rînd cu unele 
opere sculpturale de forme mici 
(miniaturi) şi un lot important de 


materiale de ordin documentar, pe 
care, odinioară, le-a preluat pentru 
păstrare de la Olga Plămădeală, 
soţia sculptorului?. 

- Dintre documentele expuse 
ne-a atras atenţia, în special, 
testamentul lui Al. Plămădeală 
care, pe lîngă valoarea intrinsecă 
ce o are, prezintă interes, pe de o 
parte, ca sursă de. informaţii de 
mîna întîi despre protagonist şi 
anturajul său şi, pe. de altă parte, 
ca specimen de act juridic, utilizat 
în epocă, dar ignorat, în mare 
măsură, în deceniile care au 
urmat, fiind considerat drept un 
element al modului de viaţă bur- 
ghez. Or, după cum a demonstrat 
practica, într-un stat nedemo- 
cratic, bazat pe rigori impuse de 
un regim totalitar, valorile societăţii 
civile şi normele statului de drept 
sînt restrînse la limită şi puse în 
situaţia de a deveni simple relicve. 

Redescoperim acum, aşadar, 
odată cu valorile democratice, şi 
atributele — formele juridice — 
prin care în statul de drept per- 
soana îşi poate exprima voinţa în 
probleme cu caracter privat (drep- 
turile de succesiune asupra averii 
mobile şi imobile etc. în caz de 
deces). lar documentul pe care îl 
prezentăm mai jos este cu atît mai 
preţios, cu cît în calitate de emitent 
s-a produs una dintre marile 
personalităţi ale vieţii artistice şi 
publice româneşti din Basarabia 
primei jumătăţi a acestui secol. 


TESTAMENT 


Subsemnatui, Alexandru Mih. 
Plămădeală, domiciliat în muni- 
cipiul Chişinău, str. I.C. Brătianu, 
nr. 52, aflîndu-mă în plinătatea 
minţei mele, în deplină libertate a 
voinţei mele şi nesilit de nimeni, 
am hotărît să dispun cele ce 
urmează relativ la averea mea 
imobilă şi mobilă, ce s-ar afla la a 
mea încetare din viaţă. 

Alexandru PLĂMĂDEALĂ 


Neavînd copii sau alţi des- 
cendenți şi nici părinţi sau alți 
ascendenți şi avînd în vedere că 
am trăit şi trăiesc cu soţia mea 
Olga Plămădeală, născută lac. 
Sucevan, în cea mai bună armonie 
şi dragoste în toată viaţa noastră 
în comun, 

testez pre iubitei soţiei mele 
Olga Plămădeală în proprietatea 
ei deplină drepturile mele în 
averea imobilă situată în muni- 
cipiul Chişinău, str. I.C. Brătianu, 
nr. 52, fost 50; 

testez soției mele Olga Plămă- 
deală şi orice altă avere a mea 
imobilă de orice fel ce s-ar afla la 
a mea încetare din viaţă; 

testez soţiei mele Olga Plămă- 
deală şi toată. averea mea mobilă 
de orice fel şi anume: mobilierul 
apartamentului meu; haihele mele 
de purtat; lucrările mele artistice de 
pictor şi de sculptor semnate şi 
nesemnate de mine, precum şi 
drepturile mele de autor, juridice, 
succesorale etc., astfel că toată 
averea mea mobilă şi imobilă de 
orice natură şi orice drepturi ale 
mele şi, în fine, orice altă avere ce 
aşi mai dobîndi, va deveni, după a 
mea încetare din viaţă, desăvirşită 
proprietate a soţiei Olga Plămă- 


deală, care rămîne astfel şi sub- 
rogată în drepturile.şi acţiunile mele 
faţă cu orice persoane, instituţiuni, 
societăţi etc. 

Prin acest Testament revoc şi 
anulez orice testament şi dispo- 
ziţiunile mele anterioare. 

Făcut în municipiul ‘Chişinău 
astăzi, 9 martie 1940, în două 
exemplare. l 

Alexandru Plămădeală (sem- 
nătura manu propria). 


BIROUL NOTARIAL PUBLIC 
VLADIMIR N. DIMITRIU 
or. Chişinău 
Proces verbal nr. 207 
Anul 1940, luna martie, ziua 9. 


Noi, Vladimir N. Dimitriu, 
notar public din Chişinău, avînd 
biroul de notariat în munic. Chişi- 
nău, str. Regina Maria, nr. 51, în 
urma cererii înregistrată la nr. 287 
din 9 martie 1940, făcută de dl 
Alexandru M. Plămădeală, domi- 
ciliat în municipiul Chişinău, str. 
I.C. Brătianu, nr. 52/50, în care 
D-sa cere a ne transporta şi 
instrumenta la domiciliul D-sale 
sus-menţionat, spre a-i lua consim- 
țămîntul la prezentul testament, ce 
voieşte a-l autentifica, deoarece D- 
sa, fiind bolnav, nu se poate 
transporta în biroul nostru. 

Astăzi, 9 martie 1940, ora 14, 
fiind însoţit de dl Gheorghe V. 
Cujelenco, grefierul nostru, ne-am 
transportat la domiciliul diui Alexan- 
dru Plămădeală, unde, într-adevăr, 
l-am găsit prezinte bolnav şi în 
întregimea facultăţilor sale mintale, 
după cum o constată certificatul 
medical al dlui. dr. L. Derevenco 
din 9 martie 1940, semnătura 
căruia ne este cunoscută, care 
certificat este vizat de noi, oprindu-se 
la dosar. 

Identitatea testatorului Ale- 
xandru M. Plămădeală am consta- 
tat-o prin cunoştinţă personală. 

După ce am vizat ambele 

exemplare, am citit acest testa- 
ment din cuvînt în cuvînt în auzul 
şi în faţa testatorului Alexandru M. 
Plămădeală, care, la întrebările ce 
i-am făcut, ne-a declarat că acest 
testament este al său, făcut cu 
consimţămîntul său din libera sa 
voinţă, scris şi redactat de noi, 
notar public, după cererea sa şi că 
unul din cele două exemplare este 
semnat de D-sa prin semnătura 
proprie. l 

Testatorul, dl Alexandru M. Plă- 
mădeală ne-a. cerut atît prin sus- 
zisa petiție, cît şi verbal, la loca- 
litate, autentificarea legală a 
acestui testament, format în două 
exemplare, din care unul neiscălit 
pe timbru mobil de lei 7+2 |.t. de 
av. şi 5l. tj., iar altul iscălit pe 
timbru mobil de lei 27+2 |. t. de 
av. şi 5 |. j., cererea fiind pe timbru 
de 1.8+1 I. tav. şi 10. I. t. j. 

În urmă, testatorul a subscris 
în prezenţa noastră tot în modul 
sus arătat şi exemplarul prezentat 
neiscălit, ce se va păstra la dosar. 


Noi, 

în conformitate cu dispo- 
ziţiunile legii pentru autentificarea 
actelor şi în baza art. 861 şi 862 
Cod. Civ., luînd act de decla- 
raţiunile testatorului, autentificăm 
prezentul testament la domiciliul 
testatorului, în munic. Chişinău, str. 
I.C. Brătianu, nr. 52/50, anulînd 
timbru mobil de lei 25+2 |. t. de 
av. şi 51. t. j., iar în total timbru jud. 
s-a anulat pe suma de 1, 25. 

Drept care am dresat acest 
proces verbal subscris de noi, de 
di grefier. 


Notar public (semnătura) 
Grefier (semnătura)? 


NOTE ŞI REFERINŢE 
BIBLIOGRAFICE 


1 Prima expoziţie retrospectivă a 
operei lui Al. Plămădeală a fost organi- 


Oiga PLĂMĂDEALĂ, soția 
sculptorului 


zată abia în 1988 la Sala “Prietenia” (ac- 
tualmente Palatul Republicii) din Chişi- 
nău, cu ocazia împlinirii a o sută de ani 
de la naştere. Deşi recunoscut ca mare 
artist plastic şi luat în considerare ca 
atare şi de oficialităţile de. partid şi de 
stat din fosta R.S.S. Moldovenească, în 
temei, graţie statuii lui Ştefan cel Mare 
(dezvelită în 1928, în răstimpul cînd 
Basarabia s-a aflat în componenţa 
României), moştenirea artistică a lui 
Alexandru Plămădeală a fost, totuşi, 
marginalizată în toată perioada de pînă 
la declanşarea mişcării de eliberare 
naţională (1988-1989). Autorităţile 
sovietice nu i-au putut ierta artistului, for- 
mat în mediul neoclasicist rus de la 
începutul acestui secol (absolvise, în 
1916, Şcoala Imperială Superioară de 
Scuiptură, Pictură şi Arhitectură din Mos- 
cova), decedat cu doar două săptămîni 
înainte de răpirea Basarabiei la 28 iunie - 
1940, colaborarea fructuoasă cu autori- 
tăţile de stat din România, precum şi 
prea rapida lui integrare în cultura româ- 
nească. Opera lui monumenială — statuia 
Dreptcredinciosului Voievod Ştefan cel 
Mare şi Sfint — a fost tolerată la Chişinău 
mai degrabă din considerente de ordin 
politic, deşi lucrarea le-a făcut multă 
bătaie de cap autorităţilor. În sălile de 
muzeu, de-a lungul întregii perioade 
sovietice, s-au expus, sporadic, doar 
cîteva dintre lucrările sculptorului (care 
s-a manifestat cu dărnicie, deopotrivă, 
şi în pictură şi în grafică), în timp ce 
majoritatea creaţiilor lui au rămas în 
totalitate necunoscute publicului larg, 
despre Alexandru Plămădeală încetă- 
ţenindu-se, astfel, ideea de autor al unei 

singure opere. Pe.de altă parte, Alexan- 
dru Plămădeală, care a perseverat, mai 
cu.seamă, în sculptură, este considerat, 
pe bună dreptate, autorul cu cele mai 
multe lucrări dispărute. În această ordine 
de idei, trebuie remarcat că o bună parte 
din operele lui Alexandru Plămădeală 
expuse în spaţiu liber au fost distruse în 
anii războiului sau în primii ani ai puterii 
sovietice (statuile regelui Ferdinand, a 
lui I.G. Duca, bustul mareşalului Al. Ave- 
rescu, al fabulistului Al. Donici şi ale 
altor fruntaşi basarabeni) ca unele ce 
nu mai erau actuale din punct de vedere 
politic şi ideologic. 

2 Olga Plămădeală (1897-1990), 
soţia sculptorului Alexandru Plămă- 
deală, a fost fiica pedagogului lacob 
Suceveanu, deputat în organul legislativ 
al Basarabiei, Sfatul Ţării, calitate în 
care, la 27 martie 1918, a votat Unirea 
provinciei natale cu România. A fost 
remarcată. de Alexandru Plămădeală, 
viitorul ei soţ, încă de pe cînd era elevă 
a Şcolii de Belle Arte din Chişinău, unde 
sculptorul era pedagog şi director. S-au 
căsătorit la 19 septembrie 1923, -Olga 
Plămădeală devenind, de acum înainte, 
nu doar tovarăşă de viaţă, ci şi bună 
prietenă şi principală colaboratoare a 
plasticianului pe tărîm de creaţie şi cul- 
tural-artistic. În 1923, cînd la Chişinău a 
luat fiinţă Societatea de Belle Arte din 
Basarabia, Olga Plămădeală a fost 
aleasă drept secretar general. A contri- 
buit la organizarea celor peste zece 
saloane (expoziţii) oficiale anuale în 
cadrul cărora artiştii plastici, membri ai 
Societăţii de Belle Arte au avut posibi- 
litatea de a-şi prezenta lucrările. Activi- 
tatea pe acest tărîm a culminat cu 
inaugurarea, în 1939, a Pinacotecii 
municipiului Chişinău, ale cărei colecţii 
vor servi, în 1940, drept bază pentru 
înfiinţarea actualului Muzeu Naţional de 
Arte Plastice. Ca publicistă, O. Plămă- 
deală s-a remarcat, în temei, prin cro- 
nica evenimentelor artistice, consem- 
nate în revista “Viaţa Basarabiei”. 

Rămasă, după moartea soţului, să 
ducă, de una singură, povara răspun- 
derii pentru păstrarea şi punerea în 
valoare a moştenirii artistice a lui Ale- 
xandru Plămădeală lăsate ei prin testa- 
ment, Olgă-Plămădeală, scăpată, ca 
printr-un miracol, de reprimarea ce 
părea iminentă în perioada de instau- 
rare a puterii.sovietice în Basarabia, a 
izbutit să se pună la adăpost şi să reali- 


zese, în anii care au urmat, un program 
de asigurare a integrităţii operei lui 
Alexandru Plămădeală cuprinzînd lu- 
crări sculpturale, foi grafice şi picturi, pe 
care, de rînd cu o serie de documente 
de familie, le-a încredinţat spre conser- 
vare/valorificare Arhivei Centrale de Stat 
şi muzeelor de Arte, de Istorie şi de 
Studiere a ținutului din Chişinău. 

Independent sau în colaborare, 
Olga Plămădeală a elaborat şi a editat 
cîteva lucrări despre. viaţa şi opera 
soţului său, a scris amintiri despre el şi 
comentarii la unele dintre creaţiile lui şi 
la documentele păstrate. 

Supravieţuindu-şi soţul cu 50 de 
ani, a urmărit cu fidelitate de-a lungul 
deceniilor, toate mişcările autorităţilor de 
la Chişinău vizavi de statuia lui Ştefan 
cel Mare în special, cerînd. în repetate 
rînduri să nu se facă nici un fel de inter- 
venţii de natură să conducă la denatu- 
rarea aspectului ei estetic. A murit la 93 
de ani, exact la cinci decenii de la data 
cînd Alexandru Plămădeală îi lăsase, 
prin testament, moştenirea; a murit 
săracă şi uitată, la azilul de la Schinoa- 
sa, claustrîndu-se într-o lume din care 
era dispusă să izgonească chiar şi 
amintirile (vezi: Antonina Sîrbu, Al vieţii 
val, uitare lungă // “Atelier”, nr. 10-11- 
12, 1998). Necrologul a fost publicat în 
săptămînalul “Literatura şi Arta” din 15 
martie 1990, p. 6. (A se vedea şi 
articolulu nostru Legatarul testamentar 
al artistului // “Atelier”, nr. 10-11-12, 
1998); 

3 Muzeul Naţional de Etnografie, 
şi Istorie Naturală, Chişinău, nr. inv. 
15859-3; la documentul original este 
anexată dactilograma textului tradus în 
limba rusă, legalizat la 25 iunie 1945 
de către notarul de stat L. 1. Ciupracov. 
Mulţumim, şi pe această cale, direcţiei 
muzeului, în persoana dlui Mihai Ursu, 
pentru bunăvoința cu care a întîmpinat 
intenţia noastră de a pune în valoare 
testamentul lui Alexandru Plămădeală. 

ÎNECAT SETE 


“MĂ FRĂMÎNTĂ IDEEA 
UNEI LUCRĂRI 
DEMNE DE ISTORIA 


ŞI VOCAŢIA 
NEAMULUI NOSTRU” 
INTERVIU 


CU ARTISTUL PLASTIC 
GHEORGHE VRABIE 


— Maestre Gheorghe Vrabie, 
am certitudinea că pentru Dvs. anul 
de graţie 1989 a venit mult mai 
înainte, cînd cuvîntul “restruc- 
turare” încă nu avea conotaţiile 
actuale, iar înflăcăraţii lideri de 
astăzi se mişcau conştiincios de-a 
lungul liniilor de forţă ale regimului, 
a venit odată cu efortul pe care îl 
depuneaţi pentru eliberarea liniei, 
şi, totodată, pentru supunerea ei 
voinţei creatorului. 

De fapt, am luat cunoştinţă de 
felul Dvs. de a interpreta grafic faţa 
lumii, răsfoind Elegiile duineze de 
R. M. Rilke (1977) şi vreau să vă 
mărturisesc că am perceput ima- 
ginile din volum nu ca pe nişte 
ilustraţii de rigoare, ci ca pe nişte 
opere aparte conținînd în ele un 
imbold spre o nouă viziune — 
nerectilinie, nemonoplană, deschi- 
să intercalărilor şi interferenţeior. 
Vă rugăm să ne oferiţi cîteva detalii 
revelatoare din procesui de lucru 
asupra acestei cărţi? 

— Antologia de versuri la care 
v-aţi referit, împreună cu cărțile 
Dafnis şi Cloe de Longos, Vita nova 
de Dante Alighieri, Vrăji de Paul 
Valery, Florile răului de Charles Bau- 
delaire etc., constituie grupul de 
capodopere literare pe care am avut 
şansa şi bucuria să le prezint grafic. 
in special, este vorba de creaţii poe- 
tice. 

Pentru mine realizarea acestor 
lucrări a însemnat posibilitatea de a 
pătrunde în sferele înalte ale spiri- 
tualităţii universale, de a mă trans- 
pune în timpul şi în spaţiul în care au 


Gheorghe VRABIE 


trăit şi au creat autorii cărţilor respec- 
tive. Este o deosebire între simpla: 
contemplare a unei flori, a unui arbore, 
peisaj, obiect sau personaj uman şi 
desenarea sau pictarea acestora, 
procese prin care se poate pătrunde 
în intimitatea lucrurilor, simțind mai 
acut interdependenta şi diversitatea 
componentelor universului în toate 
dimensiunile şi manifestările sale. 

Cartea este un produs de sin- 
teză, la a cărei realizare conlucrează 
arta cuvîntului, arta plastică, arta poli- 
grafică etc. Prezenţa imaginii plasti- 
ce, a registrului vizual este condiţio- 
nată de posibilităţile specifice sau 
mai bine-zis, de limitele cuvîntului. 
Imaginile verbale fiind mai abstracte 
decît imaginile vizuale, acestea din 
urmă intervin pentru a reda cît mai 
adecvat complexitatea lumii plăs- 
muite de scriitor. 

În lucrările grafice realizate 
pentru poemele lui R.M. Rilke precum 
şi pentru alte opere literare, compozi- 
tiile au fost concepute după anumite 
principii, în cadrul vizuai al aceleiaşi 
pagini fiind întrunite mai multe subiec- 
te consumate în intervale diferite de 
timp, inspirate din texteie amplasate 
pe diverse pagini, asamblate, subor- 
donate, organizate ierarhic, compri- 
mînd acţiunea într-un focar. 

-  — Aţi realizat multe lucrări în 
tehnica acvaforte. Cum aţi ajuns la 
ea şi ce avantaje vă oferă? 

— Tehnica grafică a gravurii în 
metal, în mod special acvaforte 
haşurat, înrudit cu desenui în creion 
şi peniță s-a dovedit a fi una dintre 
cele mai atrăgătoare şi mai potrivite 
caracterului şi temperamentului meu. 
Pe parcurs am încercat şi alte tehnici, 
cum ar fi litografia, xilogravura, 
gravura monocromă şi policromă în 
linoleum etc. 

Acvaforte este o tehnică grafică 
cu modalităţi de expresie irepetabile, 
pe care aş compara-o cu specificul 
cîntatului la vioară. Aşa cum violonis- 
tul modelează piesa muzicală prin 
atingerea coardelor instrumentului 
muzical, gravorul modelează imagi- 
nea grafică atingînd placa de metal 
cu vîrful acului de gravat, bine as- 
cuţit... 

Un avantaj al tehnicilor grafice S ; F 
s z ; „şi solar 
în care se folosesc linoleumul, lem- iubirea ta ca raza de lumină! 
nul, piatra, metalul îl constituie faptul 
că lucrările pot fi multiplicate, păstrîn- 
du-şi în acelaşi timp caracterul şi 
statutul de original (stampă). 

” Un tablou în ulei realizat de 
Rembrandt există într-un singur exem- a 
plar şi poate fi expus într-o singură Parisului! 
expoziție, într-un singur muzeu, pe spiritului 
cînd o gravură în acvaforte de același i 
autor există în original, în mai multe 
exemplare, în mai multe muzee şi 
colecţii din lume. Datorită posibilităţilor 
ei de tirajare şi difuzare, datorită 
preţurilor mai accesibile, grafica este 
considerată o artă democratică... 

Iniţial, gravura în metai servea 
ca modalitate auxiliară pentru repro- 
ducerea tablourilor în poligrafie. Dez- 
voltîndu-se treptat, perfecţionîndu-şi 
modalităţile de expresie, arta graficii 
şi-a dobîndit un statut de sine stătător. 
in prezent tehnicile grafice s-au desă- 
vîrşii şi s-au dezvoltat atingînd un l: 
nivel foarte înalt. Unii artişti plastici, alternanţa di tre viaţă şi. 
combinînd diferite tehnici într-o sin- această lucrare. sculptorul 
gură lucrare, obţin modalităţi de expre- 
sie polifonice. i 

Deosebit de apreciată este 
tehnica taiduse, — gravură cu dăltiţa 
în plăci de cupru, inegalabil în pose- 
darea acesteia fiind Albreht Dürer. 
Celebre sînt lucrările în acvaforte ale 
lui Rembrandt şi Goya, xilogravurile 
poiicrome japoneze etc. Expresivi- 
tatea şi mobilitatea tehnicii acvaforte, 


hna despărțire i inima-mi alină,. 
De:dincolo de € 

posibilitatea îndeplinirii tuturor etape- 
lor, începînd cu gravarea şi încheind 
cu imprimarea, în atelierul de creaţie 
m-au îndemnat să realizez mai multe 
lucrări de sine stătătoare, precum şi 
două cicluri ample de grafică de 
şevalet: “Hipismul” şi “Oraşul con- 
temporan” şi cîteva cicluri de ilustraţii 
pentru operele lui Mihai Eminescu, lon 
Creangă, Paul Valery etc. 

— Vă rugăm să vă referiti la 
felul în care aţi contactat opera 
eminesciană. Ce schimbări s-au 
produs în modul Dvs. de ao 
recepta pe parcursul transpunerii 
grafice a ei? 

— Creaţiile eminesciene repre- 
zintă pentru artiştii plastici un mate- 
rial literar excepţional. În istoria culturii 
noastre nu există o altă figură a cărei 
personalitate şi operă să fi generat 
apariţia unui număr atît de mare de 
lucrări plastice. 

Poezia populară, o carte cu 
subiecte de origine folclorică, nuvela 
fantastică Sărmanul Dionis şi 
poemul Luceafărul sînt cărţile pentru 
care am realizat cicluri de ilustraţii, 
gravură în metal, acvaforte haşurat, 
imagini policrome în acuarelă şi 
guaşă, acvaforte haşurat şi acvatintă. 

Despre contactul cu operele 
eminesciene, în calitate de ilustrator, 
scriam mai demult în eseul intitulat 
Muntele şi Marea:: “Ajungem la 
Eminescu fiecare în felul său, dar 
odată ajunşi la El, inimile noastre se 
racordează aceluiaşi ritm. Eminescu 
este expresia sensibilităţii şi aspi- 
raţiilor întregului popor. Prin el deve- 
nim membrii uneia şi aceleiaşi familii 
spirituale. Prin Ei devenim fraţi...”. 

— Mulţi dintre scriitorii noştri 
încearcă să-şi exprime gîndurile în 
imagini grafice. Dvs. aveţi tentatia 
scrisului? 

_— Apelez la cuvinte destul de 
rar. Îmi notez impresiile despre 
lucrările unor artişti plastici, despre 
marile muzee ale lumii. Am şi o serie 
de poeme. Ţin îndeosebi la ciclul de 
“sonete “Viţa de vie”. 

— Urmărindu-vă calea de 
creaţie, cred că nu e deloc întîm- 
plător interesul Dvs. pentru arta he- 
raldică, aceasta fiind o expresie 
concentrată a caracteristicilor de 


bază ale unei ţări, instituţii etc. 

— Fiind implicat în elaborarea 
concepţiei şi proiectului -Stemei de 
Stat a Republicii Moldova, studiind 
istoria şi arta heraldicii naţionale, 
mi-am dat seama că varianta actuală 
a stemei trebuie să reprezinte o 
sinteză a elementelor esenţiale pe 
care le-au avut variantele anterioare. 

Astfel, în nici un caz nu trebuia 
ignorată Stema de Stat pe care a 
avut-o Ţara în perioada dintre cele 
două războaie mondiale, o etapă 
istorică crucială pentru destinele 
neamului românesc şi în mod deo- 
sebit, pentru românii din Basarabia. 
Din ansamblul simbolului heraldic 
respectiv se impunea neapărat 
preluarea capului de bour şi a acvilei 
romane, îmbinarea acestor elemente 
constituind structura de bază a 
imaginii. Această idee a fost întîm- 
pinată cu multă ostilitate de către 
neprietenii noştri. 

Aş vrea să amintesc că moda- 
litatea de expresie simbolică presu- 
pune sugerarea unor noţiuni vaste, 
abstracte prin imagini şi elemente 
concrete. Acvila, de exemplu, în 
antichitate era atributul lui Zeus şi 
simboliza divinitatea. Capul de bour, 
ca simbol heraldic, semnifica forţa, 
vitejia, curajul. Folosit în culori natu- 
rale (negru, de obicei), el este legat 
de ritualul cinegetic (de vînătoare), 
răpunerea unui bour fiind considerată 
drept un act de mare curaj. Capul de 
bour de aur (galben), ca simbol heral- 
dic, este legat de cultul soarelui exis- 
tent şi la daci. 

In varianta actuală a Stemei de 
Stat îmbinarea imaginii capului de bour 
(de aur) şi a acvilei romane (maronie) 
reprezintă sinteza spiritului şi a ma- 
teriei. 

La concursul pentru elaborarea 
proiectului Stemei de Stat a Republicii 
Moldova (1990) au participat 100 de 
autori cu 130 de lucrări. Juriul a selec- 
tat 6 variante şi le-a prezentat Comi- 
sièi de Heraldică, Genealogie şi Sigilo- 
grafie din Bucureşti. Aceasta a susti- 
nut lucrarea mea. Ulterior, la definiti- 
varea proiectului a participat şi vice- 
preşedintele comisiei, dna dr. prof. M. 
Dogaru. 

Victoria obţinută în cadrul con- 

cursului m-a determinat să iucrez şi 
la alte subiecte similare: Stema 
Municipiului Chişinău, Stema satului 
de baştină Călineşti, Emblema Curţii 
Supreme de Justiţie, Emblema De- 
partamentului Controlului Vamal (pen- 
tru care am realizt şi drapelul, insigna 
cu număr, cocarda, ecusonul, buto- 
niera) ètc. De asemenea am elaborat 
proiectele drapelelor municipiului 
Chişinău, Liceului “Gh. Asachi” ş.a. 

Experienţa acumulată în dome- 
niile artei grafice şi a artei monumen- 
tal-decorative mi-au fost de mare folos 
în realizarea lucrărilor de artă heral- 
dică, care trebuie să fie expresive, 
laconice şi să reziste procesului de 
micşorare în vederea utilizării lor pen- 
tru sigilii, insigne,. monede. Am impre- 
sia că pentru îndeplinirea lor e nevoie 
nu numai de o pregătire corespun- 
zătoare, dar şi de o predestinare. Un 
lucru care mi s-a întipărit în memorie 
din copilărie îmi pare revelator în 
acest sens. Trăiam într-un sat de pe 
malul Prutului, împreună cu fratele, 
sora, tatăl şi mama vitregă. De obicei, 
eu şi fratele eram treziţi în zorii zilei 
pentru a ne apuca de lucru. În fiecare 
dimineaţă de pe noi erau smulse 
sumanele, care ne serveau drept 
cuverturi. Acest gest şi cuvintele 
usturătoare ale mamei vitrege ne 
făceau să sărim imediat în picioare. 
Odată, ieşind în ogradă în lumina 
slabă a zorilor, am văzut coborînd din 
cer o pasăre. Avea pene de culori 
galbene, maronii şi gri. Pasărea s-a 
lăsat prinsă, dar, aruncată în sus, 
revenea de fiecare dată, Captivaţi de 
jocul neobişnuit, o aruncam de la unul 
la altul. Nu era un vis! 

Deodată în pragul casei apăru 
mama vitregă. Nemulţumită de ceea 
ce văzu, interveni mînioasă: “De ce 
pierdeţi vremea în zadar?”, luă 
pasărea şi o izbi de pămînt... 

. În dimineaţa aceea a fost omo- 

rîtă şi copilăria noastră!... 

Uneori, cînd privesc Drapelul de 
Stat — Tricolorul — fluturînd în vînt, 
astfel încît acvila de pe stemă bate 
din aripi, am impresia că pasărea 
ceea, care coborîse din cer şi a fost 
omoittă, a reînviat. 


— Ce n-aţi realizat încă şi sîn- | 


teti tentat s-o faceţi? 

— Istoria artelor cunoaşte mai 
multe cazuri în care artiştii plastici au 
simţit gustul amar al neîmplinirii.. De 
exemplu, Michelangelo spre sfîrşitul 
vieţii regreta că nu a avut posibili- 
tatea să se ocupe doar de sculptură, 
considerînd că aceasta este vocaţia 
sa adevărată. Setea de zbor a lui 
Leonardo da Vinci era atît de mare 
încît, dacă epoca sa i-ar fi asigurat 
asistenţa tehnică necesară, ar fi fost 
unul dintre primii astronauți. Albreht 
Diirer, la solicitarea împăratului 
Maximilian, a proiectat un colosal arc 
de triumf a cărui imagine s-a păstrat 
în varianta unei xilogravuri enorme. 
Proiectul însă a rămas nerealizat. 

Deşi condiţiile noastre se deo- 
sebesc mult de cele în care au creat 
înaintaşii, iluziile şi neîmplinirile rămîn 
a fi aproape aceleaşi. De mult timp 
mă frămîntă ideea unei lucrări demne 
de istoria şi vocaţia neamului nostru. 
Ştiu şi locul unde trebuie amplasată. 
Este vorba de o creaţie-sinteză, la a 
cărei realizare ar conlucra toate 
genurile artelor plastice, rolul domi- 
nant revenindu-i arhitecturii. Pentru 
îndepli-nirea unui astfel de proiect în- 
să e nevoie de multe forţe, timp şi 
mijloace materiale... 

— Stimate Gheorghe Vrabie, - 
vă mulţumim mult pentru această 
edificatoare incursiune în labo- 
ratorul Dumneavoastră de creaţie. 


Consemnare: 
Leo BORDEIANU 

“PRIN VICTORIA 
NOASTRA INVINGE 
LIMBA ROMANA” 


“Limba unui popor e reflexul 
stării de civilizaţie şi de cultură a 
acelui popor” iar “Literatura este 
expresia sufletului unui popor şi 
oglinda vieţii lui” spune Garabet 
Ibrăileanu în Cugetări. 

Prin urmare, a.stărui în ideea 
cunoaşterii limbii şi literaturii noastre 
înseamnă ane cunoaşte pe noi înşine. 
Organizarea în fiecare an a Olimpia- 
delor şcolare la limba şi literatura 
română îi obligă pe elevi la un studiu 
mai profund al'valorilor naţionale, le 
dă posibilitatea să-şi manifeste 
cunoştinţele şi capacităţile şi totodată 
scoate din anonimat tinere talente. 

Pe data de 10 martie 1999 la 
Casa Limbii Române s-a făcut bilanţul 
concursului la limba şi literatura 
română, etapa a Il-a (municipală) care 
„a avut loc pe 14 februarie a.c. La 
"ceremonia de înmînare a diplomelor 
au participat: dl Alexandru Bantoş, 
redactor-şef al revistei “Limba Româ- 
nă”, poeţii Arcadie Suceveanu şi Leo 
Bordeianu, criticii literari Ana Bantoş 
şi lon Ciocanu, precum şi dna Nico- 
leta Toia, ataşat cultural al României 
din Republica Moldova. Prin eforturile 
domniei sale, laureaţii concursului au 
primit cîte un set de carte româ- 
„nească, completat cu cîte un număr 
proaspăt al “Limbii Române” şi cu 
recentele apariţii editoriale din colecţia 
revistei: Român mi-e neamul, româ- 
nesc mi-e graiui de Nicolae Mătcaş 
şi Cetățile de pe Nistru de Alexandru 
Husar, Gheorghe Gonta şi Silvia Dimi- 
triu-Chicu. 

Conform informaţiei prezentate 
de dna Silvia Gâlcă, inspectoare la 
Direcţia Generală a Învățămîntului, la 
prima etapă a concursului (13.12.'98) 
au participat 309 elevi, clasele IX-XII, 
din 44 de instituţii preuniversitare. 

La etapa a doua au participat 69 
de elevi, dintre care unsprezece au 
obţinut locul |, opt — locul Il, nouăspre- 
zece — locul Ill şi unsprezece — 
menţiuni: 


CLASA A IX-A 


Locul |: Ecaterina Robu, şcoala 
nr. 87 (prof. |. Donţu); Irina Postică, 
şcoala nr. 87 (prof. I- Donţu); Cristina 
Haruţă, liceul “D. Alighieri” (prof. L. 
Solomon). 


Locul |: Ana lovciu, liceul “M. Emi- 
nescu” (prof. L. Stati). 


Locullil: Andrei Crigan, gimnaziul 
nr. 8 (prof. A. Cravcenco); Andrei Cioa- 
rec,-şcoala nr. 56 (prof. N. Geru); Olga 
Popov, liceul nr. 10 (prof. O. Starţun); 
Alina Negara, liceul “M. Eliade” (prof. D. 
Isac); lon Martea, liceul ‘i. Creangă” (prof. 
|. Coman). 


Menţiuni: Sofia Tuchila, liceul “V. 
Alecsandri” (prof. G. Caliniuc); Adriana 
Beniuc, şcoala nr. 82 (prof. E. Mahu). 


CLASA A X-A 


Locul i: Elena Poiată, liceul 'M. Elia- 
de” (prof. G. Negară); Olga Patraş, liceul 
“Gaudeamus” (prof. A. Tănase). 


Locul II: Silvia Ursu, şcoala nr. 56: 
(prof. V. Şerpu). 


Locul Ill: Andrei Busuioc, liceul 
“Gh. Asachi” (prof. N. Bulat); Cristina 
Frunză, liceul “Prometeu” (prof. T. Cris- 
tei); Violeta Secară, liceul “M. Eliade” 
(prof. |. Negară). 


Menţiuni: Larisa Pantea, liceul 
nr. 10 (prof. O. Starţun); Ana Tenti, liceul 
‘D. Alighieri” (prof. S. Botnaru). 


CLASA a XI-A 


Locul |: Mihaela Mirza, şcoala nr. 1 
(prof. L. Mitracov); Florin Romanciuc, 
liceul “Prometeu” (prof. N. Ţurcanu); Ana 
Ghimpu, liceul “M. Eliade” (prof. G. Ne- 
gară); Inga Ivanov, liceul ‘D. Alighieri” 
(prof. L. Solomon). 


Locul Il: Tatiana Ştefănescu, şcoala 
nr. 62 (prof. R. Pripa); Cristina Limari; 
liceul “Gaudeamus” (prof. A. Tănase). 


Locul lil: Diana Albu, şcoala nr. 1 
(prof.Z. Mitracov); Sergiu Darie, liceul 
“D. Dadiani” (prof. S. Strătilă); Ana 
Paraschiv, liceul ‘D: Dadiani” (prof. S. Stră- 
tilă); Ana Gonţa, liceul “Gaudeamus” 

(prof. Z. Popa); Anastasia Safarov, şcoa- 
la nr. 20 (prof. S. Chisianu); Liliana 
Verlan, gimnaziul nr. 6 (prof. V. Olaru). 


Menţiuni: Maia Leuta, liceul “M. Ko- 
gălniceanu” (prof. A. Cazacu), Ruxanda 
Baban, şcoala nr. 62 (prof. R. Pripa); 
Mariana Ciumaş, şcoala .nr. 39 (prof. 
G. Cazacu); Igor Coban, gimnaziul nr. 8 
(prof. A. Cravcenco); Florin Buruiană, 
şcoala: nr. 39 (prof. D. Condurache); 
Doina Prisăcaru, gimnaziul nr. 6 (prof. 
V. Olaru). 


CLASA A XII-A 


Locul |: Dorin Dusceac, liceul 
“M. Eliade” (prof. D. Isac); Liliana 
Ţurcanu, liceul ‘I. Creangă” (prof. N. Tal- 
palaru); Adelina Buieniţa, lic.eul“N. lor- 
ga” (prof. A. Cocimariuc). 


Locul Il: Cristina Tabacaru, liceul 
“Gaudeamus” (prof. L. Sîrbu); Salina 
Timco, liceul “Gh. Asachi” (prof. E. Ma- 
rin); Nelu Bunici, liceul “|. Creangă” (prof. 
N. Talpalaru); Stela Vătămănescu, liceul 


“D. Alighieri” (prof. G. Cărăuş). 


Locul li: Nadia Serbina, liceul “V. Alec- 
sandri” (prof. M. Burlacu); Veronica 
Margun, liceul “D. Dadiani” (prof. Z. Cer- 
buşca); Angela Melentiev, liceul “D, Da- 
diani” (prof. Z. Cerbuşca); Violeta Sala- 
gub, liceul “M. Eliade” (prof. D. Isac); Inga 
Panfil, liceul “V. Alecsandri (prof. M. Bur- 
lacu). 


Menţiuni: Ludmila Plotnic, liceul 
“Gh. Asachi” (prof. E. Fortuna). 


Direcţia Generală de Învăţămînt 
a decis să delege 21 de elevi, deţi- 
nători ai locurilor I-II, pentru a participa 
la etapa a lll-a (republicană) a con- 
curcului. 

In partea a doua a festivități, 
oaspeţii au felicitat învingătorii, dorin- 
du-le în continuare mult succes şi 
izbîndă, care, s-a subliniat, nu pot fi 
obţinute fără. muncă asiduă, fără 
cunoştinţe temeinice, fără o solidă 
cultură literară. Pentru că, după cum 
afirmă Arcadie Suceveanu, numai prin 
cultură ne putem salva şi putem 
învinge, iar prin victoria noastră 
învinge Limba Română. 

L.R. 


AXA CHIŞINĂU —UNGHENI 


Inaugurarea Casei Limbii Româ- 
ne de la Ungheni la 1 martie a. c. nu 
este doar o simplă acţiune culturală. Prin 
iniţiativa autorităţilor locale, prin obiec- 
tivele. acestei instituţii, prin maturitatea 
gîndurilor şi a ideilor expuse de cei 
prezenţi, acest eveniment constituie 
încă o victorie asupra deformărilor din 
conştiinţa noastră naţională, o încercare 
de redobîndire a demnităţii la nivel de 
individ şi de popor. 

'Nu mai putem da vina la nesfirşit 
pe un trecut ce ne-a fost, într-adevăr, 
defavorabil, distrugător chiar, şi care ne- 
a marcat pentru generaţii în şir. A venit 
timpul să recuperăm ceea ce este al 
nostru, ce am pierdut sau ce ni s-a luat 
cu forţa. 

Trebuie să recunoaştem.că nu mai 
sîntem constrînşi de nimeni, că avem 
libertatea de acţiune, de studiu, de 
umplere a golurilor din cultura noastră 
generală, fără de care nu vom putea 
izbîndi. In acest sens, misiunea Centru- 
lui de Cultură şi Asistenţă Didactică Casa 
Limbii Române de la Chişinău şi, de aici 
încolo, a filialei acestuia la Ungheni, nu 
este deloc uşoară. Apariţia unor centre 
similare în toate judeţele Basarabiei ar 
constitui una dintre dimensiunile deve- 
nirii noastre naţionale. 

Ceremonia de deschidere a Ca- 
sei Limbii Române la Ungheni a avut 
loc în prezenţa unor personalităţi 
marcante din Chişinău şi laşi: dl acad. 
Mihai Cimpoi, preşedintele Uniunii 
Scriitorilor din Moldova, dl acad. Silviu 
Berejan, directorul Institutului de Lin- 
gvistică al Academiei de Ştiinţe din 
Republica Moldova, d! prof. Constantin 
Semirad, primar al: municipiului laşi, dna 
Nicoleta. Toia, ataşat cultural la Amba- 
sada României din Republica Moldova, 
dl Alexandru Bantoş, director al Casei; 
Limbii Române de la Chişinău, redac- 
tor-şef al revistei “Limba Română”, dl 
lon Ciocanu, şef Direcţie la Depar- 
tamentul Relaţii Interetnice şi Funcţio- 
narea Limbilor, di prof. Alexandru Husar 
din laşi, d! prof. Gheorghe Gonţa din 
Chişinău ş. a. 

Cuvînt de deschidere a avut direc- 
toarea Casei Limbii Române de la 
Ungheni, dna Svetlana Ciobanu, După 
o scurtă prezentare a activităţilor noului 

lăcaş în care a pus accentul pe organi- 
zarea cursurilor de studiere a limbii 
române, pe elaborarea unui suport di- 
dactic în această direcţie, pe propagarea 
culturii şi spiritualităţii româneşti în ge- 
neral. Dumneaei a mulţumit tuturor celor 
care au contribuit. lä crearea Centrului: 
Primăria municipiului 'Ungheni în per- 
soana dlui primar Mihai Cozaru, preşe- 
dintele Executivului raional, di Sergiu 
Gladco, colectivul şcolii primare “Spiri- 
don Vangheli”, director Valentina Butna- 
ru, care a pus la dispoziţia centrului 
încăperile necesare, precum şi sponso- 

„rilor care au susţinut financiar această 
idee. — 

in continuare, dnii M. Cozaru şi S. 
Gladco şi-au exprimat încrederea că 
eforturile comune depuse pentru reali- 
zarea proiectelor Casei Limbii Române 
de la Ungheni se vor încununa de 
succes, aceasta devenind “un străjer ce 
va veghea integritatea şi onoarea limbii 
noastre”. 

DI acad. M. Cimpoi a menţionat 
că orice s-ar spune, a-ţi sărbători limba 
e un lucru. firesc, pentru că limba ne 
modelează, ne creează ca patrioţi, ca 
oameni de cultură. Limba, după Heideg- 
ger, ne dă certitudinea identităţii. lar 
prezenţa oaspeţilor de peste Prut, şi-a 
încheiat di academician alocuţiunea, 
prin prelegeri şi dialog, ne va permite 
să reînnodăm firele spiritualităţii noastre 
şi să ne integrăm în spaţiul cultural ge- 
neral românesc. 

Prin discursul dumisale, dl acad. 
Silviu Berejan a încurajat şi a îndemnat 
noua instituţie la o muncă permanentă, 
promovînd adevăruri şi valori. 

Cu multă afecţiune a salutat iniția- 
tiva unghenenilor di C. Semirad. Totoda- 
tă Domnia sa a subliniat importanţa cul- 
turală şi istorică a oraşului laşi care este 
atît de accesibil unghenenilor. 

Din spusele dlui primar, curînd la 
laşi va fi reînălţată statuia “Unirii”, con- 
struită în 1923 şi distrusă mai tîrziu de 
către ocupanţii ruşi. Monumentul va fi 
plasat în faţa Universităţii de Medicină 
şi va constitui un loc de pelerinaj pentru 
toţi cei ce au luptat, luptă sau vor lupta 
pentru Unirea ţărilor noastre. 

Dna Nicoleta Toia a transmis asis- 
tenţei salutul instituţiei pe care o repre- 
Zintă, iar din partea Fundaţiei Culturale 
Române— o donaţie de carte valoroasă 
care va constitui temelia bibliotecii Cen- 
trului de la Ungheni. 

Casa Limbii Române de la Chişi- 
nău-şi respectiv de la Ungheni sînt cen- 


tre de cultură, accesibile pentru toate 
păturile societăţii noastre, a afirmat d! 
Alexandru Bantoş. Inaugurarea de 
curînd a cursurilor de studiere a limbii 
române pentru alolingvi, pe care le 
frecventează în prezent peste o sută de 
persoane de diferite naţionalităţi, denotă 
că aceste centre sînt deschise pentru 
toţi cei care vor să ne cunoască limba, 
iar prin intermediul ei — literatura, 
istoria, cultura, trecutul şi prezentul. 

“In continuare Domnia sa a dat 
citire unei emoţionante telegrame de 
felicitare şi susţinere: adresată Casei 
Limbii Române de la Ungheni din partea 
dlui Valeriu Rusu, profesor la Univer- 
sitatea Provence din Franţa, director al 
Departamentului Lingvistică Comparată 
a Limbilor Romanice şi Română de la 
această Universitate, în care, printre 
altele se afirmă că, dacă la 31 august 
1998, prin simbolul trainic şi profund al 
Casei Limbii Române de la Chişinău 
ne-am reafirmat frumuseţea, atunci prin 
acţiunea de la Ungheni de la 1 martie 
1999 ne afirmăm rodnicia în cuget şi 
faptă. 

Referindu-se la situaţia lingvistică 
actuală din republică, dl |. Ciocanu a 
subliniat o realitate esenţială: este im- 
portant ca alolingviisă ne studieze limba 
dar şi mai important este ca noi să ne 
cunoaştem şi să ne vorbim corect pro- 
pria noastră limbă, pentru că ne caracte- 
rizează nu atit cît de bine ne cunosc alţii 
limba ci cît de bine ne-o cunoaştem noi 
înşine. 

Sărbătoarea de inaugurare a 
Casei Limbii Române de la Ungheni şi-a 
continuat programul cu lansarea cărţilor 
Român mi-e neamul, românesc mi-e 
graiul de N. Mătcaş şi Cetăți de pe 
Nistru, coautori A. Husar, Gh. Gonţa, 
Silvia Dimitriu Chicu şi vernisarea unei 
expoziţii de lucrări ale plasticianului 
Mihai Mereanu, originar din Ungheni, 
membru al Uniunii Artiştilor Plastici din 
Republica Moldova şi din România 
(filiala Constanţa). 

Raliindu-ne la felicitările adresate 
Caselor Limbii Române şi celor prin 
care ele există, avem certitudinea că prin 
multă muncă, răbdare, credinţă şi spe- 
ranţă vom reuşi să ne ridicăm ca Neam 
la adevărata noastră valoare! 


liinca ROŞCA 
Chişinău 
3 martie 1999 

Constantin OSTAP 
laşi 


DE STRAJĂ 
LA APA NISTRULUI... 


În ziua de 28 august 1997 eram la 
Soroca — oraşul tinereţii mele — pentru 
a asista la dezvelirea bustului înnmarmu- 
ră a lui Mihai Eminescu (sculptor Const. 
Crengăniş), donat de Fundaţia Umani- 
tară “Mihai Viteazu!” din laşi oraşului de 
pe malul Nistrului. Cu emoție, am vizitat 
atunci vechea cetate a lui Petru Rareş 
ce se oglindeşte, din 1543, în apele bătrî- 
nului fluviu, cîndva hotar dinspre răsărit 
al României întregite în 1918. Tot atunci 
am intrat în posesia lucrării lui G.F. 
Cebotarenco Creposti na Dnestre, cu 
o versiune în limba engleză (The for- 
tress on the Dniester), dar fără versiu- 
nea în limba română. Fusese tipărită la 
Chişinău, în 1989. Mediocru cunoscător 
al ambelor limbi în care fusese tipărită 
lucrarea, nu am putut “descifra” decît 
fragmente din ea, cu regretul de a nu-i fi 
putut desluşi întregul conţinut. 

lată însă că, recent, graţie profeso- 
rului universitar dr. Alexandru Husar, am 
intrat în posesia volumului Cetăți de pe 
Nistru, avîndu-i ca autori pe Alexandru 
Husar, Gheorghe Gonţa şi Silvia Dimi- 
triu-Chicu, în care se vorbeşte despre 
cetăţile Hotin, Soroca, Tighina, Cetatea 
Albă şi Chilia într-o frumoasă limbă 
românească. Volumul a fost editat de 
Revista “Limba Română” — Asociaţia 
Culturală “Grai şi suflet”, Chişinău, 1998. 

După ce am citit-o, am deschis o 
altă carte tipărită la Chişinău, în 1992. 
Se intitulează Drumuri basarabene de 
Mihail; Sadoveanu, ediţie îngrijită şi 
prefațată de |. Oprişan. În Notă asupra 
ediţiei se spune că,iniţial, lucrarea a 
fost editată în 1921 la Chişinău, la 
Editura Glasul Ţării, cu titlul Orhei şi 
Soroca. Recitesc, înfiorat, începutul 
(Vechea şi frumoasa Moldovă...): ... Văd 
Moldova cea veche din munţi şi pînă-n 
Nistru şi. pînă-n limanurile mării, cu 
cetăţile ei de piatră şi satele albe 
presărate în lungul apelor. Lanuri, turme şi 
prisăci — o țară ca o grădină, înspre care 


rîvnesc: necontenit limbile prădalnice. 

Toate seminţiile spîne şi urfte au bîntu- 
it-o. Din zorii veacurilor pămîntenii au 

avut de „suferit necontenite izbiri... N-a 
fost neam mai lovit, ca să se apere cu o 

mai cumplită îndirjire (...) Tara aceasta 
rar s-a bucurat deplin de bunurile si. Pe 
pămîntul ei au curs atita sînge şi lacrimi, 

a fost atîta încălcare şi atita silă, încît 
privirile şi cîntecele urmaşilor au rămas 
triste. Stau aşa aplecat asupra unei 
pagini unde găsesc scrise nume de 

cetăţi: Chilia, Tighina, Soroca, ori Hotin. 

Cîtă călărime de răzeşi şi mazili au roit 
în lurul lor, la Nistru! ... Sfint pămînt al 
Moldovei, din munte la Nistru, oricît au 

încercat cei vicleni să te sfirtice, cei răi 
să-ţi strice rînduielile, cei întunecaţi să: 
ridice duşmănii, tu eşti unul şi nedes- 

părțit, ca un uriaş mormînt în care dorm 

părinţii noştri... 

Şi mă întreb de ce aceste cuvinte 
nu au fost utilizate drept moto la lucrarea 
la care mă voi referi pe scurt. 

Profesorul Alexandru Husar, arde- 
lean (n. 1920 la Ilva Mare, jud. Năsăud), 
dar ieşean prin adopţiune (ca şi Topâr- 
ceanu...), este un iremediabil îndrăgostit 
de Moldova dintre Prut şi Nistru. El este, 
între altele, autorul volumului Lecţiile 
istoriei. Prin volumul Cetăți de pe Nistru, 
el adaogă încă o superbă lecție, dăru- 
ind-o celor care vor să cunoască ade- 
vărata istorie a acelor locuri străjuite de 
cetăţile ce se oglindesc, de veacuri, în 
apa Nistrului. În aceste lecţii istoricul se 
îmbină cu poetul care a scris volumul 
de versuri lrenikon (1990), dar şi Cetăți 
medievale (1959). lată de ce, vorbind 
de cetatea Hotin; nu omite să reamin- 
tească ... un cîntec vechi care porneşte 

aşa: Hotine, Hotine / Păzeşte-te bine,/ 
Că muscalul vine / Cu oaste spre tine... 
Au venit aici polonezi, cazaci, turci, tă- 
tari, au stăpînit — vremelnic — cetatea 
şi au plecat, lăsînd-o în grija hatmanilor 
de Hotin, începînd cu acel Stephanus 
de Chetin, amintit de documenteie din 
vremea lui Petru Vodă Muşat (1374- 
1392), cu Manuil, pîrcălab de Hotin prin 
1444, cu Goian şi Vlaicu, pîrcălabi în 
vremea lui Ştefan cel Mare, cu Toader, 
Nicolae Hira, Buhuş, cu Hîjdău, Lupu 
serdar şi ceilalţi hatmani, pînă la 19 
noiembrie. 1806, cînd ruşii forțară 
Nistrul, loviră mai întîi cetatea Hotin, care 
căzu, luată prin surprindere, în mîinile 
lor, obligîndu-i pe turci ... să dea Rusiei 
Basarabia pînă la Prut. Apoi, spune 
autorul, citînd din documente, ...ruşii 
răşluiră Basarabia şi ocupară cetatea, 
dar adaogă: Rusia... renunţă la Moldova 
şi Valahia, dar conservă (perfect simplu) 
Basarabia, Ţară Românească (pays 
roumain) cu fortărețele sale Hotin şi 
Bender. Şi astfel de trimiteri găsim şi în 
capitolul, scris tot de Alexandru. Husar, 
Chilia şi Cetatea Albă (... Mai degrabă 
ajungi azi din laşi pînă la Aachen, adică 
din capitala Moldovei de odinioară în 
vestul Germaniei, decît din laşi la Belgo- 
rod-Dnestrovski, cum se numeşte astăzi 
Cetatea Albă — traversînd frontiere, 
secole în şir inexistente în această parte 
a lumii). 

Cu greutate a putut ajunge aici, 
acompaniat de inimosul român din 
Izmail, Dumitru Haşdeu, aşa cum, tot cu 
greutate, a vizitat cetatea Hotinului, 
avînd-o ca ghid pe Alexandrina Cernov, 
preşedinta Societăţii “Mihai Eminescu” 
din Cernăuţi. Cele văzute şi auzite acolo 
l-au determinat să scrie: ... Istoria Hoti- 
nului se varsă în albia istoriei noastre, 
în acest context european, în jocul celor 
trei mari puteri beligerante... După cum 
încheie însemnările despre Chilia şi 
Cetatea Albă redînd ... o întîmplare a lui 
Mihai Cimpoi, scrisă în cărţile vremii: — 
Cetatea Albă este o cetate ucraineană, 
de totdeauna, de cînd lumea — spune 
ghidul vizitatorilor ei, în zilele noastre. 

— Asta este cetatea lui Ştefan cel 
Mare. 

Ghidul sare ca ars: 

— Sînteţi din Chişinău? De ce nu 
ați spus? Avem alt ghid pentru moldo- 
veni, cu altă istorie. 

Cine va citi acest volum, va găsi şi 
alte lectii ale istoriei — ale istoriei adevă- 
rate, consemnate cu dragoste pentru ade- 


văr.de către Alexandru Husar. 

Frumos scrie şi Silvia Dimitriu- 
Chicu despre Cetatea Soroca, lămu- 
rindu-mi ceea ce nu reuşisem să deslu- 
şesc din lucrarea lui G.F. Cebotarenco. 
Aflu acum mai multe despre această 
cetate care ... ocupă un loc aparte în 
istoria Moldovei, ea reprezentînd unicul 
monument al epocii medievale din 
spațiul pruto-nistrean care s-a păstrat 
aproape integral. Atestată documentar 
într-un act din 23 noiembrie 1470, unde 
se vorbeşte despre ţinutul Sorocii, este 
dovada că ea exista cu mult înainte, dat 
fiind existenţa la acea dată a finutului 
Soroca, căruia ea îi dăduse numele. 
Construcţia ei în forma actuală a început 
în primăvara anului 1543, pe locul unei 
mai vechi cetăţi de lemn înălțate de 
Ştefan cel Mare la vadul de trecere a 
Nistrului. Prin acest vad trecuseră tătarii 
care au jefuit Moldova, fiind. nimiciţi de 
Ştefan cel Mare la 20 august 1470, în 
lupta de la Lipnic. Aflăm numele primului 
pîrcălab de Soroca, acel, Coste pîrcălab, 
menţionat în actul din 12 iulie 1499. La 
16 decembrie 1554, Nicolae, pîrcălab 
de Soroca, semna tratatul încheiat de 
Alexandru Lăpuşneanul cu ducele 
Lituaniei. Lucrarea Silviei Dimitriu-Chicu 
abundă în informaţii şi cuprinde 65 note 
bibliografice, dovadă a unei conştiin- 
cioase preocupări pentru dezlegarea 
tainelor trecutului legate de cetatea 
Soroca. 

„..Şi gîndurile se întorc spre roma- 
nul lui Mihail Sadoveanu, Nunta domni- 
tei Ruxandra cu acel Ştefan, pircălab 
de Soroca din vremea lui Vasile Lupu şi 
cu Bogdănuţ Soroceanu, care visa la 
dragostea lui cînd sta de strajă în ceta- 
tea Sorocii: ... Acolo am petrecut eu 
vreme care mi s-a părut multă, zile după 
zile şi ceasuri după ceasuri... Cînd acea 
apă mişcătoare s-a prefăcut în pod de 
ghiață, au prins a veni viscole din 
Răsărit. După acele viscole, treceau în 
vremea nopții, pe podul luciu, cîrduri de 
lupi. Şi străjerii de pe ziduri mi-i arătau, 
întinzînd. baltagul spre ei... Sadoveanu 
privise de pe meterezele cetăţii spre 
pustiurile: Ucrainei... . 

Mărturisesc, despre cetatea Tighi- 
na nu aveam decit vagi informaţii. De 
aceea am citit cu plăcere capitolul scris 
de Gheorghe Gonţa, cu bogata docu- 
mentare cuprinsă în cele 84 note biblio- 
grafice. lau cunoştinţă de textul integral 
al hrisovului din 8 octombrie 1408 al lui 
Alexandru cel Bun, în care, pentru prima 

dată, se pomeneşte de Tighina ca punct 
vamal, dar şi.despre laşi: Cu mila lui 
Dumnezeu, Noi Alexandru Voievod, 
Domn al Ţării Moldovei, facem cunoscut 
cu această carte a noastră, tuturor care 
vor căuta la dînsa sau o vor auzi, că am 
încheiat cu sfetnicii şi cu orăşenii din 
tîrgul Liovului şi cu tot poporul lor şi am 
făcut aşezămint despre vamă, în Ţara 
noastră şi am încheiat cu dînşii ca să 
umble în Ţara noastră cu mărfurile lor 
(...). lar cine va merge către ţinutul 
tătăresc, pentru 12 cîntare, în Suceava 
o rublă de argint, în laşi treizeci de groşi 
şi în Cetatea Albă, o jumătate de rublă 
de argint. lar cine nu merge la Cetatea 
Albă, va'da la Tighina ca şi la Cetatea 
Albă, afară de plata trecătorii, iar la straja 
de fiecare car cîte doisprezece groşi. Şi 
cine va duce vite cornute la tătari, la 
vama principală, în Suceava, de vită 
cornută patru groși, iar în laşi doi groşi, 
iar la Tighina doi groşi. lar pentru o sută 
de oi, în Suceava şasezeci de groşi, iar 
în laşi treizeci de groşi, iar la Tighina 
treizeci de groşi. : 
Aflu că ... La finele sec. al XV-le 
lîngă vechea localitate moldovenească 
Tighina a fost construită o fortăreață din 
lemn şi pămînt... Ulterior, ca şi în cazul 
Sorocii, s-a construit, tot aici, o cetate 
de piatră, foarte întărită — după cum a 
scris Dimitrie Cantemir. Ni se spune: 
Cetatea avea menirea de a reţine pă- 
trunderea în Moldova, prin trecătoarea 
de la Tighina, a tătarilor care partici- 
paseră la campaniile otomane din 1476 
şi 1484 împotriva lui Ştefan cel Mare. În 
1538 este ocupată de turci, care o nu- 
mesc Bender, adică trecătoare întărită. 
Din ordinul lui Soliman Magnificul, între 
1538-1539 s-a construit aici ... în locul 
citadelei vechi o puternică cetate de 
piatră. Trufaşul sultan a pus să se dăltu- 
iască pe o lespede de marmură, fixată 
pe porţile de miazăzi ale cetăţii, urmă- 
toarea inscripţie: Pe voievodul Petru 
(Rareş), un viclean cu multe răutăţi, l-am 
izgonit şi cînd potcoava calului meu a 
stîrnit praful am devenit stăpîn al Ţării 
Bogdania (Moldovei). Lespedea in- 
scripţionată s-a păstrat pe poarta cetăţii 
pînă ia sfîrşitul sec. al XIX-lea. 
impresionează descrierea cetăţii 
făcută de gălătorul turc Eviia. Celebi: 
Această cetate e o minunată fortificaţie 
de formă pătrată zidită din piatră (...). 
Deoarece această cetate e din două 
rînduri de pereţi, apoi spre interiorul ei 
„de la poarta principală se mai află încă 


o poartă de fier. Ea e îndreptată spre 
ciblă (parte către care musulmanii se 
îndreaptă cu faţa spre Meca, în timpul 
rugăciunii — C.O.) şi deasupra ei, pe o 
lespede pătrată din marmură. albă se 
găseşte tarihul.... Cetatea a fost con- 
struită de arhitectul otoman Sinan-aga. În 
realitate, Sinan-aga a întărit cetatea exis- 
tentă. Se dă şi data: în anul 945 al 
hegirei (30 mai 1538 — 18: mai 1539). 

Distrusă în timpul unor lupte, a fost 
refăcută în 1584 de Petru Şchiopul. Şi 
istoria îşi urmează cursul. În cetatea 
Tighina şi-a găsit vremelnic adăpost 
regele Suediei Carol al XII-lea, după 
lupta de la Poltava, fiind rănit aici în 
asediul turcilor din 12 februarie 1713. 
Apoi, după asediul din 15 septembrie 
1770, ruşii pun stăpînire pe cetate. A fost 
din nou ocupată de ruşi în octombrie 
1789. În 1807 cetatea este retrocedată 
Moldovei, pentru scurt timp. Apoi a venit 
fatidicul an 1812... apoi nenorocitul an 
1940... apoi 1944... Studiul lui Gh. Gonţa 
se încheie astfel: ... În prezent, situaţia 
urbei (Tighina) şi a cetăţii Tighina s-a 
agravat din cauza tendinţelor proimpe- 
riale ale separatiştilor din Tiraspol. Isto- 
ria cetăţii Tighina, gloria şi drama ei, 
constituie o parte indisolubilă a istoriei 
poporului român. Datoria noastră este 
de a salva acest monument, transfor- 
mîndu-l într-un complex istorico-arhi- 
tectonic în aer liber. 

Această datorie este susţinută de 
lucrarea celor trei autori, Cetăți de pe 
Nistru, scrisă cu adevăr şi iubire de 
neam şi de istorie. 

Niculina IACOB 
Universitatea 
“Ştefan cel Mare”, Suceava 


GHEORGHE C. 
MOLDOVEANU: 
LIMBA ROMÂNĂ 

IN BUCOVINA. 
STATUTUL SOCIO- 
CULTURAL ŞI POLITIC* 


Lucrarea pe care o semnalăm 
în rîndurile de faţă se înscrie printre 
realizările conferenţiaruiui Gheorghe 
C. Moldoveanu în domeniul cercetării 
limbii române. După o serie de studii 
şi articole apărute în publicaţii de 
prestigiu (“Limba Română”, Bucureşti, 
“Limba Română”, Chişinău, “Limbă şi 
Literatură”, “Catedra” etc.) şi după 
Nume de locuri din Valea Miicovu- 
lui (Editura Neuron, Focşani, 1996), 
autorul reţine din nou atenţia cititorilor, 
de data. aceasta cu o lucrare ce 
propune soluţii pentru unele probleme 
privind statutul socio-cultural şi poli- 
tic al oricărei limbi ce se află în condiţii 
„similare celor în care a evoluat limba 
română din Bucovina în perioada 
1774-1918. 3 d 
Prin Nume de locuri din Valea 
Milcovului, autorul se adresează în 
primul rînd specialiştilor, dar şi celor 
care doresc să afle cît mai multe 
despre domeniul toponimiei, oferin- 
du-le un bogat material, riguros inter- 
pretai, şi, cum preciza academicia- 
nul lon Coteanu în prefața cărţii, “o 
metodă destinată să descifreze şi să 
explice însuşi procesul socio-cultural 
care a dus la formarea numelor de 
locuri din regiunea văii Milcovului”. 


Dacă în lucrarea de mai sus se do- 


reşte evidenţierea, prin toponimie, a 
legăturii dintre om şi pămînt, în Limba 
română în Bucovina. Statutul socio- 


* laşi, Editura A 92, 1998, 235 p. 


Limba român 
in Bucovina 


cultural şi politic această legătură 
rezultă din analiza condiţiilor extralin- 
gvistice în care a evoluat limba ro- 
mână. 

Scrisă de un filolog, lucrarea se 
adresează atît filologilor şi istoricilor, 
cît şi tuturor acelora care vor să afle 
dintr-o bogată documentaţie cît de 
scump au plătit românii din Bucovi- 
na — între 1774-1918 — dreptul de 
a-şi păstra identitatea. 

Cunoscut fiind faptul că un 
neam trăieşte în primul rînd prin limba 
în care îşi dezvăluie cel mai uşor 
gîndurile, este de înţeles asaltul per- 
manent asupra limbii române în pro- 
vinciile aflate sub stăpînire străină. 
Aşa au stat lucrurile şi în Bucovina, 
iar în cele trei capitole ale cărţii de 
faţă — Perioada guvernămîntului 
militar, Sub administraţie galiţiană, Bu- 
covina, ducat autonom (1861-1918) — 
se conturează evoluţia limbii române. 

Acceptată iniţial (1775) ca limbă ` 
oficială şi spirjinită de două instituţii 
fundamentale: biserica şi şcoala, 
limba română părea a avea o situaţie 
privilegiată. Totuşi, nici acum şi cu atît 
mai puţin sub administraţie galiţiană 
(1786-1860), cînd va fi alungată cu 
totul din instituţiile publice, din şcoală 
şi chiar din biserică, statutul limbii 
române nu a fost cel firesc pentru 
limba populaţiei majoritare. Înlocuită 
de germană sau de polonă, româna 
şi-ar fi putut pierde funcţia de limbă 
oficială şi limbă de cultură, dacă nu 
ar fi avut în sprijinul ei atît personalităţi 

venite dintr-un alt spaţiu în care 
românii erau supuşi aceleiaşi politici 
de deznaționalizare, Transilvania, cît 
şi vechi familii boiereşti din partea 
locului, care îşi făcuseră o adevărată 
profesiune de credinţă din a apăra 
românismul (Aron Pumnul, elevul 
acestuia, |. G. Sbiera şi membrii fami- 
liei boierului bucovinean Doxachi 
Hurmuzachi, în al cărui testament 
politic patria, limba şi biserica repre- 
zentau pentru urmaşi trei datorii “mari 
şi sfinte”). 

Statutul limbii române nu s-a 
modificat esenţial nici după 1861, cînd 
prin noua constituţie a Imperiului 
Habsburgic, apărută chiar la începutul 
acestui an, se consfințea autonomia 


Bucovinei. Chiar dacă autonomia ţării 


presupunea că limba oficială era 
româna, acesta a rămas doar un 
deziderat, de vreme ce românii din 
Dieta Bucovinei vorbeau mai bine 
nemţeşte decît româneşte. Se vedeau 
acum rezultatele politicii consecvente 
de deznaționalizare din perioada pre- 
cedentă. În mod paradoxal, deşi limba 
română a avut “în întreaga perioadă 
de supunere austriacă statutul de 
limbă oficială” (p. 118), totuşi, în 
instituţiile din oraşe nu se putea 
comunica decît în germană, ceea ce-i 
determina pe români să deprindă o 
altă limbă, impusă indirect de 
autorităţi. 

In Epilog? autorul analizează 
situaţia actuală a limbii române din 
nordul Bucovinei, susţinînd argu- 
mentat inexistenţa unui dialect bucovi- 
nean în regiunea amintită. 

Bazîndu-se pe documente de 
epocă şi punînd la contribuţie părerile 
unor personalităţi incontestabile în 
domeniu, autorul realizează o lucrare 
prin care, eliminînd subiectivismul, 
probează că istoria limbii nu trebuie 
să fie auxiliară în studierea istoriei 
unui popor, ci chiar un punct. de ple- 
care, aşa cum a dovedit-o, cu un secol 
în urmă, şi B.-P. Hasdeu. 


Silvia MAZNIC 
Chişinău 


REFLECŢII PE MARGINEA 
UNUI STUDIU 
DE TOPONIMIE* 


Printre apariţiile editoriale de la 
sfîrşitul anului 1998 este şi micro- 
monografia Din toponimia istorică a 
Transnistriei. Autoarea, Magdalena 
Lungu, conferenţiar la Catedra de Limba 
Română a Universităţii Pedagogice de 
Stat “lon Creangă”, şi-a propus să 
demonstreze că numele topice servesc 
drept o probă elocventă în elucidarea 
unităţii şi continuității de neam (p. 38). 

Lucrarea reprezintă un studiu în 
care sînt comparate denumirile topo- 
grafice din Transnistria cu cele din 
Basarabia şi de pe întreg teritoriul ac- 
tual al României. Se constată, în bază 
de multiple exemple, că în toate provin- 
ciile istorice româneşti aceleaşi feno- 
mene, lucruri, impresii etc. au fost numi- 
te cu aceiaşi termeni ai limbii române; 

Examinînd elementele compo- 
nente esenţiale din toponimia Basa- 
rabiei, cum sînt: cot, măgură, vale, gură, 
deal, fîntînă, budăi, ştiubei, cişmea, 
frasin, plop, ulm, mal, vad, izvor etc., 
M. Lungu observă că ele se regăsesc în 
fiecare 'grai al limbii române. Autoarea 
se întreabă retoric: “Oare despre ce ne 
vorbesc denumirile de localități ca: 
Petreşti (Ungheni) şi Petreşti (Cluj), Cos- 
teşti (Rîşcani) şi Costeşti (Hunedoara), 
Slobozia în Transnistria şi Slobozia în 
judeţul Argeş, centrul Munteniei; Lăpuş- 
na în Basarabia şi Lăpuşna în judeţul 
Mureş, inima Transilvaniei etc.?" (p. 24). 

Conţinutul lucrării este structurat 
în trei părţi: partea |, intitulată Toponimia 
istorică a Transnistriei oglindită în hărți 
vechi, include referinţe la sursele de 
studiere a numelor de locuri. Acestea 
sînt vechile documente scrise. Unul din- 
tre primele izvoare de cercetare a topo- 


* Lungu, Magdalena, Din toponi- 
mia istorică a Transnistriei, Chişinău, 
1998. 

nimiei istorice este harta geografică, 

care prezintă. cîteva avantaje în com- 

paraţie cu izvoarele necartografice. Prin- 
"tre acestea sînt: 

1. localizarea vizuală a aşezărilor 
omeneşti ce contribuie la identificarea 
corectă a denumirilor de sate; 

2. expunerea atît a materialului 
toponimic, cît. şi a celui extratoponimic, 
care are un roi important în procesul de 
cercetare a toponimiei istorice locale; 

3. fixarea formelor de nominativ 
ale toponimelor, spre deosebire de ca- 
zurile oblice: ale acestora din izvoarele 
necartografice (Peştera de Jos şi Peş- 
tera de Sus). 

Astfel, hărţile vechi, cu toate incon- 
secvențele şi inadvertenţele ce le conţin, 
rămîn_a fi cea mai completă sursă de 
studiere a numelor topice. 


Se remarcă specificul toponimiei' 


secolului al XVill-lea, perioadă în care 
ea “suferă”, mari schimbări în virtutea 
factorilor extralingvistici (împroprietă- 
rirea cu pămînt a ţăranilor, războaiele 
ruso-turce, colonizarea teritoriilor etc.). 

Autoarea studiază investigaţiile 
toponimice din epocile anterioare pentru 
a face posibilă cercetarea sistemului 
toponimic actual. Prin aceasta se moti- 
vează, după părerea noastră, introdu- 
cerea în lucrare a capitolului respectiv. 

În partea a Il-a M. Lungu se referă 
la numele geografice din Basarabia, 
relevînd trăsăturile lor identice cu topo- 
nimia românească de pe întreg teritoriul 
dacoromân: Chilia (Cetatea Chilia) — 
Chilia (Neamţ, Bacău, 'Olt, Satu Mare), 
Chilia Veche (Tulcea), Chilieni (Vaslui, 
Covasna), Chilii (Neamţ, Olt), Chiliile 
(Buzău), Chilioara (Sălaj) etc. 

La sfîrşitul acestui capitol se 
concluzionează că în denumirile topo- 
grafice din Basarabia s-a păstrat nealte- 
rată unitatea toponimică originară româ- 
nească. Autoarea face această conclu- 
zie în urma analizei următoarelor fapte: 

1. stratificarea toponimică, stratul 
românesc este cel mai vechi şi cel mai 
important (Grozeşti, Novaci, Codreni, 
Dumbrăviţa); 

2. structura derivativă se mani- 
festă prin aceleaşi tipuri. derivative (cei 
mai frecvenți topoformanţi sînt -eni (-ani) 


şi -eşti): Cristeşti (20), Petreşti (10), 


Popeşti (10); Băleni (8), Broşteni (20), 
Movileni (14) — Moldova; Bădeni (24), 
Copăceni (15),.Fundeni (15) — Ţara 
Românească; | 

3. procesul de toponimizare a 


apelativelor este identic. Drept exem- 
plu poate servi fenomenul de toponimi- 
zare a apelativului moară: Moara de 
Piatră (Drochia), Moara Domnească 
(Glodeni), Moara Novă, Moara Mică, 
Moara Carp (Suceava), Moara Ciornei 
(laşi), Moara Domnească (Vaslui, Pra- - 
hova, sect. Ilfov), Moara Jori! (Botoşani), 
Moara de Jos (Mureş), Moara de Groapă 
(Dîmboviţa), Moara (Prahova), Moara 
Mocanului (Argeş), Moara: Nouă 
(Prahova), Moara Vlăsiei (sect. Ilfov) ş.a. 

4. denumirile topice compuse au 
structuri identice: al doilea termen, 
determinativul, de regulă, arată vechi- 
mea aşezării, dimensiunile, poziţia 
geografică: Satu Nou (Căinari) — Satu 
Nou (laşi, Bacău, Vrancea, Vaslui, Galaţi 
etc.); 

5. prezenţa unei civilizaţii de tip 
rustic, lipsa centrelor culturale mari în 
epoca veche, practicarea traânshumanţei 
pastorale. 

În partea a Ill-a se relevă raportul 
de asemănare dintre toponimia 
transnistreană şi numele topice din Ba- 
sarabia şi de pe întreg teritoriul actual 
al României. D 

Cercetătoarea conchide că jumă- 
tate din localitățile Transnistriei au denu- 
miri identice sau foarte asemănătoare 
cu cele ale localităților din Republica 
Moldova şi România. M. Lungu mai 
notează că, din punct de vedere ono- 
masiologic, atît nomenclatura topică 
transnistreană, cît şi cea basarabeană 
se încadrează în categoriile stabilite de 
acad. lorgu lordan pentru toponimia 
întregului masiv românesc (nume topo- 
grafice, sociale, istorice şi psihologice). 

Tot aici sînt comentate în plan 
etimologic ociconimele Dubăsari, Slo-. 
bozia, Cobasna. 

Salutînd apariţia lucrării prezen- 
tate, nu ne rămîne decit să ne raliem la 
concluzia cercetătoarei: “spaţiul româ- 
nesc este clădit pe o multitudine de 
localităţi gemene, ades repetate, fapt ce 
aduce o dovadă peremptorie a cugetării 
şi simţămintelor comune ale aceluiaşi 
neam statornic” (p. 55). 

E o afirmaţie convingătoare, logi- 
că şi irecuzabilă! 

Vitalie RĂILEANU: 
Catedra de Literatură 
Română a USM 


CANDOAREA — 
_ ATITUDINE 
IN FAŢA REALULUI 


Apariţia culegerii de eseuri 
Poezia de după poezie* a lui Em. Ga- 
laicu-Păun ne-a oferit mostre elocvente 
de sensibilitate şi atitudine. Substanţial, 
poezia este considerată o artă tînără... 
Tinerețea ei rezultă din aspectul vibrant 
prezentat de poet în faţa. spectacolului 
dinamic al vieţii, din modul cum este 
descris eternul în contingent, durata în 
clipă etc. | 
Ceea ce surprinde în aceste inse- 
rări. critice... este maturitatea plină de 
energie a criticului, ambitia lui ne- lipsită 
de un suport profesional. Autorul încear- 
că o privire de sinteză asupra unor 
aspecte şi direcţii ce au caracterizat 
perioada literară de la “Eliberarea” din 
"40... (p. 17) pînă la “Era unui.poet 
cuminte” (p. 276). Fără îndoială, tabloul 
expus suferă de prea mult alb, tînărul 
critic însă vede dincolo de autorii izolaţi 
şi, prin intermediul lor, schiţează un 
întreg peisaj literar al epocii noastre, 
stabileşte în cadrul acestuia momente 
de evoluţie (iar dacă e cazul, şi de pro- 
gres); tangenţe mai mult sau mai puţin 
reliefate, structuri şi nuanţe, orientări 
semnificative. Pornind de la concreti- 
zările făcute în Post — restant (p. 13- 
78) şi pînă la referinţele şi ideile ce înso- 
tesc prezentările de ansamblu ale unor 
autori Auto-Portret de grup (p. 83-222), 


*Editura Cartier, Chişinău, 1999. 


criticul dă dovadă că are o bună per- 
spectivă de istoric literar (p. 21-41), cel 
puţin în ceea ce priveşte trecutul nu prea 
îndepărtat, cînd “Odată cu înăbuşirea 
primăverii pragheze” trec la contra- 
ofensivă trupele motorizate ale Realis- 
mului Socialist (p. 30). Ţinta autorului 
este, ni se pare, de a oferi comentarii şi 
analize cuprinzătoare, stînd sub zodia: 
unor preocupări de sinteză, de ordonare 
“tipologică” sau cronologică a scriitorilor, 
căutînd să distingă “notele diferenţiale” 
prin care se poate defini literatura tim- 
pului nostru, atunci cînd “Se schimbă 
mereu trei generaţii” (p. 31). Această ten- 
dinţă, meritorie în principiu, devine 
valabilă abia cînd acela care o aplică 
se arată a fi un critic de certă vocaţie, un 
critic adevărat, dăruit cu harul înţelegerii 
adecvate a literaturii şi totodată cu dis- 
poziţia de a-şi traduce expresiv şi cu 
precizie gîndurile şi impresiile. 

Cititorul atent a parcurs un şir.de 
studii-sinteză sau chiar diverse pano-. 
rame ale unor critici literari, observînd 
că nu toţi au stil critic demn de interes, 
adică un. mod individual de a privi şi 
interpreta fenomenul literar. Em. Galai- 
cu-Păun aminteşte de opul Cu poves- 
tea nu se glumeşte din “Comunistul 
Moldovei”, nr. 5 / 1973, de |. Racul şi 
V. Senic, astfel justificînd intenţia sa de 
a muşca cu “incisivii” din “granitul calca- 
ros” al unor autori contemporani (p. 32). 

Em. Galaicu-Păun este, aşa cum 
atestă scrisul său, posesorul unui limbaj 
clarisim şi simplu, a! unei inteligenţe 
penetrante şi disociative, al unei sensi- 
bilităţi de largă receptivitate, unde “totul 

urmează a fi transformat în acţiune ritua- 
lică” (p. 101). Mai mult, el este bine infor- 
mat şi, pe lîngă toate acestea, are cute- 
zanţa de a se fundamenta pe propria sa 
judecată în afirmarea valorilor (p. 32, 85, 
128 ş.a.) sau în respingerea falselor 
producţii ori atitudini literare (căutaţi 
referințele!). , 

Autorul volumului s-a manifestat 
destul de acerb la diversele dezbateri 
critice (Gama Do-major a poeziei basa- 
rabene: p. 50-66), poziţia sa se caracte- 
rizează printr-un demers obiectiv bine 
cumpătat, printr-o replică fermă ce nu 
se abate însă de la tonul sobru, civilizat. 
Em. Galaicu-Păun nu se limitează a fi 
un simplu degustator al valorilor este- 
tice, el simte. “farmecul discret al imper- 
fectului” (p..233). Paraxenia sa îl catali- 
zează să observe, să canalizeze mai 
amplu contextul în care se manifestă 
actul creator, contextul istoric şi social- 
politic şi nu:mai puţin climatul de cultură. 

Acţiunea dată nu rămîne fără con- 
secinţe pozitive în interpretările sale şi 
subliniază în Em. Galaicu-Păun un critic 
de incontestabilă vigoare intelectuală, 
cu strălucite. perspective în mînuirea 
uneltelor specifice disciplinei pe care o 
slujeşte argumentînd că “Poezia este o 
fiinţă androgină” (p. 185; nu vom des- 
chide Dicţionarul de termeni medi- 
cinali!). 

Desigur, autorul volumului Poezie 
de după poezie nu vrea să rămînă un 
simplu comentator de opere, la întîm- 
plare; el este.atras mereu de fenomenul 
general, cu aspectele. şi sensurile lui 
cele mai profunde. A circumscrie critic 
aproximativ patruzeci de scriitori — 
poeţi, prozatori, critici, eseişti, istorici 
literari —, mulţi dintre ei avînd deja o 
operă bogată, înseamnă o frumoasă 
performanţă. Anume performanţă, deoa- 
rece nu e vorba doar de o înşiruire de 
specificări, de formule din repertoriul 
comun al limbajului critic, ci de o stră- 
danie de a creiona în termeni 'ciît mai 
exacţi. şi mai sugestivi trăsăturile speci- 
fice, diferenţiate (fie că e vorba şi de 
“nişte portavoce ale graiului retor”) ale 
“fiecărui autor. 


Bineînţeles, Em. Galaicu-Păun nu 


e grațiat de inegalităţi: unele prezentări 
sînt prea restrînse, chiar fragmentare, 
pentru a nu provoca o anume nemul- 
țumire. Dacă privim lucrurile în ansam- 
blu, €e cazul să:evidenţiem tocmai exce- 
lenţa acestor profiluri critice care se pot 
afilia menţiunii: ar fi o mare greşeală să 
se creadă că achiziţiile. poeziei de după 


poezie — conştiinţa. parodică a textului, 
conştiinţa ironică a realului, asumarea 
corporalităţii umane “nu i-au costat 
nimic” pe autorii respectivi (p. 270). 

in aceste argumentări găsim, fie 
că se referă la poeţi sau la prozatori, o 
bună capacitate de a depista aspecte, 
probleme, accente şi structuri specifice 
pentru cei în cauză, o ştiinţă a formu- 
lărilor nete şi sugestive totodată, racur- 
suri bine întocmite, idei şi raportări nu o 
dată inedite. 

Trufia'vocaţiei artistice, conştiinţa 
unui privilegiu al frumosului tradusă în 
vocaţie artizanală (“şi-a pus pe chipul 
său de Pierrot o mască de Arlechin” 
(p. 253), cu năzuinţă “aristocratică” sînt 
pretutindeni evidente, deşi fără ardoa- 
rea de tip macedonskian; flacăra subli- 
mă ia forma caracteristică a luminozităţii, 
elanul este -convertit în măsură, în subti-. 
litate, în pedantă artă de giuvaer cu care 
sînt lucrate cuvintele, în lumea tainică şi 
calculată, cînd melancolică şi cînd 
cenzurată cu discretă ironie. 

Şi dacă inserările autorului au 
avut reperul în imperativul din ultima 
pagină “... trebuie să mai scrii cărţi după 
ce le-ai citit pe toate”, atunci prin datele 
bibliografice care o însoțesc, precum şi, 
mai cu seamă, prin substanţialul excurs 
critic în literatura noastră în plină 
afirmare, cartea lui Em. Galaicu-Păun 
Poezie de după Poezie constituie un 
preţios domeniu de referinţă şi de 
aleasă delectare critică şi în acelaşi timp 
o admirabilă recomandare pentru 
autorul ei — critic pretenţios al generaţiei 
pe care o prezintă aici. 

Să fie oare critica profesată de 
scriitorul optzecist una de direcţie 
maioresciană, fără virulență, adică o 
critică în care accentul nu cade atit pe 
impunerea unor opere noi, cît pe 
persistenţa valorilor culturale? Mai 
degrabă autorul e captivat de posi- 
bilitatea unor scrieri autentice, care ar 
putea în viitorul apropiat să genereze 
noi idei. Alura criticului este fermă, 
asentimentul şi respingerea sînt expri- 
mate franc. Posibil că anume acesta e 
reperul ce accentuează că dincolo de 
propoziţia critică stă, rigid, un principiu 
director. 

După mai multe ieşiri în faţa 
cititorului prin. intermediul mai multor 
publicaţii de la Chişinău (“Literatura şi 
arta”, “Femeia Moldovei”, “Noi” ş.a.), 
Doina lachim vine să declare în prima 
plachetă -æ Grădina de taină — că a 
înfrunzit de tăcere / şi mi s-a scirbit de 
atîta sentimentalism.| Să-ţi vorbesc mai 
bine despre un fir/ de nisip / ce freamătă 
în malul meu stîng (Monolog). 

Însăşi denumirea volumului (apă- 
rut la finele anului trecut în admirabila 
colecţie Prima verba a editurii ARC), ne 
spune că autoarea tinde spre curaţenia 
sufletească, spre ceva dumnezeiesc, 
care în închipuirea fiecărui creştin nu e 
altceva decit Grădina Edenului — 
Grădina tăinuită. În acest context Doina 
lachim încheie acelaşi Monolog spu- 
nînd, probabil la judecata de apoi: ... îmi 
voi permite să-ți pling / că se sparg toți 
pereţii, / că se usucă orice stea, /că n-am 
avut niciodată grădini, adică n-am avut 
(noi toţi) destulă credinţă... 

Chiar şi în poeziile de dragoste, 
poeta face trimiteri la Cartea Cărţilor, 
semnalînd ispita şi urgia păcatului: ... m-a 
învățat Satan să-ţi las un măr / sub 
prispă. / E cald încă. / Ai toată veşnicia 
înainte să-l miroşi, / să-l pipăi, să-l săruţi, 
să-l alini. / Să nu rupi din el (Cică tu baţi 
în uşa mea de vînt...). 
| Constatînd, cu regret, că dra- 
gostea dintre el şi ea (poeta) nu mai e la 
fel ca altă dată, (ea) îşi aminteşte că i-a 
prins sub geană buzele (Culori) şi îi 
trimite gîndul: te-aştept la începutul 
Bibliei şi să mănînc de una singură 
mărul. /.../ ai greşit odată cînd mi-ai dat 
coasta să-ini împletesc trupul minci- 
nos, / mai greşeşte o dată: dă-mi inima 
să mă fac iar fărîmă din tine (Înainte de 
somn). 

Aproape în toate poeziile se simte 
vibrația timpului, mai ales scurgerea lui 


dulce-amară. Spre exemplu: Munte 
dulce, cică / tu / baţi în uşa mea. / Mi-e, 
frică să nu îmbătrînesc pînă voi trage / 
zăvorul (Cică tu baţi în-uşa mea de 
vînt); Lîngă tine clipele /se scuturau sub 
greutatea viorii.: (Nu cred nici pînă 
acum că tu...). 

Doina lachim are şi harul de a da 
cuvintelor şi expresiilor, mai mult sau mai 
puţin banalizate, o. altă formulă, mai 
nouă, aşa încît se creează impresia că 
nu le-ai mai auzit niciodată: Te văd cum 
vii / şi lucrurile care au tinut atita la mine / 
mă trădează: / mărul, lumina din buzele 
geamului, / dorul, ah, dorul... / portretul 
unui Adam cu o jumătate / de şarpe pe 
torsul bronzat, / veacul în care am ştiut 
să te urăsc, / drumul şi marea. / Nimic 
nu mai e cum a fost (Frîntură), Ce 
zideşti? Lut preasfiînt ţi se coase de 
brumă, / Templul tău de Amurg se frînge 
mereu de destin. / Îmi spui Ana... 
Manole, te rogi de furtună?! / Dar nu 
crede. că vin. / Nu mai ştiu... Ochi de 
soare se scaldă pe duh / Şi alunec pe 
prag cu brîu-mi rănit de livezi. / Nu mi-e 
frică de piatră. E de mosc. E de nuc. / 
Vin spre zid. / Te iubesc. / Mă mai 
crezi?... (Ana). 

Aidoma unui pictor care prinde 
păsările din zbor şi le pictează cu cele 
mai gingaşe culori, Doina lachim prinde 
cuvintele ca mai apoi să le deseneze 
ca pe un cerc împrejurul trăirilor sale: Şi 
dacă arinul ar vrea să-mi aştepte- 
mplinirea tîrzie / Te-aş iubi... Dar cum 
te-aş iubi în frunze toride? / E trist să te 
am. Să-ţi beau nimbul, vocea, şi 
dorul — / Umbra ta înstelată.ucide (lată, 
mai jos, fluturii se coc în umbrelă...). 


Drezentăni gi recenzii 

COLINDA* 
DE LA GALAŢI 


Această revistă, a cărei orientare 
— de literatură şi folclor — se vădeşte 
chiar din titlul său, vine să repună în 
drepturi tradiţiile populare şi să anime 
viaţa literară şi culturală din zonă. 
Scriitorul Sterian Vicol, directorul Cen- 
trului judeţean al Creaţiei Populare, care 
editează publicaţia, în interviul inaugu- 
ral Cuitura populară în perioada de 
tranziţie afirmă: “Judeţul Galaţi, consi- 
derat pînă mai ieri pată albă pe harta 
folclorică a ţării, şi-a regăsit în ultimul 
timp, datorită specialiştilor Centrului de 
Colectare şi Valorificare a Tradiţiei şi 
Creaţiei Populare, o autentică vatră- 
izvor de comori populare inestimabile. 
Rezultatele cercetărilor pe teren se 
regăsesc în volumul | de folclor intitulat 
Datini şi obiceiuri de Crăciun şi Anul 
Nou.” 

Datina colindului la slavi şi la 
români. Studiu 'comparat este titlul 
lucrării de mare rezonanţă a lingvistului, 
filozofului şi etnologului Petru Caraman 
al cărui centenar de la naştere este 
omagiat pe larg în paginile revistei. 
Despre celebrul profesor al Universităţii 
din laşi, născut (14.12.1898) ia Virlezi, 
Covurlui (astăzi jud. Galaţi), scriu prof. 
dr. loan Brezianu (Petru Caraman — 
100 de ani de la naştere), dr. Steluţa 
Pârău (Sublimul creaţiei întru trà- 
diţie...), dr. Grigore Botezatu, Chişinău 
(Etnologul Petru Caraman), dr. lordan 
Datcu (Petru Caraman — comparatistul ), 
dr. Lucia Berdan (Petru Caraman — 
modelul savantului), Varvara Buzilă, 
Chişinău (Petru Caraman despre 
originea colacilor) şi Dan Ravaru (Omul 
cel drept din Cetate). Din ultimul articol 
cităm o dramatică mărturie despre 
impactul dintre savantul cu studii făcute 
la laşi (avîndu-i ca profesori pe G. Ibrăi- 
leanu Al. Philippide, lon Petrovici, Dimi- 
trie Gusti ş.a.), Varşovia, Lvov şi Cracovia 
şi regimul prosovietic din România: “I 
s-a cerut numai ceea ce intelectualii ro- 
mâni fără principii şi cinste elementară — 
au fost atît de mulţi — considerau un 
fleac, „adică să recunoască existenţa 
unei limbi moldoveneşti, diferită total de 
limba română" (s.n. — L. B.). Şi în conti- 
nuare: “inalt, frumos, cu trăsături regu- 
late, dar extrem de expresive, cu un păr 


*Nr. 1, 1998 . 


bogat încărunţit foarte devreme, prin 
1960, cînd am început facultatea (la 
Universitatea din laşi — L. B.), Caraman 
era un fel de “trouble fâte” al comemo- 
rărilor şi aniversărilor organizate oficial. 
Intra nechemat în sală, stătea liniştit şi, 
cînd le era lumea mai dragă tovarăşilor 
numiţi intelectuali de către partid, lua 
furtunos cuvîntul. După ce îi strivea cul- 
tural pe cei din prezidiu prin cunoştinţele 
sale, trecea direct la atacarea imixtiunii 
politicului în viaţa universitară. Cu o 
jalnică laşitate, neîndrăznind să dea cea 
mai mică replică, universitarii părăseau 
sala, rămîneam numai noi, studenţii, să-l 
ascultăm pînă la capăt”. 

Articolul Folcloristul Tudor Panffile 
— animator al vieţii spirituale din 
România semnat de Ştefan Andronache 
evocă o personalitate despre care 
Nicolae lorga scria “rareori am avut un 
suflet aşa de îndrăgostit de muncă şi de 
ajutorare ca a lui. In Basarabia a dovedit 
o inimă de frate cum n-a mai fost alta 
mai caldă”. 

Scoţind. în lumină Tradițiile din 
Tara Moldovei de jos în contextul cul- 
tural actual, Vasile Plăcintă se referă şi 
la cele din sudul: Republicii Moldova şi 
din regiunea Odesa, âdică din sudul 
Basarabiei. 

Pentru a continua şirul interferen- 
telor culturale, menţionăm şi prezenta- 
rea cărţii lui Vladimir Curbet La gura 
peşterii de comori (Editura Hyperion, 
Chişinău, 1994), realizată de loan 
Horujenco. 

Literatura este prezentă cu mai 
multe Condeie tinere dintre care se 
evidenţiază Florina Zaharia şi Cati 
Motea. 

Rubricile Un cavaler al penelului 
şi Un lăutar adevărat scot în evidenţă 
două nume de creatori: pictorul Mircea 
Cojocaru şi fluieraşul lon Marin. 

Cititorii, mai mult sau mai puţin 
avizaţi, vor citi cu plăcere cognitivele şi 
instructivele articole: Factorii conser- 
vării şi valorificării descîntecelor în 
cultura populară actuală (Cati Motea), 
Masca populară (prof. Mariana Chiriţă, 
Buţa Paul), Jienii (loan Horujenco), 
Costache Dragoş, ultimul haiduc al 
plaiurilor tecucene (Ştefan Androna- 
che) ş.a. 

Prin varietatea subiectelor abor- 
date şi prin modul original şi competent 
de tratare a lor “Colinda“ apare drept un 
bun ghid pentru cunoaşterea tezaurului 
folcloric, în special al celui din judeţul 
Galaţi, pentru regăsirea liniilor de contur 
ale sufletului nostru naţional. 


Leo BORDEIANU 

susţine orice iniţiativă de editare 
a cărţilor, broşurilor, albumelor, pliantelor 
şi a altei producţii poligrafice; 


publică lucrări originale şi retipăreşte opere de referinţă; 
asigură apariţia operativă a lucrărilor comandate. 


Adresa noastră: 
Chişinău, str. M. Kogălniceanu nr. 90. 
Pentru corespondenţă: 
căsuţa poştală nr. 83, bd. Ştefan cel Mare nr. 134, Chişinău, 2012. 
Telefon: 23.87.03. 


